
1932 metais švesta šimto metų nuo Goethes mirties sukak- 
tis buvo išviršinė priežastis šiai studijai atsirasti. Ta proga 
kilo noras sudėti i krūvą tai, kas autoriaus įvairiais atvejais 
apie didįjį poetą buvo rašyta. 

Apmetus 1932 m. pavasarį pirmąją redakciją, tų pačių me- 
lų vasarą buvo sudaryta ir antra. Ją berašant iš naujo iškilo 
biografų seniai svarstomas — ir vis nepatenkinamai rišimas — 
įvairių Goethes metamorfozių klausimas. Mat, tuo tarpu, kai 
persilaužimas iš rokoko į „Audrą bei varžtą", o paskui išsiva- 
davimas iš jo ir sutapimas su klasicizmuų jau pakankamai nu- 
šviestas, tačiau Goethes bandymas reviduoti savo antropocentri- 
nes ir klasicistines pažiūras dar yra kaip ir nepastabėtas. Dėl 
to biografijose dažniausia randame du ryškesnius Goethe'us: 
jauną audrininką ir seną klasicistą, 

Bet kadangi buvo apsčiai davinių paabejoti tokio tradi- 
cinio padalinimo tikrumu, tai autorius stengėsi sulėtintu tempu 
fiksuoti laikotarpį nuo Schillerio mirties (1805) iki 1832 m., 
tikėdamasis rasti dar vienos — nujaučiamos — raidos pėdsa- 
kus. Ir iš tikrųjų, labiau įsigilinant į vad. „senatvės Goethe", 
įžiūrėta, lyg ir nauja minčių fermentacija, skirianti seniausį kū- 
rėją nuo klasicisto. 

Tokiu būdu šalia jau seniau žinomų dviejų Goeihes va- 
riantų atsistojo dar trečiasis, kurio bruožus susekti autoriui 
labai parūpo. Šiam kiek kitokiam poeto supratimui, ryškiau 
jam paaiškėjusiam 1932 m, rugpiūčio mėn., pavaizduoti parinkta 
šiuos, įvairius laikotarpius charakterizuojančius, vardus: Marga- 
reta, Helena ir Mater Gloriosa. 

Jau buvo pagal tą — „Įžangoje“ aiškiau nušviestą — kon- 
cepciją veikalėlį parengęs spaudai, tik štai apie 1933 m. Sek- 
mines pakliūva jam į rankas Pragoje redaguojamas mokslo žur- 
nalas „Germanoslavica“ (1932/33, I. sąs.), kur Dr. Sofija Cie- 
chanowska iš Krokuvos, pranešdama apie „Goethes metus [su- 
prask, 1932 m.) Lenkijoje" (125 pusl.) mini ir žinomo filologo 
Zielinskio du straipsnius, savo turiniu ji didžiai nustebinusius. 
Ciechanowska rašo žodis į žodį: 

„Faustą“ nagrinėjo dar ir kitas žymus lenkų mokslininkas, 
filosofas ir poetas, istorikas ir filologas Tadeusz Zielinski, ku- 
ris neseniai buvo apdovanotas Goethes medaliu. Tebūnie man 
leista čia pakartoti tikslią Magr'io nuomonę apie Zielinskio 
straipsnius: „Yra žinomas jo būdas ir pamėgimas universaliai 
konstruuotų sistemų, kurios ne visuomet įtikina, tačiau kiek- 
vieną kartą sudomina ir patraukia. „Ruch Literacki' redakcija 
ragino jį pasisakyti, ką jis yra laimėjęs iš Goethes („Co zaw- 
dzieczam Goethemu?', 7, metų 3. sąs.). Iš tikrųjų, tai yra ne 
kas kita, kaip visų jo kultūros filosofijos principų patvirtini- 
mas. „Fauste' jis mato atvaizduota: liaudiškumą, klasikinę se- 
novę, krikščionybe, kurie simbolizuoja tris kertines Europos 

kultūros kolonas. Tą savo supratimą jis labiau paaiškina žur- 
nale „Wiadomošči Literackie' („Malgosia-Helena-Mater Glorio- 
s2', 9. metų 13. nr.). Margareta yra liaudiškumas, Helena — an- 
tikiškas pasaulis. o Mater Gloriosa — krikščionybė. Ši nuosta- 
biai paprasta idejų konstrukcija yra labai sąmojingai parašyta 
ir smagiai skaitoma/' 

Autorius negalėjo nesidžiaugti, radęs savo mintis patvir- 
tintas tokio žymaus mokslininko, bet kartų ir nesusirūpinti, 
ar tik nebus įtartas pasiskolinęs savo koncepciją iš jo. Ši kebli 
situacija nemaža kvaršino autoriaus galvą, tačiau jis nieko ge- 
resnio neišgalvojo, kaip atvirai išdėstyti ši tikrai keistą supuo- 
limą tikėdamasis, kad skaitytojų bus tinkamai suprastas. 

Nepajėgdamas paneigti tokio — šiaip niekur kitur neuž- 
tikto — lygiagretumo, galėjo bent išvengti įtakos, nes su Zie- 
linskio straipsniais jam neteko susipažinti iki šios dienos. Šiaip 
plačiai pasinaudojo literatūra, nors jos nelaikė tokia reikšminga, 
kaip pačius šaltinius, o ypačiai didž. hercogienės Sofijos parū- 
pintą didžiulį visų Goethes raštų leidinį. Kad juose tilpę 
kūriniai ir dokumentai neliktų tik raidės, stengėsi atsilankyti 
tose vietose, kur jie atsirado. 

Nušviesdamas kūrėją, mėginta ji, paprastai aprašomą iš 
„vakarų šono“, suvokti iš „rytų pusės“, t. y., stengtasi genijų 
parodyti tarp kitko ir iš mums įdomaus požvilgio. Bandyta ir 
dar vienu atžvilgiu Goethe „sulietuvinti“, būtent, išverčiant ci- 
tuojamas veikalo ištraukas. Tačiau nuo to sumanymo teko at- 
sisakyti įsitikinus, kad ir rūpestingiausias vertimas nepakeis 
originalo, 

Autoriaus užsimojimus nemažai apkarpė sunkūs gyvena- 
mieji laikai. Dėl to nebebuvo vietos dokumentacijai ir platesnei 
bibliografijai. Dėl pirmosios pažymėtina, kad kūrėjo tekstai ir 
atsiliepimai, yra iš vad. „Weimaro (Sofijos) leidinio", o kiti — 
pav., apie poetą — iš patikimos literatūros; dėl antrosios tenka 
pasakyti, kad patiekiamą žiupsnelį papildo skyrely „Svarstyklių 
lėkštės? (cf. p. 236'49) paduota apžvalga ir tas veikalų sąrašas, 
kuris anksčiau buvo atspausdintas studijoje „Jaunasis Goethe“. 

Kad iš viso tokiais nepalankiais mokslo darbams laikais 
šis veikalėlis išvydo pasaulio šviesą, yra nuopelnas ji išleidusio 
V. D. Universiteto Teol.-Filosofijos Fakulteto, Senato, parė- 
musio autorių komandiruote į Goethes kadaise gyventas vietas 
ir Švietimo Ministerijos, palengvinusios tos kelionės sąlygas. Dėl 
to jų vadovybėms ir šioje vietoje tarių nuoširdžiai ačiū. Taip 
pat dėkoju Frankfurto ir Weimaro Goethes vardo muziejų, bi- 
bliotekų bei archyvų direktoriams profesoriams Dr. E. Beutler, 
Dr. H. Wahl, Dr. M. Hecker, kurie autoriui nesigailėjo nei 
savo žinių nei jų saugojamų turtų, tuo žymiai palengvindami 
darbą. Ačiū tariu ir komilitonams Br. Stočkui, St. Šerkšnui, J. 
Kavaliūnui ir kt. už triūsą, techniškai tvarkant šios knygos 
redagavimą ir spausdinimą. 

Jaunasis Goethe pateko į tokią dvasios atmosferą, kuri ma- 
ža turėjo vidurinių amžių gotiškumo, nes šią į dangų vedančią 
kryptį buvo pakirtęs renesansas. 

Ši srovė, perėjusi per vidurinės Europos prizmą, iškart 
atsispindėjo reformacijoje, kurios padrąsinti žmonės ėmė kas- 
kart labiau savintis Absoliuto teises. Vieni, padarydami tikėji- 
mą subjektyvių aktų grandine, pagimdė pietizmą, o kiti, at- 
mesdami Apreiškimą, iššaukė racionalizmą.  Abų taip uoliai 
padėjo įsigalėti renesanso dvasiai, kad jau 18. šimtmečio vidury 
humaniškoji horizontalinė kryptis buvo nugalėjusi metafiziš- 
kąją vertikalinę. Taip įsitvirtinta žemėje, imta ją puošti ir 
sukurta smagesnė gyvenimo forma — rokoko. 

Rokoko gadynė dvelkia žemiškojo gyvenimo džiaugsmais, 
skelbia pasaulio gerumą, propaguoja natūralią žmogaus dorovę. 
Jis naiviu optimizmu įrodinėja būties tikslingumą ir ragina 
be sąžinės graužimo, nors saikingai, naudotis žemės gėrybėmis. 

Šitokioje scenoje Frankfurte kuone prievarta auklėjamas 
ir lavinamas jaunasis Wolfgangas. Toji scena nedidelė, bet 
gerai išpuošta malonią nuotaiką žadinančiais, žiaurią tikrovę 
slepiančiais kulisais. Joje vaidinimas vyksta dailiai ir lengvai. 

Toks pat spektaklis ir Leipzige. Tik scena reikšmingesnė 
ir vaidintojai žymesni. Daugiau ir žiūrovų. Bet veikalas tas 
pats. Studentas Woligangas išsemia visą šį protu mechani- 
zuotą ir šauniai besisukantį gyvenimą. Išdykusiai švaistydama- 
sis, apstumdo kitus artistus, mėto kulisus, niekina trafaretus. 
Tik ligos parblokštas prablaivėjo. Paabejojo tikrumu to vai- 
dinimo, kurio ribotumą skaudžiai patyrė. Vienas kitas vogčio- 
mis mestas žvilgsnis už rokoko ribų įtikino jį gyvenimą esant 
platesnį už šią prabangiai įrengtą mikroskopišką sceną, o tikrovę 
painesnę, negu šis miniatūriškas, pigiu optimizmu iškvėpin- 
tas spektaklis; suprato menueto taktą dar nėsant didžiojo kos- 
mo ritmu. Tuomet tie visi trafaretai supleškėjo pietizmo ugny. 

Jaunasis Wolfgangas, sugrįžęs į Frankfurtą, išsižadėjęs tė- 
vo racionalizmo, puola į motinos pietizmo glėbį. Šį jau vai- 
kystėje buvo įžiebęs į jo širdį Klopstockas, o dabar toji ug- 
nelė, panelės von Klettenberg kurstoma, iškart suliepsnojo. Tos 
karštis prarijo tas visas užtvaras, kuriomis apšvieta bandė ap- 

sisaugoti nuo irracionalizmo demoniškumo. Seniai iš Woli- 
gango širdies ištremti jausmai gaivališkai sugrįžo, užliedami šil- 
ta banga jo sielą ir atgaivindami joje religingumą. Jis iš naujo 
tiki Kristų, siekia Jo visu savo jausmų galingumu. Jis jaučia 
savy Jo poveikį, įsitikinęs esąs Jo malonės paliestas.  Senti- 
mentalų santykiavimą su Kristum kultivuoja net tam tikra pra- 
xis pietatis. Jis visas pasineria savo jausmuose, atidžiai juos 
stebi ir analizuoja. 

Bet ši mistiška kaitra, nors ir pajėgė seną pasaulį sutirpinti, 
tačiau nesugebėjo pastatyti naujo. Tad žvalios Wolfgango akys 
ieškojo kito statytojo, kurį surado Herderio asmeny. 

Wolfgangas jį pripuolamai užtiko Strassburge. Šis mies- 
tas, būdamas artimame kontakte su liaudimi ir priklausydamas 
Prancūzijai, bematant pasisavino Rousseau šūkį Atgal į gamtą 
ir dėl to buvo, tarsi, gerai išpurenta dirva Herderio idėjoms 
priimti ir ugdyti. Herderis, išlavintas Leibnizo bei Shaftes- 
bury'io filosofinių minčių pasauly, paliestas Hamanno misti- 
cizmo, išjudintas Rousseau kovos su apšvietos galybe, ryžosi 
nugalėti racionalizmą. Atvykęs į Strassburgą, Wolfgangui dės- 
to savo pažiūras. Jo manymu, pasaulis esąs didis organizmas, 
suvokiamas tik sielos jėgų visuma. Religijoje skelbė savotiš- 
ką sudinamintą panteizmą, etikoje — tyrą žmogiškumą. Meno 
kūrinį jis laikė organizmu, visų formų formos atvaizdu, tam tik- 
ru būdu determinuotu laiko bei aplinkos, bet vis dėl to turinčiu 
savo dėsnių. Kūrimo procesas yra jam visatos harmonijos atkar- 
tojimas, poezija — išvien su gamta gyvenančios žmonijos sen- 
kalbė. Natūraliausiais ir dėl to geniališkiausiais jos pasireiš- 
kimais jis laikė Bibliją, Homerą, Ossianą, Shakespeare'ą, liau- 
dies dainas. Tačiau tikras poetas jų nekopijuos, o kurs jų dvasia. 

Pasinaudodamas šiomis ir panašiomis idėjomis, Wolfgan- 
gas sukuria naują pasaulį. Jis puola į gamtą, glaudžiasi prie 
jos, meldžia ją prabilti tyru balsu per ji. Žmonės — ypač ci- 
vilizacijos nesugadinti — jam yra gryniausi žmonijos genijaus 
reiškiniai, dėl to dievina jų kūrybą. 

Visų tų troškimų personifikaciją Wolfgangas randa Se- 
senheimo Friederikės asmeny. Joje jis garbina visa tai, kas 
skaistutėliai yra išėję iš dievybės rankų. Ji yra suma viso to, 
kas yra natūralu, naivu ir dvelkia pirmykščiu grožiu. Tai jo 
Margareta. 

Išliedamas savo prigimtį, natūralias jėgas, griauja pasaulį 
visų įkarščiu. Bet Audra bei varžtas nesitenkina vien kūryba, 
o trokšta pakeisti visas senas vertybes — religijoje, etikoje, 
politikoje ir kitur. 

Čia Wolfgangas jau nebe mokinys, bet vadas. Tačiau jo 
ir jo bendrininkų — ne menkesnei už 1789 m. Prancūzų — ide- 
jinei revoliucijai visuomenė dar neparengta, ir dėl to ji neiš- 
siveržia iš knygų, kurias visų šalių vyriausybės gaudo ir naikina. 

Bet tai nesulaikė Wolfgango, kur tik pasisukdavo, nešti 
Sturm und Drango vėliavą ir dar į visą Europą siųsti savo lite- 
ratūriškos sprogstamosios medžiagos. Jos apsčiai ir vežasi į 
Weimaro dvarą, kur viešpatauja naujos audros krečiamas val- 
dovas. 

Dvaro tradicijos ir etiketa, ponios von Stein meilė, prie- 
dermės, gamtos stebėjimas, Spinozos filosofijos studijos, įsto- 
jimas į ceremoniališką ložę, nuovargis ir dar eilė kitų veiksnių 
bei aplinkybių pamažų suramino šėlstantį audrininką ir ati- 
traukė jį nuo šūkaujančių, skėtriojančių, bet mažai vaisingų 
Stūrmer und Drūnger'ių. Susirūpinęs apžvelgia nueitą kelią — 
„„Kiek daug dienų praleista laiką gaišinančiam sentimentalu- 
mui ir aistroms...' Kelionės, ypač antroji į Šveicariją, paleng- 
vino jam suprasti savo padėjimą ir pasirengti žygiui į ateitį. 

Į ją žengs persiėmęs tomis idejomis, kurios pamažu susi- 
kristalizuos vad. klasicizme. Tos mintys jau seniai gyvos: jos 
pasireiškė dar filosofijos atsiskyrime nuo intelektualizmo; Kan- 
to prieškritiškuose raštuose; jos žymios Hamanno ir Herderio 
organiškoje pasaulio koncepcijoje; Klopstocko ir F. E. Bacho 
kūryba jos gaivino poeziją ir muziką; jos Lessingo ir Wielando 
kūriniais mėgino susidaryti savo dvasiai adekvačią formą lite- 
ratūroje, o Glucko ręformatoriškomis bei Haydno motyviškai 
pravestomis kompozicijomis taip pat ir muzikoje. 

Ideologinį pamatą sudarė Kanto kritiški raštai bei iš jo 
filosofijos išėjusios Fichtės, Schellingo ir pan. sistemos, pa- 
gimdžiusios vad. Vokiečių idealizmą. To panteistiška pasaulio 
koncepcija ir Žmogaus autonomingumo principas Goethes sie- 
loje itin prigijo. Tų idejų vedamas, savaimingai jas vai- 
nikavo menu. Kryptį nustatyti čia jam padėjo ankstyvojo kla- 
sicizmo reiškiniai, o ypač jų ugdytojas Winckelmannas, 

Šiame dar kartą ir ypačiai gaivalingai atsiliepė šiauriečių 
meilė pietums bei troškimas atgaivinti savame krašte antikės ide- 
alus ir jais susikurti tikrą kultūrą. Peržengdamas 1755 m. Al- 
pius ir užimdamas Romą, Winckelmannas pradėjo Europos dva- 
sios gyvenime naują epochą. Skelbdamas, kad yra tik vienas 
menas — graikų, tik viena jo rūšis — skulptūra, tik vienas 
objektas — vyriškas žmogaus kūnas, Winckelmannas skelbė ne 
tik savo tautiečius iš baroko perdėto puošnumo ir rokoko leng- 
vabūdiško žaismingumo išlaisvinančią estetiką, bet dar ir su- 
kūrė ištisą humaniškumu paremtą pasauližiūrą. 

Winckelmanno pėdomis į Romą besiruošiąs vykti Goethe 
lygiai taip be sąlygų, kaip ir jo mokytojas, kapituliavo klasinės 
senovės akivaizdoje. Bet tai nelaikė savęs išsižadėjimu, o tik savy 
glūdinčių pradų išrutuliojimu, juoba, kad jau iš anksto buvo 
pasirengęs magiškai formulei edle Einfalt und stillė Grėosse ir 

jos burtininkui, antikiškam menui. Buvo sutikęs jį, sakysime, 
jau Oeserio kabinete Leipzige, Dresdeno paveikslėlių galeri- 
joje, Mannheimo skulptūrų muziejuje. Jis Winckelmanno lau- 
kė dar neįpuolęs į Sturm und Drango sūkurį, o anksčiau atsi- 
gaivinti Italijos giedrumu jam sutrukdė tik Karolio-Augusto 
kvietimas. 

Dabar, Weimaro geriau parengtas, 1786 m. skubinasi į Ita- 
liją išgauti vokiečių idealizmui klasikinės senovės palaiminimą 
ir tobulais kūriniais vainikuoti pietų su šiaure susitikimą. Goe- 
the taip godžiai pasisavina visa, kas yra antikiška, kad, tarsi, 
įkūnija savy helenų dvasią, jaučiasi „nurimęs visam gyvenimui“ 
ir laimingai žengia pro tą antikiškumuų dvelkiančių paminklų 
mišką, kaip, pasak Heinės, tikras „Wolfgangas Apollo". Čia jis 
sakėsi antrąkart užgimęs. Ir tikrai: išsigelbėjęs iš gaivalingos 
tapsmo srovės, ramiai kontempliuoja didingą būtį. 

Tariasi supratęs graikus kūrus „kaip tik pagal tuos dės- 
nius, kuriais veikia ir gamta". Dėl to ją tik dar intensyviau 
studijuoja, bet ne tiek išorę, kiek jos esmę ir dėsningumą, kurį 
vis ryškiau stengiasi iškelti savo veikaluose. TIšsižadėdamas 
minties, galįs vien instinktu sukurti didelių veikalų, kaskart 
labiau suvaržo subjektyvius elementus ir juos subordinuoja 
reiškiamai bendrai idejai. Vietoje individualinio prado, atsi- 
tiktinio, siekia to, kas yra bendra, tipiška ir būtina. Stilius jame 
nugali gamtą, stilizacija nustelbia ekspresiją. Dabar jo tikslas 
— siekti tobulo grožio dailiausioje formoje ir meniškai vaini- 
kuoti tyrą, vispusiškai išplėtotą humaniškumą. 

Nenoroms sugrąžintas į Weimarą, Goethe troško realizuoti 
savo toli siekiančius planus. Ryžosi visą šiaurę sujungti su 
laimingais pietumis, Faustą suvesti su Helena, tapusia jam nau- 
jo gyvenimo ir meno simboliu. Čia jis savo charakteriui svetimu 
įkarščiu puola prie darbo: bando patraukti į savo pusę dvarą, 
nuteikti menininkus, nustatyti mokslininkus ir įkinkyti moky- 
tojus. Trokšta palenkti savo idealui ne tik Weimarą, bet ir ki- 
tus tautiečius. Ragina žodžiais, agituoja žurnalais, ruošia vals- 
tybės iždo sąskaiton konkursus, skelbia tikrus humaniškumo 
manifestus, kuriuos vaidino savo suklasikintoje scenoje. Ne- 
pasitenkindamas teorija, mėgina perkelti tas idejas į gyveni- 
mą: pats laikosi savo „penkių pojučių evangelijos“, nepaisy- 
damas papročių, tradicijų ir nekreipdamas akių į daromus jam 
priekaištus. O jų buvo daug. . 

Šitoks pasipriešinimas jo naujam idealui nebuvo atsitikti- 
nis. Jo neo-humanizmas, siekdamas atgaivinti klasikinės se- 
novės idealus ir jais pamatuoti naujųjų laikų gyvenimą, maža 
tesiskaitė su istorijos bėgy įgytais kultūros turtais, o ypačiai 
su krikščionybe. Prieš ją ir buvo daugiausia nukreipta Wei- 
maro maestro akcija, diriguojama iš jo Santa Casa prie Frau- 
enplano. 

Krikščionybė, jausdama. pavojų ant jos pamato pastatytai 
Europos kultūrai, ėmė gintis. Toks nelauktas pasipriešinimas 
kuone išmušė Goethe iš pusiausvyros ir paragino, pasinaudojant 
karingesniu Schilleriu, organizuoti baudimo ekspediciją. Bet 
užpultiesiems neišsižadėjus savo idealų, šis žygis ne visai pa- 
vyko. Goethe turėjo net aiškių nuostolių: Herderis nuo jo at- 
simetė. Dėl to jam beliko tik vienas Schilleris, kurį padarė 
savo klasicistinių žygių adjutantu. Tačiau, supratęs savo tikslą 
pasieksiąs tik didžiaverčiais veikalais, jis savo agresingumą pa- 
vertė kūrybine jėga. Parašė eilę didesnių bei mažesnių kūri- 
nių, nors apytikriai pasiekiančių jo antikinį idealą. Bet dar 
daugiau jis mums paliko fragmentų, patvirtinančių „jį per greit 
norėjus užlipti Homerui ant užkulnių“.  Suprato savo pasiry- 
žimą, sukurti tautinę poeziją ant svetimo pamato ir europie- 
tišką kultūrą be krikščionybės, esant klaidingą. 

Tokioms meditacijoms apsčiai teikė medžiagos ir gyvena- 
mieji laikai, nes žaibuojanti ir griaudžianti tikrovė — Pran- 
cūzų revoliucija, Bonapartės žygiai, Napoleono smūgiai, 19. 
šimtmečio industrializacija ir pan. — niekaip nesiderino su jo 
idealia stilizacija. Kai dar ir jo partneris Schilleris pasirodė 
esąs neištikimas, pasijuto visai izoliuotas ir nesuprastas. Dėl 
to, giliai susimąstęs, pradėjo reviduoti savo pažiūras. 


MATER GLORIOSA 


Jis pastebėjo savo idealą per maža turint savy nekintančių 
vertybių, kurios tiktų ir moderniškam gyvenimui kurti. Tai 
skaudžiausiai patyrė, pažiūrėjęs į Wilhelm Meisterį, kuris, iš- 
auklėtas praeito amžiaus estetizme ir dėl to būdamas ne kas 
kita, kaip rokoko pudra apibarstytas gražbylys, visur, kur tik 
pasisuka, taip užsigauna, jog jo dvasios tėvas su širdgėla turėjo 
jį grąžinti į 18. šimtmetį. 

Būdamas konkretus, Goethe teoretiškai mažai tesvarsto jį 
varginančius klausimus. Jis juos pergyvena ir savo rezul- 
tatus patiekia kūrinių pavidalu. Pirmiausia iškilo etiškieji 
klausimai, kurie jam, gyvenant konkubinate, itin rūpėjo. Schil- 
lerio etiškumo paveiktas, pradėjo abejoti gyvenamojo „anti- 
kiško natūralumo“' tikrumu, ir tuos savo svyravimus suformu- 
lavo kūriny die Wahlverwandtschaften. "Tačiau, būdamas dar 
stipriai supančiotas savo jautulingos prigimties, nesugebėjo iš- 
kart išsilaisvinti, ir dėl to veikalo pamatinė tendencija yra apau- 
gusi nuodingais grybais, 

Iš senovės pasaulio Goethe emigruoja ir savo kūriniu Der 
West-Oestliche Divan. Juo jis įsikuria naujame pasauly. Taigi 
graikų mikrokosmas jau nebe vienintelė jo dvasios tėvynė. Nors 
ir naujoje erdvėje ne vieną kartą suskamba seni akordai, tačiau 
kaskart labiau iškyla ir religiški tonai. 

Jie dar pilniau pasigirsta, visokioms nelaimėms užpuolus 
senstantį Ekscelenciją, nes šis kaskart labiau įsitikino grai- 
kų dievus esant tik giedrių dienų malonius palydovus, bet juos 
nepakenčiant liūdesio. Suprato, kad tas, kuris neparengia žmo- 
gaus mirti, bus menkas vadas ir į gyvenimą. Dėl to po truputį 
ėmė apsiprasti su Jaminerbild am Holze, kaip kadaise vadindavo 
Nukryžiuotąjį. 

Netrukus suliepsnojo jo širdy dar tokia ugnis, kuri sude- 
gino jo panerotiškumą ir privertė jį nepasiekus savo mylimosios 
— išsižadėti. Ne be reikalo dėl to ir kito kūrinio antraštė bus 
die Entsagenden. Goethe ligšiol iki dugno naudojęsis tuo, 
ką laikė gyvenimo gėrybėmis, supranta ne įvairiausiame pertek- 
liuje ir visko išnaudojime glūdint tikrą išmintį ir dėl to ima 
skelbti ne — kaip anksčiau — individo suverenumą bei meniš- 
kai išgražintą egoizmą, bet solidarumą, socialumą ir altruizmą. 
Dėl to veikalas Wilhelm Meisters Wanderjahre — toks yra 
pirmas jo pavadinimas — mažai tėra panašus į Wilhelm Meis- 
ters Lehrjahre. 

Šiame kūriny Goethe, nepasitenkindamas vien rymoti prie 
helenistinio pasaulio griuvėsių, bando dar įžvelgti besiformuo- 
jančio gyvenimo struktūrą ir pagal ją statyti nors kertelę atei- 
ties rūmų. Ypač rūpinasi iškelti naujo žmogaus bruožus ir 
nustatyti jo auklėjimo principus. Bet jis nepasitenkina tik 
išaukštinti socialųjį žmogų, o dar pabrėžia, kad pedagoginį dar- 
bą turi persunkti religija. Dėl to naujoje santvarkoje jaunimas 
bus auklėjamas religiškai ir supažindinamas su Kristaus gyve- 
nimu ir kančiomis. 

Tas pats Kristus turėjo net pasirodyti scenoje ir, būtent, 
jo Fauste, atvykdamas pačioje pabaigoje iš dangaus aukštybių, 
kaip pasaulio Teisėjas spręsti Fausto bylą. Nors tas planas ir 
nebuvo įgyvendintas, tačiau ir be to šis kūrinys baigiamas re- 
ligiškoje sferoje. 

Iš karto neišrodė, kad jį vainikuos religija, nes jaunajam 
Wolfgangui, pradėjus kurti Faustą, daugiau rūpėjo gražuolė 
Margareta, nekaip filosofiškasis senis, ir dėl to pirmi bandymai 
buvo ne kas kita, kaip studentiškos meilės džiaugsmai bei kar- 
tumai, kelios audrininko „perkūnijos“ bei viena kita kosmiš- 
ka vizija. Į šiųjų aukštį pakelti dramą stengėsi Schilleris, Bet 
ir jo sumanymai kūrėjo pilnai realizuojami tik žiloj senatvėj. 

Joje jis kaip ir atsisveikina su kai kuriais savo idealais. Nau- 
jasis, esmingasis Faustas yra socialinė būtybė, kuri rūpinasi 
kitų laime, duodama jiems darbo ir lengvindama jų gyveni- 
mą. Ir dar daugiau: nepakanka būti veikliam ir kitiems pasi- 
aukojusiam, bet reikia visą darbą įprasminti iš aukščiausio po- 
žvilgio, t. y., sureliginti. Nors Faustas — kaip pats kūrėjas 
— ir nedrįsta pakelti uždangos nuo savo būties ir pažiūrėti, kas 
yra už jos, tačiau tiki ten besislepiant tikrovę, kurios mūsų že- 

miškasis gyvenimas tėra simbolis; tiki, kad tik iš ten atsiųstos 
meilės padedamas žmogus gali pasiekti savo amžiną tikslą. Toji 
meilė ir personifikuojama: Mater Gloriosa atvyksta vesti Mar- 
garetą į laimę, o ši, kildama aukštyn, traukia Faustą, tarsi Bea- 
tričė savo Dantę. 

Šioje paskutinėje Fausto scenoje, nors vargu ar vaizduoja- 
mas tikrai krikščioniškas gyvenimas, atmosfera vis dėlto kata- 
likiška. Jąja daugiau pasireiškia autoriaus anima naturaliter 
christiana, nekaip sąmoningas krikščioniškumas. Bet tai nenuo- 
stabu, turint galvoje, kaip nuo pat vaikystės dienų — išskyrus 
neilgus tarpus — kūrėjo sieloje buvo nuodijama krikščioniš- 
kumo gyslelė. 

Tokią sceną kurti tebuvo galima, tik atsitolinus nuo seniau 
jį glėbusio pasaulio. Tam tikslui į Fausto antrą dalį yra įterptas 
veiksmas Helena. Šiame — autoriaus pavadintame Zwischen- 
spiel — Goethe atvaizduoja savo paties ir tautos meilę pietų 
pasauliui. Jame jis tarėsi radęs tuos klasiškus pavyzdžius, kurie 
vieni gali padėti išugdyti tikrą kūrėją. Dėl to godžiai pasisavi- 
nęs ne tik graikų meno, bet ir gyvenimo principus, ir jais for- 
mavo savo asmenybę bei pamatinę savo kūrybą, kol įsitikino 
bergždžiai suabsoliutinęs reliatyvias vertybes. Tuomet savo me- 
no lūkesčių ir gyvenimo ilgesių simbolį Heleną sugrąžino į 
orką, 


Šiame didžiajame kūriny matome išvestą Goethes egzisten- 
cijos sumą. Jis pirmiausia prakalbėjo tyros gamtos balsu ir tai 
juo gaivališkiau, juo labiau ji pati buvo racionalizmo apkarpyta 
ir iškraipyta.  Wolfgangas norėjo būti tik jos mediumas ir, 
nieko nekeisdamas, tyrai reikšti tik tai, ką ji jam pašnabždės. 
Jo konkretus protas kartu su jo meilinga širdimi šiai fazei sim- 
bolizuoti pasirinko Margaretą. 

Tačiau supratęs, kad „vien gamta ir instinktu" tikro meno 
nesukurs, ėjo ieškoti dailių pavyzdžių, nurodančių, kaip būtų 
galima gamtos teikiamą žalią medžiagą sukilninti. Tuos pavyz- 
džius tarėsi suradęs antikiškame mene, kurio ypatumams pasi- 
savinti paskyrė didesnę gyvenimo dalį ir aukojo rimčiausias 
savo, kaip kūrėjo, pastangas. Tuomet jo meniškos aistros sim- 
bolis buvo Helena. 

Bet ir ja pagaliau nesitenkina, patyręs senovę neapimant 
nei visos gyvenimo prasmės nei neturint teisės skelbti meno prin- 
cipų monopolį. Tuomet — nors ir labai lėtai — orientavosi į 
krikščionybę, kurios Evangelijoje jis sakosi radęs tokį turtą, už 
kurį kilnesnio žmonija niekuomet nebeįsigysianti. Pilnas to- 
kios dvasios, jis lyg atvėrė savo mikrokosminį-antropocentrinį 
pasaulį makrokosminiam-theocentriniam. Dėl to Helenos vie- 
toje atsistojo Mater Gloriosa. 

Kaip matyti, Goethes kely pasireiškia tautinė prigimtis, kla- 
sikinė kultūra ir krikščioniškasis pradas. Imtis tuos tris veiks- 
nius vykusiai suderinti, būtent, prigimties išraišką formuoti dai- 
lių stiliumi ir visam kūriniui įkvėpti krikščionišką sielą — reiš- 
kia europietiškai užsimoti ir karališkai praturtinti kultūrą. 

Tačiau tai nelengva, nes dažniausiai dėl vieno dalyko au- 
kojamas kitas, ir tokiu būdu gaminami fragmentai, kurių pilna 
istorija. Ir ne vienas kūrėjas dėl uždavinio sunkumo skundėsi 
kaip Geibelis — 


„Drei sind einer in mir: der Helene, der Christ und der Deutsche; 
Ach, und die Kimpife der Zeit kšmpf' ich im eignen Gemit! 
Kėnnt' ich in jedem Geifūhl sie versčhnen, in jedem Gedanken: 
Bildung, Glaube, Natur, wšr' ich ein seliger Mensch“... 


„Air didis kūrėjas. Ar Goethei bus pavykę susintetinti į tikrai 
genialią kūrybą tuos tris elementus, kurie jį simboliškai lydėjo 
per visą gyvenimą? 


MARGARETA 


1. Sielos maištas 


Racionalizmo pančiuose 


Prie Maino, skiriančio Vokietiją į pietinę ir šiaurinę dalis, 
įvairiausių linijų susikirtimo punkte, nuolat ir greit augo Prank- 
turto miestas. Prekyba buvo jo siela. Todėl didžiausia frank- 
furtiečių šventė būdavo kasmet įvykstančios mūgės, kada tikra 
aukso srovė apdrėkindavo derlingą miesto komerciją. 

Nors tame aukso metropoly sruveno ir kultūros srovelė, 
tačiau ji buvo silpna, ir kultūrinis gyvenimas išrodė lyg sustin- - 
gęs. Galantiškas Leipzigas toli pralenkė Frankfurtą. Tačiau, 
nuolat praturtėdamas, jis rengė savo ateities kultūrininkams 
tvirtą socialinę ir ekonominę bazę. 

Aštuoniolikto šimtmečio vidury Frankturtas sukoncentra- 
vo visas šimtmetines jėgas išdirbti savo tipingiems reprezen- 
tantams, kurių žymiausias yra Goethe. Auksu žėrinti tėviškė 
pavedė jam išreikšti savo svajones ir, kaip savo kultūros amba- 
sadorių, karališkai aprūpino. 

Moteris pagimdė Goethe. Jo senelė iš motinos pusės, Anna 
Margareta Textor, iš namų Lindheimer, buvo visai panaši į jį. 
Lindheimeriai, be to, kuone visi buvo inteligentai, kilę iš tokių 
vietų, kur kadaise stovyklavo romėnai, dėl to buvo paveldėję ro- 
maniškus bruožus ir daug kitų pietiečių žymių. Ta šeima taip 
pat buvo linkusi į šviesą ir spalvas, botaniką ir geologiją. 

Toje genealogijoje vyrai yra antraeilis veiksnys. Sentėvis 
iš tėvo pusės buvo kalvis, senelis — siuvėjas, buvęs Paryžiuj, 
atvykęs į Frankfurtą. 1685 m. vedė kito siuvėjo dukterį, paskum, 
1705 im., susituokė antrąkart su turtingo smuklininko našle, at- 
sisakydamas pelningo amato ir imdamasis vyno prekybos. Se- 
natvėje sirgo psichine liga. Pirmos žmonos vaikais jis, Jurgis 
Friedrichas, ne labai džiaugėsi, nes aštuonetas iš jų anksti mirė, 
devintam trūko vieno šulo galvoje, o dešimtas buvo peštukas. 
Bet užtat galėjo pasididžiuoti 1710 m. gimusiu Jonu Kas- 
paru. 

Tėvams rodėsi, kad jis lengviausiai iškilsiąs per teisininko 
karjerą, todėl, baigusį gimnaziją, siuntė į Strassburgo ir Leip- 
zigo universitetus teisės studijuoti. Prieš pradėdamas savaran- 
kišką darbą, leidosi į kelionę po Europą. Giliausią jam įspūdį 


= DL 


paliko Italija, ypač antikinė Roma. Grįžęs stengėsi be forma- 
lių rinkimų patekti į miesto valdybą, o nepavykus atsisakė pra- 
šyti tarnybinės vietos ir išsirūpino iš imperatoriaus Vienoje 
slaptojo tarėjo titulą. Jis svajojo prasiskverbti į pirmųjų 
miesto patricijų eiles. Nuolat papildinėjo kolekcijas, savo na- 
mus paversdamas tikrų meno ir gamtos muziejumi. Nepamiršo 
ir skrupulingai aprašyti savo kelionių. 

Nors ir užsidaręs gyveno, tačiau nenustojo vilties susigi- 
miniuoti su įtakingiausia miesto aristokratija. Ir štai, 1748 m., 
rugpiūčio 20 d. jam nusišypsojo negirdėta laimė — už jo ištekėjo 
is Pietų Vokietijos kilusio miesto galvos Textorio duktė Katha- 
rina Elisabetha. 

Katharina-Elisabeth. buvo smagi, apsukri, sveiko proto 
ir lengvos nuovokos mergaitė. Visokius nesmagumus mokėdavo 
paversti juokais. Mat, buvo nepataisoma optimistė. „Nusilaužus 
koją, reikia save sveikinti, kad nenusisukai sprando", sakydavo ji. 
Nė vienas žmogus nenueidavęs nuo jos nelinksmas. Būdama 
apsaugota nuo visokių nelaimių, visų ant rankų nešiojama, ji ne- 
matė reikalo gilintis į gyvenimo problemas. Skrido viršum pasi- 
taikančių sunkenybių, kaip lengvutė, laimės švelniai glostoma, 
peteliškė. 


Klausydama tėvo valios, ji ištekėjo už Goethes, sulaukusio 


jau 39 metų amžiaus, pati turėdama vos :7 metų. 

1749 m., rugpiūčio 28 d. šiai nelygiai porai gimė pirmas vai- 
kas — Jonas Wolfgangas, mūsų poetas. Nors gimė sų mažo- 
mis gyvybės žymėmis ir buvo bijota, kad tuoj vėl nemirtų, ta- 
čiau greit pasidarė visų lepinamas Haetschelhans, kuris išgyvens 
net 82 metus. 

Kokią įtaką turėjo tėvai ir seneliai, sūnus išreiškė šiomis 
eilėmis: 


Vom Vater hab' ich die Statur, 

Des Lebens ernstes Fiihren, 

Vom Miitterchen die Frohnatur 

Und Lust zu fabulieren, 

Urahnherr war der Sch6nsten hold, 
Das spukt so hin und wider, 
Urahnirau liebte Schmuck und Gold, 
Das zuckt wohl durch die Glieder, 


Ėmęsis vyriausio ir griežto pedagogo rolės, tėvas lavino 
jį apšvietos filosofijos dvasioj. Malonesnė auklėtoja sū- 
neliui buvo motina. Turėdama dovaną sklandžiai kalbėti, ji sa- 
kydavo jam pasakas, kurių Wolfgangas atsidėjęs klausydavosi. 
Skambiais išsireiškimais ji užbūrė jo klausą, o vaizdžiais paly- 
ginimais žavėjo akis. Paskum jo džiaugsmui nebuvo galo, 
kai močiutė dovanojo jam marionečių teatrą. Namų remontas 

paskatino Woligangą išlandžioti siauras savo tėviškės gatveles. 
Turguj žiūrėdavo sensacingų paveikslų, kurių turinį dainuo- 
davo liaudies dainiai. Ar tik ne čia pirmą kartą jis bus sutikęs 
daktarą Faustą? Jau tada jaunasis Goethe pajusdavo savo as- 
mens didybę, — pūsdamasis prieš kitus — „Ko kitiems užtenka, 
aš negaliu pasitenkinti“. 

Nuo 1756 m. prasideda Septynerių Metų karas. Šeimos vie- 
nybė iširo, tėvukui, miesto galvai, pasisakius už austrus, o 
tėvui — už prūsus. Suskilus dar ir miesto gyventojams į dvi da- 
lis, vaikams iš to liko šioks toks įvairumas 17 įdomumas. Moks- 
las ir dabar buvo stropiausiai varomas toliau. Ypač kalbos: 
italų, anglų, graikų ir hebrajų. Lotynų kalbą tada jau tiek mo- 
kėjo, kad, eidamas aštuntus metus, jau vedė neblogą dienyną. 
Ir gimtosios kalbos mokėsi gyvu žodžiu, kurio buvo meisteris 
nuo pat pirmųjų dienų. Taisyklės jam nerūpėjo, rašyba jo gal- 
vos nekvaršino, skiriamieji ženklai jam iki mirties buvo 
terra incognita. Matematikos jis nekentė. Tačiau mėgo piešti, 
vaizduodamas charakteringų asmenų ir peizažų bruožus. Muzi- 
kai betgi neturėjo klausos. Visų geriausiai suprato gamtos me- 
liodiją, ypač bėginėdamas po laukus, už miesto vartų. 

Proga pasirodyti jaunajam Goethei savo amžiaus kavalieriu- 
mi pasitaikė per Septynerių Metų karą. Užplūdus prancūzams 
Vokietiją, Frankfurtą užliejo ligi tolei nematyta kultūros ir 
nuodėmių jūra. Prancūzų kariai ir jų palydovai (ės) įsteigė nuo- 
latinį teatrą, atidarė kavines, laikė salionus ir įrengė mados 
krautuves. (Goethes namas taip pat pasikeitė, į jį atsikraus- 
čius Prancūzijos teismo vietininkui grafui Thorancui. Kai tė- 
vas, tačiau, okupantų nenorėjo nei matyti nei girdėti, Wolf- 
gangas, priešingai, pasidavė naujam šeimininkui ir, belankyda- 
mas teatrą, išmoko laisvai prancūziškai kalbėti. Trylikos 
metų smalsuolis ne tik gilinosi į Corneille'į, Racine'ą, Moliėre'ą 
ir t. t, tuo nuodugniai susipažindamas su klasicistiniu pran- 
cūzų teatru, bet ir godžiai prisižiūrėjo švankaus užkulisinio 
gyvenimo, bandydamas jį net imituoti. 

Kai 1762 m. prancūzai išsikraustė, Wolfgangas labai gailėjosi, 
nes nusileido žavingiausio vaidinimo uždanga. Užgeso žiburiai, 
ir miestą vėl apgaubė istorijos prieblanda. Pamėgęs nuotykius, ir 
toliau jų ieškojo. Įsimaišė į jaunų vyrukų kompaniją, kurios tiks- 
las prie vyno ir moterų leisti malversacijomis uždirbtus pinigus. 
Būta dar „gražesnių darbelių“: parašų suklastojimai, testamen- 
tų padirbimai ir t.t. Su ta kompanija atsiskirti jis nepajėgė, nes 
buvo įsimylėjęs joje pasimaišiusią mergaitę, vardu Margareta, 
vienos smuklės padavėją. Ta meilė jam paliko neišdylantį ispūdį. 
Tačiau neilgai žavėjosi savo mylimąja, nes teismas tą draugystę 
išardė. Po tardymo kankinosi kelias dienas taip skaudžiai, 
kad pagaliau nuo ašarų ir aičiojimo valgį tik su dideliais skaus- 
mais nuryti tegalėjo. Nuo bylos buvo išgelbėtas tik per galin- 

gųjų giminių protekciją. Atsipeikėjęs ir toliau ieškojo nuotykių. 
Tam tikslui smalsiai išlandžiojo ir žydų kvartalą su siauromis 
ir dvokiančiomis gatvėmis. 

Pagaliau atėjo konfirmacijos laikas, kada reikėjo patikrinti 
religinį padėjimą. Protestantų bažnyčia tada buvo gana orto- 
doksiška, ir jai pasipriešino apšvietos judėjimas. Betgi gryno pro- 
to religijai plėstis nedavė pietizmas. Šis žiūrėjo ne tiek tikėjimo 
formų, kiek jo turinio, nusistatęs religijos tiesomis gyventi, Die- 
vą jausti ir betarpiškai su juo jungtis. Be jų Frankfurte būta 
dar daug ir materialistų. 

Wolfgango tėvas buvo liuteronas, tačiau jo išvidinį tikė- 
jimą buvo gerokai susilpninęs racionalizmas ir antikinėje Romo- 
je gauti įspūdžiai. Motina buvo taip pat protestantė, bet religijos 
tiesas suprato ne taip racionalistiškai ir savo sūnui duodavo iš 
Švento Rašto praktiškų pamokymų. Vėliau net pradėjo daly- 
vauti jausmus gaivinančiose pietistų sueigose. 

Wolfgangas mėgo religines temas, nes iš prigimties bu- 
vo religingas. Jo tikinčiai širdžiai patiko nuo viešosios Baž- 
nyčios atsiskyrę pietistai ir panašūs. Norėdamas garbinti tik- 
rąjį Dievą, buvo net pasistatęs piramidės formos altorėlį, 
prie kurio laikydavo „panteistiškas mišias". 

To religingumo nepagilino nei racionalistiški mokytojai, 
nei sausi pastoriai, nei, pagaliau, „tolerantiški“ tėvo svečiai. 
Dėl to nenuostabu, kad jaunuolis pasidarė abejingas religi- 
jos klausimams. Išpažinties prieš konfirmaciją ėjo nepasirengęs, 
dėl to po išrišimo jautėsi labai nelaimingas. Tad nutarė kuo 
greičiausiai nutraukti santykius su Bažnyčia. 

Besiblaškydamas ėmė skaityti prancūzų filosofo Petro 
Bayle'o raštus, puolančius Bažnyčią. Išvertęs visą tėvo biblio- 
teką, dar labiau įklimpo į skepticizmą. Pasamdyto mokyto- 
jo filosofijos dėstymas taip pat jam nepatiko. Pagaliau jis įsi- 
tikino, kad religija, filosofija ir poezija sutampančios į vie- 
ną, ir tam tikra prasme esąs tas pats dalykas. 

O kai dėl raštijos, tai tuo metu 1:8 šimtm. antros pusės pra- 
džioj Vokiečių literatūra buvo užlieta Versailles'o dvaro pseu- 
doklasicizmo.  Viešpataujant tuomet apšvietos dvasiai, ir 
poezija buvo daugiausia racionalistinė. Tokios kūrybos buvo 
pilnos ir tarėjo Goethes knygų lentynos, kurias užpildė Gel. 
lertas, Halleris, Hagedornas, Canitzas ir kiti protestantiško ba- 
roko ir apšvietos kūrėjai. 

Jausmus gaivino daugiausia iš viduramžių paveldėtos 
knygelės, kaip Til! Eulenspiegel, Gražioji Meluzina, Gražio- 
ji Magelona, Fortunatas ir iš anglų atkeliavęs Robinson Cru- 
soe; greta to — Biblija, kurioj susipina religija, filosofija ir 
poezija. Ti ir toliau pasiliko Wolfgango mėgiamiausia poezijos 
ir gyvenimo išminties knyga. 

Liaudies knygelės savo irracionaliais elementais reakcijai 
prieš apšvietą skynė kelią, kuriuo ėjo Bodmeris su Breiting- 
eriu. Pirmoji šio literatūros pavasario kregždė buvo Klop- 
stockas su savo Messias. Nors tėvas šiam religinių jausmų maiš- 
tui atkakliai priešinos, tačiau vaikai pro užpakalines duris 
įšmugeliavo tą kūrinį į namus ir užsidegdami reikšmingesnes 
vietas išmoko net atmintinai. Nors dalykas ir paaiškėjo, tačiau 
vaikai Klopstocko laivu jau buvo išplaukę iš siauro racionalizmo 
uosto į jausmų platybes. 

Tada Wolfgangas pradėjo ir pats kurti. Iškart jį užpuolė 
tikras Reim- und Versewut: per vienerius metus surašė net 
daugiau, kaip penkis šimtus puslapių. Eilės byrėjo iš jo, kaip 
tinkas nuo sienos. Daugiausia parašyta dramų. Buvo net suda- 
ręs „artistų'' trupę, kuri vaidino arba svetimųjų arba jo paties 
parengtus kūrinėlius. Atvykus prancūzų teatrui per Septy- 
nerių Metų karą, drįso net viešai scenai rašyti mytologinę-ale- 
gorinę dramą. Religinės temos dar tebesimaišė su pasauli- 
nėmis. Šiuo metu rašė arba temomis iš Biblijos (Izabėlės, Ru- 
thos, Selinos siužetai) arba rokoko dvasios veikaliukus, kaip 
Die koenigliche Einsiedlerin, itališką operą La sposa rapita. 

Epo srity religinės dvasios pagimdytas Joseph išaugo į 
storiausią kūrinį. Religine dvasia dvelkia ir visa eilė pagal 
Klopstocko pavyzdį sukurtų odų, iš kurių žinomiausia yra 
1765 m. atsiradusi Poetische Gedanken ueber die Hoellenfahrt 
Jesu Christi. 

Tačiau ir voltaire'iškai Wolfgangas jau tada mokėjo kurti. 
Tai rodo eilės, įrašytos į vieno draugo albumą, kur pasau- 
lis išrodąs fast wie eine Mėrdergrube, fast wie eines Burschen 
Stube, fast so wie ein Opernhaus, fast wie ein Magisterschmaus 
ir t.t. Goethe, matyti, norėjo išsilaisvinti iš varžančios jį aplinkos. 
Frankfurtas jam išrodė „provincija“, mintanti kitų miestų 
dvasinio gyvenimo nuotrupomis. Buvo nukreipęs akis į G6t- 
tingeno universitetą, ketindamas rengtis ten profesūrai. Tačiau 
kitaip manė jo tėvas. Šis norėjo, kad sūnus eitų ligi pat galo 
tos karjeros, kuri jam pačiam nepasisekė. Dėl to troško lyg 
pats įsikūnyti savo vaike ir taip pasiekti savo išsvajotus 
tikslus. Ir visą lavinimą iš pradžių taikė šiai intencijai. 
Poetiniai Wolfgango gabumai jo visai nežavėjo. Bruko jam 
teisių mokslo vadovėlius ir studijoms numatė Leipzigo univer- 
sitetą. Sūnus, paneigdamas savo individualybę, turėjo gyventi 
vien tik tėvo asmenybės ir siekių rėmuose. Tai baisi pedago- 
ginė klaida, ir baisios bus jos išvados. Tačiau jaunasis Goethe 
nusprendė tik išviršiniu būdu eiti tėvo pėdomis, o iš tikrųjų 
studijuoti savo mėgiamuosius dalykus. Tą paslaptį išdavė tik 
savo, vieneriais metais už jį jaunesnei, mylimajai seselei Kor- 
nelijai, kuri tėvo tiek nekęsdavo, kiek brolį mylėdavo,. Todėl 
tarp brolio ir sesers išsiplėtojo savotiškai glaudūs san- 

tykiai, buvę tokie brangūs Kornelijai, kad į kiekvieną kitos mer- 
gaitės prie jo prisiartinimą atsakydavo smarkiu pavydulia- 
vimu. 

Taip nekantraudamas, Wolfgangas laukė 1765 m. rudens. 
Tuomet taip abejingai paliko Frankfurtą, lyg visiškai nebenorė- 
damas į jį sugrįžti. 


Rokoko rožių kasnykuose 


Tų dienų Saksonija gyveno bent paviršutiniškai puikius 
laikus. Jos centras Leipzigas, kaip ir Frankiurtas, buvo pre- 
kybos miestas, bet kur kas prašmatnesnis. Čia buvo taip pat ir 
mokslo sostinė — :410 m. įsteigtas universitetas. Ne menkesnis 
ir knygų metropolis. Po Septynerių Metų karo Leipzigas pasi- 
darė tikras K/ein-Paris. 

Į tą kosmopolitiškai platų ir versailles'iškai šaunų centrą 
1765 m. spalių mėn. atvyko studentėlis Woligangas Goethe. 
„Provinciški" tėviškės drabužiai ir kalba visiškai netiko šiam 
madniam miestui. Dėl to Wolfgangas visaip laužė savo 
liežuvį, kad tik išmoktų saksiškai plonai čiauškėti. Pasidaręs 
išdidus frantas, į kitus pradėjo iš aukšto žiūrėti. 

Pasiryžęs mesti teisių mokslus, labiau domėjosi literatūra 
ir filosofija. Apgaudinėjo ne tik tolimą savo tėvą, bet ir arti- 
mus profesorius. Bandė studijuoti sistematiškai ir filosofiją, 
kuri buvo dėstoma apšvietos dvasioje, bet greit ją metė. 

Pagaliau net ir literatūros profesoriai nebepatenkino jau- 
no studento troškimų. Tikėdamasis sulaukti naudingų žinių iš 
garsiojo Gellerto, juo tik dar labiau nusivylė, ypač šiam atkal- 
binėjant jį nuo poezijos ir liepiant rašyti tik proza. Tačiau 
profesoriui nė Goethes proza nepatiko, ir jis ją išmargino mora- 
linėmis pastabomis. Nenuostabu, kad visą ligšiolinę kūrybą su- 
kišo į krosnį. 

Tokioj nuotaikoj beliko mesti universitetą ir pasinerti 
gyvenime. Wolfgangas ima dalyvauti koncertuose, teatruose, 
puotose, pasivažinėjimuose. Įsivaizdavo esąs studentų ašis. 
Jo kapryzų pilni elgesiai gadino ir kuone visus jo santykius su 
miesto diduomene. Todėl netrukus tą poečiuką mažai kas be- 
kentė. 

Bet už kitų panieką Wolfgangui su kaupu atsilygino keis- 
tasis draugas Behrischas. Dailiai kalbėdamas prancūziškai 
ir sugebėdamas elegantiškai dėstyti aukštose sferose mėgiamas 
temas, jis darė nusigyvenusio prancūzo įspūdį. Ciniškai pa- 
juokdavo žmones, o ypač be pasigailėjimo plakdavo literatus. 
neliesdamas Goethes gal būt tik dėl to, kad ir šis turėjo nemenką 
liežuvį. Juodu susidraugavę leisdavo ilgus vakarus ir naktis 
„Auerbacho“ rūsy. 

Wolfgangas, būdamas gražus, meilus ir turėdamas apsčiai 
pinigų, mokėjo sėkmingai paveikti dailiąją lytį. Mylėjosi tai su 
viena, tai su kita, kol nepermaldaujama aistra sviedė jį į Aenn- 
chen Sch6onkopf glėbį. 

Mat, maždaug nuo 1766 m. Velykų jis pietus valgydavo 
pas smuklininką ir vyno pardavėją Schonkopf, kur patarnaudavo 
šeimininko duktė Anna-Katharina. Nors amžiumi ji vyresnė, 
o socialiniu padėjimu žemesnė, tačiau, Wolfgangas ją iš karto 
įsimyli, nors taip pat tai nebuvo nepaprasta gražuolė. Visos 
Goethes mylimosios bus į ją panašios: jos ramiu būdu švelnins 
jo visokias konvencijas laužantį temperamentą. Nors ir žinojo 
negalįs Katchenos (Aennchen) vesti, tačiau jausmams pasiprie- 
šinti nesugebėjo, davė jiems visišką laisvę. 

Dvejis metus lankė Woligangas Katchenos tėvų namus, 
kur taip pat būdavo repetuojami ir kartais net statomi veika- 
lai. Bet pagaliau prasimanė įvairiais būdais kankinti ją, kad 
iš jos širdgėlos tik dar daugiau turėtų smagumų. Tačiau iš 
to sadizmui artimo žaidimo maža jam buvo laimė, nes paga- 
liau nė aistringiausi jos glamonėjimai jo" nebeįtikino ją ištikimą 
esant. Į tokią tikrą ar tariamą neištikimybę jis atsakė taip 
pat neištikimybė: be sąžinės graužimo lankėsi pas tokias mer- 
gaites, „kurios buvo geresnės už jų reputaciją, nuo ko tačiau jo 
reputacija nepakilo", 

Šiokią tokią pusiausvyrą Wolfgangui sugrąžino meno pro- 
fesorius Oeseris. Jis suspietė jaukų menininkų būrelį, į kurį 
pateko ir, neva, teisių studentas Goethe. Būdamas priešingas 
visokiam perdėjimui ir apkrovimui, Oeseris nuolat skelbė mene 
paprastumą, atitraukdamas savo mokinius nuo puošnaus baroko 
ir ragindamas juos į antikinio meno natūralumą. Jis ir didį 
Winckelmanną bus, tikriausiai, jau girdėjęs tvirtinant, kad 
graikai įkūniję tikrą grožio idealą, kurs slėpęsis formulėje edle 
Einfalt und stille Groesse. Apaštalaudamas šiam „kilniam papras- 
tumui ir ramiam didingumui", Oeseris padėjo į rokoko žais- 
mingumą įsimylėjusiam Wolfgangui gryninti savo skonį ir 
kreipti grožio išalkusias akis į tobulesnius pavyzdžius. 

Kažin, ar tik, tebeviešėdamas Leipzige, jaunasis Goethe ne- 
bus galvojęs apie panašią karjerą į Winckelmanno, apie kurį 
ir Oeseris kalbėdavo su pasididžiavimu ir meile. Šis mėgdavo 
dovanoti savo mokiniams to meno teoretiko raštus, kuriems buvo 
pagaminęs nemaža vinječių. Visi džiūgavo, sužinoję Winckel- 
manną grįžtant iš Romos į Vokietiją. Tarėsi vykti raiti ir va- 
žiuoti jį sutikti. Nesunku įsivaizduoti, kad žinia apie netikėtą 
jo nužudymą trenkė Wolfgangą, kaip perkūnas iš giedro 
dangaus. 

Nors iš rokoko meno kasnykų besilaisvinančiam Goethei ir 
neteko susitikti su klasikinio meno apaštalu, tačiau Winckel- 

manno mirtis jį tiek paveikė, kad nukreipė jo žvilgsnį į Italiją. 
Jis kaskart vis labiau troško pamatyti jos meną. 

Be Leipzigo turtų jis žavėjosi ir Dresdeno galerijo- 
mis, kurių visą grožį sugėrė smalsios ir estetiškai išlavintos jo 
akys. Jis įprato į įvairias meno rūšis žiūrėti sąryšy su viena 
kita. Jo dėmesys nukrypo į atskirų šių rūšių skirtumus. 

Tą skirtumą geriau suprasti tada jam kaip tik padėjo 
Leipzige pasirodęs Lessingo Laokoonas, puolęs Bodmerį ir 
Breitingerį, pagal kuriuos poezija esanti kalbanti tapyba, 
o šioji — tylinti poezija. Lessingo tvirtinimai, liečią eilė 
raščių gyvybės dėsnį, ir t.t, nors esmės ir neišnagrinėjo, vis 
dėlto poeziją atvedė į tikrąjį kelią. Ilgai nesuprastas ut pictu- 
ra poesis buvo iš karto išaiškintas, ir skirtumas tarp vaizduo- 
jamojo ir poezijos meno nusistovėjo: „abiejų viršūnės atskir- 
tos, nors jų pamatai ir kažin kaip arti sueina". 

Leipzigas, kaip matome, buvo žymus kultūros centras. 
Jame vad. Aufklšrung buvo radusi sau stipriausią atramą ne 
vien mokslo sferose, bet ir platesniuose piliečių sluoksniuose, 
kur įsigalėjo apšvietos suformuotas gyvenimo stilius, vad. ro- 
koko. Jis siekė buržujų biensėance ir commoditė, t. y. raciona- 
lizmu paremto ir, ypač nuo 1740 m., sensualistiškai sušvelninto, 
išdailinto malonumo bei patogumo. Gilesnių siekių čia nepa- 
stebėti. Vengiamas asmenybių pasireiškimas ir tuo pat nustei- 
biamas esmingiausias kūrybos šaltinis. Pabrėžiama daili išvir- 
šinė pusė, atitraukiamas dėmesys nuo tikros žmogaus esmės. 

Ši literatūra stengėsi pirmiausia švelniai pamokyti. Kaip 
apšvietos filosofijos palydovė, žavingomis spalvomis ji piešė 
šio pasaulio gerąsias puses, plaukiančius iš jų smagumus ir 
pan. Pasitaiką blogumai kiek galima ignoruojami, jie nepaken- 
kia visuotiniam to laiko optimizmui. Vengiama idejų ir gilesnių 
koniliktų. 

Su amžinybe šią literatūrą teriša visai plonutis siūlelis. Re- 
liginiu atžvilgiu vos keli moraliniai pamokymai. Dorovingu- 
mas todėl pamatuojamas nebe metafiziškai, o grynai žmo- 
giškai. 

Meno teorija bei kritika persunkta mechanistiškai racio- 
nalistinės filosofijos. Tos tėvas — Gottschedas, kuris, persiėmęs 
Wolffo idejomis, sustatė poetams taisyklių rinkinį. Fantazijos, 
intuicijos jis nelaiko kūrybine jėga ir kartu su ja pašalina iš 
poezijos stebuklingus bei mitologinius pradus. 

Dėl to Leipzigo literatūros viešpats Gottschedas susikirto 
su šveicariečiais Bodmerių ir Breitingeriu, kurie, remdamiesi 
anglų sensualizmu, iškėlė jausmingumo teisę. Tdejos turinčios 
'būti išreikštos vaizdais, poetas turįs pasirinkti širdį jaudinan- 
čių siužetų, svarbiausia esą sukurti visokeriopą netikėtumą, pa- 
didinant charakteringuosius gamtos bruožus — štai keletas jų 
tezių. 

Kova tarp Leipzigo ir Zūricho užtruko ilgai. Nors Gott- 
schedas, kaip geras organizatorius, buvo sudaręs prieš šveica- 
riečius savo adeptų kariuomenę, tačiau jaunesniesiems jau per- 
daug buvo aiškus jo idejų klaidingumas. Taip šis „literatūros 
karalius" jiems — o ypač Wolfgangui — tapo tik pajuokos ob- 
jektu. 


Tikrasis jaunųjų mokytojas buvo Lessingas. Nors ir ra- 
cionalistas, jis žinojo, kad menininkas kuria išvidiniu geni- 
jaus turtų, o ne pagal tam tikras užbrėžtas taisykles. Jau- 
nąjį Goethe ne mažiau, kaip Laokoonas, veikė Hamburgische 
Dramaturgie ir Literaturbriefe. Kova su nenatūralumu, sustin- 
gimu, iškėlimas tikrų genijų, kaip Shakespeare'o ir pan., Wolf- 
gangui nemaža patiko. "Tai rodo taip pat uolus Stratfordiečio 
dramų skaitymas. Tačiau šalia Shakespeare'o jį daugiausia pa- 
veikė rokoko smaguriautojas Wielandas. Tai rodo Goethe sma- 
giai plaukus tuo laiku malonia ankreontikos srove. 


Anakreontika buvo vadinama lengvučio rokoko dvasios 
dailusis pasireiškimas anų dienų lyrikoje. Laikydamiesi Pseudo- 
Anakreono, davusio visai šiai srovei vardą, Horacijaus (car- 
pe diem!), Petrarkos ir jais sekusių prancūzų su savo poė- 
sie legėre, poetai daugiausia dainuodavo apie meilę, jos vi- 
sagalybę, mylimosios žavingumą ir draugiškas puotas prie pu- 
tojančio vyno. Pasisakymai apie save patį vengiami: pa- 
gal anų dienų pažiūras tai būtų tikras poezijos piktnaudojimas. 
Dėl to kūryba tai ne originališka išpažintis, o tik savotiškas jeu 
d'espriti, smagus žaidimas išsvajotomis situacijomis, nusle- 
piančiomis tikrąją realybę. Visas suvokimas yra lengvutis, žai- 
džiąs, nors gilesnės nuotaikos ir ne visai trūksta. Anakreonti- 
kos siužetų repertuaras nedidelis. Lakštingaloms giedant, ro- 
žėms žydint ir mėnuliui diskretiškai šviečiant, čia daugiausia 
puotaujama ir nešykščiai dalinamasi bučkiais. Visur pilna leng- 
vasparnių amorečių, leidžiančių meilės vilyčias į rausvomis 
juostomis pasipuošusių piemenaičių ir užsisvajojusių pieme- 
nėlių širdis. Pati eilių struktūra permatoma, lyg kristalinė, 
dailiai simetriška ir dažniausiai vainikuojama nuostabiai ryš- 
kiai suformuluota pabaiga (pointe). Svarbiausi šios srovės at- 
stovai buvo Hagedornas, Gleimas, Utzas, Goetzas, Rammleris, 
jaunasis Lessingas ir — jaunutis Wolfgangas, kuris anų kū- 
rybą Leipzige sutiko ir iš karto ją visą pralenkė. 


Tačiau Goethe vyraujančiai anakreontikai ne visiš- 
kai pasiduoda. Jo siela goethiška, o ne rokoko dvasios struk- 
tūros. Tačiau buvo daug pašalinių veiksnių, neleidžiančių 
šiam jaunuoliui dainuoti iš karto vien tik savais tonais. Jis, dėl 
savo keisto būdo daugelio nemėgiamas, buvo ištroškęs greito ir 
visiško pasisekimo, garantuojančio jam pilną jo gausių prie- 

šų pergalę. Aiškiai suprato, kad rokoko pasaulį sau laimės tik 
anakreontikos ginklais. Dėl to, vengdamas savo goethiška de- 
monija rėžti jautrią leipzigiečių ausį, diplomatiškai užtrau- 
kia jų dainas. Bet nors išviršiniu būdu ir prisitaiko prie tra- 
dicinio savo laikų meno, tačiau iškart savo pirmatakus pra- 
lenkė meniškumu. Jis visiškai apima anų dienų motyvų ratą, 
laisviausiai žongleruoja visus jų trafaretus: lyg piemenėlis žai- 
džia su piemenaitėmis, apdainuoja ir savo mylimosios rausvą 
juostą, susitinka slaptai su ja prie antikinių dievų statulų ir 
prisiekia jai amžiną, gal ligi rytojaus trunkančią, meilę. Tos 
intymiškos situacijos pilnos dviprasmiškumų. Nuo jų nėra lais- 
va nė mylimoji, dėl kitų akių neva priešinantisi jaunikaičio gei- 
dimams, kuriems tačiau iš širdies pilniausiai pritaria. Savo 
jausmams pridengti naudojamasi mitologiniais motyvais, anti- 
kės istorijos aliuzijomis. Amplitūda plačiausia: nuo Richard- 
sono sentimentalumo ligi Wielando frivoliškumo panaudoja- 
mas visas rokoko pasaulio repertuaras. Taigi jis semia iš daug 
kalbų, išskyrus, ypač lyrikoje, reikšmingiausią — širdies kal- 
bą, kurią gudriai dar nuslepia. Tai toks ir jo pirmo lyrikos rin- 
kinio Leipziger Liederbuch charakteris ir turinys. Kompozito- 
rius Breitkopfas, jo kompanijonas, parašė šioms eilėms kompozi- 
ciją ir 1769 m. visą rinkinį anonimiškai išleido. Lengvabūdiškas 
žaidimas su giliai pergyventa ir jos tragiškumą nuslepiančia 
meile yra ir vad. Būchlein Annette (1767), kurią jis skiria Kat- 
chenos atminimui. 


Dramos srity buvo galima kur kas laisviau pasisakyti, ne- 
gu lyrikoj. Pirmoji jo komedija yra Die Laune des Verliebten. 
Vaizduojami jo paties santykiai su mylimąja Katchen, kurią 
persekioja kvailu pavyduliavimu. Kūrinėlis turi išpažinties 
charakterį, pasižymi neretušuotu atvirumu. Čia Wolfgangas 
panašiai išsiplaka, kaip Lessingas savo dramoje Der junge 
Gelehrte. 


Ir antroji komedija Die Mitschuldigen arba Lustspiel in 
Leipzig yra dalis jo per visą amžių trunkančios išpažinties. 
Farsas pilnas atsiminimų, kaip jis su gatvės ištvirkėliais 'iš- 
landžiodavo Frankfurto užkampius. Jie papildyti jo širdies 
klajojimais Leipzige. Vaizduojama vieno gražaus jaunuolio 
meilė su viešbučio savininko dukterim Sofija, kaip ji 
išteka už padaužos So6llerio, kaip keli asmens nusikalsta vie- 
nu momentu ir vienoj vietoj. Domina lengvai atsirišanti rafi- 
nuota intryga ir sąmojinga epigramatika. 

Kaip Wolfgangas buvo peraugęs švelnius, šilkinius ana- 
kreontikos rūbus, itin ryškiai rodo Behrischui siųsti laiškai ir 
jam dedikuotos odos. Čia jis išsipasakojo visas savo nelaimes 
dėl tariamos Katchenos neištikimybės. Tačiau, nors vieną die- 
ną zu Tode betruebt, kitą vėl himmelhoch jauchzend. Taip nu- 

siteikęs, kuria eiles, kurių autorium mielai norėtų būti ir 20. 
šimtmetis: 


Du gehst, ich bleibe, 
Aber schon drehen 
des letzten Jahres Fluegelspeichen 
sich um die rauchende Achse. 
Ich zaehle die Schlaege 
des donnernden Rads, 
segne den letzien — 
da springen die Riegel, 
rei bin ich wie du. 


Tai derinimas instrumentų prieš didžiąją simfoniją, kurią 
tačiau dar negreit diriguos, nes netrukus jį paguldys mirties 
patale baisi liga. 

Vaizduodamas savo paties dienos lengvabūdiškumus ir 
nakties cinizmus, Wolfgangas manė galėsiąs numesti nuo savo 
sielos ne vieną jį slegiančią naštą, bet iš tikrųjų nuo to jam nė 
kiek nepasidarė lengviau. Priešingai — prislėgė dar ir jo kūną. 
„Kasdien aš vis leidžiuos nuo kalno“, vaitojo jis. „Trys mėnesiai, 
Bekhrischai, ir bus po visko“. Liūdnas jo pranašavimas greit 
išsipildė: vieną naktį pabudo kraujuose paplūdęs. 

Paprastas nusilpimas? Džiova? O gal blogoji liga? Išsi- 
gando mirties. Vėl klausė sąžinės balso, gvildeno religines te- 
mas. 

Į Leipzigą buvo atvykęs nusistatęs visiškai nutraukti san- 
tykius su Bažnyčia. Tai jam padėjo išdykę draugai ir palengva 
jau iš Frankfurto laikų kiek primigdyta jo sąžinė, Pasitaikius 
progai, apšviestasis jaunuolis pagaliau stojo prieš Apreiškimą, 
Švento Rašto inspiruotumą ir visa, kas nors kiek priminė orto- 
doksiškumą ir kvepėjo irracionalumu. Dėl to nenuostabu, kad, 
iškilus polemikai tarp profesorių dėl Švento Rašto inspiruotumo, 
Wolfgangas nesvyruodamas pasisakė už „apšviestąją partiją". To- 
liau, neapsunkintas Frankfurto „prietarų“, leidosi bėgti paskui 
pasaulio linksmybes. Bet dabar „Išganytojas mane pagaliau pa- 
čiupo, aš nuo jo per ilgai ir per greit bėgau, ir jis sugriebė mane 
už plaukų". Ištisas valandas kalbasi religijos klausimais su teo- 
logijos studentu Limprechtu. Ilgai jis buvo dėkingas šiam giliai 
tikinčiam, pusiau aklam savo kaimynui. Dar iš Strassburgo jam 
rašys: „Koks aš buvau, toks dar tebesu, tik tas skirtumas, kad 
aš geresniuose santykiuose su Viešpačių Dievu ir su mielu 
jo sūnum Jėzum Kristum. Iš čia eina, kad aš taip pat kiek iš- 
mintingesnis ir daugiau patyręs, nes „Viešpaties baimė — pra- 
džia išminties'' 

Ar tik ne dar labiau bus jį paveikęs už jį dešimt metų vy- 
resnis hofmeisteris Langeris, mokytas ir 'plačiai išsilavinęs 
teologas? Šis buvo įsitikinęs Švento Rašto dieviškumu. Jis ir 

kitas panašias pažiūras mokėjo taip simpatiškai išdėstyti, kad 
Wolfgangas buvo juo ir jo mokslu sužavėtas. Jau išvykęs iš savo 
nelaimės vietos, rašo jam kupinas dėkingumo: „Vous avez ėtė 
le premier homme gui m'a prėchė Ie vrai ėvangile... et si Dieu 
me fait la grace de me faire Chrėtien c'est 2 Vous, gue j'en dois 
Ja sėmence..,? 

Tačiau pozityvų tikėjimą Wolfgangui kažin ar begalėjo 
sugrąžinti, nes kokia buvo jo mokytojo moralė, galima matyti 
iš to, kad po tokių pasikalbėjimų Goethe ne retai gaudavo pa- 
lydėti jį iki meilužės durų... 

Lygiai tą dieną, kai jam suėjo I9 metų, t. y. tokiam am- 
žiuj, kada kiti dar tik pradeda studijuoti, Wolfgangas, „išklau- 
sęs'' jau šešis semestrus, turėjo vykti iš Leipzigo namo. 

Lėtai slenkant vežimui Thiringeno kraštu į tėviškę, į 
teismą, jis apmąsto savo padėjimą. Daug kaltės verčia profeso- 
riams, nemokėjusiems jo sudominti. Tr retorikos (t. y. litera- 
tūros) profesoriai ne gyvi žmonės, o tik rokoko pudra apibar- 
styti parukai. Tiesa, tuščiomis rankomis jis negrįžta. Iš sa- 
vo „tikrųjų mokytojų“, kuriais laikė Oeserį, Wielandą ir Sha- 
kespeare'ą, buvo daug laimėjęs. Be to, dar filologines žinias 
pagilino, meno horizontą žymiai praplėtė, gyvenimą nuodug- 
niai pažino. Bet kokia kaina! 

Namiškiai laukė per trejus metus gerai išsilavinusio, pil- 
nai pasirengusio promocijai, pelningai ir garbingai karjerai 
šaunus teisių kandidato, o dabar pro duris įšliaužė nuotykių 
parblokštas ir slaptų ligų graužiamas nusidėjėlis... 

Tėvas vietoje sustingo. 


Irracionalizmo revoliucija 


Pietizmo tarpsnis 


Tėvas liepė gydytojams, kaip galima greičiau, Woligangą 
pastatyti ant kojų. Tačiau gamta, nemėgstanti šuolių, paguldė jį 
antrą ir dar trečią kartą. Laimė, kad tėvo rūstybę kiek išsklaidė 
namų 'moteris užkariavęs pietizmas. Jau anksčiau sėkmingai 
kovojęs su šaltomis bažnytinėmis formomis, jis dabar uoliai 
gaivino Vokiečiuose sustingusios Bažnyčios religines jėgas. To- 
ji tikėjimo banga pagavo ir Wolfgangą, ypač kai šiai srovei 
atstovavo maloni motinos draugė, panelė von Klettenberg. Tai 
buvo tikra protestantų mistikė, be sąlygų mylinti Kristų. Ji 
stengėsi kartu su kūnu gydyti ir jauno Goethes sielą. 

Jos paragintas, ne tik dalyvavo jausmingose pietistų suei- 
gose pačiame mieste, bet lankė taip pat vad. herrenhuter'ių ko- 
lonijas apylinkėj. Neatsisakė nė nuo panelės von Klettenberg 


23 


jam siūlomo exercitium religionis. Paveiktas buvo dar ir jį 
aplankiusio Langerio. Ligos purtomas, ligonis tikrai susido- 
mėjo Kristumi. 

Iš širdies gilumo tuomet maldauja: 


K6nnt' ich doch ausgefūllt einmal 
Von Dir, o Ew'ger, werden! 


"Tos dvasios vadovės apaštalavimą palaikė taip pat prie sek- 
tantų prisidėjusi motina ir sesuo Kornelija. Pastaroji, per tre- 
jis metus kentėjusi tėvo prievartą, dabar išliejo savo meilę bro- 
liui. Kad galėtų laisviau išsišnekėti, sugalvojo net savotišką, 
kitiems nesuprantamą, kalbą. 

Susidomėjęs savo daktaro Metzo „menu“ — gydyti mediciniš- 
komis mistifikacijomis—ir sekdamas panelės von Klettenberg 
pavyzdžių, Wolfgangas, kiek atsigavęs, namų aukšte įsitaisė 
laboratoriją. 

Jis kaip nors siekė pagaminti succum silicis. Drauge stu- 
dijavo teosofo von Wellings Opus mago cabbalisticum, Para- 
celsų, Basilijų, Helmontą ir ypač veikalą Aurea catena Homeri. 
Ryžosi plačioj gamtoj suprasti paslėptas dieviškas jėgas, ne- 
matomai veikiančias pasauly. Apie gamtos dėsnius įsigijo su- 
pratimo iš olando Boerhave'o chemijos vadovėlių. 

Taip lendant į alchimiją, jam atsitiktinai pakliuvo į rankas 
Arnoldo knyga Unparteiische Kirchen und Ketzergeschichte 
iš 1699 m. Ji skelbė, kad tiesa religijos ginčuose glūdi separa- 
tistų, o netiesa — kunigijos pusėj. Tačiau vis dėlto jaunasis 
Goethe įsitikinęs, kad kiekvienas žmogus privalo turėti kokią 
nors religiją. Todėl ir jis susidaręs savąją. Jos pamate buvęs 
neoplatonizmas, prie kurio dar prisidėję hermetiškų, mistiškų, 
kabalistiškų elementų. Tai buvo savotiška gnostinės spekulia- 
cijos rūšis, kur dar bent kiek buvo vietos ir krikščioniškajai 
Trejybei ir dieviškajam Išganytojui. Ta jo konstrukcija ir ne- 
aiški ir netvirta, nes jis nekentė nei sistematinės filosofijos nei 
dogmatinės religijos. Iš vieno mėgiamiausių savo kūrėjų, Wielan. 
do, išskaitė, kad tolesnių studijų svarbiausias objektas ir puikiau- 
sia priemonė išlavinti dvasinėms galioms esą „aistros, kurias mes 
savo krūtinėj jaučiame“. Pagal tai ir rinko žinias: studi- 
javo, bet be plano, skaitė, tik be tvarkos. Besitaisančiam li- 
goniui šalia chemijos, medicinos, filosofijos rūpėjo dar esteti- 
nės, filologinės, istorinės studijos. Juo labiau stiprėjo svei- 
kata, juo dažniau ėmė prisiminti Leipzigą. Bet savo vidu- 
mi iš jo jau buvo išsilaisvinęs ir matė jį tik lyg pro rūkus. 
Atsiskaitydamas su tuo Klein-Paris, pabaigė Die Mitschul- 
digen. Iš atsidėjimo, tobulinant šią komediją, matyti gerėjąs jo 
skonis ir didėjanti rutina. Senesnieji kūriniai pradeda jam ne- 
bepatikti. Pats sakosi, kad eilės, kurias parašęs Leipzige, bu- 

vusios šaltos, sausos, paviršutiniškos. Viename laiške visą sa- 
vo ligšiolinę kūrybą pasmerkia, kaip netikrą —,„Dirbtini vaizdai, 
nes ponas autorius gamtos nebuvo matęs. Netikras auksas ir 
viskas“. Tai buvo galutinis atsiskaitymas su anakreontika. Į 
ugnį metė ne tik kai kuriuos savo kūrinius, bet ir visą rokoko pa- 
saulį. Ir nuo šio nukreipė savo žvalias akis į naujus horizontus. 

1790 m. pavasarį jo jėgos sustiprėjo, ir tėvas jam parinko 
kitą, Strassburgo, universitetą. Buvo numatyta, kad ten nėsą 
pavojaus išsiblaškyt, būtų galima ramiai studijuoti ir greit 
baigti. 

Vos tik atvykęs į Strassburgą, Wolfgangas pirmiausia bė- 
ga susipažinti su katedra. Puikus reginys, galįs net aklą pa- 
vergti, žavi jo grožio išalkusias akis. Naujas rojus! „Buvo 
laikai, kada pasaulis man išrodė esąs pilnas erškėčių... Dan- 
giškasis gydytojas vėl sustiprino gyvybės ugnį mano kūne, ir 
man vėl sugrįžo ir drąsą ir džiaugsmas". Tarnauja Dievui pie- 
tisto atsidavimu. Ką tik atvykęs, pripuolamai atvertęs Šven- 
tą Raštą, aptiko žodžius: „Praplėsk savo lūšnelės erdvę ir iš- 
tiesk savo namų divonus..., nes tu įsiverži ir į dešinę ir į kairę“. 
Jis laisvas nuo rokoko ligšiol jam uždėtų varžtų, kurie tik siau- 
rindavo tikrąjį pasaulį. Formų dailumu ir gražumu jis tik 
paviršutiniškai buvo pavergęs kunigaikščių dvarus ir miestelėnų 
salionus. Nors ir Leipzigo studentas Goethe buvo pakliuvęs į šį 
išviršinio galantiškumo ir virtuoziškumo sūkurį, tačiau jau tuo- 
met demoniškoji jo siela nujautė šį pasaulį esant tik buržujų žai- 
dimą, už kurio slepiasi tikroji egzistencija. Kovodamas su 
šiais tarpiniais kulisais, užsijojančiais jam tikrąjį pasaulį, 
netikėtai susilaukė talkininko pietizmo pavidale. Pietistinės 
dvasios rekolekcijos, atliktos tėvų namuose, ne tiek suartino jį 
su Kristumi, kiek atitolino nuo rokoko. Pietizmas pašalino 
tą konvencionalinį, tarpiškąjį pasaulį, supančiojusį jo sielą, 
praskynė jo jausmams kelią į pačius dalykus. Kad vykstąs re- 
ligijos procesas jo esmės nebuvo pakeitęs, rodo ir jo vėlyvesnė 
kūryba. Keliose Parias-dainose bei Westostlicher Divan'e pasi- 
taikąs vienas kitas religiškai paspalvintas posmas tik sako, kad 
kūrėjui nesvetimos ir religiškos poezijos formos. Bet pietis- 
tiškame periode jo poezija kažin ar išaugo iš religijos. Šios 
sielos lavybos tikrai jam parengė kelią pas Herderį ir iš- 
mokė giliai jausti bei tuos savo jausmus tiksliai analizuoti ir 
meniškai atvaizduoti. 


Išlaisvinimas per Herderį 
Būdamas dėkingas taip giliai paveikusiam herrenhuterių 


religingumui, ir Strassburge Wolfgangas draugauja su pietis- 
tais. Prieina ir prie Komunijos, bet jau paskutinį kartą, nes 

siauros vietinių brolių pažiūros ir šiurkštokas jų elgesys jį 
vis labiau atstumia. 

Jam buvo kur kas smagiau pensionate, kur apie dvidešimt 
medikų spietėsi aplink viengungį Salzmanną. Šis dėl savo 
malonaus būdo ir įvairių gabumų buvo autoritetingas šio būre- 
lio vadas. Pastebėjęs realiu alemano žvilgsniu jaunojo Goethes 
charakterio nelygumus, nuoširdžiai padeda jam juos pataisyti. 
Tai malonesnis Behrischo įpėdinis. 

Pasiryžęs išpildyti tėvo norą, pradėjo rengtis studijoms. 
Stengėsi profesoriams pasirodyti jau šį tą mokąs ir gauti 
teisės mokslų kandidato laipsnį.  Pirmiems egzaminams reng- 
tis Salzmannas parūpino jam repetitorių. Rugsėjo 26—27 d. 
išlaikė pirmus kvotimus, laipsniu insigni cum laude. 

Bet jį labiau domino draugų medikų mokslas, todėl lankė 
anatomijos ir net ginekologijos paskaitas ir atlikinėjo pratybas 
moterų klinikoj. Nuo teisės taip pat atitolino Salzmanno įkur- 
ta literatų draugija, Deutsche Gesellschaft. Artimai taip pat 
draugavo su Heinrichu Stillingu, vadinamu Jungu, vienu iš tau- 
riausių tų laikų pietistų. Susibičiuliavo ir su teologijos studentu 
Pranu Lerse, su dramatikais Leopoldu Wagneriu ir Reinholdu 
Lenzu iš Livonijos, kurie sprogdino siaurus tų dienų literatūros 
rėmus. 

Strassburge Goethe pirmą kartą susitiko ir su gamta. Ši 
čia buvo ne rokoko stilium iškreipta, bet gaivalinga, kosmiškai 
kvėpuojanti, jėga, nepakenčianti žmogaus varžtų ir kiekvienu 
momentu pasiryžusi nusikratyti jai užmestais pančiais. Nuolat 
darė ekskursijas į miesto apylinkes. Lotharingijos žalios gilu- 
mos, upės tekmė prietemoj, melancholiški skroblynai, uolos, 
šviesiasparniai paukšteliai — visa tai jį taip žavėjo, kad užmirš- 
davo dienos sunkumus, kaip sapną. 

Tos gamtos meilės ugny sudegė ir prote užsilikusios apšvie- 
tos ir materializmo žymės, Strassburge itin jaučiamos, nes 
strassburgiečiai buvo dvasiniai Voltaire'o pavaldiniai. Ir jau- 
nutis Wolfgangas neišvengė to visagalio įtakos. Tačiau netru- 
kus nusistatė prieš jo „laisvės ir begėdiškumus“, „nes iš 
esmės, kaip rafinuota tai bebūtų, tačiau pasauly niekam iš to 
naudos nėra, nieko negalima tuo pagrįsti..'' Kai jis dar sužinojo, 
„kad Voltaire'as, norėdamas sumažinti padavimo apie tvaną 
vertę, kiautus laikė tik gamtos žaislu, tai visai nustojo Goethes 
pasitikėjimo. 

Juoką ir pasipiktinimą tiems jaunuoliams kėlė ir Holbacho 
mechaniškasis materializmas. „Kaip nyku ir tuščia mums pasi- 
darė šitam liūdnam ateistiškam pusiaunakty, kuriame pranyko 
žemė su visais savo daiktais, dangus su visais žvaigždynais... Jei 
ta knyga [Systėme de Ja nature] padarė mums šiokią tokią žalą, 
tai bent tuo, kad filosofijai, o ypač metafizikai, mes pasidarėm 
ir likom iš širdies tikrai abejingi, už tai gyvai pažinčiai, patir- 

čiai, veikimui ir kūrybai atsidavėm mes juo gyviau ir aistrin- 
giau“. Taigi Goethe dar kartą prisiekė savo vadovei, kuri vadi- 
nasi patirtis. 

Kiek enciklopedistai atstūmė, tiek Rousseau traukė tuos jau- 
nuolius prie savęs. Dar Leipzige sirgdamas, Wolfgangas bandė 
gydytis šio Ženevos keistuolio nurodytais būdais. Giliai buvo 
įstrigęs į jo galvą ir visai Europos civilizacijai grasinąs Rous- 
seau žodis: Plus gue les moeurs se raffinent, plus les hommes se 
dėpravent. Goethe pagaliau įsitikino, kad apšviestieji, atsitolinę 
nuo Dievo ir gamtos, tikrai atsidūrė „ateistiškam pusiau- 
nakty". Todėl Tomas 2 Kempis nugalėjo Voltaire'ą, Tauleris 
užėmė Holbacho vietą, o Platono idealizmas išstūmė Mendel- 
sohno racionalizmą. Jaunasis Goethe mato pažadėtąjį kraštą, ir 
vadas, kurs jį ten nuves, bus į Strassburgą atvykęs Herderis. 

Šis savo laiku, klausydamas gamtos mokslų ir filoso- 
žijos paskaitų, vis labiau tolo nuo mokytojo Kanto ra- 
cionalizmo. Visam tam, kas jo sieloje tada gaivalingai vi- 
rė, susiformuoti padėjo Hamannas, atsidavęs tikram reli- 
gingumui ir kovojęs su apšvieta. Pagal jį, Dievas reiškiasi 
ne šaltai mąstantiems, bet jį mylintiems ir entuziastingai 
sveikinantiems. Religijos apaštalas ir meno genijus, pranašas 
ir poetas, esą tikri Dievo pasiuntiniai. Pats Dievas esąs tikras 
poetas-kūrėjas. Gamta ir istorija esą jo veikalai, o mūsų kūry- 
ba tik silpnas jų aidas. Fantazija ir jausmas siekią toliau už 
sąvokas sudarantį mokslą, 

Herderis tapo lyg tokio Hamanno testamento vykdytoju. 
Buvęs pamokslininku Rygoj, paskui, lyg panorėjęs plačiame pa- 
saulyje patikrinti savo idėjų vertę, iškeliavo į Prancūziją, kol 
pagaliau atvyko į Strassburgą akių gydytis. Čia Goethe pasidarė 
neatskiriamas jo palydovas. Herderis greit suprato, sutikęs 
nuoširdų, gabų, tik dar nesudrausmintos dvasios, jaunuolį. Pra- 
dėjo ji dronija ir net sarkazmu taisyti. Nors Wolfgangas ir manė 
bėgti iš tos „ugnimi ir kardu" mokančios mokyklos, betgi pa- 
siliko, nes, skaitydamas jam savo naujausius raštus, pav., Ueber 
den Ursprung der Sprache, Herderis paskatino jį apgalvoti jam 
rūpimus kalbos, literatūros ir apskritai meno klausimus. 


Pats tyrinėjimo metodas Goethei negirdėtai naujas: kūrinys 
reikia suprasti iš visos jo aplinkos; čia svarbus ne tik mąstymo 
būdas, bet ir krašto geografinis padėjimas, klimatas. Pagal Ha- 
manną Herderis suprato, kad poezijos ir kalbos šaknys susipina. 
Dėl to ir poezija turinti būti visos tautos dovana, pasaulinis 
turtas. Sulig ta mintimi liaudis, kuri ligšiol buvo tas pat, kaip 
Pėbel, Canaille, nuo kurios turi šalintis kiekvienas padorus kul- 
tūrininkas, nes galima ja tik susitepti, Herderio laikoma labai 
vertingų organizmu, kuriame gamtos dėsnis dar gryniausiai vei- 
kia ir kuriuo ji pati su viskuo, kas joje yra, dailiausiai prabilsta. 


Ek 


Taip pat poezija vertingiausia tų kūrėjų, kurie stovi arčiau- 
sia gamtos, kaip Homero, Pindaro, Aischilo, Sotoklo, Ossiano, 
Shakespeare'o. Kas dramos srity jam buvo Stratfordietis, tas 
lyrikoj — Ossianas. Norėdamas išgirsti gryną tautų poezijos 
balsą, renka iš viso pasaulio dainas.  Nustebintam savo moki- 
niui rodo tuos turtus, pasakodamas ir apie lietuvių dainas. Nepa- 
mirštama ir Biblijos poetinė vertė. 

Tikriausiais kūrėjais esą galima pasidaryti ne kopijuojant, 
bet mokantis iš svetimų tautų atvaizduoti savo prigimtį, jaus- 
mus, kalbą. Taip pat graikų meno kanonas tinkąs ne visoms 
meno sritims ir ne visiems laikams. 

Kaip matyti, Herderio mintys sukasi apie šiuos tris pama- 
tinius punktus: kūryba, tai gamtos reiškimasis žmogaus kalba, 
tai savotiška gamtos jėga. "Toliau praplečiama jos apimtis, 
nes į ją įeina ne tik individualinis, bet ir visos liaudies darbas, 
pagaliau kokio nors laikotarpio ar tautos kūrybą nebekanoni- 
zuojama. Visi tie punktai suvedami į gamtą ir istoriją, t. y., į 
statinį ir dinaminį principus. Gamta yra sukūrusi valstybines, 
visuomenines ir menines formas, todėl iš jos pačios imtinas 
pavyzdys. Kadangi viskas, kas pastarosios sukurta, kinta, tai jos 
fenomenai turi būti istoriškai suprantami. Tas idėjas išpažin- 
damas, Herderis atstovavo visai naują žmogaus tipą: natūralų 
ir istoriška intuicija apdovanotą žmogų. 

Goethe tų naujybių klausėsi įkaitusia galva ir verdančia 
širdim. „Aš visa tai ryte rijau, ir juo greičiau ėmiau, juo jis 
buvo duosnesnis". „Aš jaučiau savo egzistenciją ligi begalybės 
praplėstą“. 

Wolfgangas dabar nustojo prancūziškai kalbėti ir draugauti 
su aukštesniuoju luomu. Laikęs save ligšiol aristokratu, pasi- 
rinko dabar vidurinį luomą, pasilikusį prie liaudies kalbos ir 
papročių. Jis dažnai keliauja per pedes apostolorum, susto- 
damas kaimuose, kur dažnai net pernakvoja. Gavęs progą, 
su kitais draugais skaitė (Ossianą, Homerą, Shakespeare'ą, 
gėrėdamasis Rheino vaizdais. Tik dabar jis suprato apšvietos 
taip paniekintų viduramžių didybę ir jų kūrinio — katedros 
visą grožį — „Kaip dažnai aš grįždavau gėrėtis šiuo dangiškai 
žemiškų džiaugsmu, apglėbti milžinišką mūsų senesniųjų brolių 
dvasią jų kūriniuose. Kaip dažnai iš visų pusių, įvairių tolių, 
vis kitoniškoj dienos šviesoj grožėdavaus jos didybe ir pui- 
kumu.“ 

Rokoko šiltnamių lepios gėlės jam visai nebekvapios. Jis 
jau galvoja apie Goetzą ir augina sieloj kažin kokį Faustą. 

Tikras pavasaris jam pražydo tada, kai 1770 m., apie vidurį 
spalių mėn., jo draugas Weylandas supažindino jį su savo gimi. 
nėmis — Sesenheimo pastorium ir keturiomis jo dukterimis. 

Vos pirmą kartą pamatęs, Wolfgangas susižavėjo Friede- 
rike, trečia Brionų dukterimi. Goethe įsimylėjo šią Alzasijos 


gėlelę. Tos jų meilės niekas nevaržė, net tėvai. Iš pradžių 
santykiai buvo tikrai idiliški. Būnant romantiškoj gamtoj, jų 
meilė labiau stiprėjo. Suprantama, kad sunku buvo susitelkti 
studijoms. 

Šita meilė turėjo didelę reikšmę kūrybai. Jis įprato eilėmis 
paversti visa tai, kas jį džiugino arba kankino, ar šiaip kas nors 
domino. Tai buvo naujiena, nes tuomet, kai poezijos tėvu buvo 
laikomas Opitzas, kūryba buvo ne kas kita, kaip daryba. Iš 
pradžių ir jaunasis Wolfgangas kurdamas turėjo prieš akis gata- 
vas formas. Paskutiniai iš peraugusio rokoko pasilikę trafa- 
retai. dar kiek pasireiškią eilėrašty Mit einem gemalien 
Bande, pagaliau sutirpsta Sesenheimo kaitroje, ir Goethe ima 
dainuoti, kaip niekas nuo Waltherio laikų nebuvo dainavęs — 


Es schlug mein Herz, geschwind zu Pierde! 
Es war getan fast eh' gedacht; 
Der Abend wiegte schon die Erde, 
Und an den Bergen hing die Nacht; 


Schon stand im Nebelkleid die Eiche, 
Ein aufgetūrmter Riese, da, 
Wo Finsternis aus dem Gestraeuche 
Mit hundert schwarzen Augen sah, 


Čia, iš tikrųjų, prabilsta pats jausmas. Širdis pasisako tie- 
siai širdžiai. Kur rokoko skribai bandė didelių vargu aprašyti 
pasaulį, kaip tvirtą pavidalą, ir išreikšti savo meilę, kaip tam 
tikrą padėjimą, kaip dalį pastovios būties, dabar Wolfgangas 
leidžia savo kunkuliuojantiems jausmams laisvai prasiveržti. Čia 
žodžiai patys plaukia iš sielos pergyvenimo, jos procesas sa- 
vaime virsta kalba, meilės vyksmas spontaniškai pasireiškia rit- 
mais ir spalvomis. Pavertimas pastovaus pasaulio į nepastovų 
visai pakeitė ir kalbos charakterį. ĮJi pasidarė gyva, lanksti, 
visu dangum besiskirianti nuo prieš-goethiškos kalbos. 

Dėl to kitoks ir naujos kūrybos užrašymas. Poetas nuo šiol 
kurdavo tik tuomet, kai kas degindavo jam nagus. jo kūryba daž- 
niausiai pasireikšdavo tuojau, stante pede. Eilėms užrašyti 
Goethe pasirinkdavo ankstyvą rytą, rymodamas sodely po me- 
džiais. 

1771 m., apie Sekmines, Wolfgangas net penkias savaites 
prasvajoja su Friederike. Bet štai jo mylimoji apserga nuo ki- 
tų slepiama liga. Ar tik nebuvo patekusi į, ypačiai pastoriaus 
dukterims, nepavydėtiną padėjimą? 

Tatai jį visą sukrėtė. Jis regėjo sumišusią, kalėjime besi- 
draskančią, Margaretą. Atsimena savo studijas. Ruošti diserta- 
ciją tokiame sąžinės graužime! Prašo tėvo leisti jos nerašyti. 
Tačiau tas nesutinka. Šiaušdamasis temai pasirenka santykius 
tarp Bažnyčios ir valstybės. Savo traktatu jis norėjo įro- 

dyti tikrumą tada kuone visoj Europoj, ypačiai valdovų tar- 
pe įsigalėjusio principo cuius regio, eius religio. Diser- 
tacijos rašymas ėjęs sklandžiai. Tačiau profesoriai apie 
jos turinį buvo ne kokios nuomonės. Sakysim, prof. Stū- 
beris dekanui Reisseissenui rašė, kad ponas Goethe „savo viršu- 
galvy turįs arba vieną šulą per daug arba per maža". Dėl to jo 
darbas De legislatoribus fakulteto buvo sulaikytas ir „maloniai 
uždraustas“ spausdinti, o cand. iur. Goethei liko įsigyti tik 
licenciato laipsnį. 


Viešas disputas tam laipsniui gauti įvyko 1771 m., rug- 
piūčio 6 d. Oponentais buvo pasikvietęs pensionato draugus, dėl 
to nepasisekti negalėjo. Ginant net susidarė įspūdis, kad kandi- 
datas yra gerai išlavintas žmogus. Šis egzaminas pro licentia 
buvo įvertintas laipsniu cum applausu. 


Grįžus į tėviškę, juridinis fakultetas ragino jį įteikti kitą 
disertaciją, bet jis su tuo nesutiko. Tačiau, kol dar Weimare 
negavo slaptojo tarėjo titulo, vis dėlto, buvo dažniausiai vadi- 
namas Doktor Goethe. 


Pagaliau turėjo skirtis ir su mylimąja, o tai buvo nelengva. 
„Kai aš nuo arklio dar padaviau jai ranką, jos akys buvo pilnos 
ašarų, o man buvo labai nemalonu". Jo sąžinės prikaišiojimams 
nebuvo galo. „Nematoma Eumenidų rykštė" jį be paliovos plakė. 
Tuo laiku jis ir ieškojo išvidinės absoliucijos kūryboj. Vaiz- 
duoja save „blogose figūrose“: Weislingenas, Clavigo, Fernan- 
do — tai jis pats, dėl kurio vysta gėlės: Maria, Marie Beaumar- 
chais, Cecilija, Stella, Margareta. 


Sąžinės kamuojamas, sugrįžti drįsta tik po aštuonerių. 
metų. Kaip jis pats — įpratęs padailinti tikrenybę — pasakoja, 
Brionų buvęs gražiai priimtas ir Friederikės ramiai sutiktas. 
O dabar, 1771 m. rudenį, jis palieka mergaitę skaudžiame siel- 
varte: „Aš turėjau ją palikti tokiam momente, kuris jai beveik 
gyvybę kaštavo", — tokiame, kurio paslaptį poezijos auksu den- 
gia jo Heidenroeslein: 


Jedoch der wilde Knabe brach 

Das Roeslein auf der Heiden. 

Das Roeslein wehrte sich und stach, 
Aber er vergass darnach 

Beim Genuss das Leiden, 

Roeslein, Roeslein, Roeslein rot, 
Roeslein auf der Heiden! 

„Audra ir varžtas“ 


Kaitrų rugpiūčio mėnesį Goethe, jau diplomuotas teisinin- 
kas, grįžta į savo tėviškę prie Maino. Bet jo galvoj kodeksų 
ir paragrafų vietą užima „Strassburgo katedros statytojas“ Er- 
winas von Steinbach, Homeras, Diireris, Shakespeare'as. Pake- 
liui jis aplanko Mannheimo skulptūros muziejų ir pamato pui- 
kiausius senovės paminklus... „statulų mišką, pro kurį reikėjo pai- 
niote išsipainioti, didelį ideališką žmonių būrį, pro kurį turėjai 
tiesiog prasiveržti". Labiausiai jam patinka grakštusis Apolonas 
iš Belvederio ir Laokoono grupė, — „po tokio uolaus gausių 
skulptūrų nagrinėjimo aš įgijau pirmą supratimą apie anti- 
kinę architektūrą. Radau Rotondos vieno kapitelio liejinį ir 
neginčijų, kad, matant tokius milžiniškus elegantiškus Akon- 
thos lapus, mano tikėjimas šiaurės statyba [t. y. gotikos sti- 
liumi] pradėjo svyruoti". Herderio kursas jį buvo išlaisvinęs iš 
pseudoklasikos imitacijų, tačiau dabar jo — franko prigimtį, 
linkusią į dailią harmoniją ir gražias formas, užplūdo ideališki 
klasikinės senovės meno pavyzdžiai, beveik išstumdami jį iš 
Strassburge užimtos pozicijos. Visu žavingumu pradėjo 
dabar jį vilioti pietūs. Bet tuo tarpu klasikos pagundai jis dar 
nepasiduoda: jo galvą užkariavęs Shakespeare'as, o širdį valdo 
Rousseau. Tik, kada nutils ši audra, jis, lyg užburtas, pasiners 
klasicizme. 

Tėvas ne labai buvo patenkintas, matydamas sūnų sugrįžus 
su ne perdaug skambiais titulais. Tačiau susitaikė su likimu, 
kai Wolfgangas prašė Frankfurto ponus leisti jam ver- 
stis advokatūra. Patiko ir sūnaus karštis, pradedant darbą. 
Bet toliau, jam atvėsus, bylų vedimas buvo paliktas tėvo ir se- 
kretorių valiai. „Aš duodu tėvui pilną laisvę versti mane kas- 
dien giliau bristi į pilietinius miesto reikalus... Vienas pasipur- 
tymas, ir visos septyneriopos virvės sutruks“. 

Gimtojo miesto — spelunca, ein leidig Loch — nekenčia, 
nes be pirklių karavanų ir pipirų pardavėjų nėsą nė vienos gy- 
vos dvasios. Jis daugiau nekaip belaisvis. Dėl to vienintelis 
jo malonumas — draugavimas su Kornelija ir bastymasis po lau- 
kus. Visi keliai jo pilni, ar lietus lyja, ar audra siunta, ar saulė 
degina. Jo krūtinė plyšta nuo kūrybinio potvynio — Sturm 
und Drangas perkūnais ir ledais užpuola kraštą. 

Nepamirškim, kad tuo laiku dar viešpatavo apšvieta, tačiau 
visiškos ramybės ji jau nebeturėjo. Reakcija jau nuo seniau kė- 
lė galvą prieš įvairiausius jos pasireiškimus filosofijoj, mene ir 
net visuomenėj. Kelią tam vyksmui buvo sėkmingai parengęs 
pietizmas, sudarydamas patogias sąlygas poetinėms Klopstocko 
pranašystėms. Bet ir racionalizmo pabaigėjai, Kantas ir Lessingas 
—taip likimas lėmė— pasidarė pagaliau pirmatakais to naujo 
irracionalizmo, kuris demoniškai buvo ugdomas mistiškoj Ha- 


manno sieloj. Tą iki pat kraštų prisipildžiusį tvenkinį pra- 
mušė Rousseau savo šūkiu „atgal į gamtą“. Gaivališkai 
buvo paneigta proto pirmenybė ir hegemonija gyvenime. 
Buvo paleistos visos fantazijos galios, nuo senų pančių 
atpalaiduoti visi jausmai, nuo lepiausio sentimentalizmo ligi 
galingiausios aistros. Sielos gąlios prasiveržė visu savo 
irracionalumu ir kategoriškai pareikalavo per šimtmečius pa- 
mintų savo teisių. Dabar pradedama aukštinti „didžioji asme- 
nybė“, dėl to imami garbinti genijai — die grossen Kerls, kaip 
audrininkai mėgdavo juos vadinti — nes jie veikią instink- 
tyviai, klausydami tik savo išvidinio balso, kuriuo prabilstanti 
pati gamta. Taip veikdami jos vardu, jie patys leidžia sau įsta- 
tymus ir vieni sau yra teisėjai. Audrininkai dievina pojutinę 
gamtą, be sąlygų atsiduodami žmogaus rankų nepaliestai jos idi- 
lijai ir trokšdami susijungti su ja. Geisminę meilę, „nesugadin- 
tą žmogaus prigimties išraišką“, jie garbina, kaip aukščiausią 
būties laimę. Poezija jų pripažįstama tik vaizduojanti tikrus 
pergyvenimus. Siužetai jokiu būdu negali būti išsvajoti. 

Kūryboje visų vengiamas bet koks racionalistinis 
elementas, paneigiamos visokios kalbos ir meno taisyklės, nu- 
tolstama nuo visų klasiškų formų bei formulių, niekinamas ana- 
kreontiškas lengvumas ir išviršinis kūrinių puošnumas. Ragi- 
uama jausmus visada išreikšti jų pačių ritmu ir žodžiais, dėl 
to kalboj dažnai pastebima sauvalė. Natūralumo ir paprastumo 
pavyzdžiais šiam judėjimui eina pirmiausia Homeras, Shake- 
speare'as ir Ossianas. 

Sturm und Drangas yra taip pat etinę, visuomeninę bei 
politinę sritis apimąs revoliucinis judėjimas, visiškas ir griež- 
tas sąvokų pakeitimas bei radikalus vertybių perkainojimas. Au- 
drininkai skelbia karą esančiai dorovei, nekenčia dabartinės socia- 
linės ir valstybinės santvarkos ir prometėjiškai priešinasi Dievui. 
Tai sukilimas prieš kilmingųjų palaikomą politinį kunigaikščių 
absoliutizmą. Dramą jie padarė savo įrankiu. jų viltį stiprino 
amerikiečių laimėjimai kovoj su anglais, Juozapo II ataka prieš 
Bažnyčią. 

Ta revoliucija sukurstyta Hamanno, kaitinama Herderio, stai- 
za prasiveržė apie 1770 m. Audrininkų tarpe matom franktfurtietį 
Klingerį, iš Pabaltės kilusį Lenzą, tapytoją Miūllerį, dešimt me- 
tų dėl savo idealų kalintą Schubartą, vėliau Schillerį, net mo- 
teris, kaip Charlotte von Kalb ir Karolina von Lengefeld, 

Jie visi ir visa gerkle šaukė: „Laisvė! gamtai! genijus!!! 
Shakespeare'as!!!!" Per porą dienų jie parašydavo ilgiausias 
dramas, bet su vos įžiūrima forma. Sakysime, Klingeris sa- 
vo Zwillinge rašė tik dvi dienas, o Lenzas savo kūriny Der! 
Neue Menoza pažymi, kad veiksmas eina „čia vienur, čia kitur.“ 

Nė vienas žodis šioj protingų bepročių kompanijoje nebuvo 
toks populiarus, kaip „genialumas“ su „genijum“. Tai, ką aud- 

rininkai tais terminais suprato, vienas jų apaštalas Šveicarijoje, 
Lavateris, bandė apibūdinti šiais žodžiais: „Vadink tai dvasios 
vaisingumu, neišsemiamu jos šaltiniu, pirmaprade jos galia, sie- 
los elastingumu... kaip ten bebūtų, genialumas yra tai, kas nėra 
nei išmokta, nei pasiskolinta, ko negalima imituoti, kas yra die- 
viška ir kas turi inspiracijos žymių. Genijaus... kelias visuomet 
yra žaibo, audros ar erelio kelias... Girdimas jo ūžesys, mato- 
mas jo puikumas, bet iš kur ir į kur — nežinoma, ir jo pėdsakų 
niekas neranda." 

Ne taip jau susižavėjęs šiuo genialumo kultu buvo senasis 
Lessingas. Jis pats nenorėjo būti genijum apšaukiamas ir 
taip grūmojo neklaužadoms: „Kas mane vadins genijum, 
tą aš taip pašventinsiu pora antausių, kad jis jausis, kaip ketver- 
tą jų gavęs." Bet tai buvo Sturm und Drango jau nugalėto be- 
reikšmio murmėjimas. 

Audrininkams jau nebereikia praeities galiūnų, nes jų prie- 
šaky žygiuoja ateities pranašas, kuris pajunta dabar tai, ką vė- 
liau suformuluoja: | 


Und was der ganzen Menschheit zugeteilt ist, 
Will ich in meinem inner'n Selbst geniessen, 

Mit meinem Geist das Hėchst' und Tietste greifen, 
Ihr Wohl und Weh auf meinen Busen haeufen. 
Und so mein eigen Selbst zu ihrem Selbst erweitern, 
Und wie sie selbst, am End' auch ich zerscheitern, 


2. Kūrybos potvynis 


GOETZ VON BERLICHINGEN 


Wolfgangui imponuoja die grossen Keris — Cezaris, Ma- 
hor:netas, Faustas, Prometėjus, Goetz von Berlichingen ir k. Ra- 
dęs iš 1731 m. leidinį apie pastarąjį, be galo nudžiugo, nes ti- 
kėjosi Shakespeare'o stilium parašyti dramatinę biografiją. Per 
4 savaites, be plano, be škicų baigė pirmą jos redakciją — Ge- 
schichte Gottfriedens von Berlichingen mit der eisernen Hand. 
Dramatisiert. 

Šioj dramoj autoriui rūpėjo iškelti savo mylimą karžygį, 
kurs kovoja už natūralią žmogaus teisę. Čia pasireiškia ir paties 
Goethes neapykanta prieš esantį rėžimą. 

Kūrinio karžygis per daug išidealizuotas, nekaltas. Ta- 
čiau pats veikalas galima vadinti istorine drama, nes poetas 
stengias įsijausti į anų laikų atmosferą, o ne vaizduoti praeitį 
dabarties rūbuose. Ir čia matome dalį Goethes „didžiosios kon- 
fesijos'': Weislingeno rolėje jis smerkia pats save, o Goetzo 
sesers Marijos asmeny įveda ir pačią Friederikę. Kūrėjas visai 
nebandė savęs teisinti. Vėliau coram publico dar labiau save 
išplaks. Dramoj kartu keršijo savo tėvui už jam užmestas teisių 
studijas, nuodijusias gražiausią jo gyvenimo laiką. Taigi, tu- 
rinys pilnas atsiminimų ir aktualijų. 

Weislingenas ir Adelheida yra priešingi Goetzo poliai. Adel- 
heida, sukurta pagal Shakespeare'o Kleopatrą, yra tokia moteris, 
kokios aistrų blaškomas geidė Weislingenas-Goethe. Ji yra ti- 
piškas pavyzdys, kaip iš prigimties nedramatikas kūrėjas savaime 
nuslydo nuo scenos ir užsidarė savo širdy, čia išsvajodamas tą 
demoną, kuone visai nustelbusį susidomėjimą Goetzu. 

Dramos fabula trumpai tokia: 

Goetzas, įsivėlęs į kovą su Bambergo vyskupu, patraukia į 
save priešo tarėją, buvusį draugą Weislingeną. Abu susitai- 
ko, ir Weislingenas net susižieduoja su Goetzo seserimi Marija. 
Tačiau atsivertėlis vėl sulaužo ištikimybę ir veda koketę Adel- 
hbeidą. Tis prašo imperatorių, kad prakeiktų Goetzą. Nors šis ir 
narsiausiai gina pilį, tačiau klasta nuginkluojamas ir paso- 
dinamas į Heilbronno kalėjimą, iš kurio jį išvaduoja jo svainis. 
Weislingenas išgauna Goetzui mirties dekretą, tačiau jo žygis 

iki galo nepasiseka, nes Adelheida jį nunuodija. Prieš mirdamas, 
jis sunaikina dekretą. Adelheida pasmerkiama mirti. Nuilsęs 
riteris guli kalėjime, bet atsidavęs Dievo valiai. Žinia, kad 
panaikintas prieš jį išleistas dekretas, mirštančiam nebeturi ver- 
tės. Jis palieka klastingą pasaulį su įprastu Sturm und Drango 
šūkiu: Laisvės, laisvės! 

Wielandas šią dramą pavadina ein schėnes Ungeheuer. Tai 
jau nebe surogatas, bet tikras gyvenimo kūrinys. Žmonės tikri ir 
gyvi, o ne tradiciniai teatro manekenai. Kalba pagyvinta kūrė. 
jo liaudžiai artima tarme. Tačiau, iš kitos pusės, tai nėra drama 
tikra prasme, o tik dramatizuotų paveikslų virtinė. Trūksta išvi- 
dinio vieningumo, dėmesys blaškomas nuo vieno veikėjo prie 
kito, o pats karžygis nustumiamas į antrą eilę. Kalbos atžvil- 
giu tai daugely vietų greičiau mikčiojimzs, nekaip logiškas 
minčių reiškimas. Iš tikrųjų, tai blogas scenos veikalas, bet 
kartu poetiškiausias kūrinys. Ką turime pasakyti apie Goetzą, 
bus proga pakartoti beveik apie visas Goethes dramas. 

Supratęs savo ydą, ėmėsi kūrinį perdirbinėti, blaiviai tvar- 
kyti. Taip 1773 m., birželio mėn. anonimiškai pasirodė Goetzas. 
Nors spaudos išlaidas padengė jo draugas Merckas, bet leidėjai 
neišvengė bankroto, nes tuoj atsirado nelegalių perspausdinimų. 
Tačiau pats veikalas buvo garsus, ir nors senesnieji stojo prieš, 
bet jaunesnieji iš visos širdies pritarė. Su didžiausiu entu- 
ziazmų Goetzą sveikino Birgeris, kūrėją vadindamas vokiečių 
Shakespeare'u. Tačiau Lessingas Frankfurte užtekėjusią žvaigž- 
dę išjuokė sakydamas, kad autorius aprašęs tik žmogaus biogra- 
fiją dialogais ir pavadinęs tai drama. Friedrichas II, gal būt 
Goetzo nė iš tolo nematęs, vadina jį une imitation de ces mau- 
vaises piėces anglaises. Skaudžiau pajuto Wolfgangas peikimą 
Herderio sakiusio, kad Shakespeare'as jį visai sugadinęs; tačiau, 
perskaitęs antrą redakciją, ir senas mokytojas ėmė pritarti. 

Šiaip ar taip, Goethe iunior tada buvo pasidaręs Vokiečiuose 
garsybė. Tačiau tai Goethei senior ne labai patiko. Jis tik žiūrėjo 
išplėstom akim į visus tuos gausius audringus Wolfgango sve- 
čius, nuo kurių namų durys nebeužsidarė ir dėl kurių net vik- 
riai motinėlei nė nusičiaudėti laiko nebebuvę. 

Ypačiai dažnai ji turėjo vaišinti neperskiriamą sūnaus paly- 
dovą Toną Heinrichą Mercką. Daug gyvenime patyręs, šis karo 
valdininkas tampa Wolfgango mokytoju, jo genialių reikalų vedė- 
ju. Jis puikiai pastebėjo savo „globojamojo“ stipriąsias, bet kartu 
ir silpnąsias puses. Tis ir nustatė savo draugui diagnozą — 
tikrovei suteikti poetinį pavidalą. Jis surasdavo Wolfgangui 
malonių ir pikantiškų draugijų, prikalbino spausdinti Goetzą, 
nors trūkumai jam buvo gana aiškūs. Jis ir sugestionavo savo 
protėgė pardavinėti spausdintą veikalą, o tai tuo laiku Vokietijo- 
je buvo dar negirdėta naujiena. Su saiku vertina įauno išdykėlio 
verdančią kūrybą, kur reikia, ją ir pažabodamas. Nors Goethei ir 
labai nepatiko Mercko mefistofeliška ironija, tačiau, vertindamas 

jo geras ypatybes, mielai su juo draugavo. Dėl to apie savo san- 
tykius su Mercku jis galėjo pasakyti: „Mes atsispindime vienas 
kitame ir šliejamės vienas prie kito, dalinamės džiaugsmu ir 
nuoboduliu šioj žemės kelionėj. 

Išleidęs Goetz3, Wolfgangas lyg aukso žuvytė nardė litera- 
tūros bangose. Jo jėgos ieškojo darbo, kurio davė Merckas, siū- 
lydamas rašyti recenzijas į jo Frankfurter Gelehrte Anzeigen. 
Goethe recenzavo visa, kas tik pakliuvo, nesistematiškai. Pliekė 
anakreontikus, kaip Gessnerį, Jacobi, Gellertą, kliuvo taip pat 
estetams ir teologams, kaip Sulzeriui ir Lavateriui. 

Be recenzijų, baudė ir satyromis. Bene žymiausia vokiečių 
literatūros satyra yra jo Gotter, Helden und Wieland, kur ne- 
maloniai kritikuojamas rokoko ir apšvietos poetas Wielandas ir 
pašiepiama jo paties Leipzigo kūryba. 

Šio laikotarpio dramų fragmentai skiriami išimtinai didvy- 
riams, kurie, priešindamiesi dangaus ir žemės galybėms, ryžtasi 
sukurti naują dvasios pasaulį. Masino jį Mahometas, Dievo idė- 
jos nešėjas, Cezaris, nieko aukščiau savęs nepakenčiąs, simpa- 
tiškas buvo ir Sokratas. Ilgiau jį domino Prometėjus, kuriame 
įkūnijo savo paties atsisakymą klausyti dievų ir pasiryžimą su- 
kurti savo pasaulį. Fragmente Der ewige Jude vaizduojamas net 
pats Kristus, kurs, žemėn atėjęs, randa godumą, neapykantą ir 
pan. ydas. Atvykęs atnaujinti pasaulį, Kristus atstumiamas, Ro- 
moj popiežius nori Jį net suimti. Vienas tik Amžinasis Žydas Jį 
pažįsta ir laimi dangaus ramybę. 

Prometėjiškos ekstazės kūrėjui neleido sėdėti ankštame kam. 
baryje. Dėl to laisvoj gamtoj užtraukia jis savo į Pindaro him- 
nus panašią giesmę. Tokia yra Wandrers Sturmlied, sukurta 
kely, baisiai audrai užklupus. 

Revoliucijos bangomis buvo paliesta ir kalba. Audrininkai 
suprato, kad ji yra visos tautos pastangomis sukurta, jos dvasios 
ar kitokius laimėjimus reprezentuojąs didis turtas. Jos admi- 
nistratorium jie laikė poetą, o ne gramatikų gamintojus. Wolž- 
gangas kaip tik buvo toks kalbos naujintojas ir jos kūrėjas. 

Nors ji buvo šimtmetinė visos tautos kūryba ir verta 
pagarbos, tačiau, kaip atsakingas kūrėjas, i Herderio klausimą: 
„Tautos kūrėjai, kaip jūs tuo turtu naudositės?“ atsakė kuria- 
muoju būdu. Apšvietos kalba buvo nudėvėta ir nučiupinėta, kaip 
senas pinigas. Dėl to kalė naują monetą — ryškią ir reljėtingą. 
Tam tikslui, sakysim, daug veiksmažodžių jungė su naujais 
prefiksais, dažnai vietoj sudėtinių vartojo paprastas veiksma- 
žodžių formas. Gausiai kūrė naujus daiktevardžius. Nemaža 
jų vėliau vėl išnyko, bet daug jų ir pasiliko, kaip Blūteniržume, 
Jugendifreude, Nebelglanz, Sternenblick ir k. Ypač sekėsi 
sudaryti Goethei savotiškus dvasinius - daiktinius liedinius, 
kaip: jemanden zum Mann schmieden, Mžssigung dem irren 
Blut tropfen, nach dem Himmel jauchzen ir t+.. Kai kurie tų 

žodžių pasidarė tikri Machtwėrter, kurie stebino jų amžininkus, 
nežiūrint į tai, kad tie žodžiai buvo skaistutėliai nesugadintos 
tautos prigimties kūriniai. Sukoncentruodamas ir suritminda- 
mas kalbą, Goethe padarė ia nepaprastai vaizdžią ir be galo įspū- 
dingą. 


CLAVIGO 


Baudęs save (Goetze už neištikimybę PFriederikei, jis 
manė rasiąs nusiraminimą. Bet kad taip nebuvo, tarp kitko rodo 
ir žodžiai, ištarti prašant Salzmanną nusiųsti panelei Brion vie- 
ną Goetzo egzempliorių: „Vargšė Friederikė kiek nusiramins 
sužinojusi, kad neištikimasis [suprask, Weislingenas-Goethe] 
nunuodijamas/' "Taip besiblaškant, jam pakliuvo į rankas pran- 
cūzų publicisto Beaumarchais'o 1774 m. išleistas pamtletas prieš 
neištikimąjį jo sesers sužadėtinį ispaną Clavigo. Goethe, pama- 
tęs jame pats save, buvo sukrėstas ir ryžosi dar kartą atnaujinti 
savo bylą. 1775 m. gegužės mėn. per 8 dienas parašė tragediją 
Clavigo. 

Veikalui ėmė tikruosius gyvenimo faktus. Ispanų rašytojas 
Clavigo buvo susižiedavęs su prancūze Beaumarchais. Pažado, 
kad ją ves, gavęs geresnę vietą, neišpildė. Jos brolis kaltina jį 
negarbingu pasielgimu, Ciavigo apgaulingai iš valdžios išsirūpi- 
na raštą svetimšalį Beaumarchais iš Ispanijos ištremti. Tačiau 
suvedžiotojas (tiesa, tik laikinai) irgi buvo atleistas iš tarnybos. 

Clavigo padarytas nei dideliu nei mažu žmogum. Nors ir 
stambių užsimojimų, bet silpnos valios, jis visur sustoja pu- 
siaukelėj. Tai tikras Weislingeno brolis, o abu kartu — Wolf- 
gango giminiečiai. Savo svyravimams pateisinti kūrėjas įvedė 
dramon draugą Carlos, kuris yra iš dalies jis pats, iš dalies, tik 
gerokai sumefistofelintas, Merckas. Tas draugas ragina apimti 
plačius horizontus, nesirūpinti menkniekiais, veikti kaip daro 
Kūrėjas gamtoj ir karalius savo valstybėj. Tačiau Clavigo at- 
sako, kad tai perkama tik per vargą ir klastingumą, o tam rei- 
kalingas visas gudrumas. Bet čia trukdančios moters: „Per 
daug laiko praleidžiama su jomis/? Dėl to genijų sferą jam ne- 
pasiekiama, o paprastasis gyvenimas jam nekenčiamas. Jis pa- 
galiau supranta savo vertę: „Carlos, aš esu menkas žmogus.“ 
Penktame veiksme pasmerkia save — jis nuduriamas apviltos 
Marijos brolio. Tuo būdu ir antroj instancijoj Wolfgangas 
savo bylą pralaimėjo. 

Lakoniškame tirštume jaučiamas sekimas Lessingo Emilia 
Galotti. Kai kur vėl per daug retorikos, kuri ardo stiliaus vie- 
ningumą. Dėl lyriškos koncepcijos Clavigo beveik visiškai be 
veiksmo. Čia aiškiai pasireiškia nauja Wolfgango kalba: 10- 
ginę tvarką dažnai pakeičia ritmiškai banguoją vaizdai bei pa- 
lyginimai. 

Žymesnieji kritikai Clavigo sutiko nepalankiai. Jaunimas 
taip pat buvo laukęs iš Goetzo autoriaus geresnio revoliucinės 
dvasios kūrinio. Dėl to Merckas jam tiesiog rėžė į akis: „To- 
kių niekų daugiau neberašyk, nes tai moka ir kiti“. 

Kritika, rodos, ne visiškai suprato dramos reikšmę, glū- 
dinčią naujo kaltės supratimo gvildenime. Sprendžiant šį 
klausimą, dabar nebesinaudojama absoliučiai galiojančiais 
moraliniais matais, bet atsižvelgiama į tuos motyvus, kurie lei- 
do veikėjui pasireikšti, ir į tas sąlygas, kuriose veikta. Vietoj 
apšvietos „protingos valios“ dabar iškyla tos irracionalinės jė- 
gos, kurios ligšiol buvo pažabotos ir nustelbtos proto, kaip jaus- 
mai, nuotaika, instinktas, troškimai. Naujoj teisinėj santvar- 
koj nebestatomas alternatyviškas klausimas gera ar bloga; jo 
vietą dabar užima tik taip ar kitaip. Vietoje vertikalinės etinės 
krypties dabar literatūroje įsigali reliatyvistinė horizontalinė. 

Audrininkai dabar nebesidrovi veržtis į tą ligšiol blogu 
paženklintą zoną, nes joje esąs gilių pergyvenimų ir didžių už- 
simojimų šaltinis, juk tik joje gyva demoniškoji žmogaus siela. 
Taigi, kiek pirma dramoj vyravo etinis, tiek dabar įsigali psi- 
chologinis poliariškumas. Vienam aukštume rungiasi kad ir 
priešingiausios žmogaus jėgos, iš esmės neatskiriamos viena nuo 
kitos. „Tai, kas mūsų vadinama bloga, tėra tik antroji gėrio pusė“, 
pasakė Goethe žinomoj kalboj apie Shakespeare'ą. Kita proga 
dar klausė: „Ir ar tai, kas yra bloga, nėra gera, ir tai, kas yra 
gera, nėra kartu ir bloga?" 

Tuo vaduodamasis, Wolfgangas į savo dramas įveda tik 
vieną svarbiausią veikėją, būtent, pats save. Atvaizduoti sieloj 
vykstančias kovas priskiria mažiausia dviem, tarp savęs besi- 
grumiantiem, veikėjam. Vienas jų paprastai atstovauja jaunojo 
Goethes aistras, jausmingumą, o antras — jo paties protingumą 
ir blaivumą. Lygiai taip pat Goethe skaldo savo asmenybę ir 
jau ugdomame Fauste ir bręstančiame Werthery. Nesunku bet- 
gi suprasti, kad harmonijos išsiilgusį kūrėją žavėjo ne tiek tas 
dvilypumas, kaip toks, kiek tas vientisumas, kuriame sutaria kad 
ir didžiausios priešingybės. 

Tuo būdu Clavigo, nors ir žaidžiant parašytas, yra reikš- 
mingesnis, negu leidžia tikė.i aštrūs Mercko žodžiai. Paskelb- 
tas visoks, ypač dorinis, reliatyvizmas bematant nuo scenos nu- 
žengė į gyvenimą, griaudamas krikščionišką etiką. 


Wertherio gadynė 


Wetzlaras 


Suprasdamas, kad revoliucinė audrininkų dvasia prasta mo- 
kykla jaunam advokatui, tėvas išsiuntė sūnų į Wetzlarą prie 
imperijos teismo. Ši instancija sprendė valstybių ir atskirų pi- 
liečių ginčus su jų valdovais. Bylų buvo tūkstančiai, ir dėl to jos 
ilgai laukė savo eilės. Biurokratiškai organizuota tinginystė. 

Woltfgangas su tėvo įsakymu sutiko paviršutiniškai, o 
už akių ir toliau manė laisvai gyventi. Žinoma, po storais 
dulkių sluoksniais Goetzo autorius negalėjo tikėtis rasti daug 
malonumų. Jau pagarsėjęs Goethe greit buvo priimtas į jaunų 
išdykėlių klubą, kurs buvo pakrikštytas Goetz von Berlichingen 
vardu. 

Vienoj ekskursijoj susipažino su Hannovero atstovo sekre- 
torium Kestneriu, rimtu žmogum, kurs yra palikęs reikšmingą 
Goethes charakteristiką. Jis rašo, kad Wolfgangas čia esąs 
atsiųstas praktikuotis teisme, bet labiau noris atsidėti tokiam 
darbui, kokį jam paskum nurodysiąs jo genijus, jo mąstymas ir 
širdis. Jis esąs labai talentingas, tikras genijus ir charakterio 
žmogus. Turįs nepaprastai gyvą fantaziją, todėl išsireiškiąs 
daugiausia vaizdais ir palyginimais. Ir pats sakąs, kad jis 
visada ne tikrai (uneigentlich) išsireiškiąs, kad negalįs niekada 
pasisakyti tikrai (eigentlich); bet kai būsiąs senesnis, jis tikisi 
savo mintis taip formuluoti ir dėstyti, kokios jos yra iš tikrųjų. 
Visi jo afektai esą staigūs; bet vis dėlto jis dažnai parodąs di- 
delį susivaldymą. Jo mąstymas esąs kilnus. Būdamas laisvas 
nuo prietarų, jis elgiąsis, kaip jam ateina į galvą, nesirūpinda- 
mas, ar tai kitiems patinka, ar tai mada, ar tai leidžia papročiai. 
Jis nekenčiąs jokios prievartos. Moters, vaikai ir daug kitų 
jį laiką geru. Dar tik siekiąs tam tikros sistemos. Apie svar- 
bius klausimus nedaug kam pasisakąs. Nekenčiąs skepticizmo, 
siekiąs tiesos. Krikščioniškąją religiją gerbiąs, bet ne tokią, ko- 
kią ją vaizduoją mūsų teologai. Tikįs būsimą gyvenimą, geresnį 
padėjimą. Siekiąs tiesos, bet daugiau vertinąs jos atjautimą, 
negu įrodinėjimus. Jis daug gera padaręs ir įgijęs daug žinių, 
daug skaitęs; bet mąstęs ir svarstęs dar daugiau. Svarbiausiu 
savo darbu pasirinkęs dailiuosius mokslus ir menus. 

Kestneris, aštuoneriais metais vyresnis už Goethe, buvo ge- 
rai išauklėtas, uolus darbininkas, mėgstąs tvarką ir pamaldus. 
Tapęs pasiuntinybės sekretorium, atvyko į Wetzlarą ir čia susi- 
rado valdininko Buffo šeimą, atstojusią jam tėvų namus. Tė- 
vas — doras; motina — dievobaiminga, gyvenanti tik dėl savo 
daugybės vaikų. Visi jie vienas už kitą gražesni. Antra duktė, 
Charlottė, 16 metų, nebuvo tokia grakšti, kaip kitos, bet pralen- 

kė jas savo gerumu. Kestneris rašo, kad tai dora, pamaldi, darbš- 
ti, kitus pralinksminanti mergaitė. 

Jis norėjo ją vesti, bet dar trūko pinigų. Be to, Lottei po 
motinos mirties buvo palikta globoti dešimt jaunesnių brolių 
ir seserų. 

Wolfgangas, pažinęs ją viename baliuje, pradėjo prie jos 
meilintis. Nuo to laiko atsisveikino su darbu teisme ir net su 
literatūra: vienintelis jo troškimas — būti su ja, įgyti jos pa- 
lankumą. Lankymasis jos tėvo namuose, žaidimas su vaikais 
buvo priemonė artintis prie jos. Tačiau į jo flirtą ji ne- 
kreipė akių, mylėdama vien Kestnerį. Wolfgango prievarta 
pabučiuota, viską papasakoja sužadėtiniui, kurs taip pat užsi- 
gauna. 

Dėl to Wolfgangas nusiminęs bandė net nusižudyti, bet 
išgelbėjo jį Merckas, liepęs grįžti tėviškėn, kur pakeliui užsuko 
ir pas Laroche'us. Šeimininkė Sofija von Laroche krito Wolt- 
gangui į akį, o duktė Maximiliane — ir į širdį. Lottę pamiršo, 
lyg nebūtų jos nė pažinojęs. Dargi stebi savo jausmus: „Smagu 
matyti, saulei [supr. Lotte] jau besileidžiant, kitoj pusėj užte- 
kant mėnulį [supr. Maximiliane] ir dvigubai džiaugtis abiejų 
šviesų žibėjimu.“' 

Tačiau Frankfurte atsinaujina graudūs Wetzlaro vaizdai. 
Dažnai rašinėja savo goldene Lotte, tačiau ji to nepaiso. Tai 
jį iki pasiutimo erzina. 

Tuo pat metu užklydo žinia, kad Wetzlare nusišovė Braun- 
schweigo pasiuntinybės sekretorius Įerusalemas. Buvęs ne- 
patenkintas savo vieta, be to, jį mylėti atsisakiusi aistringai jo 
mylima vieno kolegos žmona. 

Goethe visas sudrebėjo. Nuvyko į Wetzlarą, kad prie Lot- 
tės galėtų pergyventi nelaimingojo tragediją. Grįžęs graužiasi, 
meldžiasi Lottės siluetui, pakabintam ties lova, ir rašo keisčiau- 
sius laiškus — „„...Lottė, Lottė ir be Lottės vien tik nepriteklius, 
nusiminimas ir mirtis.“ 

Kai po Wetzlaro dramos visas jo vidus virtę virė ir sieloje 
brendo siužetas pirmam romanui, iš jo gelmių į sąmoningos 
kūrybos sritį iškilo veikalėlis apie Strassburgo katedrą, pava- 
dintas Von deutscher Baukunst. D. M. Ervini a Steinbach. Mat, 
tūkstančiai dalykų galėdavo pereiti per jo galvą, netrukdydami 
giliai jo sieloje vykstančio aiškėjimo, brendimo ir formavimosi 
proceso. 

Šiame estetikos fragmente jis gina nuo reformacijos laikų 
ignoruojamą gotišką stilių. Nors pats buvo išauklėtas rene- 
sanso architektūros dvasioj, tačiau, Herderio paskatintas, su- 
prato ir gotikos kilnumą. Toj katedroj, kurios tariamam 
statytojui atsidėkoti neturi žodžių, jis randa giliausią tiesos 
jausmą ir proporcijos grožį, plaukiantį iš galingos ir natūralios 
tautos sielos. 

Tačiau apie Bažnyčios reikšmę šia proga jis klaidingai ai- 
siliepia. Mat, ir šiaip nerami sąžinė dėl Priederikės instink- 
tyviai priešinasi Bažnyčios balsui. O juo labiau jis bandė prieš 
ją teisintis, juo įkyriau „sąžinė jį kamavo. 

Paneigia vyraujančią moralę, kaip priešingą natūraliam 
didelių asmenybių išsirutuliojimui. Tikras genijus turįs stovėti 
už bendruomenės moralės ribų. Negalėdamas betgi ir taip nu- 
malšinti savo išvidinio balso, kreipėsi į savo „nuodėmklausį“ 
Mercką, kurs stengėsi išpainioti susinarpliojusius savo glo- 
bojamojo sielos siūlus. 

Kreipėsi ir į garsųjį Zūricho pastorių Lavaterį, kuris, at- 
vykęs į Frankfurtą, bandė į protestantų bažnyčią sugrąžinti 
jauną iškrypėlį. Atsidanginus dar žinomam racionalistinės 
krypties pedagogui Basedowui, jie visi trys 1774 m, vasarą 


Prophete rechts, Prophete links, 
Das Weltkind in der Mitten, 


drauge vyko Rheinu žemyn pas bendrus pažįstamus. Prasi- 
dėjo ideologinis išsiaiškinimas. 
Filosofiška kelionė 


Jaunasis Goethe nesitenkino apšvietos filosofija, kūrusia 
tik sausą schemą to gyvenimo turinio, kiek apribotas žmogaus 
protas sugebėjo jį suvokti. Jis susidarė diametraliai priešin- 
gas pažiūras. Jam rūpėjo pašalinti bandymą protingą pasau- 
lio santvarkos tikslingumą išaiškinti sąvokų sistema. Gyvas 
žinojimas, jausmai, intuicija, betarpiška patirtis, veikimas, kū- 
ryba — buvo audrininkų šūkiai. Prie to prisidėjo savotiškas 
Wolfgango pažinimo būdas, nes jis, naudodamasis intuicija, 
stengėsi daiktą pasisavinti ir materialinių ir dvasiniu atžvilgiu, 
betarpiškai ir iš esmės. Toks stebėjimas — tai jo mąstymas, ir 
toks jo mąstymas yra tikriausias stebėjimas. Dėl to nieko nepra- 
leidžia nepastebėjęs ir retai kada teišeina iš savo aplinkos, 
nematydamas reikalo gilintis į būties bedugnes, kilti į metati- 
zines aukštybes. Tis pasitenkina ramiu ir didingu savo aplinkos 
ir momento stebėjimu — 


A Willst du ins Unendliche schreiten, 
Geh nur im Endlichen nach allen Seiten. 


Nesunkų suprasti, kad kelios tokios mintys dar nereiškia 
vispusiškos pasauližiūros, pabaigtos sistemos. Bet jaunasis Goe- 
the to nė nesiekė. Ką jis turėjo, tai buvo neaiškių ir kintančių 
kontūrų pasaulivaizdis: buvo supratimas pasaulį esant gyvą, 
vieningą organizmą, apimantį kartu ir jo pasireiškimą ir esmę, 
drauge laiką ir amžinybę. Šitokį pasaulio vaizdą jis stato 
aukščiau už visokias sistematiniu darbu sudarytų sąvokų kon- 
strukcijas ar panašiu būdu atsiradusių idėjų statybą. Jis mie- 


lai pasiskolina atskirų bruožų savo pasaulivaizdžiui paįvairinti 
bei paspalvinti, bet jo esmės tokie skoliniai nepakeičia. 

Taip, jam buvo kiek žinomas Spinoza. Iš jo jis pasisavino 
altruizmo minčių: „Būti nesavanaudišku visur, labiausiai meilėj 
ir draugiškume, buvo aukščiausias mano noras, mano taisyklė...“ 
Be to, jį traukė Spinozos ramumas ir jo matematiškasis metodas, 
laimingai kontrastuojąs jo poetiniam mąstymui bei vaizdavimo 
būdui. 

Kaip matyti, su šiuo filosofu Goethe rišo ne metafizika, o 
etiniai jo religinio determinizmo vaisiai — „aistrų nuraminimas“', 
auklėjimasis „begaliniam altruizmui“ ir tobulai „rezignacijai, 
einančiai iš gamtos amžinume, būtinumo ir dėsningumo". 

Nors daug ką savo pasauližiūroj stengės papildyti intui- 
cija, tačiau ji negalėdavo atstoti sistematiškų studijų, ypač fi- 
losofijoj, kuria ir dabar, Frankfurte begyvendamas, tik pripuo- 
lamai rūpinosi. Todėl į ne vieną klausimą atsakydavo, kaip 
Faustas Margaretai: 


Nenn's Glūck! Herz! Liebe! Gott! 
Ich habe keinen Namen 

Daiūr! Gefūhl! ist alles; 

Name ist Schall und Rauch, 
Umnebelnd Himmelsglut, 


Tuos rūkus bent kiek praskleidė filosofijoje gerai nusi- 
manąs, dabar lankomas, Jacobi. Ir ar tik tada ne pirmą kartą jis 
bus išgirdęs ir pagrindinius Spinozos mokslo dėsnius: 

Dievas, kaip kuriančioji gamta, yra Vienas. kaip sukurtoji 
gamta, yra Visata. Dievas ir pasaulis yra viena (šv xa! 109)“ 
Jis turi nesuskaitomą daugybę atributų, bet žmogus iš jų suvo- 
kia tik du: mąstymą ir tysą. Intuityviškam pažinime, protui 
priimant į save pasaulio dėsnį, su iš daiktų kylančia tiesa į jį 
įeina ir Dievas. Žmogų saistąs įstatymas negali būti kitoks, 
kaip gamtos dėsnis. Ne valios autonomiškume glūdi žmogaus 
laisvė, bet tam būtinume, kurį jam uždeda prigimties įstatymas. 
Todėl mes esame tada laisviausi, kai veikiame Dievo būtinume. 

Šiose pažiūrose Goethe rado artimą giminystę su savo reli- 
giškai nuspalvintu pasaulio jausmu, ir dėl to, nedvejodamas jų 
bruožais, išmargino ir savo pasaulivaizdį. Taip, Spinozos dvasioj 
jis dar labiau pasisakė prieš kažkokį asmeninį, šalia pasaulio eg- 
zistuojantį, Dievą ir dar tvirčiau pabrėžė buvimą neasmeniškos, 
pasauliui imanentiškos ir gamtoj pasireiškiančios dievybės. Spi- 
nozos formulė deus sive natura jam labai patiko. 

Ją, nors ir kitais žodžiais, jis, dar Strassburge būdamas, bu- 
vo girdėjęs iš Giordano Bruno Dialog de Ia Causa. Patiko jam 
tuomet ir Bruno, menininko intuicija prieita ir poeto kalba iš- 
reikšta, idėja apie visišką Dievo ir pasaulio vieningumą; apie 

dvasios ir medžiagos sąryšį. Ją net gynė prieš enciklopedistus. 

Tačiau Goethe nebuvo vien spinozistas, jis buvo ir leibnic- 
ianas. Leibnizą jis pasisavino iš dalies per kvalifikuotus tar- 
pininkus. Tokie buvo, sakysim, Shaftesbury, pakartojęs Leib- 
nizo „visatos vieningumo“ mokslą ir „aš filosofiją“; iš dalies 
taip pat Herderis, kuris minčių sėmėsi ne tik iš Spinozos, bet 
ir iš Shaftesbury. Tai dar papildė Lavateris, kurio fizionomi- 
kos mokslas remiasi Leibnizo monadų teorija, ir dar kiti šaltiniai. 
Svarbiausi abiejų galvojimo bendri punktai yra trys. Pirmiausia, 
leibniciška Goethes pažiūra apie begalinį gamtos gyvastingumą. 
Toliau, Goethes įsitikinimas be galo turtinga individualine vi- 
satos organizacija į savarankiškas ir nepriklausomas pavienes 
būtis, monadas. Iš čia paimta ir jo jėgos sąvoka, pagal kurią 
kiekvienoj būtybėj glūdi į išorę veikianti galia. Dievas esanti 
veikliausia Būtis (Viena), o visi tvariniai esą Dievybės orga- 
nai. Pagaliau trečiu punktu pripažįstamas universalus visų 
monadų harmoningumas. Toji harmonia universalis padarė jam 
tokį gilų įspūdį, kad, apmesdamas pirmuosius Fausto metme- 
nis, jis nuolat prie jos grįžta: 


Wie alles sich zum Ganzen webt, 
Eins in dem andern wirkt und lebt! 
Wie Himmelskršite auf und nieder steigen 
Und sich die goldnen Eimer reichen! 
Mit segenduftenden Schwingen 
Vom Himmel durch die Erde dringen, 
Harmonisch all das All durchklingen! 


Šias pažiūras perimdamas iš Leibnizo, jaunasis Goethe ne- 
pamiršo ir iš pačių tarpininkų pasisavinti medžiagos, sustipri- 
nančios jo paties mintis. Čia jam itin padėjo Shaftesbury. Jį 
žavėjo vadinamoji pastarojo „išvidinės formos“ koncepcija, pa- 
gal kurią visatoje pasireiškianti dievybė esanti tvarkos bei har- 
monijos kūrėja. Kaip tokia, ji esanti tobula formavimosi ga- 
lia — visų formų forma. Patiko jam ir toji Shaitesbury'io ak- 
sioma, kad menininko kūryba einanti tais pačiais visatoje pa- 
stebimais dėsniais, ir kad dėl to meno kūrinio forma esanti ne 
kas kita, kaip visų formų formos atvaizdas. Iš to jis vaizdavo- 
si, kad kūrimo procesas yra visatos harmonijos atspėjimas bei 
pakartojimas savo priemonėmis ir savo srity. Ir tokia kūryba 
per poetą prabylanti pati visatos harmoniją sudariusi dievybė. 

Ne kurčias buvo Goethe ir to paties Shaitesbury'io skel- 
biamai estetiškai moralei, pagal kurią grožis esąs identiškas su 
gėriu, ir kad bendras abiejų matas esąs subjektyvus skonis. Jis 
patenkintas klausė pastarojo tvirtinimo: „Pirmiausia siekite 
grožio, o gėris pats savaime prie jūsų pritaps". Godžiai pasi- 
savina jis ir mokslą skelbiantį, kad doroviškai gyvena ne tas, 

kuris savo veiksmus tvarko pagal tam tikras formas, o tas, kuris 
savo individuališką gyvenimą derina sų harmoniškuoju visatos 
pasireiškimu. Tas Wolfgangą pagaliau įtikino, kad asmenybė 
ir jos aktai vertintini ne pagal moralines, bet pagal estetines są- 
vokas. 

Be išvedžiojimų aišku, kad šios pažiūros sunkiai suderina- 
mos su krikščioniškąja pasaulio koncepcija. Goethes galvoj 
netelpa transcendentinis Dievas, pasaulio sukūrimas iš nieko, 
dogma apie paveldimąją nuodėmę, Kristaus dieviškumas ir To 
žmonijos išganymo misija, krikščioniškoji dorovė, ryškiai ski- 
rianti gerą nuo blogo, Šventojo Rašto inspiruotumas, stebuklai 
ir tt. Dėl to nesunku suprasti, kad jaunasis Goethe, grįždamas 
iš kelionės Rheinu pas pietistus Elberfelde, parsinešė tokių pa- 
žiūrų, kurios visos, krūvon suimtos, nesudaro nė vieno Tėve 
mūsų. 


„WERTHERIS" 


Grįžęs iš Rheino krašto, tais pačiais 1774 m. ėmė dailinti 
rankraštį, įvardintą Die Leiden des jungen Werthers. Sužinojęs, 
kad Lottė ištekėjusi, tik per plauką neišėjo iš proto ar sau galo 
nepasidarė. Bet ir po to širdis ėmė tvaksėti naujais nuotykiais, 
sujudinančiais jo sielą ligi pat gelmių. Mat, Maximiliane La- 
roche, būdama vos 17 metų, turėjo ištekėti už 40 metų Frank- 
furto pirklio Brentano. Jos paguoda buvo jaunasis Goethe, koi 
pagaliau turėjo bėgti nuo jos įžulaus vyro keršto. Jo sieloj dar 
kartą užvirė kūrybos masė, kuri įsilies į paskutinę Wertherio 
formą. | 

Iš pradžių nežinojo, ką rašyti: dramą ar romaną. Bet pa- 
gal Rousseau La Nouvelle Heloise pavyzdį nusistatė už roma- 
ną, įvilktą į laiškų formą. Tame noris vaizduoti jauną tyrų jaus- 
mų žmogų, kuris, draskomas aistrų, pagaliau nusišauna, 

Wertheris buvo nepaprastai. gabus, išsilavinęs jaunuolis, 
kurs iš žiauraus pasaulio bėgo į gamtą ir norėjo su ja susijungti. 
Gamtos glėby jo besiblašką jausmai kiek aprimo. Bet joje 
neilgai džiaugės, nes staigi meilė paskandino jį pavojingiausių 
aistrų sūkury. Jausmai jam nebėra tik proto drumstimas, kaip 
tvirtindavo apšvieta, o koncentruotas, esmiškas gyvenimas. Iš 
visų pasaulio turtų brangiausias esąs sava širdis. 

Joje dabar viešpatauja Lottė, vyriausioji vieno kuni. 
gaikščio vietininko duktė, su kuria susipažino ir šoko viename 
baliuje, nors ji buvo su kitu susižadėjusi. Kasdien lankosi jos 
namuose, žaidžia su mažesniais broliukais ir sesutėmis. Paga- 
liau įsivaizduoja, kad Lottė jį mylinti. Per jo širdį slenka keis. 
ti troškimai, o kadangi jie nepatenkinami, į galvą lenda niūrios 
mintys apie mirtį. Draugai jam pataria imtis darbo kitoj vie- 

toj. Tačiau nuo Lottės neatsitraukia net tada, kai atvyksta my- 
limosios sužadėtinis Albertas, doras ir darbštus žmogus. Ne- 
įtaria Wertherio, tik kartais pabara dėl nesuvaldomo jo jausmin- 
gumo, sakysim, ir ta proga, kai draugas ima žaisti su jo piš- 
talietais. „Fe“, sakydavo Albertas... „aš negaliu įsivaizduoti, 
kaip gali būti žmogus toks kvailas, kad galėtų nusižudyti..." — 
„Kad jūs žmonės *, atšovė jam Wertheris, formuluodamas savo 
žodžiais Sturm und Drango dorinį reliatyvizmą, „norėdami kal- 
bėti apie kokį dalyką, tuoj sprendžiate: tai kvaila, o tai išmin- 
tinga; tai gera, o tai bloga! Ką tai visa turėtų reikšti? Ar 
jūs ištyrinėjot dėl to išvidinius veikimo motyvus? Ar jūs mo- 
kate tiksliai išvesti priežastis, kodėl tai įvyko, kodėl tai turėjo 
įvykti?" 

Wertheris užsidegęs gina teisę nusižudyti. „Aš manau, kad 
taip pat yra keista sakyti: bailus žmogus, kuris daro sau galą, 
lygiai kaip netiktų pavadinti bailiu tą, kuris baisiu drugiu 
miršta.“ 

Širdies teisė — absoliutinė teisė, nes širdis yra sąskambis 
su dievybės pripildytu kosmu. Kitos teisės nepripažįsta, nes 
anapus tos „dievybės“ nėra Dievo, kurio vardan galima būtų 
skelbti doros normas. Tuo būdu Goethe savo Werthery dar pa- 
gilina kovą su krikščionybe, su jos išpažįstamu transcendentinių 
Dievu. 

Gavęs savo gimimo dieną dovanų tą šviesiai raudoną kaspi- 
ną, kurį Lottė turėjo susipažinimo dieną prisisegusi prie krū- 
tinės, Wertheris džiaugsmu netveria. Bet, kadangi jo siekia- 
moji teisė — ne jo teisė, jo laimė pavirsta gilia širdgėla. Dar 
bando darbu apmalšinti bekylančias juodas mintis. 

Gavęs diplomato sekretoriaus vietą, graudžiai atsisveikina 
su Lotte. 

Bando užsimiršti, tačiau aplinkos siaurumas, etiketo varž- 
tai stumia jį vėl atgal į pavojingas svajones. Dar mėgina vykti 
į kara, bet vaizduotė užvaldo protą ir valią. 

Kartą vėl atsiduria arti jos ir randa vyrą dar labiau pasken- 
dusį kasdieniniuose darbuose, o ją pačią — bent taip įsivaiz- 
duoja liguistiška savo fantazija — gyvenimu nusivylusią. Dar 
aistringiau ima gaudyti nepasiekiamą fantomą — Alberto žmo- 
ną. Jo laisvas užsiėmimas dar labiau didina jo aistras ir 
naikina paskutines pasipriešinimo jėgas. Tikrovė nesiderina 
su jo geidulingomis svajonėmis. Pradeda gerti.  Krikščioniš- 
koji religija, kuri kai kieno siūloma jam susiraminti, nepa- 
tinka. Dėl to nesulaikomai pasvyra į katastrofą.  Melan- 
cholišką nuotaiką dar sustiprino mirštanti rudenio gam- 
ta. Tuo tarpų kažkoks nepažįstamas nužudęs savo meilės 
konkurentą, ir Wertheris bando užmušėją pateisinti. Svajoja 
„įžengti į anapus". Nepavykus pasiryžta jėga savo svajones rea- 
lizuoti. Skaito Lottei Ossiano dainas. „Jis parpuolė prieš 

ją ant kelių, jų jausmai sumišo, ji spaudė jo rankas, melan- 
cholišku gestu prilinko prie jo, ir degą jų veidai susiliejo. „Wer- 
theri!" sušuko ji atsipeikėjusi, tauriausių jausmų kupinu balsu. 
„Paskutinį kartą! Wertheri! Daugiau niekados nebematysi 
manęs''. 

Nepasisekus jam rodosi, kad nėra kitos išeities, kaip nusi- 
žudyti. Kitą naktį jis nusišauja iš Lottės, neva kelionei, pasisko- 
lintu pištalietu. 

Tą patologišką sielos procesą Goethe aprašo nepralenkia- 
mu meistriškumu. Subtiliausiai suvokiami sielos virpėji- 
mai, tiksliausiai piešiama gamta ir genialiai vaizduojami žmo- 
gaus su ja santykiai. 

Fabula psichologiškai nuosekli, be vyksmą skaldančių nu- 
krypimų. Intryga nenuobodi, nors labai paprasta, Wertherio 
širdis — tikras jausmų pasaulis. Intrygą lydi gamta. Ji iš kar- 
to taip švelniai nusišypso Wertheriui, kad jis net norėtų su ja su- 
silieti, o vėliau rudens audrų blaškoma ji nelaimingajam išrodo 
jau kaip tikras kapas. 

Kalba ir stilius su turiniu puikiai derinasi ir jam pilnai at. 
sako. Ana, nors čia visur ištisai lyriška, tačiau nešabloniška, 
nenuobodi, nes gabiai niuansuota: iš pat pradžių ji naiviai malo- 
ni, vėliau, įsigalėjus aistrai, audringai blaškosi, kol pagaliau 
nuūžia, kaip tiršti debesys siaubingą naktį. 

Yra ir trūkumų, bet jie maža tesveria, palyginti su geromis 
ypatybėmis. 

Suprantama, kad jau vien dėl savęs kūrinys galėjo turėti pasi- 
sekimą. Be to, Wertherio pasirodymo išvakarėse Europa buvo 
krečiama revoliucijos karščio. Politikoj, religijoj, moksle ir 
literatūroj jis siekė kritišką temperatūrą. Tereikėjo geros ki- 
birkšties, kurią kaip tik išskėlė ši plonytė knygutė. 

Po Lutherio Biblijos vertimo kažin-ar kita kokia knyga taip 
paveikė žmones, kaip Wertheris. Per dvejis metus išėjo šešio- 
lika jo leidimų, suteikdami jam liaudies knygelių populiarumą. 
Daug kur buvo galima sutikti jaunimą, apsirengusį Wertherio 
kostiumu. O kiek ašarų išlieta, kiek žaista su ginklais. „Wer- 
theris buvęs priežastis didesnio skaičiaus nusižudymų, nekaip 
gražiausia pasaulio moteris", ironiškai nusišypsojo garsioji po- 
nia de Stael. 

Šis romanas pasiekė visą civilizuotą pasaulį, ir Vokietija, 
kuri literatūros turtus pirma skolinos iš kitų, dabar skolas su 
kaupu grąžino. 

Kadangi Wertheris davė smūgį absoliutinėms verty- 
bėms, griovė papročius ir socialinę tvarką, aštriai kritikavo val- 
stybių rėžimą ir žemino valdžių autoritetą, kritiškai sutiko ti- 
kėjimą ir abejingai atsiliepė apie Dievą, jis atkreipė į save vy- 
riausybių akis, kurios pradėjo gaudyti šitą anonimiškai spausdin- 

tą knygutę. Pirmiausia Saksonijos vyriausybė uždraudė šį vei- 
kalą, kaip „savižudybės apologetiką"'. 

Koks buvo Wertherio likimas Italijoj, pats autorius 1829 
m. Eckermannui taip pasakojo: „Mano Wertherio itališkas ver- 
timas labai greit pasirodė Milane. Bet iš viso leidimo per trum- 
pą laiką nebuvo matyti nė vieno egzemplioriaus. Mat, apie tai 
sužinojęs, vyskupas liepė kunigams parapijose išpirkti visą laidą. 
Tai manęs neužgavo, priešingai, aš džiaugiausi šiuo gudriu ponu, 
kuris iškart suprato, kad Wertheris katalikams yra bloga knyga, 
ir aš turėjau jį pagirti, kad jis tuojau griebėsi tikriausių priemo- 
nių, norėdamas ją vėl ramiai pašalinti iš pasaulio“. 

Ties ta įsidėmėtina savęs atestacija verta dar valandėlę stab- 
telti. Pasirodo, kad dramos fragmente Prometheus taip trium- 
fuojąs Goethes titanizmas buvo ne visai tikras, nes kitaip nebūtų 
taip ūmai ištirpęs naujame Weltschmerze. Jo titanizmas tesuge- 
ba patį kūrėją praplėsti į visatą, bet neturi jėgų susivaldyti, dis- 
ciplinuotis.  Aistroms tas „titanas“ nepajėgia priešintis, dėl 
to raitosi skausmuose tol, kol, visai nusivylęs, pasidaro sau galą. 
Charakterio, sugebančio visiškai save nugalėti — nė pėdsako; 
tikėjimo į transcendentinį Dievą, galinčio savo Malone išlais- 
vinti iš aistrų bei skausmų — nė šešėlio. Wertheris bėga į 
gamtą, atsiduoda visatai ir joje paskęsta. Šiame panteizme nėra 
gyvenimą teigiančių, jį apvaldančių bei jį formuojančių jėgų, 
o tik kentėjimas be pasipriešinimo ir pralaimėjimas be kovų. 

Tiesa, tą Wertherio, t. y. savo, panteizmą Goethe apdailino 
žavingiausiu, kokį tik galima tarp dangaus ir žemės rasti, poe- 
tiškumu, — tokiu, kokiu nuo pat savo literatūros pradžios tautos 
genijus ar tik nebus apdovanojęs tik jį vieną. Dėl to žmogiš- 
koji sritis niekur nėra tokia poetiška, kaip čia, ir apskritai Goe- 
thes kūryboje. 

Bet ši, tik kartą per tūkstantį metų pasitaikanti, garbė rodo 
kartu ir jos silpnybę: Goethes pasaulis apsiriboja humaniškąja 
sfera. Jame netelpa antžmogiškasis pasaulis. Jam svetimas di- 
desnis, viską apgaubiąs, kosmos, kuris tik vienas tesuteikia vis- 
kam esmę ir prasmę. Jo pasaulis yra rafinuotai supoetintas mi- 
krokosmas, ir, kaip toks, pats savy neapsakomai brangus, bet, 
lyginant jį su makrokosmu, iš kur plaukia pati poezija, tai tik 
stiklas, kuriame atsispindi šimtu spalvų žėrįs deimantas iš sve- 
timų Goethei sferų. Šitas žmogiškasis ekskliuzyvizmas Wer- 
thery tiek aiškus, kad Bažnyčia visai nerado reikalo dėl to griež- 
tai įspėti tikinčiuosius. 

Nemalonumai kūrėjui plaukė visai iš kitos pusės: susi- 
laukė jų dėl Kestnerio ir Lottės tikrojo šeimos padėjimo ir 
jų intymių pergyvenimų aprašymo. Ramindamas Wetzlaro drau. 
gus, satisfakciją žadėjo antroj redakcijoj, kurios betgi nerangiai 
ėmės. Sakosi patį romaną esąs skaitęs tik vienui vieną kartą ir 

vengęs daugiau skaityti, nes daręsi nejauku pergyventi tą pato- 
logišką padėjimą, iš kurio atsirado pati knyga. 

Rengdamas antrą leidimą, Goethe kiek sušvelnino inkrimi- 
nuotas vietas ir, norėdamas perspėti į radikalizmą linkusį jauni- 
mą, įžangos vietoj parašė: 


Sei ein Mann 
Und iolge mir nicht nach. 


Bet to jo patarimo maža kas klausė. Kad ir ne visi skolin- 
davosi iš savo „Lottės" pištalietus, tai bent sekė Wertheriu iki 
nusivylimo, nepasitenkino savim ir pasauliu, ugdydami tikrą 
Weltschrmnerzą. 

Daugumui inteligentų Goethe nuo šio laiko buvo žinomas 
kaip „Wertherio autorius“. Tuo kūriniu jis pagaliau visiems kū- 
rėjams ir kultūrininkams pasidarė toks autoritetas, kad šį de- 
šimtmetį, nuo 1770 ligi 1780 m., galima vadinti „Goethes epocha". 


Pirmoji „Fausto“ vizija 


Žmonija turi mytų, kuriuose žmogaus siela iškelia savo pa- 
slaptis, mįsles ir siekimus, duodama juose formą iš jos bedugnės 
iškilusiems gaivališkiems troškimams,nuodėmingiems geiduliams, 
ir pasiunčia juos, pusiau realius, pusiau poetiškus, visada demo- 
niškai didžius, iš tautos į tautą, iš amžiaus į amžių, iki pasaulio 
vabaigos. Don Žuanas, „Amžinasis žydas", Don Kichotas, Ham- 
letas, Faustas — tai vis toki mytai, kuriais margaspalvė žmonija 
vaizduoja save. 

Faustas yra toks pat senas, kaip ir žmonija, nes visada bū- 
davo tokių, kurie mėgindavo siekti toliau už žemės ribų, norėdavo 
susilyginti su dievais. Tam būdavo griebiamasi net nuodėmingų 
priemonių — atviro maišto prieš dievus, demonų pagalbos ir 
pan. Taip graikų fantazija sukūrė Prometėjų, Daedalą. Apaš- 
talų istorijoj samaritonų burtininkas Simonas Nerono akivaizdoj 
bandęs sutverti dirbtinį žmogų, vedęs Heleną ir sulaukęs su ja 
sūnaus. Panašų siužetą yra panaudojęs dar 1637 m. Calderonas, 
vokiečių literatūroj — Hrotswitha Gandersheimietė. Iššauktasis 
demonas kiek laiko tenkindavęs burtininko norus, o už tai šis jam 
pažadėdavęs sielą. Bet mirties valandoj buriantį išgelbėdavę 
dangaus šventieji. Tik reformacijos laikais velnias laimėdavo 
jo sielą. 

Istorinis Faustas nėra koks žmonijos didvyris, o paprastas 
šarlatanas. Gimęs apie 1480 — go m. Pietų Vokietijoj, studija- 
vęs Krokuvoj magiją, bastęsis po Europą, sumaniai chiromantija, 
astrologija apgaudinėdamas net studentus. Tiek katalikai, tiek 
reformatoriai laikė jį akiplėša, kuris, turėdamas daug mokslo ži- 

nių, buvo juo pavojingesnis. Tariama, kad jis su nelabuojuų bu- 
vęs padaręs kažin kokią sutartį ir užsiiminėjęs juodąja magija. 
Taip pat sakoma, kad nelabasis jį (apie 1540 Staufene) nužudęs. 

Faustas, matyt, yra ne kas kita, kaip tų dienų didžiųjų gam- 
tos tyrinėtojų karikatūra. Mat, tais laikais greta scholastikos ir 
humanizmo, atsirado dar viena sritis, pretenduojanti sudaryti 
tikrąjį pasaulivaizdį, būtent, vis smarkiau augą gamtos mokslai. 
Atsibodėję racionalizmu, tų dienų irracionaliniai elementai puolė 
kaip tik į naujuosius mokslus, rasdami juose plačiausią dirvą. 
Čia kėlė galvą ir chiromantija, ir astrologija, ir, apskritai, juodoji 
magija. Paslaptingasis daktaras Faustas buvo padarytas neaiškių 
siekimų, heretiškų troškimų ir nuodėmingų geidulių, gaivalingų 
instinktų ir fantastiškų veržimųsi simboliu. Knygutę apie dr. 
Faustą pirmas išspausdino Frankfurto spaustuvininkas Spiessas. 

Tas neramus teologijos magistras, čia netekęs tikėjimo, su 
demonais ieško tikresnio daiktų pažinimo, Tr taip per dvidešimt 
ketveris metus Mefistofelis teikia jam visko, ypač gražių mote- 
rų, jų tarpe ir Heleną. Miršta Faustas nesusitaikęs su Dievu. 

Ši knyga pateko ir į Angliją, kur Shakespeare'o amžininkas 
Marlowe'as įžiūrėjo demonišką Fausto problemos didybę. Jo 
Faustas trokšta ne vien žinių, bet ir galybės, skundžias dėl siau- 
rų Žmogaus pažinimo ribų, atmesdamas ir teologiją, ir filosofiją, 
ir mediciną, o pasirinkdamas tik magiją. 

Tą šiurpią Marlowe'o tragediją kontinente su pasisekimu 
vaidino keliaujančios anglų artistų trupės. Nors racionalistai tai 
vadindavo „gramozdiškomis pasakomis;* tačiau jos vis iš naujo 
žavėdavo liaudį. 

Lessingas, nors ir racionalistas, už šiurkščių šios pjesės juo- 
kavimų susekė bendrus žmogiškus bruožus ir amžiną temą. Iš jo 
sumanymo rašyti dramą liko tik dvi scenos. Viduramžių kovą 
tarp malonės ir nuodėmės jis pavertė į konfliktą tarp tikėjimo 
ir mokslo, tarp autoriteto ir minties laisvės. Lessingo Faustas 
siekia mokslo šviesos, visai neieškodamas gyvenimo smagumų. 
Visa tema čia jau nebe demoniška ir nebe tragiška. Tai moksli- 
ninko rašytojo kabinete išgalvota abstrakti figūra. 

Jaunieji audrininkai, puldami apšvietos pozicijas, persiėmė 
faustiškomis idėjomis. Taip atsirado visa eilė dramų šia tema. 
Geriausiai suformavo tą idėjų masę Goethe. 


UR-FAUST 


Daktaru Faustu Goethe jau seniau domėjosi. Tį žinojo iš liau- 
dies knygų, Frankfurte ir Strassburge matė vaidinant. Nemaža 
faustiškų elementų surinko studijuodamas Leipzige, pav., Fau- 
sto nuotykiai Auerbacho rūsy. Iš komedijos Die Mitschuldigen 
(1769 m.) galo matyti, kad jis jau tuomet domėjosi  Faustu. 
Alchemijos studijos, grįžus iš Leipzigo, Strassburgo vidurinių 

amžių atmosfera, — yra ta gamtinė, istorinė ir psichologinė 
erdvė, kurioj brendo Fausto koncepcija. Prie to prisidėjo titaniz- 
mas ir jo skatintojai, kaip Merckas ir kit. Planas, pagal kurį 
jaunasis Goethe manė rašyti savo dramą, yra užsilikęs iš 1771- 
73 m. Buvo numatytos dvi dalys, kurių pirmos tema turėjo būti 
gyvenimo smaguriavimas, o antros — gėrėjimasis savo darbais. 
Tragedijos ašimi, matyti, ketinta padaryti Heleną, o visas vei- 
kalas turėjo dvelkti vidurinių amžių dvasia. Tačiau to plano 
neįvykdė, o realizavo tą, kurs buvo širdimi pergyventas: Fausto 
prometėjiškas užsispyrimas, studentiškas gyvenimas ir smagu- 
mai, būtent, erotiniai nuotykiai su viena liaudies mergaite, (kva- 
pia savo krašto gėlele, Margareta, o ne šalta, kaip marmuras, He- 
iena iš svetur), yra šįuo laiku jo idealai. 

Ur-Fausto pradžia yra monologas apie įkyrėjusį mokslą. 
Parašyta pagal Marlowe'o įžangą. Atskiri mokslai neaiškiną pa- 
skutiniausių paslapčių. Kad galėtų padėti transcendentinis Die- 
vas, Faustas visai negalvoja. Tikisi nusiraminti gamtoj: 


Flieh! aut! hinaus in's weite Land!.., 
Und wenn Natur dich unterweist, 
Dann geht die Seelenkrait dir aul... 


Šitame monologe Faustas pasirodo kaip tikras brolis tų 
Goetzų, Cezarių, Sokratų, Mahometų ir Prometėių, kurie lygiai 
taip pat išreiškia jo aukštesnio gyvenimo ir begalybės troškimą. 
"Toliau jis buria žemės dvasią, t. y. vietoje veikiančią dvasią, api- 
mančią savy viso buvimo ir vyksmo prasmę ir iš savęs produkuo- 
jančią tą buvimą ir vyksmą. Bet Faustas neišlaiko tos galingos 
ji parbloškiančios vizijos. Tik dar skaudžiau pajunta savo silp- 
numą. 

Paskui Fausto dialoge su famulu Wagneriu pašiepiamas 
18, šimtm. menkai šviečiąs apšvietos mokslas ir išdidus pro- 
fesoriškumas, kuris 


Mit gier'ger Hand nach Schaetzen graebt 
Und froh ist, wenn er Regenwuermer Hindet, 


Goethe vaizduoja save ne vien Fausto, bet ir Mefistofelio 
figūroj, objektyvuodamas savo charakterio priešingybes dviejuo- 
se tarp savęs besirungiančiuose veikėjuose. Nors Goethe iš esmės 
lyrikas, tačiau čia buvo reikalinga dramatinė išraiška. Bet jo dra- 
matiniai kūriniai yra daugiau virtinė dialogų, kuriais kūrėjo 
širdis padalytomis rolėmis garsino savo gelmių demoniškumą. 
Taip ir Ur-Fausto dialogai tėra dvi pusės vieno ir to paties mo- 
nologo. Prie vieno jo poliaus—Fausto—koncentruojas esmiško 
pažinimo noras ir kiti antžmogiški troškimai, o prie kito — 
Mefistofelio — kristalizuojas visa tai, kas laikina, ribota, kas 
gundo pasitenkinti geiduliais. 


Goethe, 4. 

Abu tipai tik patys ryškieji niuansai vienos ir tos pačios 
goethiškos spalvos. Dėl to jie daro įspūdi ne išgalvotų šablonų 
ar poetizuojamų tipų, o tikrų, gyvų, gyvenime kasdien sutinkamų, 
žmonių. 

Pagal sakmę, Faustas toliau turėtų keliauti į platų pasau- 
lį, bet Mefisto vos pajėgia jį nutempti į Auerbacho vyno rūsį, o 
iš jo pastumia į Margaretos glėbį. 

„Auerbacho“ rūsy atsirūgsta Wolfgango studentiški „ma- 
lonumai".  Pašėlusiu Gaudeamus apdainuojami „diskretiški“ da- 
lykai, kol visi nusigėrę ima staugti: 


Uns ist gar kannibalisch wohl 
Als wie fuenfhundert Saeuen! 


Margaretos tragedija 


Pagaliau Margaretos tragedija. Į ją stūmė Sesenheimo neiš- 
tikimybė. Matyti, pirmesnio savęs apkaltinimo įvairiuose asmeny- 
se dar neužteko. Radikaliai išpažinčiai ir buvo pasirinktas Faust- 
as. "Ta išpažintis tokia plati, kad ne tik nustelbia visą pamatinį 
veikalo planą (Margaretos tragedija sudaro net du trečdaliu viso 
Ur-Fausto), bet ir išsemia visas jo kūrybines jėgas. Bet ir tas iš- 
plakimas nesuteikė visiško kaltės atleidimo, nes pergyvenimas 
su Priederike jį iki gyvenimo pabaigos kamuoja. Apskritai imant, 
tikroji tragiškos kaltės forma Goethes kūriniuose yra vyro nu- 
sikaltimas moteriai. 

Margaretos tragedijoj matom susidūrimą dviejų atskirų pa- 
saulių. Iš vienos pusės yra Margareta (-Friederikė), „geras jau- 
nas sutvėrimėlis, užaugęs siauram namų ruošos rately“, kol 
pajunta savo karštoj prigimty pabundant gilesnį ilgesį, ku- 
rį dar labiau padidina vyrų meilikavimai, kol pagaliau ii sutin- 
ka vyrą, prie kurio ją nenugalima jėga traukte traukia nežino- 
mas jausmas. Taip ji nieko daugiau nemato, nieko negirdi, nie- 
ko nejaučia, — tik jį, tik jo vienui vieno ilgisi. Ji nori būti jojo, 
— nori, amžinai susirišus, atrasti visą tą laimę, kurios jai stin- 
ga. Kartojami pažadai, užtikriną jai visas viltis, drąsūs glamo- 
nėjimai tik dar labiau didiną geidulius, apima jos visą sielą. 
Aukščiausiam dvasios pakilime ji ištiesia rankas, norėdama ap- 
imti visus savo troškimus, bet... jos mylimasis pameta ją... Ta- 
da jokios paguodos, jokios vilties, jokio geresnio nujautimo. Ji 
jaučiasi viso pasaulio apleista, neapsakomo širdies skausmo su- 
spausta. 

Tačiau ji jaučia savo kaltę ir iš visos širdies gailisi. Ji at- 
sisako su mylimuoju pabėgti: „Ne! ne! Dievo teismas teteisia 
mane, Tavo aš esu!" Ji žino, kad tuo būdu gali būti išgelbėta. 

Visai kitoks yra Faustas (-Wolfgangas). Norėdamas savo 
asmenybę praplėsti, jis įsiveržia į kuklios mergaitės sferą. Jo 


meilė perdėm egoistiška. Margareta tėra akstinas jo aistroms, 
jis nesijaučia nusidėjęs, nes mylint jo vidus be galo praturtėjo. 
Iš pergyvenimų su mylimąja jam belieka tik vienas nemalonus 
jausmas, kad jis padėjęs pražudyti jos gražų žmogiškumą. Tik 
dėl to jis bandys ją išvesti iš kalėjimo. 

Jo pasauly netelpa antgamtiniai pradai, jis iš esmės skirias 
nuo tikinčiosios Margaretos. Tai rodo abiejų pasikalbėjimas re- 
ligijos klausimais, kur Faustas išsisukinėdamas sako: 


Wer darf ihn nennen? 
Und wer bekennen: 
Ich glaub ihn! 
Wer empiinden? 
Und sich unterwinden 
Zu sagen: ich glaub ihn nicht! 
Der Allumfasser, 
Der Allerhalter 
Fasst und erhaelt er nicht 
Dich, mich, sich selbst? 
Woelbt sich der Himmel nicht da droben? 
Liegt die Erde nicht hierunter fest? 
Und steigen hueben und drueben 
Ewige Sterne nicht darauf? 
Und wenn du ganz in dem Gefuehle selig bist, 
Nenn das dann wie du willst, 
Nenn's Glueck! Herz! Liebe! Gott! 
Ich habe keinen Namen 
Daifuer. Gefuehl ist alles, 
Name ist Schall und Rauch, 
Umnebelnd Himmels Glut. 


Šiąja Margaretos tragedija baigėsi pirmasis Goethes sukur- 
tas Faustas. Platusis pasaulis vos tik baigusiam studijas kū- 
rėjui buvo terra incognita. Dėl to šaltinių siūloma graikų He- 
lena buvo pakeista Alzasijos Friederike. Taip Faustas liko frag- 
mentu, tačiau tas nė kiek nekenkė jo kūrinio meniškumui. Ir 
tikrai: nei anksčiau, nei vėliau Goethe nesukūrė tokio dramos 
šedevro. Meniškai dailino ir paprastą formą — iš vidurinių am- 
žių, iš Hans Sachso pasiskolintą Knittelvers, nesudėtingą eilia- 
vimą. Šis Knittelversas paklusniausias jo įrankis, išreiškiąs vi- 
sus, kad ir subtiliausius, poezijos niuansus, šimtmečiais per- 
augo savo pirmataką. 

Dar daugiau mus stebina kūrėjo žavinčiai suformuluota iš- 
mintis, kaip: 


Da steh ich nun ich armer Tor 
Und bin so klug als wie zuvor... 

Dass ich erkenne, was die Welt 
Im Innersten zusammenhaelt... 


So schaff ich am sausenden Webstuhl der Zeit 
Und wirke der Gottheit lebendiges Kleid... 


Nach Golde draengt, 
Am Golde haengt 
Doch alles!.., 


Ein Blick von dir, ein Wort mehr unterhaelt, 
Als alle Weisheit dieser Welt... 


Nors Faustas nebuvo spausdintas, tačiau, kas jį skaitė, bu- 
vo sužavėtas. Tai didžiausia ir nuostabiausia drama iš visų Prank- 
furte sukurtų. Kol širdys meile plaks, tol gyva bus ir Marga- 
retos tragedija. 


Prie naujų horizontų 
I Šveicariją 


Pasirodžius Wertheriui ir pasklidus gandams apie sukurtąjį 
Faustą, jaunąjį Goethe lankė daug svečių, jų tarpe naujosios 
pedagogikos tėvas šveicaras Pestalozzi ir vokiečių poetų ku- 
nigaikštis Klopstockas. Nors tarp jauno užsidegėlio ir šio iškil- 
mingo patriarcho Klopstocko buvo didelis skirtumas, tačiau jau- 
nam šeimininkui vis dėlto imponavo olimpiška svečio ramybė. Ne- 
trukus jam pasitaikė proga užmegzti dar reikšmingesnius san- 
tykius: vykdami pro Frankfurtą į Paryžių, pas save į viešbutį 
poetą pasikviečia Weimaro hercogienės sūnūs. Goethes tėvas to- 
kiu gundymu ne labai džiaugėsi. Nuolatos kartodavo: „Kas ilgai 
gyvena prie dvarų, tas amžinai degs pragare." Tam išvengti norė- 
jo sūnų pastoviai apgyvendinti — reguliariu darbu ir vedybom. 
Tačiau tėvui ir čia nepavyko, nes kilę nauji skaudūs meilės per- 
gyvenimai su Lili Sch6ėnemann Wolfgangą tik dar labiau skati- 
no palikti tėviškę. 

Į Lilės namus pirmą kartą pateko 1775 m. per vieną muzi- 
kos vakarą. Saliono karalienė, 16 metų duktė Lili, svečius žavėjo 
savo grožiu ir gera širdimi. Ji pavergė ir Wolfgangą, ir 
juodu netrukus susižiedavo. Tačiau jisai tuoj pajuto varžtų 
sunkumą, nes ilgėjosi laisvo gyvenimo. 

Bandydamas, ar galės ištverti nuo savo burtininkės atsi- 
tolinus jo širdis, kartu su broliais grafais Stolbergais, visi wer- 


theriškai apsirengę, iškeliauja į Šveicariją. Pakeliui, Darm- 
stadte, vėl sutinka Karolį- Augustą, dabar jau Weimaro hercogą, 
kurs Goethe antrąkart kviečia į savo dvarą. Toliau keliaudamas, 
neužmiršta Strassburgo, bet vengia Sesenheimo. Emmendingene 
sutiko už draugo Schlosserio ištekėjusią Korneliją, kuri, jaus- 
damasi nelaiminga, meldžia brolį nevesti. 

Grožėdamasis Šveicarijos gamta, Rheino kriokliu, pasiekia 
kultūrinę Šveicarijos sostinę Ziirichą ir čia su Lavateriu iš pa- 
matų aptaria fizionomikos klausimus. Bando net užmegzti san- 
tykius su Bodmeriu, Gottschedo priešu. 

Aplanko stebuklingą vietą Maria-Einsiedeln, užlipa ant Rigi 
(1800 m. aukščio). Tai buvo drąsus žygis anais laikais. Altdorfe 
jo fantaziją žadina padavimas apie Wilhelmą Tellį. Nuo Šv. Gott- 
hardo perėjimo gracingai moja pietų grožis Italijon, bet lyg 
tyčia pasitaiko sužadėtinės gimimo diena, ir vėl grįžta. Myli- 
moji „Margareta' labiau traukė, negu dar nežinomoji „Helena“. 

Sugrįžusiam į Strassburgą gydytojas Zimmermannas pa- 
rodo Lavaterio veikalui apie fizionomiką renkamus siluetus, iš 
kurių jį sužavi vienos aukšto kilimo  Weimaro dvaro damos, 
Charlottės von Stein, paveikslas. 


Bet tai ne vienintelis susižavėjimas, nes tuo pat laiku jo 
amžinai judrią širdį dar kankino Maximilianė ir Lottė, ir Friede- 
rikė, ir Betti Jakoby. Tačiau tas jam nekliudė „beprotiškai“ 
mylėti Lili ir dar iš jos kambario rašyti jausmingiausius laišku- 
čius niekad nematytai grafaitei von Stolberg... 


STELLA 


Buvo galima laukti, kad jis jau vaizduos ne tiek juokingą, 
kiek tragišką savo padėjimą, Iš tikrųjų, tai ir padarė kūriny 
Stella, ein Schauspiel fir Liebende. Šiam veikalui ima pavyz- 
džių ir iš literatūros. Anglų rašytojas Jonathan Swiftas Stellos 
vardu kitados buvo išgarbinęs savo mylimąją Esther Johnson, 
šalia jos dar gyvendamas su Esther of Homrigh, kurios abi 
dėl tokios mylimojo neištikimybės viena paskui kitą greit nuėjo 
i kapus. 


Turinys visai aiškus: silpnabūdis Fernando (-Goethe) 
apleidžia savo žmoną Ceciliją ir dukterį ir veda jaunesnę Stellą, 
kurią irgi greitai pameta. Pas ją vėl grįžta, kai motina, t. y. Ceci- 
lija, atvedė tarnauti (jo paties) dukterį Liuciją. Fernando tuomet 
kartu susižavi ir Stella ir Cecilija. Svyravimams galą padaro pir- 
moji žmona, papasakodama iš vidurinių amžių Grafo von Glei- 
chen istoriją, kurį išgelbsti iš pagonų arabė. Ją iš dėkingumo 
veda ir, parvežęs į Europą, atiduoda į globą savo žmonos, kuri 
tuojau randa išeitį — „vienas butas, viena lova ir vienas kapas". 


RAL 


Taip ir dabar Fernando abi drauge apsikabina sušukdamas: Ma- 
no! Mano! 

Šiuo kūriniu ar tik nenorima sugriauti monogamiją ir pa- 
šalinti užtvaras, sulaikančias geidulius? Sturm und Drango ir 
apšvietos apaštalams toks Goethes siūlomas „erotiškas trikam- 
pis“, „moterystė, trise“, labai patiko ir visi gyrė „rojaus kūrinį" 
Stella, 

Veikalas visur, ypač Berlyne, buvo vaidinamas su pasise- 
kimu, bet pasigirdo ir kritiškesnių balsų. Dėl to Goethe per- 
dirbo jį iš komedijos į tragediją. Tačiau kadangi ir ši redakci- 
ja neišvengiamai siekė iškelti bigamiją, rimtesni recenzentai 
nuomonės nepakeitė. Dėl to ne be pamato Fr. Hebbelis tą kūrinį 
vadino „visai nemoraliu dalyku". 

Tačiau Stelloj yra ir gerų ypatybių, glūdinčių ypač dramos 
lyriškume. Aistra prabyla tikrai jaudinančiai i ir žavingai. Supran- 
tama, kad anų dienų jaunimas be mažų išimčių su entuziazmu 
plojo tam širdžių teisių advokatui. Dėl tokio audringo pri- 
tarimo kūrėjui kilo mintis sukurti Egmonią, kur vyriausias 
veikėjas dėl meilės viską užmirštų, net brangiausius savo krašto 
interesus. Tačiau gyvenimo neramumai neleido šiam kūriniui 
bręsti. 


I Weimara 


Nors Lili nuoširdžiai mylėjo, tačiau susižadėjimas su ja 
iširo. Be kitko būta ir abiejų šeimų nesutikimų: Sch6nemannai 
buvo reformatai, o Goethai - liuteronai; pirmieji sukinėda- 
vosi pinigingų aristokratų būrely, o Woligangas kaip tik dau- 
žė visas jų tradicijas, Sužadėtinė dar buvo pasiryžusi kartu su 
mylimuoju palikti tėviškę, turtą ir Amerikoj pradėti naują gy- 
venimą. Bet pagaliau, paaiškėjus sužadėtinio pasielgimui Se- 
senheime ir kitiems jo meilės nuotykiams, jam buvo atsakyta. 
Tėviškėj po viso to pasilikti, žinoma, buvo sunku. 

Bet kur vykti? Gal į Weimarą? Išgirdęs, kad pravažiuodamas 
Weimaro kunigaikštis sustojo Frankfurte, Wolfgangas tuoj vyk- 
sta pas ji. Savo kalbose apsimeta suprantąs valstybės reikalus, 
nors dar ne taip senai buvo Kestneriui rašęs, kad „iš visų [mano] 
talentų teisė yra pati menkoji"... ir kad jis kažin ar beišmoksiąs 
politinės subordinacijos. Sulaukęs formalaus kvietimo iš hercogo, 
kuriam, einančiam vos 18 metus, patiko šis „nuostabiai linksmas, 
smagus jaunikaitis“, rengėsi dar tą patį rugsėjo mėnesį vykti į 
Thiringeną. 

Bet ir į šitą taurę įkrito ne vienas kartus lašelis. Jis buvo 
padėjęs redaguoti vieną farsą, kuriame buvo užgautas kito 
Weimaro princo auklėtojas, poetas Wielandas. Pajutęs, kad 
įžeistasis gali užtrenkti jam visas duris į jo naują svajonių pilį, 
skubinasi viešai užginti save prisidėjus prie to darbo, tuo pra. 

silenkdamas su tiesa ir tik dar labiau supykindamas ir taip jam 
ne labai palankius Frankfurto ponus. Dėl to galėjo būti išbrauk- 
tas net iš advokatų skaičiaus. Aišku, kad tėviškėje pasilikti 
negalės. 


Soll wie ein bėser Schuldner sitzen, 
Bei jedem Zufallswėrtlein schwitzen? 


Kaip išganymo laukė hercogo pažadėtos karietos. Bet ir ta 
neatvyko. Kadangi jo šeima jau buvo paskelbusi, jų sūnų 
jau išvykus į Weimaro dvarą, tai Wolfgangas turėjo slapstytis 
nuo žmonių.  Užsidariusį, kaip kokiame kalėjime, namuose ir 
pradėjusį manyti, kad likęs klastingo „mecenato“ apgautas, kil- 
mingaisiais niekad nepasitikėjęs tėvas dabar nemaloniai pa- 
šiepia. Bet jam buvo kartu ir gaila taip skaudžiai pliekiamo 
sūnaus. Dėl to, norėdamas išvengti didesnės gėdos, išrengė jį 
į kelionę Italijon. Wolfgangas išvyko, pagaliau, kaip koks pa. 
bėgėlis, į pietus. Bet vos pasiekė Heidelbergą, kaip iš gilaus 
miego pažadino jį linksmais trimito garsais hercogo siųstas ve- 
žikas. Jėga išsiveržęs iš norinčių jį sulaikyti, šoko į vežimą, pa- 
tetisškai klausdamas Egmonto žodžiais: „Kažin, kur keliaujame? 
Juk vos beatsimename, iš kur atvykome". 


Weimaras tada buvo mažytis miestelis, vos su 6000 gyven- 
tojų, „nelemtas mišinys iš dvaro ir kaimo“. Nuo to laiko, kai 
*774 m. pelenais virto hercogo rūmai ir dvariškiai buvo priver- 
sti išsisklaidę gyventi tinkamuose ir netinkamuose butuose, čia 
buvo tik keli šimtai nedidelių namelių, sugrūstų prie keleto siau- 
rų, ne labai švarių gatvių. Didžiausias sąjūdis jose rytais ir 
vakarais, kai jomis eidavo į ganyklas gyvulių bandos. Šiaip ju- 
dėjimo maža, nes miestelis toli nuo svarbesniųjų kelių. Tikra 
Juozapato pakalnė! 

Bet vis dėlto, nors šiaip ir nieko gero tame, pasak Her- 
derio, „biauriajame W'eimare“, jis buvo ne visai be kultūros. 
Ją pirmiausia čia kėlė laisvamanybės principais hercogienė Ona- 
Amalija, Friedricho Didžiojo giminietė. Vyrui anksti mirus, 
ji ne tik sumaniai valdė (Marijampolės apskrities didumo) kra- 
štą, bet dar sugebėjo sutelkti apie save žymias jėgas. Savo sūnui 
auklėti ji, sakysim, 1769 m. buvo parsikvietusi smagųjį rokoko 
kultūros ugdytoją Wielandą. 

Tačiau visai jaunas hercogas tokia pusiausvyra nepasižymėjo. 
Priešingai, šiuo laiku jis buvo tikras Stirmer und Draengeris. 
Nemėgo ceremonijų, nekentė dvaro etiketos, negerbdavo ir lau- 
žydavo amžių sudarytas tradicijas. Būdamas karys, mėgo visokį 
sportą, o jo žmonai Luizai tai visai nepatikdavo. Mat, ji buvo 
švelni, savy užsidariusi, sunkiai prieinama, giliai religinga ir 
prisilaikanti etiketos, turinčios apsaugoti jos mimozišką pri- 
gimtį nuo skaudžių užgavimų. Tiedviem sugyventi sunku buvo ir 


dėl to, kad jos vyras labai mylėdavo ir kai ką daugiau iš dailiosios 
lyties. 

Atsibaladojęs į Weimarą, Wolfgangas patenkintas laimingai 
pasprukęs iš Frankfurto, užmerkė akis prieš tą juokingai minia- 
tiūrišką valstybėlę, į kurią pakliuvo. O Weimaro vainikuotas 
jaunuolis džiaugėsi, sulaukęs tokio visoj Europoj pagarsėjusio 
poeto, kuris jo niekam nežinomai sostinei netikėtai galės su- 
teikti nepaprastą reikšmę. Savo pašėlusiu temperamentu ir ki- 
tus užkrečiančiu linksmumu Wolfgangas tuoj sukėlė gaivališką 
sūkurį, į kurį nesulaikomai įtraukė visą dvarą. Tuomet in- 
cidentams galo nebuvo. Kartais juodu, atsistoję vidury turgaus, 
pliauškindavo savo ilgais botagais taip grūmojančiai, kad gyven- 
tojai iš baimės nebedrįsdavo nė iš namų išeiti. Išgąsdinę wei- 
mariečius, jie leisdavosi, užsėdę ant arklių, gilyn į kraštą. Ten 
ne retai tolimų užkampių smuklėse šokdavo su kaimo mergino- 
mis, susirasdami Stellos receptu taip pat vieną butą, vieną 
meilę, vieną lovą“. 

Visą savo talentą kitus sužavėti Woligangas parodyda- 
vo dažnai dvaro rengiamuose vakarėliuose. Apie vieną tų lite- 
ratūrai skirtų vakarų pasakoja mums 1777 m. birželio mėn. į Wei- 
marą atvykęs poetas Gleimas. Iš pradžių skaitęs jis pats, o 
paskum jį pavaduoti pasisiūlęs „su pora juodų, žibančių itališkų 
akių" jaunuolis ir kad ėmęs dėklamuoti! Panaudodamas visas tonų 
rūšis ir meliodijas, skaitęs eiles, kurių almanache visai nebuvę. 
Ir ko jis nesugalvojęs ta vakarą, savo jumorų užkrėsdamas vi- 
są salę. 

„Tai yra arba Goethe arba velnias!“ sušukęs Wielandui. 
„Abudu“, atsakęs šis. 

Kadangi teatro rūmai buvo sudegę, galėjo įvykti tik pripuo- 
lami vaidinimai. Goethei atvykus, buvo vaidinama dažniau ir to- 
buliau. Wolfgangas šiems spektakliams iškasė lengvapėdiškas sa- 
vo pjeses — Die Mitschuldigen, Stella, Erwin und Elmire. Re- 
pertuarą padidino Die Geschwister, parašyta per 3 dienas, ir Lila, 
kur net kritikuojamas hercogienės triukšmingo gyvenimo nemė- 
gimas. 

Pastatymai iš pradžių vykdavo privačiuose namuose, o pas- 
kui buvo perkelti į pamiškę, prie upelio. Vieta būdavo dažnai 
keičiama, pasirenkant ar Ilmenau, ar Belvederi. ar Tiefurtą. 

Vienas to lengvamintiškumo vaisius yra Die Fischerin, kur 
Goethe pabandė pagal Rembrandtą panaudoti šviesos efektus pa- 
čioje gamtoje: 

Jauna mergaitė, Dortchen, nori pagąsdinti tėva ir sužadėtinį, 
kurie vėlai grįžta žvejoję, ir apsimeta nusiskandinusi. Kadangi 
optiškieji efektai sudarė viso vaidinimo centrą, pasislėpusi Dort. 
chen turėjo būti ilgai ieškoma. Pasirodžiusi suramina ir priža- 
da sužadėtiniui jau rytoj už jo tekėti. 

Šioj operetėj yra nemaža lyriškų priedų —- dainelių, prade- 
dant Goethes balade Erlkėnig ir baigiant slaviškos kilmės dai- 
nele: Wer sol! Braut sein? Eule sol! Braut sein! Visos jos pa- 
imtos iš Herderio Volkslieder. 

Bet mums įdomiausia yra Sužadėtinės daina (Brautlied), 
nes ji lietuviško kilimo. Ji jau buvo Ruhigo išversta ir Lessingo 
literatūros laiškuose pakartota. 

Ši dainelė pasirinkta visai atsitiktinai: ji tiko situacijai ir 
dėl to rado vietą šioje iliuminacijoje. Kas buvo ją sukūręs, — 
jam nesvarbų. Ji atvykus nuo paprasto Nemunėlio pas rafinuo- 
tų dvariškių puošiamą Ilmo upę, dėl to jos užklydęs garsas ne- 
skambus. Į namus ši Lietuvos viešnia nebuvo priimta, t. y., pa- 
puošusi valandėlę šių smaguriautojų po atviru dangumi daromą 
optišką eksperimentą, ji ramiai galėjo keliauti sau atgal. 

Ta našlaitėle čia daugiausia rūpinosi Dortchenos rolę vai- 
dinusi artistė Corona Schrėter, kuri, atvykusi į Weimarą iš 
Leipzigo, savo svaiginančiu grožiu bei gausiais talentais pavergė 
visą dvarą su Wolfgangu priešakyje. 

Jis parašė jai Dortchenos rolę, nes, kurdamas Die Fischerin, 
tik ją vieną turėjo prieš akis. Jai sukūrė ir baladę Erl!kėnig, ku- 
riai pati sugalvojo meliodiją. Taip pat ir lietuviškai dainelei 
vyra rašiusi įdomias, dar užsilikusias, gaidas. 

Goethe Weimare greit pasidarė nepamainomas. Wielandas 
tuoj suprato, kad šis grakščiai demoniškas jaunikaitis savy ne- 
ša visą Weimaro garbę, dėl to skubėjo jį pasveikinti eilėrašty 
An Psyche, kur, nors ditirambiškai, tačiau neblogai charakteri- 
zavo atvykusį „burtininką“: 


Auf einmal stand in unsrer Mitten 

Ein Zauberer!... 

Ein schėner Hexenmeister es war, 

Mit einem schwarzen Augenpaar, 
Zaubernden Augen voll Gėtterblicken, 
Gleich mūchtig, zu tėten und zu entziicken, 
So trat er unter uns, herrlich und hehr, 
Ein echter Geisterkėnig daher... 


Ne, Weimaras savo burtininko nepaleis. Gerai tai supras- 
damas, Goethe, nuostabiai greit išsilaisvinęs iš savo tėvo „respu- 
blikoniškų prietarų“ ir pasidaręs vikriu dvariškių, savo įtaką 
tuoj panaudojo protekcijoms. Pirmiausia jam rūpėjo patraukti 
į Weimarą savo draugą Herderį, išrūpinant jam protestantų 
vyskupo vietą. Malšindamas gausią opoziciją, gudriai intryguoja 
dvare, o pranešinėdamas savo draugui-kandidatui apie jam ne 
visai palankią situaciją, priešams nesigaili piktų žodžių. Ta 
proga kliūva ne tik besišiaušiančiai dvasiškijai,bet ir pačiai krikš- 
čionybei. „Jei tik visas mokslas apie Kristų“, labiau negu blas- 
Temiškai rašo jis Herderiui, „nebūtų toks me... [šis žodis Goethes 

pilnai išrašytas], kas mane, kaip žmogų, kaip apribotą vargingą 
būtybę, siutina!“ 

Goethes manymu, šio laiškučio gavėjas esąs dėl savo libera- 
lumo, gerai suderinamo su hercogo libertinizmu ir jo paties reli- 
giniu laisvumu, pats gerasis kandidatas į vyskupus. Dėl to ir 
aišku, kodėl jis pykčiu užsidegęs rėmė Herderio kandidatūrą 
ir net buvo pasirengęs „su gerais botagais suvaldyti išdykėlius“, 
t. y. krašto dvasiškiją. Jo botagams, iš tikro, pavyko numalšinti 
daugiau už jį tikinčius pastorius; dėl to Wielandas, net nusikva- 
todamas, pranešė Merckui: „Verbų sekmadienį Mesijas Herderis 
ijos ant 150 asilų [t. y. pastorių] į Weimarą.“ 

Žinia apie hercogo ir jo „burtininko“ šėlimą aplėkė visą her- 
cogystę ir net toliau. Dėl ekscesų visi kaltino Weimaro 
svečią, kuris, būdamas aštuoneriais metais vyresnis, galėjo ap- 
raminti savo jėgas be atodairos naikinantį valdovą. Goethe pas- 
kui teisindavosi, sakydamas dalyvavęs tuose hercogo žygiuose tik 
tam, kad sulaikytų jį nuo dar didesnių išsišokimų. Bet tokių 
pedagogiškų tendencijų kažin ar bus turėjęs, nes Karolio-Au- 
gusto ir jo paties troškimai laisvai gyventi sutiko. „Čia man ge- 
ra, kaip penimiui“, rašo Wolias Merckui, „aš čia iš tikro užten- 
kamai siuntų“'  Pasipiktinęs poetų patriarchas, žilagalvis 
Klopstockas, atsiuntė laišką, įspėdamas Wolfgangą, kad įpykę 
Weimaro magistratai pavartosią prieš jį net fizinę jėgą. 

Pajutęs pavojų net savo globojamojo gyvybei, ir Merckas 
pasiskubina su perspėjimais. Bet ir drastiški jo „„Mefistoželio“ 
raginimai ir patarimai nieko nepadėjo: Goethe jau per daug 
buvo įleidęs šaknis pačiame dvare. O hercogas tikrai pamilo šį 
šaunų jo audringo gyvenimo organizatorių ir dėl to sumanė jį 
ilgesniam laikui pririšti prie savęs: pasiūlė jam vietą Slaptoje 
Taryboje, mūsiškai tariant, — ministerių kabinete. 

Visa administracija piestu stojo prieš tai tvirtindama, kad ši- 
tas poečiukas niekuo neįrodęs tam reikalingų gabumų, ir net 
grasino atsistatydinti, jei tas maitre de plaisir bus skiriamas į 
Slaptąją Tarybą. Tačiau prieš atkaklų valdovą reikėjo nusileis- 
ti. Dar ir įtakinga hercogo motina užtarė Goethe šiais, jos di- 
plomatinius gabumus neblogai atestuojančiais, žodžiais: „Aš ne- 
pasakosiu Jums apie jo talentus, apie jo genijų, aš kalbu tik apie 
jo moralę; jo religija yra kaip tyro ir gero krikščionio“... Nega- 
na to, tam favoritui hercogas dovanojo dar vasarnamį netoli sa- 
vo rezidencijos ir sumokėjo visas jo skolas. 1776 m. liepos 24 d. 
iš Slaptosios Tarybos posėdžio, į kurį buvo įsiveržęs kaip penti- 
nuotas Sturm und Drango poetas, iškilmingai žengia jau kaip 
cilindruotas Slaptasis Tarėjas. 


HELENA 


1. Dirva ir daigai 


Ministeris 


Hercogystė buvo neturtinga ir visai maža, turėjo vos 1900 
kvadratinių kilometrų, suskaldytų į keturis nereikšmingus 
plotus. Šioje mikroskopiškoje valstybėje gyveno mažiau kaip 
100.000 gyventojų, daugiausia žemdirbių. Žemė, dėl ne kokios jos 
rūšies ir nepalankaus klimato, pelninga nebuvo. Prekyba taip pat 
ėjo menkai, nes kraštas neturėjo didesnio centro ir buvo toli nuo 
svarbesnių kelių. O visą pramonę sudarė kelios gelumbės bei 
drobės audyklos ir viena kita mezginių, stiklo ar gėlių dirbtuvė- 
lė. Visame krašte tik vienas žymesnis miestelis — Jena, su 3000 
gyventojų ir kitados garsiu universitetu. Tokiai, nors idiliškai, 
tačiau vargingai teritorijai valdyti reikėjo didelio pasiaukojimo. 
Bet, laimė: naujasis tarėjas jo turėjo su kaupu. Tačiau tai buvo 
ir viskas, nes sėkmingam darbui trūko žinių. 

Nenuostabu, juk ikišiol reguliaraus praktiško darbo jis 
vengdavo ir dėl to apie politiką, ekonomiją, administraciją ir k. 
- menkai nusimanė. Dar 1772 m. jis skundėsi: „Aš viską apėjau, 
bet visur tik nosį įkišdavau, o praktiškai nieko nedariau." O po 
metų aiškiai pasisako, esąs įpratęs veikti pagal savo instinktą 
ir tuo kažin ar patarnausiąs kunigaikščiams. Jo menininkiškas 
blaškymasis vertė per daug realybės nepaisyti, net kartais jos 
nekęsti, tik svajingai kurti savo pasaulį. Aišku, kad tokios nuo. 
taikos jaunuolis iš karto nebus kraštui naudingas ministeris. 
Šitai pats jausdamas, stengėsi taisytis. Skaitė raštų iš politikos, 
iš ekonomijos mokslų. Kartais pasiklausdavo „Mefistofelį“ — 
Mercką, prityrusį valdininką, dirbantį Darmstadte. Gyvas jauno 
ministerio protas viskuo domisi ir greit suvokia, ko reikia. Va- 
kar jis dar buvo profanas, šiandien jau diletantas, o rytoj bus 
jau pakenčiamas žinovas. Taigi, gerų norų jam netrūko,taip pat 
ir idealistiškų nusiteikimų. Liaudžiai jis troško gera daryti, tačiau 
be jos pačios ir ne per ją. Jai tarnauti jį vertė bendras žmogišku- 
mas, tikėjimas pažanga. Šis humaniškas autokratas pirmiausia 
puolė tvarkyti krašto ekonomiją. Seniai apleistas sidabro ka- 
syklas Ilmenaue parūpo jam vėl paleisti į darbą.Tačiau vaisiai 
menki: daugiau į tas kasyklas sudėjo aukso, negu iškasė sidabro. 


Ig“ 


Geriau sekėsi jam žemės ūkio srity, kur, atsidėjęs rūpindamasis 
naujakuriais, stengėsi pravesti žemės reformą. Jis išdalino jiems 
didžiųjų dvarų žemę, panaikino mokesčius už karves ir avis, suma. 
žino žemės mokesčius, skyrė pavyzdingiems ūkiams premijas, 
skatino pasistatyti geresnius trobesius ir t. t. Taip pat ragino 
greičiau pravesti plentus ir vieškelius. Miesteliuose steigė ir 
tobulino gaisrininkų komandas. Kilus pavojui, pats bėgdavo ge- 
sinti. Viena tokia proga ugnis jam nusvilino antakius, ir verdan- 
tis vanduo nušutino kojų pirštus. Toliau įkūrė daug pradžios 
mokyklų, gelbėjo smunkantį Jenos universitetą. Norėdamas kul- 
tūros reikalams sutaupyti daugiau pinigų, mažino ir taip jau ne- 
gausią kariuomenę. Gerą širdį rodė jis ir tarnautojams: savo 
tarnų vaikus leido į mokslą. „Šita pareiga [t. y. daryti gera] 
kasdien man rodosi brangesnė, ir tuo aš noriu susilyginti su žy- 
miausiais žŽmonėmis...'' rašo jis Lavateriui. 

Toks neįprastas ir dėl to dažnai nesisekąs darbas jauną 
ministerį vertė susimąstyti, patyrinėti savo sąžinę. 1779 m. rug- 
piūčio 7 d. jis ir raštu užfiksavo savo išpažintį, kur tarp kitko 
skaitome: „Rami mano gyvenimo ir jo painiavos, jaunatvės smar- 
kumo ir smalsumo... apžvalga... Moksle aš viską tik pusiau atlik- 
davau ir tuoj vėl pamesdavau... Kaip bukaprotiškai ir trumpare- 
giškai aš orientuodavaus žmogiškuose ir dieviškuose dalykuose. 
Kiek maža veikimo, tikslingo mąstymo ir kūrimo. Kiek daug 
dienų praleista laiką gaišinančiam sentimentalumui ir aistroms. 
Kiek maža buvo iš to naudos. 'jau pusė gyvenimo prabėgo, ir 
dar tik trumpą kelią tesu nuėjęs...?' 

Lyg norėdamas pasilsėti po pirmų sunkybių ir sukaupti 
daugiau jėgų tolesniam veikimui, 1779 m. rudenį, lydėda- 
mas savo hercogą, Goethe antrą kartą vyksta į Šveicariją. 
Alpėse pamiršta dvaro suktybes ir nusiplauna archyvų dul- 
kes. Prieš vykdamas į kalnus, užsuka į Frankfurtą, kur ir 
valdovas gyveno jo tėvų namuose. Wolfgangui tai tikras 
triumfas: kunigaikščių draugystėj jis nebebijo patirti ką nors 
blogo už tas aferas, dėl kurių prieš keleris metus turėjo pasiša- 
linti iš savo tėviškės. Su motina jis vėl labai gerai sugyveno. 
Kas kita su tėvu, jau pasenusiu ir labiau paniurusiu. Su juo el- 
gėsi tik oficialiai, be jokios meilės. 

Paskui Sesenheime Wolfgangas aplankė Friederikę Brion. 
Čia, tikriausiai, teiravosi dėl savo jai parašytų laiškų, ant kurių 
dėl intymaus jų turinio kėsinosi Lenzas. Įsitikinęs, kad jie Frie- 
derikės saugiai laikomi, nusiramino. Sakosi išvykdamas susitai- 
kęs su ja ir jos tėvais. Toliau linksmas pabeldė į Lilės duris 
Strassburge. Ji buvo jau ištekėjusi, turėjo dukrytę. Emmendin- 
gene dar aplankė prieš porą metų mirusios sesers kapą ir—jau 
Šveicarija. Čia jį viliojo Bielo ežeras, kur Petro saloj, kadaise nuo 
žmonių atsiskyręs, gyveno jo mylimas Rousseau. Vos pravažiavus 
Berną, tuoj ir Alpės. Nors jau spalių mėnuo, tačiau jis lipo aukš- 

tyn ir būtų gal pasiekęs net kąi kurias viršūnes, jei ne her- 
cogas, už kurio gyvybę ministeris atsako. Atvyksta prie „Ženevos 
ežero, gražiausio iš visų, kuriuos ligšiol matėme“. Į dailią, 
lyg rojus, vietelę jį traukia Rousseau ir jo Nouvelle Heloise. Su- 
sijaudinęs dėl to Ženevoje, šio filosofo tėviškėje, net verkęs. 
Iš čia lanko Mont Blanco sritį. O tai pavojinga. Per Chamouny 
ir Col de Balm jis prisikasa prie Martigny. Po to pasisekimo 
vilioja naujas nuotykis — lapkričio mėnesį prasimušti sniego 
kalnais ir skylėtais, kaip stiklas aštriais ledynais pro Furkos 
praėjimą! Ir tai pavyksta. Laimės deivė neapleido jo ne tik 1y- 
gumoj, bet ir kalnuose. Pasiekęs Šv. Gotthardą, atsidūsta — su- 
pranta. statęs į mirties pavojų valdovo gyvybę. 

Goethe vėl ilgisi pietų, jie sukelia jam širdgėlą: jau antrą 
kartą jis čia tame slenksty tarp šiaurės ir pietų, o į pamiltą Itali- 
ją nusileisti vis dar negali, nors Helena ir kažin kaip gun- 
dytų. Hercogas traukia visai į kitą pusę — per Velnio til- 
tą, Teliio tėviškę, Keturių Kantonų ežerą į Zūrichą, pas Lava- 
terį. „Viskas nukreipia mano akis antrą kartą nuo garbingos ša- 
lies, bet tikiu, kad man neteks mirti, jos nepamačius.' 

Grįždami dar aplankė Stuttgarto dvarą, gruodžio 14 d. da- 
lyvaudami Karo Akademijos iškilmėse, per kurias kažin koks 
Friedrichas Schilleris, medicinos studentas, iš Wertherio auto- 
riaus rankų priėmė tris už mokslo darbus laimėtas premijas. 


Sugrižęs Goethe daug laiko turėjo skirti karo reikalams, 
nors jo „kariuomenėj“ nebuvo pilnai nė 800 vyrų. Bet tada pats 
ministeris įėjo į naujokų ėmimo komisiją. Jos posėdžiuose Eks- 
celencija iš nuobodulio piešdavo pasitaikančias įdomesnes sce- 
nas ir ugdė humaniškumo kupinus veikalus, pav. Ifigeniją. 

Darbo našta dar kiek pasunkėjo nuo 1782 m., kai jis tapo ir 
žinansų ministeriu. Tikrai painus uždavinys — panaikinti amži- 
ną deficitą tokioje valstybėje, kur visi atsakingieji tik galvo- 
jo, kaip baliais, maskaradais, teatro vaidinimais ir panašiais pa- 
sismaginimais dar labiau apiplėšus iždą. Kiek anksčiau Goethe 
suko sau galvą, kaip pinigus išleisti, tiek dabar ją laužo, ieš- 
kodamas būdų, kur ir kaip nors pinigą sugriebti. Dėl to jis uoliai 
gilinosi į finansų mokslus ir ką tik įgytas žinias tučtuojau pri- 
taikydavo. Iš pradžių jam pasisekė: 1783—84 m. deficito buvo 
tik 1000 talerių. Bet paskui jis vėl ėmė didėti: tai nesibaigian- 
čios hercogo kelionės, tai vis menkas krašto ūkis, o finansų mi- 
nisteris nesugeba nei anų sutrumpinti, nei šio pagerinti. Tikras 
vargas! 

Bet dėl to liūdėti Goethe neturėjo laiko: reikėjo rūpin- 
tis vis naujais darbais. Mat, hercogas panorėjo, — ir jis jau mi- 
nisteris pirmininkas. Kad ta našta būtų kiek malonesnė, valdo- 
vas išrūpino jam iš imperatoriaus Juozapo II. kilmingojo titulą. 
Johann Wolfgang von Goethe dabar jau valdžios viršūnėj, ir jo 

rankose kasyklos ir pramonė, kariuomenė ir universitetas, teatras 
ir miškai, mokyklos ir policija, finansai ir plentai, ir dar kai kas. 
Xo daugiau jis begalėtų trokšti?! 

Trisdešimt trečius metus einąs valdžios šetas tikrai buvo 
uolus, bet laukiamų rezultatų kraštui vis nebuvo. Bet sunku to 
ir tikėtis, nes, ką tik pradėdavo Goethe dirbti, vis būdavo įam 
nauja. Savo silpnybes gerai jausdamas, apsistatydavo specialis- 
tais, bet tikro administratoriaus, galinčio aptemdyti jo garbę, 
šalia savęs nepakentė, dėl to ir priešinosi hercogo sumanymui 
apgyvendinti prityrusį Mercką Weimare. 

Prie nemalonumų viduj prisidėjo dar nesmagumų užsienių 
politikoj, i kurią valdovas brido vis gilyn. Tai vertė Juozapas II, 
nuo 1780 m. pradėjęs valdyti imperiją, norėdamas mažinti Pried- 
richo II. ir visos Prūsijos įtaką reicho politikai. Tuo tarpu kiti 
Vokietijos kunigaikščiai susibūrė į sąjungą, vad. Fiirstenbund. 
Nuo 1783 m. Karolis-Augustas bene pirmas pradėjo projek- 
tuoti plačią imperijos reformą. Suprasdamas, kiek daug čia gali 
nusverti Prūsija, ir ją įtraukė į bendrą frontą. Dėl to jis važinė- 
davo iš dvaro į dvarą, stengdamasis palenkti monarchus į 
jos pusę. 1787 m. už atsidavimą Prūsijai jis tapo jos kariuome- 
nės karininku, net generolu, ir dalyvavo kovose su revoliucio- 
nieriais prancūzais (1792). Bet pamatęs, kad Prūsija stengiasi 
susitaikyti su imperatorium, 1794 m. hercogas apkartęs iš pla- 
čios politikos pasitraukė. Visa ta savo pono akcija Goethe buvo 
nepatenkintas. Nepatiko jau vien dėl to, kad tai atitraukė hercogą 
nuo tiesioginių reikaly— rūpintis savo kraštu—ir padarė jį (Goe- 
the) nekenčiamos Prūsijos įrankiu. Iš to kilęs ginčas su valdovu 
premjero padėjimą dar labiau apsunkino. Prūsų savanau- 
dišką politiką patyrė dar 1778 m., atsilankydamas — pir- 
mą ir paskutinį(!) kartą — drauge su savo šefu į Berly- 
ną. Nepatiko jam ir „beždžionių, papūgų ir šunų" apsuptasis 
Friedrichas II ir visa jų sudaryta atmosiera. Dėl to, kaip jis 
pats prisipažino, nuo visų užsidaręs ir tylėjęs, kaip nebylys. 

Tie visi rūpesčiai Goethe taip vargindavo, kad jis kai kada 
imdavo abejoti, ar ištvers. 


Es wird mir von alledem so dumm, 
Als ging' mir ein Miūhlrad im Kopi herum, 


ne kartą jis atsidusdavo, kaip tas mokinys Fauste. Tad visai ne- 
nuostabu, kad vėliau Venetianische Epigramme, lyg suvesdamas 
savo veikimo balansą, rezignuotai tars: 


Vieles hab' ich versucht, gezeichnet, in Kupfer gestochen, 
Oel gemalt, in Ton hab' ich auch manches gedruckt, 
Unbestandig jedoch, und nichts gelernt no-h geleistet; 
Nur ein einzig Talent bracht' ich der Meisterschaft nah: 
Deutsch zu schreiben... 

Charlottė von Stein 


Smagiausią poilsį Wolfas rasdavo Charlottės von Stein, 
Weimaro dvaro ponios, naujausios savo širdies valdovės, namuo- 
se. Į jos meilės tinklą jis pakliuvo dar 1775 m. Strassburge, pa- 
matęs jos atvaizdą. Iš susijaudinimo, kaip Zimmermannas tvir- 
tina, jis tuomet net tris naktis nemiegojęs. O atvažiavęs širdies 
kompasą tuoj į ją orientuoja, nors visoki „magnetiški trukdy- 
mai“ iš Coronos Schr6ter pusės apsunkindavo orientaciją. Iš 
jos pinklių neištruks per dešimtį metų. Todėl verta ją geriau 
pažinti. 

Gimusi 1782 m. Eisenache turtingų bajorų šeimoj, Charlot- 
tė buvo griežtai auklėjama. Eidama penkioliktus metus, pradėjo 
tarnauti per dvaro panelę Weimare, kur, penkeriems metams 
praėjus, ištekėjo už vyriausiojo hercogo arklidės prižiūrėtojo 
von Stein. Būdama švelni, rami, dažnai svajinga, linkusi į 
dailę, poeziją ir muziką, pamėgusi meniškus šokius ir sceną, ku- 
1ioj pati gerai vaidindavo ir gracingai šokdavo, sudarė nepapras- 
tą priešingybę savo vyrui. Jam rūpėdavo tik praktiško gyvenimo 
ir savo profesijos reikalai — arkliai, žemės ūkis ir kt. Ilsėtis jis 
mėgdavo triukšminguose pasilinksminimuose ir ali-alio-medžio- 
klėse. Stambi jo figūra smarkiai kontrastavo su lepia, kaip mi- 
moza, žmona. Kai Goethe atvyko, dėl visokių patirtų nesmagu- 
mų ir širdgėlos (vaikų mirtis ir kt.) jos sveikata buvo palaužta 
ir nuotaika sudrumsta. Ji ilgėjosi žmogaus, kuris ją geriau su- 
prastų ir atjaustų. Tas ilgesys šiai kultivuotai moteriškei teikė 
tokį žavingumą, kad jautrusis Wolfgangas iškart buvo paverg- 
tas. Jį, siurbusį ligšiol saldumynus iš pavasario žiedų, dabar 
gundo sultingas rudens vaisius. 

Ir Charlottė reiškė palankumą šiam, kad ir jokio etiketo 
nesilaikančiam, jaunuoliui. Kai paskui jam pačiam toks skėtrio- 
jimas įgriso ir jis pajuto reikalą tobulėti, ji be vargo prisijauki- 
no pradedantį pailsti audrininką. O jis jai dėkoja šiais žodžiais: 


Tropitest Massigung dem heissen Blute, 
Richtetest den wilden, irren Laui, 
Und in deinen Engelsarmen ruhte 

Die zerstėrte Brust sich wieder auf. 


Kas čia taip ideališkai aprašyta, iš tikrųjų buvo skaudus 
procesas. Goethe, iš karto labai įsimylėjęs, stengiasi būti jai 
visados artimas. Kad ir trumpą laiką persiskyręs, rašo jai viso- 
kių billeis doux, kurių per visą laiką susirinko ligi tūkstančio. 
Juose visaip dūsauja — 

„Miela ponia, atleiski, kad aš tave myliu, myliu... Adieu, 
aukse. Tu nesupranti, kaip aš tave myliu..?? 


Goethe, 5. 

„Aš turiu tau pasakyti, kad tu vienintelė moteris, mano šir- 
džiai davusi laimingą meilę...“ 

„„„Kadangi aš vis tiek turiu neišvengiamą silpnybę mote- 
1ims, noriu ją turėti verčiau jums, negu kitoms. Adieu, an- 
gele..." 

„Tavo meilė yra mano Aušrinė ir mano Vakarinė. Ji švie- 
čia ir saulei nusileidus ir jai dar nepatekėjus. Tai poliarinė 
žvaigždė, kuri niekad nenusileidžia. Aš meldžių dievus, kad 
niekad man jos neaptemdytų''. 

Jis jai siunčia tik ką atspausdintą Stel/ą, reikšmingai mels- 
damasis: „Turi mane irgi nors truputį mylėti. 

Pas ją jis užeina kiekviena tinkama ar mažiau tinkama pro- 
ga. Išsigalvoja visokių menkniekių, kad tik prie jos prieitų. 
Kartais sumišęs, lyg gimnazistas, prašo jos meilės, o kartais vėl 
užsimiršęs persekioja ją savo aistra krimsdamasis: „Aš visados 
lieku pilnas geismų žmogus.“ 

Charlottės širdis svaigsta. Ko kitados taip troško, tai dabar 
jai siūloma — į 


Mit einem schwarzen Augenpaar, 
Zaubernden Augen voll G6tterblicken, 
Gleich mūchtig zu tėten und zu entziicken... 


Ji Wolfgango visados laukia išsiilgusi, bet, bijodama piktų 
kalbų, paslapties neišduoda. Iš viršaus, rodos, savo vyrui ištikima, 
bet širdy adoruoja tik jį — jeizt nenn' ich ihn meinen Heili. 
gen. Taigi, nors dėl žmonių akių jį atstumia, slaptai drąsina 
prie veiksmų, atimančių sąžinės ramybę — 


Ob's Unrecht ist, was ich empfinde, 
Und ob ich biissen muss die mir so liebe Siinde, 
Will mein Gewissen mir nicht sagen.. 


ji sofistiškai filosofuoja. 

Koketuoti itin pradėjo, suliepsnojus jos pavydui, kai ji, 
ligšiol pažadėjusi, bet gal neištesėjusi, matė Wolfgango amži- 
nai neramią širdį linkstant į jaunesnes. Pastebėjusi mylimąjį su- 
kinėjantis apie už ją dešimtimi metų jaunesnę Coroną Schroe- 
ter, Charlottė, bijodama netekti jo meilės, ryžosi, — taip ro- 
do visi daviniai, — kad ir brangiausia kaina, Wolfgangą sau pa- 
silaikyti. Ką tada mylimasis patyrė po ilgų maldavimų, išliejo 
eilėmis Der Becher — 


Wenn ich deinen lieben Leib umfasse 
Und von deinen einzig treuen Lipver 
Langbewahrter Liebe Balsam koste. 


5 


Selig sprech ich dann zu meinem Geiste: 
„Nein, ein solch Gefūss hat ausser Amor 
Nie ein Gott gebildet noch besessen!“ 


Anais laikais į neištikimybę moterystėj dvaro sferose bū- 
davo lengvai žiūrima, dėl to ir ponas von Stein, kaip ir kiti 
dvariškiai, užmerkdavo ne tik vieną, bet ir abidvi akis. 

Netenka abejoti, kad Charlottės dėka Wolfgangas žymiai 
pasikeitė. Ji sušvelnino jo šiurkštumą, aplamdė išdidumą, ap- 
dailino elgesį. Iš jos jis išmoko prisitaikinti prie etiketos su- 
kaustytos aplinkos ir tenkintis savo padėjimu. Dėkingas Wolf- 
gangas ne be pamato ją vadino savo Besšnftigerin ir net savo 
muodėmklause bei dvasios vadove. 


„Būties piramidė“ 


Charlottės švelnutėmis rankomis Wolfgangą apglėbė pa- 
saulio smagumai, kurie tykojo visiškai supančioti jo jėgas. Kiek 
jau prarijo dvarai ne tik talentų, bet ir genijų! Jis būtų jau 
nebe pirmas. Ar ne dėl to tėvas pakeltu pirštu ir rūsčia mina 
jį, vykstantį į Weimarą, įspėjo?! Kaip iš kokio košmaro pabu- 
dęs, atsimena norįs įprasminti savo darbus vertingu gyvenimo 
tikslu. "Tuomet, lyg įkvėpimo pagautas, iškilmingai braižo La- 
vateriui: „Noras iškelti, kaip galima aukščiau, savo būties pi- 
ramidę, kurios pamatas man nurodytas ir pastatytas, nusveria 
visa kita..?' 

Būties piramidė! Drąsus žodis ir dar drąsesnis pasiry- 
žimas. 

Iš tikrųjų, Goethe stengėsi statyti didžią gyvenimo pira- 
midę, kiek galima plėsdamas savo būties ribas. Jo geografinis 
horizontas ėjo platyn, išvidinis gyvenimas — gilyn. Tai padėjo 
ne tik nepaprasti jo gabumai, bet ir pavydėtinai geros veikimo 
salygos, kokių neturėjo ligšiol gal nė vienas iš kūrėjų. 

Goethes troškimai jį stumte stūmė plėsti išviršinio ir išvi- 
dinio gyvenimo horizontą, ieškoti vis naujų progų pergyventi ir 
gilinti jausmus, t. y. visai išnaudoti galimybes, formuojančias 
reikšmingą asmenybę, lengvinančias siekti užsibrėžtą maksimalią 
ir tobulą formą. Bet, kadangi tik ant tvirtos pasauližiūros ga- 
lima pastatyti amžiams matomą piramidę, tai poetas ryžosi rim- 
čiau, nekaip savo jaunatvėje, ją formuoti. 

Bet nuo ko pradėti, jei ne nuo gamtos? 

Prie jos, kurią jis iš pat mažens buvo pamėgęs ir išvydęs 
visame jos gražume Alzasijoje, dabar tiesiog glauste glaudėsi. 
Dėl to, atvykęs į Weimarą, mielai apsiėmė administruoti miškus 
ir kasyklas, nes tai davė jam progų, kada tik nori, palikti tvan- 
kų savo kabinetą ir pulti į gamtos glėbį. Ją jis myli pa- 
stoviau už visas kitas mylimąsias — jai ištikimas bus iki gyve- 

nimo pabaigos. ją adoruoja visais metų laikais ir visur: atna- 
šauja jai slėniuose prie čiurlenančių upelių, tyliai šlaman- 
čiuose miškuose ir ant audrų draskomų kalnų. Dainuoja himnus 
azūrinėms bangoms ir ditirambiškai sveikina blizgančias Alpių 
viršūnes, bučiuojančias debesis. Iš kur ta meilė gamtai tokiame 
šimtmety, kada paprastam žmogui ji tebuvo iš tolo vengiama 
blogybė? 

Tai bene geriausiai paaiškins 1782 m. vasarą dvariškių sa- 
vo artimiesiems leidžiamame Tiefurter Journal pasirodžiusi 
rapsodija Die Natur, ein Fragment. Joje Goethe, paprastai 
vengiąs aiškiai pasisakyti pasauližiūros ir religijos klausimais, 
aforistiškai išdėsto savo mintis. Štai kelios reikšmingesnės 


vietos: 

„Gamta! Mes esame jos apsupti ir apgaubti, nesugebėdami iš jos 
ištrūkti 7 negalėdami gilyn į ją įžengti Neprašoma ir neperspėjama 
ji mus įtraukia į savo šokio sūkurį ir neša su savim, kol mes pailstame 
ir iškrintame iš jos rankų. 

Ji amžinai kuria naujus pavidalus; kas yra, dar niekada nebuvo, 
kas buvo, daugiau nebepasirodo: visa yra nauja ir drauge visada sena. 

Mes gyvename joj ir esame jai svetimi. Ji be perstojimo kalbasi 
su mumis, o neišduoda mums savo paslapties. Mes nuolat veikiame 
ją, bet vis tiek negalime jos valdyti, 

Rodos, ji visa remia individualybe, o individais vis tiek nesirūpina. 
Ji visada stato ir visada griauna, o jos dirbtuvės niekam neprieinamos... 

Joj yra amžinas gyvenimas, tapsmas ir judėjimas, ir vis tiek ji 
tolyn nepažengia. Ji amžinai kinta ir nė momentą nesustoja... Ji yra 
tvirta. Jos žingsniavimas yra ramus, jos išimtys retos, jos įstatymai 
nekeičiami... 

Ji mąstė ir mąsto nuolat; bet ne kaip žmogus, o kaip gamta, Ji 
pasilaikė sau savają, viską išsemiančią, prasmę, kurios niekas negali 
įspėti... 

Savo tvarinius ji sukuria iš nieko ir jiems nepasako, iš kur jie 
ateina ir kur jie eina. Jie turi tik bėgti, kelią žino ji... 

Jos vaidinimas visada naujas, nes ji pasirūpina sau vis naujų 
žiūrovų.  Gyvybė yra jos gražiausias išradimas, o mirtis yra jai tik 
įrankis sukurti daugiau gyvybių... 

Žmogų ji laiko tamsybėj ir amžinai skatina į šviesą. Padaro jį 
žemės priklausomą, nerangų ir sunkų, ir vis iš naujo jį išjudina... 

Ir, jai priešindamiesi, mes klausome jos įstatymų; ir, norėdami 
veikti prieš ją, veikiame su ja... 

Ji neturi nei kalbos nei žodžių, bet sukuria lūpas ir širdis, ku- 
riomis jaučia ir kalba, 

Jos vainikas yra meilė. Tik per ją prie jos prisiartinama. Ji 
padarė bedugnę tarp visų būtybių, ir stengiasi diauge jas sulieti. Ji visa 
izoliavo, kad visa sutrauktų į krūvą. Pora gurkšnių iš meilės taurės 
ji atlygina už pilną rūpesčių gyvenimą. 

Ji yra visa. Ji pati sau atsilygina ir nubaudžia, pati save džiu- 
gina ir kankina. Ji yra žiauri ir švelni, gera ir baisi, bejėgė ir visagalė, 
Visa visata yra joj. Praeities ir ateities ji nežino. Dabartis yra jos 
amžinybė. Ji yra gera. Aš garbinu ją su visais jos kūriniais, 

Ji yra visa ir vis tiek visada nepabaigta. Taip, kaip ji veikia, 
gali visada veikti. 

Ji mane įstatė į gamtos sūkurį, ji mane ir išves. Aš pasitikiu ja. 
Tegul ji disponuoja manim. Ji neturės neapykantos savo kūriniui... 
Kas yra teisinga ir kas klaidinga, visa ji ištarė. Visa yra jos kaltė, 
visa jos nuopelnas“. 

Šios antitezėmis poetiškai išreikštos mintys, kur Goethe 
pripažįsta ne tik pradinę medžiagos gyvybę, bet ir betarpišką 
medžiagos ir gyvybės vienybę bei gamtos ir dvasios tapatybę, ro- 
do jį buvus šiuo momentu vad. hylozoizmo reiškėju. Todėl su- 
prantama, kad, gilindamas pasauližiūrą, jis iš naujo griebėsi Spi- 
nozos, kurį dar 1774 m. buvo tik „lyg vogčiomis“ pažinęs. Kartu 
su Herderiu ir ponia von Stein 1783-86 m. tarpe skaitydavo jo 
raštus. Kas jį taip gaivalingai traukė prie Amsterdamo išmin- 
čiaus? Pirmiausia, kaip ir anksčiau, etinės Spinozos kvalifikaci- 
jos, rodančios ir jam kelią į taip trokštamą animi acguiescentia, 
paskui—jo mokslas tvirtinąs, kad pasaulis ne tik esąs dieviškos 
prigimties, bet dar kad tarp Dievo ir žmogaus nėsą jokio dualizmo 
ir kad mūsų „aš“ ir pasaulis yra vienos ir tos pačios substanci- 
jos du atributai, būtent: mąstymas ir tysa. 


Kaip gilios galėjo būti tos studijos, nesistematiškai varomos 
drauge su ponia, kurią jis buvo įsimylėjęs, sunku pasakyti. Tik 
iš Goethes jai padiktuotų trumpų traktatų, kaip Studie nach 
Spinoza (1784-85), galima spręsti, kad, nors autorių Spinozos 
žilosofija tikrai interesavo, vis dėlto jis suprato ją gana savo- 
tiškai. 

Kaip žinoma, Spinoza skiria tris pažinimo rūšis, būtent: pir- 
miausia netobulus, neaiškius vaidinius, toliau pažinimą protu, 
kuris suvokia daiktų ypatybes, ir pagaliau intuityvų pažinimą, 
kuriuo žmogus betarpiškai įgyja idėjas, adekvačias kai kurių 
Dievo atributų esmei. Pirmais dviem pažinimo būdais mažiau 
tesirūpindamas, Goethe daugiausia buvo linkęs į trečiąjį, tobu- 
liausiąji. Jis atstojo jam metafiziką. Tai paaiškėja iš jo at- 
sakymų senajam. savo draugui Fr. H. Jacobi, kuriais atremia jo 
gundymus užsiimti spekuliacija. „Prieš imdamas rašyti nors 
vieną žodelį apie metafiziką“, sako jis jam, „aš turiu būtinai ge- 
rai nusivokti apie fiziką“. „Dievas“, taip Goethe toliau bara 
savo draugą, „tave baudė metafizika.., o mane laimino fi- 
zika, kad regėdamas gėrėčiausi jo kūriniais." „Tuo tarpu, kai 
tu man tvirtinai“, rašo jis toliau 1786 m., „+ad Dievą galima tik 
tikėti, aš, sakau tau, daug priskiriu veizdėjimui (Schauen), ir 
kai Spinoza kalba apie Scientia intuitiva, sakydamas: Hoc cog- 
noscendi genus procedit 2b adaeguata idea essentiae formalis 
guorundam Dei attributorum ad adaeguaiam cognitionem essen- 
tiae rerum, tai tie keli žodžiai mane padrąsino visą savo gyve- 
nimą paaukoti žiūrinėti, stebėti daiktus (Betrachtung der Dinge), 
kurių aš galiu siekti ir kurių essentia formali aš galiu tikėtis 
susidaryti adekvačią idėją...“ 

Taigi, įsitikinęs, kad jo minimas Schauen esąs tas pats, 
kaip ir Spinozos scientia intuitiva, Goethe, kaip tikras moksli- 
ninkas, tyrinėja gamtą. „Aš ieškau dieviškojo elemento in kerbis 
et Japidibus.' 

Ir dar būdamas tikras, kad visus fenomenus galima su- 
vesti į vieną principą ir ji patį suvokti, Goethe visose gamtos 
srityse ieškojo tik vienos ir tos pačios, iš visų reiškinių į ben- 
drą tašką vedančios, linijos. 

Kad tikrai to siekė, sakysime, botanikoje, (jau senatvėje) iš- 
pažino savo sekretoriui Eckermannui: „Manau rasti tai, kas vi- 
siems augalams, be išimties, būtų bendra? 

To gamtos principo jis ieškojo ir savo osteologi- 
niuose darbuose. Kad tas metodas davė vaisių, rodo, sakysim, jo 
traktatas apie viršutinio žandikaulio struktūrą. Čia Goethe iš nau- 
jo tvirtina esant tam tikrą os intermaxillare. Tuo buvo pašalinta 
vienintelė žmogaus ir beždžionės struktūros skiriamoji žymė, ir 
žmogus įstatytas į bendrą didžiosios gamtos liniją. 

Paragintas Saussure'o, kurį sutiko 1779 m. Ženevoje, studi- 
javo dar geologiją ir mineralogiją, stengdamasis išsiaiškinti že- 
mės paviršiaus formavimosi procesą. Atidžiai sekė kovą tarp 
vulkanistinės ir neptūnistinės teorijos. Vis labiau nusistatyda- 
mas prieš visokias staigias atmainas, ar tai politikoj, ar gamtoj, 
žemės plutos formacijoje vis didesnę reikšmę priskyrė 
ramiam ir patvariam jūros veikimui. Tą savo nuomonę gindavo 
ne tik mokslinio pobūdžio raštais, bet ją užstodavo ir savo kūri- 
niuose. Sakysime, antrojoj Fausto daly jis visaip pašiepia vad. 
vulkanistus. Tiems sušunka neptūnistas Thales-Goethe: 


Nie war Natur und ihr lebendiges Fliessen 
Aut Tag und Nacht und Stunden angewiesen, 
Sie bildet regelnd jegliche Gestalt, 

 Und selbst im Grossen ist es nicht Gewallt. 


Taip domėdamasis tokiais klausimais, buvo net sumanęs su- 
daryti geologinį Europos žemėlapį. Tačiau — kaip paprastai — 
neištesėjo. Bet tikro susitelkimo iš jo sunku buvo ir laukti, nes 
negalima, kaip tada Goethe darydavo, drauge studijuoti lotynų 
kalbą, mokytis itališkai, tyrinėti geologiją, rinkti paveikslus, 
rašyti Egmontą, ugdyti Ifigeniją, planuoti Tasso, vesti dva- 
ro mėgėjų teatrą, skaityti paskaitas apie anatomiją... ir visa tai 
atliekamu laiku nuo ministerio darbų, kuriems taip pat galo ne- 
buvo. 

Bet ir turėdamas daugiau laiko gamtai tyrinėti, kažin ar 
būtų pasiekęs geresnių rezultatų, nes pats jo darbo metodas ne 
visai tikslus. Goethe manė, kad, atsitiktinai ir be griežtesnės 
tvarkos tyrinėdamas organinį ir neorganinį pasaulį, pritaikąs 
savo mokytojo scientia intuitiva, o tuo tarpu tai buvo tik pavir- 
šutiniškas pažinimas, įgyjamas pirmu, iš dalies dar antru, Spino- 
zos nurodomu būdu. Ką Goethe laikė intuityviu regėjimu, iš 
tikrųjų tai buvo tik paprastas apčiuopiamų daiktų stebėjimas, 
išviršinių jų ypatybių suvokimas. Bet šis entuziastingas — 

anot prancūzų — poėte-homme de science — to nejautė ir dėl 
to iš Spinozos semdavo drąsą — „visą savo gyvenimą skirti daik- 
tams žiūrinėti". Tokiu būdu savo gamtos stebėjimams, savo 
empirizmui suteikė poetinio religiškumo atspalvį. 

Goethe ir sąmoningai skyrėsi nuo Spinozos. Sakysim, kai 
mokytojas matematiškai ir mistiškai regėjo visatą-dievą. kaip 
žinojimą ir ramybę, mokinys atjautė ir išreiškė veikiantį ir tam. 
panti dievą. Kaip anam „būtis savyje“, taip šitam „tapsmas“ 
yra esmingiausias dalykas. Ir apskritai, būtį Goethe supranta 
kaip be perstojimo veikiantį gyvą jėgų žaislą. Iš to aiškų, 
nors jis, kad ir labai gerbdamas etinę Spinozos asmenybę ir daug 
bendrų minčių turėdamas su jo sistema, ir šiuo metu griežtu 
spinozistu nebuvo. Dėl to ir nesunku buvo į senatvę vis 
daugiau nutolti nuo savo mokytojo. Čia ypačiai jam padėjo 
Leibnizo idėjos, kurias Wolfgangas, daugiausia nesąmoningai, 
nešiojo savyje jau iš pirmų studijų dienų. 

Gilinant pasauližiūrą, kartu formavosi ir jo gyvenimo pa- 
žiūros. Dabar vis arčiau jų centro slinko gryno žmogiškumo 
idėja. Goethe supranta, kad dorinis ir socialinis gyvenimas 
negali būti be užtvarų ir tikslo, dėl to pasakymą Erlaubt ist, 
was gefallt, atmeta. Gyvenimas, kaip ir visas organinis pasaulis, 
priklauso — anot jo — nuo dievo-gamtos įstatymų bei tikslų. 
O šie siekia išugdyti ir praplėsti prigimtas galias: „Žmogus 
turi klausti save“, sako jis, „kam jis geriausiai tinkąs, kad tai sa- 
vyje uoliausiai išugdytų“. Šitokiu būdų kiekvienas atskiras 
žmogus darys sau, — o kiek tai liečia ir kitus, taip pat kitiems — 
gyvenimą smagų. Dėl tokio mąstymo Goethe ne visai be pa- 
mato buvo kaltinamas egoizmu.  Prigimties plėtotėj, pasak jo, 
svarbu tik paisyti, ką liepia takto jausmas, dėl to savo veikale 
Tasso jis pabrėžia garsią taisyklę — Erlaubt ist, was sich ziemt, 
t. y., lavinant savo galias, jis pataria tam tikru būdu valdytis 
bei „išmintingai susilaikyti". Tą pat reiškia ir jo posakis: 


Von der Gewalt, die alle Wesen bindet, 
Befreit der Mensch sich, der sich iiberwindet, 


t. y. tas, kuris išsivaduoja iš visokio išvidinio nerimo ir išvir- 
šinių kliūčių. Įstatymai, kuriuos Goethe tarėsi susekęs sudie- 
vintoje gamtoje, atpalaiduoja žmogų nuo asmeninės atsakomybės 
— juk visko priežastis yra gamta, todėl visa yra jos kaltė, jos 
nuopelnas. Dėl to žmogui ir nereikia gailėtis dėl savo pasielgi- 
mo, o pakanka tik, kaip vėliau parodys Fauste, užmiršti, 

Goethe plačiai išskleistomis burėmis plaukia į humanizmo 
šalį. Ten jį lydės jo broliai-masonai. 

Su jais susitikti Weimare nebuvo sunku, nes prie jų pri- 
klausė kuone visi žymesni dvariškiai ir visuomenininkai. Vie- 
tos ložė, įsteigta 1764 m., pagerbdama hercogo motiną, pasi- 

vadino jos vardu — Anna Amalia. Prie jos taip pat buvo prisira- 
šęs be dar 1776 m. Rygoje įstojusio į šią organizaciją Herderio ir 
Wielandas. 

Masonų draugija buvo atėjusi iš Anglijos, kur ji atsirado 
z7zriy m. Ji, nenorėdama būti nei religijos sekta, nei grynai lab- 
daringa draugija, nei, pagaliau, atstovauti kokį nors mokslą, 
stengėsi išdirbti tam tikrą gyvenimo meną, padedantį jos nariams 
išugdyti harmoningą asmenybę, kurios visos kartu sudarytų nei 
luomų nei tautų ir religijų nepaisančią, visą žmoniją apimančią, 
broliją. Šitam tikslui pasiekti ji sinkretiškai panaudojo ne tik 
įvairių religijų ir filosofinių sistemų turinį, bet ir mokslo bei 
meno laimėjimus ir, be to dar, simbolišką savo darbą atskiruose 
skyriuose, ložėse. 

Jos supratimą apie Dievą iškart nustatė deizmas, kuriam 
viešpataujant, ji užgimė, ir dėl to jis buvo stipriai persunktas 
panteizmo. Kadangi aukščiausia tiesos norma buvo laikomas 
žmogaus protas, tai Apreiškimui masonų ideologijoje vietos ne- 
buvo. Nors tikėta sielos nemirtingumu, tačiau dėl jos esmės 
bei jos gyvenimo po mirties nieko aiškaus nebuvo nustatyta. 
Buvo skelbiama religijų tolerancija arba, tiksliau sakant, jomis 
nebuvo domimasi. Be jų brolija lengvai apsiėjo, nes turėjo sa- 
vo religiją, kurią, esą, išpažįstą visi žmonės, būtent: laikytis 
žmogui įgimtos doros normos, kuri esanti autonomiška. 

Persimesdama iš Anglijos į kontinentą, ši brolija propagavo 
ne tik deizmą, bet dar ir (politikoje) tam tikrą liberalizmą, savo 
ideologija nešdama nemaža sprogstamos medžiagos Europos 
religinėms bendruomenėms ir jos politiniams rėžimams. 

Vokiečiuose pirma ložė įsikūrė 1737 m. Hamburge. Iš čia 
brolija greit išsiplėtė po visą kraštą, pritraukdama nemaža 
inteligentų, tuo virsdama tikra jėga. "Taip, 1738 m., saky- 
sim, į ją įstojo Prūsų kronprincas, vėliau istorijoje žinomas 
Friedricho II. vardu. Juo pasekė vietomis ir katalikai, net ku- 
nigai ir kai kurie vyskupai, nors jau tais pačiais 1738 metais po- 
piežius Klemensas XII. uždraudė tikintiesiems dėtis į tą broliją. 

Gerai nusimanydamas, kaip naudinga dalyvauti tokioje 
organizacijoje, Goethe dar 1780 m. (vasario 13 d.) krei- 
pėsi į vietos ložę, prašydamas jį priimti į šią draugiją. Ga- 
vęs nario teises, nuo 1780 m. birželio 23 d. dalyvaudavo 
susirinkimuose. Po metų prašė paaukštinti, o dar po kitų 
(1782. III. 2) buvo išrinktas ložės meisteriu, juo būdamas ligi 
mirties. Brolių sueigose ne tik sakydavo kalbas, bet ir parašė 
nemaža apeigoms pritaikintų giesmių, pavadindamas jas vėliau 
bendra antrašte Loge. 

Kažin, ar jį masino brolių keistokas slaptas ceremonia- 
las, ir vargu ar galėjo jam patikti jų antimonarchistinis, revoliu- 
cinis judėjimas Prancūzijoj ir sprogdinimas Vokietijos imperi- 

jos pamatų; gal būt, daugiausia jį viliojo iš tos plačiausiai išsi- 
šakojusios brolijos jam pačiam plaukianti nauda. Brolija į įjungė ji 
i galingą srovę, išnešiojančią kuone po visą pasaulį jo garsą ir 
atgal siunčiančią net dar padidėjusį jo garbės aidą. Broliai ne 
tik galėjo apsaugoti jį nuo nesmagios kritikos, bet dar ir retu- 
šuoti jo paveikslą. 

Be abejo, Goethe su lože jungė ne vien tie ir panašūs rea- 
lūs išskaičiavimai, bet — kaip jau matėme — ir idėjos. Juk ma- 
sonų principai žymiai dalimi sudarė ir jo Credo, būtent: huma- 
niškumo kultas ir tikėjimas vieną didį, paslaptingą pasaulio sta- 
tytoją. Be daugybės mažesnių kūrinėlių, tai patvirtina ir dides- 
ni veikalai, sakysim, Wilhelm Meisters Wanderjahre, kai ku- 
rios Fausto scenos ir ypač kalba, pasakyta 1813 m., Wielandui 
mirus. Išaukštindamas savo kolegą, čia jis iškėlė tuos dės- 
nius, kurių broliai turėtų laikytis, apibūdino tą dvasią, kuri 
turėtų dvelkti iš viso jų elgesio, ir tas maksimas, kuriomis jie 
tvarkytų savo gyvenimą. Ta proga tarp kitko pasakė: 

„Jis skelbia karą... platoniškai meilei, paskui — visokiai dog- 
matizuojančiai filosofijai... Toliau, jis nepermaldaujamai veikia 
religinį fanatizmą... 

„Čia filosofija ir išmintingas naudojimasis pasaulio smagu- 
mais yra taip giedrai ir pageidaujamai sujungti, kad... norisi 
būti... tokioj gražioj draugijoj. 

„Iš visų jo veikalų dvelkia kosmopolitiška mintis. 

„Tai, kas... sudarė [ Wielando leidžiamo] Teutschen Mer- 
kuro vertę ir aukštumą, buvo jo leidėjo įgimtas liberalumas... 

„Kad ir kažin kaip kiekvienu metu jo žvilgsnis rodosi buvęs 
nukreiptas į tai, kas žemiška ..., tačiau, būdamas labai gabus žmo- 
gus, jis jokiu būdu negalėjo apsieiti be to, kas yra šalia pasaulio, 
aukščiau pojučių..?' 

Čia mus domina ką tik iškelta Wielando mintis apie „pa- 
saulį šalia pasaulio". Tai yra, cum grano salis, žinoma, ir pa- 
ties Goethes, tik gal ne 1780 m., o 1813 m. turėtos pažiūros. Juk 
jis kito pasaulio egzistencijos griežtai neneigė, priešingai, 
daug kartų pasisakė jį tikįs, bet ne toki. koki vaizduoja 
atskiros bažnyčios. Jis, rodos, ir nemegino artintis prie 
to pasaulio, nes buvo įsitikinęs visas prigimtas sielos galias 
nepajėgiant duoti apie jį jokių žinių. Taigi, jis kapituliavo ir 
tenkinosi tuo, ką aplink patyrė. Dėl to kur kas filosofiškesnis 
Schilleris negalėjo susilaikyti, nepadaręs ironiškos pastabos — 
tai esąs „kūdikiškas proto paprastumas... čia mieliau ieškomos 
žolelės arba tiriama mineralogija...“ 

Toliau Goethe savo kalboje dar ragina kelti Wielando gar- 
bę: „Jeigu mūsų gerbiami meisteriai teiksis drauge su šiuo [t. y. 
jo paties skaitomu] raštu surinkti į savo archyvą visa tai, kas 
viešai pasirodys apie mūsų draugą, o dar labiau tai, ką mūsų 
broliai... patikimai norėtų pasakyti ir pranešti apie jį, tai tuo 

būdu susidarytų didžiulis faktų, žinių ir atsiliepimų lobis, iš 
kurio galėtų paskiau semtis mūsų palikuonys, tvirtai saugodami, 
išlaikydami ir nuskaidrindami tokį garbingą atminimą.“ 

Ką čia Goethe patarė dėl kitų, t. y. iškelti Wielando kūry- 
bą ir nuskaidrinti jo atminimą, to ir jis pats tikėjosi iš savo 
brolių ir sulaukė su kaupu. Žinodami Weimaro meistro reikšmę 
savo draugijai, jie nutylėdavo kiek mažiau palankius jo atsilie- 
pimus apie ją. Charakteringas yra, sakysim, jo su broliais kon- 
fliktas, įvykęs kiek vėliau, 1789 m. Su jais susipykęs, jis 
sutrukdo steigti Jenoj ložę ir ryžtasi net viešai su jais kovoti. 
Jis (1789. IV. 6) siūlo hercogui daryti žygių, kad būtų skaito- 
mos universitete paskaitos prieš masonus, pats parūpina žurna- 
lams straipsnių prieš juos, džiaugiasi hercogo neigiamais pasisa- 
kymais apie jų vadus ir pats juos gerokai bara. 

1807 m. (XII. 31) tie patys Jenos broliai iš naujo priverčia 
jį skųstis. Bet šitoki nesutikimai buvo tik taktikos, o ne strategi- 
jos, klausimas, nes Goethe pasiliko brolijoje ligi mirties. Juk jų 
idėjos ir tikslai kuone sutapo su jo paties principais ir sie- 
kimais. 

Suprantama, kad Goethe, ložės paveiktas, tik dar labiau nu- 
tolo nuo krikščionybės. Ryšių su ja, žinoma, nesustiprino ir 
tie laisvi su ponia von Stein ir kitomis palaikomi santykiai. Ar 
nuostabu, kad aprimo, anksčiau jo sielos gelmėse verdanti arši 
kova tarp iš jaunų dienų užsilikusio religiškumo ir dabarties 
gundymų? Išblėso religijos ugnelė. Kartą, supykęs dėl vieno, 
tiesa, gana egzaltuoto Lavaterio veikalo apie Pilotą, kantrybės 
pritrūkęs, atidengė savo paslaptį, piktai atrėždamas: „Ich bin 
zwar kein Widerchrist, kein Unchrist, aber doch ein dezidierter 
Nichtchrist“' Jis jau „persisotinęs ta istorija apie gerąjį Kris- 
tų" ir laiko ją tik pasaka, o Šventą Raštą panaudojo tik kaip 
poezijos šaltinį. 

Štai tas ideologinis pamatas, ant kurio Goethe ryžtasi statyti 
savo būties piramidę. „Aš negaliu delsti, aš jau toli metais 
pažengęs, ir gal būt likimas mane vidury [mano kelio] palauš, 
ir Babilonijos bokštas liks bukas, nepabaigtas. Tuomet lai sa- 
ko, kad jis bent buvo drąsiai pradėtas. O jei aš gyvensiu, Die- 
vui padedant, jėgų turės pakakti jam pabaigti." 


Naujoji lyrika 


Išsiaiškindamas savo pažiūras į pasaulį ir gyvenimą, Goethe 
implicite pagilino ir savo teoretines meno žinias. Kad jos iš 
tikrųjų organiškai plaukia iš bendresnių jo pažiūrų, įtikinančiai 
rodo šie jo estetikos pamatiniai punktai: Menas yra ne kas kita, 
kaip dievo-gamtos emanacija. To esmė „yra lenktyniuoti su 
gamta, sukurti šį tą dvasiškai organiško". Taigi, kurti yra ne 

kas kita, kaip orientuotis į gamtą (plačiausia to žodžio prasme) 
ir „elgtis... nesąmoningai ir lyg instinktyviai“, kad ji laisvai 
galėtų per kūrėją prabilti. Pats poetas dėl to esąs tik gamtos 
mediumas. Toliau Goethe reikalauja, kad šis mediumo atspė- 
tas ir apipavidalintas naujas dvasiškai-organiškas kūrinys turi 
būti ne tiek natūralus, kiek grynas fenomenas, t. y., kiek galima 
labiau atsipalaidavęs nuo visokio atsitiktinumo, negrynumo ir 
išdraikymo. Meno veikalui turi būti suteikta tokia forma, kad 
jis išrodytų ne tik natūralus, bet dar daugiau, t. y., jis privalo 
ne tik sutikti su gamtos dėsniais, bet savo didesniu tobulumi 
juos pralenkti. Kadangi visa meno kūryba turi būti analogiška 
gamtos tvėrybai, tai negalima kalbėti nei apie „gamtos sekimą", 
nei apie laikymąsi racionaliniu būdu nustatytų meno taisyklių. 
Ji yra ne kas kita, kaip jausminis gamtos supratimas kuriančiose 
priežastyse ir jų santykiuose. „Menininko akis", taip pasisako 
Goethe, „visur randa šiuos... ryšius, šiuos šventus bangavimus 
ir tylius tonus, kuriais gamta sujungia visus daiktus". 

Iš to aišku, kad poetas jau atsisveikinęs su natūralistiš- 
kuoju Sturm und Drang'u ir skina sau kelią į klasicizmą, į anti- 
kinį meną, kuriame — pasak jo — menas ir gamta sutampa. Šį 
stilizavimo procesą ryškiausiai atvaizduoja esmingiausia Goethes 
kūrybos dalis — lyrika, apie kurią čia kiek platėliau išsitarsime. 

Prieš prieidami prie jos, dar trumpai žvilgterėkime į jo kū- 
rybą apskritai: jos ir pačiais triukšmingaisiais savo gyvenimo 
laikais Goethe nepamiršo. Tiesa, iš to jis maža turėdavo malo- 
numo, nes šį tikrąjį jo pašaukimą ministerio pareigos nustumda- 
vo į paskutinę vietą. Jis kai kada skaudančia širdimi vos suspė- 
davo tik pažvelgti į seniai pradėtus darbus — Faustą ir Eg- 
montą, at į suplanuotus jau Weimare, sakysim, Ifigeniją ar 
Wilhelm Meister. Net ir 1780 m. sumanytas Tasso, ir tas ne- 
žengė iš vietos, nors jis tada labai tiko jo sielos padėjimui. Ta- 
čiau, kad ir visoki darbai kalnais būtų užgriuvę jo poetišką pri- 
gimtį, ji vis tiek būtų išsiliejusi. Taip ir dabar ji pamažu sru- 
veno ir gilino sau vagą. 

Tuo tarpu, kai minėtos dramos nė iš vietos nejudėjo, jo ly- 
rika, beveik per visus pirmuosius vienuolika metų išbuvus Wei- 
mare iki kelionės į Italiją, plaukė gausiai. Visai suprantama, 
nes Goethes poetikos arsenale lyrika yra pirmutinis ir galin- 
giausias ginklas, Nesunkų tai ir paprastai įsitikrinti — ar ne 
grynai lyrinės jo eilės liko ir mūsų atminty? Ir ar ne lyrinė- 
mis jo kūrinių citatomis vaišina mus Goethes simpatikai? Iš 
tikrųjų, mus traukia jo lyriškumas. Susižavėjimas juo ly- 
di mūsų lektūrą, ir, užskleidus paskutinį lapą, mumyse dar vis 
skamba švelnučiai jo poezijos tonai. Ką sukaktuvių proga apie 
save pasakoja Čekoslovakijos prezidentas Masarykas, galėtų iš- 
pažinti beveik kiekvienas: „Goethe aš pažinau pirmiausia kaip 
lyrinį poetą. Aš gėrėjaus jo menu. Kokią jis mokėjo padaryti 

vokiečių kalbą skambią ir vaizdingą, kokius jis sukūrė tobulus 
rimus ir eiles, ir kokia harmoninga jo eilių sudėtis. Visumoj 
ir kiekvienoj daly lytis tinka turiniui. Nuo lyrikos aš perė- 
jau prie romanų, dramų ir t.t., taip pat prie Fausto. Ir jame 
mane traukė forma, sakyčiau, dramos lyriškumas.“ 

Lyrika yra pati Goethes poetinės asmenybės esmė, jos sie- 
la. „Jis ne tiek mėgsta epinės ar dramatinės kūrybos nuolat be- 
siplėtojantį išviršinį vyksmą, vaizduojantį tam tikrą dinaminį 
procesą su visomis savo užuomazgomis, kuriomis nuolat keičia- 
mas tikrovės sąryšis, kiek lyriką, kuri išreiškia tik sielos-dvasios 
būtį, tam tikrą padėjimą, kur išvidinis judėjimas nesiekia jokio 
matomo loginio tikslo.'' 

Jis yra statikas, judąs tik savyje ir dėl savęs. Jis ne tik 
turi, bet tiesiog yra — Franzo žodžiais Goetze — „pilna vieno 
jausmo širdis“. Visur tik ji ir reiškiasi savo virpėjimais, ir 
dėl to Goethes kūryba yra tik nuolatinis savęs reiškimas, o ele- 
mentariausias savęs atvaizdavimas yra lyrika. Todėl jis teisin- 
gai galėjo vadinti savo kūrinius „didžios išpažinties fragmen- 
tais". 

Lyrika sudaro patį Goethe, visiems jo kūriniams įkvepia 
sielą. Kūrinys mums gal būt pasirodo epo ar dramos pavida- 
lu, bet gyvas jis yra savo lyrine siela. Be jos jis pakriktų į 
visokiausius formalinius elementus, neturinčius išvidinės jun- 
giamosios jėgos. 

Ta jo poetinė prigimtis glūdi giliai, ji saugiai paslėpta nuo 
išviršinio pasaulio. Jos nelies ir nekliudys nė visi tie Europos 
perversmai, kurių poetui daug teko pergyventi. Su gyvenamuo- 
ju laikotarpiu jį jungia tik Goethe-ministeris, o Goethe-lyrikas, 
esmingasis Goethe, gyvena laiko kaip ir nepaliestas. 

Ta jo prigimtis reiškėsi savaimingai, pagal savo dėsnius, 
neatsižvelgdama į tuos santykius, kuriuos jos nešėjas palaiky- 
davo su išviršiniu pasauliu. Kai ateidavo laikas, iš jos išsiskirda- 
vo lyriškai įkvėpti žodžiai. Gyvenimo reikalų trukdomas, slap- 
tasis tarėjas dažnai vos suspėdavo šias, kaip iš gausybės rago 
pasipilančias, eiles surinkti į kristalinį savo meno indą. 

Lyriška Wolfgango prigimtis, suvereniai reikšdamasi, vis- 
ką jo rankose pavertė lyrika, pradedant dramomis bei meno stu- 
dijomis, ir baigiant laiškais bei recenzijomis. 

Kai nori traktato pavidalu išsitarti apie granitą, Goethe ra- 
šo ditirambiškai: 

„Čia, ant seniausio, amžino aukuro, pastatyto tiesiog tvėry- 
bos gilumoj, visų būtybių būtybei aš dedu auką... Aš permatau 
pasaulį, šiurkštesnius ir malonesnius jo slėnius ir jo tolimas 
vaisingas ganyklas; mano siela pakilo aukščiau manęs, aukš- 
čiau visko ir ilgisi dangaus. Bet greit kepinanti saulė pradeda 
varginti žmogų troškuliu ir alkiu ir primena jam žmogiškus jo 

reikalus. Jis vėl giai tų slėnių, viršum kurių savo dvasia jis 
buvo pasikėlęs 16 tt 

Šitai ir jo Pramonės, apie gamtą paskaičius, suprantama, ko- 
dėl George Sand Goethe laikė ne kuo kitu, kaip lyrišku Spino- 
zos populiarizatorium. 

Labai ryškiai atsispindi emocinga Goethes prigimtis jo 
laiškuose. Net paprasti pranešimai, išdėstyti be pretenzijų, ir 
tie jausmingumų persunkti. Galima imti, sakysim, jo susiraši- 
nėjimo su ponia von Stein kokias tik nori jo vietas: ar jis rašo ge- 
rai nusiteikęs, ar supykęs, ar pasakoja banalybes, ar šnabžda jai 
meilės žodelius — visur ta pati bendra lyriška nuotaika. Štai 
atsitiktinai parinktas toks laiškutis, kalbąs apie jo gamtos stu- 
dijas: 

Liepos 10 d. (1786 m.) 
„Daugiausia dabar mane džiugins mokslas apie augalus, kuris ma- 
ne tiesiog persekioja... Visa tai man prisimeta, apie tai aš nė nemąstau, 
tai savaime mane pasitinka, ir begalinė [gamtos| karalystė susiprastina 
mano sieloj taip, kad aš tuoj galiu išskaityti sunkiausią uždavinį, 
„Kad su kuo nors galėčiau pasidalinti žvilgsniu ir džiaugsmu! Bet 
tai negalima, Ir tai joks sapnas, jokia fantazija; tai yra pažinimas formos, 
kuria gamta lyg visada tik žaidžia ir žaisdama pagamina visokeriopą 
gyvenimą... 
„Dabar lik sveika, mieliausia, vienintelė, kuriai visa mano siela gali 


atsiskleisti ir atsiduoti! Aš džiaugiuosi tavo meile ir jaučiu .iš to pa- 
ramą visiems būsimiems laikams...“ 


Tokių laiškų buvo keli šimtai, ir visi toki, net tie, kurie 
redaguoti svetima kalba. Štai kaip jis rašo jai iš Hannoverio 
dvaro: 

„Brunswick, le 18 d'Aout. 

„O ma chėre, il m'est presgue impossible de poursuiyre ce jeu, ma 
plume n'obėit gu'a regret, et ce n'est gu'avec peine gue je traduis, gue 
je travestis les sentiments originaux de mon coeur. Je ne sens mon 
existence gue par toi; tu m'as appris a aimer moi-mėme, tu m'as donnė 
une patrie, une langue, un stile, et je Linirais par t ėcrire des phrases, 
Cependant je poursuivrai; car si jamais je pourrais apprendre cette lan- 
gue ce sera par toi... 


Tą žmonijos senkalbę — širdies kalbą — anksčiau už Goe- 
the žinojo ir kiti kūrėjai, sakysim, Herderis. Bet jie daugiau- 
sia buvo teoretikai, geriausiu atveju nustatinėję tik elementa- 
riausias jos gramatikos taisykles, o Goethe ja laisvai naudojosi. 
Ir ne tik laisvai, bet tiesiog genialiai; tai matyti iš kelių, že- 
miau dedamų, pavyzdžių, pažyminčių kartu ir pasikeitimus Goe- 
thes sieloj: 

Vietoj krūtinę sprogdinančių ir galingai prasimušančių pro- 
zos ir poezijos gabalų dabar tyliai plaukia ramybės ilgesys arba 
švelniai skamba rimties akordai. Ir juo kilnesni jo jausmai, juo 
paprastesnė jų forma, kurioj nyksta išviršinis puošnumas ir vi- 
sokeriopas dirbtinumas. Ir nuostabu: juo Goethes lyrika da- 
rosi natūralesnė, juo ji tampa galingesnė ir tobuliau išreiškia 

žmogaus amžinus jausmus. Wanderers Nachtlied (1776), saky- 
sim, paprasčiausia kalba jautriai išreiškia ramybės pasiilgimą, 
tarp skausmo ir džiaugsmo blaškomos Wolfgango sielos būseną — 

Der du von dem Himmel bist, 

Alles Leid und Schmerzen stillest, 

Den, der doppelt elend ist, 

Doppelt mit Erguickung fūllest, 

Ach, ich bin des Treibens miide! 

Was soll all der Schmerz und Lust? 

Sisser Friede, 

Komm, ach komm in meine Brust! 


Dar paprastesnės eilės yra Ueber allen Gipfeln (1780). Jos 
susideda tik iš 24 žodžių, kurių tarpe nėra nė vieno būdvardžio. 
lšvidinis ritmas ir sumaniai parinkti garsai jau vieni pajėgia iš- 
reikšti tą paslaptingą ramybę, kuria kvėpuoja miškų pasaulis — 

Ueber allen Gipfeln 

Ist Ruh', 

In allen Wipifeln 

Spiūrest du 

Kaum einen Hauch; 

Die Vėgelein schweigen im Walde. 
Warte nur, balde 

Ruhest du auch. 


Pamatines savo nuotaikos atmainas Goethe atvaizduoja eilė- 
rašty Grenzen der Menschheit (1781). Tiesa, jame jis pilnai ne- 
atšaukia, ką 1773 m. buvo pareiškęs eilėrašty Prometheus, bet, 
jausdamas savo ribotumą, jau nebekelia maišto, priešingai, dar 
garbina matomoj gamtoj veikiančią jėgą, kuriai kartu suteikia 
krikščioniškojo Dievo ir graikiškojo Zeuso bruožus. 

Kiek Goethe moka pasisavinti svetimą medžiagą, ją poetiš- 
kai sukilninti, matėme jau iš Heidenrėslein, sukurtos dar Strass- 
burgo laikais, ir dar aiškiau patiriame iš Erlkėnig (1782). Visu 
žavingumu gamtos nuotaika čia nesulaikomai veržiasi iš pradžių 
į karščiuojančio vaiko, paskui ir į blaiviai mąstančio tėvo sielą. 

Dar daug galima būtų paminėti lyrikos perlų iš šių laikų, sa- 
kysim, Das Gėtiliche (1781), kilniai raginančio — 

Edel sei der Mensch, 
Hilireich und gut, 


ir ypač Mignon (1783), kur vis didėjąs pietų pasiilgimas apgau- 
biamas melancholiškų grožių — 


Kennst du das Land, wo die Zitronen blihn, 
Im dunkeln Laub die Gold-Orangen blin, 
Ein sanfter Wind von blauen Himmel weht, 
Die Myrte still und hoch der Lorbeer steht — 

Kennst du es woh!? Dahin! Dahin 
M6cht ich... ziehn! 


Kalbėdami apie ankstyvesnės Goethes lyrikos ypatybes, 
matėme, kad ji yra ištisai „atjausta, džiaugsmo persunkta, išken- 
tėta" ir dėl to natūrali jo pergyvenimų išraiška. Šiame laiko- 
tarpy, išaugusi į dar didesnį formatą, ji turi dar daugiau pa- 
žymėtinų ypatybių. 

Visų pirma poetiniai Goethes pergyvenimai daugiausia yra 
ne intelektualinio pobūdžio, kaip kad Schillerio, bet sensity- 
vinio. Net tai, kas iš pirmo pamatymo išrodo kilę iš intelektua- 
linio pergyvenimo, giliau patyrinėjus, pasirodo emocijų suža- 
dinta. Sakysim, Heidenrėslein nėra tik senos liaudies dainelės 
perrašymas į savo amžiaus kalbą; vadinasi, nėra tik filologinė, 
bet širdies, transkripcija, padaryta Sesenheimo meilės tragedi- 
jos poveiky. Panašiai ir Erlkėnig yra ne tiek perrašytas iš vie- 
nos daniško kilimo baladės, iš Herderio Volksstimmen, 
kiek pats pergyventas, jojant vieną vakarą pro alksnynus į Tie- 
turtą ir laikant prieš save ant balno mylimosios ponios von Stein 
globojamą sūnų, už kurio opią sveikatą jis jautėsi atsakingas. 

Palikdamas nuošaliai beveik visa, kas gali būti tik protu 
suvokiama, daugiausia tenkindamasis pojučiams lengvai prieina. 
mais siužetais, jis saugojo savo talentą nuo filosofijos, istorijos ir 
didžios politikos, t. y. nuo viso to, kas sudaro, sakysim, Schil- 
lerio lyrikos centrą ir pasididžiavimą, kas Mickevičiui palengvi- 
no perkęsti kalėjimą bei ištrėmimą ir viliojo į didingus kūrybi- 
nius užsimojimus, kas Byroną pašaukė į pasaulinės istorijos 
areną ir į karžygišką mirti pamiltoj helenų žemėj. Goethe dau- 
giausia tenkinosi dienos iškeliamais, paprastiems piliečiams rū- 
pimais, klausimais, eilinių miestiečių ieškomu džiaugsmu ir pa- 
našiais kasdieniniais smagumais. Sūkuringas gyvenimas, kurio 
motoras yra meilė, dažnai nebojanti nei Dievo, nei doros įsta- 
tymų, — štai jo pasaulis. 

Toks apsiribojimas yra ne tiek jo talento norėtas, kiek jo 
asmenybės padiktuotas. Juk gerai žinoma, kaip Goethe orga- 
niškai nemėgo ne tik kilti aukštyn į spekuliaciją, bet ir išeiti 
iš savo kasdieninės aplinkos. Tiesa, šiam nuostabiam talentui ir 
filosofijos temas traktuoti nebūtų buvę sunku. Bet tai būtų bu- 
vęs tik savęs ir kitų apgaudinėjimas: savęs, nes jis tada būtų 
mainęs savo veidą; kitų, nes jiems būtų teikęs vaisių iš sveti- 
mų sodų. 

Dėl tokio siaurumo Goethe neteko pačių dėkingųjų kūry- 
bos temų — Dievas, tauta, valstybė, pasaulis, žmonija. Bet už- 
tat jis buvo didis savo asmenybės ribose, ir dėl to neperdėdamas 
galėjo pasakyti: 


Wenn ein Mensch verstummt in seiner Oual, 
Gab mir ein Gott zu sagen, was er leidet, 


Toliau, Goethe-kūrėjas palaiko artimiausius santykius su 
išviršine gamta. Jausdamas savy veikiant tuos pačius dėsnius, 
kuriais tvarkosi ir gamta, stengiasi būti jai kiek galima artimes- 
nis. Sakysim, jis mėgdavo miegoti vasarą savo vasarnamio 
balkone ir net žiemą maudytis upėj. Lyg norėdamas pabrėžti 
veikiąs jos vardu, kurdavo anksti rytą savo sode. Tr šiuo atžvil- 
giu Schilleris didžiausias jam kontrastas — šis rašydavo nakti- 
mis, užsidaręs tvankiame kambarėly, „stiprindamasis" supuvusių 
obuolių kvapu ir kitokiais „narkotikais“. 

Būdamas tikras, kad „visa yra gamtos kaltė ir visa jos 
nuopelnas“, linksta ir savo poezijoje sumažinti arba net visai 
paneigti asmens atsakingumo jausmą. Kūryba jam nėra „lais- 
vas žaidimas“, kaip Schilleriui, bet ji yra sukelta išvidinio gam- 
tos nustatomo būtinumo, 

Toliau krinta į akis tai, kad Goethes lyrika yra visiems su- 
prantama ir universaliai vertinga. Asmeninius savo pergyvenimus 
jis genialiai moka gryninti nuo visų atsitiktinių ir antraeilių ele- 
mentų. „Man, kaip poetui, daugiau nieko nereikėjo daryti, kaip 
tik savo įspūdžius meniškai dailinti ir apdirbti, kad ir kiti, skai- 
tydami arba klausydami, kas buvo mano atvaizduota, gautų to- 
kius pat įspūdžius/' Iš vienos pusės tas jo kūrybos iškilimas 
aukščiau laiko, o iš kitos — gilus ir individualus emocingumas 
daro jo lyriką visiems suprantamą. Net ir į svetimas kalbas iš- 
versta, ji vis tiek lieka artima žmogaus sielai. Ta Goethes ly- 
rikos ypatybė atidarė jam duris į kitas tautas ir palenkė jam 
žmoniją. 

Kalbant skyrium apie formą, pirmiausia reikia konstatuoti 
jos juslingumą. Būdamas akylas stebėtojas, poetas visa greit ir 
ryškiai pagauna ir, kaip toks pat talentingas formuotojas, leng- 
vai randa tinkamas išraiškas. Išviršinį pasaulį jis suvokia dau- 
giausia optiškai. „Akis pirmiau visų kitų buvo tas organas, ku- 
riuo aš nuvokiau pasaulį“ Iš to ir nuostabus jo vaizdų bei 
palyginimų gausumas. Jo kalba yra ne tik plastiška, bet ir per- 
matoma, kaip tyras kristalas, ir dėl to lengvai suprantama ne 
tik atskirais žodžiais, bet ir sakiniais ir ištisais periodais. 

Reljefingumu ir vaizdingumu Goethes lyrika žavi akį, o sa- 
vo muzikalumu užburia klausą. Nors pats ir nebuvo muzikas, 
tačiau žodžių žaismas jam buvo lyg įgimtas. Eilėse jis suma- 
niai panaudodavo garsų skambumą ir tonų aukštumą. Taip pat 
lengvai suritmuodavo sakinius ir periodams įkvėpdavo melodin- 
gą sielą. Visa tai komponuodavo be jokių taisyklių, vien nu- 
jautimo vedamas. 

Tie įvairūs formaliniai elementai jo kūryboj nėra pakrikę 
ir palaidi, vieni kitų nenustelbia ir neišstumia, — priešingai, 
jie vieningai lenkiasi vyriausiam tikslui. Tokiu būdu ta minties, 
skambumo ir ritmo harmonija suvirpina ir kiečiausios širdies 
stygas. 

Be visų formalinių elementų darnumo, reikia dar pažymėti 
žodinės lyties ir turinio vieningumą. Forma Goethei nėra koks 
svetimas rūbas, į kurį jis įvelka iš anksto sugalvotą žabulą, — 
atvirkščiai, ji yra išvidinis būtinumas, išaugęs iš paties siužeto 
prigimties. Vadinasi, idėja su lytimi nėra mechaniškai sudėti, 
bet jie reiškiasi neišjungiamai. Goethes kūryboj turiniui tinka 
tik tokia forma, o formai — tik toks turinys. Abu jie yra taip 
susiję, kad, vieną suardžius, pranyksta ir kitas. 

Poetas, suprasdamas savo kūrybos vertę, kaskart kritiškiau 
ėmė žiūrėti į savo viešuosius darbus. Iš pradžių šitas naujas 
veikimas buvo praplėtęs jo akiratį, pramankštinęs ligi tolei ne- 
panaudotas jėgas ir iškėlęs nežinomus talentus. Tačiau ilgai- 
niui Weimaro premjeras pajuto, kad administracijos darbas 
daugiau naujos medžiagos jo būties piramidei statyti jau nebe- 
duoda ir tik sulaiko jį nuo tiesioginio savo pašaukimo — kurti. 
Dar 1782 m., baigdamas vieną Wilhelm Meisters theatralische 
Sendung skyrių, šitaip pasisakė: „Iš tikro, aš esu gimęs rašyto- 
ju. Kai aš užrašau kokią nors savo mintį, tai man suteikia tyresnį 
džiaugsmą, negu bet kada“. jo nepasitenkinimą tuo įkyriu vals- 
tybiniu darbu dar padidino visokie nepasisekimai, nuo kurių, ne- 
būdamas specialistas, niekaip negalėjo apsidrausti. Įgriso ir 
hercogo paimta prūsams pataikaujanti linija ir iš viso politika, 
tykojanti pakirsti jo polinkius, pražudyti jo talentus. Dėl to iš jo 
širdies veržiasi kartūs žodžiai: „Kas atsideda administracijai, ne- 
turėdamas vyriausios valdžios, tas turi būti arba bukaprotis mies- 
čionis, arba apgavikas, arba kvailys". Ir valdovas pats — koks jis 
grubus! Atleidžia valdininkus, kad tik galėtų daugiau arklių ir 
medžioklinių šunų prisipirkti. Nusibodo ir pilka Vokietijos 
gamta. Grožio išsiilgusios akys trokšte troško saulėtų vaizdų, 
spalvų simfonijos. 

Kiek anksčiau ponia von Stein jį paguosdavo. Bet jau da- 
bar ji turi per 40 metų! Nepasotinama jo širdis jau ieško jau- 
nesnės laimės. Tačiau Charlottės egzistencija su Wolfgangu 
sutapus, tai kaip skirtis? O skirtis reikia. 

Kur geriau būtų galima tam naujam gyvenimui pasirengti, 
jei ne Italijoj! Ją sutiko Dresdeno muziejuj, regėjo Mann- 
heimo galerijoj, du kartus ji viliojo jį nuo Šv. Gotthardo kalny- 
no, o kartą į ją jau važiavo... iki Heidelbergo. Dabar jau tikrai 
keliaus, ne, — skriste skris. „Paskutiniais metais [tas ilgesys] 
tapo savotiška liga, iš kurios mane galėtų pagydyti tik pats re- 
gėjimas ir buvimas ten [Italijoj]... Paskum aš jau nebegalėda- 
vau pažiūrėti į jokią lotynišką knygą, i jokį italų krašto piešinį. 
Geismas matyti šią šalį buvo perdaug pribrendęs.'' 

Tik vienam hercogui išdėstęs savo planus, jis 1786 m., liepos 
mėnesio gale išvyko į Karlsbadą gydytis. Rugsėjo 3 d., trečią 
valandą ryto, nieko nesakęs savo draugams, nė Herderiui, net 
poniai von Stein, išskrido Helenos ieškoti. 


Goethe, 6. 


2. Pavasario žiedai 


Kelionės prasmė ir keleivio ideologinis bagažas 


Lyg koks pabėgėlis, be tarnų, be kelionės daiktų, Goethe 
skuba į Italiją, pasiėmęs su savim tik kelias knygas gamtai stu- 
dijuoti — Linnė ir dar kai ką. Rodos, ne koks kelionės baga- 
žas. Bet neapsirikime, per greitai iš viršaus spręsdami: už jo 
slėpėsi dar svarus dvasios turtas. Šis jam seniai nedavė ra- 
mybės. Mat, nors Wolfgangas ir kažin kaip kratėsi filosofinių 
problemų, tačiau jų išvengti negalėjo. Jis buvo perdaug inteli- 
gentiškas, kad būtų galėjęs nesidomėti ne tik vyraujančiomis, 
bet ir dar besiformuojančiomis idejinėmis srovėmis, juoba, kad 
jis buvo kuratorium tokio universiteto, kurio mokslinis gyvumas 
nieko reikšmingesnio nepraleido pro šalį. 

Tiesa, paskučiausia naujybė moksle, radusi Jenoje net en- 
tuziastiškų pasekėjų, būtent, Kanto filosofija, dėl savo Goethei 
„neįkandamos formos“ ir dėl vengimo objekto negalėjo per daug 
sužavėti. Tačiau ir joje jis rado tinkamos medžiagos, ir dėl to, 
per daug nesipurtydamas, davėsi savo profesorių vedžiojamas 
po sausus Kanto mąstymus. 

Taip jį pasiekė toji srovė, kuri, ugdyta vėliau dar Fichtės, 
Schellingo, Hegelio ir kt., filosofijos istorijoje žinoma Vokie- 
čių idealizmo vardu, padarė didelę įtaką ne tik savo, bet ir kitų 
tautų mokslui, literatūrai ir menui. Goethe šis dvasios judėji- 
mas ne tik pasiekė, bet ir palietė, ir tai juo giliau, juo didesnę 
buvo radęs jame idejinę giminystę. Kad ji tikrai buvo didelė, 
nesunkų suprasti iš šios Vokiečių idealizmo pamatinių minčių 
santraukos: 

Jame matyti tendencija išbristi iš chaotinio dvasios 
padėjimo ir atnaujinti religiją bei dorovę, valstybę ir visuo- 
menę, mokslą ir meną. Šiomis savo pastangomis filosofai laikėsi 
pamatinio žmogaus autonomijos dėsnio, ypačiai pabrėždami, 
kad tą įstatymą, pagal kurį žmogus turi ir gali gyventi, jis sle- 
piąs pačiam savyje; tuo jie paneigė Apreiškimą, Bažnyčią ir Jos 
išganymo misiją. 

Svarbi vokiečių idealistų mintis yra ir tikėjimas į „aukštes- 
nes už laiką, amžinas, transcendentines formas", glūdinčias ne 
kur kitur, kaip pačiame žmoguje. Tai remiasi įsitikinimu, kad 

individas, pasaulis ir dievas savo esme sutampa, kad pasaulis 
yra dievuje, o dievas — pasauly. Dėl to ir žmogus iš vidaus 
galįs spekuliatyviai formuoti pasaulį ir fenomenų visumai skelbti 
tuos dėsnius, pagal kuriuos tvarkosi gamta. Dėl to ir paskutinė 
bei aukščiausia doros norma glūdinti pačiame individe. 

Šitas išvadas, bandančias be religijos pagrįsti dorovę, pa- 
darė tarp kitų ir Kantas. Savo Kritik der reinen Vernuntt jis 
paneigia grynai protinį pažinimą. Esą, daiktuose mes niekados 
nieko daugiau nepažįstame, kaip tik tai, kas per juos mums pa- 
sireiškia. Esą, mes pasiekiame tik reiškinių pasaulį (Erschei- 
nungswelt), bet niekados nepažįstame daikto savyje (das Ding an 
sich). Mūsų pažinimas siekiąs tik tiek, kiek galinti suvokti mū- 
sų patirtis, vadinas, jis aprėžtas žemiškų daiktų, o „iš mūsų po- 
jučių ribų išeiną dalykai negali būti mūsų teoretinio pažinimo 
objektu“. Dievas Kantui yra tik visumos absoliutaus pilnumo 
ir tobulumo logiška sąvoka, ne kas kita, kaip „praktinio proto 
postulatas". Savo Kritik der praktischen Vernunft Kantas ty- 
rinėja dar ir dorinio veikimo dėsnį, kurį sutrauktai taip formu- 
luoja: „Elkis doriškai gerai, atlik savo pareigą!' Tas pats įsta- 
tymas, saistąs visus žmones, skambąs: „Elkis taip, kad tavo 
valios maksima bet kada galėtų būti laikoma drauge visuotinio 
įstatymų leidimo principu". Kantas tai vadina kategoriškų, t. y. 
visuotinai saistančiu, imperatyvu. 

Iš šių minčių saviškai daromos išvados buvo svarbios, nes 
vad. vokiečių idealizmas nėra tik pasaulio ar gyvenimo pažiūrų 
sistema, bet kartu ir savotiška religija, kuri daugeliu atžvilgių 
sutinka su centrinėmis antikės pažiūromis. Kadangi šioj nau- 
jojoj religijoj pasireiškią krikščioniški elementai yra į ją tik 
atsitiktinai pakliuvę, tai jie antikinio jos charakterio nepakeičia. 
Iš to jau aišku, kad šis tikėjimas apsiriboja šiuo pasauliu ir kad 
jis skelbia — kaip jau matėme — Dievo ir visatos vienumą. Vi- 
sai suprantamas dalykas, kad religinis gyvenimas joje subjekty- 
vuojamas, ir dėl to skelbiama, kad „Dievas pergyvenamas kiek- 
vieno individualiai kaip tam tikra „sielos būsena"'. Iš to taip pat 
aišku, kad apsieinama be dogmų — išskyrus savąsias — ir be 
bažnytinės organizacijos. 

Mūsų nestebina, kad svarbiausiu lavinimo tikslu lai- 
komas humaniškumas, kuriuo suprantamas protinio išsilavini- 
mo ir dorinio išsiauklėjimo harmonija, t. y. maždaug tai, ką grai- 
kai vadindavo x0loxdyadia. Tai yra apsiribojimas šiuo pasauliu, 
ugdymas be platesnių perspektyvų ir be aukštesnio pasaulio su- 
pratimo, skelbiant, kad gražumas ir dorumas yra tas pats. Sie- 
kiamas humaniškuoju auklėjimu charakterio idealas yra vad. 
die schone Seele, vadinas, ne tvirta ar religiška, o dailioji, este- 
tiškoji asmenybė. 

Kaip kiekviena nuoseklesnė minčių sistema, taip ir vokie- 
čių idealizmas nustatė gaires ir naujai, jos dvasia dvelkiančiai, 

estetikai. Tos reikalauja, kad menas turi iškelti žmogų už pilko 
pasaulio ribų, išlaisvinti iš supančiojančio jį siaurumo, pakelti 
į idėjų tikrovę, vesti jį aukštyn į skaidrių vaizdų ir tyro grožio 
sritį. Geriausia tam priemonė esąs meno atgaivinimas idealizuo- 
jamos praeities dvasia. Tam tikslui vieni siūlė semti įkvėpimą 
iš vidurinių amžių, — tuo keliu vėliau nueis romantikai, — o 
kiti — kur kas gausesni — ragino imti pavyzdžių iš antikės. Pas- 
tarasis šūkis buvo ypačiai prigijęs protestantiškuose Vokietijos 
vakaruose, kurie siuntė savo gabiausį atstovą į antikę, kad ten 
sujungtų šiaurės idealizmą su pietų menu. 

Goethe nebe pirmas veržėsi į pietus. Jame tik dar kartą ir 
ypač gaivalingai pasireiškė visas tas germanų per trejetą tūks- 
tančių metų ugdytas pietų ilgesys. Tiesiog upėmis nubangavo 
jų kraujas į pietus, kur jis po amžinai mėlynu dangumi susigėrė 
į žemę, apdrėkindamas Italijos, Ispanijos, Balkanų ir dar kitų 
kraštų kultūrinius plotus, 

Kas barbariškiems germanams nepavyko, būtent, įausti, it 
šilko gijomis, antikės ypatybes į pilką savo gyvenimo audi- 
nį, didesne viltimi bandė Karolis Didysis. Tuo tikslu jis ne tik 
vedė langobardų karaliaus dukterį, bet dar ir pasiekė to, kad ro- 
mėnai pakėlė jį ant skydo. Tapęs Romos karaliumi, dar plačiau 
užsimodamas, siekė Rytų valdovės, — Graikijos įpėdinės, — Ire- 
nos rankos. Jis troško savo rezidenciją Aacheną paversti 
„krikščioniškais Atėnais". Jo dvare buvo skaitomi beveik vien 
klasiški autoriai — Ovidijus ir Virgilijus, Cezaris ir Cicero- 
nas. Jis ne tik vertė kilmingųjų vaikus mokytis lotyniškai, bet 
net kuri laiką galvojo lotynų kalbą padaryti valstybinę. Jo pa- 
stangas įtikinančiai skelbia tokie vardai, kaip Beda, Alkuinas, 
Paulus Diakonus, Einhardas, Hrabanus Maurus, kurie yra žy- 
miausi vad. karolingų renesanso atstovai. 

Netrukus karolingų pramintais takais į pietus skubinosi 
otonai, pasodinę į Vokiečių imperijos sostą graikę Theophaną, 
kuri, lyg kokia nauja Helena, buvo atvykusi į Fausto pilį. Ji įkvė- 
pė savo sūnui įkurti tokią valstybę, kur romėnų imperijos ideja 
susijungtų su pagoniškąja Dievo valstybės mintimi. Vokiečių 
sostinė turėjo būti amžina Roma. Imperatorius Otonas III, dė- 
vėjo bizantišką togą ir sklandžiai kalbėjo graikiškai. Vienuolių 
viršininkė Rosvitha savo mokytoju pasirinko Terencijų, o Ekke- 
hartas skambino Vergilijaus kanklėmis. 

Ko šis otonų renesansas nepasiekė, ryžosi realizuoti 15. 
šimtm. rinascita, mums paprastai žinoma renesanso vardu. Tuo- 
met visais keliais traukė sirenų balso viliojamas jaunimas į gro- 
žio šalį ir sugrįžęs pilnomis rieškučiomis bėrė tikrą ir netikrą 
pietų auksą, tuo tik dar labiau sužadindamas savo tautos fanta- 
ziją, kuri per ilgus šimtmečius be pertraukos ugdė šiaurie- 
čių Drang nach Siden. 

Jei vokiečiai blaiviai būtų apsižvalgę aplink, jie būtų paste- 

bėję, kad jiems jau senai buvo pasisekę pasisavinti pačias vertin- 
gąsias senovės ypatybes. Juk 12. ir 13. šimtmety vakarų pasau- 
lio kultūra buvo sukurta, pasinaudojant ne tik germanų rasės ir 
krikščionybės, bet ir antikės elementais. Iš tikrųjų, vad. vidu- 
riniais amžiais krikščionybė mokėjo ne tik sumaniai panaudoti 
atskirų tautų ypatybes kultūros statybai, bet ir vykusiai pasisa- 
vinti senovės gėrybes, ir nuo tų laikų Europos kultūros substan- 
ciją sudarė šiuodu krikščionybe persunkti elementai. 

Tačiau šių trijų komponentų pusiausvyrą vad. renesansas 
kaip tik bandė išardyti ir ją iš naujo išbalansuoti vien tik tarp 
antikės ir savo tautos elementų. Renesanso pradėtą kovą saviš- 
kai toliau varė vad. reformacija ir apšvieta. 

Visos šios minėtos pastangos, ilgą laiką neturėjusios aiš- 
kaus tikslo, 1:8. šimtmety staiga surimtėjo, atsiradus didžiam 
šaukliui į graikus — Winckelmannui. , 

Balsą jis pirmą kartą garsiau pakėlė savo 1755 m. pasi- 
rodžiusiam veikale, vardu Gedanken iber die Nachahmung der 
griechischen Werke etc., dedikuotame Lietuvos didžiajam 
kunigaikščiui, kuriuo anuomet buvo protegavęs Winckelmanną 
Saksonijos karalius. Jo — mums jau girdėtas — žodis, į kurį 
sutraukė savo skelbiamą mokslą, būtent edle Einfalt und stille 
Grėsse, sugriovė visą senesniąją estetiką. Juo nugalėjo puoš- 
nųjį baroką ir rokoko. Paleidęs tą šūkį, skubėjo į Italiją pa- 
vyzdžiais įrodyti savo tezės tikrumą. Jis visą šiaurę sukurstė 
keliauti į pietus ir sukėlė naują tautų kilnojimąsį. O vis garsė- 
jantiems Romos lankytojams Winckelmannas konvertito fana- 
tiškumu kalė į galvą savo dogmą, kad yra tik vienas grožis, bū- 
tent: graikų, ir kad Winckelmannas jo pranašas. 

Norėdamas įrodyti savo neklaidingumą, 1764 m. išleido Ge- 
schichte der Kunst des Altertums. Tai ne tiek istorinis veika- 
las, kiek estetika, kurioje autorius reikalauja be sąlygų 
grįžti į antikę. Nors savo gyvenamus laikus jis ir įti- 
kino, tačiau mes, kritiškiau pažiūrėję, pastebėsime tame 
„neklaidingume“ daug spragų. Tenka konstatuoti autorių 
pasitenkinus gana siauru klasikinės senovės supratimu. 
Pirmiausia krinta į akis tai, kad romėnus jis beveik 
visai palieka nuošaliai. Ir graikų kultūroje šis klasicizmo teo- 
retikas pasirenka ne visą jų meną, o tik, nors ir vertingą, tačiau 
siaurą, jo dalį — plastiką, skulptūrą. Bet ir joje jis daugiausia 
pasitenkina žmogaus kūno vaizdavimu. O ir čia jis, tarsi, homo. 
seksualinėmis akimis žiūrėdamas, pasisakęs, kad „moterų tarpe 
aš dar nesu matęs tokių grožybių, kaip mūsų [vyrų] giminėje“, 
ir dar klausęs, „ką gi moteris turi gražaus, ko mes neturėtumėm"', 
iškelia tik vyrų grožį. Suprantamas dėl to ir trečias jo pasisaky- 
mas gražiems jauniems vyrukams, kuriuos -— visai idealiais su- 
metimais -— mėgdavo aplink save suburti: „Ar galėtumėt jūs 
pamanyti, kad aš kada nors pamilčiau mergaitę?“ 

Taigi, Winckelmanno estetika vertina tik proporciją, aiš- 
kius kontūrus, linijos grožį ir blaivią plastiką, vadinas, tik tuos 
elementus, kuriuos jis nuolatos sutikdavo, besisukinėdamas tarp 
jaunų gražuolių (vyrų). 

Tačiau tokia kritika nekvaršino į Italiją besiskubinančio 
Goethes galvos, kaip ir iš viso jis nejautė, kad Vokiečių idealiz- 
mo moterystė su antike, kurią dabar vyko palaiminti, yra fata- 
liška messalliance, per kurią senovės dvasia ir forma užviešpa- 
taus vokiečių kultūrą ir literatūrą. „Vokiečių lavinimosi turtai 
yra paversti romėniškais ir graikiškais“, „jų širdis ir valia", pa- 
sak Nadlerio, „nuogai antikiškos". Dėl to tautinis elementas 
žymiai nustelbiamas. Tiesa, panaudojami ir vokiški siužetai, ir, 
antikinių stilių tobulumo sužavėti, kūrėjai visu atsidėjimu kul- 
tivuoja savo kalbą, tačiau, apskritai imant, tokiu būdu užgimu- 
sio klasicizmo ryšiai su savo tautos kultūros gyvenimu yra 
silpni. O krikščioniškasis elementas, viduriniais amžiais buvęs 
viso kultūrinio veikimo pamatu, jame kaip ir neturi vietos. Reti 
krikščionybės prisiminimai tame klasicizme nėra esminiai, bet 
tik taip sau švystelėja jo periferijoj. 

Turint galvoj, kad specifinė Europos substancija yra krikš- 
čionybės sukilninti ir į aukštesnį vienetą organiškai sujungti 
tautų ir antikinės turtai, aišku, kad bet kokį 'š šių trijų elementų 
pašalinti reiškia ne ką kitą, kaip susilpninti substanciją ir tam 
tikra prasme net ją sunaikinti. Ji yra sudaryta per šimtmečius 
geriausių mūsų kontinento kultūrininkų, sujungiant Kristaus 
dvasioje visa, kas yra tikrai vertinga ir kilnų, nuo Platono iki 
Leibnizo, nuo Aischilo iki Shakespeare'o ir nuo Pythagoro iki 
Newtono. Kiekvienas pasikėsinimas ant jo yra kaip ir kova 
gu universalia Europos kultūra. Žiūrint iš aukštesnio požvil- 
gio, matyti, kad vokiečių klasicizmas, atmesdamas krikščioniš- 
kąji ir nustelbdamas tautinį elementą, tampa apgailėtinu viena- 
šališkumu ir grįžta į pagonybę, kurios nuogumą dengia, lyg fy- 
gos lapelis, toleruojamas tautiškumas. 

Vidurinė Europa, vykdama Goethes asmeny Winckelmanno 
keliais į Romą, iškrypo iš natūralių savo vėžių. 


Italijoje 


Per Vokietiją Goethe, tarsi, lėkte lekia, Mūnchene sugaišta 
tik vieną dieną. Rugsėjo 14 d. jis jau Italijoj. Pirma stotis — Ve- 
necija. Tas būdas, kaip jis apžiūrinėja šią garsią vietą, charak- 
terizuoja lankytoją ir jo intencijas. Jį domina gamta, žmonės 
su jų papročiais, menas. Bet — ne visa gamta ir ne visas menas, 
Anoje jis nemato jūros, kurios didingas vaizdas paprastai už- 
valdo poetų širdį. Matyti, begimstąs jame klasicizmas nesimpa- 
tizuoja beribiam, beformiam, amžinai nerimstančiam okeanui. O 

mene jis pastebi tik tai, kas primena klasiškus senovės lai- 
kus — iškasenas iš antikės ir jų renesanso sekimus. 
Krikščionybės meno paminklų neieško. Žinoma, jis domisi 
bažnyčių statyba, kai kurias iš jų aplanko, bet tai daro, norėda- 
mas pamatyti jose tik renesanso sielai artimų paveikslų ir skulp- 
tūrų. Tokį jo ekskliuzyvizmą pastebėjo jau šiaip Goethei labai 
palankus Hettneris: „Viso, kas nėra antik:ška, arba nepriklau- 
so antikei labai giminingam italų vėlybam renesansui, jis 
tyčia, net, beveik būtų galima pasakyti, bailiai vengia. Floren- 
ciją, ankstyvesniosios italų tapybos ir plastikos stebuklingą vie- 
tą jis perbėga per tris valandas... 

Meno kūrinių sąryšio su įvairia kultūrine, politine arba įdo- 
mia Italijos ir Romos religijos istorija Goethe neieškojo. Iš to 
jau matyti,kad jis ignoravo vidurinius amžius. Jungdamas an- 
tikę betarpiškai su renesansu, ar tik nebus norėjęs išvengti ne- 
geistinos krikščionybės įtakos. Tiesa, jis jautė, kad dėl tokio 
vienašališkumo nukentės ir jo meniniai interesai, tačiau savo el- 
gesio vis tiek nepakeitė. 

Ryškus to pavyzdys yra jo lankymasis Asyžiuje, kur šv. 
Pranciškus visai neatkreipė jo akių. Jis čia nelanko jo kapo — 
„liūdnosios katedros“, o tuo tarpu smulkiausiai apžiūrinėja Mi- 
nervos šventyklą, likusią iš pagonybės laikų, įsitikinęs tai su- 
teiksiant jam amžinų vaisių. 

Apie tą jo lankymąsi Brandeis taip atsiliepia: „Šian- 
dien keleivis didžiausią įspūdį tikriausiai išsineš iš šv. Pranciš- 
kaus vietų. Tačiau Goethei tai išrodė kaip vidurinių amžių tam- 
sumo ir sustingusios askezos paminklas. Tačiau mes žinome, kad 
šv. Pranciškus kaip tik sutirpino vidurinių amžių sielų ledus, 
kad švelnesni jausmai ir nuoširdesnis Madonnos garbinimas sa- 
vo laikų mąstymui ir kūrybai davė naują impulsą." 

Žmones Goethe studijuoja sąryšy su gamta. Tie patinka jam, 
likdami gamtos globoj, būdami neatskiriama jos dalimi. Norėda- 
mas tiesiog susilieti su ta naivia laiminga liaudimi, jis pats pa- 
našiai apsirengdavo ir sielodavosi jos rūpesčiais. 

Susižavėjęs natūralių žmonių gaivališkumu, Goethe nepama- 
tė, kiek daug pastangų Bažnyčios padėta liaudžiai dorinti ir 
šiaip jai kultūrinti. Kuo jis taip gėrėjosi, tai buvo ne grynai na- 
tūralus primityviškumas, ir ne iš didžiosios gamtos einąs, kaip 
jis manė, bet visokių socialinių bei kultūrinių institucijų, ypač 
Bažnyčios, poveiky susiformavęs charakteris. Pasikalbėjęs kad ir 
su kunigais, būtų galėjęs susidaryti daug tikresnę nuomonę, ta- 
čiau jų sąmoningai vengdavo. 

Ir iš viso katalikybę — su retomis išimtimis — jis atsiminda- 
vo tik tada, kai turėjo progą ją pašiepti. Popiežiaus nelanko, nors, 
Romoj būdamas, dažnai užeidavo į Vatikano muziejų ir į šv. Pet- 
ro baziliką. Vadina jį „komedijantu“, o religines apeigas — „ko- 
medijomis“. To, kad popiežiai ir Bažnyčia išgelbėjo nuo pra- 

žūties daug graikų ir romėnų meno vertybių ir renesanse skyrė 
milijonus naujoms gaminti, jis nė girdėti nenorėjo. Geriausiu 
atveju nusilenkdavo prieš Michel Angelo, Raffaelio Santi ir 
panašius menininkus, bet neprasitardavo apie tai, kas įkvėpė 
jų kūriniams sielą ir kieno globa jie patys naudojosi. 

Ir literatūroj Goethe toks pat ekskliuzyvus. Nei Dante nei 
Petrarca jo lektūroj nefigūruoja. Lankydamasis Veronoje, ne- 
užsimena Romeo ir Julijos, Perarroje neliečia Ariosto su Tasso. 
Jų vietą užima Ovidijus (Ars amandi) su Katulu. 

Italijoj Goethe daug ką pastebėjo — „aš vis išplėtęs akis 
gerai tėmijau daiktus“, sakydavo — tačiau pačios Italijos jis, 
galima sakyti, nematė. 

Spalių 29 d. „pabėgėlis iš šiaurės" jau Romoj. „Pagaliau aš 
atvykau į šią senojo pasaulio sostinę...Troškimas pasiekti Romą 
buvo toks didelis ir taip augo kiekvieną akimirksnį, kad pake- 
liui negalėjau užtrukti... Dabar aš esu čia ramus ir, man rodos, 
nurimęs visam gyvenimui. Prasideda naujas gyvenimas... Visus 
savo jaunatvės sapnus dabar regiu gyvus... Ta dieną, kai aš įžen- 
giau į Romą, laikau antrąja savo gimimo diena.“ 

Jau tada Roma buvo didinga. Tai vienintelis sveikas išlikęs 
iš didžiųjų antikės metropolijų. Ir daugiau negu išlikęs, 
nes, tapdamas krikščionybės centru, įgijo naują garbę ir garsą. 
Ir krikščionybė, ne mažiau už pagonybę, pristatydama gigantiš- 
kų šventovių, pripildė Amžinąji Miestą daugybe meno kūrinių. 
Ir ne tik saulės šviesoj, bet ir giliai po žemėmis čia yra šventų 
vietų-katakombų. Kiekvienas akmuo čia prabilsta istorijos balsu. 

Kaip senovėje, kada jis buvo caput mundi, taip ir krikš- 
čionybės amžiais iš visų pasaulio kraštų čia plaukdavo lankyto- 
jai, nes tikrai visi keliai veda į Romą. Savo žavingumo ji nenu- 
stojo ir po vad. reformacijos. Nors protestantų ji dažnai būdavo 
niekinama, tačiau vis tiek ir jų pačių buvo gausiai lankoma. 
Ypačiai šiaurės rūkuose paskendęs žmogus ilgėjosi giedro 
ir švelnaus oro, gamtos grožio, stebuklingų kūrinių ir lengves- 
nio gyvenimo. Dėl to jis yra jam visų troškimų patenkinimo 
simbolis. 

Prieš pietų pagundas ypač vokiečiai bejėgiai. Jie geidžia, 
kad bent vienas saulės spindulys įspistų į jų pilka egzistenciją. 
Dėl to jau nuo neatmenamų laikų Roma turėjo savo vokišką 
koloniją, kur tarp rimtų istorikų ir godžių menininkų maišėsi ir 
būriai nuotykių išalkusių dykaduonių. 

Į tą kompaniją pateko ir Goethe. 

Jis, Italijoj pasivadinęs „tapytoju Giovanni Rilippo M6L!- 
ler"', sustojo pas savo pažįstamą dailininką Tischbeiną. Tas buvo 
suspietęs nedidelį menininkų būrelį, kur paskui signor Mol! 
Jer, nė kiek nesivaržydamas, pasisukinėjo. Čia sinjoras iš Wei- 
maro sutiko dailininkus šveicarus—Angeliką, Kauifmanną, Hein- 
richą Meyerį, vėliau apsigyvenusį jo namuose Weimare, ir Ru- 

sijos dvaro tarėją Reiffensteiną, turėjusį dvarų ir Mažojoj Lie- 
tuvoj. Be kelių kitų menininkų į šitą ratelį daugiau niekas nepa- 
kliūdavo; ypač buvo vengiama diplomatų, politikų, t. y. visų, 
primenančių oficialias jo pareigas, nes Goethe, nusviedęs į šalį 
ministerio fraką, buvo užsivilkęs suteptą tapytojo chalatą. Taip 
pat nesidavė vainikuojamas laurų vainiku, kaip kartais pagal tų 
laikų papročius buvo daroma viešai Kapitole. Tik davėsi įtrau- 
kiamas į literatūros draugiją Arcadia, kuri per causa della gran- 
dezza della mie opere suteikė Goethei Megalio, t. y. Didingojo 
vardą. 

Išalkęs Goethe pulte puolė prie meno paminklų, išlandžio- 
jo visus užkampius, kad tik pasisavintų visą jam patinkančią Ro- 
mą. „Kitur reikia ieškoti reikšmingų dalykų, o čia jie mus pa- 
tys užplūsta... Kur tik pažvelgsi, visur matyti visoki peisažų 
vaizdai, rūmai ir griuvėsiai, sodai ir girios... triumfo arkos ir 
kolonos... Reikėtų su tūkstančių rašiklių rašyti; ką čia padės 
viena plunksna!“... Panteonas, Koliziejus, Deokleciano maudyk- 
lės, akveduktai... O po rūmais — skulptūrų eilė: Laokoonas, An- 
tinous, Herkulio skeveldros, Belvederio Apolonas, Otrikolio Zeu- 
sas, Junonos milžiniška ir puiki galva... Paskui renesanso kūri- 
niai, Michel Angelo ir Raffaelio meno stebuklai: šv. Petro Ba- 
zilika, Vatikano Sixtinos koplyčios... Pagaliau gamta! 

Nustebusios Goethes akys pamiršta visa, ką šiaurėj buvo ma- 
čiusios. Neapsunkintos senų vaizdų, dabar jos nori pasižiūrėti 
idiliško pietų gyvenimo ir antikinio meno, suteikti sielai grynų, 
maloniausių įspūdžių. „Aš esu lyg koks architektorius, kuris, no- 
rėdamas statyti bokštą, padeda blogą pamatą; bet, dar laiku tai 
pastebėjęs, noroms vėl nugriauja, ką buvo jau padaręs..., ir jau iš 
anksto džiaugiasi didesniu būsimo pastato tvirtumu.' Jis džiū- 
gauja dėl savo studijų „palaimintų padarinių“. O kad jų bū- 
tų kuo daugiausia, — „pasidarysiu uolus didiems dalykams, 
mokysiuos ir lavinsiuos anksčiau, kol dar nesulaukiau keturių 
dešimčių metų“. 

Tie patys keturiasdešimt metų, turėjusių daugybės genijų 
gyvenime lemiančią reikšmę, nusvėrė ir Goethes dvasios raidą. 
Visų pirmą jie jam aiškiai parodė, kad jis gimęs poezijai, o ne 
tapybai, ir savo kūrybą nesvyruodamas įstatė į klasikinio meno 
vėžes. 

Prie to jį privedė nuolatinės studijos. Kad joms sutaupytų 
čaugiau laiko, kiekvienai dienai dar iš vakaro susistato planą: 
atsikėlęs kalba rytmetinę maldą prieš milžinišką Junoną, kurios 
galvos kopiją buvo pasistatęs savo kambary. „Tai buvo mano pir- 
mas įsimylėjimas Romoje.., tai lyg Homero giesmė. Paskui puola 
perdirbti eilėmis Ifigeniją, o po to, kartu su kitais menininkais ir 
savo čičeronais, lanko meno paminklus ir apžiūrinėja juos, lyg 
maldininkas, daras šventą kelionę pas savo dievus ir šven- 
tuosius. Vėl ir vėl pas juos grįžta, po kelis kartus, su piešimo 

ir tapymo įrankiais, trokšdamas išgirsti iš jų meno evangeliją, 
atidengti jų grožio paslaptį. Vakarais, būdamas namie, tvarko 
su kolegomis įspūdžius. Žodžiu, išeina tikrą dailės akademiją. 

Kiek apmalšinęs savo alkį ir norėdamas pasilsėti, 1787 m. 
vasario 22 d. išvyksta į Neapolį pasižiūrėti gamtos ir aplankyti 
linksmuosius neapolitanus. Kad ir daug buvo girdėjęs apie 
Neapolio įlankos grožį, bet gėrėjosi juo dar labiau, nekaip buvo 
tikėjęsis. Net tris kartus jis lipa į Vezuvijų. Paestume pir- 
mą kartą randa originalią graikų šventyklą, pastatytą čia Posei- 
dono garbei. Kelionė jūra į Siciliją atidengia Odisėjo horizon- 
tus, sukelia Homero jausmus. Slenksty į rytus, į laimingą feakų 
kraštą, iš naujo atgyja noras rašyti Nausikają. Perjojęs skersai 
Siciliją, tada retai kieno lankomą, grįžta atgal. 

Birželio 6 d. pasiekęs Romą, nutaria praleisti joje dar vieną 
žiemą — „Perdaug didžią mokyklą aš pradėjau lankyti, kad vėl 
greit galėčiau nustoti mokytis. Mano žinios apie meną, mano 
menki talentai čia turi būti visai išdirbti, visai subrendinti, nes 
kitaip aš jums vėl grąžinsiu pusžmogį, ir ilgėjimasis, pastan- 
gos, krapštymasis ir šliaužimas prasidės iš naujo". Jis trokšta, 
kad Romos „didingumas ir kilnumas neštų mane taip aukštai ir 
taip toli, kad siektų toliausias mano egzistencijos ribas? Dėl to 
ir nesitenkina tik receptyviai savindamasis svetimųjų kūrybą, 
bet pats ima kurti architektūros planus, tapo peisažus, piešia 
aktus. 

Po pirmo audringo literatūrinio potvynio Frankfurte jame 
dabar pirmąsyk vėl atgyja kūrybos entuziazmas. Rodos, Wei- 
maro laikais išdžiūvę poezijos šaltiniai staiga vėl ima veržtis. 

Visų pirma Goethe perrašo eilėmis, dar namie sukurtą, 
Ifigeniją. Anksčiau ji buvo parašyta proza, nes to reikalavo iš 
Audros ir Varžto užsilikęs paprotys. Šis perrašymas nėra pa- 
prastas įvilkimas į eilių formą, bet tai reiškia atsisakymą audri- 
ninko įsitikinimų, išpažinimą naujo meno idealo. 

Paskui pabaigia Egmontą. sustato smulkesnį Tasso planą, 
mąsto apie Ifigeniją Delfuose ir Nausikają. Paustui parašo, jau 
nauju stiliumi, t. y. dailiomis eilėmis, dvi scenas — Hexenkiiche 
ir Wald und Hėhle. Palengva bręsta ir Wilhelm Meister, iš nau- 
jo domisi kūrinių Der ewige Jude, perdirba Erwin und Elmi- 
re ir Claudine von Villa Bella. Trumpai — Goethe laimingas 
pasidavė smagiai supančioms kūrybos bangoms. 

Dabar jis supranta graikus buvus nepalyginamus menininkus, 
juos kūrus „kaip tik pagal tuos dėsnius, kuriais veikia ir gam- 
ta". Nuo to laiko gamtos ir meno dėsniai jam yra tie patys. Sek- 
damas Winckelmannu, jis juos randa gryniausiai įkūnytus plas- 
tiškuose antikės kūriniuose. Čia tikrai tinkamiausia forma esąs 
išreiškiamas kilniausias turinys. (Goethes išpažįstamo dievo- 
gamtos, pasireiškiančio gamtos - meno vienodais dėsniais, di- 
džiausia manifestacija esąs žmogaus kūnas, kuriame, kaip jis 

manė, esą sukoncentruoti visi dievo-gamtos sugebėjimai. Dėl 
to ir dievybė galinti būti geriausiai jame adoruojama. „Graikų 
žmogus“ laikomas tobuliausiu priartėjimu prie žmogaus idealo 
ir dėl šios priežasties pakeliamas į humaniškumo normą. Tad 
naujasis žmogus privaląs ugdyti savo prigimties galias, kurios 
savyje esančios geros, vis turėdamas prieš akis dieviškąjį graikų 
pavyzdį. Todėl ar nuostabu, kad menas dabar tampa Goethes 
religija, grožis — jo dievu, o žmogaus kūnas — žymiausiu jo 
kulto objektu? 

Taip nusistatęs, jau redaguodamas Erwin und Elmirė ir 
Claudine, valo tuos kūrinius nuo pirmykščio audringumo, 
ištrina jų natūrališkus bruožus. O perdirbdamas Kiinstlers A po- 
theose, dar formaliai ir iškilmingai atsisako nuo Sturm und 
Drango įspėdamas: 


Dem gliicklichen Genie wird's kaum einmal gelingen, 
Sich durch Natur und durch Instinkt allein 

Zum Ungemeinen auizuschwingen: 

Die Kunst bleibt Kunst! Wer sie nicht durchgedacht, 
Der darfi sich keinen Kiinstler nennen, — 


Kritiškiau žiūrint, klasicizmas toli gražu nėra ta absoliuti 
meno viršūnė, kokia Goethe linkęs ją laikyti. Sakysime, meno 
atžvilgiu ta literatūros srovė gerokai susiaurina pasaulivaizdį; 
nes, pasak signor M6ller, ji apima ne visas, o tik klasikinio pa- 
saulio grožio idealui atsakančias gyvenimo puses. Šiuo būdu 
siužetų kilnumas ir ramumas, dalių proporcingumas, linijų 
vientisumas ir švelnumas tampa naujo klasicistinio meno apspren- 
džiamomis žymėmis. Patys siužetai apribojami paprasta tikrove. 
Tuose trūksta ne tik santykių su tautinėmis tradicijomis, bet ir 
ryšio tarp meno objekto ir tikrojo grožio Kūrėjo. Taip pat vaiz- 
duojamas ne atskiras žmogus su savo savotiškumais, o dažniausiai 
tik tipas. Ne vienas iš kunigaikščių, vienas iš poetų, bet kuni- 
gaikštis, poetas. Kur galima nueiti, asmenis verčiant tipais, rodo 
kad ir Goethes Natiūrliche Tochter, kur beveik visos figūros ne- 
turi vardų, o pažymimos tik savo luomu. Be abejonės, daugiau 
laimėjo forma. Ji darosi lygesnė, tobulesnė. Visa, kas audrin- 
ga, įvelkama į darnias lytis, suspaudžiamz į stilizuotas lini- 
jas. Forma tokiu būdu gauna marmuro paveikslo dailumą bei 
harmoniją, bet kartu ir šaltumą, netenka gyvumo. 

Tačiau šitoki kritiški svarstymai buvo Goethei tada svetimi, 
Jis, priešingai, buvo visai patenkintas sinjoro  M6llerio 
darbais ir dėl to, rašydamas saviškiams dėl savo tikrų ar tariamų 
laimėjimų, net išdykaudamas džiūgavo. 

Tačiau ne visi tais džiūgavimais gėrėjosi, juo labiau, kad 
juose slėpėsi jiems ir ne taip malonūs tonai. 

Tai pirmiausia pajuto Charlotte von Stein, su kuria santykiai 
kaskart vis labiau vėso. Tau pats slaptas Wolfgango pasišalini- 

mas ją giliai įžeidė ir davė suprasti, kad jo meilė, kadaise švie- 
tusi, „kaip poliarinė žvaigždė", ėmė gesti. Charlottės bailus 
nujautimas nesuklydo: statydamas naujus gyvenimo ir meno 
rūmus, Woligangas nepamiršo įsirengti ir puikesnių meilės so- 
dų, kur dabar vaikščioja su grakščia romėne. 

Jis visai neslepia savo erotinių nuotykių, priešingai, dar ir 
hercogui atvirai raštu pasisako, kaip puikiai derinasi sena jo 
praktika su nauja pasauližiūra. Ir tikrai: išsilaisvinęs Itali- 
ioje iš senų prietarų, kaip jam išrodė, nė nemano toliau slėpti 
savo geismų. Jų patenkinimas jo sveikatą taip atgaivinęs, kad 
nieku būdu nebemainytų ant tų baikščių maldavimų prie Char- 
lottės buduaro, saugojamo šimto įtarinėjančių akių.  Juodu 
abu, nepatenkintų geidulių ir pusiau išpildytų troškimų kan- 
kinami, buvo pasidarę net neurastenikais. Ne, jis, ir sugrį- 
žęs į Weimarą, bus visai „natūralus“. Jis ir dabar, Romoje 
dar mažiau varžytųsi, jei ne tam tikri pavojai. Apie juos 
rašo Wolfgangui, meilės reikalais Jonge experimentissimus val- 
dovas, — taip vadino premjeras jį, nesenai turėjusį atlikti gy- 
vojo sidabro kuraciją. Ši žinia „M6llerį“ taip sujaudino, kad 
net savo veikale Romische Elegien karštai meldžia Amorą ir 
visas gracijas apsaugoti jį, lankantį savo mylimąją, — smukli- 
ninko dukterį, — nuo panašios nelaimės. 

Po visų patyrimų ir pergyvenimų Italijoj jo galvoje 
netilpo mintis, kad jis vėl turėtų grįžti į mirtinai baisią 
krašto administraciją Bet kaip ja nusikratyti, paliekant sau 
ir toliau privilegijuotą vietą su ministerio alga? Jis jautė ir 
šiaip savo padėjimą Weimare pašlijus. 1787 m. gruodžio mė- 
nesį Schilleris jau buvo pranešęs Kūrneriui: „Goethes atei- 
tis miglota. Daugumui aišku, kad jis jau niekuomet nebegriš 
prie savo funkcijų... Jis Italijoje, nieko nedirbdamas, pra- 
leidžia kasmet po 1800 talerių..."  Gelbėdamas situaciją, prem- 
jeras rašo diplomatiškai gudrų laišką hercogui, kuris, atspė- 
damas ne tik jo intencijas, bet ir įvertindamas tą reikšmę, kurią 
šis poetas teikia jo dvarui, mielai sudaro patogesnes sąlygas 
jam gyventi ir kurti. 

Prašvitusios perspektyvos kiek palengvino skirtis su Itali- 
ja, ir 1788 m., balandžio 23 d., Goethe paliko Romą, kur geriau 
būtų sutikęs palaidotas ilsėtis, nekaip Vokietijoj gyventi. Birže- 
lio 18 d., vėlai vakare, vėl peržengė savo namų slenkstį Wei- 
marę. 


Humaniškumo trilogija 


Namo vykstanti poetą lydėjo giedri žmogiškumo saulė. 
Jos spinduliai trykšte tryško iš jo kūrinių, ugdytų po Italijos 
dangumi, ypač iš Egmonto, Ifigenijos ir Tasso, sudarančių ti- 
krą humaniškumo trilogiją. 

EGMONTAS 


Mintis Egmontą rašyti kilo 1775 m., kai Wolfgango nerū- 
pestingumas ir meilė Lilei įpratino jį žiūrėti į viską pro pirš- 
tus ir su panieka atmesti aplinkos reikalavimus. Taip nusitei- 
kus, jam į rankas pateko jėzuito Strados knyga De bello belgico, 
ta pati, kuria naudojosi ir Schilleris savo veikalui apie 
Niederlandų revoliuciją. Gyvai ir įdomiai aprašyti Egmonto 
nuotykiai, susilieję su jo sieloj verdančiais jausmais, pagim- 
dė naują „Egmontą“, kuris, tiesa, nuo istorinio karžygio visu 
dangumi skiriasi. Svarbiausios atmainos yra tos, kad iš nubaus- 
tojo už savo nusikaltimą Goethe padarė reformacijos kankinį; 
iš garsaus karvedžio ir politiko — meilingą džentelmeną; iš šei- 
mos tėvo — lengvabūdišką kavalierių. Taigi, sumanytoji poli- 
tinė drama, kur turėjo būti vaizduojama meilės epizodais pa- 
įvairinta niederlandų kova dėl laisvės, poeto širdy virto 
meilės drama su politikos priemaišomis, kur sentimentalus 
Egmontas, nemokėdamas pasiryžti, pražudo ne tik savo myli- 
mąją, bet ir tautos laisvę. Wolfgango įsimylėjėlis toli atsilieka 
nuo istorijos pasiryžėlio. Šis stovėjo įvairiausių dramatiškų 
priešingybių centre. Juk čia kovojo niederlandai su ispanais, 
varžėsi protestantizmas su katalikybe, rungėsi laisvė su tira- 
nija. Taigi, medžiagos — mažiausia trims tragedijoms. 'Ta- 
čiau Wolfgangas nebuvo dramatiškas ir instinktyviai nekentė 
sšarų ir kančių. Tad istorinis asmuo jam organiškai neti- 
ko. „Man reikėjo... kitokio Egmonto“, pasisakė jis Ecker- 
mannui, „būtent — tokio, kuris geriau palaikytų harmoniją su 
savo veiksmais ir kūrybinėmis intencijomis; ir šis yra... mano 
Egmontas.“ 

Pažiūrėkim, kaip išrodo tas Goethes Egmontas. 

Visų pirma gyvoj liaudies scenoj piešiama situacija, kur 
kariai iškelia savo vadą. Taigi siužetas panašus į tą, kurį — 
tik su didesniu meistriškumu — Schilleris apdirbo savo veika- 
le Wallensteins Lager ir Shakespeare'as daugybėj savo dramų. 
Toliau girdime, kad reformatoriai apiplėšė Flandrijoj bažnyčias, 
sudraskė šventųjų paveikslus ir dar kitokios žalos katalikybei 
piidarė. Bijoma, kad valdovas, Ispanijos karalius Pilypas, gavęs 
pranešimus iš Niederlandų gubernatoriaus, savo pusseserės Mar- 
garitos Parmietės, nepareikalautų už tai satisfakcijos iš savo 
vietininko Flandrijoje, grafo Egmonto. O tas labai nerūpestin- 
gas. Kitiems besidarbuojant, jis dėsto ramiai savo humaniš- 
kumą, siekiantį užsimerkus prieš realybę išplėtoti savo asmens 
ypatybes — 

„Dass ich frėhlich bin, die Sachen leicht nehme, rasch lebe, das 


ist mein Glick... Ich habe nun zu der spanischen Lebensart nicht ei- 
nen Blutstropien in meinen Adern., Leb' ich nur, um auf's Leben zu 

denken? Soll ich den gegenwšrtigen Augenblick nicht geniessen, da- 
mit ich des folgenden gewiss sei?.., 

„Wenn ihr das Leben gar zu ernsthait nehmt, was ist denn dran? 
Wenn uns der Morgen nicht zu neuen Freuden weckt, am Abend 
uns keine Lust zu hoffen tibrig bleibt, ist's wohl des An -und Aus- 
ziehens wert7“ 


Filypas nekenčia Egmonto dėl jo populiarumo žmonėse, to- 
dėl vietininkui tikrai tyko pavojus. Diplomatiškas, gudrus ku- 
nigaikštis Wilhelmas Oranietis rimtai, net su ašaromis, dėl to 
perspėja savo draugą. Tačiau į tai smagurys ir svajotojas tik 
numoja ranka. Net ir išvažiavus iš Briuselio jam palankiai Mar- 
garetai ir į jos vietą atvykus žiauriam hercogui Albai, Egmon- 
tas nieko nepaiso. Kaip gi jis paliks savo meiliąją Klarą! O 
ši, ilgėdamasi mylimojo, melancholiškai laimingai dainuoja: 


Freudvoll 
Und leidvoll, 
Gedankenvoll sein, 

š Langen 
Und bangen 
In schwebender Pein, 
Himmelhoch jauchzend 
Zum Tode betribt, 
Gliicklich allein ist 
Ist die Seele, die liebt. 


Ir paskui, Egmontui naktį slaptai pas ją atvykus, mato- 
me už širdies stveriančias meilės scenas. Jos duoda Goethei puikią 
progą pareikšti savo paties keistą palinkimą prie žemesnio ki- 
limo mergaičių, kurioms užimponuoti sudaro jam nepaprastą 
malonumą. Šioje scenoje dar premjeras įterpia nesmagius at- 
siminimus iš savo praktikos — 


Klūrchen: „„Bist du Egmont? Der grosse Egmont, der so viel 
Aufsehn macht, von dem in den Zeitungen steht, an dem die Provin- 
zen hūngen? 

Esmont: Nein, Klarchen, das bin ich nicht. 

Klūrchen: Wie? 

Ešmont: Siehst du, Klarchen!... Jener Egmont ist ein verdriess- 
licher, steifer, kalter Egmont..., geplagt, verkannt, verwickelt ist, wenn 
ihn die Leute fūr froh und frGhlich halten; geliebt von einem Volk, das 
nicht weiss, was es will; geehrt und in die H6he getragen von einer 
Menge, mit der nichts anzufangen ist; umgeben von Freunden, denen 
er sich nicht iiberlassen dari; beobachtet von Menschen, die ihm auž 
alle Weise beikommen mūchten; arbeitend und sich bemihend, oft 
ohne Zweck, meist ohne Lohn — o lass mich schweigen, wie es dem 
ergeht, wie es dem zumute ist Aber dieser, Klūrchen, der ist ruhig, 
ofien, gliicklich, geliebt und gekannt von dem besten Herzen, das auch 
er ganz kennt und mit voller Liebe und Zutrauen an das seine drickt... 
(Er umarmt sie) Das ist dein Egmont!... 


„„arba, geriau sakant, Goethes Egmontas, ir, dar tiksliau, — 
pats Wolfgangas. Gražu, bet nedramatiška. Dramatikui nie- 
kas nedovanos, kad jis trečiame akte, tragedijos apogėjuje, vi- 
sai sustabdo, ir taip lėtai slenkantį, veiksmą. 

Ketvirtame akte, didžiam Egmonto pasikalbėjime su Alba, 
snas piešiamas kaip protestantų karžygis, kovojąs dėl laisvės, 
o šis kaip tikybinis fanatikas. O toks iš tikrųjų nėra buvęs nei vie- 
nas nei antras. Iš to pasimatymo į laisvę Egmontas jau nebe- 
grįžta. Paskutiniame veiksme matome Klarą kurstant piliečius 
prieš Albą ir meldžiant išvaduoti jos mylimąjį, bet, patyrusi 
minią esant neveiklią ir bailią, ji pasitraukia į namus ir išgir- 
dus, kad jis nuteistas mirti, nusinuodija. O Egmontas, užuot 
veikęs, kiek leidžia sąlygos, sako ištraukomis iš Wolfgango die- 
nyno paįvairintą monologą. Toliau paveda Klarą Albos sūnui, 
o paskui, nei iš šio nei iš to, užmiega ir miegodamas, muzikai 
grojant, regi laisvę, simbolizuojamą Klaros, uždedančios ant jo 
galvos laurų vainiką. Tokios vizijos sutvirtintas, žengia į teis- 
mo vietą. 

Žymesni to laiko kritikai dramą ne visai palankiai sutiko. 
Labiausiai žinoma ir, gal būt, tiksliausia kritika buvo Schil- 
lerio, 1788 m. įdėta į Jenaer Allgemeine Literaturzeitung. Joj 
peikiamas kūrėjas, padaręs iš istorinio Egmonto lengvabūdį vė- 
javaikį ir penkto veiksmo vizija salto mortale į operečių 
sritį. Laisvės ideja Schilleriui yra šventas dalykas, nieko 
bendro neturįs su kieno nors mylimosiomis, o istorijos vyks- 
mas — rimtas veiksnys, kurio negalima pažeminti į širdies aferų 
foną. 1796 m. gavęs režisuoti Egmontą, Schilleris parodė, kaip 
reikėjo siužetą traktuoti: jis padarė politinį vyksmą pamatinių 
elementu, o meilę — epizodu. Tuo autorius nebuvo patenkintas, 
įvestą dramatiškumą laikydamas iš Plėšikų laikų užsilikusių 
žiaurumu. 

Bet ir naujesniųjų laikų kritikai ne ką geriau už Schillerį 
atsiliepia. Bulthaupto sprendimu „Egmontas krinta ne kaip 
įsipainiojęs į dideles aistras arba į doros dėsnių pinkles, bet 
kaip auka nepamatuoto lengvamaniškumo".  Lewes neapsirik- 
damas veikalą laiko „dialogizuotu romanu, o ne drama". 


Nors Egmontas nėra tikras scenos veikalas, tačiau iš jo spin- 
di kūrybos — ypač lyrikos — perlai. Gyvai jame vaizduojamas 
klaikus žmonijos laikotarpis. Ryškiomis spelvomis piešiamas nie- 
derlandų gyvenimas, o tiesiog meistriškai varodyta Egmonto ir 
Klaros meilė. Klara — tikra Goethes simpatija. Ti — kaip Adel- 
heida Goetze ir dar daug kitų panašių — yra laisvai sukurta jo 
mylinčios širdies ir išdailinta visomis poetinėmis priemonėmis. 
Ji visa dvelkia žavinčiu meilumu, pavergiančiu ir plieno širdį. 
Nors ir Klara tik išsvajota — bet ar nors vienas žodelis nėra pa- 
imtas iš gyvenimo? Sakysime, kad ir toje vietoje, kur ji anali- 
zuoja savo meilę — 
Klūrchen: „„MWenn ich so nachdenke, wie es gegangen ist, weiss 


ich's wohl und weiss es nicht. Und dann dart ich Egmont nur wieder 
ansehen, wird mir alles sehr begreiflich... Ach, was 'st's ein Mann! Al- 

le Provinzen beten ihn an, und ich in seinem Arm sollte nicht das gliick- 
lichste Geschėpi von der Welt sein? 
Matter: Wie wird's in der Zukunit werden? 
Klūrchen: Ach, ich frage nur, ob er mich liebt, und ob er mich 
liebt, ist das eine Frage? 


Gaila tik, kad ta moralinė situacija, kurioj ją mums kūrė- 
jas parodo, neleidžia pilnai gėrėtis jos grakštumu ir drąsa, — 
juk pats Goethe ją pavadino „niuansu tarp prostitutės ir deivės". 

Bet ką ir beprikištum šiai dramai, ji buvo ir bus populiari. 
Ja dar ypačiai gėrimasi dėl 1810 m. Beethoveno jai parašytos 
uvertiūros, vyrišku rimtumu keistai kontrastuojančios jausmin- 
gumu paremtam kūriniui. Žmonija tiesiog apakinama, kai Goe- 
thes deimantus savo šviesa uždega Beethoveno saulė. 

Goethes kūryboj Egmontas užima tokią pat vietą, kaip Don 
Carlos -— Schillerio: abiejuose kūriniuose dar kiek žymu Sturm 
und Drango dvasia, bet kartu jaučiamas ir giedresnio meno troš- 
kimas. Dėl to Schilleris parašė savo veikalą jau nebe proza, 
bet skambiomis, kad ir dar ne visai išdailintomis, eilėmis, o Goe- 
thes pavartota proza, ypač į galą, tokia laki, kaip klasiškos Ifi- 
genijos eilės. Tai reikšminga permaina, daug pasakanti apie 
pamatinius pasikeitimus kūrėjo sieloj. 


IFIGENIJA 


Paniuręs vaikščiodamas gamtoj be kiparisų, draugystėj 
be Junonų, Gothe, neseniai Romoje tikrai „supratęs, ką reiškia 
būti žmogumi“, negalėjo dovanoti krikščionybei, kam ji „barba- 
riškomis rankomis" sugriovusi helenų klestintį žmogiškumą ir 
jo atvaizdą mene. Gera, kad bent renesansas nors kiek prasklei- 
dęs seną humaniškumo vėliavą ir apgynęs ją nuo „nuolatinių Baž- 
nyčios puolimų". Jis įsitikinęs, kad popiežius turės kada už- 
leisti vietą jo garbinamai bedogmei religijai. 

Pats dabar dedas jos skelbėju ir rūpestingai saugoja savo 
„pagonišką charakterį". Nebūdamas karingas, toj kovoj tenki- 
nasi meno ginklais. O iš jų dar žymesnis už Egmontą yra Ifi- 
genija. 

Bet ši tendencija viena nebūtų buvus užtenkamas akstinas 
realizuoti mene savo idėją — vieni intelektuališki pergyvenimai 
niekados nepajėgdavo sužadinti Goethes kūrybos — jei jo šir- 
dis nebūtų giliai pergyvenusi Oresto tragedijos ir patyrusi sa- 
vo Ifigenijos išganingo poveikio, t. y., jei nebūtų prisidėję dar 
psichologiniai motyvai, 

Tokių buvo daug, nes įvairių kančių varginamas Wolfgang- 
as buvo pergyvenęs šiurpias dienas. 1775 m. rašė: „Gal būt 
greit vėl išvys mane nematoma Eumenidų rykštė iš mano tėvy- 
nės", o dar prieš porą metų buvo nusiskundęs: „žmonės sako, 
kad ant manęs kritęs Kaino prakeikimas“" Tuomet jį surami- 


„Wolfgangas Apollo“ 
Goethe Kampanijoje (Italijoje) 


Tischbeino paveikslas iš 1786|87 metų. 
Tapytas Romoje. Dabar yra Frankfurte. 

no Charlotte von Stein. Keldamas ir guldamas jausdavo jos 
laimingą įtaką. : 

Turint temą, beliko surasti siužetą, išreiškiantį visa, kas 
spaudė jo širdį, džiugino sielą. Jį rado pamiltuose graikuose 
— Euripido dramoj Ifigenija Tauridėje. 

Sunkiau su pačiu darbu, nes nelengva susitelkti tokiame sū- 
kuringame dvare, kur, jo paties žodžiais betariant, „įkyrumas, 
viltis, meilė, darbai, vargai, nuotykiai, nuobodulys, neapykanta, 
kvailybės, paikybės, džiaugsmas..., papuoštas šventėmis, šokiais, 
skambučiais, šilku ir blizgučiais, krinta kaip kauleliai". Tačiau 
kūrybos demonas, kartą ji užvaldęs, jau nebepaleido. Dėl to, 
nuo visų atsiskyręs, ugdė savo kūrinį, planuotą jau nuo 1776 m. 
1779 m. sausio mėnesį, bejojant kartą į naujokų ėmimą, staiga 
veikalui susikristalizavus, buvo lyg priverstas pradėti rašyti. 
Kad mintys sklandžiau plauktų ir būtų kilnesnės, poetas pasi- 
kvietė muzikantus į savo sodą, kur paprastai kurdavo. Kovo 
mėnesį veikalas buvo baigtas, o balandžio 6 d. jau ir viešai su- 
skambėjo ši žmogiško kilnumo simfonija. Išsyk kūrinys parašy- 
tas proza, 1786 m. perdirbtas į skambias eiles, o kiek vėliau Ita- 
lijoj jau visiškai apdailintas. — 

Ifigenija yra kilusi iš nuodėmių slegiamos tantalidų gimi- 
nės. Ji, vienintelė be kaltės, patariant žyniui Kalchantui, turėjo 
būti paaukota Dijanai tarnauti. Bet deivė ją perkėlė į Tauri- 
dę, kad ten ji, graikų pavyzdžiu, kartu švelnintų karaliaus Thaos 
valdomų gyventojų papročius. Svetimame krašte ji ilgisi tė- 
vynės, ieško, kaip ir pats kūrėjas, Graikijos — 


An dem Ufer steh' ich lange Tage, 
Das Land der Griechen mit der Seele suchend. 


Dar vis gyvendama viltimi sugrįžti pas savuosius, atsisako tekėti 
už karaliaus, ir jos įtaka krašte dėl to ima mažėti. Užsirūstinęs 
Thaos iš naujo įsako aukoti Dijanos garbei svetimųjų gyvybę. 
Pirmiausia turėtų būti aukojami tik ką suimti graikai — Ores- 
tas ir Pyladas. Pirmasis yra Ifigenijos brolis, prakeiktas užmu- 
šęs savo motiną, kartu su meilužiu nužudžiusią vyrą, jo 
tėvą. Dėl to jam susimaišęs protas, arba, pasak graikų, jį perse- 
kiojusios piktos fūrijos. Apolonas jam buvo žadėjęs, jei sugrą- 
žins seserį į Graikiją, prakeikimą nuo jo nuimti — 


Bringst du die Schwester, die an Tauris Uier 
Im Heiligtume wider Willen bleibt, 
Nach Griechenland, so 16set sich der Fluch. 


Orestas buvo įsitikinęs, kad, taip sakydamas, Apolonas turė- 
jo galvoje savo seserį, t. y. Dijanos paveikslą. Tauridėj su savo 
draugu Pyladu atvyko tos šventybės pavogti. Bet čia buvo su- 
imtas, ir dabar jo laukė mirtis iš jam nepažįstamos žynės rankos, 
Su ja bekalbėdamas, jis pamažu pažino savo seserį. Piktų dva- 


Goethe, 7. 


dans DI 


sių kamuojamų protų vaizduodamasis esąs Ifigenijos aukojamas, 
apalpsta. Atsigavęs tariasi esąs miręs ir tuo atpirkęs savo kal- 
tę. Dijana, Ifigenijos prašoma, grąžina jam protą. Brolis su 
seserim nutaria bėgti į tėvynę ir kartu su savim pasiimti deivės 
paveikslą. Pylado įkalbama iš pradžių, stengdamasi išsiva- 
duoti, sesuo nori pasinaudoti ne tik gudrumu, bet ir klasta. Bet 
greit vėl grįžta į tikrąjį kelią, atvirai išdėstydama karaliui sa- 
vo planą. Šis, nugalėtas tokios tiesos meilės bei kilnumo ir at- 
siminęs savo pažadą — grąžinti ją į Graikiją, — sutinka leisti 
jai vykti. Orestas, lyg įkvėptas, dabar supranta tikrą pranašys- 
tės prasmę, ne Apollono, o savo paties seserį jis turi gabent į 
Graikiją. 

Kūrinys baigiasi Oresto žodžiais seseriai — tokiais pat, 
kokiais prabildavo Wolfgangas Charlottei — 


„„Von dir beriihrt, 

War ich geheilt; in deinen Armen fasste 
Das Uebel mich... 

„Zum letzten Mal... 

„dann entfloh's 
Neu 

Geniess ich nun durch dich das weite Licht 
Des Tages. 


Siužetas, kaip matėme, paimtas iš tantalidų sakmės ir ja pa- 
grįstų Euripido, Racine'o ir kitų Goethei gerai žinomų perdirbi- 
mų. Tačiau nuo savo pavyzdžių Wolfgangas tiek nutolo, kad nau- 
jąjį kūrinį Schilleris visai teisingai galėjo pavadinti „nuostabiai 
negraikišku, modernišku". Bet yra apsčiai ir antikiškumo, sakysi- 
me, kad ir pačiame kūrinio idejos supratime. Jis ir jaučiamas iš 
to „imponuojančio didingo ramumo“, kuriuo veikalas dvelkia; 
iš „kilniai gražios rimties“, kuria rutuliojasi visas veiksmas ir 
kuri nenukenčia nė „smarkiausiuose aistros išsiveržimuose“. Ir 
technika antikiška: išlaikytas vietos, laiko ir veiksmo vienumas. 
Intryga, kiek galima, paprasta, vos keli bruožai. "Tik gaila, 
kad joje nustelbti dramatiški elementai. Per visą vaidinimą 
mes nejaučiam jokio tragiško įtempimo, vos besužadinamas ir 
mūsų smalsumas sužinoti, kaip autorius išvengs nuteistųjų mir- 
ties. Dėl to Ifigeniją sunku pavadinti drama. Jai kur kas ge- 
riau tiktų dramatinės poemos vardas. Vadinas, dramatinių suge- 
bėjimų atžvilgiu Goethe žymiai atsilieka nuo Euripido. To- 
liau veiksmas yra grynai dvasinis ir dėl to vyksta tik asmenų 
sieloje. O tų asmenų yra tik penki. Visas išviršinis aparatas 
tyčia išleistas. Apie kulisus, kostiumus, gestus ir pan. beveik 
nieko nesakoma, paliekama visa tai artistų nuožiūrai ir žiūro- 
vų vaizduotei. Antikizuojanti ir kalba. Ji plaukia lengvai, 
lyg baltaburis laivas; žėri, kaip aukso srovė, ir skamba arfos 

tonais. Po visą tekstą išbarstyta daugybė tiksliai suformuluotų 
skambių posakių, kuriais ir šių dienų inteligentas mėgsta pagra- 
žinti savo kalbą, nors jų šaltinį jau, gal būt, seniai užmir- 
šęs, pav.: 

Ein edler Mann wird durch ein gutes Wort 

Der Frauen weit gefihrt; 


Du sprichst ein grosses Wort gelassen aus; 
Lust und Liebe sind die Fittiche zu grossen Taten; 


Lass dem Stern der Hofinung, der uns blinkt, 
Mit frohem Mut uns klug entgegensteuern; 


Rettet euer Bild in meiner Seele ir t. t, 


Forma čia nėra tik išviršinis rūbas, užvilktas ant turinio — 
ji visai atsako jam ir dėl to išrodo. lyg savaime su juo suaugusi. 

Žymiausias kūrinio veikėjas, Ifigenija, dėl savo taurumo 
dažnai laikoma labai artima krikščionybei ir daroma net savotiš- 
ka šventąja. Iš tiesų, joje yra daug krikščioniškumo. Tai net 
ir pats kūrėjas jautė, pasisakydamas neleisiąs Ifigenijai nieku 
prasitarti, ko negalėtų sakyti jo Italijoje matytas šv. Agnietės 
paveikslas. Ją ir laiko die Milde, die herab in menschlicher 
Gestalt vom Himmel kommt. Ji tikrai yra pro humaniškumo 
šventovės vitražą įspindęs maloningas krikščionybės spindulys. 
Ji stebuklingai paveikia šėlstantį brolį; jį pagydo ir gelbsti nuo 
tykojančių pavojų. Tačiau nė žodžio apie nuodėmę ir krikš- 
čionišką atgailą, išganymą ir šventumą.  Savaimingas Ifigeni- 
jos „kilnus gerumas“ tildo skausmus, kelia sielą ir plauna ją 
nuo nusidėjimų. Jos žavingas blaivumas. taurus užsilaikymas 
numalšina nepažabotą aistrą. Ne Dievas atleidžia atgailojan- 
čiam kaltes, bet žmogus gydo žmogų. Tai Goethe ryškiai pa- 
brėžė, tardamas Ifigenijos adresu: 


Alle menschlichen Gebrechen 
Sūhnet reine Menschlichkeit. 
Taigi, nors ir jaučiama kūrinį augus krikščioniškoje at- 
mosteroje, tačiau pamatinio jo charakterio tai nepakeičia. 
Pirmą kartą čia, šiuo veikalu, — formaliniu atžvilgiu lai- 
komu vienu iš tobuliausių ne tik vokiečių literatūroj, — kuris, 
pasak paties kūrėjo, esąs verteufeli human, Goethe ir viešai 
nustoja būti krikščioniu. Ifigenija yra žymus pasireiškimas to 
vis stiprėjančio poeto suhumaniškėjimo, dabar duodančio kas- 
kart aiškesnį jo darbui ir veikalams atspalvį. Vėliau tai ir jis 
pats prisipažino: „Mano raštų ir gyvenimo prasmė bei reikšmė 
yra gryno žmogiškumo pergalė.“ 
Kūrinio reikšmė platesniam kultūros pasauliui glūdi kaip 
tik toj humaniškumo idejoj. Ifigenija (1187) yra daugiau, ne- 
gu tik literatūros veikalas, tai yra manifestas, net tam tik- 

ra evangelija. Joje dailiau, negu kada nors, skelbiamas suanti- 
kintas vokiečių idealizmas, kuone vienu laiku su Lessingo Aa- 
thanu (1779) ir Schillerio Don Carlosu (1789). Kalbingai ir 
skambiai prabilo šis triumviratas ne tik į vokiečius, bet ir į 
visą Europą. Dėl to ir nenuostabu, kad nuo šiol humaniškumas 
pasidarė viso laikotarpio svarbiausia sąvoka. 


TASSO 


Kartu su Ifigenija iš Italijos Goethe parsigabeno dar kitą, 
beveik pabaigtą, dramą — Tasso. Tasso yra lyg Oresto, bet kartu 
ir Wertherio, brolis, toks pat meilės ligonis, tik gyvenąs kitokioj 
aplinkoj. Todėl dar 1827 m. pats autorius jį vadino einen ge 
steigerten Werther. Tasso kai kuria prasme yra pats Goethe, o 
visas kūrinys ne kas kita, kaip nauja meniškai suformuluota 
išpažintis ir, cum grano salis, Ifigenijos tęsinys: Oresto sesuo 
čia virto Tasso simpatija. 

Pirmas dramos psichologinis šaltinis yra paties kūrėjo 
audrininko kova su savo konvencijos pančiais suvaržyta aplin- 
ka. Linkęs gyvenime laisviau jaustis ir užsimojęs sprogdinti 
siaurus Weimaro gyvenimo rėmus, patyrė daug viešų kaltinimų 
ir dar daugiau slaptų intrygų, kurios jį tol nervino, kol, skrupūlų 
pagraužtas, anksčiau taip savim pasitikėjęs, jis krito į melan- 
choliją. Dar labiau jį prislėgė jo Strassburgo laikų draugo 
Lenzo, taip pat smarkaus audrininko, susipainiojimai dvaro eti- 
ketos pinklėse. Šis, kaip sakoma, dėl vienos ponios pabučiavi- 
mo buvęs iš Weimaro ištremtas. 

Iš savo tragiško konflikto, paįvairinto kitų pavyzdžiais, 
Goethe, kaip jau įprasta, stengėsi išsilaisvinti, gvildendamas jį 
savo kūryboj. Tokiam dvasios padėjime jis pajuto savo gimi- 
nystę su Tasso (1544-95), kurį didelis nepasitikėjimas savimi ir 
2plinka, lyg kokį beprotį, varinėjo po Italiją, kol pagaliau 
mirė, nesulaukęs siekiamo vainikavimo Romos kapitole. Tas- 
so, pilną keistybių ir tragiškumo gyvenimą, Goethe, dar vaikas 
būdamas, buvo skaitęs iš Koppo Išvaduotosios Jeruzalės vertimo. 
Tas aprašymas jam taip giliai įstrigo į galvą, kad nebeišdilo iš 
jo atminties. Taip iš jo paties pergyvenimų ir šių gilių pirmos 
jaunatvės įspūdžių dar 1780/81 m. kilo pirmutiniai du veiksmai. 
Poetas tada visai indentifikavosi su savo karžygiu, o Charlottė— 
su princese. Dėl to mylimajai ir pareiškė, kad kurti Tasso esą 
ne kas kita, kaip jai pačiai rašyti. Kitą kartą dar aiškiau prisi- 
pažino: „Rašydamas Tasso, aš garbinu tave“? Šiuose dviejuo- 
se aktuose griežtai pasisako prieš dvaro intrygantus, vaizduo- 
jamus Antonijaus asmeny. 

Antras psichologinis motyvas glūdi kovoj tarp poezijos ir 
realybės, kuri apie dešimtį metų krimto Goethes širdį. Tuo bū- 
du jo sieloje — kaip dažnai įvykdavo jo gyvenime — rungėsi 

dvi jėgos: poetas (Tasso) su valstybininku (Antonio). Nors 
Wolfgangas iš karto labiau palaikė pirmąjį, tačiau bebręstąs 
Goethe pamažu apsiprato ir su antruoju. Dėl ko Tasso ir An- 
tonio yra priešai, kūrėjas, darydamas aliuziją į save, aiškina šio- 
mis eilėmis: 

Zwei Manner sind's, ich hab' es lang geiūhlt, 

Die darum Feinde sind, weil die Natur 

Nicht einen Mann aus ihnen beiden formte, 


Vis didėjanti Antonijui simpatija ir tolinimasis nuo Tasso 
bus buvus priežastis to, kad kūrėjas, baigęs antrą veiksmą, pa- 
dėjo veikalą į šalį. Kada po šešerių metų, t. y. 7787 m. Italijoj, 
fragmentą vėl pavartė, šis rodėsi jau nebetinkąs tolesnei kūrybai. 

Yra dar trečia psichologinė šaknis, būtent: Goethe, kad ir 
iš miestelėnų kilęs, bet turįs aristokratiškų polinkių, norėjo pa- 
statyti maloningam ir atlaidžiam! savo mecenatui, hercogui, ir 
įo dvarui amžiną paminklą. 

Visi šie pergyvenimai, vieni silpniau, kiti ryškiau, atsinau- 
jino signor Mollerio širdy. Juos dar pagilino kunigo Sarassio 
neseniai išleista Tasso biografija, iš kurios ėmė smulkmenas apie 
to keisto poeto gyvenima. Taip pamažu susiformavo ši fabula: 

Mažame Italijos dvare, Ferraroje (suprask Weimare), pil- 
name meno entuziastų, gyvena poetas Tasso. Visų jam nuo- 
širdžiai reiškiama pagarba, tačiau pilnai jo nepatenkina, nes jis 
myli jam neprieinamą hercogo seserį, princesę Leonorą. O ta 
beviltė meilė juo skaudžiau graužia jo širdį, kai jis tikrai žino, 
Leonorą ji taip pat mylint, bet, tradicijų ir viešos nuomonės 
varžomą, negalint jam tos meilės atvirai pareikšti. Drama prasi- 
deda giedria scena, kai vieną gražią pavasario dieną princesė su 
grafiene Leonora Sanvitale vainikuoja sode pastatytus Virgili- 
jaus ir Ariosto biustus. Jos neslepia ir savo palankumo didį 
kūrinį bebaigiančiam Tasso. Giria jį ir pats hercogas, nors 
jam ir nepatinka poeto žmonių baimė, užsidarymas, neišaiški- 
namas blaškymasis ir p. Jiems taip bekalbant, prisiartina ir 
pats kūrėjas ir įteikia pabaigtą savo veikalą. Princesė, padėko- 
dama už visus, vainikuoja jį Virgilijui skirtu vainiku. Kaip tik 
tuo pačiu metu hercogo ministeris Antonio grįžta iš Romos, kur 
buvo išvažiavęs diplomatiniais reikalais. Tai duoda progą Goe- 
thei atviriau išsitarti apie popiežių, jo veikimą ir apie katalikiš- 
kają Romą apskritai, 


„wo Ieierliche Klugheit 
Die Hande segnend hebt und eine Welt 
Zu ihren Fissen sieht, 


Antonio lūpomis jis giria 


„„den hohen Sinn des Papstes, 

stebėdamasis jo visą pasaulį apimančių horizontu ir sugebėji- 
mu įvertinti reiškinius ir asmenis pagal tikrą jų vertę: 


Er sieht das Kleine klein, das Grosse gross.., 
Nur der erfahr'ne Mann besitzt sein Ohr, 

Der tatige sein Zutrauen, seine Gunst... 

Es liegt die Welt so klar vor seinem Blick... 
Wenn man ihn handeln sieht, so lobt man ihn. 
In seiner Nžhe dart nichts miissig sein! 

Was gelten soll, muss wirken und muss dienen... 


Pats turėjęs reikalą su popiežium, stebisi jo išmintingumu — 


Welcher Kluge fAnd' im Vatikan 
Nicht seinen Meister? 


Antonio tačiau Tasso ironizuoja; tai poetą, žinoma, labai 
užgauna. Iš šitos įžeistos ambicijos, nerviško jautrumo, viltin- 
go-bevilčio lūkuriavimo, pavyduliavimo ir t.t. išsiplėtoja visas 
koniliktas. Užgautą poetą suramina jį mylinti princesė, be kita 
ko, pamokydama jį, esą, „gyvenime leidžiama ne tai, kas patin- 
ka“, kaip mano Tasso, bet „tai, kas tinka". Atsidavęs jai mokinys, 
išskaitęs jos žodžiuose kažin kokį meilės prisipažinimą, nudžiu- 
gęs sutinka susitaikyti su Antonio. Bet šis, nesimpatizuodamas 
poeto entuziazmui, savo pamokymais jį lyg šaltu vandeniu apipila. 
Žodis po žodžio, ir vėl įžeistas jaunuolis Tasso užgaulingam 
diplomatui grasina špaga. Hercogas baudžia karštuolį lengvu 
namų areštu, o savo ministeriui liepia kaip nors susitaikyti. 
Meili, bet egoistė, grafienė Leonora trokšta, kad Tasso lydėtų ją 
į Florenciją ir liktų su ja, manydama taip iškilti jo dainose ir 
įsigyti tokį nemirtingą vardą, kaip, sakysim, Petrarkos Laura. 
Bet jis rengiasi į Romą, kur draugai laukia jo atvykstant su savo 
kūriniu.  Atkalbinėjantį nuo šio plano Antonio jis išplūsta, o 
atsisakantį išduoti veikalo rankraštį hercogą visaip įtarinėja. 
Paskutinę viltį deda į princesę ir, kai ši jį širdingai prakalbina, 
jau seniai pusiausvyros netekęs Tasso, užsimiršdamas, visiems 
matant, ją apkabina. Dėl to sugėdintas ir kaip beprotis sulai- 
kytas, jis visai sumišo. Bet supratęs savo nuodėmingą liguis- 
tumą, atsiduoda, pagaliau, Antonio globai — 


Ich fasse dich mit beiden Armen an! 
So klammert sich der Schiffer endlich noch 
Am Felsen fest, an dem er scheitern sollte. 


Paprastai dvasios ligos netinka dramos siužetui, todėl šis 
kūrinys yra retybė ne tik vokiečių, bet ir pasaulinėj lite- 
ratūroj.  Shakespeare'as, pasitikėdamas savo genialiu sugebėji- 
mu, panašų hipochondriką buvo įvedęs į sceną savo Hamletu; 
bet dramatiškai parodyti genijaus melancholišką pasiryžimą, 
siekti nepasiekiamo tikslo ir širdgėlą dėl savo nepasisekimo, 

pirmas stengėsi Goethe. Bandymas kai kuriais atžvilgiais pa- 
vyko, ypač dviejų faktorių dėka, būtent: pirma, dėl paties kū- 
rėjo panašumo į vaizduojamą didvyrį, antra, dėl sugebėjimo 
tiksliausiai vaizduoti net švelniausius sielos pergyvenimus. Tik 
apsigimęs psichologas gali taip subtiliai išnarplioti jausmų mez- 
ginį ir iškelti liguistą psichinį vyksmą į meno viršūnes. 


Ferrara, kur vaizduojamas dramos veiksmas, tai nėra klestįs 
renesanso meno centras Italijoje, nes jam trūksta, anai gadynei 
įgimto, geismo valdyti, politikos žiaurumo ir verdančios dėl mo- 
ters meilės aistros. Ferrara yra maždaug tas pats Weimaras, kur 
humaniški džentelmenai, išėję vokiečių idealizmo ir ponios von 
Stein mokyklas, tikri 18. šimtmečio schone Seelen, švelniai su- 
sižavi antike. Kokį pasipiktinimą sukelia šių jautranervių tarpe 
viena nekruvina, ir jau pačioje užuomazgoje užgniaužiama, dvi- 
kova! Tuo tarpu 16. amžiuje kova be kelių užmuštų buvo lai- 
koma vienu nieku. 


Hercogas, — tai Karolio-Augusto atvaizdas, kurį, pamiršęs 
savo tėvo, garbingo respublikono, pavyzdį, Weimaro dvaro poe- 
tas aukština, tačiau nepraleisdamas patogios progos priminti 
mecenatui jo pareigas genijų atžvilgiu — 


Und es ist vorteilhaft, den Genius 
Bewirten: gibst du ihm ein Gastgeschenk, 
So lasst er dir ein schoneres zurick. 
Die Statte, die ein guter Mensch betrat, 
Ist eingeweiht; nach hundert Jahren klingt 
Sein Wort und seine Tat dem Enkel wieder, 


Švelni princesė yra tiek Charlottės von Stein, tiek herco- 
gienės Luizos retušuoti portretai. Gudrios grafienės Leonoros 
pirmavaizdis ar tik nebus buvusi Goethes draugė, grakšti ir ra- 
tinuota grafienė Werthern. Ir intryguojančiam ministeriui An- 
tonio Weimare, kur visi pavydėjo Goethei jo privilegijuoto 
padėjimo, modelių, žinoma, taip pat nestigo. 


Formaliniu atžvilgiu Tasso lygus Ifigenijai, nes visais at- 
žvilgiais abu vertingi klasicizmo vaikai. Įuose abiejuose visur 
stropiai išlaikytas laiko, vietos ir veiksmo vienumas. Asmenų 
skaičius sumažintas iki minimumo. Intryga, išaugusi iš vieno 
menko įvykio — Tasso apvainikavimo, yra ištisai paprasta. O 
būdama dar išvidinio pobūdžio ir nepaprastai švelniai plisdama, 
ji lyg paslėpta. Charakteriai žymiai sustilizuoti, nes ryškesni 
atskirų individų bruožai ištrinti, nušlifuoti. 


Kalba, atsakanti siužetui, taip pat yra lyg išvidinė. Nors ji 
eteriška, bet išreiškia ir stipresnius jausmų prasiveržimus, 
tačiau con sordino. Nuo jos neatsilieka eiliavimas, nuo- 
stabiai pritaikytas įvairiems charakteriams bei situacijoms ir iš- 


— 104 — 


keliąs savo dailių ritmų pavyzdingai suformuluotas ir dėl to 
giliai į galvą smingančias mintis, pav.: 


Es bildet ein Talent sich in der Stille, 
Sich ein Charakter in dem Strom der Welt. 


Willst du genau erfahren, was sich ziemt, 
So frage nur bei edlen Frauen an. 


Der Mut stellt sich die Wege kiirzer vor. 


Wer sich entschliessen kann, besiegt den Schmerz, 


Wir hoffen immer, und in allen Dingen 
Ist besser hoffen, als verzweifeln, 


Frei will ich sein im Denken und im Dichten: 
Im Handeln schršnkt die Welt genug uns ein, 


Šios sužymėtos gerosios dramos ypatybės daug ką sugundė 
laikyti Tasso tobuliausiu Goethes kūriniu, o kalbos atžvilgiu—vo- 
kiečių kalbos viršūne. Tebūnie leista padėti čia vieną kitą klaus- 
tuką. 

Pirmiausia reikia paimti kūrinio pavadinimą „drama“ į ka- 
butes, nes dramatiškumo jame maža. Visa tragedija vyksta vie- 
noje Tasso sieloje, kitiems to gerai nė nepastebint. Jausmai rit- 
miškai banguoja tai šen, tai ten, bet nuo to žiūrovų širdis nė kiek 
neima smarkiau plakti ir jiems kvapo neužima. Dar pusė bėdos 
būtų, jei vyriausio veikėjo širdy kilęs konfliktas būtų bendro 
pobūdžio ir dėl to draskytų kiekvieno krūtinę. Bet ir to nėra, dėl 
to kitiems nei šilta nei šalta dėl tų mažyčių širdgėlų, kuriomis 
neturi kur laiko dėti dvariškiai vieni kitus kibina ir erzina. Goe- 
thes sieloje kilę nesusipratimai tarp poeto, nenorinčio įsileisti 
valdininko, ir tas aristokratiškas fonas, kuriame viskas vyksta, 
yra perdaug ekskliuzyviški, per maža turi savy bendro žmo- 
giškumo, kad jie galėtų ir kitus dominti. Kad galima būtų tuo 
gėrėtis, reikėtų būti jau geram žinovui tų Weimaro užkulisų, 
kuriems ir kuriuose Tasso ir buvo rašytas. Net ir pats tikrasis, 
t. y. istoriškasis Tasso kažin, ar galėtų pasakyti, kodėl tokioms 
intrygoms atvaizduoti ir kovai tarp kūrėjo ir ministerio ilius- 
truoti jis, o ne kas kitas, buvo keliamas iš grabo. 

Šiuos ir daug kitų panašių klausimų, dar autoriui gyvam 
esant, pasistatė sau visuomenė, ir dėl to Tasso tik 1807 m. pirmą 
kartą buvo suvaidintas. Nuo tų laikų jo populiarumas nė kiek 
nepadidėjo, ir šis kūrinys tikrai būtų jau seniai tapęs negyva 
raide, jei ne toji daugybė gerai suritmuotų' klausą tiesiog užbu- 
riančių eilių. Šia meliodinga kalba dar ilgai žavėsis muzikai, 
kai literatai jau seniai bus Tasso pamiršę. 

Christiane Vulpius 


„Iš gausios formomis Italijos aš buvau atstumtas į beformę 
Vokietiją, o giedrą dangų turėjau pakeisti apsiniaukusiu. Drau- 
gai, užuot suraminę,... įstūmė mane į nusivylimą. Išrodė, kad 
mano susižavėjimas čia vos žinomais [klasicizmo] dalykais. 
mano skundimasis dėl netektų turtų juos įžeidžia. Nebuvo 
nė vieno, kurs mane būtų atjautęs ar supratęs mano kalbą? 

Taip skundėsi Goethe, ką tik sugrįžęs iš pietų kraštų. Tie- 
sa, jis dabar laisvas nuo įkyrių valdžios pareigų. To žinioj da- 
bar tik mėgiamiausi dalykai: Jenos universitetas, teatras, mu- 
ziejai ir pan. Į kabineto posėdžius lankosi, kada patinka, ir, her- 
cogui nėsant, sėdasi į jo sostą. O tas hercogas beveik kasdien 
kviesdavosi pranešti apie savo kelionę. Bet... 

Nors Goethe kalbingai skelbia kitiems helenų grožį ir 
skatina vykti gėrėtis tais stebuklingais meno turtais, bet ma. 
ža kas domisi jo naująja dvasios tėvyne. "Todėl suprantama, 
kad jis, jausdamasis nelaimingas, ima vis labiau tolti nuo kitų ir 
užsidaryti savyje. 

Nesutinka nė su Charlotte von Stein. „Savo poniai“ ka- 
daise būdavo rašęs kuone kasdien, kai kada net po keletą kartų: 
sakysime, vos atsikėlęs, ankstį rytą siųsdavo jai sveikini- 
mus, jai skirdavo ir paskutinį atdūsį prieš užmigdamas. Ke- 
liaudamas regi viską jos akimis, savo įspūdžius jai atpasakojo: ke. 
lionė į Harzą rašyta dėl jos, aprašymai antros kelionės į Švei- 
cariją ir į Italiją redaguoti vien tik iš jai siustų laiškų ir jai skir- 
to dienoraščio. 

Bet taip buvo seniau. O dabar, grįžęs, jis įsitikino, kad 
ši penkiasdešimt keturių su viršum metų moteris, sunykusi ir sir- 
guliuojanti, nėra tokia žavinti, kaip jo kelionės draugės. Kas 
kita jam dabar pasipainiojusi dvidešimt trijų metų briunetė! 
Ji tuojau krito jam į akį, kai, nė mėnesiui nepraėjus nuo jo grįži- 
mo, parke įteikė jam prašymą savo brolio reikalais. 

Ji buvo našlaitė, fabriko darbininkė, todėl menkai išlavinta 
ir ne kaip išauklėta. Užtat buvo gera siuvėja, dar puikesnė vi- 
rėja ir mėgo namų ruošą. Nepaprasta gražuolė ji nebuvo, už- 
tat žavėjo ne vieną pilnomis savo formomis, gundančiomis lūpo- 
mis ir maloniai erzinančiais judesiais. To pakako ir Wolfgangą, 
nusistačiusį gyventi pagal penkių pojučių evangeliją, iš karto 
pavergti. | 

Iš pradžių jis svaigulingą savo meilę nuo smalsių weima- 
riečių slėpė. Bet paskui patyręs, kad jo mecenatai per daug 
nesipiktins tuo keistu Jiaison, pasiima Christianę į savo namus, 
tuo sudarydamas savotišką Gewissensehe. 

Nors tokio visagalio ministerio elgesio kritikuoti niekas 
nedrįso, bet ir giriamas jis nebuvo. Niekas nesuprato, kaip šio ne- 
paprastų gabumų ir aukštą vietą užimančio žmogaus palydovė 

gali būti tokia moteris! Gal būtų jam dovanoję, jei panašiai 
būtų susidėjęs su kokia dvariške: juk, kol jis bičiuliavosi su 

Skaudžiausiai visa tai atjautė Charlottė, dėl to per penke- 
rius metus nerašė jam nė žodelio. Paskui, kiek atsipeikėjusi, 
dramoj Dido buvusį draugą piktai pašiepė. O jo „tarnaitę“, 
kaip tikra pavyduolė, žodžiu, raštais ir veiksmais piktai per- 
sekiojo. 

Tam tikslui ji turėjo pakankamai medžiagos, nes jos pats 
Goethe, įvairiai apie ją atsiliepdamas, suteikė. Kartą vienam sa- 
vo draugui apie Christianę šitaip išsireiškė: „Jūs turit žinoti, kad 
žmonai mano veikalai tai negyva raidė — ji nė eilutės jų ne- 
skaičius. Dvasios pasaulis jai neegzistuoja. Ji yra puiki šei- 
mininkė ir veda tik mano namų reikalus... tai jos sritis. Be to, 
ji mėgsta puoštis...“ 

Goethes susirašinėjimas su ja patvirtina šiuos žodžius, nes 
jame kalbama beveik vien apie virimą ir skalbimą, apie vyną ir 
muilą. Jos ortografija neišgydoma. Tai matyti iš šių kelių 
pavyzdžių: vietoje Organ ji rašo Arckam, toliau, niixe vietoj 
Nixe, Gridick (Kritik), Efijenie (Iphigenia), Iidaligen (Ita- 
lien), Eks Sembeler (Exemplar), Abordiere (Ouverture), Bie- 
beldick (Bibliothek), i6richen (Ferien). Savo vyrą vadina 
einsigeliebter (einzig Geliebter), o jo svarbiausią užsiėmimą, 
literatūrą, — lindrattur. Koks prastas buvo jos išsilavinimas, 
matyti dar iš to, kad sunkiai išskaitydavo savo vyro, rodos, ga- 
na ryškią rašyseną. "Tokiais atvejais dažniausiai turėdavo pa- 
gelbėti tarnaitės. Visoj jos korespondencijoj yra gal tik 
viena vieta, rodanti jos susidomėjimą kultūros reikalais, — bū- 
tent, ta, kur ji mini vieną knygą, skaitytą ligi vėlybos nakties. 
Tai buvo romantiko Tiecko Genoveva. Kitoj vietoj dar karto- 
ja iš vyro veikalo Reineke Fuchs trumpą žodelį — Pfingsten, 
das liebliche Fest. Ir viskas. 

Suprantama, kad Goethe vis atidėliojo ją paimti į savo na- 
mus, o paskui, ir priglaudęs ją, apie septyniolika metų nevalgy- 
davo su ja prie vieno stalo. "Taip pat savarankiškai piniginių 
reikalų tvarkyti, nors šiaip visa namų ruošos našta buvo ant 
jos pečių užkrauta, jai nedavė. 

Kaip galėjo toks genijus jungtis su šia moterimi, įeidamas į 
skaudžius konfliktus su savo sąžine, aplinka ir pasauliu, daug 
kam yra neišsprendžiama mįslė. Arčiau įsižiūrėjus, ji tokia 
sunki nėra. Mat, jam labai rūpėjo, kad patikimas žmogus tvar- 
kytų jo ūkio reikalus ir užtikrintų jam patogų gyvenimą. O 
besenstančio ministerio reikalavimus, kad ir kapryzingiausius, 
Christianė pildė nuostabiai atsidavusi. 

Bet tai dar pilnai neaiškina jo keisto prisirišimo. Tai 
geriau paaiškėja, paskaičius jo 1788 m. rudenį parašytas 
Rėomische Elegien, kuriose naujai meilei statomas spin- 

dįs paminklas. Glamonėdamas Christianę, Wolfgangas prisi- 
mena Romos Faustiną ir išlieja savo džiaugsmą antikės poetų, 
sakysime, Katulo, Tibulo, Propercijaus ir k. sėkmingai varto- 
ta elegijų forma. Tose 24 elegijose kūrėjas mažai tesivaržo. 
Gyvena jis, tarsi, kokiam poetams skirtam pasauly, kur jokie 
doros įstatymai neapriboja kūrėjo jutimo galios ir išraiškos ga- 
limumų. Čia jis elgiasi pagal savo principą, kurį po garsiosios 
zavo kelionės, kalbėdamasis su draugu Meyeriu, taip formula- 
vo: „Tai sena, pusiau tikra, siaurapročių giesmė, kad menas 
turįs pripažinti doros dėsnius ir jiems pasiduoti!.. Jei jis an- 
trą pildytų [t. y. jiems pasiduotų], tai žūtų, ir tada geriau, kad 
jam tuojau būtų pakabintas akmuo ant kaklo ir jis paskandin- 
tas..'' Kitą kartą jis tuo pačiu klausimu taip pasisakė: „Me- 
nas savyje ir sau yra kilnus, todėl menininkas nesibijo žemų 
dalykų. | Tuos jam pasisavinant, jie net pasidaro kilnesni, ir 
taip mes matome didžiausius menininkus drąsiai naudojantis 
savo [t. y. tokia menininko] teise..." Šitokia drąsa pasižymi šiuo 
atveju ir Goethe, norėdamas išreikšti savo intymių geismų lai- 
mę. Christianės glėby Wolfgango išalkęs įautulingumas rado 
visa tai, ko seniai troško, taip pilnai, kad protarpiais jis išrodo 
tapęs tikru šios aistringos išdykėlės vergu. Štai kur, tikriausiai, 
glūdi šio seksualinio alliance'o, bet erotinio messalliance'o prie- 
žastis, 

Tiesa, tiek ministeris, tiek poetas retkarčiais kėlė maištą 
prieš šią baudžiavą, dėl to, norėdamas ką rimčiau dirbti, bėg- 
davo iš Weimaro į Jeną ar šiaip kur kojos nešė. Tačiau papras- 
tai ilgai neištverdavo, o kai, aplinkybių sutrukdytas, negalėdavo 
greitai grįžti, draskydavosi iš nepasitenkinimo. 


Taip buvo, sakysim, ir 1790 m. pavasarį, kai jis turėjo vykti 
į Veneciją sutikti iš pietų grįžtančią hercogo motiną Oną 
Amaliją. Vos tik atlikęs savo misiją, jis kuo greičiausiai smuko 
iš Italijos — ji jam nebereikalinga, dėl to ir nebeįdomi. Iš- 
tikęs biaurus oras ir, be to, pirmutiniai prancūzų revoliucijos 
smūgiai dar labiau apniaukė ir taip dėl atsitolinimo nuo Chris- 
tianės paniurusį jo veidą. 

Tokioj surūgusioj nuotaikoj jis parašė savo Venetiani- 
sche Epigramme. Jose iškelia tik blogąsias Ttalijos ypatybes. 
Virtęs lėbautoju, pyksta ant visko, primenančio, kuo turės baig- 
tis galantiški jo nuotykiai. Labiausiai jį siutino nepermaldau- 
įama Katalikų Bažnyčia ir ypač Kryžius, kurio tiesiog liguis- 
tiškai nekenčia — 


Vieles kann ich ertragen. Die meisten beschwerlichen Dinge 
Duld' ich mit ruhigeęm Muti, wie es ein Gott mir gebeut. 
Wenige sind mir jedoch wie Gift und Schlange zuwider; 
Viere: Rauch des Tabaks, Wanzen und Knoblauch und + 

Toliau dar ironizuoja — 


Tėrig war es ein Brot zu vergotten, wir beten ja alle 
Um das tagliche Brot: „Geb'es der Himmel uns heute!" 


Tik sugrįžęs pas mylimąją, atsigauna — 


Ob erfūlit sei, was Moses und die Propheten gesprochen 

An dem heiligen Christ, Freunde, weiss ich nicht recht. 

Aber das weiss ich, erfūllt sind Wiinsche, Sehnsucht und Tržume, 
Wenn das liebliche Kind siss mir am Busen entschlūft, 


Grįždamas iš Venecijos, gauna savo hercogo kvietimą at- 
vykti į Sileziją, kur Prūsijos karalius rinko tada kariuomenę 
kovai su Austrija. Jai laimėjus, Vengrija turėjo būti atskirta 
nuo Vienos ir Karolis-Augustas — pakviestas jos karalium. Nors 
politiniai tų žygių rezultatai buvo menki, bet Goethei jie davė 
progą pamatyti ligšiol nepažintus kraštus. 

Šiam planui nepavykus, atsirado naujas, būtent: kviesti 
Weimaro valdovą užimti Lenkijos karaliaus sostą. Šios pastan- 
gos aiškėjo iš A. F. von der Goltzo laiško, siųsto iš Varšuvos 
Prūsų diplomatui Lucchesiniui 1790 m. spalių 1: d. Realizavus 
tą sumanymą, Karolis-Augustas būtų tapęs kartu ir Lietuvos 
didžiuoju kunigaikščiu, o Goethe gal taip pat ir Lietuvos minis- 
teriu. Sąryšy su šitais ar panašiais planais rugpiūčio pabaigoj 
hercogas su savo favoritu iškeliavo iš Breslavo Lenkijos lankyti. 
Važiavo pro Tarnovicus, užsuko į Vieličkos druskos kasyklas 
ir pasiekė net Krokuvą. 

„Mes pergyvenom smagias ir naudingas dienas", praneša 
jis rugsėjo 12 d. į Weimarą, „nors daugumas dalykų pakeliui 
maža viliojo ir domino“? Tai buvo jo vienintelė kelionė į sla- 
vų kraštus, neskaitant dažnų ekskursijų į Bohemijos kurortus. 
Giliau į rytus Goethe nepateko. 

Iš šios kelionės be gamtos tyrinėjimų jo atminty liko dar 
Lenkijos-Lietuvos valstybė ir jos reikalai. Ir ar tik ne tuo pa- 
čių metu jis sumanė sau prieinamu būdu padėti asimiliuoti bei 
suvokietinti Lenkiją-Lietuvą. Mat, yra užsilikęs dokumentas, 
lyg rodas, kad ir šis taikingiausias, net kosmopolitu vadinamas, 
vokietis taip pat nebuvo laisvas nuo jo tautiečiams, tarsi, įgim- 
to Drang nach Osten. "Yas raštas, pavadintas Vorschlag zu5 
Einfihrung der deutschen Sprache in Polen, tikriausiai yra 
atsiradęs 1790/95 m. laikotarpy, t. y. netrukus po tos kelionės, 
gal būt, po 1795 m. įvykusio Lenkijos ir Lietuvos padalinimo, 
kuriuo ir Suvalkija buvo priskirta Prūsijai ir kartu su prūsams 
tekusiomis Lenkijos žemėmis sudarė naują provinciją — Neu- 
ostpreussen. "Taigi, Goethe savo sumanymą tam tikra prasme 
būtų galėjęs pavadinti ir „pasiūlymu, kaip įvesti vokiečių kal- 
bą Lietuvoj“ arba bent Suvalkuose. Ko jis norėjo ir kokias 

priemones siūlė savo planams vykdyti, geriausiai matysim iš 
čia paduodamų to rašto ištraukų: 


„Raštuose bei laikraščiuose buvo keliamas klausimas, kaip galima 
būtų įskiepyti lenkų tautai vokiečių kalbą... 

Todėl mes drįstame duoti, nors keistai skambanti, be smurto 
pasiūlymą... Turėtų būti įsteigta keletas skrajojamų teatro trupių — 
tiek, kad per metus jos kelis kartus, nors po trumpą laiką, svarbes- 
niosiose vietose galėtų šį tą suvaidinti.. Vyriausybė turėtų paskirti 
rinkinį mažų dialogų arba veikaliukų, kuriuos visi tie būreliai turėtų 
statyti: Jie būtų taip parašyti, kaip pasikalbėjimai gramatikose, ir 
apimtų visa, kas paprastai pasitaiko tos tautos gyvenime, tik jau gry- 
na, sklandžia vokiečių kalba... Reikėtų įsižiūrėti į viduriniąją ir že- 
mesniąją klasę, ką ji veikia nuo ryto ligi vakaro, nuo kūdikystės lig“ 
senatvės, paprasčiausiose, visiems bendrose aplinkybėse, ir rūpestingai 
rinkti ir panaudoti visus tokius išsireiškimus, kuriuos paprastame 
gyvenime ji dažniausiai vartoja, 

Tokių trumpų dramų rinkinys tada būtų atspausdinamas ir įve- 
damas į mokyklas kaip vadovėlis. Vardai ir visi veiksmai jame būtų 
lenkiški, o dialogas vokiškas, dėl to tas rinkinys galėtų būti įvairiai 
panaudojamas. Lenkiškoji knygos dalis tarnautų kaip skaitymo kny- 
ga tautine kalba..., o vokiškoji visai gerai praverstų galutiniam tik- 
slui, būtent, patenkinti artimiausius kalbos reikalus [t. y. išmokyti vo- 
kiečių kalbos]... 

Tokius veikaliukus galima būtų visaip paįvairinti ir pagyvinti. 
Sakysime, reikėtų parodyti iš žemesniojo luomo kilusį, kuriuomenėje 
tarnavusį lenką, kaip jis mokėtų ne tik gražiai elgtis, bet dar ir kalbė- 
ti vokiškai. Reikėtų vaizduoti tokiose situacijose, kur jis sau ir ki- 
tiems šiuo kalbos mokėjimu daug ir svarbiuose reikaluose padeda, duo- 
damas ryškų pavyzdį. Ką jis kalbėtų pats su savim arba žiūrovais, ga- 
lėtų būti lenkiška, o kita dialogo dalis — vokiška... 

Kai tokie dialogai, kaip paprastai atsitinka ir su kiekviena gra- 
matika, būtų duodami jaunimui į rankas, tai, gal būt, mokiniai ir pa- 
tys pradėtų tuos veiksmus kartoti; iš to galima būtų tikėtis didelės 
naudos kaip išviršiniam elgesiui, taip ir kalbai... 

Bet jei nenorima pripažinti mūsų pasiūlymui įvykdyti galimumo, 
tai jis teesie bent pavyzdys, skatinąs pagalvoti ir aptarti, kokiu bū- 
du menas... sumaniai būtų galima panaudoti didiems ir vertingiems iš- 
viršiniams tikslams siekti...“ 


Iš rytų, kurie jam taip nepatiko, bet kuriuos jis vis dėlto 
norėtų laimėti savo tautai, ministeris skuba namo. Prieš tai 
Herderiui iš Breslavo rašo: „„..Aš neturėsiu nė vienos sma- 
gesnės valandėlės, kol nebūsiu su Jumis vakarieniavęs ir miego- 
jęs su savo mergaite. Jei tik Jūs mane pamilsit, keli geri žmo- 
nės liks man palankūs, mano mergaitė bus man ištikima, mano 
kūdikis gyvens ir didelė krosnis bus gerai iškūrenta, tai tuo 
tarpu aš daugiau nieko netrokšiu"'. 

Tai gero dėduko norai. Juos reiškia ne koks senis, bet 
tas pats Goethe, kuris kadaise kreipdavosi į tą patį Herderį 
Prometėjaus šūkiais ir svaidydavo perkūnus. Bet nuo to pra- 
ėjo jau gerokai laiko, o, be to, šiuo tarpu jis pakliuvęs į pinkles 
moters, taip apsukusios jam galvą, kad vėliau, jau net pen- 
kiasdešimt ketvirtus metus eidamas, jis meldžia savo—irgi nebe- 
jauną—-Christianę: „Tik atsiųsk man artimiausia proga savo pas- 

kutinius naujuosius, jau šokant nuplėštus batukus, kad aš vėl 
turėčiau šį tą iš tavęs, ką galėčiau spausti prie širdies..." 

Namus pasiekęs, net ir su kaupu rado, ko troško, ir būtų 
buvęs tikrai laimingas, jei ne nauja bėda — Prancūzų revoliuci- 
ja. Klopstockas, Herderis, Wielandas, įaunasis Schilleris, Kan- 
tas ir daug kitų žymių žmonių iškart palankiai sutiko šį laisvės 
judėjimą; tik vienas Goethe, savo gamtos studijose išsiaiškinęs, 
kad organizmui — vis tiek, koks jis bebūtų — tokie šuoliai 
yra kenksmingi, ir, būdamas švelnios, apolitinės prigim- 
ties, tokių brutalios jėgos išsiveržimų nekentė. Neturėdamas 
kitokių ginklų, nutarė bent komedijoj pašiepti Versailles'o in- 
trygas ir Paryžiaus kvailybes. Tam tikslui 1791 m. parašė Gross- 
Cophta, kur visoj Europoj pagarsėjęs apgavikas Cagliostro su- 
galvojo visokias nešvarias kombinacijas. 

Nors ši drama nusileidžia į pačias kasdienines teatro pro- 
dukcijos žemumas, į publikos mėgstamų skribų Ifflando ir 
Kotzebuės kompaniją, ji vis dėlto pasisekimo neturėjo. 

Toliau kovodamas su revoliucija, dramatinei tribūnai Goe- 
the parašė Der Biirgergeneral. "Tai paprastas farsas, pašiepiąs 
jakobinizmu užsikrėtusius Rheino krašto gyventojus ir jų pla- 
čiaburnius vadus, kurie dažniausiai nėra joki generolai, tik, kaip 
ir šiame savo veikalėly jis parodo, nusigyvenę kirpėjai. 

Uolusis monarchistas dar ir toliau manė rutulioti šią anti- 
revoliucinių dramų seriją, tačiau greit pats įsitikino, kad scenos 
polemika kruvinos realybės neįveiksi. Karolis-Augustas tuomet 
paprašė Goethe palydėti jį į Paryžių, į garsų Braunschweigo her- 
cogo žygį, turintį grąžinti Prancūzijai monarchiją. Vykdamas į 
frontą, sūnus Frankfurte aplankė, vis dar linksmą, savo motiną, 
nematytą jau nuo 1779 m. Ji smalsiai teiravosi apie Demoiselle 
Vulpius ir apie anūką; tik gailėjosi, kad šio, kaip nelegaliai gi- 
musio, spaudoje negalėjo paskelbti. Tėvo Goethe jau nerado 
tarpe gyvųjų, nes buvo miręs 1782 m., tačiau tai sūnui širdies 
nesuspaudė. Ir hercogas tik juokėsi: „Tas senis nieko geresnio 
nebūtų galėjęs sugalvoti, kaip išsikraustyti iš šio pasaulio.“ 

Paskui dalyvavo susirėmime ties Valmy, kur atsitik- 
tinai surinkti, menkai apginkluoti ir blogai išlavinti pran- 
cūzų būriai herojiškai pasipriešino jungtinei Austrijos ir Prū- 
sijos kariuomenei, priversdami ją galvotrūkčiais kraustytis iš 
Prancūzijos. Šis pralaimėjimas kalbingai pareiškė Europai, 
kad senajai apšviestojo absoliutizmo sukurtai valstybės formai, 
atėjęs galas. 

Ir šioj kelionėj, kaip ir paprastai, Goethe viską aprašinėjo, 
neliesdamas tik svarbiausios temos — karo. "Tiesa, netrūksta ir 
pasakojimų apie militarinius žygius, bet ir juose jis mato be- 
veik vien tik gamtą su tūkstančiais jos fenomenų. Todėl jo 
Campagne in Frankreich, laisva nuo karo ir istorijos smulkme- 
nų, skaitoma lengvai ir smagiai. 

Grįždamas 1792 m. gruodžio mėnesį, keturias dienas jis su- 
stojo Miūnstery pas kunigaikštienę Gallitzin. Tai buvo viena iš 
įdomiausių tų laikų moterų. Gerai išauklėta ir giliai išmoks- 
linta, žavėjo pačius kilniuosius žmones. Pas ją, sakysim, gyve- 
no ir jos parke buvo palaidotas mistiškasis Hamannas, su ja pa- 
laikydavo santykius grafas von Stolberg ir kt. Savo išvaizda ir 
elgesiu Goethei ji labai priminė ponią von Stein, tačiau dau- 
geliu atžvilgių ją pralenkė. Jis ją ir gerbė labiau, nekaip anks- 
čiau pas jį atsilankiusią Madame de Stael, kuri savo parfumuo- 
tomis pretenzijomis sukeldavo jame ne visai švelnią ironiją. 

Kunigaikštienė buvo aplankiusi jį Weimare dar 1785 m. ru- 
denį, palikdama jam gerą įspūdį. Su ja tad noromis ir toliau 
santykiavo, nors ji buvo perėjusi į katalikų tikėjimą, kurį su vi- 
sa šeima ne tik išpažino, bet ir juo gyveno. Veikale Dichtung 
und Wahrheit vaizdžiai aprašydamas šį vizitą, jis palankiai at- 
siliepia apie kunigaikštienę ir jos artimuosius. Tarp kita ko 
ten skaitome: „Ji greit pajuto, kad pasaulis mums nieko ne- 
duoda, kad reikia pasitraukti į save, kad... reikia susirūpinti lai- 
ku ir amžinybe... Kaip gražiausias [jos] tarpininkas tarp abiejų 
pasaulių išaugo jos geradarybė.“ 


Šiame rately buvo daug kalbėta apie visokias religines ir fi- 
losofines problemas. Ypač nuolat prie jų grįždavo pati ku- 
nigaikštienė, manydama galėsianti tuo bent kiek paveikti savo 
adoruojamą svečią. Bet tai buvo tuščios svajonės, nes šis, nors 
ir nevengė religinių temų, tačiau iš visų jam nemalonių si- 
tuacijų gudriai mokėdavo išsisukti. Savo Dichtung und 
Wakhrheit jis neslepia, kad Minstery kai kurioms kunigaikštie- 
nės palaikomoms idėjoms jis pasipriešindavęs. „Vis tiek nebuvo 
galima nutylėti, kad gryniausioji krikščioniškoji religija niekad 
nesutinkanti su tikrų vaizduojamų menu, nes ji stengiasi 
tolti nuo konkretumo, o šis pripažįsta konkretųjį elementą kaip 
savo tikriausią veikimo sferą... Bet toki nuomonių skirtumai 
nedrumstė geros nuotaikos, nes „abidvi pusės laikė sau parei- 
ga... iškelti tik tai, kas būtų bendra, ir be ginčų galėtų prisidėti, 
savitarpiai atsigaivinti“. 


„Pasaulio vaikams“ jis pasakoja apie Užgavėnių juokus 
Romoje, o „dievotiesiems“—apie bažnytines iškilmes Amžinaja- 
me Mieste, ir tai su tokiu atjautimu, kad svečių tarpe buvę pro- 
fesoriai tikrai manė Goethe kataliką esant! Išvažiuojantį svečią 
palydėjo pati šeimininkė. Ti niekaip negalėjo suprasti, kad 
toks genialus žmogus turi gyventi, o gal ir mirti, be Dievo 
malonės. Dėl to vis primindavo amžinybę. Kaip tas apaš- 
talavimas jai sekėsi, jos svečias šitaip nupasakojo: „Aš švel- 
niai ir ramiai kartoju savo paprastą Credo, kaip ir ji pasiliko 
prie savojo. Paskui kiekvienas nuėjo namo savo keliu: ji — 
trokšdama, jei ne čia, tai bent aname pasauly manė vėl pamatyti," 

Laimingai ištrūkęs, prisipažįsta Miūnstery „vaidinęs“. Ku- 
nigaikštienė kažin, ar bus tai pastebėjusi, nes ji vis dar nenusto- 
jo vilties atversti Goethe. Sužinojusi jį esant gimus šv. Augus- 
tino dieną (rugpiūčio 28), gimimo dienai siunčia jam ištrauką 
iš to šventojo raštų. Pagaliau dar išdrįsta nusiųsti jam į Wei- 
marą ir katekizmą, lydėdama jį žodžiais: „Dievas, kurį Jūs my- 
lite kiekvienam grožio pasireiškime, kuriam Jūsų širdis taip 
greit ir plačiai atsiveria, tepaima Jus į savo rankas ir tespaudžia 
taip tvirtai prie savo tėviškos širdies, kad, tirpdami iš nežinomo 
džiaugsmo..., Jūs sušuktumėte: „Jis yra Jehova! Kas gali ly- 
gintis su juo?' O mielas, malonusis Goethe, kad tik galėčiau 
atiduoti savo gyvybę, kad tik galėčiau sulaukti šito laimingo 
momento". Bet ir sužinojusi iš draugų Goethe mokant apsi- 
mesti katalikybe susidomėjusiu žmogumi, konvertitės uolumu 
ji vis dar nenustojo vilties jį paveikti, nors galėjo žinoti, kad 
jos svečias nešiojasi kišenėj ką tik išspausdintas Venetianische 
Epigramme. 

Sugrįžusiam iš savo įvairiausių žygių ministeriui herco- 
gas dovanojo anksčiau savo paties gyvenamus namus prie vad. 
Frauenplane, miestelio vidury. Tai buvo puikūs rūmai, anais 
laikais tikras „palocius“. Goethe, suprasdamas savo misiją, 
rūpinosi padaryti juos centriniu Weimaro punktu, kur 
būtų garbinami jo idealai. Jau ant slenksčio lankytoją 
priima romėnų sveikinimas Salve. Paskui jį sutinka anti- 
kiškos skulptūros, ir Romos planas kviečia lankyti senovės ižy- 
mybes. Paskiau platūs laiptai veda aukštyn į vad. „mėlynąji 
kambari", kur iš Italijos atvežta didinga Junona, it Helenos 
vietininkė, — viešpatauja rūmuose ir užburia svečią. Sienos 
aplink apkabinėtos Raffaelio, Meyerio, Angelikos Kautimanno 
ir kitų pieštais garsiais paveikslais ar kopijomis. Ant staliukų 
išstatyta daugybė statulėlių, o viršuj jų nuo sienų žiūri senovės 
dievų atvaizdai. Pagaliau įvairiuose kambariuose begalės ak- 
menų kolekcijų ir aparatų bei schemų optikos tyrinėjimams, 
Visa dvelkia dvasia tos evangelijos, kurią, kaip didžiausią bran- 
gybę, poetas atsivežė iš senovės Romos, 

Šioje šventovėje aukojama grynam žmogiškumui. Čia nė 
tik neskaitomi katekizmai, bet ir dar pavydžiai saugojamas 
savo kulto grynumas ir stengiamasi jį kuo plačiau paskleisti. 
Tad galima suprasti, kokių nepasitenkinimu ir net neapykanta 
buvo sutiktas Stolbergo patarimas blaiviau pažiūrėti į antikės 
idealus. Buvo taip: 

Grafas von Stolbergas, nepaprastų gabumų žmogus, savo lai- 
ku kartu su jaunuoju Wolfgangu buvo keliavęs į Šveicariją. Šis, 
persikėlęs vėliau į Weimarą, norėjo ir savo draugą ten pat ap- 
gyvendinti. Bet tas patyręs, kokia dvasia viešpatauja šiame dvare, 
pasilikti atsisakė. Išsigelbėjęs iš jam tykojančio supagonėjimo, 
jis (dar neperėjęs į katalikų tikėjimą), rašydamas savo patirtus 

įspūdžius Klopstockui, Wolfgangą šitaip charakterizavo: „Die- 
ve, koks jis keistas. Prieš Dievą titaniškai kelia maištą, o 
prieš hercogą jis nugarą lanksto!... Tepasigaili jo Viešpats... — 
jei Jis nepadarys stebuklo, tai jis bus vienas iš nelaimingiau- 
sių žmonių.“ Kita proga visai panašiai dar rašo: „Goethe yra 
ne tik genijus, bet ir tikrai geros širdies žmogus. Tačiau su pa- 
sibaisėjimu teko klausytis, kai, man esant Weimare, vieną iš 
paskutinių dienų jis kalbėjo apie dvasios milžinus, kurie ir prieš 
amžinas, apreikštąsias Tiesas nesilenkia. Šitas nepalaužiamas 
užsispyrimas, jeigu jis jame ir toliau taip keros, atšaldys, pa- 
galiau, ir jo širdį“ Vargšas žemės kirminas! Amžinoms Tie- 
soms nenusilenkti tai tas pats, kaip norėti ginčytis su Dievu ir 
]į kaltinti!" Taip, jau tada, 1776 m., šių dviejų galiūnų keliai 
skyrėsi. 

Stolbergui itin nepatiko Woligango metamorfozė Romoje, 
nes jis, visus svarbesnius autorius skaitęs iš originalų, antikės 
vertę gerai žinojo. Ją viešai apibūdino, išleisdamas 1795/96 m. 
Platono dialogus. Jis, nors dar ir nebūdamas katalikas, jau tuo- 
met vertindavo kiekvieną „išmintį ir didybę tiek seno- 
vės, tiek naujųjų laikų, krikščionybės šviesoje“ Dėl to, 
iškeldamas savo leidiny graikų kultūros laimėjimus, prisky- 
rė juos ne tiek žmonių genialumui, kiek Tam, kuris visiems su- 
teikia sielą ir „gyvybę, pabrėždamas, kad antikės kultūra buvusi 
tikras priešaušris prieš Dievo pasirodymą žemėje. 

Tokia Stolbergo senovės laimėjimų interpretacija, degra- 
duojanti Goethes dievinamą antikę į krikščionybės pirmataką, jį 
mirtinai įžeidė. Pamiršęs humaniškus savo pamokymus ir nu- 
galėjęs savo pasyvumą, ryžosi nubausti už tokį sakrilegą. Da- 
bar jis ne tik rašo, kam pakliūva, liepsnojančius laiškus apie 
„tą biaurią įžangą“ ir „naujausią to grafiško šundaktario ter- 
lenimą“, bet dar ir tiesiog užkabina autorių. „Gaila“, taip rašo 
W. von Humboldtui, „kad jis [Stolbergas] nepasidarė ilga- 
skverniu, nes tik toks gali... nesigėdyti prieš visą kultūringąjį 
pasaulį pakelti dalelę plotkelės į Dievą..." To dar negana: siū- 
io Schilleriui nusidėjėlį kartu dar „viešai išplakti". Tai abudu 
netrukus Ksenijose ir padarys. 

Lyg koks savo majestote užgautas Jupiteris, didis „Weimaro 
pagonis", pamiršęs mandagumą ir diplomatiškumą, toliau mėtė 
žaibus į visa, kas tik buvo krikščioniška. Kliuvo ir Lavateriui, 
tam studiertesten Heuchler und Bėosewicht ir dar daugybei kitų, 
kurie trukdė — kaip jis manė — jo ramybę ir kūrybos darbą. Bet 
ką jis laikė kitų puolimu, ar tik nebus buvę jo paties sąžinės 
įspėjimai? 

Tą ramybę stengėsi jam užtikrinti keistoka šios šventės 
vaidilutė Christianė. Ji, kiek galėdama, gynė „poną slaptaji ta- 
rėją" (taip ji vadindavo savo guasi-vyrą) nuo visokių išsiblaš- 
kymų, trukdančių realizuoti dar Tialijoje mažiausia dešimčiai 


Goethe, 8. 

metų nusistatytą darbo planą. "Tačiau kūryba nesisekė: vos 
kelios seklios antirevoliucinės dramos ir vienas apdirbimas — 
Reineke Fuchs. 

Palyginęs, ka grįžęs iš Italijos buvo sukūręs, su tuo, kas 
buvo užsimota, Goethe nusiminė. Tikėjęsis pilnais vežimais 
vežti kūrybos piūtį, dabar su širdgėla turi prisipažinti, prieš 
bėgdamas į pietus, nesulaukęs tokio nederliaus nė katastrofin- 
gais metais. Kas kaltas? Į tą klausimą atsakyti tuoj pasipainiojo 
pavydi ponia von Stein, kaltindama Christianę: „Ji visai jį nu- 
poetizavo.'' Kad toks spėliojimas nebuvo be pamato, patvirtina 
ir pats kūrėjas, melancholiškai atsidusdamas — 


Ja, die Verrūterin ist's! Sie schmeichelt mir Leben und Giter, 
Schmeichelt die strebende Krait, schmeichelt die Hofinung mir ab, 


Kaip pirmą kartą, esant pavojui, — kaip jis manė — už- 
trokšti dykumose, likimas jam parodė kelią į Italiją, taip ir 
dabar jis skyrė savo pasiuntinį jį šaukti į pačius drąsiuosius 
kūrybos žygius — atsiuntė Friedrichą Schilleri, 


3. Rudens vaisiai 


Ministeris ir jo profesorius 


Goethei esant dar Italijoj, 1787 m. liepos mėnesį Schil- 
leris atvyko į Weimarą, tikėdamasis čia įsikurti. Jis nebuvo toks 
smarkus revoliucionierius, kaip dar rašydamas Plėšikus bei Klas- 
tą ir meilę, nes jau buvo išėjęs filosofijos ir istorijos mokyklą, 
nuo jo sielos nutrynusią daug dėmių. Ir neapykantą turtin- 
giesiems jau buvo apmalšinęs, tik vis dar neįstengė paslėpti 
pavydo privilegijuotai Goethes pozicijai Weimare. Nieko ge- 
ro nepešęs, turėjo laukti paties galingojo. Pagaliau, :788 m. rugsė- 
jo mėnesį jį sutiko. Savo įspūdžius tuoj pranešė draugui K6r- 
neriui į Dresdeną: „Jis yra vidutinio ūgio, laikosi lyg sustingęs 
ir lygiai taip vaikščioja, jo veidas neišskaitomas, bet alzys labai 
reikšmingos, gyvos... Jo veido išraiška, būdama labai rimta, vis 
dėlto trykšta meilumu ir gerumu. Jis yra briunetas... Jo balsas 
visai malonus. Jis pasakoja sklandžiai, pilnas sielos ir gyvybės... 
Jo visi klausosi tikrai su dideliu džiaugsmu... Aš abejoju, ar mu- 
du kada nors susieisime labai arti su vienas kitu..., nes jis (ne 
tiek metais, kiek gyvenimo patyrimu ir savo raida) yra taip toli 
mane pralenkęs, kad mes pakeliui daugiau niekada nesusitiksim. 
Jo visa būtybė iš prigimties kitokia, ne kaip manoji; jo pasaulis 
nėra manasis, mūsų vaizdavimosi būdai, rodos, yra iš esmės skir- 
tingi." 

Po savaitės pasirodė Schillerio parašyta Egmonto recenzi- 
ja. Kritikas, turėdamas nemenką istorinį išsilavinimą ir būdamas 
tikras dramatikas, lengvai pastebėjo silpnąsias kūrinio puses 
ir nesivaržydamas, kad ir mandagiai, pareiškė savo nuomonę. 
Jam ypač nepatiko, kad dramos herojus dėl egoistiškos meilės 
pamiršta savo idealus. „Čia nėra jokio prasiveržiančio įvykio, jo- 
kios dominuojančios aistros, jokios intrygos, jokio dramatinio 
plano, nieko iš to viso — tik daugybės atskirų veiksmų ir vaiz- 
dų sugrupavimas". 

Tokia Egmonto (t. y. paties kūrėjo) meilės kritika emocin- 
gą Goethe užgavo, todėl ir toliau jis šalindavosi nuo 
nekenčiamo Plėšikų autoriaus, nerodančio jokio diskretišku- 
mo jo širdies zigzagams — „Aš vengiau Schillerio, kuris, Weimare 

sustojęs, buvo mano kaimynas. Don Carlos pasirodymas netiko 
mane arčiau su juo suvesti. 

Don Carlos? Kodėl jis negalėjo Goethei patikti? Tuk jame 
Schilleris visai aiškiai pasuko į jo vėžes, į klasicistinę srovę. 
Reikia manyti, kad grynai asmeniškos priežastys sukėlė Wei- 
maro galingąjį prieš vis garsėjanti poetą. Čia pat, šalia savęs, 
laikyti kūrėją, turintį tendenciją tapti jo konkurentu, Goethei 
išrodė pavojinga.  Sumano jis Schillerį kaip nors išgabenti iš 
Weimaro, kad ir į Jenos universitetą skaityti istorijos. Jo reko- 
menduojamą kandidatą hercogas tuojau skiria profesorium. Bet 
Schillerio tai nedžiugina. Sunkiai atsidusdamas, rašė Kėr- 
neriui: „Čia tai mane prigavo... Nors man Goethe pasakė: docendo 
discitur, bet tie ponai visi nežino, kaip maža mokslingumo iš ma- 
nęs galima tikėtis". Jo išsisukinėjimai nieko negelbėjo, ir jis 
turėjo vykti. Toks mandagumu pridengtas jo pašalinimas 
iš vieno žymiausių Europos kultūros centrų Schillerio 
meilės Weimaro dievaičiui, žinoma, nepadidino. Dėl to jis 
nepatenkintas skundžiasi savo draugui Dresdene: „Dažnai, bū- 
damas arti Goethes, aš jausčiausi nelaimingas: ir savo artimiau- 
siems draugams jis neranda nė valandėlės pasipasakoti, 
Aš manau, iš tikrųjų, jis yra nepaprastas egoistas. Jis 
gabiai moka pritraukti žmones ir... . mažais ir dideliais man- 
dagumo pareiškimais pririšti juos prie savęs. Bet jis pats 
niekam nesiduoda suvaržomas. Savo egzistenciją jis geradariškai 
pareiškia, bet tik kaip Dievas, neduodamas paties savęs — vi- 
sa tai man išrodo nuoseklus ir sistematiškas elgesys, apskaičiuo- 
tas didžiausia savimeile. Tokios būtybės žmonės neturėtų pakęsti 
savo tarpe. Tuo jis man nekenčiamas, nors aš drauge iš visos 
širdies myliu jo protą ir mąstau apie jį kilniai." „Tai gana keis- 
tas mišinys neapykantos ir meilės, kurią jis [Goethe] manyje 
sužadino“, rašo toliau Schilleris, „jausmas kiek panašus į tą, ko- 
kį bus turėję Brutas ir Kassijus Cezariui. Aš galėčiau nužudy- 
ti jo sielą ir vėl jį iš širdies mylėti." Dar kitoj vietoj jis išpažįs- 
ta: „Šis žmogus, šis Goethe man užstojo kelią ir taip dažnai pri- 
mena, kad likimas su manim žiauriai pasielgė — kaip lengvai 
likimo buvo nešamas jo genijus, ir kaip aš dar ligi šio momen- 
to turiu kovoti!" 

Būdamas profesorium, su Goethe kelis kartus susitiko, bet 
Jų santykiai vis nepagerėjo. Pirmas jų platesnis pasikalbėjimas 
1790 m. spalių 31 d., palietęs kiek ir Kanto filosofiją, priešin- 
gai, lyg dar labiau pabrėžė jų dviejų skirtumą. Kaip panašiais 
atvejais, taip ir dabar Schilleris apie tai referuoja K6rnerini: 
„Vis dėlto nenorėčiau ginčytis su juo apie klausimus, kurie ir 
man labai artimi. Jam visai trūksta nuoširdumo, ką nors prisi- 
pažinti... To filosofija irgi man ne labai patinka: ji perdaug se- 
mia iš pojučių pasaulio, tuo tarpu kai aš — iš sielos. Apskri- 
tai, jo vaizdavimosi būdas per daug pojutiškas ir per daug 


— 117 — 


apčiupinėja. Bet jo dvasia veikia ir tiria visomis kryptimis, 
stengdamasi susikurti visumą, — ir tai jį daro dideliu žmogumi. 

Taip, nors ir daug kuo šis jam nepatinka, jis vis dėl- 
to laiko ji genijum. O Goethe pradėjo suprasti, kad be skir- 
tumų turi juodu ir panašumų. Tik tuo tarpu ir vienas ir kitas 
tvirtai žengia savais keliais“ Nesuartino jų nė abiejų 
pareigos. 1792 ir 1793 m. lydėdamas savo hercogą į fron- 
tą, gyvenimu besidžiaugiąs ministeris neturėjo laiko rū- 
pintis tuo liesu, išblyškusiu, amžinai nusigyvenusių profeso- 
rium, kurio „etiniai ir teatraliniai paradoksai“ jam taip ne- 
patiko. Dėl to jis, tur būt, nemaža nustebo, 1794 m. birželio 13 
d. gavęs Schillerio pakvietimą bendradarbiauti jo redaguojamam 
žurnale Die Horen. Jį buvo sumanę Schilleris ir jo leidėjas Cotta 
Tūbingene, norėdami „po gražia meno vėliava sujungti politiškai 
išsisklaidžiusius vokiečius". Jame turėjo dirbti pačios žymiosios 
jėgos — Herderis, Wielandas, Humboldtas ir kiti. Gavus dar ir 
Goethes sutikimą, pasisekimas būtų kaip ir užtikrintas, todėl 
pilnu pagarbos ir diplomatiškumo laiškų redaktorius kreipėsi į 
Weimaro pažibą, dėl kurio — kaip jis ją gyrė — „aukštumo ir 
vertės mūsų tarpe tegali būti tik viena nuomonė“. 

Savo sutikimą adoruojamasis motyvavo, be ko kita, ir tuo, kad 
„artimesni santykiai su tokiais garbingais vyrais, kaip šie inicia- 
toriai, daug ką, kas manyje užkliuvo, vėl gali gyvai išjudinti". 
Jis nujautė, kad nuolatinis kontaktas su tokiu veiklių ir su- 
maniu žmogum „sustingusią kūrybos masę'' jame iš naujo sutir- 
pins ir ragins atliedinti didžius kūrinius. Tam tai buvo gyvybės 
klausimas. Pasyviai jo prigimčiai reikėjo dažnų ir įvairių akstinų 
iš šalies. Tai patvirtina visa jo praeitis — atsiminkime tik 
Behrischą, Salzmanną, Herderį, Mercką. "Tai patvirtins ir jo 
ateitis. Faustas-Goethe yra nuolatos reikalingas „Mefisto- 
felių“" — 


Des Menschen Tūtigkeit kann allzu leicht erschlaffeū, 
Er liebt sich bald die unbedingte Ruh'; 

Drum geb“ ich gern ihm den Gesellen zu, 

Der reizt und wirkt...“ 


Šiuo tarpu tas kompanijonas yra Schilleris. Dėl to jo ištiestą 
ranką pastvėrė kaip tikrą išganymą. 

Vieną tų pačių 1794 m. liepos mėnesio dieną atsitiktinai 
abudu drauge Jenoje išėjo iš gamtos mokslų draugijos susirin- 
kimo. Abiem nepatiko ką tik girdėta perdaug analitiška paskai- 
ta. Užsimezgė kalba. Pasiekus Schillerio namus, profesorius 
kviečia ministerį. Šis dėsto nustebusiam šeimininkui savo min- 
tis: gamtą reikia studijuoti ne išskirstytą,»t. y. ne iš atskirų da- 
lių, bet vaizduoti ją gyvą ir veikiančią, kaip į dalis įsiliejančią, 
kuriančią visumą. Toliau jis pasakoja savo pažiūras apie augalų 
metamorfozę. Mintis iliustruodamas charakteringais bruožais, 

piešia pirminį augalą, iš kurio išsiplėtoję visi įvairūs regimos 
gamtos augalai. Išklausęs užsidegusio svečio pranešimą ir greit 
supratęs tų pažiūrų pobūdį, Schilleris tik trumpai paste- 
bėjo: „Tai ne patyrimas, tai ideja." Dėl tokio nelaukto atsakymo 
Goethe nustebo ir lyg iš naujo užsirūstino. Bet nuodugniau išsi- 
kalbėję, jie išsiskyrė, žymiai suartėję. 

Dar labiau Goethe buvo patenkintas, rugpiūčio 23 d. gavęs 
Schillerio laišką, kur jenietis weimarietį neblogai charakterizavo, 
Jame skaitome: „Jūs ieškote to, kas būtina gamtoj, bet ieš- 
kote sunkiausiu keliu... Norėdami išaiškinti atskirus faktus, iš- 
einat iš visos gamtos. Jos reiškinių visumoj Jūs surandate iš- 
aiškinimo principą individui. Nuo paprasto organizmo Jūs ei- 
nate žingsnis po žingsnio prie painesnio... Teigu Jūs būtumėt 
gimęs graiku, net tiktai italu, ir jau nuo lopšio Jus būtų supusi 
puiki gamta ir idealizuojąs menas, tai Jūsų kelias būtų buves 
daug trumpesnis, o gal būt net visai nereikalingas. Jau pirmu 
daiktų veizdėjimu Jūs būtumėt priėmę būtinąsias formas, ir kar. 
tu su pirmaisiais patyrimais Jumyse būtų išsiplėtojęs didinga- 
sis stilius. Bet dabar, kadangi Jūs esate gimę vokiečių ir Jūsų 
graikiška dvasia buvo nublokšta į šiaurę, tai nieko kita Jums 
neliko, kaip, arba tapti šiaurės menininku, arba tai, ką Tūsų ima- 
ginacijai slėpė tikrovė, pagaminti protu ir taip, tarsi, iš vidaus 
ir racionaliu keliu sukurti Graikiją". — 

Goethe iš karto suprato reikšmę to laiško, „kuria- 
me Jūs [Schilleris] draugiška ranka išvedate mano egzis- 
tencijos sumą“, dėlto skubėjo už jį padėkoti. Ir nuo to laiko 
prasidėjo vis gyvesnis dalinimasis mintimis tarp: 


„Weimar und Jena, der grossen Stadt, 
Die an beiden Enden viel Gutes hat.“ 


Įgijęs pilną naujo „bendradarbio“ pasitikėjimą, Schilleris 
ėmė prašyti medžiagos savo žurnalui. Tuo tarpu pasisekė gau- 
ti tik Unterhaltungen deutscher Ausgewanderten — eilę pikan- 
tiškų pasakojimų iš Prancūzų revoliucijos laikų. Kiek vėliau 
Goethe sušelpė vargstanti redaktorių gana laisvai gyvenusio 
Italijos renesanso dailininko Benvenuto Celiini'o biografija. Ir 
Rėmische Elegien jis pirmą kartą paskelbė šiame žurnale, Dėl 
vietomis perdaug nuogo erotizmo jos buvo smarkiai kritikuoja- 
mos. Ir pats Schilleris jas atestavo kaip „gašlias ir ne labai dro- 
vias“, bet dėl gražios formos ir norėdamas Goethes firma pri- 
traukti daugiau prenumeratorių, jas įdėjo. Išgavo taip pat 
antros kelionės į Šveicariją (1779) aprašymą ir dar kelias kitas 
smulkmenas. 

Bet redaktoriui labiausiai rūpėjo stambūs Goethes kūriniai 
— nuo 1775 m. nepajudintas Faustas ir taip pat dar nebaigtas 
romanas Wilhelm Meister. Bet šį autorius jau buvo pardavęs 

kitam leidėjui, o aną toliau varyti jis dėl keistos baimės nedrįso. 

Norėdamas pamažu gerinti savo skaitytojų skonį, visada 
veiklus ir niekada nenusimenąs profesorius sumanė leisti dar Mu- 
senalmanachą. Be redaktoriaus į jį dar rašė žurnalo Horen 
bendradarbiai, jų tarpe ir Goethe, kuris dėjo savo Venetianische 
Epigramme. "Tačiau dėl savo agresingumo religijai ir dorovei, 
dėl vedamos bergždžios polemikos su Newtonu 1r apskritai pik- 
tos nuotaikos ministerio epigramos maža tesusilaukė simpatijų. 


„Ksenijos“ 


Jau ir anksčiau Goethe buvo patyręs platesnės visuomenės 
nepalankumą. Labai nustebęs gavo įsitikinti, kad krikščionybė 
Europoje įleidus šaknis kur kas giliau, negu jam rodėsi, ir 
kad ši visai nemano grįžti į anapus pirmojo Velykų ryto, nors 
kažin kaip genialiai gundytų net pats Weimaro premjeras. Dėl 
to visuomenė mažai teskaitė jo maištą keliančius pamfletus 
iš Sturm und Drango laikų ir jo humaniškus manifestus. Tai 
nesunku buvo suprasti iš jo leidėjo jam siunčiamų apyskai- 
tų: 1787/90 m. Goescheno leidžiamiems (Geėsammelie Wer- 
ke susirado tik 600 prenumeratorių. Atskirais tomais buvo par- 
duota dar mažiau: Egmonto 377 egzemplioriai, Ifigenijos — 
312, Wertherio — 262, Goetz von Berlichingen — 20, Clavigo 
— 17. Taip leidėjas gavo 1700 talerių deficito. Nesusilaukė 
kūrėjas komplimentų ir iš daugumo: savo veikalų skaitytojų. 
Jie, būdami daugiausia už jo valstybės ribų ir dėl to jo cen- 
zūros neliečiami, ne retai atvirai pasisakydavo prieš per litera- 
tūrą platinamą neopagonybę ir bandė — tik dažnai ne labai vy- 
kusiai — vertinti jo kūrybą iš aukštesnio požvilgio. Suerzintas 
tokio pasipriešinimo, pakvipusio jam tikru crimen laesae majes- 
tatis, jautrus, išlepintas poetas, nepripratęs prie opozicijos, nu- 
sprendė savo kritikus kaip nors nubausti. Pats būdamas per- 
daug taikaus būdo, sumanė pasikviesti į pagalbą karingesnį 
Schillerį.  Kurstydamas jį pasiteiravo, ar nevertėtų pra- 
dėti kokią platesnę akciją — mat, „kai toki daiktai sudeda- 
mi į ryšelį, jie geriau dega". O tas panašiai pykdamas dėl 
kritikuojamų jo antikizuojančių kūrinių, sakysime, Die Gėt- 
ter Griechenlands ir kitų, jo sumanymui iškart pritarė: pa- 
sak jo, būtų visai ne pro šalį surengti „nedidelę kiškių me- 
džioklę mūsų literatūroj". Goethe, kaskart vis labiau užsidegda- 
mas, konkrečiai siūlo distichomis, a 14 Martialo Xenia, pulti 
priešus ir tučtuojau pasiunčia savo partneriui kelis pavyz- 
džius. Weimaro paraginta, Jena irgi rašo distichas ir dovanoja 
jas premjerui, drąsindama draugą šūkiu: Nulla dies sine epi- 
gramate! Nuo to laiko paštas kiekvieną savaitę į ten ir atgal 
vežiojo geroką jų pluoštą. Jos būdavo apdirbamos, papildo. 

mos. Kartais vienas duodavo mintį, o kitas ją realizuodavo. 
Dažnai vieną rašydavo vienas, kitą — kitas. Taip išdykaudami, 
parašė jų net visą tūkstantį, o iš jų parinkę 414 geriausių 1797 m. 
rudenį išleido vadinamą Xenienalmanach, sušukdami savo kse- 
nijoms: 


Fort in's Land der Philister, ihr Fiichse mit brennenden Schwžnzen. 
Und verderbet der Herrn reiche papierene Saat! 


Taigi iš esmės ta kova nebuvo neapgalvotas išsišokimas, 
o sistematiška akcija prieš nepatinkamą pasauližiūrą, net kova 
dėl kultūros hegemonijos Vidurinėje Europoje. Ta proga Goe- 
the mielai atsiskaitė ir su kitais savo tikrais ir įsivaizduojamais 
priešais: su nesimpatiškais jam asmenimis ir nepatinkamomis 
srovėmis — sakysim, apšvieta, kuri, nors Sturm und Drango 
jau seniai nugalėta, lyg koks elektrizuojamas lavonas, laikas 
nuo laiko pasiskėtriodavo, apsimesdama dar gyva tebėsanti. 

Ne mažiau naudojosi šia, tur būt, niekad nebegrįžtančia, 
proga pasirodyti pasauliui šalia Weimaro galiūno ir „baudžiau- 
ninkų sūnų“ Schilleris. 

Taigi, šią literatūros ginklais vedamą idėjų kovą dar įkai- 
tino Goethes savimeilė bei Schillerio ambicija ir taip į ją bu- 
vo įnešta taip pat nemaža šiurkštaus asmeniškumo. 

Sunkiausioji artilerija buvo nukreipta į krikščionybės at- 
stovus.  Weimaro-Jenos santarvei nepatiko, kad jie nenorė- 
jo laikyti grožį Dievu, o religiją pakeisti menu. Pirmiausia 
kliuvo Stolbergui, kurį dėl jo didelių gabumų laikė vienu iš 
pavojingiausių priešų. Jį Goethe pliekė tokiomis eilėmis — 


Christlicher Herkules, du ersticktest so gerne die Riesen, 
Aber die heidnische Brut steht, Herkuliskus, noch fest. 


Riesen — suprask: Goethe su Schilleriu. 

Pirmas nedovanodamas, kad buvęs jo draugas ižiūrė- 
jęs Platono moksle ir krikščioniškų bruožų, dar ir kitu aitriu 
posmu ji „apdovanojo“ — 


Als du die griechischen Gėtter geschmžht, da wart dich Apollo 
Von dem Parnasse; dafūr gehst du in's Himmelreich ein, 


Įsismaginęs pašiepė ne tik kiekvieną jo mokslo ar meno vei- 
kalą, bet dar ironizavo ir krikščionišką jo gyvenimą. Tai ma- 
tyti ir iš kito posmo, kur kartu — visai nesąmojingai — palie- 
čiamas ir grafo Leopoldo brolis — 


Kommt ihr den Zwillingen nah', so sprechet nur „Gelobt sei J — 
C —!" „In Ewigkeit" gibt man zum Gruss euch zurick. 


Bet to dar negana — Leopoldas, tuomet dar neperėjęs į 
katalikybę, avansu sarkastiškai vadinamas „Paskutinio teismo 
komisaru". 

Ne geriau buvo traktuojamas ir Lavateris. Jį viešai iš- 
plakė — 
Schade. dass die Natur nur einen Menschen aus dir schut, 
Denn zum wiūrdigen Mann war und zum Schelmen der Stotf, 


tuo mirtinai įžeisdamas buvusį savo draugą. 

Nepraėjo pro šalį, neužkliudę ir kūrėjų Nestoriaus, kuriam 
visi su pagarba lenkėsi, — Klopstocko. Visaip jį užkabinėda- 
mas, Goethe pradėjo su juo lygintis, o, pagaliau įsidrąsinęs, sa- 
vo veikalą Reineke Fuchs ėmė aukščiau už jo Messias statyti — 

Der [R. F.] steigt ūber die Menschen hinaui und jener [M.] hinunter; 
Wer es am glūcklichsten traf, weiss ich, doch sag ich es nicht, 


Pašiepdamas krikščionybės vadus, neopagonybės koalici« 
ja tikėjosi diskredituoti ir visą jų keliamą judėjimą, dėl to dau- 
giausia ir savo aštriųjų strėlių į juos iššaudė. Atlikęs tą žygį, 
galėjo jaustis padaręs svarbiausią savo darbą. Bet dar likus 
strėlių, ir jas išlaidė. Šios teko jakobinų dvasios revoliucionie- 
riams, kaip komponistui Reichhardtui Berlyne, Forstui ir kt., 
ikyrėjusiam savo politiniu veikimu Weimaro konservatoriui. 
Toliau visą pagiežą lieja ant apšvietos atstovų, Lessingo ir Men- 
delssohno įpėdinių, o ypač ant Berlyno literato Nicolai — 


Nicolai reiset noch immer, noch lang' wird er reisen; 
Aber in's Land der Vernuntt findet er nimmer den Weg. 


Ir apšvietai priešingas polius, bekylą romantikai, nepaliekamas 
ramybėj, ypač romantizmo vadai broliai von Schlegel — 


Was sie gestern gelernt, das wollen sie heute schon lehren; 
Ach! Was haben die Herren doch fr ein kurzes Gedžrm! 


Smarkiai puolamas ir Hallės universiteto profesorius Jacobs, 
talentingai kritikavęs Die Horen — 


Vierzig Eselein ziehen den Bettelkarren durch Deutschland, 
Den aut schmutzigem Bock Jacob der Kutscher regiert. 


Tokių šiurkščių ksenijų yra ir daugiau. Pasitaiko ir tiesiog 
šlykščių posmų, kurių turinio net nedrįso išreikšti vokiškai. 'Ta- 
čiau ir lotynų kalba pridengti nepasidarė jie padoresni. Tiesa, 
dalis jųjų tapo žinoma tik vėliau, bet nuo to dabar leidžiamųjų 
tonas nė kiek nepagerėjo. 

Efektas šios baudžiamosios ekspedicijos į kultūrą buvo 
didelis. Visi suprato, ką tai reiškia, kai aukšti žmonės to- 
kiomis žemomis priemonėmis puola savo priešus. Tačiau ne- 
vienodai reaguota. Labiausai atakuojami krikščioniškos min- 
ties atstovai tik patraukė pečius dėl tokio nekilnaus ko- 
vos būdo ir įsitikine, kad nė tokia santarvė nepakenks 
jų idealui, ramiai toliau sau dirbo. Kas kita, su apšvietėjais ir 
politikos priešais. Jie nė manyti nemanė, gavę antausį į vie- 


ž 

ną žandą, atkišti dar ir antrąjį. Dėl to jų ksenijos, lyg piktos 
širšės, užpuolė provokatorius. Gegengeschenke an die Sudel- 
kėche in Weimar und Jena, Trogalien zur Verdauung der Xe- 
nien, Stachelrosen ir dar kitokios dovanos gausiai plaukė nu- 
stebusiems Ksenijų autoriams. Daug jų buvo menkų, bet kai 
kurios ir visai sąmojingos, sakysim, kad ir ši, pajuokianti ne 
visai taisyklingą Goethes ir Schillerio posmų formą — 


In Wčimžr ūnd in Jena macht mžn Hčxamčtėr wiš dšr, 

Abėr diė Pantamčtėr sind dėch nėch Gxcšllčnter. 
Kad Goethe, kaip ministeris, sulaukė dar specialios dovanėlės, 
žinant jo autokratišką rėžimą, nė kiek netenka stebėtis — 


Nein, das ist doch arg! Da lūuft auch selbst noch der Meister 
Von den Brettern, und ach! peitscht als Minister den Staat, 
Art last niemals von Art! Es peitscht Bajazzo die Leut', es 
Peitscht der Dichter den Vers und der Minister das Land. 


Užpulta buvo ir jo „gyvenimo draugė" — 


Jungfrau war ich vordem, jetzt bin ich eine M..... e; 
Doch die gitige Welt nennt mich noch immer Mammsel!!, 

Dar ir daugiau buvo sąmojingų atsakymų, kuriems didesnė 
literatūrinės visuomenės dalis kvatodama plojo. 

Beveik visa — ir net nesuinteresuota — spauda pasisakė 
prieš Ksenijy autorius. Bene tiksliausiai bus įvertinęs šią kū- 
rybą žinomo vertėjo Vosso leidžiamas Kosmopolii pažymėda- 
mas, kad daugumas jų yra „plump oder himisch, oder flach 
und sinnlos,o beveik visos be tikros poetinės vertės". Šiems 
žodžiams pritaria ir žinomas Goethes biografas ir simpatikas 
Lewes. Ksenijos jam išrodo silpnos, ir jis negali suprasti, kaip 
galėjo jos taip labai paveikti visuomenę. 

Goethe, tikėjęsis visai kitokių rezultatų, susimąstė. Ir su- 
sirūpino juo rimčiau, kad kritikų tarpe buvo ir jam brangūs 
Wielandas su Herderiu, t. y., tie, kuriuos buvo priskyręs prie sa- 
vo humanizmo tvirtovės įgulos. Herderis, nors ir nebuvo palies- 
tas, tačiau nuo šio laiko vis labiau ėmė tolti nuo agresingų savo 
kolegų. Jam nepatiko, kad jie, pašalindami iš poezijos religi- 
nius ir politinius elementus ir iškeldami vien šūkį „menas me- 
nui", falsifikavo meno pašaukimą ir atitraukė jį nuo prigimtų 
savo tikslų. Jis rašė: „Nei mene nei gyvenime aš negaliu pa- 
kęsti, kad tam, ką vadiname talentu, būtų paaukota tikroji mo- 
ralinė egzistencija." 

Taip pagaliau visiškai paaiškėjo, kad bandymas sudaryti 
iš Goethes, Schillerio ir Herderio triumviratą, vadovaujantį vi- 
durinės Europos kultūrai, sudužo. Išstūmus kriščioniškos sub- 
stancijos ugdytoją, pasiliko vienas neopagonizmo duumviratas, 
kuris, atsistojęs ant siauros ideologinės platformos, bandė at- 
stovauti visą dvasios gyvenimą. Šis nuo tokios reikšmingos 

kultūros srovės izoliavimasis Berderiui negalėjo nepakenkti, bet 
iš to savo ekskliuzyvizmo ne ką laimėjo ir Goethe su Schilleriu, 
kurių dogmatišką klasicižmą judri Herderio dvasia būtų galėjusi 
sušvelninti ir suartinti su bekylančiu romantizmu. Bet šis, pa- 
liktas be užtarėjo literatūros sostinėj ir skaudžiai pašieptas, 
stojo į kovą prieš Weimaro - Jenos hegemoniją literatū. Tada 
ir Herderio mintys plačia srove tekėjo į romantizmo upę, drė- 
kindamas taip 19. šimtmečio kultūros dirvą ir tapdamas net už 
Goethe reikšmingesniu kultūros veiksniu. 

Taigi, reikėjo susimąstyti. Juk tai buvo tikras Pyro laimė- 
jimas. Suprantama todėl, kad savo partnerį, vis tebešūkaujantį 
ir tebekurstantį varyti kovą iki nokauto, Goethe nuramino, išmin- 
tingai tardamas: „Po pasiutusio, rizikingo žygio su Ksenijo- 
mis mes turime stengtis kurti tik didingus ir kilnius meno vei- 
kalus ir, visiems priešams sugėdinti, paversti savo poetinę pri- 
gimtį į gerumo ir taurumo pavidalus'' Senatvėje poetas dar 
ir visai atvirai papeikė šį nuotykį prisipažindamas: jis būtų visai 
zą kitą sukūręs, jei būtų buvęs kiek išmintingesnis. Tam pačiam 
koktu pasidarė: Apmaudas ima mane, prisiminus tuos padarytus 
žygius.“ 


„Wilheim Meisterio“ pirmoji dalis 


Goethe pagaliau įsitikinęs, kad, vien pliekiant blogą skonį, 
negalima išugdyti gero, — tokią misiją jis buvo oficialiai skyręs 
Ksenijoms, — ne juokais ėmėsi kūrybinio darbo. Schilleris, ži- 
noma, nenorėjo atsilikti. Savo užsimojimais tada juodu stebino 
vienas kitą, o darbais — visus. Wilhelm Meister, Hermann und 
Dorothea, Walienstein, daugybė baladžių ir aibės mažesnių kū- 
rinių sekė vienas paskui kitą. Apolonas ir Minerva pilnomis sau- 
jomis bėrė deimančiukus. Tai buvo svarbu, nes jų priešai, ypač 
čia pat Jenoje vis labiau įsigalintieji romantikai, visai rimtai ren- 
gėsi konkuruoti klasicistus. Tuo tarpu skaudesnio konflikto 
dar išvengta, nes Goethe savo 1797 m. pasirodžiusiu veikalu 
Wilhelm Meisters Lehrjahre juos ne tik nuginklavo, bet dar 
sužavėjo. 

Mintis rašyti Wilhelm Meisterį buvo kilusi jau tuomet, kai 
kūrėjas visai sąmoningai buvo pradėjęs rūpintis savo asmenybės 
ugdymu. Jis, susintetindamas ligšiolinius ir dabartinius gyve- 
nimo patyrimus, sumanė rašyti biografinį romaną, kuriame būtų 
ugdoma mintis — „parodyti, kaip žmogus, nors ir klaidinamas 
visokių kvailybių ir blaškymosi, aukštesnės rankos vedamas, vis 
dėlto laimingai pasiekia savo tikslą“ Vyriausia idėja, kaip ma- 
Lyti, visai panaši į Fausto, išreikšta šiais žodžiais: 


Ė 


Ein guter Mensch in seinem dunklen Drange 
Ist sich des rechten Weges wohl bewusst. 

Be abejonės, kūrėjas norėjo epišku platumu išvesti tai, ką kiek 
anksčiau buvo koncentruota drama pradėjęs. Ir toliau Wilhelm 
Meister liko ištikimas Fausto draugas, lydėdamas jį beveik per 
penkiasdešimt metų. 

Realizuoti savo planą jam lengvai sekėsi ir dėl to, kad ne- 
trūko pavyzdžių, drauge lyg ir prirengusių jo kūriniui kelią į 
visuomenę. Mat, 18. šimtmety buvo madoj vad. Erziehungsro- 
mane, auklėjimo romanai. Goethei, be abejonės, jų žymiausi 
buvo gerai žinomi — Defoes Robinson Crusoe anglų kalba, 
Fėnelono Tėlemague — prancūzų, ir visai artimi — Wielando 
Agathon ir Moritzo, jo tarėjo, eilėdaros klausimais, Anton Rei- 
ser. "Taigi, tokiam kūriniui parašyti ir išplatinti buvo geros 
sąlygos. Darbas dar palengvėjo, kai kūrėjas, norėdamas teatra- 
liniame gyvenime pavaizduoti žmogaus charakterio plėtotę, ir 
tam tikslui rado literatūroj tinkamų pavyzdžių: Paminėtinas 
čia iš Strassburgo laikų jam žinomas Vicar of Wakefield, kur 
aprašomas artistų-bastūnų gyvenimas, ir Prėvosto Manon Les- 
caut, paduodąs kai kurias tipiškas Goethes vaizduotei scenas. 
Rodos, tik imk ir kurk. 

Tačiau pats darbas taip lengvai nėjo — tai vis kalti tie ne- 
lemti dvaro reikalų reikalai. Nors draugai, ypač ponia von Stein, 
ir labai jį ragino, bet nuo 1777 iki 1785 buvo sukurta tik dalelė 
sumanyto veikalo. Pirmutinė kūrinio redakcija paskui kažin ko- 
kiu būdu dingo, atsirasdama tik 1909 m. Goethes draugės Bar- 
boros Schulthess archyve Zūriche ir išleista 1910 m., pavadinta 
Wilhelm Meisters theatralische Sendung. "Tiesa, kūrinys pas- 
kui buvo užmestas, bet nepamirštas. Autorius visą laiką rankiojo 
jam medžiagą, tarsi, laukdamas kokio akstino iš šalies, kurio pa- 
zaliau susilaukė Schillerio asmeny. Tokiu būdu tolesnė da- 
lis, Wilhelm Meisters Lehrjahre, buvo sukurta :794/96 m., nuo- 
latos santykiuojant su savo partneriu Jenoje. Šis, gerai žinoda- 
mas Goethes silpnybes romanus rašant, ragino aiškiau iškelti 
pamatinę ideją, pabrėžti bendrą liniją, o visa užliejančias lyri- 
nes dalis ir per daug ištęstus psichologinius vyksmus kiek su- 
siaurinti. Taip kompozicija iš karto pasidarė ryškesnė. Ir pla- 
nas buvo kiek pakeistas — kūrinys virto tikru auklėjimo romanu. 
Ugdymo tikslas yra humaniškumas — vispusiškas ir vien savo 
paties pastangomis siekiamas visų savo žmogiškų galių išplėto- 
jimas. Šiam idealui weimarietis atiduoda dabar pirmenybę prieš 
apšvietos racionalistinį ir Sturm und Drango sentimentalistinį 
auklėjimą. Autorius įsitikinęs miesto gyventoją negalint to 
idealo pasiekti, nes jis, aplinkybių verčiamas, lavinąs tik vieną 
savo prigimties pusę — praktines galias, padedančias jam susi- 
rasti pragyvenimą. "Tik vienas teatras galis išlyginti tą viena- 
šališkumą. Be to, jis mano, kad prie idealo prisiartiną tik kil- 
mingieji. Jų gyvenamoje sferoje harmoningai esą lavinamos 
visos galios, joje jungiantisi graži teorija su ideališka praktika. 


— 125 — 


Tokias pažiūras, iš pradžių Herderio, paskui Schillerio nuolat 
palaikomas ir tobulinamas, Goethe ir dėstė savo kūriny, kurio 
turinys suglaudus yra toks: 

Wilhelmas Meister, jaunas, poetiškų palinkimų turtingo 
pirklio sūnus, nepatenkintas pilku prekybininko gyvenimu, su- 
sipažįsta su teatru ir laimi artistės Mariannės meilę, „drebančia 
ranka tūkstantį kartų perbėgančią per visas jo sielos stygas.“ 
Bet neilgam, nes mylimoji turi ir daugiau simpatijų. Dėl to 
Wilhelmo meilė baigiasi wertheriškai. Tiesa, jis nenusišauna, 
tik bėga nuo apgaulingos moters ir klastingo teatro, kur buvo 
manęs lavinti savo artistinius gabumus. Nežinomas asmuo siun- 
čia jam paslaptingą patarimą: „Aš galių džiaugtis tik žmogum 
žinančiu, kas jam ir kitiems yra naudinga, ir darančiu pastangas 
apvaldyti savo sauvalią." 

Bet kontoroj, kur buvo pasitraukęs po pirmų nepasisekimų, 
Wilhelmas neilgai ištveria, nes jo palinkimas į sceną iš naujo 
atbunda, sutikus vieną artistų būrelį. Čia jis randa žavinčią iš- 
dykėlę Filiną ir švelnią Mignoną, nublokštą iš saulėtos Italijos 
į šiaurę. Pusiau iš meilės, pusiau pasiryžęs tapti dramos artistu, 
Wilhelmas prisišlieja prie šios trupės, pats lavindamasis ir no- 
rėdamas ją, ieškančią tik pasipelnyti ir smagumų, pakelti i tik- 
rojo meno aukštumą. Prasideda repeticijos ir vaidinimai, truk- 
domi dažnai ne tik visokių išviršinių kliūčių, — krizių, revoliu- 
cijų, — bet ir įvairiausių ambicijos sukeltų išvidinių intrygų, 
meilės pažadintų aferų ir t.t. Tačiau Wilhelmas to nepaiso ir 
šioj išsiblaškiusioj ir doriškai pakrikusioj bastūnų trupėj jau- 
čiasi geriau kaip namie. Gyvena kaip tikras bohemų meninin- 
kas, tikrojo meno dažnai nė iš tolo negaudamas pauostyti. Tada 
kažin koks paslaptingas asmuo vėl jam pastebi, kad net ir ge- 
nijus negalįs taip neaiškiai ir savęs nedrausmindamas gyventi; 
dėl to jis rimtai susimąsto, kol visokie erotiniai nuotykiai jo vėl 
neišblaško, 

Šiose gyvenimo dykumose yra ir viena gaivinanti oaza — 
idilija su senuoju arfininku. Šis visa siela atsidavęs tik menui. 
Grauždamasis dėl kažin kokios kaltės, klaidžioja po pasaulį, dai- 
nuodamas ir daugiau nieko netrokšdamas, kaip tik gėrėtis savo 
daina ir ja kitus žavėti — 


Ich singe, wie der Vogel singt, 

Der in den Zweigen wohnet; 

Das Lied, das aus der Kehle dringt, 
Ist Lohn, der reichlich lohnet. 


Su juo keliauja Mignona, melancholiška giažuolė. Visus 
juodų graudina, dainuodami ilgesio pilnas daineles — 


Nur wer die Sehnsucht kennt, 
Weiss, was ich leide! 

Mignona įsimyli Wilhelmą, priėmusį ją pas save lengviems 
darbams atlikti. Pažengęs vaidybos mene, jis gilinasi į Shake- 
speare'ą; jo veikalus skaitydamas, jis jaučiasi stovįs „prieš at- 
verstas didžias likimo knygas“. Suorganizuotame Hamleto pa- 
statyme vaidina vyriausio veikėjo rolę. 

Toliau, ištraukęs iš savo archyvo atsiminimus apie dar iš 
jaunatvės dienų jam gerai pažįstamą panelę von Klettenberg, 
autorius įterpia Bekenntnisse einer schėnen Seele. Tai ne kas 
kita, kaip dievobaimingos moters, pietistės, pasipasakojimas apie 
savo gyvenimą. Ir būdama triukšmingame pasauly ir dažnai 
gundoma, ji vis tiek lieka religinga. Vengti visokių išsiblašky- 
mų ir gyventi visada susitelkus ją verčia ir silpna. jos sveikata. 
Dėl tokio rimtumo ji prarado ir savo sužadėtinį. Gilindama re- 
ligines pažiūras, įstojo paskui į herrenhuterių sektą. Bet di- 
desnį ir tikresnį pasitenkinimą ji rado, rūpindamasi savo sesers 
dukterų gerove, vadinas, darydama gerus darbus. 

Vaidindamas Hamletą, Wilhelmas suprato, kad, nepaisant 
savo aistros teatrui, jis vis dėlto ne scenai pašauktas ir dėl to 
negalįs tobulai ugdyti savo asmenybę. O kadangi šis ug- 
dymas yra aukščiausias jo siekimų tikslas, tikriausia jo gyveni- 
mo prasmė, jis atsisveikina su teatru ir ieško naujos, jo pastan- 
goms tinkamesnės mokyklos. Tokią randa aristokratų tarpe. O 
šie — tai I8. šimtmečio pabaigos didikai, prisisunkę humanišku- 
mo ir racionalizmo, seką pakrikusių prancūzų priešrevoliucinių 
laikų kilmingųjų gyvenimu. Jų priešaky stovi visuose gyveni- 
mo reikaluose prityręs kunigėlis, tipiškas tų laikų salionų sma- 
guriautojas. Jis atstovauja „griežtas dogmas" atmetusią, refor- 
muotą „krikščionybę“, skelbiančią grynąjį žmogiškumą ir mei- 
lę. Šalia jo darbuojasi Lothario, autoriaus vadinamas „tauriu 
charakteriu“, nors jis nemenkas suvedžiotojas. Aplink šias dvi 
stambesnes figūras grupuojasi aibė panašios dvasios grafų ir 
baronų su tokiomis pat damomis. Juos jungia tam tikra slapta 
draugija — Die Genossenschaft des Turmes. ]i kontroliuoja 
atskirus narius, pataria, kaip tobulėti, padeda gyvenimo sun- 
kumuose. Į jos archyvą broliai ir sesers sudeda surašytus savo 
gyvenimo patyrimus. 

Į šitokį aristokratų ratą dabar pakliūva jau anksčiau jų pa- 
slaptingų pamokymų gavęs Wilhelmas. Jis paskaito „gražiajai 
grafienei"“, bet užtat netenka Filinos, kuri pabėga su vienu baro- 
nu. Kaip paguoda, jam siūlosi buvusi Lothario mylimoji, bet 
Wilhelmas atmeta jos meilę, ir ji miršta. Jos atsisveikinimo 
laiškas atidaro jam duris į tą pilį, kur yra brolių centras. Mi- 


M M- 


nėtas kunigėlis prižiūri jo auklėjimą ir auklėjimąsi. Ten pat 


liksą. Su juo ir Mignona jis vyksta toliau. Nusibodus bastytis, 
pagaliau ryžtasi vesti Tereziją, bet — nelaimė, ji tenka Lotha- 
rui. Tada pasiperša Natalijai ir ją veda. Mignona negali to 

pergyventi: jos širdis plyšta, ir brolijos nustatytomis apeigo- 
mis palaidojama. Čia ir paaiškėja jos kilimo istorija: ji yra 
aržininko, buvusio vienuolio, duktė, gimusi iš nuodėmingos mei- 
lės su savo seseria. — 

Iš turinio santraukos gana aišku, kad šiame romane Goethe 
piešia ne kieno kito, kaip savo „aš“, raidą. Įdomu čia tai, kad 
„savo aš“ ypatybes — kaip ir Fauste, Tasso ir dar daug kur ki- 
tur — jis išdalijo įvairiems veikėjams, gaunantiems po truputį 
Goethes asmenybės. Labiausiai į autorių panašus, žinoma, pats 
Wilhelmas. Bet jo charakterio bruožų turi ir arfininkas. Juo 
kūrėjas norėjo atvaizduoti savo vienatvės pamėgimą, užsidary- 
rną savyje ir aistringą gilinimąsi į meną. Paslaptis esanti — pa- 
sak kai kurių šių dienų psichoanalitikų — jo paties mįslė, Pati 
Mignona, toks pat kūrėjo fantazijos padaras, kaip ir arfininkas, 
vaizduoja jo karštą ilgesi žydro Italijos dangaus ir meilę giedrai 
Graikų šaliai. Jos sidabriniu balseliu prabyla ir ta melancholija, 
kuri ne retai apimdavo W'oligango sielą. Jis buvo taip įsimylėjęs 
šią gryniausią fantazijos viziją, kad ją laikęs net svarbiausiu ro- 
mano asmeniu. 

Iš žavinčios Mignonos figūros matyti, kad. ir šiame kūriny 
moters tinkamiau atvaizduotos, nekaip vyrai. Be jos, ir Ma- 
1ianne su Filina glosto skaitytojo širdį. Su vyrais kur kas pras- 
čiau — jie dažnai neryškūs, ne taip atsidėjus nupiešti. Ne ki- 
toki palikti ir miestelėnai su aristokratais, nors šiedu luomai 
turėjo būti kūrėjui geriausiai pažįstami. 

Kaip matome, yra ir silpnybių. Net nemaža. Svar- 
biausia — tai netikras auklėjimo idealas, tikslas ir prie- 
monės jam pasiekti. Wilhelmas pats vienas, naudodama- 
sis tik įgimtomis savo galiomis, nori išugdyti gražią asme- 
nybę. Dėl to nepakenčia bet kokio įsikišimo iš šalies, nepripa- 
žįsta nė vieno, tikslą ir kryptį nustatančio autoriteto. Wilhel- 
mas trokšta grynai žmogišku būdu išrutulioti plačiausios ampli- 
tūdos, savy gerai išbalansuotą, dailų charakterį, tarsi, žmogaus 
pirmavaizdį. Realizuodamas savo norus, Wilhelmas-Wolfgangas, 
neatsižvelgdamas į jokias, šalia esančias, normas, leidžia visoms 
savo galioms ir ypatybėms laisvai augti ir keroti, sukurdamas 
krikščionybės dvasiai priešingą auklėjimo idealą. 

Krikščionybė mažai tenukentėjusi nuo Ksenijų, šiuo roma- 
nu, iškeliančiu jai prieštaraujantį lavinimo tikslą ir būdą, buvo 
ne juokais puolama. Dėl pavartotų ginklų poetiškumo ne vienas 
mielai pamiršo išvidinį krikščioniškojo auklėjimo grožį. 

Primiršta, kad žmogus, laikydamas įskaitytinai savomis pa- 
jėgomis savo aš-brendimą aukščiausiu auklėjimo bei auklėji- 
mosi tikslu, vadinas, apsiribodamas vien žmogiškąja sfera, nusi- 
grįžo nuo jam skirto uždavinio ir atsisakė kilniausių pagalbos 
priemonių jam įvykdyti. Įuk krikščionybė, labai gerai supras- 

dama ir įvertindama žmogaus pastangas plėtojant savo galias 
didžiai asmenybei brendinti, vis dėlto nepamiršta jo žvilgsnio 
pakreipti į aukštesnę sferą, kur šviečia masinantis Dieviškojo 
Išganytojo pavyzdys. Katalikybė juo labiau nemano palikti 
žmogų skaudžiai ankštoj humaniškumo srity, o ragina, formuo- 
jant savo „aš“, siekti dieviškų dorybių ir taip pabaigti jį aukš- 
čiausioje esybėje — Kūrėjuje, tuo būdu stengiantis — tam tikra 
prasme — net save „sudievinti“. 

Taigi, grynai žmogiškas auklėjimas ir lavinimas, nors savy 
jis ir vertingas, vis dėlto tėra tik fragmentas. Jam trūksta es- 
mingiausio pedagoginiam darbui elemento — dieviškojo pavyz- 
džio, galinčio vienu galingu mostu pakelti savo žemiškajame ka- 
lėjime besikamuojantį žmogų į amžinybės aukštybes. 

Bet Goethe, laikydamasis kitokios pasauližiūros, šio ideaio 
nepripažino. Jąja sekąs žmogus, jam rodėsi, esąs tobuliausias jo 
išpažįstamo dievo-gamtos kūrinys. Jam nurodyti, kaip inte- 
graliai išplėtoti savo galias, tai esą ne kas kita, kaip padėti 
dievui-gamtai geriausiai pasireikšti. Toks aukščiausiajai, jo iš- 
pažįstamajai, jėgai patarzavimas tai buvo Goethes religinis kul- 
tas; taigi, žmogų „sužmoginti“ jam buvo tas pats, kaip jį „su- 
dievinti". Šia prasme Wilhelm Meisters Lehrjahre yra persisun- 
kęs religija, kurią, paremtą žmogaus autonomingumo ideja, statė 
prieš krikščionybę, rišančią auklėjimo darbą su aukštesniu auto- 
ritetu. Tad nesunku suprasti, kad šis kūrinys yra tik naujas 
krikščioniškos substancijos mažinimas, atliktas pedagogikos 
plotmėje, pasinaudojant tobuliausiomis poezijos priemonėmis, 

Kaip siūlomoji pedagogika, taip ir jos vaisius, Wilhelmas 
su savo pakrikusia meile moterims ir teatrui, servilizmu santy- 
kiuose su didikais, prietaringu tikėjimu likimu. nekritišku atsi- 
davimų pūvančiai dvaro kultūrai ir brolių vadovybei, nesidomė- 
jimas tikrai vertingais pasaulio klausimais bei pozityviais dori- 
nio gyvenimo elementais, kaip šeima, tauta, valstybė, religija 
aukštesne prasme — nėra ir negali būti jokiu siekiamu idealu. 
Su tokia kritika sutinka be Herderio ir šiaip Goethei labai palan- 
kus Fr. Th. Vischeris, pasisakydamas prieš tą „įsimylėjusią, gei- 
dulingą, motervyrų atmosferą", pagimdžiusią visą kūrinį. 

Ne perdaug vertinga ir kūriniui parinkta medžiaga. Kiek 
vėliau ir pats autorius tai suprato, Walterio Scotto raštaras, tiek 
savo poetiškumu, tiek plačiu istoriniu horizontu, sužavėjus skai- 
tytojus. Tada jis pasakė: „Scotto žavingumas remiasi trijų 
Britų karalijų puikumu ir neišsemiama jų istorija. Tuo tarpu 
tarp Thirringeno miškų ir Mecklemburgo smėlio dykumų niekur 
nėra derlingos dirvos romanų rašytojams, ir taip aš buvau pri- 
verstas Wilhelm Meisteriui parinkti visų menkiausią medžiagą, 
kokia tik gali ateiti kam į galvą, būtent: bastūnus, komedijantus 
ir provincijos bajorus..." Skysdamasis neturėjęs tinkamesnės me- 
džiagos, Goethe apsiriko: jos buvo pakankamai ir pačios pui- 

kiosios, bet, būdamas jau gerokai nutautęs ir neturėdamas isto- 
rinės uoslės, jis jos nerado. 

Su kompozicija taip pat ne geriau. Jau matėme, kad, tik 
Schilleriui įsikišus, toji nuotykių virtinė pasidarė sistematiškes- 
nė. Bet ir tai paliko apsčiai neorganiškų itarpų.  Neaiš- 
ku, kam buvo reikalingi atsiminimai apie panelę von Kletten- 
berg ir slaptoji draugija, nebent būtų norėjęs pirmaisiais kiek 
sutaikinti su kūriniu krikščionis, o antruoju — iškelti masonų 
humanišką veikimą. 

Bet kaip išaiškinti tą faktą, kad Wilhelm Meisters Lehr- 
jahre, nepaisant visokių neigiamybių, paveikė literatūrinę visuo- 
menę taip labai, kaip joks kitas ligšiol jo sukurtas veikalas, iš- 
skyrus Wertherį? Perskaičius nors dešimtį puslapių, nesunku 
į šį klausimą atsakyti. Jo pasakojimas tikrai epiškas: plaukia 
ramiai ir didingai. Daugybė figūrų atvaizduojama perdėm 
charakteringai ir ryškiai... Kai kurių scenų gyvumas yra tie- 
siog nepralenkiamas. Jose įterptos lyrinės dalys maža turi sau 
lygių visoj vokiečių literatūroj ir buvo net svetur pamėgtos, sa- 
kysim, ar tik ne į visas kultūrines kalbas išversta daina Klennst 
du das Land...? 

Wilhelm Meister yra žavingiausia viršuj prozos okeano 
iškilusi poezijos sala. 

Savo pažiūras į pasaulį ir gyvenimą autorius reiškia 
puikiomis, nepamirštamomis sentencijomis. Kalba lyg savaimin- 
gai plaukia iš pačios aprašomos situacijos. Iš to jau galima 
suprasti žydės Rachel Levin entuziastišką sušukimą: „Jis 
[Goethe] visa moka išreikšti. Jis yra dievas". 

Romanui išpopuliarėti padėjo ir gilus romantikų Wilhelmo 
charakterio bei gyvenimo būdo pamėgimas. Patiko jiems nerū- 
pestingasis jaunikaitis, poetiškas jo bastymasis su artistais ir 
svajingas siekimas gražaus žmogiškumo. Jie matė jame nemažą 
dalelę savo pačių siekimų, laikė jį tikru gyvenimo menininkų ir 
todėl uoliai ji propagavo. Jų kritikas Friedrichas Schlegelis 
vadino jo pasirodymą didžiausiu šalia Pichtės Wissenschafts- 
lehre ir Prancūzų revoliucijos 18. šimtmečio įvykiu! 

Jie taip pamėgo Wilhelm Meisterio charakterius ir stilių, 
kad, nedaug perdedant , būtų galima pasakyti, visus panašaus 
pobūdžio romantikų veikalus juo sekus. Ryškiausiai tai matyti, 
pav., iš Fr. Schlegelio Lucinde, Novalio Heinrich von Ofterding- 
en ir Eichendorffo Aus dem Leben eines Taugenichts. Iš ro- 
mantikų Wilhelm Meisterio sekimas perėjo į Das junge Deutsch- 
land, kaip matyti iš Gutzkowo Wally, ir į poetinį realiz- 
mą, kurio žymiausi pavyzdžiai — Morikės Maler Nolten ir Gott- 
tried Kellerio — Der grine Heinrich. Sudermanno kūriniu 
Frau Sorge Wilhelm Meisterio aidas pasiekė ir Lietuvą. 

Pedagoginės Goethės mintys prigijo ne tik literatų sluoks- 
niuose, bet ir visuomenėje, kur ėmė auklėtis tiek pat Wilhelmų, 


Goethe, 9. 

kiek anksčiau dėl meilės draskėsi Wertherių. Tačiau jie neilgai 
imitavo savo „karžygį“, nes pats gyvenimas įrodė šį auklėjimo 
idealą esant klaidingą. Ir pats autorius pamatė savo skelbiamojo 
mokslo blogybes. Nenorėdamas ir toliau savo skaitytojų klai- 
dinti, savo veikalu Wi/helm Meisters Wanderjahre pakeitė se- 
nąjį individualistiškai aristokratišką ugdymo idealą sociališkai 
demokratiškų. Todėl nėra ko stebėtis, kad pirmoji Wilhelm 
Meisterio dalis jau kaip ir pamiršta. Jį kadaise buvus mini, ro- 
dos, viena Mignona, kuri, palikusi romano puslapius, klajoja po 
pasaulį ir žavi žmones amžinų savo jaunumu, o melancholiškų 
klausimu: „Ar pažįsti tu tą kraštą?" gundo juos ten, kur tam- 
siai mėlynas dangus gaubia, kaip auksą, gražų gyvenimą. 


„Hermanas ir Dorotėja“ 


Laimingai pabaigęs Wilhelm Meisters Lehrjahre ir su 
džiaugsmu patyręs didelės literatūrinės visuomenės dalies prita- 
rimą, naujai atgijusią kūrybos srovę ryžosi ir toliau palaikyti. 
Dar nebaigęs ano veikalo, jau galvojo apie naują, kuri ir 
pradėjo 1796 m. rugsėjo mėnesį. Kūrybos procesas, pasak Schil- 
lerio, vyko „netikėtai lengvai ir greitai". Per devynias dienas 
rašo kasdien maždaug po 150 hegzametrų ir, paskui pertraukęs, 
baigia savo epą kitų metų pavasarį. 

Psichologinės kūrinio šaknys įvairios. Jų viena yra raštas 
Das liebtūtige Gera gegen die salzburgischen Emigranten 1732, 
kur pasakojama, kaip dėl tikybinių priežasčių atvyko iš Salzbur- 
go iškelti emigrantai ir kaip jie buvo priimti Thiringeno krašte. 
"Tačiau šio vieno spausdinio kažin ar būtų užtekę Goethes kūrybai 
sužadinti. „Visi mano kūriniai yra tam tikros progos pagim- 
dyti, jie yra tikrovės sužadinti ir jąja remiasi...“, išsitarė jis 
Eckermannui 1823 m. Anas raštas tik nukreipė jo akis į pa- 
ties matytas panašias scenas, dabar vykstančias Prancūzų revo- 
liucijos metais. Tačiau ir regėdamas pabėgėlių nelaimes, bet 
pats būdamas gerai viskuo aprūpintas, jų per daug neatjautė, 
o „kuo aš negyvenau, kas nedegino man nagų ir nevertė 
kurti“, t. y., kas jo paties tiesiog nelietė, to jis savo kūriniuose 
nesuformavo. Dėl tos priežasties ligšiol jam ir nebuvo pasiseke 
— kaip geriausiai parodė Gross-Cophta ir Birgergeneral — kū- 
rybiškai atsiskaityti su Prancūzų revoliucija. Visai kas kita, ka- 
da jo širdis buvo užgauta! O ji ir buvo skaudžiai paliesta, kai 
revoliucionieriai ėmė persekioti Strassburge gyvenančią  ka- 
daise taip mylėtą Lili. Ji, nors ištekėjusi už barono von 
Tūrckheim buvo laiminga, bet savo pirmojo sužadėtinio negalėjo 
pamiršti, kaip ir Wolfgango širdy dar nebuvo išdilęs skaistus jos 
paveikslas. Suprantama dėl to, kad, kai 1794 m. jos vyras, Strass- 
burgo burmistras, turėjo bėgti, o jo žmona, persirengusi ūkinin- 
ke, pėkščia su savo penkiais vaikais, iš jų mažiausią nešdamasi 

dar ant rankų, prasimušdama pro ištvirkusių karių kordoną, bandė 
pasprukti į Vokietiją, Wolfgangą šiurpas nukratė. To pergyve- 
nimai, pasinaudojant Salzburgo emigrantų nuotykiais, staiga 
susiformavo į Hermanno und Dorothea'os kūrinį. Juo jis kartu 
iškėlė bei meniškai vainikavo kadaise mylėtos moters didvyriš- 
kumą. 

Remdamasis savo pasauližiūra, siužetą jis perkėlė į humaniš- 
Eumo sritį. „Epiniame keptuve aš mėginau išskirti vokiečių 
miestelio gyvenimo gryną žmogiškumą iš jo priemaišų ir drau- 
ge stengiausi nedideliam veidrody atšviesti didžiuosius pasau- 
lio teatre vykstančius judėjimus“! "Tą mintį gvildendamas, jis 
mums rodo charakteringą tų dienų miestelį su tikrais gyventojų 


tipais — popiežium, imperatorium ir profesorium, t. y. pasto- 
rium, smuklininkų ir vaistininku, kurie apsupa taip pat tipiš- 
kos šeimos atstovus — tėvą, motiną ir sūnų. Į šią liniją įeina 


ir visa problema, būtent: naujos šeimos sudarymas, ir ta dvasia, 
kuria dvelkia kūrinys — miestelėnų paprastumas, šeimynišku- 
mas, tėvynės meilė ir racionalistiškas pasitikėjimas Dievu. O 
Prancūzų revoliucija visam tam duoda foną. "Turinys papras- 
čiausias: 

Tada, kai vidurvasary, vienam miestely netoli Rheino — ro- 
dos, turėta galvoj Heidelbergo apylinkė — smuklininkas su sa- 
vo žmona džiaugiasi, laukdamas geros piūties, dideliais būriais 
plentu traukia nelaimingi pabėgėliai iš Prancūzijos į krašto 
vidų. Jiems padėti vyksta ir jų dviejų vienintelis sūnus Her- 
mannas. Būdamas tylus ir kuklus, jis ligšiol nevedė, nors tėvai 
ir labai to norėjo ir net jau buvo jam numatę turtingo kaimyno 
dukterį. Dabar emigrantų būry jis sutinka gražią mergaitę, kuri 
sujaudina jo širdį. Ji, rūpestingai aptarnaudama paliegusius 
bei vargšus, atvykusį pažiūrėti Hermanną prašo padėti aprūpinti 
jos globojamą vieną moterį. Paskui motina randa grįžusį sūnų 
nuliūdusį po kriauše ant kalvos. Jį užkalbinusi, tuoj suvokia, 
kad jo širdį pavergė toji pabėgėlė, ir, neabejodamas dėl jos tauru- 
mo, žada užtarti Hermanną tėvo akyse. Šis sako pritarsiąs sūnaus 
pasirinkimui, jeigu tik pasiųstoji Dorotėjos ištirti tam tikra de- 
legacija, susidedanti iš pastoriaus ir vaistininko, parneš geras 
žinias apie ją. Juodu išvyksta. 


Ką ligšiol girdėjome tik iš pasakojimų, dabar plačiausiai 
atsiskleidžia prieš mūsų akis: gretimo kaimo pievose, kur su- 
stoję pabėgėliai, matome liūdną vaizdą. Revoliucijos, karo ir 
pilietinių sumaisčių iš tėvynės ištremti emigrantai jaudinančiai 
demonstruoja žmonijos nelaimes. Tame graudingame sąmyšy Do- 
rotėja, nors švelniai, bet tiksliai, tvarko apsistojusius. Drauge 
su jais esąs teisėjas gražiausiai atsiliepia apie ją. Pamatę 
ją pačią, pastorius su vaistininku dar labiau gėrisi. Hermannas, 
tuo tarpu likęs prie arklių, nuoširdžiai džiaugiasi geromis dele- 

gatų žiniomis, bet vis dėlto jis neramus, nes kažin, ar tik ta gra- 
žuolė nebus jau pasižadėjusi kitam. 

Dėl to, norėdamas dar daugiau apie ją sužinoti, jis pasilie- 
ka. Sutinka Dorotėją einant prie šulinio vandens semti ir ją 
palydi — 


Sie beugte sich iiber, zu schėpien, 
Und er fasste den anderen Krug und beugie sich iiber. 
Und sie sahen gespiegelt ihr Bild in der Blaue des Himmels 
Schwanken und nickten sich zu und griissten sich freundlich im Spiegel... 


„pinasi meilės scena, už kurią kažin ar rastume ideališkesnę. 
Hermannas, dar nedrįsdamas aiškiau pasisakyti, kviečia Do- 
rotėją tarnauti pas savo tėvus. Atsisveikinusi pažįstamus, su 
Hermannu per ošiančius javų.laukus abu pėsti vyksta į naują 
pastogę. Jau sutemus juodu pasiekia tą kriaušę, kur jis ne per 
seniai nuliūdęs sėdėjo. Prietemoj lipant per vynuogyną, mer- 
gaitė, nepataikydama į laiptą, griūva ant savo palydovo — 


Brust war gesenkt an Brust und Wang' an Wange. So stand er, 
Starr wie ein Marmorbild, vom ernsten Willen gebšndigt, 
Driickie nicht Iester sie an, er stemmte sich gegen die Schwere, 
Und so iūhlt' er die herrliche Last, die Warme des Herzens 
Und den: Balsam des Atems an seinen Lippen verhauchet... 


Manydama, kad ji samdoma tarnaitė, Dorotėja persistato 
šeimininkams. Dėl to, išgirdusi tėvą sakant, kad jai, kaip su- 
žadėtinei, tur būt, nebuvę sunku atvykti į šiuos gražaus ir tur- 
tingo jaunikio namus, ji užsigauna. Jautrios sąžinės mergaitė 
besiaiškindama išduoda savo paslaptį, kad mylinti ją pakvietusį 
jaunuolį. Dėl to, sumaniam pastoriui ir gerai motinai įsikišus, 
incidentas baigiasi laimingai. Kai pastorius nori jai užmauti 
žiedą, randa jau kitą. Tai duoda progą jai pasipasakoti, 
kad ją seniau mylėjęs kitas, pilietiniame kare Paryžiuje žu- 
vęs, jaunikaitis. Toks atviras prisipažinimas tik dar labiau iš- 
kelia taurią jos asmenybę, kurios visi pavydi laimingam sužadė- 
tiniui. — 

Retai kada Goethei pavyko sukurti tokių idealių tipų, kaip 
šitame veikale. Tėvas yra tikras smuklininkas: malonus, gera- 
daris, ne visiškai be savimeilės, geras vyras, rūpestingas tė- 
vas, trokštąs savo sūnui lengvesnio gyvenimo, negu jis pats 
turėjo. Motina — darbšti, taupi šeimininkė ir maloni žmona, my- 
linti savo vaiką labiau už viską ir siekianti savo tikslų išmintin- 
gu patvarumu ir gerumų. 

Pastorius — tikras miesto pažiba: pamaldus, mokas diplo- 
matiškai rišt: ir kebliausius klausimus. Vaistininkas—tai smalsus 
ir plepus pažangos apaštalas. Teisė'as — susivaldąs, taurus, 
įtakingas, kupinas žmonių meilės. 

Pagaliau Hermannas su Dorotėja. Jisai, kad ir geras jau- 
nuolis, tačiau yra pasyvus, veikia dažniausiai tik kitų paragin- 
tas, per greit ašaroja dėl savo meilės. Taigi, jis nėra be ištiži- 
mo. "Tik į galą, atsistojęs šalia drąsios savo, kitų jam laimėtos, 
sužadėtinės, suvyriškėja ir sušunka — 


Und drohen diesmal die Feinde 
Oder kinitig, so riste mich selbst und reiche die Waffen. 


Nėra abejonės, kad tikras epo karžygis yra moteris — Dorotėja. 
Jai tenka visa Goethes simpatija, ją jis piešia dailiausiomis savo 
meno spalvomis. Ji įauga tiesiog į Senojo Testamento aprašomų 
moterų-karžygių formatą: jos pasirodymas ir elgesys ne kartą 
verčia prisiminti Judithą. Ir Hermannas jaučia die Heldengrėsse 
des Weibes. Dorotėja yra tikra poeto širdies sukurta antmo- 
teris, kurios geidžia jis pats. Hermannas-W/olfgangas, nusimi- 
nęs manydamas, kad jam neteks ši graži moteris, reiškia — tuo 
prasilenkdamas su grynu veikalo charakteriu — tikro, meilės 
aferose prityrusio, dvaro kavalieriaus užgaidas — 


Soll ich sie auch zum letztenma! sekn, so will ich noch sinmal 

Diesem ofienen Blick des schwarzen Auges begegnen; 

Drick' ich sie nie an das Herz, so will ich die Brust un! die Schultern 
Einmal noch seh'n, die mein Arm so sehr zu umschliessen begehret; 
Will den Mund noch seh'n, von dem ein Kuss und das Ja mich 
Glicklich macht aut ewig, das Nein mich auf ewig zerstūrt,.. 


Panašūs tonai prasimuša dar kitoj vietoj, ten, būtent, kur 
motina, radusi dėl savo nelaimingos meilės verkšlenantį sūnų, 
ji ramina šiais, nei moteriškais nei motiniškais, žodžiais — 

Sohn, mehr wiinschest du nicht, die Braut in die Kammer zu Iūhren, 
Dass dir werde die Nacht zur sch6nen Halfte des Lebens...... 


Šitoki negrynumai yra vaisius mums jau žinomų kūrėjo palinki- 
mų, kurie tikriausiai ir nebus leidę, nepaisant jo užsimojimų, su- 
kurti didingesnio epinio kūrinio. Todėl nenuostabu, kad vietoj 
visą tautos gyvenimą apimančio epo su grandioziškais aspektais, 
kaip kad Goethe iškart planavo, išėjo provincijos užkampio susi- 
žiedavimu pasibaigianti idilija. Kad autorius, aru išskridęs, 
žvirbliu nenutūpė, yra beveik vien tik tobulos kūrinio formos 
nuopelnas. 

Germaniškas turinys reiškiamas klasiška lytim — kūrėjas 
virtuoziškai pritaiko savo siužetui graikų poezijos dėsnius. Tai 
rodo jau išviršinė forma — antikiškas eiliavimas [hegzametrai] 
ir gausios, graikų labai mėgtos, epinės formulės. Neatsilieka 
nė išvidinė forma. Ji reiškiasi visuotiniu naivumu, t. y. veikėjų 
paprastumu, natūralumu ir patį poetą paslepiančiu vaizdavimo ob- 
jektyvumu. Dėl to šį kūrinį, kad ir slepiasi jame nemaža paties 
Goethes patyrimų, galima laikyti vienu iš objektyviškiausių 

jo veikalų. Toji išvidinė forma reiškiasi ir vaizdavimo ryšku- 
mu, kur kūrėjas, mokėdamas apsiriboti asmenų, scenos ir laiko 
atžvilgiu, sugeba visa paversti judesiu ir išviršinį vyksmą pa- 
daryti vidaus atspindžiu.  Meniškas yra ir sugebėjimas smul- 
kiai apgalvotą dispoziciją paslėpti už lyg betiksliai slenkančių 
vyksmų, ne mažiau kaip ir lygus, ramiai ir iškilmingai plaukiąs 
stilius. 

Kūrinio reikšmė išsilavinusios publikos tuoj buvo suprasta. 
Ji glūdi harmoningam sujungime vokiečių gyvenimo su huma- 
niškumo dvasia ir graikiška forma. "Tautiškas siužetas, me- 
džiaga ir kalba šiame epe pavartoti lygiai taip, kaip klasikinės 
senovės kūrėjai panaudodavo savo krašto teikiamus elementus. 
Po tiek daug šimtmečių, pagaliau, pavyko germanams sėkmin- 
gai pritaikinti antikės laimėjimus savo poezijai. Tas sujungi- 
mas matyti net iš svarbiausių veikėjų pavadinimų: šalia vokiš- 
kojo Hermann yra graikiško kilimo vardas Dorothea. 

Jei to veikalo reikšmė visiems vokiečiams tokia didelė, tai 
ką jau kalbėti apie patį kūrėją. Jis galėjo jaustis pasiekęs pa- 
čią meno viršūnę, laimėjęs tai, ko prieš jį per tūkstančius metų 
milijonai žmonių veltui buvo siekę. Tuo jis jautėsi atsisto- 
jęs pryšaky pasaulio menininkų, šalia Homero, Dantės, Caldero- 
no, Shakespeare'o. Goetzas išgarsino jo vardą vokiečiuose, Wer- 
theris — visoj Europoj, o Hermann und Dorothea jį įamžins 
žmonijoje, 

Kad tuo veikalų tikrai daug buvo pasiekta, kad vokiečių 
literatūra juo užlipo į kitų tautų seniai jau pasiektą aukštumą, 
jautė beveik visi žymesnieji  kultūrininkai. Pirmas jį išgyrė 
Schilleris: Šis kūrinys yra „viršūnė jo ir mūsų visų naujesnio 
meno". Ar tik ne jo sugestionuotas autorius baigia kūrinį 
šiais sau visai neįprastais herojiškais žodžiais —- 


Denn es werden noch stets die entschlossenen Volker gepriesen, 
Die tir Gott und Gesetz, fir Eltern, Weiber und Kinder 
Stritten.... 


Romantikai per A. W. Schlegelį, vieną iš žymiausių savo atsto- 
vų, pareiškė jį esant „tobulą meno kūrinį su didžiu stiliumi 
ir drauge suprantamą, nuoširdų, patriotišką../' Sykiu su tais 
korifėjais džiaugėsi ir Goethes motina: „Tai nepalyginamas 
šedevras. Aš jį nešiojuosi, lyg katė savo kačiukus." O Christianė 
Vulpius prašo vyrų atsiųsti jai gerą šmotą muilo, kad ji savo 
keliu galėtų pasidžiaugti veikalo pabaigtuvėmis. Wolfgangas ga- 
lėjo jai nusiųsti ne tik prašyto muilo gabala, bet ir daugiau skal- 
byklai bei virtuvei reikalingų daiktų, nes iš leidėjo jis buvo pa- 
reikalavęs ir gavęs IO00 talerių, tais laikais milžinišką suma; 
mat, jis buvo ne tik geras poetas, bet ir apsukrus biznierius. 

Grekomanija 


Hermann und Dorothea'os kūriny Goethei buvo pavykę 
dailia pusiausvyra išbalansuoti germaniškumą su antikiškumu. 
Šis darnumas ypačiai vertingas tuo, kad buvo pasiektas krikš- 
čioniškoje plotmėje. Tokiu būdu visi trys Europos kultūros sub- 
stanciją sudarą elementai organiškai buvo susijungę į tikrai eu- 
ropišką veikalą. 

Tačiau tragiška, kad jie išbalansuojami tik trumpą valan- 
dėlę ir kad iš begalinėmis pastangomis pasiektos pusiausvyros 
tuoj vėl nukrypstama ar į vieną ar kitą pusę. Jau ką tik ap- 
žvelgtame veikale svarstyklių lėkštės sunkiai balansavosi, 

Ir toliau vis dar tebeaugant kūrėjo grecizmui, brangiai įgyta 
pusiausvyra buvo suardyta. Įsitikinęs graikiškume glūdint kū- 
rybos paslaptis, manė ir veikalo Hermann und Dorothea aukštą 
vertę priklausant daugiausia nuo jo antikiškų elementų. Tad 
jis ryžosi ir ateity be jokių priemaišų pasisavinti senovės meną 
ir savo mintis tik „graikiškai“ reikšti, 


ACHILLEIS 


Realizuodamas savo planus, sumanė apdirbti tą pačią hero- 
jinę medžiagą, kuria Homeras save nevystančiais laurais buvo 
apsivainikavęs. Tikrai drąsus ir kartu didis pasiryžimas — lenk- 
tyniuoti su pačiais garsiaisiais pasaulio epikais ir priversti pa- 
saulį minėti Goethe kartu su Homeru. 

Dar vaikystėje Wolfgangas būdavo labai nepatenkintas, kad 
Ilijača nieko nepasakoja apie Trojos užkariavimą ir taip 
nevykusiai baigiasi Hektoro mirtimi. Tiesa, subrendusio poeto 
Trojos žuvimas jau nebevilioja, bet užtat jis jau buvo radęs tin- 
kamesnį siužetą iš to paties ciklo. Bestudijuojant Homerą, jam 
kilo mintis, kad tarp Hektoro žuvimo ir graikų grįžimo į tėvy- 
nę palikta spraga, ir taip esą vietos dar vienam epui. O hegza- 
metrus rašyti įpratusiam kūrėjui pasirodė nesunku užpildyti 
šį tarpą, parašius, sakysim, epą apie Achillo mirtį. Kad tik pasi- 
sektų, Goethe nutarė padaryti skaudžiausią nuolaidą, kokia tik 
gali ateiti žmogui į galvą — aukoti patį save. Šiuo metu išsprū- 
do iš jo lūpų nelemčiausi žodžiai, kokius kada nors europietis 
ir krikščioniškoje atmosferoje užaugęs genijus yra ištaręs, bū- 
tent: „Kad pasisektų kūrinys, galįs... susilyginti su lijada, se- 
naisiais [klasikais], aš turiu sekti ir tuo, kas juose peikiama. Aš 
privalau pasisavinti [iš jų] net ir tai, kas man pačiam netinka." 

Dar ne taip seniai kartu su Schilleriu Ksenijose jis buvo 
pašiepęs grekomanus — 


Kaum hat das kalte Fieber des Galiomanie uns verlassen, 
Bricht in der Grūkomenie gar noch ein hitziges aus..., 

o dabar ir pats nepajuto, kaip atsidūrė jų pryšaky ir, pasistojęs 
ant aukšto koturno ir persimetęs per petį togą, pamiršęs savo 
įprastą diplomatišką atsargumą, agituoja: „Kiekvienas tebūna 
graikas, nors ir savotiškas, bet tik graikas“. 

Iš šio svaigulio tačiau greit atsipeikėjo, nes jo goethiškas 
jausmingumas kėlė maištą prieš į senovę palinkusią valią. Jo šir- 
dis, šiaip nuolatos blaškiusi jį po visokias meilės aferas, šį kartą 
— ir tai kaip tik dėl savo meilumo — privertė Wolfgangą mes- 
ti garbinus svetimas kultūras. Mat, jis suprato, kad jo pasirink- 
tos temos traktavime slepiasi daug su klasikiniu naivumu nieko 
bendro neturinčio sentimentalumo ir greit įsitikino, kad jo pa- 
matinė ideja nėra antikiška, o wolfgangiška, būtent: „Achillas 
žino, kad jis turi mirti, bet įsimyli Polixeną ir dėl aistringos 
savo prigimties visai pamiršta savo likimą“. Tuo tarpu Ilijados 
dvasia visai kitokia — ji „apima tautų ir kontinentų, žemės ir 
dangaus interesus“. Taigi, Goethe pats pamatė, kad tarp graikų 
dainiaus kosmiškos koncepcijos ir jo širdies geidžiamų erotinių 
[Achillo] nuotykių yra bedugnė ir kad dėl to su tikruoju Home- 
ru jis nesusilygins. Tai skaudžiai pajutęs, buvo jau bemetąs sa- 
vo naująjį darbą į šalį, kai netikėtai pasipainiojo Schilleris. Šis 
suprasdamas, kad. literatūroj turi įvykti tikra nelaimė, jei jaus- 
mingas modernistas stengsis sekti naiviu klasinės senovės kūrėju, 
t. y. rašys Ilias post Homerum, patarė naudotis Homero techni- 
ka, o šiaip plėtoti kūrinį pagal savo paties koncepciją. Bet, Goe- 
thei, nors jis ir visai sutiko su savo draugo patarimu, vis kažko- 
dėl vengiant grįžti prie jau lyg užmesto veikalo, Schilleris tol 
pats ir per kitus ragino ir gundė, prašė ir meldė, kol pagaliau 
1799 m. pavasarį jo partneris ėmėsi darbo. Baigęs pirmą giesmę, 
siunčia ją nekantraujančiam gundytojui. Bet, supratęs savo klaidą 
daugiau, kaip šiuos 650 hegzametrų, neberašė. 

Achilleis tai nėra koks priešingiausius elementus organiš- 
kai jungiąs kūrinys, kaip, sakysim, Hermann und Dorothea, bet— 
pagal Schillerio receptą sudarytas — kompromisas: Goethe savo 
jausmus reiškia Homero technika, 

Achillo charakteris perdėm sentimentalus. Prašydamas su- 
pilti sau kapą, herojus melancholiškai filosofuoja ir verkšlena 
kuone kaip Wertheris. Kažin, ką būtų pasakę PioBacto klausy- 
tojai, išgirdę kad ir šitokias eiles — 


Spėt kam Aphrodite herbei, die žugelnde [t. y., Hirtuojanti] Gėttin, 
Die von Liebenden sich in Morgenstunden so ungern 

Trennet, Reizend ermattet, als hūtte die Nacht ihr zur Ruh 

Nicht geniiget, so senkte sie sich in die Arme des Thrones, 


Kartą šį darbą metęs, daugiau jau nebeėmė į rankas. Tiesa, 
1807 m. dar galvoja, ar nebūtų geriau šią temą romanu gvilden- 
ti. Bet ir tą projektą palaidojo. Taip ir dingo viltis įterpti tarp 


* 

Ilijados ir Odisėjos germanų kūrybos dalį ir į vieną amžiną vai- 
niką supinti germanų ąžuolo lapus su graikų laurais. 


HELENA 


Ne geriau sekėsi ir su Faustu, kuris dabar jau trečią kartą 
liks tik fragmentu. Kokia ilga to kūrinio istorija! Kaip žinome, 
dar Frankfurto laikais atsirado vad. „Margaretos tragedija", prie 
kurios pirmaisiais Weimaro metais priaugo dar keli nereikšmingi 
priedai. Italijoj buvo prirašytos dar dvi scenos, ir 1790 m. vis- 
kas Faust ein Fraginent vardu atiduota į spaudą. Dar nenorėda- 
mas visiškai atsisakyti nuo šio siužeto, rūpestingai toliau plana- 
vo ir rinko medžiagą. Tas nuo pasaulio akių slepiamas raštų rin- 
kinėlis parūpo ir Schilleriui. Jis dažnai prašydavo savo bendra- 
darbį iš tų pavydžiai saugojamų turtų bent ką duoti jo žurna- 
lui. Bet tas, lyg bijodamas atrišti jau tiesiog legendarinių ta- 
pusį rankraščių ryšulėlį, iš pradžių visaip išsisukinėdavo. Paga- 
liau jau buvo beduodąs šį tą Schilleriui, bet vėl susilaikė įsiti- 
kinęs, kad kūrinys dar nėra gerai nė pradėtas. Tai tiesa, nes kas 
ligi šiolei buvo parašyta, tai buvo Margareta, o ne Faustas. O šį 
sukurti kažin ar bepajėgs? Juk dabar reikėtų pagal senąjį planą 
išvesti savo karžygį iš meilės sferos į platųjį pasaulį, kur tektų 
jam grumtis su žemės ir dangaus galybėmis, vadinas, lydėti jį 
į Goethei iš dalies nežinomą, iš dalies nemėgiamą sritį, Išvesti 
Fausto „egzistencijos sumą" jis vienas vargu ar įstengs. Todėl 
1797 m. vasarą prašo partnerį Tenoje padėti savo planais — „no- 
rėčiau, kad Jūs... vieną kurią nemigos naktį dalyką apgalvotu- 
mėt, pasakytumėt man tuos reikalavimus, kuriuos Jūs [kūrinio] 
visumai statytumėt ir taip, lyg tikras pranašas, papasakotumėt 
bei išaiškintumėt mano sapnus“ ; o tai, aiškiau tariant, reiškia: aš 
įklimpau, padėkite išbristi. Tasai filosofijos mokytojas tuoj atsa- 
kė, kad, jo manymu, siužetas turėtų būti įdejiškai traktuojamas. 
Jis pataria Goethei nepaskęsti medžiagoje, bet pakilti iš jos prie 
vedamųjų minčių, jis tiesiog moko siužetą filosofiškai apdirbti. 
Tačiau kūrėjui šiurpu darosi nuo tokio jo „sapnų“ aiškinimo. 
Jis purtėsi, lyg turėdamas šokti į šaltą vandenį. Bet pagaliau, 
nenorėdamas atsilikti nuo Schillerio, milžino žingsniais sku- 
bančio į nemirtingumą, Goethe, nors ir dar ne labai kūrybiškai 
nusiteikęs, bet, sekdamas savo „mokytoju“, paraginusį jį in 
ihrem Faust ibera!! das Faustrecht, ryžtasi tiesiog „komandiruo- 
ti poeziją“. 

Visų pirma jis pasisavina ir išsiaiškina giliu savo partne- 
rio protu suvoktą Fausto koncepciją. Pagal ją Faustas toliau 
turi būti ne vienas atskiras individas, bet siekiančio ir klaidžio- 
jančio žmogaus prototipas, atstovaująs visą žmoniją. Dabar kū- 
rinys bus aktualus ne tik vienai jo tautai. Tis taps pasauline po- 
ema, kurios metmenų tikrasis autorius yra Schilleris. 

Tokiu būdu tik dabar atsiranda reikšmingiausios scenos. 
Pirmiausia sukuriamas Zueignung, primenąs autoriui praeitus 
laikus su savo poetiniais regėjimais ir dvelkiąs švelnia melan- 
cholija. Toliau seka Prolog im Himmel, kuris iš tikrųjų ne pa- 
prastas prologas, bet tikra dramatinė scena, veikalo ekspozicija, 
lyg raktas visam. kūriniui suprasti. O skirsneliu Vorspiel auf 
dem Theater autorius lyg ir norėjo atsiprašyti publiką už 
netobulą savo užsimojimų realizavimą. 

Bet visa tai yra daugiau jeniečio kūryba, nes weimariečio 
mintys sukosi apie kitokią problemą. Jis, daug sykių bandęs 
sujungti šiaurę su pietumis ir net tapti antikės poetu, pasiryžo 
bent simboliškai atvaizduoti amžinas šiauriečių svajones. Pietų 
simbolis jam yra moteris ir, būtent, toji, kuri savo kūno grožiu 
tapo gaivalingu akstinu senovės gyvenimui sužadinti — Helena. 

Goethe padarė tai, ko ligšiol nebuvo sugalvojęs nė vienas 
kitas poetas: jis iššaukia iš mirusiųjų karalystės, iš orko, savo 
minčių mylimąją ir sutuokia ją su Faustu. Ši geniali pora šven- 
čia Arkadijos laukuose jungtuves ir susilaukia sūnaus, kuris, 
genialiai apdovanotas, įkūnija pietų ir šiaurės harmoniją. Šimt- 
metinis jo tautiečių lūkesys grožiu ir genialumu amžinai nutildo- 
mas. Goethes kūrinys, pradėtas apie 1800 m. rudenį, turėjo at- 
skleisti ir simboliškai sustabdyti jojo ir visų šiauriečių kankini- 
masi. 

Bet nors kūrėjas ir kažin kaip stengėsi laimėti antikės 
simbolį Heleną, tačiau, lyg išvidinio balso įspėtas suklydęs sa- 
vo kūrybos kely, nepajėgė savo grandioziškos vizijos užfiksuoti. 
Dėl to ir šįkart veikalas, nors jame yra ir didingai skambančių 
chorų, vertų Sofoklio ir Euripido vardo, paliko tik fragmentu. 
Tik po dvidešimt metų, jau žilos (75 metų) senatvės sulaukęs, 
dar kartą bandė kelti Helenos problemą. Bet jau tik tam, kad 
su Helena atsisveikintų. Tačiau tokios minties dabar jis nė iš 
tolo nenorėjo prisileisti, priešingai, manydamas turįs pa- 
rengti pietų gražuolei kelią į Pausto tėvynę, skubinosi dar ir 
atskiru žurnalu patraukti inteligentus prie savo idealo, 


PROPYLEJOS 


Tas žurnalas buvo Die Propylūen (1798/1800). Norėdamas 
iškart palenkti sau visuomenę, tuoj įžanginėje studijoje išsklei- 
dė antikės vėliavą. Kad jo pamatinės tendencijos būtų visiems 
kaip dieną aiškios, jis primygtinai kartodavo: aukščiausias, nėt 
pats tikrasis meno objektas yra žmogus! O pastarąjį vėl rei- 
kia meniškai traktuoti pagal Winckelmanno skelbiamus prin- 
cipus. Menininkas turįs kurti pagal gamtos duodamus pavyz- 
Ažius, tačiau ne ją imituoti, o „pagal meno tikslus“ atspėti bei 
atvaizduoti jos intencijas — der Kūnstler strebe nicht ein Nal 
turwerk, aber ein vollendetes Kunstwerk hervorzubringen. "To- 


* 


— 139 — 


kio stilizuojančio meno prototipais autorius laiko helenų kūri- 
nius, į kuriuos taip pirštu prikišamai rodydavo, kad visas žur- 
nalas pasidarė kuone vienu vieninteliu, graikų garbei sakomu, 
Goethes monologu. Nors jame ir apsčiai buvo tikrai vertingų, 
gilių minčių, tačiau dėl pamatinės, lyg raudonu siūlu per visus 
jo puslapius einančios, minties — išsižadėti savo ir ieškoti sve- 
timo, pritarimo nerado. Weimaro soliloguia pasiklausyti susirin- 
ko vos 450 žmonių. Kai dar prenumeratorių skaičius nukrito iki 
300, leidėjas, nebetekęs vilties įžiebti platesniems sluoksniams 
nors kibirkštėlę meilės graikams, skaudžiai įžeistas atsuko vi- 
suomenei nugarą, 


Tuomet bandė pakreipti į savo vėžes menininkus, manyda- 
mas ir viešąjį skonį palinksiant tada į jo pusę. Kad jo visos pa- 
stangos nenueitų niekais, nutarė net ir valstybės autoritetą bei 
jos lėšas panaudoti savo intencijoms. Todėl, eidamas švietimo 
ministerio pareigas, organizuodavo paveikslų parodas ir konkur- 
sus. Siužetai kiaurai antikiški. Ir čia visų jo lūkesių simboliui, 
neduodant jam ramybės, rekomenduoja visiems gvildenti temą, 
kaip Afroditė atveda Parisui Heleną. Toliau verčia menininkus 
domėtis Hektoro atsisveikinimu, Achillo kova su vandens die- 
vaičiais ir panašiomis temomis, 

Taip atkakliai propaguoti antikiškumą ir menininkus, net 
krašto administracijai padedant, tiesiog komandiruoti į savo idea. 
lų šalį Goethe, tarp kitko, vertė besiplečiąs romantikų veiki- 
mas. Jų idealas—viduriniai amžiai atėmė iš grecizmo vis nau- 
jas pozicijas. Kartu su jais grįžo ir veiksnys, sudaręs jų kul- 
tūrai pamatą ir įkvėpęs jų kūriniams sielą, būtent: katalikų tikė- 
jimą, ir taip Goethe pajuto slystant iš po jo kojų žemę. Tačiau ir 
tai dar neprivertė jo sustojus apsidairyti ir kritiškiau patikrin- 
ti savo pažiūras. Priešingai, tik dar padidino jo užsispyrimą, 
ir dėl to desperatiškai ėmė kovoti dėl savo idealų ir toliau 
leido iš valstybės iždo stambias sumas jo akcijai palankiems 
menininkams. Bet kai ir valstybės priemonės pasirodė atšipusios 
ir bejėgės, — mat, geresnieji tapytojai atsisakė nuo klasicistinio 
ministerio pažiūrų, — tai Goethe, užgautas savo švenčiausiuose 
įsitikinimuose, užsispyrė pamatiniu veikalu atmušti tikrą gyve- 
nimo ir meno jėga virtusi romantizmą, t. y., stoti į lemiančią 
kovą. Paskutinį šovinį išleido 1805 m. savo traktatu Winckel- 
mann und sein Jahrhundert. 

Čia griežtai ir kalbingai pašiepė visus, kurie kiekviena 
proga „metasi į amžinybę“, ir išaukštino tuos, kurie „maloniose 
gražiojo pasaulio ribose jaučiasi laimingi ir laikosi to, kas arti- 
ma, tikra ir realu“... 

Bet kyla abejonė, ar tas Winckelmann iš tikrųjų toks ne- 
klaidingas, kaip išrodė jo mažai kritiškam sekėjui, ir ar tik ne gi- 
lesnę tiesą pzsakė romantikai, pastatydami prieš Goethes kanoną 

— „visas tikrasis menas yra graikiškas“ — savąjį, būtent — 
„visas tikras menas yra žmogiškas''. Iš tikrųjų, tikras menininkas 
yra ne tas, kuris, kad ir labai tobulai, moka sekti svetimu stiliu- 
mi, bet tas, kuris savo krašto ir amžiaus priemonėmis, kiek ga- 
lima, tobuliau iškelia tai, kas apskritai žmogui reikšminga, 


Nusigręždamas į helenus, Goethe atsiskyrė nuo savo natū- 
ralios bazės. Nors, iš svetimųjų mokydamasis, jis ir daug laimė- 
jo, tačiau kur kas daugiau nustojo: sekdamas graikais, jis apdai- 
lino savo stilių, bet užtat neteko nemaža natūralumo bei vaiz- 
dingumo. Nubluko ir jo charakterizavimo menas: vietoj ryškių 
charakterių jo kūryboj pasirodė tik jų paveikslai, kurie, nors 
ir subtiliai stilizuoti ir dailiai išlyginti, tačiau be individuali- 
nių bruožų. Stilius jame nugalėjo gamtą. 

Turint visa tai galvoje, suprantama, kad Weimaro grekoma- 
nas, iššovęs paskutinius savo šovinius, ne kaip jautėsi. Paga- 
liau tikro menininko instinktu pradėjo jausti, kad, norėdamas 
Homerui „per greit užlipti ant kulnų“, turi išsižadėti savęs ir 
taip sugriauti savo meno pamatą. „Tautai tinka tik tai, kas, ne- 
beždžioniaujant kitiems, yra išaugęs iš jos pačios branduolio ir 
jos pačios reikalavimų... Todėl kvaili visi mėginimai įvesti bet 
Lokią užsienio naujybę, netapusią gyvų tautos reikalu...“, 
šitokiais nedviprasmiškais žodžiais Goethe pasmerkė vėliau ne 
tik kitų bergždžias pastangas gyvenime ir mene. O šiuo tarpu, 
tai išminčiai besikristalizuojant jo sieloje, visų grekomanijos 
sukurstytų kūrinių baigimą atidėjo ad Calendas graecas. 


Nauji lyrikos niuansai 


Didesnį pasisekimą ir pasitenkinimą Goethe turėjo lyri- 
koje, kurdamas romansus ir balades. 'Ir tai tikriausiai dėl to, 
kad pati jo poetinė prigimtis nesidavė gundoma į svetimas 
jai sritis, o be paliovos sukosi tik aplink vieną ir tą pa- 
čią ašį, būtent: mylinčią Wolfgango širdį. Ne dėl to, kad 
šioji nebūtų keitusi savo jausmų niuansų — priešingai, pasta- 
rieji labai įvairuoja —- bet ji mažiau buvo „graikiška“, nekaip 
jo protas ir valia. 

Dėl to ji tikra būdama galėsianti lengvai asimiliuoti ir 
Winckelmanno bei Schillerio pamokymus, nebevengė nė filoso- 
Tiškų temų. . 

Už tai ligi šiolei, tarsi, naiviai „save“ kūręs, dabar ima 
reikšti ne tik, kas prieinama pojučiams, bet stengiasi suvokti 
taip pat siužetų imanentinę prasmę ir objektyvų turinį. Taigi 
jo lyrikoj pamažu kyla tendencija ir vaizduoti tai, kas pojuti- 
niam pastabumui išrodo dėsninga ir tipiška. 


( 

Naujoji kryptis tuoj paaiškėjo iš turinio: jame ėmė vy- 
rauti filosofinis elementas. Tačiau tos refleksijos iš jo pa- 
mėgto pasaulio ribų neišeina. Jas sukelia visai konkre- 
tūs kūrėjo pergyvenimai, jo gyvenama aplinka. To priežastis 
yra, kaip žinome, jo pasauližiūra: Spinoza jį mokė, kad, no- 
rint priartėti prie dieviškumo, nereikia keltis už kasdieninės 
aplinkos, tik stebėti ją pačią ir įžiūrėti jos esmę. Tokiu būdu 
atsitiktinume Goethe matė amžinumą, mažuose reikaluose — am- 
žiną didybę, laikiniuose dalykuose — pačią amžinybę. Apie 
tai pasakė: „Gyvas poetinis apibrėžtos būsenos stebėjimas pa- 
kelia atskirą žmogų į nors apribotą, bet neaprėžtą visatą taip, 
kad mažutėj erdvėj mes tariamės matą visą pasaulį". 


Įsitikinęs galįs poetiniu veizdėjimu suvokti visų dalykų 
esmę, susekti dieviškuosius bruožus ir net pasiekti pačią die- 
vybę, Goethe retai kada išeina iš savo gyvenamcs erdvės. Nema. 
tydamas reikalo gilintis į būties bedugnes ir kilti į metafizines 
aukštybės, pasitenkina ramių ramiausiai ir išdidžiai stebėdamas 
savo aplinką ir momentą. „Kiekviena būsena, net kiekvienas 
momentas yra begalinės vertės, nes jis yra visos amžinybės at- 
stovas". Tą pačią mintį jis dar taip suformulavo: 


Willst du in'5 Unendliche schreiten, 
Geh' nur im Endlichen nach allen Seiten, 


Nors tai nepaprastai daug duoda jo kūrybai materialiniu ir for- 
maliniu atžvilgiu, bet iš kitos pusės ir labai sumažina jo hori- 
zontą. Tiesa, jis ir neneigia, sakysime, intelektualinių pergyve- 
nimų ir grynai protinio pažinimo, t. y. to, kas išveda žmogų 
is fatalaus jo siaurumo, neleidžiančio išsilaisvinti iš kūno varž- 
tų ir dvasios, aro sparnais pakilti, tačiau jaisiais nedažnai 
jis iškyla, tenkindamasis daugiausia savo aplinka ir jos teikia- 
mais galimumais. Goethe sunkiai supranta, kaip galima pasi- 
ryžti vertikaline kryptim. 


Daugiausia dėl tos priežasties jis taip ilgai vengė ir Schil- 
lerio. Net susidėjęs su juo bei jo paveiktas, gilino savo filosofinę 
tendencija labiausiai tik Spinozos nurodytų keliu. Dėl to 
įsmeigdavo akis į „visagalę dieviškąją gamtą" ir laukdavo, koi 
ši teiksis per jį pratarti. Tą didžios gamtos jėgos sukeltą kū- 
rybą jis laikė „mąstymu“, statydamas jį kur kas aukščiau už 
Jenos profesoriaus „fantastišką spekuliaciją". Ir dargi vadino jį 
ne tik mąstymu, bet ir tam tikru religiniu kultu, juk, esant die- 
vui-gamtai visa ir veikiant visa, ir jo kūryba bus ne kas 
kita, kaip vienas jos pasireiškimas ir, kaip tokia, turės religijos 
atspalvį. Todėl aišku, kad „įtemptas gamtos stebėjimas" pasi- 
darė lyg antra jo prigimtimi, jos suvokimas — didžiąja laime. 
Mickevičiaus žodžiai — 


— 142 — 


Siek ten, kur žvilgis nepasiekia, 
Laužk ten, kur protas nepajėgia, 


jo nežavi. 
Grįžtant prie jo lyrikos tematikos, tenka konstatuoti jos 
monotoniškumą, nes pro visas kitas temas — su tendencija jas 


nustelbti — ryškiausiai prasiveržia viena, būtent, erotinė meilė. 
Iš tikrųjų, Goethes lyrika, be mažos dalies, yra ne kas kita, kaip 
viena didelė meilės daina. Jis apdainuoja jos džiaugsmus ir 
kartumus. Nuo švelniausio ilgesio ligi beprotiškiausio nusivyli- 
mo — visas meilės fazes jis moka tobuliausiai išreikšti. Goethes 
poetinėj paletoj tikrai yra visos spalvos ir subtiliausiems meilės 
niuansams vaizduoti. "Toji erotinė meilė jo kūrybai būtina, 
nes be jos jo lyrika neskambi. Bet kas jo menui buvo galingas 
akstinas ir dėkingiausias siužetas, ir gal net visos, paprastai 
jam. teikiamos, garbės pamatas, tai brangiai kainojo jo charak- 
teriui, skaudžiai atsiliepė į jo etiškumą. Dėl to, gal būt, ne 1a- 
bai apsiriksime sakydami, atsakančiai redaguodami tam tikrus 
paties kūrėjo žodžius iš Tasso 


Der Mensch gewinnt, was der Poet verliert, 


kad mylėdamas menkėja Goethe-žmogus, nemylėdamas — Goe- 
the-poetas. 

Liečiant dar jo lyrikos formas, svarbu įsitėmyti, kad vie- 
toj ankstyvesnio naivaus natūralumo ir savaimingumo, laisvai 
iš gilumos širdies plaukiančio, dabar vis stipriau akcentuoja- 
mas sąmoningai kuriamas menas. Vis ryškiau pasirodo kūrėjo 
tendencija laikytis tam tikrų formų. Keistas manierų se- 
kimas pakeičia anksčiau buvusį spontaniškumą. Vietoj pir- 
mesnio pojutinio konkretumo ima vyrauti simboliškumas. Visa, 
ką sutinka gyvenime ir istorijoj, darosi jam kažin ko aukštes- 
nio, kilnesnio simboliu. Nenorėdamas ar negalėdamas vaizduoti 
pačių už daiktų bei įvykių besislepiančių, idejų, savo nujauti- 
mus kaskart dažniau išreikšdavo alegorijomis ir panašiais 
ženklais. Dėl to pasitaikiusi medžiaga toliau ne retai jį 
tik tiek domina, kiek jį galima panaudoti simboliu jo jaus- 
mams. Kad jo — bent šio laiko — simbolinė kūryba nepasidarė 
miglota ir nenustojo nei ryškumo, nei spalvingumo, tai jo kon- 
krečios poetinės prigimties nuopelnas. Svarbu dar pastebėti, 
kad atskirus jo poezijos niuansus vis labiau pakeičia tam tik- 
ras uniforminis bendrumas. Taip pat nyksta ligšiolinis betar- 
piškumas, kurio vietoj įsigali ne tiesiog į žmogaus širdį praby- 
lanti kalba. 

Ir šiuo tarpu akstinų Goethes lyrikai netrūko. Pirmiausia ža- 
dino fantaziją ir davė geriausios medžiagos jo pamėgtas antikinis 
pasaulis. Visada pasiryžęs mokytis, kad ir iš toliausių moky- 


- 

tojų, žavėjosi antikinės poezijos eilėdara ir, ja sekdamas, su- 
kūrė tobulų distichų, elegijų, epigramų ir t.t. Su senovės pa- 
saulio skambiomis formomis perėmė taip pat Atėnų ir Romos 
joms įkvėptą dvasią, — nusižiūrėjęs į Ovidijų, Tibullą ir k., ap- 
dainavo gyvenimo smagumus. Žymiausia to hedonizmo išraiška, 
kaip jau girdėjome, bene bus Romische Elegien ir Venetianische 
Epigramme. Pirmosiose didingai skamba jo džiaugsmas žmo- 
gaus ir menininko Romoje patirtais malonumais ir laime sų 
Christiane Weimare. Negalima nesigėrėti tomis eilėmis, plaukian- 
čiomis lyg žėrinčio aukso srove, nors jų vietomis pasireiškiąs 
gašlumas verčia gailėtis, kad tiek daug talento teko tokiai te- 
mai. Antrosiose be stipriai seksualaus erotizmo yra dar gerokai 
pykčio kūrėjo priešams, ne tik kasdieniniams, bet ir tiems, ku- 
rių mokslo tezės nesiderina su jo pažiūromis, pav., Newtonui. 
Taip pat sarkastiškai pliekia krikščionybės ženklus, kurių iš- 
vengti Venecijoj buvo sunku. Šiam ciniškumui proporcingas ir 
jo formalinis menas: skaitai, kol pailsta akys, ir dar vis negana 
to supimo ant dailiai kylančių ir krintančių ritmų. 

Nenorėdami palikti įspūdžio, Goethe savo lyrikoį aukštes- 
nių klausimų nelietus, čia ypačiai pabrėšime jį nevengus ir gi- 
lesnių problemų.  Sakysime, kaip gyvenime jis dažnai kalbėjo 
apie amžinybę, taip neaplenkė jos nė mene. Tačiau į ją ne- 
pakilo, tik, kada ši buvo reikalinga jo menui, skandino ją širdy. 

Kokiu būdu jis traktuoja amžinybės problemą, įsakmiai 
rodo kad ir šis ketureilis iš Westėst/icher Divan: 


Der Spiegel sagt mir: ich bin schšn! 

Ihr sagt: zu altern sei auch mein Geschick. 
Vor Gott muss alies ewig steh'n, 

In mir liebt Ihn fūr diesen Augenblick. 


Išanalizavę šias eiles, gauname štai ką: Graži Suleika gėrisi sa- 
vo kūno grožiu ties veidrodžiu: 


Der Spiegel sagt mir: ich bin schėn! 
Tuo tarpu ji girdi atsiliepiant ironišką balsą: 
Zu altern sei auch mein Geschick, 


„tai tiesa, bet“, taip argumentuoja, „nors mano grožis jums iš- 
rodo laikinis ir vystąs, žinokite, kad Dievo akyse jis amžinas — 
jis yra jo grožio atspindys“: 


Vor Gott 'muss alles ewig steh'n, 


dėl to šiuo momentu ji ragina gėrėtis Dievu jos kūno grožy: 
In mir liebt Ihn f4r diesen Augenblick. 

Iš to matome, kaip kūrėjas perkelia amžinybę į dabarties mo- 
mentą ir šiuo atveju amžiną grožį garbina moters kūno formose. 

Nevengė Goethe nė didžių žmonijos gyvenimo įvykių vaiz- 
duoti, sakysim, kad ir pagonybės susidūrimo su krikščionybe 
baladėje Die Braut von Korinth. Bet jis įvyksta vieną meilės 
naktį: 

Mergaitė susižiedavusi su jaunikaičiu. Bet, jos motinai ta- 
pus krikščione, susižiedavimas atšaukiamas, ir duktė skiriama 
dangiškai meilei. Tačiau mergaitė, negalėdama pernešti tokio 
smūgio, miršta. Atvykus buvusiam jos sužieduotiniui į tėvų 
namus vesti jaunesnę jos seserį, keliasi iš grabo ir, nepaisydama 
motinos kranken Wakn, i. y., padarytų apžadų, praleidžia naktį 
su mylimuoju. Tos ir čia sutrukdyta duktė labai piktai jai 
atrėžia. Tai Goethei duoda puikią progą skambiomis eilėmis 
dar kartą pasisakyti prieš krikščionybę — 


Eurer Priester summende Gesinge 

Und ihr Segen haben kein Gewicht: 

Salz und Wasser [t. y., krikštasĮ kūkhli 
Nicht, wo Jugend fūhlt... 

Dieser Jiingling war mir einst versprochen, 
Als noch Venus' heitrer Tempel stand, 
Mutter, habt ik: doch das Wort gebrochen, 
Weil... ein ialsch Gelūbd' euch band. 


Antikė Goethei yra tas pats, kaip natūralumas, neišskiriamas 
kūno ir dvasios vieningumas, grožis, o krikščionybė — gamtos 
iškraipymo ir žiaurios askezės sinonimas. Jis suautonomina po- 
jučius ir jautulingumą nepripažindamas, kad jie turi būti koor- 
dinuojami su kitomis žmogaus funkcijomis ir kartu su jomis 
subordinuojami aukščiausio žmogaus tikslo atžvilgiu. 

Kad Weimaro didysis kūrėjas tikrai visa tai, kas yra tarp 
dangaus ir žemės, net patį dangų, traukia į savo lyrikos sierą, kur 
problemos dažniausiai netenka savo metatiziško gilumo, amžiny- 
bės rimtumo, matyti, sakysime, kad ir iš baladės Der Gott und 
die Bajadere. 

Joje Mahad6h, pasaulio viešpats, norėdamas išganyti žmo- 
nes, pats tampa žmogum — 


Soll er strafen oder schonen, 
Muss er Menschen menschlich seh'n. 


Kadangi skaistieji jo nereikalingi, gis eina pas nusidėjėlius, 
sustodamas vienos prostitutės namuose. Gyvendamas su ja, sten- 
giasi įkvėpti jai tikrąją meilę. Ir kai jis, miręs prie jos šono, 
deginimas ant laužo, ji, laikydama save jo žmona ir negalėdama 
be jo gyventi, irgi šoka į ugnį. Tokiu aktu atpirkusi savo 


( 

klaidas, ji — kūrėjo akyse — verta išganymo, dėl to, kaip die- 
vas, prisikelia iš laužo, — tai — 


„An seinen Armen schwebet 

Die Geliebte mit hervor, 

Es freut sich di. Gottheit der reuigen Sūnder; 
Unsterbliche heben veriorene Kinder 

Mit feurigen Armen zum Himmel empor. 


'" Etinis šios baladės charakteris yra aiškus, bet jį beveik vi- 
sai pridengia erotinis apsiaustas. Goethe, matyti, norėjo 
priminti Kristų ir atgailojančią Magdaleną. Tačiau jo „Kris- 
tus" ir jo „Magdalena“ nevaržo savo jautulingumo, nenugali pri- 
gimties, neformuoja jos pagal aukštesnį pavyzdį. Jų gyvenamo- 
je erdvėje neina kova tarp pojučių ir dorovės reikalavimų. Jie 
natūraliai gyvena jutimų diktuojamu gyvenimu, Bajadere aukoja 
savo gyvybę tik tam, kad iš naujo būtų su mylimuoju. Taigi, 
pirmavaizdis dualistiškai apima gamtą ir antgamtą, t. y., antgam- 
tinį pasaulį, metafiziką, plačiausį kosmą, kuris Goethes širdies 
daromoje transkripcijoje tačiau sutraukiamas į esmingiausio savo 
elemento nustojusį, mažesnį, monistišką gamtos kosmą. 

Apskritai, iš Goethes kūrybos, ypač iš centrinės jos dalies 
— lyrikos, /galima daryti išvadą, kad už jo širdies ribų jam nė- 
ra esminių problemų. Nuo jos nutolęs, jis jaučiasi lyg netikras, 
dėl to, kiek galėdamas, laikosi savo pamato. 

Ta bazė, ant kurios jo genijus reiškiasi, iš tolo tokia plati, 
iš tikrųjų yra siaura. Kitas „dievų mylimasis“, kaip jis savo am- 
žininkų buvo vadinamas, graikų lyrikas Pindaras, labai primenąs 
Schillerį, savo kūryba, ne vienu atžvilgiu ir su Goethe gali 
susilyginti. O Horacijaus lyrika vietomis už mūsų kūrėjo net 
įvairesnė. 

Goethe negali pasigirti nė tuo lyrikos horizontų platumu, 
kokį užsibrėžė Mickevičius Vėlinėse, ryždamasis apdainuoti 
visokią meilę: tėvų meilę savo vaikams, pono — darbininkams, 
atskiro individo — visuomenei, vyro — moteriai ir pagaliau — 
visų meilę visiems. Esminis Goethes ir Mickevičiaus lyrikos 
skirtumas matyti, sakysim, iš Gustavo figūros Vėlinėse. Tai 
savotiškas Wertheris, kurio meilė panašiai kilusi, kaip ir Wolf- 
gango silpnavalio, bet jos finalas yra kitoks, nes Gustavui, t. y. 
Mickevičiui, aukščiau stovi tėvynės meilė ir tikėjimas. 

Tą skirtumą ir tada atjautė savarankiškai mąstantieji. Tai 
rodo ir Lenartovičiaus pasikalbėjimas apie Goethe sų savo drau- 
gu, Mickevičium, kur anas, darydamas aliuzijas į Vėlines ir 
Wallenrodo trečią dalį, pasakė: ,,Mes turime Anti-Wertheri ir 
„Anti-Faustą, kurie mus moko šio to daugiau kaip egoizmo". 

Ir Byronas ne vienu atžvilgiu žymesnis už Goethe, nesigai- 
lintį ano lyrikai nuoširdžių pagyrimų. 


iGoethe, 10, 

Pačioj vokiečių literatūroj irgi randame įvairesnės lyrikos 
už jojo. Koks platus buvo, sakysim, Waltherio von der Vogel- 
weide akiratis! Ką šis dar 13. šimtmety paliesdavo savo magiš- 
ka lazdele, visa virto poezijos auksu. 

Ir Schillerio lyrikos horizontai platesni, o ji pati — gilesnė. 
Kasdieninio gyvenimo niekniekiai, smulkūs džiaugsmai ir skaus- 
mai, širdies suvirpėjimai ir intrygos dėl mergelės palankumo ar 
atsisakymo šiai didžiai sielai ir jos pakiliam menui yra per menki 
siužetai. 

Iš siauros aplinkos Schillerio siela veržte veržiasi į absoliu- 
tinių vertybių karalystę. Iš tų aukštumų jis vertina žemiškus 
reikalus amžinybės mastu. Jie yra jam tiek įdomūs, kiek atspin- 
di amžinąsias idėjas. Tvirtu žingsniu jis apeina idealinio pa- 
saulio ir tikrovės ratą, liesdamas Dievą ir žmogų, amžinybę ir 
pasaulį, meną ir gyvenimą. 

Ir ta tikrovė vėl — tautų rūpesčiai, valstybių interesai, 
visuomenės užsimojimai. Schilleris atjaučia kenčiančias tau- 
tas, sielojasi jų kovomis dėl laisvės, gamina joms ginklus, 
tvirtesnius už plieną. Plačiai jis visa tai apžvelgia, kilniai už- 
simoja ir vyriškai pasiryžta. Suprantama todėl, kad Kudirka 
džiūgavo, atradęs Schillerį, ir entuziastiškai vertė jo laisvės 
himnus — Wilhelm Tell ir Orleano Mergelę. 

Schilleris pats, be svyravimo, pildydamas savo priedermes, 
turėjo teisę būti ir vyrų mokytoju. Goethe pasakojo, kad, 
drauge su juo gyvendamas Weimare, jo partneris buvo sumanęs 
statyti atskirus rūmus dramos teatrui ir kas savaitę duoti po 
vieną spektaklį tik vyrams. 

Kaip skirtinga jų lyrika, taip ir jų charakteriai: kur Schil- 
lerį traukia das Ewig-Mannliche, ten Goethe vilioja das Ewig- 
Weibliche, ir kur anas idealistiškai sušunka diesen Kuss der 
ganzen Welt, šis linkęs siūlyti die ganze Welt fir einen Kuss. 


Teatro direktorius ir jo dramaturgas 


Eidamas teatro direktoriaus pareigas, Goethe ir scena tu- 
rėjo rūpintis. Ką tik atūžęs į Weimarą, savo laiku labiausiai 
pralinksmindavo dvariškius atsitiktiniais vaidinimais, bet nuo 
1791 metų, oficialiai perėmęs dvaro teatrą į savo rankas, gavo 
rimčiau atsidėti vaidybos menui. Jo darbas buvo nelengvas, 
nes publikos skonis buvo ne koks. Dėl to tekdavo statyti ir 
sau nepatinkamus veikalus. Juos ne retai pakišdavo hercogas. 
Tik nelaimei jis buvo ne teatro, o arklių ir šunų specialistas. 
Todėl Goethe turėjo vaidinti ir Kotzebuės bei Ifflando bever- 
tes pjeses. Tik protarpiais galėdavo pastatyti tauresnių dramų, 
reikalaujančių daugiau išsilavinimo ir koncentracijos, pav.: Les- 
singo Emilia Galotti ir Minna von Barnhelm, Schillerio Plė- 


“ 

šikus, Klastą ir meilę ir Don Carlos, savo paties Clavigo, Eg! 
montą ir „aktualijas“ — Gross-Cophta su Birgergeneral. "Taip 
bent kiek parengęs publiką aukštesniems savo užsimojimams, 
įsidrąsinęs pastatė ir Shakespeare'o keturis veikalus, jų tarpe 
ir Heinrichą IV su Hamletu. 

Tačiau tuose teatrui pritaikintuose stratfordiečio kūriniuo- 
se trūko liaudies scenų ir panašių triukšmingų vietų. Tai rodo 
Goethe ir čia vaidinimus stilizuojant. Scena, iš tikrųjų, 
buvo tik naujas įrankis senoms idėjoms skleisti. Kad tai geriau 
sektųsi, atsidėjęs rūpinosi sudaryti savo intencijoms lankstų 
artistų būrelį. Kovodamas su natūralizmu, direktorius reika- 
lavo dailiai vaidinti. Tarsena turėjo būti aiški, eilės sakomos 
kilniai. Aistros galėjo būti vaizduojamos tik neryškiai, lyg iš 
tolo. Regėjimui patenkinti artistai turėjo scenoje darniai gru- 
puotis ir gražiai vaidinti. Jiems jis nuolat kalė į galvą — gy- 
venimą turį ne tiek imituoti, kiek jį ideališkai suvokti ir sti- 
lingai atvaizduoti. 

Visai suprantama, kad Goethe, nustelbdamas tokiu meniš- 
ku idealizavimu natūralumą, turėjo prieš akis antikės vaidini- 
mus. Bet, trūkstant jiems sekti tinkamos medžiagos, savaime 
pakrypo į jų imitacijas, plačiausiai pasireiškusias prancūzų 
(pseudo-) klasikiniame teatre. Pats vertęs Voltaire'o Ma- 
hometą, vienam bendradarbiui liepė versti Terencijaus Brolius, 
o Schillerį prašė parengti Racine'o Phėdre'ą) "Trokšdamas iš 
scenos, kurioje — neskaitant hercogo įsikišimų — jis buvo ab- 
soliutus viešpats, kuo gryniausiai skelbti savo grecizmą, Teren- 
cijaus veikalą ir Mergaitę iš Andros vaidino net antikiškai — su 
kaukėmis! 

Bet ir šioj srity, kaip ir kitose, Goethes grekomanija nepa- 
sisekė. Tai gerokai atšaldė jo meilę teatrui ir vis labiau nustatė 
jį prieš „kvailą“, jo tendencijoms taip kurčią, publiką. Bet 
pastaroji nebuvo tokia neišmintinga. Ji — bent jos inteligentiš- 
kesnieji sluoksniai — ne mažiau už patį direktorių siekė tau- 
tinio teatro, tik — ir visai teisingai — abejojo, ar filologija 
bei archeologija kvepiančiais eksperimentais Weimaro galinga- 
sis tokį išugdys. O direktorius užsispirdamas vis gilyn brido 
toje manijoje, kuriai sustiprinti sumanė net naują kelionę į 
savo svajonių kraštą. 


Aprimus kiek Prancūzų revoliucijos sukeltiems karams, jis, 
nieko nelaukdamas, ir išvažiavo. Į kelionę rūpestingai rengėsi. 
Norėdamas iš pat pamatų pažinti savo dievinamą šalį, nusista- 
tė rinkti ne tik gamtos, meno, bet ir istorijos, net ekonomijos 
dokumentus. Taip jis mano apibendrinti daugybę išviršinių fe- 
nomenų ir iš jų suvokti „krašto ideją“, „tautos genijų“ ir t.t. 
1797 m. liepos 30 d. „ponios Vulpius ir sūnaus" lydimas, — taip 
pase buvo parašyta, — išvyko į Frankfurtą. 

Tėvų namuose jis nebuvėlis svečias. Kartą išlėkęs iš savo 
lizdelio, retai kada į jį paskui beužklysdavo. Nuo 1779 iki 1797 
m. nė karto nebuvo buvęs Frankfurte. Neatvyko nė į tėvo lai- 
dotuves 1782 m. Kaip menkai Goethe buvo prisirišęs prie savo 
gimtinės, matyti iš jo pasiūlymo motinai parduoti gražius na- 
mus Hirschgrabene. Sūnui patariant, ji pardavė ne tik juos, 
bet ir tėvo kadaise rūpestingai surinktą biblioteką ir brangią 
paveikslų kolekciją. Taip pasiūlė, nenorėdamas ir Frank- 
turte mokesčių mokėti, nors tam reikalui būtų turėjęs atlieka- 
mų pinigų. 

Nė laiškais jis nemėgo santykių palaikyti su savo motina. 
Tiesa, susirašinėdavo jis dažnai, bet tik su tais, kuriuos mylė- 
jo arba su kuriais koresponduoti jam rūpėdavo dėl kitų išskai- 
čiavimų. Turime, sakysime, kelis šimtus jo laiškų, parašytų 
mylimajai poniai von Stein ir beveik dukart tiek siųstų Schil- 
leriui, 

Motinos vardą savo kūryboj Goethe yra paminėjęs tik vie- 
ną kartą — Goetze, o vaizdavęs taip pat tik vieną sykį ir tai 
antraeilėj figūroj, Hermanno und Dorothea'os veikale. Apskri- 
tai, reikia pasakyti, kad Wolfgangas, sukūręs Margaretą, Klarą, 
Lottę, Mariją, Adelheidą, Stelią, Mariją Beaumarchais, Marian- 
nę, FRilipiną, Mignoną, Leonorą Sanvitalę ir Princesę d'Este, 
vadinas, apdainavęs mylinčias mergaites ir mylimas moteris, ne- 
davė motinos tipo. 

Kaip maža jis kreipė į ją savo akis, matyti kad ir iš Goetzo. 
Kūrėjo fantaziją čia iškart žavi Goetzo žmona, kuriai davė 
savo motinos vardą, bet toliau jo širdies valdovė liko Adelhei- 
da. Iš kelių šimtų jo eilių mažiausia du trečdaliai skirti 
meilei, o daug jų dedikuota tiesiog mylimajai: jis apdai- 
nuoja Lietuvos dvarininkes ir Italijos gražuoles, lenkiasi vie- 
nietėms ir kloniojasi paryžietėms, aukština karalienės ir suka 
galvas padavėjoms, o motinai — nė mažiausio posmelio. Tiesa, 
vienoj vietoj ir ją mini, bet ir tai daugiausia turėdamas galvoj 
save patį, džiūgaudamas, kiek jis iš jos laimėjęs: vom Miitter- 
chen die Frohnatur... 

Tas pats ir prozoj. Plačiuose atsiminimuose ' motiną pa- 
lietė vos keliais žodžiais. Tuo tarpu mylimosioms paskyrė iš- 
tisas knygas. Kad ir pasikalbėjimuose apie ją tik retkarčiais 
užsimindavo, pažymi ir Eckermannas, paliesdamas ją vos tris 
kartus. Korespondencijoj su ponia von Stein seną savo motiną 
jis pamini, rodos, vienąsyk, persiųsdamas savo mylimajai jos 
laiškutį, kuriame ji bara savo sūnų už nerašymą. 

Ne motina kalta, kad jos sūnus taip mažai ja rūpinosi. Juk 
ji niekuomet nebuvo jo supykdžiusi, bet. „priešingai, stengda- 
vosi visada jam kuo nors padėti. Net pasiėmus jam į savo na- 
mus ne kokio vardo mergaitę, — skaudus smūgis jos motiniškai 
širdžiai — ji ir tai atleido. 

Goethe yra vienas iš tų retų garsių žmonių, kurie pamiršo 
savo motinas. 

Ir dabar atvykęs maža turi su ja reikalų. Jos globai pa- 
vedęs Christianę su Augustu, pats iš tėvo paveldėtu ir vis ryš- 
kiau pasireiškiančiu pedantiškumu pasineria į smulkiausias stu- 
dijas. Renka viską — kainoraščius, laikraščius, įstatymus, žur- 
nalus, pamokslus, teatro programas, statistikas ir kt. Iš Frank- 
furto vyksta tiesiog į Zūrichą. Tuo tarpu, kai 1775 m., dar au- 
drininku būdamas, Lavateriui buvo puolęs į glėbį ir 1779 m., 
nusivedęs pas jį ir hercogą, prašydamas juodu palaiminti, dabar 
jau jo vengia. Užtat šįkart susidraugauja su kitu švei- 
caru — jonu Heinrichu Meyeriu, dešimtimi metų už sa- 
ve jaunesniu, kitados sutiktu Romoj. Supratęs galįs šitą darb- 
štų ir gabų Ziiricho menininką, turintį panašų, kaip ir jis, pa- 
linkimą į graikus, panaudoti vokiečiams suantikinti, jau tuo- 
met buvo išrūpinęs jam iš hercogo stipendiją studijoms Itali- 
joj baigti, o 1791 m. parsikvietė jį į Weimarą, paskirdamas ta- 
pybos akademijos profesorium ir net apgyvendindamas savo 
namuose, kur svečiui amžinai neduodavo ramybės savo grecis- 
tiniu imperializmu. Savo mintims skleisti juodų buvo nutarę 
ne tik žurnalą leisti, bet ir veikalą rašyti apie Italiją. Tam 
dar 1795 m. „Kunst-Meyeris“ (taip Goethe išskirdavo savo be- 
laisvį iš daugybės kitų Meyerių) vyko parengti kelią į pietus 
pačiam „karaliui“. Apsirgęs buvo pasitraukęs į savo gimtinę 
Stafą prie Zūricho ežero, kur jį Goethe ir sutiko. Ūpas nu- 
puolė. Nepasitikėdamas taip pat Italijos politine situacija, atsar- 
gus ministeris toliau keliauti atsisakė. Bet, nenorėdamas visai 
tuščiomis rankomis grįžti, ryžosi aplankyti bent Keturių Kan- 
tonų ežerą su jo apylinkėmis. Pro Flieleną juodu nuvyko ligi 
Gotthardo kalnų viršūnių. Grįždamas pro Luzerną, visur do- 
misi bet kokiais Wilhelm Tell'io atminimais. Kelis kartus rašo 
Schilleriui apie savo planą, girdėtus padavimus ir surankiotas 
apie tą karžygį žinias panaudoti tam. tikram epui. Grįžęs žada 
visą medžiagą apie tą laisvės kovotoją jam atiduoti. 

Didinga Šveicarijos gamta iškilo, be kitų Goethes kūrybos 
vietų, ir Fausto antroj daly, kur išminčius pabudęs vietoj, pri- 
menančioj Keturių Kantonų ežero apylinkes, grožio pagautas, 
sušunka — 


Ein Paradies wird um mich her die Runde, 
Hinaufgeschaut! — Der Berge Gipielriesen 
Verkiinden schon die feierlichste Stunde; 
Sie dirien des ewigen Lichts geniessen.., 


1707 m. grižęs iš Alpių rojaus pamatė, kad jo vedamas teat- 
ras reikalingas visai naujų akstinų. "Tada meninę jo va- 
dovybę sumanė atiduoti į Schillerio rankas, tikėdamasis šiam 

globojant jo scena galėsianti pastatyti ne tik vertingesnių veika- 
lų, bet dar ir kalbingiau skelbti klasicizmą. 

Gavęs kvietimą atvykti į Weimarą, jenietis, gerai jausda- 
mas išganingą Goethes įtaką, ilgai nedelsė. Juk čia, turėdamas 
ir mecenatų, ir partnerį, ir dvaro teatrą, galėjo tikėtis realizuoti 
bent dalelę savo milžiniškos programos. Tiesa, hercogas ne 
taip labai jį rėmė, kaip buvo tikėtasi — iš to pat valstybės iždo, 
iš kurio Goethe, eidamas ar neidamas ministerio pareigų, gau- 
davo kasmet po 1800, o nuo 1816 m. net po 3000 talerių, jam bu- 
vo skiriama ilgus metus tik po 200; O tiek maždaug imda- 
vo ir hercogo kirpėjas. Ir pats teatro direktorius ne dau- 
giau padėdavo, aprūpindamas jį tik smulkmenomis — duodavo 
po kiek vyno, pavėžindavo savo arkliais. Šelpti draugą iš pil- 
nos kišenės neleido jo apskaičiuotas taupumas. Bet, antra ver- 
tus, nenustodavo davinėjęs jo dramoms planų, sugestijų, vaiz- 
dingų įtarpų, drąsiai įrašomų į jo kūrinius. O tos dramos ėjo 
viena po kitos, viena už kitą vertingesnės. 

Jenos profesoriaus „įžengiamoji paskaita“ Weimare buvo 
Wailensteinas. Tai drauge ir Goethes triumfas, nes jis po isto- 
rijos platumas ir meno beribę klaidžiojantį poetą be paliovos 
ragindavo imtis konkretesnių uždavinių, o vedamąsias mintis 
iliustruoti plastiškais, gyvais, spalvingais vaizdais. Visa tai 
kaip tik ir matė realizuota šiame didingame kūriny. 

Paskutinis Schillerio veikalas, kuriuo direktorius galėjo 
praturtinti savo teatro repertuarą, buvo Wilhelm Tell, nes 
kitais, 1805 metais jo dramaturgas jau gulėjo mirties patale. Pas- 
kutinį kartą jis matė jį gegužės 1 d. namuose, besirengiant į 
teatrą. Iš ten — kaip pasakojama — Schilleris grįžęs drugio 
krečiamas ir turėjęs atsigulti. Ir gulėdamas dar dirbo. Kal- 
bėjo apie „tragedijas ir būdus, kaip reikėtų sužadinti žmoguje 
kilnesnes jėgas". Nuo gegužės 6 d. pradėjęs kliedėti, o gegužės 
0 d. vakare, prieš šeštą valandą mirė. Laidotuvės įvyko po dvie- 
jų dienų, kuone slaptai, vidurnaktį. Palaidojo jį paprasti dar- 
bininkai, siuvėjų cechas. Nedalyvavo nei dvaro, nei vyriausybės, 
nei universiteto, nei, pagaliau, teatro atstovai. Vos keli atsitik- 
tinai sukviesti pažįstami palydėjo į kapus. Buvo laidojamas 
masiniame kape, be kalbų, be maldų. Varpai negaudė, giesmės 
neraudojo. 

Ir Goethe nedalyvavo. Teisinosi tada sirgęs, nors jau ant 
rytojaus, po savo dramaturgo mirties, jis sau vaikščiojo po parka 
ir jau tą patį vakarą buvo atgavęs pusiausvyrą. 

Nuo pat Schillerio mirties iki mūsų laikų nenustoja ėjusios 
kalbos apie ligšiol ne visai išaiškintą ligos charakterį, apie sle- 
piamas laidotuves, apie diduomenės nedalyvavimą jose, apie tai, 
kad visuomenė tauriausį savo amžininką, it kokį raupsuotąjį, 
pašalino iš savo tarpo. Net viešai rašoma jį nesava mirtimi 
mirus. 

Goethe tik po mėnesio atsliepė apie savo partnerį, rašydamas 
broliui Zelteriui į Berlyną: „Aš manau, kad jau ir pats turė- 
siu mirti [prieš tai jis buvo sirgęs|, o dabar netekau savo drau- 
go ir su juo pusės savo būties“. 

Taip daug netekęs, ėmė galvoti, kokiu būdu galėtų pasta- 
tyti mirusiajam paminklą, dailesnį už marmurą ir patvaresnį už 
geležį. Iš pradžių manė pabaigti Demetrius ir taip už mirties ri- 
bų pratęsti bendravimą. Bet jam niekaip nesisekė įsigyventi 
į Schillerio milžinišką dramatinę koncepciją ir pagauti jo vy- 
rišką patosą, dėl to nuo šio sumanymo turėjo atsisakyti. Ta- 
da sugalvojo, surengti teatre gedulo šventę, parinkdamas jai 
temą — Der Mensch lebt und besteht. Visas raudas pabaigoj 
turėjo užlieti  džiaugsmingesni tonai, o sceną — apšviesti 
„dangiška šviesa“ ir suskambėti Gloria in excelsis Deo. Bet 
ir tas projektas nebuvo įgyvendintas. "Tuomet ryžosi statyti 
dramatizuotą poemą Das Lied von der Glocke, pridurda- 
mas savo epilogą. Tai ir įvyko Lauchstūdte, kur tada jo teatras 
gastroliavo, rugpiūčio zo d. 

Tas epilogas, be abejojimo, yra žymiausias iš visų, ka- 
da nors Schillerio garbei dainuotų. Jame parodoma nemaža 
nuoširdumo, bet taip pat ir daug ko kita. Ir prie draugo kapo 
Goethe kartoja seną kritiką, vis dar negalėdamas pamiršti jo 
vad. audringumo.  Nepamiršta tinkamai iškelti ir paties nuo- 
pelnų Schillerio pasikeitimo procese ir savo, kaip globėjo, vaid- 
menį. Pabaigoj susigretina su juo ir draugui reiškiamą pagarbą 
taiko kartu pats sau. 

Viskas buvo atlikta dvarininkams įgimtų mandagiu paslan- 
kumu. Juk visi žinojo, koki buvo jų dviejų santykiai; matė ir 
jautė, kad draugiškumo jiems trūko, kad ministeris ne retai 
iš aukšto žiūrėdavo į savo globojamąjį, kad jis sein gross Ver- 
dienst unwillig anerkannt, kaip epiloge pats sakė, kad taip pat 
gudriai išgabeno jį iš Weimaro, skirdamas Jenoj profesorium. 
Visa tai, ir dar daugiau, visuomenei buvo žinoma. Galėjusį su- 
sidaryti blogą įspūdį jis bandė išsklaidyti keturiais trumpais 
žodeliais ir taip kartu Schillerį visai sau pasisavinti — denn er 
war unser. Nujausdamas galįs kai ką dėl tokio jo savini- 
mosi nustebinti dar kelis kartus pabrėžė — denn er war unser! 
Jei ne įtikinti, tai bent perkalbėti. 

Tikras direktoriaus nusistatymas bei nusiteikimas savo 
dramaturgo atžvilgiu paaiškėja iš jo prozos, kur jis, skyręs Sha- 
kespeare'ui, Winckelmannui ir net tik specialistams žinomam 
Hackertui atskirus raštus, išvertęs Cellinio ir išleidęs Jung-Stil- 
singo jau seniai užmirštas autobiografijas ir žodžiu bei raštu 
iškėlęs dar daugelio kitų kūrybą ir gyvenimą, apie Schillerį be- 
maž nieko nerašė. Vienintelis žymesnis abiejų bendravimo 
ženklas yra Goethes išleistas tarpusavio susirašinėjimas. O 
tas buvo leidėjui ir tuo patogus, kad leido ir jam kartu pasiro- 

dyti. Dar ir kitu atžvilgiu šis patarnavimas ne visai altruis- 
tiškas. Mat, paaiškėjo, kad jis, rengdamas spaudai tą kores- 
pondenciją, nesilaikė su Schillerio vaikais sudarytos sutarties, 
dėl to mirusiojo sūnus Ernstas dar 1826 m. apkartęs rašė: „Biau- 
ru, kad Goethe, draugas, t. y. tariamasis mūsų tėvo draugas, bū- 
damas ministeris ir turtingas žmogus..., atsisako pildyti susitartas 
sąlygas, kurias net kiekvienas padorus elgeta stengiasi pagal 
išgales ištesėti"“. „Jeigu jis tuojau nepadarys tiksliausių žygių 
apsiimtoms sąlygoms išpildyti, aš pagrasinsiu jam teismu.“ 


MATER GLORIOSA 


1. Helenistinio pasaulio irimas 


Napoleonas 


Po Schillerio mirties Goethes gyvenime pasidarė didelė 
tuštuma. Ji buvo juo baisesnė, kad 1803 m. jau buvo palikęs 
pasaulį Herderis, o Wielandas — visai pasenęs. Kas jam beli- 
ko? Dvaras? Jis baidė dažnomis politinėmis nelaimėmis. Na- 
mai? Juose viešpatavo mirtis. Mat, Augustui užgimus, Christ- 
ianė gimdė dar keturis sykius, ir visada vaikas būdavo arba ne- 
gyvas arba netrukus mirdavo. Už menką savo padermės gyvas- 
tingumą tėvai turėjo pamatą patys save kaltinti. 

Neapsakomo skausmo dėl savo šeimyninių nelaimių su- 
spaustas, Goethe kartais tiesiog po žemę raičiodavosi. Tai tik 
pats stiprusis, bet ne vienintelis, jo viduj verdančių kovų išvir- 
šinis pasireiškimas. Gal tie — pasak Schillerio — el/ende hžus- 
liche Verhaltnisse jo konkubinato padarinys? Goethe dažnai 
svarstydavo savo bendravimo su Christiane etiškumą. Paleng- 
va jame brendo mintis, kaip nors išbristi iš šio nelemio padė- 
jimo, ir pagaliau reikėjo tik progos formaliomis vedybomis su- 
daryti tikrą moterystę. Toks išviršinis akstinas buvo — keista! 
— Napoleonas. 

Tiesa, su šiuo vardų susijusiais platesnės politikos klau- 
simais mūsų ministeris mažai rūpindavosi. „Politikos pasaulis 
man visai svetimas“, jis sakydavo. „Kas man darbo, kas dedasi 
šioj sferoj"' Tikrai, užsidarius mene ir moksle, jam tie da- 
lykai nekvaršino galvos. O kai karo prošvaistė visu baisumu 
nušvietė ir jo horizontus, ir taip buvo priverstas nors kartą su- 
sisieloti savo tautiečių reikalais, Goethe, kitus be galo nustebin- 
damas, pasisakė už vokiečių priešą Napoleoną. Giliau pažvelgus, 
tai gana suprantama: 

Savo gyvenimo ir kūrybos prasme laikydamas gryno žmogiš- 
kumo pergalę, o savo publika — visą žmoniją, Weimare rezi- 
duojąs helenistas patriotizmą vadino atgyvenusiu dalykų ir ne- 
sijaudino, kai Prancūzų imperatorius kėsinosi ant Vokiečių 
žemių. Jam išrodė, kad Fichtės filosofijos aptartas „absoliu- 
tinis aš“, kuris esąs „pasaulio kūrėjas", šiuo laiku įsikūnijęs 
Bonapartės asmeny. Napoleonas jo akyse buvo aukštesnės jėgos 
lemtas pasiuntinys atgyvenusiai Vokietijos politinei bei sociali- 

nei tvarkai ir kartu betvarkei pašalinti, todėl Goethe jį pripažino, 
tarsi, kokiu religiniu jausmu, o vokiečiams jo duotus smūgius lai- 
kė likimo valios pasireiškimais. Matydamas jame tikrą genijų, pa- 
sisakantį pagal savo prigimtį politiniame veikime ir karo žy- 
giuose, kaip jis pats tos jėgos verčiamas kūrė poeziją, 
per visas juos skiriančias užtvaras ištiesė Napoleonui ranką. 
Štai kur yra vokiečiams taip sunkiai suprantamos paslapties 
raktas. 

Jie tiesiog niršo, kad jis, vergiškai persistatęs svetimam en- 
gėjui ir priėmęs iš jo net ordeną, pasakė: „Mielai prisipažinsiu, 
kad mano gyvenime man nėra buvę nieko didingesnio ir ma- 
lonesnio, kaip stovėti prieš Prancūzų imperatorių, ir dar ši- 
tokiu būdu.“ 

Čia minimąjį būdą jis iškelia todėl, kad — bent jo many- 
mu — Napoleonas elgęsis su juo, kaip su sau lygiu. Jo turė- 
ta galvoj du pasimatymai, įvykę 1808 m. spalių 2 d. Erfurte ir 
spalių 6 d. Weimare. 

Erfurte, kur Europos valdovas, — Goethes žodžiais tariant, 
— „Žymiausias reiškinys, koks buvo galimas istorijoj'", buvo su- 
kvietęs tris tuzinus imperatorių, karalių ir kunigaikščių išklau- 
syti jo sprendimų bei priimti jo įsakymų, audienciją gavo ir 
Weimaro ministeris. Šis rado jį bepusryčiaujant. "Toliau sau 
ramiai valgydamas, Napoleonas prataria į kiek atokiau nuo sta- 
lo nuolankiai laukiantį svečią: Vous 6tes un kormme. Goethe dar 
žemiau nusilenkia. 

— Kiek Jums metų? — paklausia imperatorius toliau. 

— Šešiasdešimt. 

— Jūs gerai išsilaikėte. Ar Jūs rašėte ir tragedijų? 

Paskui Napoleonas, pasisakęs skaitęs Wertheri net sep- 
tynis kartus, ima jį kritikuoti. Nepatinka jam — ir literatūros 
kritikai mielai pritars — įtarpas apie užgautą savimeilę. To- 
liau kalbėdamas, prieina prie, tuomet į madą įėjusių, vad. „Liki- 
mo dramų“, kurių nekenčiąs. 

„Ko dabar norima iš likimo?  Šiandie likimas tai poli- 
tika!" Suprask: tai aš pats. 

Lyg norėdamas tai nusižeminusiam poetui ad oculos pa- 
demonstruoti, pertraukęs kalbą, ėmė tartis su savo ministeriais 
ir maršalais. Po valandėlės prie lango dar kartą teikėsi į jį 
prabilti, klausdamas apie šeimą, vaikus ir kt. 

Po kelių dienų juodu vėl susitiko, šįkart W'eimare, kur 
imperatoriaus artistai buvo vaidinę Voltaire'o apdirbtą Shakes- 
peare'o Julijų Cezarį. Napoleonas gundo: „Jūs turėtumėt ap- 
rašyti Cezario mirtį didingiau už Voltaire'ą, kilnių būdu. Rei- 
kėtų parodyti pasauliui, kaip Cezaris būtų padaręs jį laimingą, 
apskritai, kaip viskas būtų kitaip virtę, jei būtų buvę duota 
jam laiko įvykinti jo tauriems planams. Atvykite į Paryžių... 
ten platesni horizontai, ten rasite savo kūrybai apsčiai medžia- 

gos“' Tai bent napoleoniškai grandioziška vizija: naująjį po- 
litikos Cezarį išgarsins literatūros Cezaris. Gundymui susti- 
printi imperatorius pakėlė kūrėją garbės legiono riteriu. Nuo 
to laiko Goethe kad ir neišvyko į pasaulio sostinę, iškilmėse nie- 
kad nepasirodydavo be žibančio ordeno, gauto iš Bonapartės, 
kurį toliau vadindavo „savo imperatorium"'. 1813 m., kai vokie- 
čiai visi, kaip vienas, stojo prieš šį smaugiką, ordenuotas minis- 
teris tik tyčiojosi iš jų: „Galite blaškytis savo pančiuose, tas 
vyras jums per didelis: jūs tų retežių nesutraukysit." O savo 
sūnų, norintį stoti į savanorius, sudraudė. 

Gal būt, dar ir dėl to taip atsidavė „savo imperatoriui“, kad 
jo karo žygiai davė progą formaliai vesti Christianę. O su tuo 
buvo šitaip: Prūsams ties Jena pralaimėjus, svetimi kareiviai 
užplūdo visą Weimarą, o taip pat ir Goethes rūmus. Du iš jų 
vidurnaktį įsibrovė į ministerio miegamąjį, grasindami jį už- 
mušti. Nežinia, kaip ši klaiki scena būtų pasibaigusi, jei drąsi 
Christianė nebūtų išvariusi girtų mušeikų. Norėdamas atsidė- 
koti už šį išgelbėjimą nuo mirties ir už atsidavimą jam ir jo“ 
sūnui ir taip pat išpažinti jau anksčiau sunkia su savim kova 
įgytas naujas pažiūras į moterystę, Goethe, nieko nelaukdamas, 
ryžosi vesti Christianę prie altoriaus. 


„Giminystės“ 


Bet reikia manyti, kad ir be šito atsitiktinio akstino jis būtų 
padaręs šį lemiamą žingsnį. Mat, toje nykioje tyloje, užviešpa- 
tavusioje po Schillerio mirties jo sielą, Goethe iš naujo išgirdo 
savo sąžinės balsą. „Aš užsidariau savo celėje ir pasinėriau sa- 
vo sielos gelmėse." Seniai pamirštos temos iš naujo sugrįžo, 
rodos, jau visam amžiui išspręstos problemos vėl pakirdo. Vi- 
sa ligi šiolei suakmenėjusi Goethes idejų masė, kurią pirma, dar 
gyvas būdamas, Schilleris savo karštu etiškumu norėjo sutirp- 
dyti ir įlieti į kilnesnes formas, dabar, jau mirus amžinajam 
judintojui, pati kunkuliuodama užvirė. Prasidėjo jo minčių 
revizija. Pirmutinis punktas, kuris prašyte prašėsi iš naujo 
gvildenamas, buvo jo sielą per kelioliką metų kankinusi ir į 
skaudžiausius konfliktus įpainiojusi moterystės problema. 

Tas klausimas ypačiai pasidarė jam aktualus formaliai ap- 
sivedus bažnyčioje, nes nerami jo širdis ne retai buvo beban- 
danti draskyti ją varžančius moterystės ryšius. "Tokią kovą jam 
teko pergyventi, kai jis, vos vieniems metams tepraėjus, po ves- 
tuvių, susitiko Jenoje jau seniai pažįstamą Minną Herzlieb, aš- 
tuoniolikos metų mergaitę. Įsimylėjo ją, jo paties žodžiais ta- 
riant, mehr wie billig, nes visas jo vidus tiesiog suvirpėjo ta mei- 
le. Goethe atsirado kryžkelėje: ko klausyti — sąžinės ar širdies? 
Taigi, prieš neseniai vedusį visu aštrumu atsistojo moterystės 
nesulaužomumo ir šventumo klausimas. 

I jaja, kaip jau žinome, anais laikais žiūrėta pro pirštus. 
Dėl to didžiai kaltas buvo ir Goethe, gerokai pažeminęs ją sa- 
vo veikale Wilhelm Meisters Lehrjahre, davusiame kitiems ak- 
stiną ciniškai perkelti poeto pažiūras iš knygos į gyvenimą. 
Net ponia de Stael su Wielandu (sic) stebėjosi, kaip lengvai 
traktuojamas taip rimtas klausimas. Viso to ir dar daugybės 
panašių išsigimimo ženklų bei savo paties darbo padarinių ne- 
maloniai paliestas, Goethe ryžosi tarti žodį, turėjusį kartu pa- 
dėti nugalėti jo meilę Minnai Herzlieb. 

Tas jo žodis yra Die Wahlverwandtschaften. Jis laikė jį 
tiek svarbiu, kad dėl jo išsižadėjo ir savo ilgamečių patyrimu 
įgyto įsitikinimo, nekurti veikalų tam tikrai idejai iškelti. 

Tą savo pamatinę mintį jis išdėstys vėliau kan. Zauperiui 
šiais žodžiais: „Visai paprastas šios platokos knygelės teks- 
tas yra Kristaus žodžiai: „Kas žiūri į moteriškę, jos geisdamas ir 
t. t., [tas jau svetimoteriauja su ja savo širdy] (Mat. 5, 28)." 
Kad veikalo temą ir net fabulą kūrėjas tikrai ne iš piršto išlau- 
+žęs, aiškėja ir iš šio pasakymo: „Jame nėra nė vieno bruožo, 
kurio pats nebūčiau pergyvenęs, bet taip pat nė vieno, kurį bū- 
čiau lygiai taip pergyvenęs.' 

Užtenka tik vieną kartą paskaityti šį kūrinį, norint supras- 
ti, kad pamatiniai jo klausimai yra paties autoriaus širdies pro- 
blemos: senstąs vyras meilės nesulaikomai traukiamas prie jau- 
nutės, vos pražydusios, moters, arba vėl — aistrų blaškomas silp- 
nuolis, tarp dviejų moterų nesugeba nusistatyti. 

Prie šito esminio psichologinio branduolio prisidėjo dar 
daug kitų elementų iš Goethes pergyvenimų. Sakysim, jaučia- 
ma, kad palinkimas prie ponios von Stein rado kūriny vietos. 

Pačią intrygą sukeliantį akstiną davė autoriaus plačios gam- 
tos studijos, leidusios jau 1805/06 m. žiemą, net viešai, skaityti 
paskaitas apie galvanizmą. Ir pavadinimas Wah/verwandtschatften 
yra nukaltas tų pačių tyrimų, prisilaikant švedo Bergmanno 
veikalo De atiractionibus electivis. Gamtos studijų įtaką sa- 
vo kūriniui patvirtino ir pats poetas, taip aiškindamas visuo- 
menei savo romano kilmę: „Rodos, nuolatinės autoriaus fizikos 
studijos paskatino jį pasirinkti tokią keistą antraštę. Jis bus 
pastebėjęs, kad gamtos moksle, norint paaiškinti tolesnius žmo- 
gaus žinojimui dalykus, dažnai naudojamasi etikos palyginimais, 
Aėl to ar tik nebus jis panorėjęs vienam doros srities atvejy pri- 
taikinti chemijos simbolį...*. 

Visi tie elementai buvo sutirpinti kenčiančioje Goethes šir- 
dy, ir lydinys suformuotas į šį kūrinį: 

Ramiai savo dvaruose gyvena Eduardas su Charlotte; jis 
— atsidėjęs ūkio reikalams ir sportui, ji — sodinimo menui, par- 
ko tvarkymui. Abiem šioj atmosferoj nuobodžiaujant, Edu- 
ardas sumano pasikviesti savo draugą kapitoną. Žmona, nieko 
gero nenujausdama, priešinasi tam. "Tačiau, nebegalėdama pa- 

laužti vyro nusistatymo, pagaliau sutinka, bet tik su sąlyga, kad 
ji iš savo pusės galėtų pasikviesti į svečius savo giminietę 
Otiliją. Atvykęs kapitonas, savo žiniomis paįvairindamas pasi- 
kalbėjimus, kartą užsimena apie tokį cheminį procesą, kur ke- 
turios būtybės, po dvi sujungtos į dvi poras, susitikusios išsiski- 
ria ir sudaro naujas poras. Šiame vengime senų ir ieškojime 
naujų junginių jis nori įžiūrėti aukštesnės rankos veikimą. „Įsi- 
vaizduokite'', sako jis, „kokį A, kuris yra taip ankštai sujungtas 
su kokiu B, kad jokiomis priemonėmis bei įėga negalima jo nuo 
pastarojo atskirti. Prisistatykite sau vėl kokį C, turintį panašius 
santykius su D. Dabar suveskite abidvi poras ir pamatysite — A 
susijungs su D, o C — su B." Eduardas, tai išgirdęs, tuoj va- 
dina save A, o savo žmoną — B, kapitoną — C ir Otiliją— D. Vi- 
sa padaryta juokais, bet greit virsta realybe, nes Eduardas tikrai 
įsimyli Otiliją, o kapitonas — Charlottę. Šiems žmonėms stin- 
ga tvirto charakterio ir doros. Jie be valios pasiduoda gundy- 
mams ir, lyg tikri chemijos elementai, linksta ten, kur stumia 
aplinkybės. 

Po ilgų išvidinių kovų, apimančių didelę dalį to trisdešimt 
šešių skyrių romano, paaiškėja naujų porų likimas. Charlottė ir 
kapitonas, kad ir vis dar aistringai mylėdamiesi, pasiduoda ap- 
linkybėms, o Eduardas, norėdamas vesti Otiliją, stengiasi išsi- 
skirti su savo žmona. Bet tuo tarpu jiems gema kūdikis, to- 
dėl išsiskyrimas atidedamas. Mėgindamas išsiblaškyti, Edu- 
ardas vyksta į karą. Grįžęs vis dar tebemyli Otiliją. Kai jo 
vaikas, panašus ne į savo tėvus, bet į kapitoną ir Otiliją, prige- 
ria, palikdamas jį laisvą nuo tam tikrų pareigų, jis atnaujina iš- 
siskyrimo reikalą. Tačiau Otilija, dėl kurios kaltės vaikas nu- 
skendo, jau nebesutinka tekėti už Eduardo — „Aš išėjau iš savo 
vėžių, aš sulaužiau įstatymus... Niekada nebūsiu Eduardo! Bai- 
siu būdu Dievas atidarė man akis, kad pamatyčiau nuodėmės 
baisumą. Aš noriu atgailoti." Ji palengva marinasi badu. Pa- 
našiai nyksta ir Eduardas. Charlottė palaidoja abudų poetiškoj 
vietoj... pastatytoj koplyčioj. 

Visos keturios figūros — veikėjais jų negalima vadinti, 
nes jos beveik visą laiką tiktai kalba, o ne veikia — nėra per- 
daug ryškios asmenybės, užtat psichologinė jų pusė dailiai indi- 
vidualizuota. 

Tai iš naujo rodo Goethe tikrą psichologinio romano meistrą 
esant. Šiaip asmens yra beveik tik schemos, neskaitant, gal 
būt, eteriškai švelnios Otilijos (-Minnos), kurią poetas pie- 
šia, kaip įmanydamas, meniškiau. "Tai žavi mergaitė iš pa- 
slaptingos Mignonos giminės. Eduardo asmeny dar kartą apra- 
šomas tas ištižęs vyras, kurio laimė yra „moters meilė, ir 
vienintelis siekimas — gležnas gražuolės kūnas. Jį pasmerk- 

amas, jau nebe pirmą kartą kūrėjas rašė sau pačiam kaltina- 
mąjį aktą. Visame veikale nė vieno tvirtesnio charakterio, sie- 

kiančio aukštesnių idealų. Visi užimti tik smulkia meilės intry- 
ga, vedančia į melancholišką rezignaciją ir baimingą nykimą. 
Jie nekovoja dėl moterystės nesuardomybės, o tik apsipran- 
ta su juos skaudžiai pamokiusiu likimu. Bet jie taip pat nebe- 
neigia moterystės šventumo, kaip, sakysim, ankstyvesniosios 
Goethes figūros, nors ir nedrįsta jos iš širdies gilumo teigti. 
Moterystė jiems dar nėra kilnus uždavinys — tai tik būvis, prie 
kurio reikia priprasti, Toji moterystė taip pat nėra laikoma sa- 
kramentu. Į ją, remiantis prigimties dėsniu, žiūrima tik kaip į 
dorovinę normą. Jaučiama kūrėją labiau žiūrėjus į savo veikalą 
kaip į paties paskiriamą atgailą, nekaip į spontaniškai ir laisvai 
trykštančią kūrybą. Bet, kad ir, tarsi, bausdamas save, pasisako 
apie savo temą tokiais kilniais žodžiais, kurių kažin ar kas ti- 
kėjosi, būtent: 

„Moterystė yra kiekvienos kultūros pamatas ir viršūnė.Ji 
sutvardė laukinį, ir kultūringiausias žmogus neturi geresnės 
progos savo švelnumui parodyti, kaip joje. Ji turi būti neišardo- 
ma, nes teikia tokią didelę laimę, kad atskiros per ją patiria- 
mos nelaimės prieš ją nieko nereiškia. O ką čia ir bekalbėti 
apie nelaimę! Tai tik nekantrumas, užpuoląs laikas nuo laiko 
žmogų, panorintį tada jaustis nelaimingu. Tik pernešk tą mo- 
mentą ir girsiesi laimingas, kad taip ilgai ištvėrusi [moterystė] 
ir toliau laikosi. Išsiskirti nėra jokio pakankamo pamato. Žmo- 
gaus būsena [bendruose] kentėjimuose ir džiaugsmuose taip pa- 
kyla, kad jokiu būdu negalima apskaičiuoti, kiek vyras ir žmona 
lieka vienas kitam už tai kalti. Tai begalinė skola, kuri tik 
per amžinybę gali būti išmokėta. Aš tikiu, kad ji [moterystė] 
kai kada gali būti ir nepatogi, bet tik tiek, kiek ir turi būti. Ar 
ne tiek pat mes esam ir su sąžine surišti, kuria taip pat ne retai 
norėtume nusikratyti, nes ji kartais dar labiau įkyri, nekaip 
moterystė gali mums nusibosti?“ 

"Tačiau tokia tauri ideja vaizduojama perdėm tvankioj at- 
mosferoj, o tai yra juo pavojingiau, kad ją griauną gundymai iš- 
dailinami viliojančiu grožiu. Net ir pati neištikimybė aprašoma 
taip poetiškai, kad tikrai įvyksta, kaip ponia de Stael paties Goe- 
thes žodžiais pareiškė: „Aistros nupieštos taip, kad jos gali su- 
kelti naujas, o gyvenime yra tokių momentų, kuriais šis pavojus 
didesnis už visą laukiamą naudą“ (iš tų veikalų skaitymo). Nė 
gausūs katalikiški elementai, kuriais, sekdamas romantikų įves- 
ta mada, Goethe padailino kūrinį, sakysim, gotiško stiliaus ko- 
plyčios pastatymas, joj Betliejaus stainelės įrengimas, tos koply- 
čios lubų išpuošimas angeliukais, panašiais į Otiliją, vykstą prie 
jos kapo pagijimai ir t. t., to pavojaus nepašalina. 

Iš daugybės mus stebinančių formalinių kūrinio ypatybių 
pirmiausia mums krinta į akis natūralus psichologinio gyveni- 
mo vaizdavimas ir gili analizė. Jausmai plėtojasi taip nuosek- 
liai, kaip tikrame gyvenime; jie aprašomi tiesiog permatomai 


— 161 — 


aiškiai. Meilę ugdyti kūrėjas sugeba ar tik ne geriau už pa- 
čią gamtą. Taip spręsti leidžia, sakysim, kad ir ši smulkmena: 
kapitonui su Otilija atvykus į dvarą, tarp visų tuoj pasireiškia 
širdies giminystė. Kaip kyla meilė, jaučiama iš daugybės sub- 
tiliausių žymių. Eduardas, sakysim, Otilijai dar neištarus nė 
žodelio, vadina ją 


„ein angenehmes, unterhaltendes Mždchen, 

Unterhaltend? versetzte Charlotte mit Lžcheln: sie hat ja den 
Mund noch nicht aufgetan, 

So? erwiderte Eduard, indem er sich zu besinnen schien: das 
wėre doch wunderbar!“ 


„Tik už tai“, gyrė Wielandas, „duočiau autoriui dvarą, jei 
būčiau hercogas. 

Vienodam aukštume išsilaiko ir stilius: griežta koncentra- 
cija į vedamąją ideją, maža nereikalingų nukrypimų į šalį. Ši- 
to visų elementų palenkimo bendram planui neardo nė — pir- 
mą kartą vokiečių romane pasitaikančios — iš (Otilijos) dieny- 
no įterptos ištraukos, duodančios Goethei progą po visą kūrinį 
barstyti savo išminties perlus. Mažiausias bruožas ir trumpiau- 
sias žodelis bei jo niuansai — viskas tarnauja siekiamam tikslui. 

Kūrinys, parašytas 1807/09, išspausdintas kitais metais, vi- 
suomenės nevienodai buvo sutiktas. Vieni matė tik gydyto- 
jams įdomią patologiją, kiti piktinosi moterystės žeminimu, ir 
tik nedidelė dalis pro tirštus jo jautulingumo debesis pastebėjo 
užtekant naują saulę. Bet ir pritariantieji pamatinei minčiai 
nustebę klausė ir dar šiandien tebeklausia: pirma, kodėl, no- 
rėdamas iškelti gėrį, kūrėjas taip viliojančiai aprašinėja blogį? 
Ar jis nesuprato, kokia tai pavojinga pedagogika? Antra, ko- 
dėl svarbiausią ideją jis paveda ginti antraeilei ir nesimpatiš- 
kai Mittlerio figūrai? 

Tie klausimai — bent iš dalies — atpuola, žinant kūrėjo 
padėjimą, rašant šį veikalą. Mat, jis kūrė ji, ne tiek džiaugs- 
mingai suimdamas iš jo širdies trykštančią gaivinančią srovę, 
kiek su savim kovodamas, tarsi, pats save kaltindamas ir norė- 
damas įtikinti. "Taigi, jis rašė tą kūrinį, nepaisydamas savęs ir 
net prieš save, bent prieš savo penkiasdešimt metų praktiką. 
Tad suprantama, nors ir jo atsigaunąs etiškumas pasisakė už 
vieną, įpratimas tačiau užtarė kitą, ir taip buvo sukurtas veika- 
las, kurio tikrasis charakteris tegali būti suvokiamas, tik žinant 
visą įvairių krizių sukrėstą Goethe. — 

Varžydamasis poetas, tarsi, akumuliavo savy cinizmų, ku- 
riuos, laisviau kurdamas, būtų tai šen, tai ten mažesniais kie- 
kiais išliejęs. Šie dabar iškart išsiveržė baisia erupcija: apie 
1810 m. atsirado eilėraštis Das Tagebuch, kurį tiksliau reiktų 
pavadinti ne dienynu, bet nakiynu. Tai, rodos, vienas dėkin- 
giausių pornografinės literatūros objektų, gal net pelningesnis 


Goethe, 11. 


— 162 — 


už Boccaccio Decamerone, kurio autorius turėjo bent tiek 
„skonio“ aprašinėti kitų nuotykius bei iškrypimus. 

Šis toks smarkus frivoliškumų išsiveržimas jau paskutinis. 
Dėl to kiek blaivesnėje atmosferoje galėjo augti kilnesni kūri- 
niai. Tokių tikrai galima buvo laukti, nes, veikalu Die W'ahl- 
verwandtschaften iškritus iš Goethes ligšiolinės pasauližiūros 
ir gyvenimožiūros vienam kertiniam akmeniui, galima buvo ti- 
kėtis, kad toliau jų ims griūti ir daugiau. 


„Mokslas apie spalvas“ 


Tik ką nagrinėtas kūrinys Die Wahlverwandtschaften ne 
tik atskleidė Goethes sieloje bręstančias atmainas, bet dar iš 
naujo įrodo jį esant didelį gamtos mokslų mėgėją. Šiame vei- 
kale iš meilės jiems net fabulą sugretino su tam tikru chemijos 
procesu ir dar visokiems įtarpams apie galvanizmą ir p. leido 
ardyti romano kompoziciją. 

Tai suprantama, nes gyvai pojutinė autoriaus prigimtis 
stumte stūmė jį į konkretų pasaulį, atitraukdama nuo abstrak- 
čių mokslų. „Nuo filosofijos aš visada laikiausi toli, sveiko pro- 
to požvilgis buvo drauge ir manasis/' Dėl to jis nerašydavo fi- 
losofijos veikalų, nekūrė jos sistemos ir iš viso nesisavino fi- 
losofo vardo. Iš jų visų jis tiek pasirinkdavo, kiek būda- 
vo naudinga jo kūrybai ir mokslui. Dėl to ir, Kanto filosofi- 
jai iškilus, per daug nesidavė traukiamas į ją, nes suprato, kad ji, 
prieštaraudama jo paties prigimčiai, eina nuo minties prie 
būties, kur, deja, objekto nepasiekia. Nuo sąvokų konkretus jo 
protas krypdavo į meną ir gamtą. 

Pastaroji yra vienintelė knyga, iš kurios jis mokosi per visą 
amžių. Ji yra ne tiek bendras išviršinių fenomenų vardas, kiek 
tam tikras visų daiktų pamatas, kurį pažinti jam reiškia tą patį, 
kaip atidengti pasaulio esmę. 

Toks gamtos tyrinėjimas nebuvo jam koks mėgėjo dar- 
belis poilsio valandoms smagiai praleisti, bet aistringas gilini- 
masis į jos paslaptis ir net tam tikras religinis kultas — 


Wo fass ich dich, unendliche Natur? 
Euch Briūste, wo? Ihr Ouelien allen Lebens, 
An denen Himmel und Erde hūngt... 


Tuo rūpinosi, žaisdamas savo jaunatvėje ir tyrinėdamas žiloje 
senatvėje. Dar vaikas būdamas, jis bandė išaiškinti magneto 
paslaptį, buvo pasidirbęs net tam tikrą elektros mašiną. Vė- 
liau, jau, neva, teisių studentas, mokėsi fizikos ir chemijos, bo- 
tanikos ir medicinos. Toliau Sturm und Drango laikais rašė 
į Lavaterio Physiognomische Fragmente ir, jau ministerio parei- 
gas eidamas, rūpinosi kasyklomis, parkais ir p Ar tai nuo- 

stabu, kad jis, sugrįžęs iš Italijos, šią sritį taip plačiai studi- 
juoja, lyg norėtų atstoti ištisą gamtos mokslų fakultetą?! 

Dėl to kantistas Schilleris ne be ironijos pranešė savo drau- 
gui Korneriui: „Išdidus... visos spekuliacijos... niekinimas su 
ligi susijaudinimo siekiančiu prisirišimu prie gamtos ir rezig- 
nacija į penkis pojučius... charakterizuoja jį [Goethe]/' Tai pa- 
tvirtina visi jo pažįstami. Jaunesnysis Vossas, užtenkamai 
turėjęs progų prisiklausyti jo pažiūrų, tvirtina: „Visi Goethes 
idealai glūdi gamtos srity? 

Daugiau kaip pusę šimto metų jis buvo atsidėjęs gamtos stu- 
dijoms. Jos pamėgimas, laikui bėgant, ne tik nemažėja, bet 
dargi didėja. Paskutiniais gyvenimo metais rūpinasi kuone vie- 
nu gamtamaksliu — kalba apie vegetacijos ciklus, plastinę 
anatomiją, vaivorykštę, tyrinėja augalų metamorfozę, domisi 
Geoffroy de Saint-Hilaire'o studijomis ir t. t.. 

Ne literatu būti, ne eilėms rašyti jis gyveno, dėl to drąsiai 
tvirtindavo: „Mano raštai iš gamtos mokslų yra daug svarbesni 
bei reikšmingesni, negu poezijos kūriniai, vertingesni už patį 
Faustą/' 

Ar iš tikrųjų tie jo traktatai tokie svarbūs, kokiais jis 
pats juos laikė? O gal jis tik perdėjo, juos aukštindamas? Juk 
yra žinoma, kad daug žymių kūrėjų patys gerai nenusivokia, ver- 
tindami savo darbus. I šiuos klausimus mums atsakys trumpa 
Goethes tyrimo metodo ir darbų apžvalga. 

Savo metodą jis pats apibūdina šiais žodžiais: „Stebėda- 
mas bei tyrinėdamas gamtos objektus, einu nuo visumos prie 
atskirų dalykų, nuo bendro įspūdžio prie įo sudėtinių dalių...“ 
"Tai pilnai sutinka su jo įpročiu įgyti pirmiausia apie dalykus 
bendrą supratimą ir tik vėliau gilintis į smulkmenas. 

Kitas charakteringas jo tyrinėjimo bruožas yra tas, kad 
jis atliekamas „evoliucijos idėjos'" poveiky. Tikėdamas gamtos 
fenomenus nuolat plėtojantis, Goethe visur ieškojo tos plėto- 
tės pėdsakų, tapdamas — tam tikra prasme — vienu Lamarcko 
ir Darwino pirmataku. 

Dėl to botanikoj jis žūt būt bandė surasti vad. Urpfianze. 
Mat, kelionėje į Italiją pirmą kartą jam atėjo į „galvą mintis, ar 
nepasisektų įrodyti visus augalus atsiradus iš vieno pama- 
tinio. 

Tą pačią evoliucijos mintį sutinkame ir jo zoologijos stu- 
dijose. Venecijos žydų kapinėse atsitiktinai radęs avino kiau- 
šą, jis lyg intuityviai suprato subyrančius kiaušo kaulus 
kilus iš stuburo. Taip susidarė teorija—dar ir šiandien siauresne 
prasme galiojanti — apie kiaušo kilmę iš pasikeitusio stuburo. 

"Tuo tarpu, kai ši metamorfozė yra tik hypotezė, kitas Goe- 
thes darbas laikomas tikro fakto konstatavimu. Jis, bū- 
tent, nustatė, kad ir žmogus turi tarpinį žandikaulį. „Aš ra- 
dau“, taip jis rašo džiūgaudamas Herderiui, „nors ne aukso ar 

sidabro, tai os intermaxillare žmoguje! Tai lyg paskutinis laip- 
tas į žmogų“? Tuo jis tikriausiai norėjo pasakyti radęs perė- 
jimo iš gyvulio į žmogų įrodymą. Jam toliau aišku, kiekvienas 
gyvis esąs tik niuansas, tik vienas tonas bendros didingos gam- 
tos harmonijos. 

Darbavosi Goethe ir geologijoj. Ir tai net tada, kai bu- 
vo atsisakęs nuo daugybės kitų darbų. Jam šitoj srity ypačiai 
rūpėjo išaiškinti žemės plutos kilmę. Čia jis laikėsi evoliucinio 
neptūnizmo nusistatymo, atmesdamas revoliucinio vulkanizmo 
teoriją. Toliau planavo sudaryti Europos geologinį žemėlapį. 
Mineralogai, pagerbdami šias ir panašias jo pastangas, vieną mi- 
neralą pavadino Goethit. 

Žymiausius tyrinėjimus atliko fizikos srity. Sakysime, mete- 
reologijoje, kuria jis ne tik teoretiškai domėjosi, bet dar ir sten- 
gėsi praktiškai ją panaudoti. Tam tikslui savo valstybėlėj įtai- 
sė eilę oro tyrimo stočių ir jų vedėjams pats nustatė taisykles. 

Bet visi tie darbai drauge Goethes akyse neturėjo tos ver- 
tės, kaip vienas jo Farbenlehre. Jį kur kas labiau vertino už sa- 
vo poetinę kūrybą — „Visu tuo, ką aš sukūriau, visai nesidi- 
džiuoju. Puikūs poetai gyveno mano laikais, dar puikesni yra 
gyvenę prieš mane, ir dar po manęs jų bus. Bet kad savo šimt- 
mety sunkiame spalvų moksle man vieninteliam pasisekė rasti 
visą tiesą, tai laikau tikru nuopelnu..." 

Ar šis tiek išdidus savo mokslo darbų vertinimas turi ko- 
kį nors pamatą? Stengiantis atsakyti į ši klausimą, pirmiau- 
sia reikia išsiaiškinti, ką Goethe norėjo pasiekti savo 18I0 m, 
baigtu rašyti Farbenlehre ir kokiais būdais priėjo prie savo iš- 
vadų. 

Jam buvo žinoma Newtono teorija tvirtinanti, kad švie- 
sa susideda iš septynių spektro spalvų. Tąja tikėjo tol, kol vie- 
ną kartą, paleidęs per prizmę perėjusią šviesą į baltą drobę, vie- 
toje laukiamų spektro spalvų pastebėjo audeklą likus baltą, kaip 
buvus. Tuo momentu jam dingtelėjo mintis Newtono mokslą 
esant neteisingą. Jo galva tiesiog nenešė, kaip galėtų būti ty- 
ra šviesa sudėta iš tamsių spalvų. Pratęs visur įžiūrėti vienu- 
mą ir vientisumą, nenorėjo pripažinti, kad artimiausiam, akies, 
pasauly turėtų jo trūkti. Jis tvirtina, kad „šviesa ir dvasia, pir- 
moji vyraudama fiziniuose reiškiniuose, antroji — moraliniuose, 
yra aukščiausios, nedalinamos energijos... Įsitikinęs galįs įro- 
dyti Newtono mokslo klaidingumą ir įstatyti optiką į visai nau- 
jas vėžes, nuo to laiko fanatišku uolumu net aštuoniolika metų 
tam tikslui dirba. 

Bet laukto pasisekimo jo veikalas neturėjo. Ir nenuostabu, 
nes poleminėį traktato daly yra tiek klaidų, kad jos beveik nu- 
stelbia gana gausias naudingas pastabas, įterptas istorinėj daly. 

Nors šiaip jis labai nekaringas ir mandagumo taisyklėmis 
gerokai suvaržė savo gaivališką prigimtį, bet pasipriešinimas 

taip suerzino, kad pagaliau jį apima tikras furor anti-newtonicus. 
Įširdęs vadina Newtono mokslą ein siebenfarbiger Schutz. 
Jis mobilizuoja savo draugus, rikiuoja pažįstamus. Bando 
prieš jį nustatyti net Paryžiaus mokslo akademiją. Įsitikinęs 
atliekąs pasaulinės reikšmės misiją, savo ofensyvą prieš New- 
toną laiko tokią lemiančią, kaip Lutherio prieš Bažnyčią ar Na- 
poleono prieš revoliuciją. 

Bet visos pastangos eina niekais, nes fizikai jo visai nepa- 
laiko, o žiziologai — tik su tam tikra sąlyga. Helmholtzas teo- 
retinę „spalvų mokslo“ dalį vadina keine Physik, o Vir- 
chowas įvertina pamatinę teoremą, kuria Goethe remia savo darbą, 
kaip Grundirrium. Prieš šiuos autoritetus kai kurių gam- 
tos filosofų pritarimas maža tesvėrė. Šiandien aišku, kad 
tiesa buvo Newtono pusėj. Kitaip ir būti negalėjo, nes Goethe, 
neturėdamas užtenkamai žinių nei iš matematikos, nei iš fizikos 
srities, be to, nepakankamai moksliškai atlikdamas savo tyri- 
nėjimus, negalėjo stoti į kovą su sekuliarinės reikšmės specia- 
listais. 

Būtų tačiau klaidinga padaryti iš to išvadą, poeto ilga- 
rmetes pastangas buvus visai bergždžias. Jo neabejotinas nuo- 
pelnas yra tas, kad prie spalvų mokslo jis priėjo ligšiol neįpras- 
tais keliais. Mat, jis aiškiai pabrėžė šį mokslą priklausant 
dviem sritim: fizikai ir pojučių fiziologijai. Taip pat jis ryš- 
kiai parodė fiziką einant nuo objekto prie subjekto, nuo fi- 
ziškai patiriamos spalvos prie ją stebinčio žmogaus, o fizio- 
logiją pradedant nuo žmogaus, jo pojučių ir jutimų ir priei- 
nant prie spalvingo jį apsupančio pasaulio. Kuone visi tyrinė- 
tojai pries Goethe buvo išėję iš fizikalinio spalvos substrato, 
pasinaudodami savo studijose matematika ir pasišaukę į pa- 
galbą eksperimentą. Šitaip dirbant, nepaisyta vieno svarbaus 
veiksnio, būtent: spalvą pažįstančio subjekto. Kūrėjas, tikė- 
damas sąmonės fenomenus pagaliau priklausant nuo organi- 
nių procesų, kurie savąjį pojučių patyrimą daro sprendimo 
mastu, pasuko priešingu keliu. Eidamas iš centro į periferiją, 
jis analizavo savo jutimus (Sinnesempfindungen) arba jų są- 
monės turinius (Bewusstseinsinhalie) ir ištyrė juos valdantį 
dėsningumą. Be to, išnagrinėjo išviršines ir išvidines sąly- 
gas, kuriose atsakančių akstinų  sužadinta regėjimo pojučio 
substancija pagamina mums šviesą bei spalvas. 

Akis nėra jam tik pasyvus, receptyvus, bet veikiąs organas, 
kuris, naudodamasis išorės teikiama medžiaga, suformuoja vaiz- 
dus pagal savo prigimtį. Taigi, spalva nėra koks gatavas pro- 
duktas, kuriuo dalykai aptraukti, bet tai išviršinio akstino ir 
akies atgaminamojo darbo rezultatas. 

„Poezija ir tikrovė“ 


„Spalvų mokslas" ir kiti panašūs tyrinėjimai davė daug 
kam progų naujai iškelti Goethes nelygstamą vispusiškumą. 
Jis daugelio buvo laikomas tiesioginiu įpėdiniu garbingos uni- 
versalių genijų eilės, einančios nuo Platono ir Aristotelio per 
Dantę iki Leonardo da Vinci. Nors ir neabejojama Goethe bu- 
vus vieną iš gabiausių žmonių — renesansiškai tariant, tikrą 
uomo universale — kad, ieškant į jį panašių, reikią grįžti į Leib- 
nizo, net Leonardo, laikus, bet, arčiau įsižiūrėjus, jo universalu- 
me matyti ir nemaža spragų. Sakysim, mums krinta į akis jo 
a-historiškumas, t. y. menkas interesavimasis istorijos faktais ir 
nemokėjimas jų tinkamai suprasti bei vertinti. Tuo jis 
nepaprastai susiaurino savo būties bazę, o tai žymiai atsiliepė 
ir jo gyvenimui ir kūrybai. To a-historiškumo nepaneigia nė 
tas faktas, kad jis, ministeriu būdamas, pats audė istorijos au- 
deklą, nes perdaug aišku jį politiką vedus ne tiek dėl jos pačios, 
kiek norint ir šioj srity pritaikinti savo galias ir šį tą laimėti sta- 
tomai gyvenimo piramidei. 

Tikrai, politikos bei diplomatijos demaršuose vos šiaip taip 
išpildęs savo priedermes, jis tuoj skuba prie savo esminių dar- 
bų. Jau matėm, kaip 1790 m., gavęs savo hercogo, Prūsų ge- 
neralmajoro, kvietimą atvykti į kariuomenės stovyklą, jis pasi- 
naudojo ta proga ekskursuoti į Lenkiją. Taip pat žinome, kaip 
1792 m., vykdamas su baudimo ekspedicija prieš sansculottus, ar- 
motoms dundant, ramių ramiausiai darė optikos eksperimentus ir, 
kulipkoms švilpiant, karininkams aiškino savo spalvų mokslo 
pamatus. Girdėjome, visai tautai rėkiant: „Šalin Napoleonas!" 
jį šaukiant: „Šalin Newtonas!" 

Bet tas pats Napoleonas savo žygiais, griaunančiais am- 
žių darbus, Goethei ryškiai demonstravo istorijos reikšmę. 
Jis pats prisipažino, kad Bonapartė dėjęs jo gyvenime tašką ant 
i, suprask, tarp kitko privertė istoriškai galvoti. Ir pasiektas 
amžius vertė apžvelti ilgesnį laikotarpį, jame įžiūrėti tam tik- 
rą prasmę, surasti vedamą liniją. Kadangi visa, kas jam rūpė- 
davo, tam tikru momentu iškildavo ir kūryboj, tai dabar buvo 
galima tikėtis iš jo sulaukti šiokios tokios autobiografijos, juo 
labiau, kad netrūko ir praktiškos reikšmės akstinų, kurių bene 
svarbiausias buvo 1808 m. baigiamas visų jo kūrinių leidimas, 
neturįs autoriaus gyvenimo aprašymo. Goethe jau anksčiau bu- 
vo bandęs sudaryti biografijas ar bent jų fragmentus. Saky- 
sime, pagaminęs dar 1805 m. Winckelmanno curriculum vitae, 
1810 m. pradėjo aprašyti ir menininko Hackerto gyvenimą. Jį 
taip pat skatino ir draugės Bettinos Brentano pasiryžimas, pa- 
sinaudojant iš jos motinos išgirstais pasakojimais, nušviesti jo gy- 
venimo bėgį. 

Netrūko ir didžiųjų žmonių pavyzdžių. Sakysim, jam bu- 
vo žinomas, pietizmo rateliuose išaugęs savo religinių jaus- 
mų analizavimas, poetiškiausiai išreikštas jo paties išleistoj 
Jung - Stillingo autobiografijoj. Tokią vidaus plėtotę panašiai 
jis dar pats buvo aprašęs panelės von Klettenberg sielos isto- 
rijoj. Ne mažiau žinomi buvo jam ir kitokio pobūdžio curricula 
iš renesanso laikų. Vieną tokį, būtent, Cellini'o gyvenimą, jis 
1796-97 m. buvo net išvertęs. Jį — pagal anų laikų stilių — su- 
darė daugiausia grandinė išviršinių faktų bei nuotykių. Bu- 
vo jis skaitęs įr Rousseau Confessions, kur lyg sujungti abu 
— chronologiškai-anekdotiškas ir psichologiškasis aprašinėjimo 
būdai, nes jose netrūksta nei įvairių gyvenimo įvykių, nei švel- 
niausių sielos procesų išnarpliojimo. Šita kombinacija jam 1a- 
biausiai ir tiko, kai 1811 metų pradžioj jis ėmė diktuoti savo 
autobiografiją. 

Tikėdamas, kad „žmogus, kur besikreiptų ir ką jis beda- 
rytų, vis tiek grįš į gamtos jam nustatytą kelią“, t. y., būda- 
mas tikras, kad ir žmogaus gyvenimas vyksta bendrų gamtos 
įstatymu, jis ryžtasi formuoti savo veikalą „pagal tuos dėsnius, 
apie kuriuos kalba augalų metamorfozė". Taigi, gamtininkas 
paskolino biografui savo morfologines pažiūras. 

Savo veikalui parinko vardą Dichtung und Wahrheit, no- 
rėdamas tuo pažymėti, kad ją rašė ne tiek tikslus mokslininkas, 
kiek kūrybinės fantazijos kupinas poetas. Šios labai buvo rei- 
kalingas, nes pradėdamas rašyti turėjo šešiasdešimt metų, o 
baigdamas — net aštuoniasdešimt, ir dėl to daug ką buvo pa- 
miršęs. Ji turėjo ne tik užpildyti atminties paliktas spragas, 
bet dar ir perdirbti įvykius ir nušviesti faktus pagal rašančio 
koncepciją. Pamatinė jo mintis buvo parodyti savo gyveni- 
mą esant tikrą meno kūrinį. Kad šis tik pasidarytų dailesnis, 
faktai daug kur savaip tvarkomi, situacijos retušuojamos. To- 
dėl nenuostabu, kad Dichtung und Wahrheit, nors jame randa- 
ma ir istorinių žinių, nėra koks istorijos, bet meno veikalas, ir dar 
toks, kad autorius viename laiške poniai von Stein jį galėjo pa- 
vadinti Lebensmšrchen. Suprantama, kad jame jis nesigai- 
lėjo sau užuojautos ir pagyrimo. Bet kadangi tie komplimen- 
tai sakomi gracingai bei saikiai, jie mielai skaitomi. Tačiau 
ir visas autoriaus talentas negali išdildinti bendro įspūdžio veika- 
lo didvyrį esant panašų į receptyvų teatralą Wilhelmą Meisterį, 
tikrai gyvenantį tik tada, kai myli. Leipzigo studenčioko išdidu- 
mo, Strassburgo kandidato audringumo, Margaretos tragedijos 
kūrėjo demoniškumo — beveik nė pėdsakų. Daugiausia vaiz- 
duojamas ne kuriąs Goethe, bet mylįs Wolfgangas. Aplankęs šią 
genialiai vaizduojamą moterų galeriją — Gretchen, Kšžtchen, 
Friederike Oeser, Priederike Brion, Lotte, Maximiliane La- 
roche, Sibylle Miinch, Lili — negali nejausti, kad tikra Wolf- 
gango istorija buvus jo širdies istorija, Tik gaila, kad tie jo meilės 

zigzagai yra aplaistyti mergelių ašaromis, kurios, ir į aukso va- 
zą surinktos, savo kartumo nenustoja. Tai ypač skaudžiai 
juntama, skaitant pavergiančiu grožiu aprašytą Sesenheimo idi- 
liją, kuri buvo ne kas kita, kaip šiurpi tragedija. 

Kartu tas pats studentiškos meilės aprašymas mums 
vaizdžiai sako kūrėjo meną silpnėjant. Čia, sakysim, nors au- 
torius gabiai piešia Friederikę, bet jos pačios mes ne- 
girdime. Yra ir daugiau silpnų vietų, ypač stiliuj, duodančiam 
pajusti tikrą senį veltui bandant atvaizduoti ugningą jaunuolį. 

Kas meilės epizodų aprašyme yra silpnybė, piešiant kultū- 
ros vaizdus gali būti tikras ypatumas. Tai matyti kad ir iš — 
kiek savo naudai redaguotų — subrendusių sprendimų apie tų 
laikų literatūrą arba iš plataus ir simpatiško Bažnyčios sakra- 
mentų aprašymo. 

Šis pastarasis atsiliepimas yra tikras teologijos traktatas, 
rodąs Goethes meną jau nebevengus nė bažnytinių temų. Tas 
moka taip tiksliai ir kartu kilniai aprašyti, kad kurialiniai cen- 
zoriai be vargo galėtų duoti savo Imprimatur. 

Atvaizdavęs savo gyvenimą iki išvykimo į Weimarą, to- 
liau žengti nedrįso, — pabijojo atidengti dar gyvenančių pa- 
slaptis. Bet surinkta medžiagą kitaip sunaudojo: 1816/17 m. 
parašė Italienische Reise, 1822 m. — Die Campagne in Frank- 
reich ir Die Belagerung von Mainz. 


„Vakarų - Rytų rinkinys“ 


Istorija, kaip matėme, Goethei tik tiek terūpėjo, kiek lie- 
tė jį patį ir „jo imperatorių“ . Net kvapą sulaikydamas, :8:2 m. 
seka jis Napoleono heroišką žygį į Rusiją, iš džiaugsmo dreban- 
čia ranka užrašydamas savo dienyne žinias apie nesulaikomą 
jo kariuomenės veržimąsi į krašto gilumą. Rusijos speigams ir 
Maskvos liepsnoms prarijus puikius pulkus, kūrėjas, lyg sustin- 
gęs, tyli. Gaivina jį tik sveikinimai, siunčiami 1812 m., gruodžio 
mėnesį rogėmis pro  Weimarą pralekiančio karžygio. Pra- 
sidėjus visuotiniam sukilimui prieš Bonapartę, Goethe, kosmo- 
politiškai mąstydamas, lieka savo imperatoriui ištikimas. 

Visą Europą laiko vienu kultūriniu vienetu. Plačiai susi- 
rašinėdamas su Prancūzijos, Anglijos, Italijos ir kitų kraštų 
korifėjais, jis negali suprasti, kaip viena kultūra sujungtos tau- 
tos gali politiškai vienos kitas naikinti. Noroms nenoroms grįžta 
prie viduriniais amžiais Bažnyčios globoje išaugusios „Pan- 
europos“. Jo galvoje netelpa, kodėl gi reiktų jam kovoti su pran- 
cūzais. „Kaip aš... būčiau galėjęs nekęsti vienos iš kultūrin- 
giausiųjų pasauly tautos, kuriai aš dėkingas už didelę savo iš- 
silavinimo dalį“, tvirtai atsakydavo jis tėvynės meilės stoką jam 
prikaišiojusiems. Tis numatė, kad, Napoleonui griuvus, arba t0- 
liau grūmos—jau ne tik vien Prancūzijoje—revoliucija, arba vi- 

durinę Europą užplūs, jo manymu, nekultūringi rusai, mūsų 
kontinento kultūrai mirtinių pavojum grasinantieji hunai. O 
jei ne rusai, tai hegemoniją pasisavins prūsai, kurių — pasak 
jo — „juodojo aro nagai" visada pasirengę plėšti. Dėl to jis 
neprisidėjo prie masinio savo tautos judėjimo nusikratyti Bo- 
naparte. Respice finem! Tis galimus galutinius rezultatus 
svarstė iš aukštesnio požvilgio, kaip tikras europietis. 

Šis „paneuropiškumas“, kilęs iš susirūpinimo mūsų kul- 
tūros likimu, žinoma, nėra toks pat, koks šiuo vardu skelbia- 
mas šiandien. Jo laikų „Paneuropa“ buvo jam būtina sąlyga 
„pangoethiškumui“ skleisti. Kada prasidėjo žūtbūtinė kova, 
kada kazokai jau girdė savo arklius prie jo šulinio, Goethei ro- 
dėsi jau atėjusios paskutinės dienos Europai ir kartu jam pačiam. 

Tuomet, piktai murmėdamas: „Aš ne tam pasenau, kad rū- 
pinčiausi pasaulio istorija, — kvailiausiu dalyku, koks tik gali 
būti...?, užsidarė nuo gyvenamo momento ir iš naujo pabėgo iš 
Weimaro. Tik šįkart ne į helenų kraštus, nes ir visi jų dievai 
jo neapsaugojo nuo tykojančios nelaimės. Tais nusivylęs, pasi- 
traukė į tolimus rytus — skaitė Oriento poeziją, mokėsi per- 
sų kalbos, braižė arabų rašybos ženklus. 

Dar vaikas būdamas, jis buvo susidomėjęs Orientu. Bib- 
lijos skaitymo paragintas, jau tada ėmė mokytis hebraiškai. 
Toliau Klopstocko ir Miltono religinė poezija ir panelės von 
Klettenberg mistika jį dar labiau traukė į rytus. Su arabų pa- 
sauliu jis buvo susipažinęs, skaitydamas koraną. Iš šių studijų 
dar Sturm und Drango laikais išaugo fragmentas Mahomet. Šis 
susidomėjimas rytais nė Weimare nebuvo sumažėjęs. Drauge 
su Herderiu jis buvo ėmęs versti senųjų arabų karžyginius epus. 
Iš Indijos paskolinti siužetai baladei Der Gott und die Bajadere 
ir Fausto Prolog auf dem Theater bei iš Jobo knygos paimta 
tema apie ląžybas Dievo su velniu. Dar labiau jis buvo pasi- 
iraukęs į orientalinį pasaulį, Schilleriui mirus. Išnykus abie- 
jų bendrai meilei graikams, Goethes nerimstanti dvasia dar 
drąsiau pasileido rytų poezijos keliais, kuriuos pastoviai 
tiesė romantikai savo literatūriniais atradimais, vienais už ki- 
tus puikesniais. Jis nepaisė jokių nusistebėjimų tokia jo nau- 
ja kryptimi, tik žengė, pašiepdamas žmonių siaurą supratimą — 
„jei jie mano, kad aš esu Weimare, tai aš jau Erfurte“. 

1808 jis skaitė persų poeto Džami meilės romaną Wedsch- 
nun und Leila, o kruvinos lemiamos tautų kovos metu ties Leip- 
zigu ieškojo užsimiršimo Marko Polo, 13 šimt. keliavusio į In- 
diją ir Kiniją, raštuose. Netrukus po to, rusams užplūdus Wei- 
marą, jis tesidomi atjojusių baškyrų kulto apeigomis. 

Visa tai jį prirengė „didžiam dabartinių laikų opiumui“. 
Taip vadino Hammerio parūpintą persų dainiaus Hafizo dai- 
nų rinkinį. Įžangoj leidėjas aprašo tuos baisius laikus, kada 
Hafizas gyveno. Nors Tamerlanas tada savo huniškais žygiais 

taip visą Aziją buvo uždegęs, kad virto sostai, žuvo dinastijos ir 
žmonės mirė kaip musės, tačiau Hafizas, niekuo nesirūpinda- 
mas, ir toliau dainavo apie lakštingalas ir rožes, vyną ir meilę. 
Goethe jame matė patį save: juk ir jis bėgo nuo šiurpios dabar- 
ties ir jis, prieš peržengdamas senatvės slenkstį. dar kartą geidė 
apsvaigti toje meilėje, kuri aistringos persės glėby veda prie 
mistiško įsiliejimo į visatą — 

Nord und West und Sūd zersplittern, 

Throne bersten, Reiche zittern: 

Flūchte du, im reinen Osten 

Patriarchenluft zu kosten, 

Unter Lieben, Trinken, Singen 


Ar galėjo jis trokšti ko geresnio šioj tvano gadynėj? Hafizo 
panteizmas, savęs dievinimas ir geismas iki pat dugno išgerti 
smagumų taurę — visa tai taip nuostabiai sutiko su jo paties 
nusiteikimu, kad jo lyrikos šaltinis iš naujo pradėjo tekėti. 

Kad ir daili būdama, pirmoji to rinkinio poezija išrodė 
lyg dirbtinė. Tai visai nenuostabu, nes Goethes kanklės be gi- 
lių erotinių pergyvenimų neskamba. Be moterų jis dar niekad 
neužkariavo naujų pasaulių. Jos yra jo vadovės: Aennchen 
Sch6nkopt jį įvedė į anakreontiką, Priederikė ir Lottė — į 
Sturm und Drangą, Charlottė padėjo jam užkariauti graikų pa- 
saulį, o dabar rytų mįslių prasmę atidengs jam Marianne Wil- 
lemer. 

Ji, gimusi Linze (Austrijoje), keturioliktus metus eidama, 
1798 m. atvyko į Frankturtą, kur vaidino ir šoko teatre. Po 
dviejų metų jaunutės artistės pasigailėjo bankininkas Wille- 
meris, pasiimdamas ją į savo namus ir aprūpindamas geriausiu 
auklėjimu. 

Būdama gracinga, meniška ir šiaip dailiai išlavinta, Ma- 
riannė žavėjo visus. Todėl nenuostabu, kad bematant užim- 
ponavo ir Goethei. Tai buvo juo pavojingiau, nes šis buvo pa- 
siekęs tą amžių, kur senstąs vyras, prieš nurimdamas, dar lrar- 
tą trokšta pajusti meilės galybę. Tas Johannistrieb dabar taip stip- 
riai pasireiškė, kad nepaisė nė savo urbi et orbi skelbtų pamo- 
kymų. Matyti, jo Wahlverwandtschaften pasidarė jam tikri Oual- 
verwandischaften. "Tai pastebėjo ir Willemeris, kuris, norėda- 
mas išvengti galimų konfliktų, pas jį viešėjusiam Goethei die- 
nai, kitai kažkur išvykus, savo mylimąją Mariannę ir formaliai 
vedė. Tačiau sugrįžusio, nemaloniai nustebinto svečio tai 
nesulaikė ir toliau varyti pradėtąjį meilės žaidimą, Jis kvietė 
ją, Suleiką, vedžioti jį, Hatem, po Hafizo rožių sodus. 

Hatem, geisdamas būtinai sau palenkti Suleiką, jos lipš- 
numui nesigailėjo komplimentų ir jos menui katučių. Tam 
moters širdis niekad nebūna kurčia. Dėl to patenkinta at- 

sidavimu tokio aukšto ir galantiško adoratoriaus, Mariannė 
ne tik mielai priėmė jo poetiškas dovanas, bet ir iš savo pusės 
atsidėkojo ne mažiau jausmingomis eilėmis — 


Ach! wie schmeichelt's meinem Triebe, 
Wenn man meinen Dichter preist. 
Denn das Leben ist die Liebe 

Und des Lebens Leben Geist. 


— Ir taip prasidėjo retas savo puikumu poetiškas susira- 
šinėjimas. 

Nesulaikomai ir be paliovos teka poezija iš mylinčiojo šir- 
dies, duodama pasauliui tikrų kūrybos žemčiūgų, sudarančių vi- 
so Divano branduolį ir pažibą. 

Taigi, der cestliche Divan vom Dichter des Westens yra ne 
kas kita, kaip erotinės lyrikos rinkinys, kur autorius, persų ap- 
dare ir sąmoningai imituodamas Hafizą, vainikuoja savo meilę, 
visokio džiaugsmo zenitą. 

Kad tai nebuvo koks paviršutiniškas žaislas, bet visą 
jo „aš“ drebinęs pergyvenimas, matyti ir iš to, jog šis senas 
diplomatas, šiaip atsargiausiai išlaikęs paslaptį, čia pats save 
šalia Suleikos mini — 


Unter Schnee und Nebelschauer 

Rast ein Aetna dir hervor, 

Du beschimst wie Morgenrėte 

Jener Gipiel ernste Wand, 

Und noch einmal fihlet Hatem [suprask=Goethe| 
Frūhlingshauch und Sommerbrand. — 

Divano svaiginančio grožio deimantai įdėti į žibančių per- 
lų rėmus. juos sudaro daugybė gyvenimo tiesas skelbiančių 
eilių. Mat, vėlesniojoj Goethes poezijoje jau neatskiriamai jun- 
gėsi poetas su mąstytoju. Jausmų ir apmąstymų rezultatus 
jis stengiasi trumpai suiormuluoti ir suteikti kaip tikrą 
gyvenimo išmintį  Ankstyvesnis jo lyrikos emocionalinis ir 
konkretinis elementas dabar vis daugiau užleidžia vietą didak- 
tinių tikslų siekiančiam intelektualiniam pradui. Todėl senstąs 
Goethe vis dažniau naudojasi patarlėmis ar panašiais liaudies 
išminties pasireiškimais ir literatūriniais aforizmais. 

Tokiai poezijai, jungiančiai naivius jausmus su gilia išmin- 
timi ir lyrinius elementus su didaktiniais, pavyzdys buvo kaip 
tik rytų tautų lyrika. Pasak Eerderio, seniausias jos atsto- 
vas esąs Šventasis Raštas, o ją tobuliausią Goethe rado persuo- 
se. Charakteringiausios jos žymės esą plačiausia gyvenimo ap- 
žvalga ir gilus jo prasmės įžvelgimas, švelni ironija ir meis- 
triškai laisvas žaidimas visais poetiniais gabumais. 

Tose 254 trumpose eilėse yra ir religinių elementų. Ne- 
sistebime jose sutikę panteistinių minčių, kurias sukėlė tiek 


persiškas pavyzdys, tiek ir kuriančio germano prigimtis. Ne- 
trūksta betgi ir vietų, vedančių prie įasmeninto Dievo už pa- 
saulio ribų. Nėra abejonės: vis ryškiau iškilo Goethes kūry- 
boje amžinybė.  Būsimojo gyvenimo nujautimas jam įkvėpė 
posmus, kurie poetui galimu būdu apdainuoja ne tik mirtį, bet 
ir visą gyvenimą įprasminantį prisikėlimą ir savo gilumu bei ti- 
krumu išperka bent dalelę tos skaudžios ironijos, kuria papras- 
tai jis apipildavo religinius jausmus, štai — 


Und solang du dies nicht hast, 
Dieses: Stirb und werde! 


Bist du nur ein triūber Gast 
Aut der dunklen Erde, 


Goethe, kaip įsakmiai rodo šis posmelis, ligšiol Olimpe gar- 
binęs graikų dievaičius, lėtais žingsniais tolsta nuo aukuro. 
Bet artintis prie altoriaus, vis dėlto, dar nedrįsta, nes nuo jo 
jį baido das Jammerbild am Holze, kaip jis vadino Nukryžiuo- 
tąjį. 

Šis kilnus įsitikinimas palengvina jam sugrįžti prie Wahl- 
verwandtschaften iškeltų idealų. Norėdamas pasilikti ištikimas 
savo idejai, vengė daugiau su Marianne susitikti. Bet nors ir 
stiprėjo jo etiškumas, tačiau jo prigimtis ne taip lengvai duo- 
dasi perdirbama. Tai matyti ir iš to, kaip jis, bėzdamas nuo Ma- 
riannės, pakeliui meilinasi vienai, jam pietus paduodančiai, net 
negražiai, mergaitei ir tol nenurimsta, kol gauna ją pabučiuoti. 
Tas bučkis jam toks svarbus, kad jį greta Schillerio ir Fausto 
vardų įamžino savo dienyne. Šitas skaudus komiškumas rodo, 
kokia tragiška kova tuomet virė jo širdy. 

Tačiau apėjęs didingą savo gamtos kosmo ratą, Goethe — 


nors atsargiai — pradėjo grabalioti didingesnius antgamtinio 
kosmo vartus. Dėl to jautranervis estetas, išliejęs — pasinau- 
dodamas tam anksčiau sukurtomis eilėmis — savo pyktį ant 


kryžiaus, guodžiasi — 


Gottes ist der Orient, 

Gottes ist der Okzident, 
Nord -und siūdliches Gelinde 
Ruht im Frieden seiner Hšnde. 


Žilas senelis žengia į lemiamą senatvę... 
Likimo smūgiai 


„„kuri sutinka jį negailestingais smūgiais. 

1816 m. pavasarį atsiskyrė su pasaulių jo žmona. Mirė 
ji niekeno neprižiūrima, aštuonias dienas desperatiškai kovo- 
jus su mirtimi. Vyro prisišaukti ji negalėjo — buvo persikan- 
dusi liežuvį, bet ir be šios nelaimės jos raudos jis būtų neišklau- 

sęs. "Tai buvo skaudu jai, nes, šiaip ar taip, ji visa siela buvo 
jam atsidavusi ir prižiūrėjo jį uoliau ir ištikimiau už bet ką. 
Bet kaip tai visa buvo vertinama? Iki formalių vedybų ji ne- 
drįsdavo atsisėsti prie savo vyro stalo valgomajame, pasiten- 
kindama virtuve ar šiaip kokiu užkampiu. Ir jau po vestuvių 
kreipdavosi į jį tik Jūs ir Pone slaptasis tarėjau. Sunku įsi- 
vaizduoti, kiek ji dar šiaip kęsdavo nesmagumų nuo Weimaro 
diduomenės, ypač nuo pavyduolių, kurių aplink Goethe, šio 
meilės magneto, niekad netrūkdavo. Viena jų, Bettina Bren- 
tano, ją net' viešai išplūdo, vadindama tokiais žodžiais, kurių 
užrašyti plunksna atsisako. Ne be to, kad savo priemiesčio 
lūšnomis atsiduodančiu elgesiu ji pati nebūtų kiršinusi balta- 
rankių ir plonapirščių aristokračių, ypač baliuose, kur ne retai 
pasigerdavo šaunių savo šokikų kompanijoj. Bet ar tik ne per 
žiauriai baudė ją likimas, kad ji, visagalio mizisterio ir savo 
silpnos širdies gundoma, naktimis prisiglausdavo prie to, ku- 
rio dieną vos ūkvede galėjo būti? O už visa tai, ar ne daugiau 
kaltas jos suvedžiotojas, kuris už atsidavimą atsilygino lais- 
vai palaikydamas santykius dar su kitomis? Paskutiniais ir 
skaudžiausiais jos gyvenimo metais, nepaisydamas W'ahlver- 
wandtschaften skelbto moterystės šventumo, ar jis nevaikščiojo 
Širaso rožių soduose, skindamas svetimai Suleikai kvapniausių 
gėlių, o ją palikęs neparfiumuotoje realybėje savo baltiniams 
skalbti? Schopenhauerio motina, tada gyvenusi netoli jos, gal 
būt, vienintelė ją užjautė — „Už trumpą džiaugsmą ji turėjo 
baisiai atkentėti, ir mane pykina, kad niekas nesigaili jos mir- 
ties, kad daug gera, kuriuo vis dėlto ji pasižymėjo, yra pamirš- 
ta, ir tik jos klaidos minimos net tų, kuriems ji gera darė ir 
kurie, jai gyvenant, visais būdais jai pataikaudavo/' Sena giesmė! 
Pasaulis kitaip nemoka. 

Ir šiuo atveju Goethe, elgdamasis pagal savo paprotį, at- 
sisakė matyti mirusią ir laidotuvėse nedalyvavo . 

Negalėdamas gyventi be rūpestingos moteriškos globos, 
Goethe parinko savo sūnui žmoną. Tas, Augustas, buvo tik- 
ras tėvų vaikas: gražus ir aistringas. Šis, nors ir netu- 
rėjo aiškaus palinkimo kokiai profesijai, tačiau neLuvo ne- 
gabus. Ilgai svyravęs dėl savo būsimojo užsiėmimo, paga- 
liau buvo pasirinkęs teisę. Tačiau rimtai studijuoti jam su- 
kliudė jo lengvas būdas ir pakrikusi aplinka. Prašvilpęs kelis 
semestrus Heidelbergo ir Jenos universitetuose, grįžo į namus, 
kur tėvo autoritetas jam atidarė duris į aukštesnes vietas. Ne. 
galėdamas patenkinti jam statomų reikalavimų, vis daugiau 
graužėsi, o savo neramumą bandė malšinti meile ir vynu. Ka- 
čangi vietos kilmingosios lyg ir bijojo tekėti už tokio net 
ir liberališko Weimaro laisvumus prašokančio kavalieriaus, tai 
tėvas piršo jam iš svetur atvykusią Otiliją von Pogwisch. Ši, 
mylėdama patį piršlį, tikėjosi tuo būdu pakliūti į jo namus. 

Nesunku suprasti, kodėl jaunavedžiai, vos nuo altoriaus sugrį- 
žę, nuėjo kiekvienas savo keliu. Nors šios nevykusios sūnaus 
vedybos davė tėvui tik naujų sielvartų, bet jis džiaugėsi mar- 
čios atsidavimu ir meilia globa. Jos jis buvo vis daugiau 
reikalingas, juo labiau, kad patyrė vis skaudesnių smūgių. Sa- 
kysim, kad ir tą šiurkštų atstatymą iš teatro direktoriaus vietos. 
Ar jis to buvo užsitarnavęs? Spręskime patys: 

Dvidešimt šešeris metus jis atsidėjęs rūpinosi teatru. Sta- 
tydamas Sofoklio, Shakespeare'o, Racine'o, Corneille'o, Schil- 
lerio ir k. kūrinius, repertuarą padarė žymiai vertingesnį. Čia 
daug jam padėjo ir romantikų iškeltas Calderonas. Nepamiršo 
tokiems kūriniams vaidinti ir uoliau parengti artistus. 

Eidamas šiuo keliu, teatro direktorius sutikdavo ir nemaža 
kliūčių. Bet jas nugalėdavo, išskiriant tą atsitikimą, kai jam 
po kojų pasipainiojo hercogo meilužės pakištas šuo. Mat, pa- 
nelė Jagemann, teatro ir hercogo primadona, imanti iš jo kasos 
per vienerius metus tiek, kiek Schilleris per visą amžių ne- 
buvo gavęs, savo intrygomis norėjo išstumti iš teatro jos už- 
gaidų nepildantį direktorių. Jai pasitaikė puikiausia proga, 
kai buvo pasiūlyta statyti komedija iš kriminalistikos srities, 
kur svarbiausią rolę turėjo vaidinti vienas dresuotas pūdelis 
— Der Hund des Herrn Aubry. Goethe griežtai užprotestavo 
prieš tokią jo šventyklos profanaciją. Jis negalėjo suprasti, 
kad Ifigenijos sidabrinį balsą turi nustelbti..., šuns lojimas. 
Apeliacija į hercogą, didelį šunų prietelių, nuėjo niekais — 
šuo atėjo, o Goethe išėjo. „Hercogas niekad manęs nesuprato", 
raudojo jis skaudančia širdimi. „Idealios dramos lopšys“, skun- 
dėsi su juo žymusis artistas Devrientas, „meno šventovė, kuri 
vaidinimą turėjo pakelti iki kilniausio skonio, iki aukščiausių 
minčių ugdymo, teko šuniui“ Goethe dėl to norėjo palikti 
Weimarą. Tiesa, jis pasiliks, bet daugiau kojos į teatrą ne- 
beįkels. ę 
Atsukti mecenatui nugarą skatino ji tuomet dar visoki 
kitoki nemalonumai. Jis ypač sunkiai pakentė krašto politinį 
pertvarkymą. Vienos kongrese Weimaro teritorija buvo du 
kartu padidinta ir paversta didžiąją hercogyste, o Karolis- 
Augustas pakeltas į didžiuosius hercogus. Mylėdamas liau- 
dį, jis suteikė jai daugiau laisvės, negu kitų kraštų valdo- 
vai, pirmas pakeisdamas absoliutinę tvarką konstitucine. Vi- 
soms toms laisvėms jo seniausias ministeris tačiau buvo prie- 
šingas. „Ach, žmonės yra perdaug kvaili, trumparegiai ir me- 
todiškai absurdiški; reikia taip ilgai pagyventi, kaip aš, kad iš- 
moktum juos visai niekinti“, taip ir panašiai į senatvę atsiliep- 
davo apie gyventojus pirmas krašto valdininkas, nepripažįstąs 
jokių piliečių, tik klusnius pavaldinius. Aišku, kad ir su hercogo 
įsteigtu seimu jis nesiskaiiė ir kartą, jam įsakius duoti apyskai- 
tą už gautus mokslui ir menui pinigus, po kelių paraginimų 

atsiuntė tik raštelį šitokio turinio: „Pajamos ooo, išlaidos ooo, 
taigi kasoj x talerių. Didžiojo hercogo tiesioginė komisija 
mokslo ir meno reikalams. Goethe.“ 

Nemėgo jis nė spaudos laisvės. Tiesa, savo raštams jis ne- 
pripažino cenzūros, bet kitų, ypač politinio turinio, rašiniams 
pats ne labai švelniai ją taikydavo. Visai griežtai elgėsi su pro- 
fesoriaus Okeno Jenoje leidžiamu Isis, pastatydamas leidėjui 
sąlygą: arba sustabdyti savo (dėl laisvės ir šiaip žmogaus teisių 
kovojantį) laikraštį, arba atsisakyti nuo vietos. Okeanas giliai įsi- 
tikinęs, kad professor i.e. confessor ir dėl to privalo skelbti, 
ką sąžinė liepia, garbingai, kaip pridera universiteto profesoriui, 
į tą pasikėsinimą nieko neatsakė ir buvo atleistas. Bet kilniau 
be titulo ir algos vargti, nekaip be garbės lėbauti. 

Toks „baudimas“ tik dar labiau sukiršino studentus, jau 
seniai dėl laisvės gniaužimo negeruoju gyvenančius su Goethe. 
Kiek jie guldė galvas už Schillerį, tiek ano nekentė. 


Akademinis jaunimas instinktyviai jautė, kas tuomet kovo- 
jo dėl žmonijos idealų. Koks jautrus jis tada buvo, rodo šis pa- 
vyzdys: Kai 180: m. Schilleris buvo parengęs scenai Die Jung- 
frau von Orleans, Goethe norėjo ją tuoj pastatyti. O studentai 
sužinoję, kad svarbiausią rolę vaidinti jis nori pavesti panelei 
jagemann, nutarė premjerai atvykti į Weimarą „įtikinti“ teatro 
direktorių hercogo sugulovę netinkant Schillerio skaisčiai mer- 
gelei vaidinti. Spektaklis neįvyko. 


Savo nesugebėjimą suprasti jaunimą jis parodė ir 1817 m., 
rengiant Wartburgo šventę. fenos studentai, norėdami iškilmin- 
gai minėti 300 metų sukaktuves nuo Lutherio tezių paskelbimo 
ir keturių metų nuo Leipzigo kovos, spalių mėnesio 1:8 d. 
sukvietė kitų universitetų komilitonus su kai kuriais profe- 
soriais į Wartburgą, prie Eisenacho miesto, Weimaro te- 
1itorijoj. Goethe, nujausdamas tą šventę būsiant ne ką kita, 
kaip laisvės meile degančių jaunuolių demonstraciją, pasiprie- 
šino. Ji ivyko tik didžiajam hercogui įsikišus. Buvo pasakyta 
karštų kalbų ir sudeginta visa eilė reakcionieriškų raštų. Goe- 
the, to jaunimo pavadintas ein Fiūrstenknecht, pasijuto neramus. 
Bijojo, kad studentai neiškastų jo raštų iš Sturm und Drango 
įrodydami, kad jis vienas buvęs baisesnis revoliucionierius už 
juos visus drauge, ir taip jis galėtų nustoti Europos galiūnų pa- 
lankumo. Pačiame to judėjimo įkaršty, lyg tyčia, atsirado se- 
niai užmesta ir laikyta žuvusia jo jaunatvės drama Prometheus, 
kur Wolfgangas titaniškų užsispyrimu grūmojo visokiems vals- 
tybės ir Bažnyčios autoritetams. Bet dabar jau praėję tie Sturm 
und Drango laikai, kada jis, Herderio, Mercko ir kitų pastū- 
mėtas, lyg ir vadovavo jaunimui, ir Wertheris buvo suvienijęs 
visų kraštų jaunuolius į vieną Goethes būrį. Savo talentais tar- 
naudamas daugiausia meilei ir dvarui, jis paskui skubiai atsito- 

io nuo vienminčių. Tad neilgai juo džiaugęsis jaunimas ėmė 
nekęst jo, paneigiančio net šventus tėvynės reikalus. Jis iki pa- 
siutimo piktinosi išgirdęs, kad slaptasis tarėjas neleido savo 
sūnui drauge su jais žygiuoti prieš prancūzus ir kad, tautie- 
čiams vedant žutbūtinę kovą, jis dar vis nešiojo viešai Iėgion 
d'honneur'o ordeną. Į tą priekaištą, keistai nesusivokdamas si- 
tuacijoje, jis atsakydavo: „Argi aš turiu nusiimti tą ordeną 
tik dėl to, kad jo davėjas prakišo vieną kovą?!“ 


Romantizmas 


Nepaisant to, kad Goethe buvo ministeris be piliečių ir 
poetas be jaunimo, jis vis dėlto su laiku pasidarė tikra kul- 
tūrinė jėga; mat, jį palaikė įtakingieji ir pasiturintieji, kurie 
jo kūryboje matė atvaizduotą jų pačių smagią gyvenimo išmin- 
tį. Aukštai vertindamas savo imponuojančią poziciją, ne tik pa- 
vydžiai saugojo nuo visokių pasikėsinimų ją susilpninti, bet dar, 
pasinaudodamas mokykla ir universitetu, spauda ir teatru, admi- 
nistracijos aparatu ir brolių organizacija, ir t. t. sistematiškai 
ją sustiprino Savaime aišku, kad jis kiekvieną, galėjusį sumažin- 
ti jo įtaką, priėmė šaltai ir stengėsi padaryti jį nepavojingą. To- 
kia jėga, galinti statyti pavojun jo hegemoniją, savo laiku buvo 
Schilleris, su kuriuo artimesnius santykius užmezgė, tik supratęs 
galįs jį panaudoti savo tikslams. Bet ir jam mirus, Goethe negavo 
ramiai džiaugtis savo privilegijuotu padėjimu, nes kėlė galvą vis 
naujos srovės, sakysime, romantizmas ir vad. Jaunoji Vokietija. 

Šiuo tarpu ypačiai drąsiai pasireiškė romantizmas. Bet šis, 
zugdamas gretimoje Jenoje, gerai žinojo Goethes „poetų ku- 
nigaikščio" nuopelnus poezijai ir dėl to iškart jam nesigailė- 
jo smilkalų. Romantikai, ištroškę savo kūryba nuskaidrinti vi- 
są gyvenimą — ir mokslą, ir meną, ir politiką, žodžiu — vis- 
ką, laikė Goetzo, Wertherio, Fausto kūrėją kurį laiką net savo 
programos vykintoju. Friedrichas Schlegelis užsidegęs pri- 
pažino — „Goethes grynai poetinė kūryba yra tobuliausia po- 
szijos poezija“, o Novalis Weimaro galingąjį tiesiog vadino 
tikruoju poetinės dvasios vietininku žemėje, kurio žmonėms pa- 
skelbta evangelija buvo laikoma Wilhelm Meisters Lehrjahre. 
Taigi, jaunasis romantizmas pirmomis dienomis entuziastiškai 
sveikino poezijos dievaitį, kuris šiuos garbinimus priėmė nei- 
mituojamu iškilmingumu. 

Šis pritarimas gana suprantamas, žinant tiek klasicizmą, 
tiek romantizmą esant vieno ir to paties „vokiečių idealizmo“ 
vaikus. Juk šios srovės idejinį pamatą sudarė, tarp kitko, ir 
Fichtė su Schellingu. Ir romantizmas, lygiai kaip klasicizmas, 
norėjo iškelti žmogų iš pilkos aplinkos į tyro grožio karalystę. 
Tik priemones pasirinkdami jie skyrėsi: romantikai siekė meną 
atgaivinti ne antikės, bet vidurinių amžių dvasia ir ne sveti- 

1nos, bet savo tautos pavyzdžiais. Taigi, šalia skirtingų buvo 
ir bendrų bruožų, suvedančių senąjį Weimaraą su jaunąja Jena 
ant vienos platformos. 

Bet paskui, medaus mėnesiui praėjus ir vieniems į kitus 
pradėjus blaiviau žiūrėti, atrastas tarp jų dviejų didesnis skir- 
tumas nekaip panašumas.  Romantikai, būdami svajotojai ir 
idealistai, kaltino Goethe už pliką realizmą, bailų užsidarymą 
nuo aukštesnių požvilgių ir egoistišką naudojimąsi gyvenimo 
smagumais. Dar neseniai taip išgirtas Wilhelm Meister dabar No- 
valio jau be pasigailėjimo pliekiamas : „Knygoje yra tik prasti 
dalykai; gamta ir misticizmas visai pamiršti. Šios knygos dva- 
sia yra menininkiškas ateizmas... [0 ji pati yra] šiaudais ir 
skudurais iškaišytas poezijos sodas... Nesuprantu, kaip aš taip 
ilgai galėjau būti aklas“. „Goethe bus ir turi būti pralenktas.“ 
Novalis, norėdamas jį nugalėti, parašė Die Christenheit oder 
Europa, kur stengėsi vėl suvesti į vieną Dievo nustatytą harmo- 
niją visas gyvenimo sritis. Ir literatūra su menu turėjo būti 
grąžinti religijai, iš kurios jie buvo išaugę. Turint galvoj 
Goethes ligšiol vyravusią kryptį — meną ir literatūrą laikyti 
autonomingais, galima suprasti, kad tokias mintis jis laikė ap- 
gailėtinu atkritimu į vidurinius amžius. 

Panašiai keitėsi santykiai ir su romantizmo vadais, bro- 
liais Schlegeliais: kol šie kultūros korifejai jį gyrė, tol jie jam 
buvo geri; bet, vos tik jie išdrįso Goethei nurodyti jo litera- 
tūrą esant nors ir vertingą, tačiau ją neturint „tvirto išvidi- 
nio centro", kurio, logiškai galvojant, reiktų eit ieškoti į Ka- 
talikų Bažnyčią, jų prietelystė bematant iširo. 

Atsakydamas į jam daromus priekaištus, Goethe, iš savo 
pusės, taip pat puolė kaltintojus. jis jiems prikišdavo I. ne- 
mokant apipavidalinti savo koncepcijų ir 2. skolinantis min- 
čių iš fantastiško (antgamtinio) pasaulio. Pirmas priekaištas 
nėra visai be pamato, nes tikrai pastebima visą eilę romantikų 
nesugebant kūriniuose beribės savo vaizduotės vaidiniams duo- 
ti tinkamą formą. Kas kita su antruoju punktu. 

Romantikų, nesitenkinusių proziška dabartimi, dvasia skri- 
do į vidurinius amžius, kurie jiems išrodė esą lyg aukščiausia 
meno viršūnė. Tie nors ir nerado juose akstino didiems kūri- 
niams, bet labai nustebę pamatė ten begalinę mokslo, poezijos 
ir gyvenimo vienybę, kurios jie taip ilgėjosi. Supratę, kad ji 
yra pagrista religija, ir jie patys linko į Katalikų Bažnyčią. 
Šita tendencija jau aiškiai pastebima berlyniečio  Wackenro- 
derio veikale Herzensergiessungen eines Klosterbruders, kur su 
dideliu užsidegimu aprašomos šv. Mišios. Reikia manyti, kad 
tik ankstyva mirtis sutrukdė jam grįžti į katalikybę. O Novalis, 
vos būdamas už kelių kilometrų nuo menu propaguojamos „neo- 
pagonybės", drįso įsitikinęs skelbti, kad krikščionybė vėl 
turi tapti gyva ir veikli ir, nežiūrėdama nei tautų nei valstybių 

skirtumo, iš naujo sudaryti bažnyčią, visas antžemiško gyvenimo 
+rokštančias sielas priimančią į savo globą. O tokia „pritaikinta, 
atgijusia krikščionybe“ jis kaip tik laikė „senąiį katalikų tikė- 
jimą"'. 

Nuo tokių žodžių Goethe krūptelėjo, ir jam tiesiog skaudu 
pasidarė, kai Friedrichas Schlegelis, drauge su savo žmona, ra- 
cionalisto Mendelssohno dukterim, sugrįžo į Bažnyčią, o su 
juo — kiek vėliau — ir kiti gabiausi romantikai — Brentano, 
Goerres. Jis turėjo rimtą pamatą manyti, kad genialiųjų Schle- 
gelių, su kurių žiniomis, ne tik iš istorijos ir filosofijos, bet ir 
kalbų, literatūros teorijos bei istorijos srities, lygintis nega- 
lėjo, ilgainiui aptemdys jo klasicistinius tikslus. To buvo ga- 
lima laukti dar ir dėl to, kad dabar pats Goethe tik puse šir- 
dies jais tikėjo. Tikrai bijodamas, kad nebūtų išstumtas to gai- 
valingo judėjimo, neiškentė kiekviena proga nemažinęs romanti- 
kų nuopelnų; o tai buvo dar keisčiau, kad jis jų vienminčius 
užsieniuose, t. y. ten, kur jie jam nebuvo pavojingi, mielai rem- 
davo. Tas elgesys, žinoma, sudrumstė jo santykius su savo tautos 
romantikais. Su Brentano ir Arnimu, dėl jų dviejų išleistų senų. 
jų dainų rinkinio Des Knaben Wunderhorn, dar šiaip taip sugy- 
veno. Bet ir juos įspėjo saugotis vor dem Singsang der Minne- 
singer ir visokio klerikalizmo. Iš Karaliaučiaus kilusį Zachariją 
Werneriį, kuris sakėsi kūrėjo veikalo Wahlverwandtschaften bu- 
vęs paskatintas tapti kataliku, toleravo tik tol, kol tas jam patai- 
kavo. Bet ir nekatalikų, kaip Hoffmanno, Uhlando ir vietomis ro- 
mantizuojančio Kleisto nebuvo linkęs pripažinti. Pastarojo savi- 
žudystė, nuo kurios vienas jo žodelis būtų galėjęs išgelbėti ne- 
laimingą poetą, jo nė kiek nejaudino. 

Žinoma, klystume manydami, kad tie trynimaisi buvę iš- 
šaukti tik konkurencijos, ambicijos ir panašių asmeniškumų. Jų 
tikra priežastis glūdi giliau, būtent, pačiuose klasicizmo ir ro- 
mantizmo skirtumuose, kurių yra apsčiai. 

Juk nereikia pamiršti, kad klasicizmas reiškia aiškų žinoji- 
mą, 0 romantizmas — intuiciją bei tikėjimą ir kad, kur anas 
ragina protą optimistiškai pažiūrėti į gyvenimą ir drąsiai juo 
naudotis, šis melancholiškai dainuoja ir moko desperatiškai 
knistis į esminius klausimus. Kur Weimaras skelbia savimi 
pasitenkinantį buvimą, ten Jena įpareigoja amžinai siekti. Ji 
vietoje patogios dabarties iškelia šimtmečių perspektyvą, užuot 
tenkintis galimumo ribomis, nuolat kursto fantaziją kilti į neiš- 
matvojamą beribę, vietoje atsiduoti bespalviam kosmopolitizmui, 
ji liepia pasinerti, sutapti su savo tauta. 

Dėl to aišku, kad tokios skirtingos srovės taip lengvai vie- 
na šalia kitos neišsilaikys, ir Goethe, anksčiau ar vėliau, turės 
susikirsti su romantizmu. Kad tas susidūrimas buvo švelnes- 
nis, nekaip būtų buvę galima laukti, yra daugiausia rezultatas 
šių trijų veiksnių: 1.  Weimarietį su romantizmu, vis dėl to 

jungė bendras iš vokiečių idealizmo paveldėtas ideologinis 
turtas; 2. jo santykius su romantizmu švelnino ir stengimasis 
naujai orientuotis daugybėje pasauližiūros klausimų ir 3. jo di- 
plomatiškas sugebėjimas ir svarstant principinius klausimus 
vengti skaudesnių konfliktų. 

Kalbant apie tą ideologinę giminystę, tenka pabrėžti, kad 
gal anksčiausiai Goethe su romantizmu rišo tos filosofinės pa- 
žiūros, kurias jis aptiko Schellingo sistemoje. Šis, norėdamas 
neleisti savo draugams poetams nukrypti į antgamtinį pasaulį, 
parašė Epikureisches Glaubensbekenntnis Heinz Widerpostens, 
protestuodamas prieš Schleiermacherio kalbas apie religiją ir 
prieš kitų romantikų mistiką. Jis pašiepė juose įsigalėjusį „vi- 
satos regėjimą“ ir „skendimą joje", tvirtindamas tikra ir 
teisinga esant tik tai, „ką galima rankomis pačiupinėti". Skelb- 
damas, kad gamta, ta „atviroji paslaptis, nemirštanti poezija, 
prabyla į mąstančią dvasią per visus pojučių organus“, jis, kaip 
matyti, tik kitais žodžiais, pakartojo paties Goethes pažvalgas. 
Šiam patiko ir Schellingo gamtos mokslų vertinimas: jį tie- 
siog užbūrė to mąstytojo pasiryžimas filosofiškai pamatuoti 
jo poetine intuicija regimą „didžią pasaulio harmoniją". Poe- 
tas susižavėjo ir tuo, kad iš Schellingo gamtos filosofijos 
pašalinamas dvasios ir medžiagos dualizmas ir kad joj taip pat 
nėra vietos tiksliai valdančiai dievybei. Po tvirtinimais, kad 
„gamtos sistema yra kartu ir mūsų dvasios sistema", arba gamta 
yra matomoji dvasia, o dvasia — nematomoji gamta“, Goethe 
mielai būtų — bent netolimoje praeity — pasirašęs. 

Toliau šioje filosofijoje jis rado iškeltą ir savo paties nuo- 
lat pabrėžiamą poliarumą, būtent: tas dvilypes gamtos jėgas, ku- 
rios, nuolat pritraukinėdamos ir atstūminėdamos medžiagos dale- 
les, be paliovos iššaukia vis naujų reiškinių. Joje jis taip pat 
pamatė išreikštą savo koncepciją apie formuojančią pamatinę 
jėgą, palaipsniui gaminančią vis tobulesnius organizmus, su- 
darančius visą jų hierarchiją. Taigi, užėjo čia savo paties iš- 
pažįstamą dinaminį panteizmą ir tapimo vieningumo bei išvi- 
dinio visokios gyvybės santykiavimo ideja. Jau seniai Goethes 
širdy glūdėjo ši Schellingo mintis, kad gamta esanti ne kas kita, 
kaip tampantis protas, kuris palaipsniui vis ryškiau pasireiškia, 
kol, pagaliau, per žmogaus aš jis pasiekia viršūnę. 

Schelingas savo gamtos filosofija vykusiai sudinamino 
sunkias Spinozos kategorijas, tuo suteikdamas Goethes mintims 
konkretų pavidalą, juo labiau priimtiną, kad jis buvo tiesiog me- 
niškai nupieštas. 

Nors Goethe šią sistemą aukštai vertino, tačiau juo tolyn, 
juo labiau ja viena nesitenkino, kaip tai rodo jau kurį laiką vyk- 
stanti jo pažiūrų revizija. Jau jo išpažįstamo panteizmo sudi- 
naminimas rodo Goethe ieškant tikresnių kūrybinių potencijų, 
kurių jam suteikė — nors ir kitoj šviesoje — krikščionybė. Dėl 


— 180 — 


to jis per daug nesipurtė, kai ji, įvilkta į romantizmo iormas, 
tarpininkaujant Sulpicijui Boisserče, viliojančiai prie jo prisi- 
artino. 

Pastarasis puikiai išlavintas katalikas, eidamas Bren- 
tano ir Arnimo keliais, susidomėjęs, kaip dar daugybė kitų jaunų 
kultūrininkų viduriniais amžiais, buvo surinkęs iš tų laikų 
aibę meno paminklų. Norėdamas ir platesnius sluoksnius už- 
degti meile savo tautos garbingai praeičiai, jis pirmiausia būti- 
nai turėjo gauti pritarimą iš Weimare reziduojančio meno ka- 
raliaus, duodančio tokiais reikalais toną visuomenei. Tiesa, 
nors — kaip žinome — Goethes meno horizonte jau seniai bu- 
vo išnykęs Strassburgo laikų susižavėjimas gotika, bet vis dėl- 
io apsukrusis Boisserėe pamažu vėl sužadino jo palankumą. 
1811 m. jam įteikė Kolno katedrai baigti planus, o paskui Goe- 
the ne tik sutiko išstatyti jo surinktus paveikslus Weimaro dva- 
re, — dalykas, kuris ankščiau būtų pakvipęs tikra to meno šven- 
tovės profanacija, — bet dar pats nuvyko į katalikiškus Rhei- 
no kraštus vietoje pasižiūrėti romantikų atkastų turtų. 

1814 ir 1815 m. iš eilės jis apkeliavo žymesnes Rheino pa- 
kraščių vietas. Pirmais metais aplankė Brentano ir vieną die- 
ną smagiai praleido Bingene, kur buvo šv. Rokc atlaidai, antrai- 
siais — išsirengė į Kolną garsiosios katedros pasižiūrėti, 

Tos kelionės jį nuvedė beveik tik į katalikų gyvenamus 
kraštus, jo vadovai buvo kuone vieni katalikai, visa matyta kul- 
tūra irgi katalikiška. Taigi poetui pirmą kartą per šešiasde- 
šimt. šešeris jo gyvenimo metus teko plačiau susidurti su ka- 
talikybės pasireiškimais Vokiečiuose. Galima manyti, kad to- 
kiam amžiuj jau sunku pasisavinti ką nors naujo. Bet ne. Nau- 
jiems įspūdžiams sutikti Goethe buvo dar pakankamai lankstus, 
todėl tos visos lankytos vietos ir sutikti žmonės jo sielą bent 
kiek paveikė. Tiems pagyrimams jis buvo ir psichologiš- 
kai gerai parengtas. Mat, jo vienalaikiai klasicistai, kaip Less- 
ingas, Schilleris, Wielandas ir kiti buvo mirę, nuo kelionės į Ita- 
liją praėjo dvidešimt šešeri metai su viršum, o tuo tarpu aplink 
jį jau buvo užaugusi nauja karta, karštai pamėgusi vidurinius 
amžius ir katalikybės įtakoje sukurtąjį tautinį meną. Šis, įžen- 
gęs nugalėtoju į vidurinės Europos dvasios laukus, kaip matė- 
me, neaplenkė nė klasicizmo tvirtovės su jos vyriausiu vadu. 
Dar 1811 m. šis tik raukydamasis priėmė naujo meno ir tikėji- 
:mo pasiuntinį Boisserče, jis tuomet dar „murmėdavo kai kada, 
lyg pašautas lokys. Buvo matyti, kaip jis pats su savim kovojo 
ir pats save teisė!" Bet šiose kelionėse naujai dvasiai jau tiek 
nusilenkė, kiek tai galėjo padaryti žmogus, užaugęs ir pasenęs 
priešingoį atmosferoj. Nuo to laiko jis stengdavosi vengti bent 
aštresnių išsitarimų apie katalikus, jų religiją ir Bažnyčią ir ban. 
dydavo suprasti, ką pirmiau dažnai pajuokdavo ir ne retai net 
niekindavo. „Iš tos naudos, kurią man suteikė paskutinė kelionė, 

svarbiausia yra tolerancija, kurią labiau, nekaip kitados, jaučiu 
atskiram Žžmogui.' Tokius jausmus jis pareiškė 1816 m. ir Ži- 
nomam mokslininkui Wilhelmui Grimmui, kuris apie tai štai 
ką sako: „Jis [Goethe] visai gražiai ir nuoširdžiai kalbėjo apie 
naujai atbudusį religinį jausmą, kuris jau nepranyks, nes supras- 
ta, kad be jo negalima gyventi". Ir išsiveržė tuomet :š jo sielos 
didžiareikšmės eilės, kuriomis jis pats smerkė savo anksčiau ro- 
domą ekskliuzyvistišką grecizmą — 


Wir sind vielleicht zu antik gewesen. 
Nun wollen wir es moderner lesen! 


Gerbdamas krikščionišką meną, jis pagaliau ryžosi atiduoti 
jam ir savo duoklę. 1814 m., jau antrą kartą aplankydamas šv. 
Roko kalną ties Bingenu, užėjo ir į bažnyčią, kur maloniai gro- 
jo vargonai. Džiaugdamasis patiriamu grožiu, jis pažadėjo pa- 
dovanoti klebonui šventojo paveikslą. Pažadą ištesėjo. 1816 
m. pradžioj pats sugalvojo atvaizdo projektą, o liepos 15 d. kū- 
rinį jau nusiuntė Bingeno kunigams. Goethes dovaną klebo- 
nas norėjo pakabinti pačiame didžiajam altoriuj, bet šis pasi- 
rodė esąs per trumpas, todėl! pritaisė prie vienos kolonos. 1889 
m., bažnyčiai užsidegus, jo paveikslas buvo išgelbėtas ir pa- 
talpintas naujuose Dievo namuose. 

Eidamas toliau šiąja kryptimi, ministeris savo krašte liepė 
rinkti bei atnaujinti bažnytinio meno paminklus ir pats lan- 
kė bažnyčias ir vienuolynus: sakysim, 1817 m., norėdamas vie- 
nas praleisti gimimo dieną, pasitraukė į Paulinzello vienuolyno 
griuvėsius. Boisserėe džiūgavo, kad „senas pagonių karalius“ 
atvyko „Vaikelio Jėzaus garbintų." Bet jis apsiriko, nes, nors 
Goethes „pagoniškumas' gerokai buvo pašlijęs, tačiau jo vieto- 
je dar menkai buvo išsikristalizavusi ir naujai verdanti jo idejų 
masė. 

Kokie paviršutiniški buvo Weimaro galiūno santykiai su 
katalikybe, pasirodė tais pačiais 18:17 metais, švenčiant vad. 
reformacijos 300 metų sukaktuves. Tuomet jis ryžosi nepasi- 
duoti — 


Was auch der Piaffe sinnt und schleicht, 

Der Prediger [protestantų] steht zur Wache, 
Und dass der Erbfeind [Roma] nichts erreicht, 
Ist aller Deutschen Sache, 


Auch ich soll gottgegebne Kraft 
Nicht ungenūtzt verlieren 

Und will in Kunst und Wissenschatt 
Wie immer protestieren, 


Kad ir Boisserėe neturėtų abejonių dėl jo nusistatymo, 
siųsdamas minėtą dovana, jam rašė: „Tuo tarpų dažnai turiu 

juoktis, pamatęs savo pagoniškai-mahometoniškoj [Divano] ap- 
linkoj plevėsuojant vera icon'o vėliavą [toks, rodos, buvo pa- 
veikslo užrašas]. Kasdien skaitau Homero ir Hafizo skirsnelį, 
ir, apskritai, persų poetai dabar figūruoja dienotvarkėje.? Ho- 
mero ir Hafizo lydimas, Goethe nuvyko į smagius Bohemijos 
kurortus nuplauti nuo savo apoloniško kūno Rheino krašto 

dulkes. : 


Paskutinė meilė 


18060 m. Goethe pirmą kartą nuvyko į Karlsbadą gydytis 
ir nuo to laiko dažnai važiuodavo į tą patį kurortą, be to, į Ma- 
rienbadą ar Teplitzą. Sveikatos jis buvo stiprios, bet, turint pi- 
nigų ir laiko, kodėl nesigydyti smulkesnių negalavimų? Be 
to, jam malonu būdavo susitikti čia su įtakingiausiais aristokra- 
tais ir grakščiausiomis damomis, kur, pradedant nuo imperatorių, 
jį pasitikdavo užtarnauti ir jo laukiami pagarbinimai. Čia jis 
semdavo naują medžiagą savo visokiems darbams, sustiprin- 
davo senus ryšius, užmegzdavo naujus, nuginkluodavo savo prie- 
šus, rasdavo naujų pasekėjų, — o tie Bohemijos vasarotojai 
nešė į pasaulio kraštus žinią apie didįjį poezijos meistrą ir gy- 
venimo menininką. 

Tas garsas plito ir Lietuvoje per didikus, pratusius pra- 
leisti atostogas prie stebuklingų Čekijos vandenų. Čia Lietu- 
va pažino Goethe, o jisai — Lietuvą, — jei ne ją pačią, tai bent 
ios sulenkėjusius bajorus. Į Vilniaus, Gardino ir Kauno salio- 
nus jie parnešė žinią apie meno milžiną, ir jo garbė pradėjo 
sklisti po Lietuvos dvarus ir mokyklas, kur ir Mickevičių pa- 
siekė garsas apie Wertherio ir Fausto kūrėją. 

Didelių akcijų Weimaro ministeris kurortuose paprastai 
nesiimdavo. Tik vieną kartą turėjo svarbesnę misiją, būtent: 
nuraminti dėl savo hercogo politinio liberalumo užsirūstinusį 
didįjį Metternichą. O šiaip atsiduodavo dienos ar, geriau sa- 
kant, širdies įvykiams. „Mažas flirtas — tai vienintelis dalykas, 
galįs padaryti gyvenimą kurorte pakenčiamą. Kitaip reiktų 
mirti iš nuobodumo. Ir beveik kiekvieną kartą aš būdavau 
toks laimingas, rasdamas kokią Wahlverwandschaft [aliuzija 
jo to pat vardo kūriniui], kuri paįvairindavo man keletą sa- 
vaičių", taip jis pasakė karta savo sekretoriui Eckermannui. 
Dėl to vos atvykęs, mažai tekreipęs dėmesio į didesnės koncen- 
tracijos reikalaujančius kurortininkus, kaip, sakysim, Beethov- 
eną, pradėdavo leidinėti iš savo demoniškų akių žaibus į taria- 
mąsias ligones. Vienoms jis pasiųsdavo mažas dovanėles, ki- 
toms — lengvutes eiles; su vienomis pažaisdavo, su kitomis 
net pašokdavo. Dėl to pats save pašiepdavo —- 


Alter, h6rst du noch nicht aut? 
Immer Madchen! 

Tačiau iš meilės sferos negalėjo ištrūkti. Ji buvo reikalinga 
visai jo egzistencijai. 

Meilėj paprastai reiškiasi natūralios pastangos praplėsti 
savo „aš“. Bet Goethe mylėdamas siekė ne tiek save papildyti, 
kiek tuo labiau save praturtinti. Moterų jam atsidavimą jis 
daugiausia naudojo savo jausmų galiai praplėsti. Pajutęs, kad 
jo mylimos jau nebegali paįvairinti, paniuansucti jo meilės pa- 
tyrimų, jas apleisdavo. Aišku, kad taip jis teikdavo joms dau- 
giau skausmų nekaip džiaugsmo. Bet ir Wolfgangas, moterų 
mylėtas, kaip retas kuris iš vyrų, maža laimės patyrė iš to; jis 
dažnai apkartęs pabusdavo iš to svaigulio, tačiau savo prigimties 
suvaldyti vis tiek nepajėgdavo. 

Graži jo išvaizda, poetinis talentas, žymus socialinis pa- 
dėjimas, turtas, meilumas suviliodavo vis naujas moteris, nors 
pragaištingus jo palinkimus žinojo. Ir taip, niekeno nekliudomas, 
jis varė savo aistringą žaidimą iki žilos senatvės. 

O dabar, slinkdamas vis arčiau tų paslaptingų mirties var- 
tų, visa savo gyvybe dar kartą gaivališkai veržėsi prie didžios 
meilės. Paskutinį sykį apsvaigti, pajusti visą savo žmogiškumą! 

Jo sudžiūvusios lūpos siekia žydinčios Ulrikos. Jis pasi- 
daro tikras vulkanas. Išstumtas iš taip akyliai apsaugotos pu- 
siausvyros, sutriuškintas vaitojo — 


Mir ist das All, ich bin mir selbst verloren, 
Der ich noch erst den Gėttern Liebling war! 


Ulrikos von Levetzow asmeny moteriškoji lytis piktai atkeršijo 
savo išnaudotojui. 

Ją, septyniolikos metų mergaitę, Goethe pirmą kartą suti- 
ko 1821 m. Marienbade. Nors ji ir nebuvo kokia gražuolė, bet 
grakšti ir malonaus būdo. Baikščią stirnaitę jis greit prisijau- 
kino.  Pamiršęs amžiaus ir daugybę kitokių skirtumų, jis 
dovanojo šiam kūdikiui pirmą tomą Wilhelm Meisiers Wan- 
derjahre, — veikalą, su kuriuo ji nežinojo nė ką bepradėti. 

Slinko metai, per kuriuos Ulrika brendo kūnų ir dvasia. 
Kaip ir anksčiau, jis ją vadino savo „dukryte“ ir įteikė jai vie- 
ną egzempliorių savo autobiografinio veikalo Dichtung und 
Wahrheit. Tos giminėms vis sako, kad, jei turėtų dar vieną 
sūnų, šis privalėtų vesti Ulriką... 

1823 m. buvo likimo metai. Ulrika jau nebe vaikas — pra- 
žydusi moteris. Goethe visas sukrėstas. Norėdamas jai įtikti, 
apsimeta ne septyniasdešimt ketveris metus turįs: krykš- 
tauja, šoka ir pagaliau atvirai prašo jos rankos. Kad nesusi- 
lauktų neigiamo atsakymo, pasirenka nepaprastą piršlį — her- 
cogą. Po piršlybų skuba namo pranešti saviškiams apie savo 
vedybas. Bet tie apie tai nė girdėti nenorėjo ir dėl to — ypa- 
čiai Augustas — tik ciniškai pašiepė senį, geidžianti mergaitės, 
kurios seneliu galėjo būti. 

Bet juo labiau šiaušėsi jo namiškiai, juo aistringiau Goethe 
siekė mylimosios. Hercogas primygtinai pakartojo savo mi- 
nisteric prašymą, tačiau viskas veltui. Ekscelencija parblokštas. 
Argi dabar jau niekas skausmuose jo neužjaus ir senatvėje ne- 
paguos? O gal Marija Szymanowska, ta gabi lenkų pianistė, 
kuri taip žavingai sukinėjosi Radvilų ir Oginskių tarpe ir vi- 
sus užbūrė savo nuostabiu skambinimu? 

Ligšiol buvęs taip kurčias muzikai, kad net savo amžinin- 
ko ir pažįstamo, genialaus Beethoveno kompozicijų nesuprato, 
dabar pavergiamas mylimos moters skambinimo — 


Es schwebt hervor Musik mit Engelschwingen, 
Verilicht zu Millionen Tėn' um Tėne, 
Des Menschen Wesen durch und zu dringen, 
Zu ūberiūllen ihn mit ew'ger Schūne: 
Das Auge netzt sich, fūhlt im hėhern Sehnen 
Den Gėtterwert der Tėne wie der Tranen.., 


Tą tonų burtininkę jis pasikvietė į Weimarą balzamu gi- 
lių žaizdų gydyti. 

Ponia Marija Szymanowska, gimusi 1795 m. Varšuvoj, puū- 
siau žydiškoje šeimoje, 1820 m. persiskyrusi su savo vyru, buvo 
pirma Rusijos ciesorienės pianistė. Ji ir jos sesuo Kazi- 
miera Wojonska, abi gracingos, protingos ir meilios damos, 1823 
m. rudenį nuoširdžiausiai kviečiamos atvyko dvi savaites į 
svečius. Viešnioms pagerbti ministeris tuoj sukvietė parinktų 
svečių būrį. „Goethe, kaip praneša kancleris Mūlleris, visą vakarą 
buvo labai linksmas ir galantiškas. Jis džiaugėsi tuo visų pri- 
tarimu, kokį rado Szymanowska savo asmenybė ir nuotaikos 
pilna muzika." Visus stebinančiu uolumu jis surengė viešą jos 
koncertą ir kuone prievarta suvarė visus pažįstamus jame daly- 
vauti. Atėjus nelauktai atsisveikinimo dienai — mat, jis kaip 
ir tikėjosi ponią Mariją liksiant jo žmona — jis visai susijaudi- 
no. „Kai aš“, taip pasakoja Miilleris, „po pietų atėjau pas Goe- 
the, radau jį su Madame Szymanowska dar sėdint prie stalo... 
senasis ponas buvo nuostabiausiai nusiteikęs. Jis norėjo būti 
linksmas ir sąmojingas, bet iš visur skverbėsi giliausias 
atsiskyrimo skausmas.  Atsisveikindama ji svetingam šei- 
mininkui tarė: „Turtinga ir paguosta aš skiriuosi su jumis. 
Jūs sustiprinote mano pasitikėjimą, aš jaučiuosi geresnė ir 
kilnesnė, kad Jūs mane gerbiate. Nieko apie atsiskyrimą, 
nieko apie padėką; leiskite mums svajoti apie pasimatymą. O 
jeigu aš būčiau jau daug senesnė ir galėčiau tuojau anūko ti- 
kėtis, jis turėtų vadintis Wolfu [t. y. Wolfgangas], ir pirmas 
žodis, kurį švepluoti aš jį išmokyčiau, būtų Jūsų brangus var- 
das.* Goethe, išgirdęs šiuos žodžius, apsiverkė. „Nė žodžio 
netardamas, jis apkabino ją ir jos seserį ir savo žvilgsniu ją dar 
ilgai lydėjo, kol ji pranyko pro atvirą kambarių eilę.“ 

Iš susijaudinimo dar tą pačią naktį apsirgo ir ilgesnį laiką 
nebegalėjo nė dirbti. Vos pasveikęs, laiškais gyrė savo drau- 
gams Szymanowską. Jis ragino paagituoti Jenoje žmones, kad 
atsilankytų i jos koncertą. Jai esant Berlyne, jis entuziastiš- 
komis rekomendacijomis paveda mylimą menininkę savo priete- 
lių globai. 

Senas Goethes draugas, muzikas Zelteris, padeda jai suorga- 
nizuoti porą viešų koncertų Berlyne, kurie abu buvo gausiai 
lankomi. Antrame dalyvavo net pats karalius su savo dvariš- 
kiais. Ekscelencijos džiaugsmą kiek sumažino laikraščių recen- 
zijos, kurios ne visos buvo palankios. Mat, ne visų klausa įsi- 
mylėjusi. Tačiau, dėl tokio nepalankumo kilusią širdgėlą ma- 
loniai glostė 1824 m. pradžioje toks iš Zelterio gautas praneši- 
mas: „Madame Szymanowska yra pasiutusiai tave įsimylėjusi 
ir davė tau šimtą bučkių į mano lūpas...“ 

Nors Goethe ir dėjo pastangas apsieiti be tokių tarpininkų, 
tačiau Varšavos gražuolė į Weimarą4 daugiau nebeužsuko. Vis 
dėlto ji nepamiršo savo širdžiai taip artimo poeto, priešingai, 
savo gražiais, kaip vaivorykštė, pasakojimais apie poetų kuni- 
gaikštį jį visur, kur tik pasisuko, išgarsino. Ypačiai sugrį- 
žusi į savo tėvynę, ji visiems ėmė girti jo malonumą ir sve- 
tingumą bei jo gyvą domėjimąsi rytų kultūra, tuo sužadinda- 
ma jaunosios kartos norą arčiau pažinti taip iškeliamą kūrėją. 
Ji tiesė tiltą tarp Vilniaus ir Weimaro, kuriuo pirmas nuke- 
liaus didysis Lietuvos sūnus — Adomas Mickevičius. 


Jo Ekscelencija 


Savo žaizdas Goethe gydėsi, užsidarydamas nuo pasaulio. 
Ne tik, kad niekur toliau nekeliavo, bet pirmaisiais ketveriais 
metais net po šonu esančios Jenoj nesilankė. Taip pat vengė 
dvaro bei kitų Weimaro draugysčių ir gynėsi nuo lankytojų. 
Vienatvė jam nebaisi. Didieji žmonės ir taip yra vieniši, nors 
ir būtų supami pačių gyvenimo sūkurių. Kūrėjas visada užim- 
tas. „Jis... trokšta visada mokytis“, stebisi Eckermannas savo 
pono darbštumu. Niekad netingėjęs, metams slenkant, darėsi 
vis dar uolesnis, o senatvėje dirba tiesiog be paliovos. „Dva- 
sia nori, o kūnas turi [jos klausyti], tardavo autokratiškai. Ne 
tik domisi senai jam žinomais mokslais, bet įsibrauja dar į nau- 
jus — 
Immer hėher muss ich steigen, 
Immer weiter muss ich schaun. 


Plečiantis akiračiui, jausdamas turįs prieš akis mažiau lai- 
ko, negu jau išgyventa, gailisi anksčiau taip tuščiai praleidęs to- 
kį brangų turta, ir dėl to dabar taupo ne tik valandas, bet ir mi- 
nutes. 

Ne tik dirba, bet visą darbą dar registruoja: svarbesnius 
faktus kasdien surašo į savo Tagebiicher, kurios sų laiku išau- 
go į storiausius tomus. Tose, sakysim, skaitome, ką jis tą die- 
ną sukūrė, kokie pasitaikė įvykiai, kas buvo atsilankęs, kokia 
buvo temperatūra ir panašių smulkmenų. Jau iš to aiškėja kon- 
kretus dienyno charakteris. Ir, arčiau pažiūrėję, tikrai įsitikin- 
sime jį nėsant psichologišką, nes ten beveik nėra išvidinio pasau. 
lio analizės, skverbimosi į savo sielos kampus ir užkampius, psi- 
chiško skrodimo. 

Iš taip sąžiningai vedamo dienyno matyti Jo Ekscelenci- 
ją labai mėgus tvarką. Iš tikrųjų, „lyrinės netvarkos" jo na- 
muose, kambariuose, ant rašomojo stalo, dokumentuose nepa- 
matysi. Dažnai tvirtindavo: „Verčiau daryčiau kokią neteisy- 
bę, negu pakęsčiau netvarką." Ypačiai dailiai sutvarkydavo sa- 
vo rankraščius. Pastebėjęs juose nepatinkamas vietas, užkli- 
juodavo spalvuotą popierį primenantį, kad ten dar reikia ką pri- 
dėti ar šiaip pataisyti. Net slaptą dienyną, ir tą pedantiškai ves- 
davo. Schillerį jame vadino oficialiu jo titulu „dvaro tarėju“, 
o Christianę iki 1806 m. — tik „Demoiselle Vulpius". Rašė kaip 
tikras kaligrafas. Ir menkiausius raštelius, sakysim, kvieti- 
mus brėždavo švariai ir dailiai. Kiekviena dėmė ar taškas ne 
savo vietoj ji nervindavo. 

Tokią pat griežtą tvarką jis palaikydavo ir savo vedamose 
įstaigose, už tai susilaukdamas net biurokrato vardą. Taip Goe- 
the vis darėsi panašesnis į savo tėvą, kurio skrupulatiškumą 
jaunatvėje jis pats sarkastiškai pašiepdavo. 

Kiek jis buvo tvarkingas, tiek pat ir taupus. Dar jaunas 
būdamas, sąžiningai užsirašinėdavo, kiek ir už ką išleisdavo pi- 
nigų. Tr tuo atžvilgiu jis susilygino su tėvu, kitados taip pat 
vedusiu smulkmenišką savo pajamų ir išlaidų knygą — liber do- 
mesticus — net lotynų kalba! Paveldėtas taupumas paskui 
vis ryškiau iškilo, senatvėj virsdamas tiesiog šykštumu. Bois- 
serėe pasakoja, kaip jis, 1814 m. aplankęs Goethe Heidelberge, 
nustebęs, matydamas jį kas vakarą su tarnu atsiskaitant ir nu- 
statant reikalingiausias kitos dienos išlaidas. Negalėjusiam pa- 
slėpti savo nustebimo poetas paaiškino: „Pirmiausia reikia lik- 
viduoti prozą, o poezija paskui dar gražiau išsiskleis.?'? 

Senstančio Ekscelencijos šykštumas buvo plačiai žinomas. 
Ne vienas svečias, viešėjęs pas jį nekūrentuose kambariuose 
ir vedęs reikalus su juo mirgančioje smirdančių žvakių švie- 
soje, tuo nusiskųsdavo. Vienas taip nukentėjęs 1831 m. šaiposi 
— žinoma, perdėdamas: „Jis [Goethe] liepia sverti kiekvieną 
duonos šmotelį ir miega, po pagalviu pasikišęs malkinyčios 
raktą." 

Ne mažiau jis šykštėjo parodyti savo jausmus. Mat, Goe- 
the stengdavosi uoliai saugoti savo kaip mimozos jautrią pri- 

gimtį. O tas jautrumas buvo ypačiai jo gausių lankytojų 
statomas į didelius pavojus. Norėdamas tais įkyriais svečiais 
nusikratyti, panaudodavo visas savo taikiam charakteriui gali- 
mas priemones, sakysim, kad ir pasirodydamas šaltas ir ne- 
kalbus. „Kiekvienas jo žodis — tai ledo gabalas“, stebėdavosi 
ne vienas iš jo rūmų sugrįžęs. Dar būdavo didelė malonė, jei 
jis prabilo, nors ir šaldančiais, žodžiais į savo interesan- 
tus. Atsitikdavo kartais taip, kad jis pasitenkino tik tais ne- 
aiškios artikuliacijos, bet visai aiškios prasmės garsais — hem, 
hem ir so, so, t. y.: Malonėkite uždaryti duris iš lauko pusės. 

Taip šaltai laikydavosi dar ir dėl kitos priežasties: jis 
nenorėjo gyvais pasikalbėjimais sužadinti savo aistrų ir duoti 
progą joms ne laiku ir ne vietoje prasiveržti. „Pakliuvus į drau- 
giją, reikia savo širdies raktą padėti; kas jį palieka užrakte — 
tas kvailys“, o jis nenorėjo toks būti. Tačiau reikėjo bijoti, 
nes Goethe iš tikrųjų buvo audringas. Kalba apie jo „klasiš- 
ką ramumą'“ ir „gražų nuosaikumą“ yra klaidinga. Aukščiau 
visų žemės kovų savo soste, dievų Olimpe. viešpataująs Jupi- 
teris-Goethe yra pasaka. Visos tos ir panašios jam priskiriamos 
ypatybės pažymi tiktai jo tikslus, bent nuo Weimaro laikų, 
bet Sturm und Drango vadas jų nebuvo pripažinęs, o klasicis- 
tas nepasiekęs. Tai pabrėžia jis pats — „Jei aš nevaržomas iš- 
plėtočiau savo prigimtį, tikriausiai pražudyčiau save ir savo 
aplinką." Jo elgesys pilnai patvirtina šiuos žodžius. Sakysim, dar 
vaikas būdamas, dėl meilės jis kartą taip užsiverkė, kad vos galėjo 
kąsnį nuryti. Paskui, jau studentą, draugai dėl jo vėjavaikiš- 
kų šposų vis laikė kandidatu į bepročius. Ne kitaip iš pradžių 
i ji žiūrėjo ir Weimaro gyventojai, kurie dėl jo triukšmingų 
kvailybių kuone kėsinosi ant jo. Ir ponia von Stein savo „mo- 
kinio" audringumą menkai tepažabojo: ne retai dėl menkniekio 
(Tasso!) rėkdavo visa gerkle, trypdavo kojomis ir plūsdavosi 
ne blogiau už vežikus. Nepatinkamus paveikslus be pasigailė- 
jimo naikindavo, nemėgstamas knygas kartais prikaldavo prie 
medžio arba peršaudavo. Tik tiek mylimoji ponia tepasiekė, kad 
Wolfgangas stengdavosi, bent viešai, prie kitų valdytis. Bet ir 
tai ne visada pavykdavo: dėl mažmožių apsipildydavo ašaromis, 
o, gavęs skaudesnį smūgi, iš skausmo vartydavosi net po žemę. 

Žinodamas tokius savo pavojingus polinkus ir ne kartą skau- 
džiai nuo jų nukentėjęs, Goethe labai ilgėjosi kilnaus ra- 
mumo ir tikrai siekė savo jėgų pusiausvyros. Tikėdamasis tai 
rasti klasicizme (edle Einfali und stille Grėsse!), be atodairos 
puolė į jo glėbį. Bet kad ir Winckelmannas su visais savo grai- 
kais jį mažai išmokė, matyti kad ir iš jo audringos senatvės, ka- 
da aistros išsiverždavo tiesiog vulkano baisumu, grasindamos 
pražudyti visą jo asmenybę. 

Suprasdamas savo sielą esant pilną lengvai prasimušančio 
demoniškumo, jis vengdavo visko, kas tik bent kiek būtų ga- 


— 188 — 


lėjęs suerzinti jo jausmus. Dėl to nemėgdavo žiūrėti net ir 
menkų kentėjimų. Kartą, sakysim, jis atsisakė susitikti su sa- 
vo marčia Otilija, kurios veidas buvo sužalotas. Hartmanno 
von Aue klasiškos novelės Der arme Heinrich nekentė dėl joj 
vaizduojamos raupsų ligos. Filosofo Schleiermacherio nemė- 
go tik dėl jo prastos kūno išvaizdos. Taip pat nepakęsdavo 
devocionalų dėl juose atvaizduoto kryžiaus ir, apskritai, jis ne- 
sugebėjo suvokti kentėjimuose paslėpto grožio. 

Nenorėdamas patirti nemalonių įspūdžių, kartais nusikalsda- 
vo net paprasčiausiam žmogiškumui. Sakysim, vengdamas 
visko, kas primindavo mirtį, jis nėjo žiūrėti brangių jam mi- 
rusių — Herderio, Schillerio, hercogo. „Mirtis — blogas por- 
tretistas.' Sunkiai sergant arba mirus kam iš artimųjų, jis 
užsidarydavo, atsiguldavo į lovą arba tiesiog iš namų pabėgda- 
vo. Taip pasielgė ir mirštant žmonai, palikdamas ją tarnaičių 
malonei. Kadangi ir šios siaubo apimtos išbėgiojo, niekas jai 
nė akių neužspaudė. Kitas pavyzdys: Charlottės laidojimo 
dieną Goethe, išgirdęs lauke triukšmą, klausė sekretorių: 
„Kas ten yra gatvėj?" Tam atsakius, kad lydima ponia 
von Stein ir kaip tik praeinanti procesija, jis nekalčiau- 
sių tonu ištarė: „Ak taip!“ ir: toliau skaitė laikraštį. Ir vėl: 
kai Italijoj mirė jo sūnus Augustas, skaudžiausias smūgis, 
koks tik galėjo jį ištikti, tėvas, apsikrovęs darkais, tylėjo. Sa- 
vo marčiai tiek tepasakė: „Augustas jau negrįš“! Parvykus 
Eckermannui, sūnaus palydovui, nė pusės žodžio neprataręs, tuoj 
kalbėjo apie darbą. Niekados nelankė hercogo kapo, šalia ku- 
rio tariamai ilsisi Schilleris, nes būtų pastebėjęs ir jam parengtą 
vietą kitoj valdovo pusėj. 

Puikiai suprasdamas, kad tik vienatvėj žmogus, palyginti, 
gerai apsaugotas nuo įvairių rūšių pasikėsinimų ir kad tyla yra 
tikriausia kūrybos sąjungininkė, Jo Ekscelencija sudarė ap- 
link save vis platesnę „ramybės zoną“. „Neturėdamas visiš- 
kos tylos, aš nieko negaliu sukurti“ Nerasdamas jos savo na- 
muose, bėgdavo į vasarnamį, iš ten — į Jeną, iš Jenos — bet 
kur, kad tik būtų ramu. 

Ne tik ramumas, bet ir paslaptumas buvo reikalingas jo 
kūrybai tarpti. Dėl to diplomatiškai išsisukinėdavo iš visų ban- 
dymų sužinoti bet ką apie jo darbuotę. Kai 1815 m. Boisserėe 
mėgino teirautis apie Faustą, Goethe nemaloniai atrėžė: „Ne- 
sakysiu, aš neturiu teisės tai pranešti, tačiau jau suredaguota, 
pabaigta, — labai gera, grandioziška“... ir viskas. 

Bedirbdamas vienas atsiskyręs, jis laikas nuo laiko pa- 
jusdavo būtiną reikalą išeiti iš vienišo tvirtovės. Suprato, 
kad, užsidarydamas aristokratų dvasios persunktoj erdvėj, jis il. 
gainiui atsitolins nuo tikriausio jo kūrybos šaltinio — gam- 
tos. Gaivališkai prasiverždamas į natūralųjį gyvenimą, jis už- 
sitikrino saugius santykius su pasauliu ir žmonėmis. Tuo 

bent iš dalies apsisaugojo nuo tykojančio jam pavojaus tapti 
tik poetu to dvaro, kuriame sukinėjosi ir kuris siauriems sa- 
vo interesams čiulpė geriausius jo syvus. Atsiminkime tik 
Ifigeniją su Tasso. 

Kad tik sektųsi pasinerti liaudy, dažnai keliaudavo incog- 
nito. Romoje, sakysime, jis švaistėsi kaip tikras Kinstlerbursche. 
Netrukus po jo nuvykęs ten Herderis atsisakė gyventi savo pir- 
matako kadaise užimtame bute, — toks jis buvo paprastas. Erd- 
vius savo namus Weimare Ekscelencija padalijo i dvi dali: vie- 
na įrengta puošniai, kita — prastai. Pirmą, panašią į kokį mu- 
ziejų, skyrė savo svečiams, o antroje, į kiemo pusę, jis triūsė pats. 
Kažin, ar šių dienų, kad ir smulkus, miestelėnas apsiimtų gy- 
venti tuose puritoniškuose jo kambariuose — langai be užlai- 
dų, grindys be divonų, baldai be patogumų — mediniai, nedai- 
lūs. Jo bute nerasi fotelio ar sofos, kurią liepė išgabenti, kad 
daugiau liktų vietos rinkiniams. Tikra vienuolio celė. 

Vienuoliškai jis gyveno ne asketizmo, bet meno diktuoja- 
mais sumetimais. "Tai aiškiai pabrėžė savo sekretoriui Ecker- 
mannui sakydamas: „Puikiame bute, kokį aš, sakysim, turėjau 
Karlsbade, tuoj aptingstu ir darausi neveiklus. O tokie prasti 
butai... tai man patys gerieji. Jie duoda mano prigimčiai pil- 
niausią laisvę veikti ir savarankiškai kurti." „Aplinka su patogiais 
estetiškais baldais visai trukdo man mąstyti... puikūs kamba- 
riai ir puošnus namų įrengimas tinka tik žmonėms, neturintiems 
ir nenorintiems turėti minčių./' 

Į savo celę jis ateina dar penktą valandą ryto. „Kas iš va- 
karo arba nemiegotą naktį buvo sugalvota, dabar užrašo. Kol 
apie aštuntą valandą atvyksta vienas iš jo gausių sekretorių, 
Ekscelencija jau pasirengęs diktuoti." 

Be paprastų raštininkų Goethe turi dar visą eilę kvalifi- 
kuotų pajėgų, padedančių jam raštus tvarkyti. Vienas yra jo 
sūnaus auklėtojas Riemeris. Jis pedantiškai triūsdavo prie sa- 
vo pono popierių: rankiojo, perrašinėjo, klasifikavo. Šalia 
jo sukinėjasi vikrusis kancleris Milleris. Jis, drąsesnis būda- 
mas, kartais mėgina pasipriešinti Ekscelencijai, sukeldamas įdo- 
mių ginčų. „Jo raštuose mes matome Goethe, apsivilkusį šlafroku, 
įsispyrusį i pantaplius, ir klausomės jo juoko, girdime jo pyktį." 
Meno reikalus jam padeda atlikti Meyeris, o gamtos muziejų 
tvarko kitas šveicaras — Soretas. Bet visų svarbiausias yra 
Eckermannas. 

Jonas Petras Eckermannas, gimęs 1792 m. Lūneburgo kem- 
synėse valstiečio šeimoj, iš mažens gyveno labai skurdžiai. Bū- 
damas uolus ir gabus, jis prasimušė iki universiteto. Bet ne- 
baigęs studijų, Goethes raštų sužavėtas, keliavo per pedes apos- 
tolorum iš Hannoverio net 150 kilometrų, trokšdamas išgirsti 
nors vieną malonų jo žodelį. Šis, supratęs turįs reikalą su leng- 
vai diriguojamu jaunuoliu, tinkančiu į sekretorius, pasiliko jį 

pas save ir dažnais pažadais, žadinančiais nemažą jo savimneilę, 
sugebėjo jį net iki savo mirties pririšti ir gudriai išnaudoti. 
Kad šalia kitko sutrukdė ir jo vedybas apie dvyliką metų, tuo 
negailestingai kankindamas jautrią Eckermanno sužieduotinę, 
tas dalykas jo nejaudino. 

Šis famulus tvarkė ne tik senesnius savo pono raštus, bet 
ir redagavo beveik kasdien daromus su juo pasikalbėjimus, ku- 
riuos po jo mirties išleido. Eckermanno „Goethe“ „yra impo- 
nuojanti asmenybė, tai blizgąs ordenais ir savo vertę tikrai ži- 
nąs ministeris; tai olimpiškas, laiko srovės nepaliečiamas ir 
žmonių kritikos nepasiekiamas kūrėjas. Šis „Goethe“ priimi- 
nėja žmoniją iškilmingoj audiencijoj, teikdamasis apreikšti jai 
galutinius savo sprendimus“ apie pasaulį ir žmoniją, meną ir 
literatūrą, grožį ir moteris. 

Jo Ekscelencija sau lygaus neturėjo. "Tiesa, kylant ro- 
mantizmui, ne juokais buvo pradėję su juo lenktyniuoti ro- 
mantikai. Bet, jiems iš Jenos išsisklaidžius, Weimaras vie- 
nas ėmė išgarsėti. Ir dabar palankus jam likimas šalino iš ke- 
lio visus jo konkurentus, leisdamas jam vienam rinkti visų au- 
gintus vaisius. Dėl to į savo gyvenimo galą jis buvo žinomas 
ne tiek kaip Wertherio ir Fausto autorius, kiek, apskritai. —nors 
toli gražu ne visų pripažintas — dvasinio gyvenimo vadovas. 
Goethes garbinimas, dar jam pačiam gyvam esant, virto savo- 
tiška religija, kuri „turėjo ne tik savo dievą, bet ir apaštalus, 
šventąsias vietas ir relikvijas, teologus ir tikinčiuosius, šven- 
tuosius ir prakeiktuosius, organizaciją ir spaudą ir, žinoma, 
savo Betliejų.? 

Beveik visų Europos kraštų adoratoriai vyko į jį savo do- 
vanų sudėti, ypač tada, kai 1821 m. Byronas, vadindamas save 
„Goethes vasalų“, nusilenkė W'eimaro „literatūros kunigaikš- 
čiui“ Atvyko vertų ir nevertų, šių paskutinių kiek daugiau. 
Visa tai jį, stropiai saugojantį ramybę ir patogias kūrybai 
salygas, ne labai tedžiugino. „Tie lankymaisi tik prideda 
svetimų minčių prie turimųjų. O man jų nereikia, nes aš turiu 
pakankamai savo." Bet visiškai nuo pasaulio užsisklęsti jis neno- 
rėjo, nes puikiai žinojo, kokia iš to nauda. 

Jis, lyg tikras valdovas, teikdavo visokių audiencijų — ma- 
sinių, privačių ir intymių. Masines duodavo tada, kai mieste- 
ly susirinkdavo užtenkamai galimų priimti „taip sau“ svečių. 
Kaip jos praeidavo ir kokį įspūdį darydavo jautresniems „mal- 
dininkams“, vaizdžiai pasakoja, 1827 m. W/eimare buvęs, Grill- 
parzeris: „Vakare nuėjau pas Goethe. Salione radau gana di- 
delę kompaniją dar laukiančią pono slaptojo tarėjo... Pa- 
galiau atsidarė šoninės durys, ir jis pats įėjo. Juodai apsitai- 
sęs su ordeno žvaigžde prie krūtinės, išsitiesęs, beveik išsi- 
tempęs, įžengė į mūsų tarpą, lyg koks monarchas, duodąs au- 
dienciją.  Pasikalbėjęs su vienu, su kitu po žodelį, po kitą, 

pagaliau prisiartino ir prie manęs... Aš paklaustas, ar pas mus 
labai skaitoma italų literatūra, atsakiau... Jis atsitolino nuo 
manęs, pakalbėjęs su kitais, vėl grįžo, dar pratarė, nežinau, kaž- 
ką. Pagaliau išėjo, ir mes buvome atleisti... Turiu pripažinti, 
grįžau į viešbutį nesmagiausiam ūpe. Ne dėl to, kad mano 
savimeilė būtų buvusi užgauta..., bet baisiai apsivyliau, pamatęs 
jaunatvės idealą, Fausto... kūrėją, rolėje išdidžiai nerangaus mi- 
nisterio, laiminančio svečių arbatą. Būtų man geriau buvę, jei 
jis mane būtų išplūdęs arba pro duris išmetęs.'' 

Ne geriau kartais baigdavosi ir privatūs priėmimai. Tai 
nemaloniai pajuto ironiškas Jaunosios Vokietijos pasiuntinys 
Heine. Jų dviejų 1824 m. rudenį įvykęs pasikalbėjimas sukosi, 
jei ir ne apie orą, tai šiaip apie pačius paprastuosius dalykus. 
Skubiai kreipdamasis į svečią, šeimininkas paklausė: „Ką jūs 
dabar veikiate?'' Jaunas poetas, matyt, norėdamas išjudinti ce- 
remonijų supančiotąjį, o, gal būt, ir pašiepti vis nesugebantį 
baigti didžiausio savo kūrinio, čia pat atšovė: „Rašau Faustą“ 
Tuomet Goethe, kurio Fausto antroji dalis, nors tada dar nebu- 
vo išėjusi, bet jau stropiai ugdoma, krūptelėjęs rūsčiai pa- 
klausė: „O daugiau ar neturite Weimare reikalų, ponas Hei- 
ne?“ duodamas suprasti, kad užgaulus perkrikštas žydas išsi 
nešdintų. 

Bet buvo ir labiau vykusių susitikimų ir malonesnių sve- 
čių. Iš jų pirmoj vietoj Ekscelencijos buvo laikomas Adomas 
Mickevičius. 

Madame Szymanowska, savo laiku, išvykdama iš Weimaro, 
pakeliui. ką tik sutikdama, visiems gyrė Goethe. Tad supran- 
tama, kad, jai grįžus į tėvynę, geit pasklido garsas apie tą, 
kurį troško pažinti inteligentai. Ypačiai norėjo jį sutikti jau- 
noji karta, o visų labiausiai Mickevičius, kuris 1827 m. žiemą 
Maskvoj, kunigaikštienės WoĮkonskos salione, iš pačios ponios 
Ezymanowskos lūpų girdėjo pasakojant apie Goethe. Nenuo- 
stabu dėl to, kad 1829 m. priverstas palikti carų bei žandarų 
Rusiją Mickevičius, su geromis rekomendacijomis kišeniuj iš- 
vykdamas į platų pasaulį, pirmiausia užsuko į Weimarą. Jį pa- 
lydėjo Odyniecas, kitas vad. „lietuviškos poetų mokyklos“? na- 
rys, taip pat narsus laisvės kovotojas. Abu, kupini entuziaz- 
mo, greit vyksta pas prince des poėtes, taip lankomasis vadi- 
namas ponios Marijos rekomendacijos laiškuose. 

Goethe paprašė jį atlankyti vasarnamy už miesto. „Mes 
laukėme, pusbalsiu kalbėdami, beveik ketvirtį valandos. Ado- 
mas [Mickevičius] paklausė, ar mano [Odynieco, kuris aprašo 
tą vizitą] neplaka širdis? Iš tikro, mes laukėme Goethes, lyg 
kokio antgamtinio reiškinio... Išgirdome viršuj žingsnius... at- 
sidarė durys, ir įžengė — Jupiteris! Man pasidarė karšta... 
Ūgis aukštas, figūra kolosališka, veidas didingas, imponuojąs, 
ir kakta! — kaip tik iš jos ir spindi Jupiterio didybė!' Jų pa- 


— 192 — 


sikalbėjime paliestos įdomios temos: „Goethe tvirtino, kad, 
vis aiškiau iškylant bendresnės tiesos siekimui, poezija, ir ap- 
skritai literatūra, įgaunanti bendresnį charakterį. Bet Adomas 
sakė, ji niekada nenustojanti tam tikrų tautinių bruožų. Pas- 
kui kalba perėjo prie liaudies dainų, ir, gyvai susidomėjęs, Goethe 
klausėsi, ką Adomas, ir iš dalies aš, jam pasakojom apie savo 
provincialinių dainų pobūdį, jų meliodijų įvairumą. Visa tai 
paskui jis pats, valgydamas pietus, kitiems pakartojo“? Be 
abejonės, čia galėjo būti liečiamos ir lietuvių dainos. 

Dar tą pačią dieną garbinamasis pakvietė — tai retas atsi- 
tikimas — savo svečius pietų. Valgant... [Goethe] p. Ecker- 
mannui, sėdėjusiam prieš jį, žodis į žodį kartojo Mickevičiaus 
pasakojimus apie liaudies dainas". Gaila, kad šeimininko se- 
kretorius, šiaip atsimindamas visokias smulkmenas, savo vei- 
kale „Gesprūche mit Goethe“ nemini šito pasikalbėjimo ir, ap- 
skritai, nutyli Mickevičiaus atsilankymą. Tai tikrai nuostabu, 
nes šis su savo adjutantu, laukdami Goethes gimimo dienos 
frugpiūčio 28], Weimare išbuvo net apie dvi savaites. 

į „Jupiterį“ ir prisiklausyti jo orakulų. Abudu vilniečiai, kad 
ir jauni, turėjo neblogą nuovoką ir dėl to greit susigaudė jo pa- 
žiūrose. Įdomu pasižiūrėti, kaip šios atsispindi jų sielose: 

Goethe kartą kalbėjo apie reikalą kovoti su šovinizmu ir 
pagerinti tarptautinius santykius. „Kad ligšiol jų nebuvo [t. y. 
tų gerų santykių], tai kaltas“, sakė Goethe, „ne kas kita, kaip tik 
tai, kad internationalinis bendradarbiavimas neturi tvirtų [mo- 
ralinių] įstatymų ir pamatų. O jie, vis dėlto, galėtų sušvelninti 
privatiniuose santykiuose individualinius skirtumus ir juos su- 
lieti į, daugiau ar mažiau harmoningą, visumą. Goethe nenu- 
rodė, iš kur šitie pamatai ir įstatymai turi eiti, bet man [Ody- 
niecui] tai buvo aišku, kad ne iš kur kitur, kaip tik iš religijos, 
— iš tikėjimo vieną bendrą Tėvą danguj, ir iš artimo meilės 
žemėj". 

„Turiu... pripažinti, kad Adomas man... pasirodė didesnis 
už Goethe. Šis [Goethe] turi tik gryną protą, o anas [Mic- 
kevičius] protą ir jausmus ir beveik pranašišką regėjimą. Min- 
tys, kurias Goethe ištarė, yra lyg kieti, žibą, jau pinigų liejyk- 
loj šaltai nukalti, taleriai, kuriuos galima su savim nešioti, o 
Adomo mintys teka kaip sutirpintas varis, kuris liejasi į tavo 
sielą? 

Panašios mintys atėjo į galvą, ir žiūrint Ekscelencijos gimi- 
mo dienos išvakarėse vaidinamąjį Faustą. Parėję namo, mū- 
sų vilniečiai pasidalino įspūdžiais. „Iki šiol", taip toliau pra- 
neša Odyniecas, „aš žiūrėjau į jį [t. y. Goethe] tik kaip į poetą, 
didį meno meistrą, valdovą proto karalystėj ir šaukiau klūpo- 
damas, giliausiai įsitikinęs: „Didis! didis! didisV/ Bet dabar 
poete aš ieškau žynio, išminčiuj stengiuos susekti ideją ir 

tiesą, žmoguje — sielą ir dvasią. Aš stengiuosi suvokti [Goe- 
thes asmenybėje] tai, ką matau ir jaučiu Adome." Kodėl Ody- 
nieco simpatijos vis labiau palinko į Mickevičių, matyti iš šių 
klausimų: „Ar..., kaip to Rhodo milžino taip ir jo [Goethes] gal- 
voj dega tiktai toks švyturys, kuris leidžia įžiūrėti milžinišką 
jo didybę, bet neveda žiūrinčio akies aukštyn? Ar jis 
tėra tik žemiškas žibintas, taigi, nors aukštai žemės skra- 
jojanti, bet vis tiek ne iš aukštybių trykštanti šviesa?" 

Tam klausimui atsakymą jis netrukus pats rado, išklausęs 
šeimininko pasikalbėjimą su mokslininku Oueteletu, atvykusių 
iš Prancūzijos. „Prie stalo", taip referuoja Odyniecas, „buvo 
kalbamasi vien tik apie gamtos mokslus. Jis [Goethe] pats sa- 
kėsi jam, tai esanti įdomiausia tema ir tokia pat įdomi ji tu- 
rėtų būti kiekvienam mąstančiam žmogui; juk niekas negalįs 
jos pilnai kada nors išsemti ar ištirti. La nature a Vattrait et 
Ie charme de T'infini/' — „Reikia tik nuosekliai tyrinėti, ir gam- 
ta nieko neprigaus/“' — „Aš dažnai ginčydavausi su gamta, 
mais j'ai fini toujours par lui demander pardon“! — Kai aš su 
žmogum disputuoju, tai niekada nesu visai tikras, kas iš mūsų 
teisingai kalba; „mais en disputant avec la nature, je sais d'avance, 
cue c'est elle gui a raison'' Čia pavaišinau tave | Odyniecas taip 
kreipėsi į savo draugą, kuriam rašo] keliais Goethes aforiz- 
mais, kuriuos aš paskubomis dabar atsimenu... Tuose buvo mi- 
nima tik gamta... įos vardas buvo pakartotas mežiausia porą šim- 
tų kartų, o žodis Dievas kalboj nė sykio nepasitaikė, lyg kad 
gamta būtų visa visame, Alpha ir Omega, savo pačios tvėrėja ir 
dievybė. "Tai ir yra tas panteizmas, kurį aš, dėkui Dievui, lig- 
šiol pažinau tik iš pasakojimų, ir tai iš lūpų tų žmonių, apie 
kuriuos tikrai žinojau, kad jie kalbėjo ne iš įsitikinimo ir nė 
patys gerai nesuprato, ką sakė, nes ir kiti jų negalėjo suprasti! 
Bet šiandie buvo visai kas kita! Visa, ką Goethe išdėstė, ir net 
tai, ko jis neišsakė, buvo aišku... Šitas žiemos giedrumas mane 
užpūtė... leduotu, visą perveriančiu šalčiu... Aš smalsiai žiū- 
rėjau į Adomą, iš jo veido norėdamas atspėti mintis, bet jis sė- 
dėjo paniuręs ir tylėjo... Tada mano galvoj sukosi eilės iš Vė- 
linių, kur Gustavas sako ironiškai: 


Tai nėra dvasių, ir pasaulis sielos neturi jokios? 
Jis nors gyvena, bet tik kaip griaučiai pliki? 

Ar lyginti jį su laikrodžiu dideliu, 

Kuris sukasi, tik triaukiamas svarų? 


Argi toks žmogus, kaip Goethe, iš tikrųjų nejaučia, nė 
netiki, kad vis dėlto turi kas nors „svarus pakabinti"? Argi 
jam pritiktų šios eilės: 

Pasaulį regi net dulkėj ir žvaigždžių spindėjime, 
O nepažįsti tiesos gyvosios, stebuklo nematai? 


Goethe, 13 


Tuo tarpu pirmiausia sau štai ką taikau: 


Jausmas ir tikėjimas galingiau man kalba, 
Negu išminčiaus stiklas ir akis. 


Ir net tokio išminčiaus, kaip Goethe. Todėl, drauge žiūrė- 
damas į Adomą ir į jį, savo mintyse dėkojau Dievui, kad ir šiuo 
atžvilgiu mūsų pranašas skiriasi nuo vokiečių titano“? 

Goethes silpnybėms nebuvo aklas ir Mickevičius, Odynie- 
co laiškuose nuolat su juo gretinamas. Bet jis, kaip delegaci- 
jos iš rytų „šefas“, diplomatiškai tylėjo, kol išvyko iš Wei- 
maro. Kad Jo Ekscelencija paliko ir jam gilų įspūdį, matyt 
ir iš jo dienyno, kurį pradėjo savo draugo įkalbamas. Visa Vo- 
kietija ten yra tik trimis žodžiais paminėta, būtent: „Ham- 
burge — bifštekas; Weimare — Goethe; Bonnoj — bulvės". Bet 
tai nereikia suprasti ironiškai, nes iš tikrųjų Goethe jam bu- 
vo vienintelis dėmesio vertas fenomenas, sutiktas toje šaly. 
Kad tikrai taip yra, matyti ir iš jausmingo jo atsisveikinimo. 
„Kai jis [Goethe] man“, taip pasakojo Odyniecas, „paskutinį 
kartą atsisveikindamas padavė ranką, aš pagriebiau ją susijau- 
dinęs ir, pabučiavęs žemiau alkūnės, prašiau jo palaimos. Tat, 
matyt, jo neįžeidė, nes jis paėmė mane už pečių ir pabučiavo į 
kaktą. Tokiu pat būdu atsisveikino ir su Adomu, kuris jį buvo 
pabučiavęs į pečius. Ponia Otilija [Goethes marti] sako tai 
esąs nepaprasto palankumo parodymas, ir ji neatsimenanti, kad 
su kokių svetimšalių jis būtų panašiai pasielgęs. Išeidamas jis 
paėmė nuo stalo žvakę ir prie durų sustojo, dar kartą apsisuko 
ir palenkė rankas, lyg nuo lūpų į mus. Durys užsidarė, mes 
daugiau jo nematysime.“' 

Iš Weimaro, kur tylėjo, kaip sfinksas, Mickevičius skubėjo 
i Italiją savo tikėjimo sutvirtinti Amžiname Mieste, kur Goethe 
savo laiku jį buvo praradęs. 


2. Paskutinė Statyba 


„Wilhelm Meisterio“ antroji dalis 


Mickevičių Goethe su širdgėla išleido iš savo namų. Sve- 
čio iš Vilniaus genialumas ir mokėjimas gražiausiai bei laisviau- 
siai elgtis kunigaikščių ir ministerių draugijoj sugriovė seną 
prietarą apie Europos rytų nekultūringumą. Argi barbarai iš- 
ugdys tokį poetą?! Taip, išgriuvo vėl naujas — jau kelin- 
tas! — stulpas, kadaise jo pasistatytų klasicistinių rūmų. 
Drauge su tuo susvyravo net visa jo pasaulio konstrukcija. Jis 
galėjo kaskart labiau įsitikinti, kad senasis jo pasaulivaizdis 
ir neblogai išreiškia 18. šimt. intelektualinių sluoksnių jauti- 
mus bei norus, bet, kad šis, tur būt, neturi pastovios reikšmės; 
todėl už metų, kitų bus palaidotas, drauge nusinešdamas į kapus ir 
jo kūrėjo vardą. O tų dvasios kapų Goethe bijojo ne mažiau, 
kaip karsto Žemėj. 

Jau baigiąs savo jaunatvę 19. amžius juokų nekrėtė, versda- 
mas visa, kas nebuvo pastatyta ant tikrų pamatų. Kartu jis 
iškėlė eilę reikšmingų veiksnių, kategoriškai reikalaujančių 
savo teisių. Sakysime, prabilo valstybė. Agrarinį amžių 
likvidavo pramonės gadynė. Ūmai kylant technikai, kaip gry- 
bai po lietaus augančius fabrikus pripildė ūžiančiomis mašino- 
mis. Susiformavo darbininkų luomas. Europa pilna sociali- 
nės politikos teorijų: I819 m. šveicaras Sismondi rašė Naujus 
tautos ūkio principus, 1822 m. pasirodė Fourierio veikalas apie 
kooperaciją ir grafo Saint-Simon traktatas, liečias Pramonės 
sistemą. Po metų tas pats grafas įspaudė darbo žmonėms į ran- 
kas Darbininkų katekizmą. Pramonininkas Owen, jau anksčiau 
įtaisęs Anglijoj socialinę koloniją, 1825 m. suorganizavo Ame- 
rikoj komunistišką valstybėlę New-Harmony. 

Socialinio sąjūdžio buvo išjudinta ir visa vidurinė Euro- 
pa su Vokietija. Intelektualizmas buvo pasmerktas, o esteticiz- 
mas sudužo, kaip tas plonytis porcelanas, iš kurio jausmingi 
gražbyliai dar tik ką buvo gėrę arbatėlę. „Gražusis žmogus" — 
Goethes ligšiol siektas asmenybės idealas — buvo gujamas at- 
gal į 18. šimtmetį, o jo ugdytojas, kurio vienminčiai jau baigė 
išmirti, liko vienas rymoti prie savo gyvenimo darbo griuvėsių. 

Šiurpus tragizmas. Net pusės jo būtų užtekę ir didelį talentą 
įvaryti į neišgydomą nusiminimą. Bet Goethe buvo genijus, 
kuris kaskart labiau išsilaisvino iš jį suvaržančių pančių ir 
dėl to vis ryškiau numatė ateitį. Negana to: dar nuostabiau gyvas- 
tingumu sukoncentrąvo savo paskutinės jėgas kurti nau- 
ją pasaulį. Wilhelm Meisters Wanderjahre yra tas veikalas, 
kuriuo jis ypačiai ryškiai atsisveikino su nublukusiais idealais ir 
sukruto statyti ateities rūmus. 

Seniai jis buvo sumanęs rašyti toliau Wilhelm Meisters 
Lehrjahre. Tai daryti ragino dar 1791 m. ir kritiškasis Schil- 
leris abejojęs, ar Wilhelm Meister, kaip jo partneris jį norėjo 
išleisti į pasaulį, yra tinkamai pasirengęs gyvenimui. Tačiau 
savo sumanymą Goethe pradėjo vykdyti tik 1807 m. Darbas nė- 
jo sklandžiai. Pradėtas senu stilium, kūrinys niekaip nesuti- 
ko su naujai besiformuojančio pasaulio dvasia, kategoriškai rei- 
kalaujančia iš kūrėjo savo teisių. Dėl to 1812 m. galėjo pa- 
sirodyti vos pirmoji dalis. Bet ja autorius nebuvo patenkin- 
tas — naujas gyvenimas taip nesulaikomai ir nepaliaujamai stū- 
mėsi į priekį, kad iš karto nepasisekė įžiūrėti jo esmės. Nuo 
1825 iki 1829 m. atsidėjęs dirbdamas sukūrė savo veikalą vis ryš- 
kėjančio naujo pasaulivaizdžio šviesoje. Dėl to šitas darbas 
nėra Wilhelm Meisters Lehrjahre tąsa. "Tai visai naujas 
romanas, su senuoju turįs bendrus tik kelis asmenis ir situaci- 
jas. O ir tie veikėjai turėjo tik senus vardus, bet jų dvasia ki- 
tokia. Ir stilius kitoks. Savotiškas kūriniui skirtas uždavinys, 
būtent, išreikšti autoriaus minčių raidos išdavas, atsiliepė ir į 
formą. Dėl to W'anderjahre labai nevieningas veikalas: jame 
du ryškiai skirtingi elementai: didaktiškai socialinis ir meninis. 

Meninė romano pusė nustelbta. Ją sudaro Wilhelmo sū- 
naus Felikso meilė Hersilijai ir aštuoni pasakojimai ar no- 
velės, kuriomis autorius norėjo pagražinti didaktinį dėstymą. 
Su pamatine veikalo fabula sujungti iš jų vos du ar trys, o kiti 
pasakojimai įterpti skaitytojo nuotaikai pataisyti, ar reikiamam 
iankų skaičiui sudaryti, ar dar dėl kitų, ne iš kūrinio einančių, 
priežasčių. Jungiamajį ryšį sudaro bendra jų tema — išsiža- 
dėjimas, kuris šalia apsiribojimo yra virtęs kertiniu naujos Goe- 
thes statybos akmeniu. Stilius vietomis dar lygiai toks pui- 
kus, kaip Werthery, bet netrūksta jame ir keistų senatvės pa- 
sireiškimų, ypač biurokratiškų formulių, per Ekscelencijos ne- 
atidumą iš kanceliarijos perkeltų į šį romaną. 

Didaktiškai socialinė dalis yra pati svarbioji. Su beletris- 
tine dalimi ji surišta labai laisvai, kaip ir apskritai veikalo kom- 
pozicija sudaryta ištisai nerūpestingai. Mat, paaiškėjus, kad 
knygai bus maža medžiagos, iš poeto archyvo sukimšta joj maž- 
daug, kas pakliuvo. Be to, nei iš šio nei iš to, vietomis pats auto- 
rius ima žodį, duoda pažadus, kurių paskui neišpildo, sumaišo 
vardus, apsirinka dėl laiko ir vietos — Žodžiu, viename vei- 

kale pridaro tiek klaidų, kiek visoj ligšiolinėj kūryboj nebuvo 
padaręs. Bet visi Juppiter dormans trūkumai kūrinio idejinės 
vertės nesumažino. ją sudaro ypač tai, kad pirmos dalies Lehr- 
jahre estetinis individualizmas visai išnyko už kūrėjo horizon- 
to. Individui jau nepripažįstama absoliučios reikšmės; dabar šis 
yra tik tiek vertas, kiek, išsižadėdamas savęs bei padėdamas ki- 
tiems, sugeba įsijungti į visumą. „Vis tiek, ką tik pradėtų ir 
veiktų žmogus, individas savęs pilnai nepatenkina, bendrumas 
yra kilnaus vyro aukščiausias reikalas [tikslas]/* Aiškiai pa- 
sisakydamas prieš anksčiau taip dievintą ir savo paties uoliau- 
siai siektą vispusiškumą bei bergždžią intelektualizmą, ragina 
pasirinkti kokį specialų praktinį darbą: „Kas nuo šiol nesiims 
kokio atskiro meno ar amato, tam bus bloga. Žinojimas nebe- 
gelbsti pasaulio sūkuriuose. Žmogus, viskuo susidomėdamas, 
praranda pats save.“ „Dabar vienašališkumo laikas“, dėsto jis 
toliau. „Gera tam, kuris tai suprato ir ta prasme dirba sau ir 
kitiems..'' Vėliau dar Jarno, kalbėdamas Wilhelmui, tiesiog 
atskleidžia visą romano prasmę: „Daryk iš savęs instrumen- 
tą ir žiūrėk, kokį vaidmenį gyvenime... skirs tau žmonija... Ge- 
riausia apsiriboti kokiu amatu... Kas viename [dalyke] ką pa- 
daro, toks žmogus įvykdo visa, arba, ne taip paradoksaliai kal- 
bant, tame viename, ką jis gerai daro, mato simbolį viso to, kas 
daroma gerai.“ | 

Kūrėjas tuo aiškiai pabrėžė, kad kiekvienas darbas, jei tik 
jis atliekamas aukštiesiems tikslams tarnaujant, yra kilnus, 
kad siaurame rately naudingai dirbąs yra daug vertesnis už 
plačiai veikiantį, aukštai siekiantį gadintoją. Goethe tuo dar 
expressis verbis atsisakė nuo klasicistinio vispusiškumo idealo. 

Trimis dideliais vaizdais autorius piešia perėjimą iš senojo 
pasaulio į naująjį. Pirmame matome patriarchalinį žmonijos 
padėjimą: Toli nuo pasaulio šv. Juozapas antrasis ir jo šeima 
gyvena gamtos globoj. Tie, su maža pasitenkindami, uoliai dir- 
ba ir nuoširdžiai džiaugiasi savo idiliška laime. 

Bet ne čia būti Wilhelmui. Jis keliasi į savo dėdės dvarą, 
patekdamas tuo į antrą socialpolitinį laipsnį, į apšviestąjį 
absoliutizmą. Pakeliui sutinka draugą Jarno, kuris, atsi- 
sakęs pusdykio bastymosi po pasaulį, pasirinko darbą ka- 
syklose ir dabar vadinasi Montanus. Atsivertelio uolumu 
jis sušunka Wilheimui: „Kvailystės jūsų vispusiškas auklė- 
jimas... dabar vienašališkumo gadynė! Draugo paveiktas, išpeik- 
tasis taip pat išsižada diletantiško universalumo ir pasirenka 
tokią specialybę, kuri reikalauja nepaprasto mechaninio mik- 
lumo —- pasidaro chirurgu. 

Toliau kūrėjas, norėdamas parodyti, kaip galima suderinti 
asmens interesus su bendruomenės reikalavimais, grąžino Wil- 
helmo dėdę iš Amerikos, kur kitados buvo emigravęs jo tėvu- 
kas, į Europą. Čia šis, pritaikindamas naujo pasaulio racionalisti- 

nius tikinčiojo Penno įtakoj sušvelnintus metodus, įkūrė mo- 
dernų ūkį, labai panašų į miniatiūrinę valstybę. Kad ir bū- 
damas jo absoliutus valdovas, jis yra šviesaus proto ir kilnios 
širdies. Turtas jam uždeda svarbių socialinių pareigų mažiau 
turtingiesiems. Būdamas linkęs ne tiek teikti pašalpas, kiek 
visuose žadinti ir palaikyti darbo meilę, kiekvienam stengiasi 
parūpinti tinkamo jam uždarbio, duodamas progą dalyvauti už- 
dirbto pelno dalinime. Tokiais ir panašiais kilniais būdais ap- 
rūpindamas darbininkus, jis tikisi spręst vad. „socialinį klau- 
simą“. Įsitikinęs, kad tai jam bus pavykę, t. y., kad jis tuo pa- 
tenkinęs tiek individo siekimus, tiek išpildęs visuomenės aspi- 
racijas, viršuj savo namų durų užrašo: „Nuosavybė ir bendras 
turtas? 

Ir toliau, paneigdamas seniau išpažintus idealus, prieš sau 
nepatinkamai veikale Lehrjahre aprašytus asmenis Goethe stato 
kūriny Wanderjahre naujų laikų veikėjus. Prieš Lothariją, 
Nataliją ir grafienę stato Lenardą, Juliją ir Hersiliją, o su- 
dvasinta Makarija yra ne kas kita, kaip kosmiška, „gražiosios sie- 
los" kontradikcija. Nors autoriui čia patinka dėdės rūpini- 
masis savo žmonėmis, tačiau šūkis: viskas liaudžiai, bet nieko 
per liaudį, jam jau nebeišrodo visų aukščiausia valstybinė bei 
socialinė išmintis, nes vadas pats vienas kuria, o visi kiti tik 
pildo; o tai yra nelaimė. Naujoje gadynėje reikia visuotinio 
kūrybiškumo, kurį Wilhelmo asmeny sužadins Lenardas. 

Šis pirmiausia parodo jam nykstančią namų pramonę Švei- 
carijos Alpėse. Kyla klausimas, kur pasidės visi negailestin- 
gos mašinos iš namų išvaryti darbininkai. Jaunoji karta drįsta 
kurti naujas gyvenimo formas ir sudaro tam tikrą keleivių drau- 
zovę. Kiekvienas jos narys gerai išmoksta vieną kokį amatą, 
kuriuo visur galėtų prasimaitinti. „Kur aš naudingas, ten, 
mano tėvynė", yra šių naujų pasiryžėlių šūkis. Jausmas, savo 
čarbu tarnauti žmonijai, pilnai atstoja tėvynės meilę. 

Žinoma, be skaudžių išsižadėjimų visa tai neapsieina. Ke- 
leiviai ir yra tie išsižadėjusieji, apie kuriuos kalba jau antra 
Goethes naują kryptį charakterizuojanti romano antraštė — 
Die Entsagenden. Jų trūkumus kiek galint Ižompensuoja ge- 
ras susiorganizavimas, tiek savo dvasia, tiek formomis primenąs 
kūrėjui gerai žinomą ložę. Norėdami išvengti gyventojų pertek- 
liaus, jų drąsesnieji emigruos į Ameriką. 

Ligšiol, tarsi, liguistiškai vengęs visuomeninių temų, šia- 
me veikale Goethe net imasi nustatyti idealios ateities valsty- 
bės gaires. Joj viešpataus religinė nuotaika. Šeima yra auklė- 
jimo ir lavinimo židinys. Jai priklauso pirmenybė pedagogi- 
niame darbe prieš valstybę, kuriai kūrėjas neigia teises monopo- 
lizuoti auklėjimą. Jis pataria net „visas viešąsias mokyklas 
Vokietijoj likviduoti ir auklėjamiesiems palikti laisvę savo 
lėšomis kurti institutus, pensionatus ir t. t." Ir ne vieną kar- 

tą jis taip kalbėjo. Būdamas priešingas auklėjimo tvarkymui 
biurokratinėmis valstybės priemonėmis, ne retai nurodydavo 
į sektiną anglų pavyzdį, kur mokyklų klausime patiems pi- 
liečiams palikta plačiausia laisvė. Sielodamasis jo laikais į au- 
klėjimo įstaigas skverbiančiusi žalingų intelektualizmu, savo 
idėjomis norėjo ir jam užkirsti kelią į švietimo organizaciją. 
Toliau būsimoj valstybėj viešpataus amžina taika, dėl to jai 
nereikės nuolatinės kariuomenės. Ir teisingumo aparatas at- 
puls, nes gyventojai bus susipratę ir teisūs. Liks tik tam tikra 
doros policija, kuri patikrins, ar piliečių bendruomenė eis trijų 
seniūnų nustatytu keliu. Degtinė pardavinėti bus draudžiama, 

Tokiai ateities valstybei reikalingi ir nauji žmonės. Jie 
auklėjami tam tikroj „pedagoginėj provincijoj“, kurios sutvar- 
kymą Goethe piešia nepaprastai atsidėjęs. 

Jis nebuvo be pedagoginių gabumų. Juos paveldėjo iš 
tėvo, pirmo ir stropiausio savo mokytojo. Jie dar stiprėjo, gy- 
venant jam pedagogiškoj atmosferoj — juk jis buvo Rousseau, 
Pestalozzio, Fellenbergo, W. von. Humboldto ir Fichtės amži- 
ninkas. Ir pats jis mėgo auklėti ir lavinti, mokydamas, saky- 
sim, seserį Korneliją ir ponios von Stein sūnų Fritzą. 

Tas palinkimas į auklėjimą kuone visus žymesnius jo kūri- 
nius persunkė pedagoginėmis mintimis. Sturm und Drang lai- 
kais, paveiktas Rousseau Emile, Woligangas buvo pasidavęs 
gamtos globai. Jos veikimas jam išrodė natūralus pedagoginis 
kelias, todėl jis atidžiai seka jos pėdomis. Paskui, Winckel- 
manno ir kitų įtakoj, jis — kaip žinome — išsidirbo klasicis- 
tinį auklėjimo idealą, į kurį savo Lehrjahre bandė vesti Wil- 
helmą. Bet jau pats jo charakteris, to auklėjimo vaisius, 
ne labai imponavo kritiškesniems stebėtojams. Kokia gi iš 
tikrųjų nauda pasauliui ir jam pačiam, kad jis diletantas vi- 
sose meno šakose ir profanas visokiuose mok<luose? Bandy- 
mas į klausimą atsakyti sukėlė kūrėjui dėl humanistinio auklėji- 
mo vertės vis daugiau abejonių, kurios paskui virto kuone maiš- 
tu prieš save patį. Tik taip, ne kitaip, galima suprasti Lotha- 
rijos lūpomis tartus Goethes žodžius, baigiant Lehrjahre: „Mes, 
tokiu stebuklingu būdu susitikdami, ryžkimės netuščiai gy- 
venti, o kilnių būdu veikti! "Tiesiog nuostabu, kiek daug gali 
sau ir kitiems padaryti išsilavinęs žmogus, jei jis, nenorėda- 
mas valdyti kitų, nusiteikęs būti daugelio globėju, laiku da- 
rys tai, ką visi labai norėtų veikti." Šios pabaigos krikšto tė- 
vas yra jau nebe Winckelmannas, bet Pestalozzi. 

Šis pedagogikos reformatorius kūrėjui jau buvo žinomas 
nuo 1775 m., kada juodu susitiko. Po penkerių metų Pesta- 
1ozzi atsiuntė jam pirmą savo raštą, Abendstunde eines Einsied- 
lers, sentimentaliais maldavimais norėdamas jauną poetą pa- 
kreipti į savo kelią. Bet klasicizme bręstąs Goethe šio atsi- 
šaukimo negirdėjo. Tik pasiekęs helenizmo viršūnę ir apsi- 

dairęs aplink, supratęs regis prieš save nelauktąjį rojų, pa- 
suko Pestalozzio nurodytu keliu. Tai buvo jam juo leng- 
viau, kad tuo tarpų šio pedagogo įpėdinis ir idejų realizato- 
rius Emanuelis von Fellenberg, Hotwyle, Berno kantone, buvo 
įkūręs didelę įstaigą, turėjusią įrodyti naujosios pedagogi- 
kos naudą. Jo susidomėjimas dar labiau pakilo, dviem hercogo 
sūnum įstojus į tą mokyklą. Užintrygavo jį ir 1815 m. spau- 
doj pasirodęs Rusijos valstybės sekretoriaus grafo Capo d'Istria, 
su kuriuo jis dar Karlsbade susibičiuliavo, pranešimas apie Fel- 
lenbergo pastangas prikalbinti carą Aleksandrą įvesti savo kraš- 
te Pestalozzio mokyklą ne mažiau, kaip 1820 m. įvykęs Pellen- 
bergo sūnaus atsilankymas Weimare. 

Gana vykę Šveicarijoje daromi bandymai, „rūpestingu pe- 
dagoginės respublikos pastatymu pasiekti savo socialpedagogi- 
nius tikslus" — kaip išsireiškė Fellenbergas, padrąsino Goethe 
savo pedagoginių minčių masei, prasimušusiai jau veikale Wah!- 
verwandtschaften, suteikti tinkamą formą. Nesitikėdamas pa- 
jėgti išdirbti smulkią auklėjimo sistemą, užbrėžė savo Wander- 
jahre tik pamatines socialinio auklėjimo linijas, kurios maž- 
daug yra tokios: 

Mokinys auga gamtoj ir dirba žemės ūkio darbus. Ly- 
giagrečiai su tuo jis mokomas dainuot, rašyt, skaityt ir skai- 
čiuoti, ne visko kartu, bet vienas po kito. Itin svarbus dai- 
navimas. Jis lydi darbą, paįvairina poilsį Paskui mokinys 
gauna išbandyti savo gabumus įvairiuose amatuose. Profesi- 
nis lavinimas vykdomas praktiškai, norint iš pat pradžių ugdyti 
mokiniuose savarankiškumą ir iniciatyvą. Drauge su šiuo spe- 
cialiu mokslu eina ir menas. Mokoma instrumentalinės muzi- 
kos, studijuojama lyrika, lavinamasi šokti. Paskui gilinamasi 
į kitas meno šakas ir į epiką. Ir nuostabu, kaip Platono Valstybėj, 
taip ir čia, drama visai pašalinama iš mokslo plano. "Teatras 
smerkiamas karčiais žodžiais, pilnais Goethes antipatijos tai 
įstaigai, iš kurios jį išvarė šuo. 

Atskirų amatų mokslo plano nustatyti pedagogu tapęs kū- 
rėjas nemėgina. Jam rūpi pažymėti tik pačius principus. O 
tie yra gana aiškūs: profesinio lavinimo sujungimas su moks- 
liniu, atsižvelgimas į mokinių individualinius palinkimus ir 
kiekvieno užsiėmimo pamatų iškėlimas. 


Tačiau to dar neužtenka. Kad šita darbu susidariusi drau- 
gija taptų drauge ir dorine bendruomene, reikia dar religijos. 
Ji nusako kiekvieno darbo prasmę ir vertę. To centrinio punk- 
to reikšmę Goethe juo stipriau pabrėžia, kad jis pats, savo laiku 
neturėjęs tokios archimedinės atramos, klajojo daiktų periferi- 
joj, lygiai atsiduodamas vertiems ir nevertiems dalykams, tuo 
gaišindamas neapsakomai brangų laiką. Norėdamas bent ki- 
tus apsaugoti nuo tokio netikslaus graibstymosi po išviršinio 

pasaulio reiškinius, svarbiu dalyku laiko įvesti mokinius į reli- 
giją. Jos branduolį sudaro mokslas apie ketveriopą pagarbą. 

Pirmoji yra ta, kuri reiškiama esančiam aukščiau mūsų. 
Naiviems vaikams dievybė yra viršuj jų viešpataujanti būty- 
bė. Antroji — reiškiama esančiam žemiau mūsų. Mat, jau- 
nuolis, greit suvokdamas žemiškojo gyvenimo ribotumą, pradės 
taip pat vertinti mus varžančias užtvaras ir skaudinančius ken- 
tėjimus. Trečioji yra pagarba mums lygiam, nes subrendęs auk- 
lėtinis supranta, kad kilnioj draugystėj su savo artimaisiais jis 
meile ir veiklumuų pajėgs nugalėti visa, kas jį spaudžia ir kan- 
kina. 

Šitokia trejopa pagarba susijungia į vieną, ketvirtą, visų 
viršūnę, būtent: į pagarbą sau pačiam. Žmogus jąja „jau pa- 
siekia visų aukščiausį laipsnį. Jame jis gali laikyti pats save 
geriausiu, ką Dievas ir gamta sutvėrė. "Tam aukštume jis net 
gali išlikti, ir išdidumo bei egoizmo nebūti bloškiamas žemyn". 

Šita religija turi ir savo Credo. „Pirmas skirsnelis yra 
etniškas ir priklauso visoms tautoms; antras yra krikščioniš- 
kas tiems, kurie skausmuose kovoja ir išaukštinami kentėji- 
muose; trečias pagaliau moko entuziastingo šventųjų, t. y. ge- 
riausiųjų ir išmintingiausiųjų, bendravimo. "Taigi, ar tie trys 
dieviškieji asmens, kurių simboliu bei vardu išreiškiami toki 
įsitikinimai bei pažadai, negali būti visai pateisinamai laikomi 
aukščiausia vienybe?“ 

Religijų istorijos auklėtiniai mokomi vaizdžiu būdu — 
simboliais. Lankomos trys paveikslų galerijos. "Pirmoj ro- 
domi žydų ir graikų istorijos vaizdai, antroj — Kristaus gyve- 
nimas, jo veikimas ir stebuklai, trečioj — Kristaus kančios ir 
mirties paveikslai. "Tai švenčiausia vieta. Į ją įvedami tik 
vieną kartą per metus jau į gyvenimą išleidžiami subrendę au- 
klėtiniai. 

Taigi visokio auklėjimo pamatu paėmęs religiją, kuri, nors 
labai neaiški, bet gal dar suderinama su teizmu, Goethe kaip ir 
išsižada savo grynai humaniškos praeities. Bet išrodo jį 
norint dar aiškiau nušviesti žmogaus išganymą per religiją. Tam 
jis žengia prie vis dar nebaigto Fausto. Reikia skubėti, nes sau- 
lė jau žemai. 

„Faustas“ 


Savo Wanderjahre Goethe norėjo vaizduoti santykius tarp 
pasaulio ir savojo „aš“. Bet Weimaro seneliui to, tarsi, negana. 
Jis, rodos, norėjo dar ir nustatyti ryšius su tuo, kas yra už šio 
pasaulio. Ar tik ne tokią religinę dalį turėjo galvoje, prirašyda- 
mas prie W. Meister paslaptingus žodžius — ist fortzusetzen? 

Bet toji tąsa buvo ne epinė, o dramatinė, nes ją mes sulau- 
kėme antroj Fausto daly. Baigti šį kūrinį Eckermannas jį įky- 
riai ragino, kol pagaliau jis pasiryžo tarti juo pasauliui savo 
paskutinį žodį. Matyti, dėl to ir perkėlė į savo dramą, kas tu- 
rėjo būti planuojamoje trečioj Wilhelm Meister'io daly — Meist- 
erjahre, nustatyti, būtent, savo santykius su aukštesniu pasauliu. 
Jie jam rūpėdavo net ir tada, kai, besišvaistydamas po Grai- 
kijos padangę, Dievą už šio pasaulio visai norėjo pamiršti, 
o ypač tuomet, kai jo sieloje helenų šventyklos kolonos viena po 
kitos ėmė griūti. 

Tada senasis kūrėjas su nauju įkvėpimu šnibždėdavo — 


Wenn ich kennte den Weg der Herrn, 
Ich ging ihn wahrhaftig gar zu gern, 
Fihrte man mich in der Wahrheit Haus, 
Bei Gott! ich ging nicht wieder hinaus. 


To kelio ieškoti jis buvo išsiuntęs savo daktarą Faustą. Jį, 
ilgai klajojusį, ves dabar išganinga linkme. Bet nuo pir- 
mo prometėjiško užsispyrimo monologo ir aistringos „Marga- 
retos tragedijos" iki šios žemiškos - antžemiškos auklėjimosi 
bei išganymo dramos ilga buvo kelionė. 


FAUSTAS, FRAGMENTAS (1790) 


Persikėlus į Weimarą, kūrėją prislėgė tūkstantis įvairių 
priedermių. Turėjo įtemptai dirbti, kad nors dalį jų žmoniškai 
atliktų. Jis tuomet pamažu pradėjo suprasti, kad tikras didvy- 
riškumas glūdi ne titaniškame veržimesi į dievų aukštį, bet sąži- 
ningame pareigų pildyme. Patyręs didelę mokslo reikšmę, be- 
veik ėmė gėdytis, anksčiau vienu užsimojimu taip niekinęs 
visus fakultetus. Suprantama, kad taip nusiteikęs kūrėjas kas- 
dien vis tolo nuo savo veikalo, kurio, nusikreipęs į klasicizmą, 
ėmė net nekęsti. 

Vargu ar kada jis net būtų grįžęs prie jo, jei nebūtų jį 
* spyręs reikalas užpildyti juo vieną savo kūrinių leidimo tomą. 
Bet kažin ar būtų užtekę tokio atsitiktinio akstino, jei nebūtų 
pasikeitusi ir psichologinė situacija: ištrūkęs iš jį varginančių 
viešų priedermių, pasiekęs klasišką meno šalį ir laisvai joj gy- 

vendamas, jautėsi lyg atgimęs ir su nauju uolumu puolė apdirbi- 
nėti gausius savo fragmentus. Nors ir tuomet jam nepasisekė 
baigti Fausto, bet patobulino eilę senų scenų ir, be to, dar sukūrė 
tris naujas. 

Sakysime, į tą didelį tarpą nuo Wagnerio pasišalinimo iki 
Mefisto su scholaru pasikalbėjimo jis prirašė apie šimtą naujų 
eilių. Šis fragmentas prasideda Fausto žodžiais — 


Und was der ganzen Menschheit zugeteilt ist, 
Will ich in meinem Innern selbst geniessen 


ir baigiasi tokiu Mežistofelio gudravimu — 


Und hštt' er sich auch nicht dem Teulel iibergeben, 
Er miūsste doch zu grunde geh'n! 


Goethe čia, tarsi, vėl prabyla audrininko balsu, tokiu pat, kaip 
Urfauste, užtat suprantamas jo pasigyrimas draugams, esą, jie 
neatspėtų, kokios eilės parašytos anksčiau, kokios dabar. Bet 
iš ironiškų Metisto žodžių galima suprasti čia kalbant gyvenimą 
iki dugno pažinusį žmogų. 

1788 m., Borghesi sode, Romoje, visai naujai sukūrė sceną 
Die Hexenkiche. Jos tikslas yra pajauninti Faustą ir tokiu bū- 
du padaryti įtikimą jo aistrą Margaretai. Įvesdamas į savo vei- 
kalą dvasias, demonus, raganas ir t.t., autorius tarėsi sutirštin- 
siąs tą fantastišką atmosferą, kur geriau tarptų Mefisto demoniš- 
kumas. Išvydęs giedrąją Italiją, jis drauge piktinasi šiaurės 
pasaulio tamsiais burtais, jam darosi koktu dėl visų jos priete- 
mose sukeltų prietarų. Aprašydamas tuos taip ilgai jį kama- 
vusius fantomus ir šmėklas, tikėjosi pats pagaliau jais nusikra- 
tyti. Tada gal bus lengviau savyje ugdyti tyrą klasicizmą, ku- 
ris jau dabar atsiliepė vaizdavimo būde, nes, kas čia piešiama, 
tai nėra naiviai atjausta gamta, bet sąmoningai sukurtas meno 
fragmentas. Ir eilėse ne tik kad nebėra pirmykštės melancholi- 
jos, bet jos ir nebeplasnoja taip fantastiškai, kaip kitados. Jos 
dabar įilietos į griežtesnes formas, tarsi, iškaltos marmure. Vi- 
sur jaučiama klasicizmo įtaka. Dėl to suprantama, kodėl sce- 
nos gale, dar nė kartą neminėjus Margaretos, lyg simbolis toles- 
nio Fausto likimo ir jo kelionės į senovės pasaulį, suskamba 
Helenos vardas — 


Du siehst mit diesem Trunk im Leibe 
Bald Helena in jedem Weibe. 


Ta pati klasicistinė tendencija iškyla ir scenoj Wald und 
Hėhle, kur matome susigraužusį Faustą, pabėgusį į vienatvę. 
Iškilmingo monologo — 


Erhabner Geist, du gabst mir, gabst mir alles, 

siela yra klasicizmas. Jame Goethe, lyg panteistiškesnis šv. 
Pranciškaus brolis, kreipiasi į gamtą — 


Du fūhrst die Reihe der Lebendigen 
Vor mir vorbei, und lehrst mich meine Brider 
Im stillen Busch, in Luft und Wasser kennen.., 


Labiau faustiška yra scenos pabaiga, kur Mefistofelis ciniškai 
gundo grįžti pas Margaretą. 

Nors Goethe ir kažin kaip stengėsi, tačiau nesugebėjo dau- 
giau sukurti. Tuomet bent ėmė perdirbinėti anksčiau rašytas 
dalis. Šiurkštesnius posakius pakeitė dailesniais, apskritai, 
viską apdirbo, lygino nauju stiliumi. Dailindamas jis, gaila, 
panaikino daug gyvų, plastiškų pasakymų, bet užtat davė skam- 
bių, savo išmintimi stebinančių sentencijų. 

Ir grįžęs į Weimarą, su didesne alga gavęs dirbti lengvesnį, 
smagesnį darbą, veikalo visai nepastūmėjo. Kas pakirto jo toli 
siekiančius užsimojimus, skaudžių atvirumu pats išpažino. Bet 
ta išpažintis mažai jam padėjo, nes iš Christianės ištrūkti vis 
tiek nepajėgė. Dėl to visai nustojo vilties baigti kada nors taip 
brangų kūrinį — 


In goldnen Frihlingssonnenstunden 

Lag ich gebunden 

An dies' Gesicht, 

In holder Dunkelheit der Sinnen 

Konnt' ich wohl diesen Traum beginnen, 
Vollenden nicht. 


Dėl to rezignuodamas, lyg ant visados su juo atsisveikindamas, 
1790 m. atidavė tą fragmentą į spaudą. 

Goethes melancholija nėra be pamato, nes Fausto ideja šia- 
me fragmente nei turinio atžvilgiu neišgvildenta, nei dramatiškai 
neišplėtota. Esminės problemos čia kaip ir nematyti, dėl 
to taip pat nėra nei ekspozicijos, nei siekiamo tikslo. Faustišku- 
mo vos pėdsakai belikę: pirmame monologe ir dar kai kur. 
Centrinė dalis, vienintelė meistriškai pradėta ir genialiai baigta, 
vad. „Margaretos tragedija", yra ne antžmogiškai pasiryžusio 
magiko, o tik studento Wolfgango intymus reikalas. Taigi tik- 
rojo Fausto yra tik vardas. Iš šios beviltės situacijos Goethe 
— kaip žinome — išgelbėjo Schilleris. 


FAUSTO PIRMOJIi DALIS (1808) 


Schilleris, nuolatos gundydamas į kūrybos žygius, ir dabar 
nusiminusiam kandidatui į Fausto autorius ramybės nedavė. Bet 
šis — kaip žinome — iš karto visaip išsisukinėjo. Tačiau, nuo- 
lat ragindamas, spaudimo neišlaikė ir tą seną, apšepusį rankraštį, 
vis dėlto, iš stalčiaus ištraukė. Jis skaudžiai jaute, kad tam Faus- 

tui trūksta maždaug visko, kas padarytų jį tikru Faustu: išlė- 
kęs aru, nutūpė meile šnabždančių karveliu. Suprasdamas, kad 
tik didelėmis valios pastangomis pavyks jam grąžinti savo kū- 
rinį į siekiamą aukštumą, 1797 m. vasarą kreipėsi į savo filosofiš- 
kesnį partnerį, prašydamas pagalbos. Tas, iš tikrųjų, įstatė 
Fausto autorių į tikras vėžes. 

Į idėjų sritį kūrinį ypač iškėlė du nauji plano punktai, bū- 
tent: lažybos danguj ir žemėj. 

Taigi, pirmosios vyksta danguj tarp Viešpaties Dievo ir 
Mefistofelio. Faustas pastatomas tarp Dievo ir velnio. Mefi- 
stofelis tiki, kad jam pavyks atitraukti jį nuo tiesos kelio, 
o Dievas, gerai žinodamas, kad žmogaus nemirtinga siela, nors 
ir klaidžiausiose aplinkybėse, nepamirš savo pašaukimo, leidžia 
nelabajam pasivarginti dėl Fausto. Bet čia netikros 1ąžybos, 
nes Dievui Mefistofelis nėra joks kontragentas. Jis jį valdo, 
lygiai kaip ir Faustą ir visus kitus tvarinius ar reiškinius. Blo- 
gis tik tarnauja Dievo intencijoms. Nors išrodo, kad jis trau- 
kia žmogų žemyn, bet iš esmės tik padeda jam pakilti. Nuodė- 
mė tam tikra prasme čia laikoma felix culpa. 


Des Menschen Tžtigkeit kann allzu leicht erschlaifen, 
Er liebt sich bald die unbedingte Ruh'; 

Drum geb' ich gern ihm den Gesellen zu, 

Der reizt und wirkt und muss als Teufel schažfen. 


Iš šių žodžių galim suprasti, kad Faustą Goethe padaro sa- 
vo teodicėja, kur tarp kitko ir atsako į tą klausimą, kuris taip 
rūpėjo visam 18. šimtmečiui, būtent: kokią rolę pasauly vaidina 
blogis. Kūrinys tuo įgijo nepaprastą filosofinę prasmę bei 
reikšmę. 

Etinę jo pusę pagilino antros, jau tikros ląžybos Fausto su 
Metistofeliu. Norėdamas laimėti pirmąsias, pastarasis siūlosi 
znam patarnauti. Faustas su tuo ir sutinka, žadėdamas net amžinai 
jam pavesti savo sielą, jei Mefistofeliui pavyks jį taip paten- 
kinti, kad, pajutęs pilną laimę, džiaugsmingai sušuktų — 


Verweile doch! Du bist so schėn. 


Šio krauju pasirašyto pakto prasmė yra aiški: kol Faustas 
nepatenkintas sieks, kol jo krūtinėj plaks ror inguietum, tol jis 
bus Absoliuto globoj ir negalės amžinai žūti. Bet jei tik pasi- 
tenkins savo padėjimu, nykstamą laimės akimirksnį, trumpą 
smagumą palaikydamas pastovia vertybe, — jis prapuolęs, nes 
neigia gerą ir tuo kovoja su savo Kūrėju. 

Iš esmės ir šios ląžybos yra tokios pat, kaip ir pirmosios, 
nes svarbiausias čia klausimas yra, ar Faustas savo gyvenimo 
kely pasisakys už absoliutų Gėrį ir Grožį, ar už reliatyvumą, atsi- 
tiktinumą ir negaciją. Mežistofelis, būdamas tos negacijos demo- 
nas ir negalėdamas Gėrio siekti, dėl savo siaurumo, tikisi laimėti 

Fausto sielą. O tas, lyg nesąmoningai pasitikėdamas savo ani- 
ma naturaliter christiana, tvirta viltimi žiūri į ateitį. Jis nenei- 
gia, kad gyvenimo sūkuriai gali jį pagriebti, bet tikrai žino, 
kad ir juose nenustos orientuotis. 

Apie šias dvi reikšmingiausias scenas grupuojamos kitos 
šitokia tvarka: pirmiausia eina trejopa įžanga su pirmomis 1ą- 
žybomis, paskui — keturios dramos scenos su antromis, ir gale— 
„Margaretos tragedija" su Wal/purgisnacht. 

Pirma įžangos dalis yra Zueignung, švelniomis, svajingomis 
eilėmis vedanti į rimtą dvasių karalystę. Kitokio pobūdžio yra 
antra dalis — Vorspiel auf dem Theater, kuri lyg nutraukia 
uždangą nuo scenos. Prasideda Prolog im Himmel, ir vyksta 
Viešpaties Dievo lažybos su Mefistofeliu. Tai kūrinio Archi- 
medo punktas, iš kurio visa drama pakeliama į bendrai žmogiš- 
ką reikšmingumą. Akiplėšiškos Mefistofelio kalbos šioj ekspo- 
zicijoj efektingai kontrastuoja su iškilmingais arkangelų him- 
nais, tikrais Goethes Te Deum Iaudamus — 


Der Anblick gibt den Engeln Starke, 
Da keiner dich ergrinden mag, 
Und alle deine hohen Werke 


Sind herrlich wie am ersten Tag 


Toliau seka jau tikras vaidinimas. Tos pirmos keturios sce- 
nos — pirmas Fausto monologas su žemės demono būrimu ir 
pasikalbėjimas su Wagneriu, antras monologas ir pasikėsinimas 
nusižudyti, pasivaikščiojimas su famulu už miesto vartų ir pa- 
galiau lažybos su Mefistofeliu — sudaro atskirą dramatinį vie- 
netą, vedantį į „Margaretos tragediją". Jau anksčiau rašytas 
scenas kūrėjas nuosekliai pritaikė pakeistai veikalo koncepcijai, 
paliktas spragas sumaniai užpildydamas naujomis dalimis. 

Įdomus tipas tas Wagneris — Zwar weiss ich viel, doch 
mėcht' ich alles wissen (1) — kuriuo dviejuose universitetuose 
nuo plunksnagraužių ir knygpelių nukentėjęs Wolfgangas skau- 
džiai pašiepia 18. šimtmečio menkai apšviestos apšvietos mokslą 
ir, apskritai, vidurinėje Europoje įsigalėjusį nevaisingą ir išdi- 
dų barzdotą bei akiniuotą profesoriškumą. Bet :dar įdomes- 
nis — Mefistofelis, kuriam atsirūgsta visas iš jaunų dienų jam 
skiepijamas volterizmas. Bet Faustas nemano jam nusileisti, dėl 
to drąsiai eina lažybų — 


Werd' ich beruhigt je mich auf ein Faulbett legen, 
So sei es $leich um mich getan! 

Kannst du mich schmeichelnd je beligen, 

Dass ich mir selbst gefallen mag; 

Kannst du mich mit Genuss betrūgen, 

Das sei fūr mich der letzte Tag! 

Die Wette biet' ich! 

Metisto, profesorių gundydamas, nutempia jį į Auerbacho 
vyno rūsį puotauti su studentais, bet pamatęs, kad tai per šiurkš- 
tūs malonumai tikrai mokytam žmogui, veda jį į raganų būsti- 
nę, kur Faustas pajaunėjęs mato žavintį Margaretos paveikslą 
ir, užsidegęs staigia aistra, veržiasi prie jos. Visas meilės 
džiaugsmas mums jau žinomas iš 1790 m. paskelbto Fragmento, 
kur pats kūrėjas aistros supančiotas ir kupinas Italijoj išaugusio 
hedonizmo erotikos kartumų dar nedrįso vaizduoti. Kas kita da- 
bar, patyrus tiek skaudžių smūgių. Naujai sukūrė sceną, kur 
Valentinas ginklu rankoj gina savo sesers Margaretos garbę. 
Šitoks motyvas kūrėjui buvo žinomas jau iš Hamleto, kur La- 
ertas panašiai elgiasi, ir jau panaudotas Clavigo, kur Beaumar- 
chais vyksta net į svetimą kraštą reikalauti satisfakcijos iš sa- 
vo sesers suvedžiotojo. Šis giliai jaudinantis vaizdelis dar ryš- 
kiau nušviečia Fausto niekšiškus darbus ir drauge duoda poe- 
tui progą keliais bruožais nupiešti puikų vidurinių amžių ka- 
rio tipą. 

Jau šitoj vietoje pasireiškiąs Goethes amžino teisingumo at- 
jautimas dar ryškiau iškilo paskutinioje scenoje, kuri, be abe- 
jonės, yra kūrinio pažiba. Margareta, laukdama kalėjime mir- 
ties sprendimo vykdymo, supranta negalinti su atvykusių jos va- 
duoti Heinrichu grįžti į laisvę, bet teisingai turi kentėti jai 
skirtą bausmę— 


Gericht Gottes! Dir hab' ich mich ibergebenl... 


Taip nuoširdžiai atgailodama, turi teisę pasitikėti Dievo 
gerumu, dėl to nelaikome blasiemija šių jos žodžių: 


Dein bin ich Vater! Rette mich! 
Ihr Engel! Ihr heiligjen Scharen, 
Lagert mich umher, mich zu bewahren! 


o Mefisto, trokšdamas užtikrinti šią sielą pragarui ir nesusio- 
rientuodamas, surinka džiaugsmingai — Sie ist gerichtet! 

Tačiau balsas iš dangaus atsako — Ist gerettet! Pykčiu ne- 
sitverdamas, nori pražudyti bent Faustą, ir dėl to įsako jam 
pasišalinti drauge su juo — her zu mir! 

Abiem paskui vykstant į platų pasaulį, Margareta Hein- 
richą užtars prieš Dievą. 

Po katastrofos trokšdamas visai nugramsdinti Faustą šlykš- 
iybėse, Mefisto keliauja su juo į Walpurgijos naktį, demonų 
šventę ant Harzo kalnyno. Be to, ši kelionė turi ir simbolinę 
reikšmę: prieš prologe parodytą Dievo karalystę čia norima 
pastatyti velnio galybė. Iš karto Goethe net buvo manęs patį 
šėtoną „komandiruoti“' į sceną ir vaizduoti jį šlykščiausiu būdu 
priimanti savo „valdinių“ paradą. 

Toji tikra „velniava“ davė kūrėjui gerą progą ciniškai pa- 
šiepti nepatinkančius jam dalykus, sroves, asmenis ir t. t. Ša- 

lia sąmojingų juokų čia yra apsčiai ir biaurių dalykų, auto- 
riaus iš dalies perimtų iš nešvankių šaltinių, iš dalies kilusių 
iš per daug išlaisvintos jo pasąmonės. Paskui net pats auto- 
rius nusigando savo „kūrybos“ ir, prieš spausdindamas veikalą, 
tą šiukšlyną kiek aptvarkė. Ir taip „apvalyta“ Walpurgisnacht 
yra dar tokia šiurkšti, kad savo drastiškumu Faustą tik atstumia, 
Dabar pasitvirtina tai, ką Mefisto, pirmą kartą persistatydamas, 
apie save sakė — 


(Ich bin) ein Teil von įener Krait, 
Die stets das Bose will und stets das Gute schafft. 


Nuo pamatinės dramatinės linijos dar toliau kūrėją nuve- 
dė vad. Walpurgisnachtstraum. Vaizdelis iš esmės yra ne tik 
literatūrinė, bet ir politine satyra, turėjusi varyti toliau Kseni- 
jomis pradėtą kovą. Bet, atpuolus tiems planams, surinktoji 
medžiaga, kad ir nenatūraliai, buvo prijungta prie Walpurgis- 
nacht. Gal būt, ir ambicija parodyti romantikams, labai gi- 
riantiesiems savo naujomis meno formomis, kad ir jis neatsi- 
lieka, bus sugundžiusi Goethe įterpti šią sceną, kur forma jis 
sauvališkai žaidžia, tai pats pratardamas, tai leisdamas orkes- 
trui balsu pasireikšti. Vadinasi, jis, kaip Tieckas ir kiti, no- 
rėjo pasirodyti esąs nepriklausomas nuo savo medžiagos ir dėl to 
mokąs ją laisviausiai panaudoti. 

Kada mirė Schilleris, pirmoji Fausto dalis pradėta reda- 
guoti dar 1797 m., sėkmingai varyta 1800 ir 1801 m. buvo jau 
kaip ir baigta, tačiau dėl nepalankių politinių aplinkybių spau- 
doj pasirodė tik 1808 m. Išdirbtas buvo ir antros dalies planas, 
kurio trečias aktas, vad. „Helenos tragedija“, beveik visai bu- 
vo sukurta. Ir kiti veiksmai jau buvo užškicuoti. 

Viskas — koncepcija, planas, škicai — buvo sudaryti, pa- 
dedant Schilleriui. Jo skatinamas Goethe, gal būt, netrukus 
būtų baigęs ir visą kūrinį, tačiau nelemta mirtis išplėšė jo 
kūrybos draugą kaip tik tuo laiku, kada jo labiausiai buvo rei- 
kalingas. Mat, kaip tik tuomet jo pažiūros, susikristalizavu- 
sios klasicistų įtakoj, pergyveno gilų krizį. Visa jo milžiniška 
idejinė masė iš naujo ėmė virti, lietis į naujas formas. Baigti 
kūrinį, par excellence išreiškiantį jo pažiūras į pasaulį ir gy- 
venimą. Goethe vienas nepajėgė. Todėl jis laukė, kada nusi- 
stos tas ideologinis viralas ir atsiras naujas „Schilleris“, mo- 
kąs suaktyvinti begalines, bet tingias, jo kūrybines jėgas. To- 
kį skatintoją surado tik 1823 m. Eckermanno asmeny. O dabar 
Faustas, jau kelintą kartą, vėl liko, nors ir be galo praturtė- 
jęs, fragmentas. 

Šiam didžiam kūriniui išėjus, Goethe, ligšiol žinomas be- 
veik tik kaip Wertherio autorius, palengva virto Fausto-Goe- 
the ir tokiu liko iki mūsų dienų. 


— 209 — 


FAUSTO ANTROJI DALIS (1831) 


Dar Schilleriui gyvam esant, Goethe buvo sumanęs rašyti 
jau iš jaunų dienų projektuojamą Fausto antrą dalį. Susidarė 
planą ir 1800 m. tikrai pradėjo darbą. Pirmiausia ėmė kurti 
vad. „Helenos aktą“, nes jam rūpėjo atvaizduoti palaimingą su- 
sitikimę pietų su šiaure. Tačiau vos pradėtas darbas sustojo, 
kai autorius, anksčiau tikėjęs giliausią išmintį ir tobuliausią 
grožį radęs graikų senovėje, įsitikino esant už ją dar didesnių 
vertybių. Jas, kiek vėliau, iškėlė savo kūriny Wilhelm Meisters 
Wanderjahre. Bet tuo savo atsakomybę žinąs kūrėjas dar ne- 
pasitenkino. Jis žinojo, kad, nurodydamas žmonėms tikres- 
nius susigyvenimo ir veikimo tikslus, bus atlikęs tik mažes- 
nę savo uždavinio dalį, juk reikia vesti žmones ne tik tolyn, bet 
ir aukštyn. Dėl to, nepaisydamas varginančios senatvės, ryžosi 
dar viename kūrinyje gvildenti lemiamas problemas savo kaskart 
ryškiau iškylančios naujos pasauližiūros šviesoje. Tam pasi- 
naudojo dar nebaigtų Faustu. 

Dar 1806 m. jis buvo pasisakęs istorikui Luden, kad vi 
sas veikalas esąs jau sukurtas, tik dar neužrašytas. Jam trū- 
ko gero skatintojo. "Todėl jis jau buvo beveik netekęs vilties 
kada nors pamatyti pabaigtą savo brangiausią dramą. Trokš- 
damas palikti bent jo pėdsakus, 1816 m. Goethe į Dichiung und 
Wakhrheit idėjo visą Fausto planą. Kad jau tikrai manė re- 
zignuoti, matyti taip pat iš jo nusistatymo 1822 m. visų savo 
veikalų paskutiniame leidime atspausdinti Faustą tokį, koks 
jis tada buvo, t. y. fragmentą. Nuo šitos literatūrinės savižų- 
dystės jį sulaikė Eckermannas. 

Šis, nors ir nebuvo žymus žmogus, vis dėlto, turėjo gerą ypa- 
tybę nuolat raginti Jo Ekscelenciją triūsinėti prie Fausto. Kas 
buvo Schilleris pirmai daliai, tam tikra prasme jis pasidarė an- 
trai. Žinoma, tai dar nereiškia, kad jis būtų galėjęs su juo ly- 
gintis, nes tarp abiejų buvo maždaug toks skirtumas, kaip tarp 
ponios von Stein ir Christianės Vulpius. Panašiai, kaip ši tvar- 
kydavo jo gyvenamus kambarius, taip Eckermannas rūpinosi 
savo pono darbo kabinetu ir begaliniais jo archyvo turtais. 

Taigi šis sekretorius stūmė Goethe reikiama kryptimi, nes 
Faustas su savo Helenos motyvais davė jam geriausią progą 
atsisveikinti su klasikine senove, t. y., pasinaudojant jau pa- 
rinktais asmenimis, simboliškai atvaizduoti savo meilės antiki- 
niam pasauliui žydėjimą bei finalą. Dėl to suprasdamas, kodėl jis 
taip mielai davėsi Eckermanno skatinamas ir pagaliau nuo 1825 
m. jau „sukurtąji veikalą" ėmė užfiksuoti, 

Bet darbas nėjo sklandžiai. Buvo dienų, kada parašydavo 
tik vieną kitą puslapį, ar vos kelias eilutes, Greičiausiai pa- 
baigė jau anksčiau parengtą „Helenos tragediją“, 1827 m. atiduo- 
damas ją spausdinti. 1828 metus paskyręs svarbiausioms vei- 


Goethe, 14, 

kalo Wilhelm Meisters Wanderjahre dalims, kitais ir 1830 m. 
vėl atsidėjo mėgiamiausiam savo darbui. 183: m. liepos 22d. džiū- 
gaudamas įrašė į savo dienyną: „Svarbiausias reikalas atliktas. 
Paskutinis mundum“'  Atsidusęs rankraštį užentspauduoja. „Į 
tolesnį savo gyvenimą dabar aš galiu žiūrėti kaip į gryną do- 
vaną, nes nuo šio laiko... vis tiek, ar aš dar veiksiu ką nors, ar ne". 

Fausto antra dalis visais atžvilgiais nepaprasta. Nuostabi 
įi dėl laiko bei erdvės suvereniai nebojančios koncepcijos, siu- 
žetų įvairumo ir formų margumo. Ir pats jos atsiradimas kaip 
ir stebuklingas: kur rasime kitą tokį kūrėją, kuris tarp 76 ir 
82 savo gyvenimo metų būtų sukūręs apie septynetą tūkstančių 
eilių, kurių tarpe yra tikrų deimantų? Tačiau jau pats faktas, 
kad ilgo, įvairaus gyvenimo išvargintas, skaudžiausių smūgių 
daužomas, daugybės pašalinių darbų blaškomas ir ne vienu at- 
žvilgiu suvaikėjęs senelis prisiversdamas rašė tą veikalą, lei- 
džia manyti, kad ne visos mintys yra gryni perlai. Geriausiai 
pamatysime jo teigiamas ir neigiamas puses, peržvelgdami an- 
tros dalies turinį. 

Faustas dabar vedamas į „didįjį pasaulį", kur rungiasi tau- 
tos, organizuojasi ir kovoja valstybės, kur atliekami milžiniški 
žmonijos darbai. Anksčiau gyvenęs tik savo širdies sferose, 
Goethe dabar įžengia į Schillerio pasaulį. Tiesa, ir toj naujo- 
vėį Faustas iš pradžių yra toks pat pasyvus, kaip ir- anksčiau, 
bet paskui jis darosi kaskart veiklesnis, savo valdovą Mefisto- 
felį vis labiau pažemindamas į tarnus. Juo energingiau jis rū- 
pinasi ne savo, bet kitų žmonių Hkimu ir laime, juo geriau pa- 
žista tikrą savo kelią, todėl kūrėjas nė kiek neabejoja, kad, Faus- 
tui ištarus žinomus žodžius, — 

Zum Augenblicke dūrft ich sagen: 
Verweile doch, du bist so schėn! 


Mefistofelis neturi nė jokių teisių į jo sielą. 

Kad Fausto kelias nėra visai be vingių, negali nustebinti 
žinančiųjų Goethes filosofinių pažiūrų bei religinių įsitikinimų 
istoriją. Jau daugiau stebina tai, kad ilgai klaidžiojęs poetas 
vis dėlto, mokėjo vesti savo didvyrį į galutinį tikslą. Toji ben- 
dra teisinga kryptis leidžia pamiršti atskirus nenuoseklumus, 
kurių netrūksta nei pačioj pradžioj. 


Pirmas veiksmas 

Po „Margaretos tragedijos“ Faustas pabunda žydinčiuose 
laukuose. Arielis, kurį ir Shakespeare'as mini savo „Audroj“, 
ir elfos ragina jį užmiršti praeitį. Šitoj vietoj tiksliau būtų 
reikalauti atgailos iš nusidėjėlio, nes jo sąžinę slegia keturių 
žmonių mirtis. Juk be pasibaisėjimo savo darbais ir pasiryžimo 
daugiau nebenusidėti nėra galima pakilti. Todėl ne dvasioms 
gryninti Fausto sielą: jis pats turi ją nuskaidrinti! Kūrėjas 
jautė čia kažko trūkstant, dėl to, kalbėdamasis su Eckermannu, 

mėgino pasiaiškinti. Teisinosi dėl savo paties švelnumo, nelei- 
dusio iš savo karžygio, patyrusio tiek skaudžių smūgių, reika- 
lauti dar sunkios atgailos. Šita veikalo vieta yra viena iš silp- 
niausių. 

Laisvas nuo praeities nuodėmių Fauštas žengia į pasaulį. At- 
siduria griūvančios imperijos dvare, kur, kaip maitre de plaisir, 
pasinaudodamas Wolfgango triukais iš pirmų dienų Weimare, 
organizuoja visokius prabangiškus maskaradus, finansuodamas 
juos Mefisto išgalvotais popieriniais pinigais, kuriais norėjo 
pašiepti Prancūzų revoliucijos įvestus asignatus. Taunas, iš- 
dykęs imperatorius, kuriam netrūksta Karolio-Augusto bruožų, 
reikalauja išburti Heleną ir Parisą. Tai turi atlikti pats Faust- 
as, nes Mefisto antikiniam, t. y. nekrikščioniškam pasauly yra 
bejėgis. Faustas, aplankęs paslaptingoj vietoj keistas būtybes 
— „motinas“, kurios, rodos, Goethes supratimu, yra saugoto- 
jos tų pirmykščių idejų, pagal kurias viskas, kas yra pasauly, 
vyksta ir formuojama, grįžta su anomis antikės garsybėmis į 
žemės paviršių. 

Helena yra simbolis to grožio, kurio ilgisi šiaurės chaoso 
slegiamas kūrėjas. Į šią figūrą jis koncentruoja visą savo mei- 
Ig helenams, jų kultūrai ir poezijai. Po jos kojomis sudeda dai- 
liausią savo kūrybą. Jos asmeny sveikina idealus, išgelbėjusius 
jį iš Sturm und Drango sūkurio, pakėlusius jį į Ižigenijos ir 
Tasso aukštumą ir tyriausiais spinduliais apibėrusius jo Hermann 
und Dorothea. Bet šia apoteoze poetas drauge ir atsisveikina 
su kadaise jį žavėjusiu pasauliu. Kol pats dievino Apoloną ir 
Venerą, jo objektyvuoti nemokėjo. Dabar, kai baigė nykti už 
Goethes horizonto Olimpo viršūnė, lengiau jau simbolizuoti 
praeities meilę Helenos grožy, kurio savo laiku aistringai siekė: 

Hab' ich noch Augen? Zeigt sich tief im Sinn 
Der Schėnheit Guelle reichlichstens ergossen.., 
Wie war die Welt mir nichtig, unerschlossen!... 
Verschwinde mir des Lebens Atemkrait, 

Wenn ich mich je von dir zurickgewėhne!., 
Du bists, der ich die Regung aller Kraft, 

Den Inbegriff der Leidenschaft, 

Dir Neigung, Lieb', Anbetung, Wahnsina zolle, 


Faustas įsivaizduoja negalįs daugiau be šios moters gyventi, 
dėl to mėgina ją pagriebti, bet nepasiekia, nes jį parbloškia baisi 
ekspliozija. 

Antras veiksmas 

Ir vėl mes senajame Fausto darbo kabinete. Čia jis guli 
pritrenktas. Jo vietoj dirba buvęs jo famulus, dabar jau tik- 
ras mokslininkas, Wagneris. Čia sutinkame ir, iš pasikalbėji- 
mo su Mefistofeliu pažįstamą, į baccalaureus pakeltą mokinį. 
Nupuikęs jis jau ne tik nebenori klausyti Mefisto pamokymų, 

bet net jį patį bando mokyti, argzumentuodamas ir kai kuriais 
Fichtės filosofijos punktais.  Žvairaakiui seniui kategoriškai 
pareiškia, kad tik jaunime išganymas — 

Hat einer dreissiį Jah: vorūber, 

So ist er schon so gut wie tot, 

Am besten war's, euch zeitig tot zu schlagen. 


Aišku — Meižistofelio „žvaigždė“ krinta. Jis skuba pasiguosti 
i gretimą laboratoriją, kur Wagneris, retortose pilstydamas pa- 
slaptingus skysčius, trokšta pagaminti „dirbtinį žmogų". Me- 
tisto, žinoma, čia savo vietoj. Jam padedant, fiolėj atsiranda 
mažytis žmogutis — Homunculus. Tas, vos „užgimęs", pasi- 
reikšdamas kaip tikras vakarų pasaulio „žmogus“, tuoj reika- 
lauja darbo — 


Dieweil ich bin, muss ich auch tūtig sein. 
Ich mėchte mich sogleich zur Arbeit schiirzen. 

Mefisto bematant jį panaudoja: liepia jam skaityti dar vis 
miegančio Fausto mintis. Homunculus mato jį sapnuojant Le- 
dą (Helenos motiną) su jos gulbe ir siūlo gabenti Faustą i jo 
svajonių kraštą. Laikas tinkamas, nes Graikijoj tuoj įvyks 
klasiškoji Walpurgijos naktis. Mefistui tai nepatinka, juk 
jis galingas ir įtakingas tik krikščioniškoj germanų žemėj. Bet 
jo spyrimasis nieko negelbsti, — jis turi vykti, Jo „autori- 
tetas" jau visai nukritęs, nes ne jis kitiems vadovaująs, o pats 
yra kitų vedamas. 

Klasiškoji Walpurgijos naktis įvyksta Pharsalio laukuose, 
Ponėjos upės slėny, kur kadaise buvo garsūs Cezario su Pom- 
pėjumi karai. Kasmet, kovos dieną, čia sulekia dvasios, demo- 
nai ir kiti antikės mitologijos tvariniai senovės pasaulio liki- 
mą lemiančių kautynių pakartoti. Sirenos, kentaurai, sfinksai, 
elfos, Ibiko gervės, pigmėjos, tritonai, neridės, — tutti guanti 
čia maišydamiesi, sudarė tokį milžinišką, ne tiek minčių, kiek 
garsų chaosą, kurį pilnai ir vienaprasmiai išaiškinti kol kas dar 
niekam nepavyko. 

Vos tik atvykęs į šitą pasaulį, Faustas tuoj klausia Helenos. 
Bet veltui jos ieško šiame pragariškame triukšme. Apie ją žino 
tik vienas kentauras Chironas, perkėlęs ją per pelkes. Jis, pa- 
sakodamas apie ją, pakartoja paties Goethes gana savotiškas pa- 
žiūras apie moters grožį — 


Frauenschėnheit will nichts heissen, 
Ist gar zu oft ein starres Bild; 
Nur solch ein Wesen kann ich preisen, 
Das froh und lebenslustig guillt, 
Die Schėne bleibt sich selber selig; 
Die Anmut unwiderstehlich, 
Wie Helena, da ich sie trug. 

Iš tiesų, autorių giliau veikdavo gundantis, nors ir netobulas, 
Anmut, nekaip taisyklingas, bet šaltas Schonheit. Faustas žūt 
būt nori sau laimėti šią jo geidulius kurstančią moterį — 


Helenen mit verrickten Sinnen, 
Helenen will er sich gewinnen... 


Jis pasiryžta leistis į mirusiųjų karalystę ir prašyti Persefonė- 
ją paleisti Heleną atgal į žemę. Bet šita scena nebuvo parašyta. 
Jos vietoj yra visokių bendrai kompozicijai nereikalingų ir jai 
net kenkiančių įtarpų. Vienas toks yra Thales'o ir Anaxagoro 
ginčas apie tai, ar žemė atsiradusi iš vandens, kaip tvirtina pir- 
masis, ar iš ugnies, kaip sako antrasis. Ši polemika neptūnis- 
tų su vulkanistais, kurių pastarųjų mokslinių pretenzijų turįs 
poetas — panašiai kaip Newtono — neapkentė, jam buvo tiek 
svarbi, kad net kelis kartus ją atnaujino, visai be reikalo ją įam- 
žindamas savo žymiajame kūriny. 


Trečias veiksmas 


Ši dalis vadinama „Helenos tragedija“, sukurta dar auto- 
riui bendraujant su Schilleriu, taigi, pačiame klasicizmo kles- 
tėjime. 

Ji buvo pradėta 1800 m., o baigta 1826 ir iškart išspaus- 
dinta atskiru veikaliuku, pavadintu Helena. Klassisch-romant. 
ische Phantasmagorie. Zwischenspiel zu Fausi. Paskui iš 
šios fantasmagorijos Goethe padarė antros dalies trečią aktą. 
Jos turinys, sutraukus, yra toks: 

Fausto pastangomis Helena paleidžiama iš orko. Troja 
nukariauta. Su savo vyru Menelajum ir palydovėmis, į nelais- 
vę paimtomis trojietėmis, ji grįžo į Spartą. Vyrui prašant, ren- 
gia didelę aukos šventę dievams pagerbti. Mefisto, norėda- 
mas laimėti Heleną savo ponui, sutinka ją jos rūmų laikinės 
šeimininkės Phorkijos rolėje ir perspėjus, kad ji pati esanti 
paskirta paaukoti dievams, ragino ją atsiduoti Fausto globai. 
Šis viduramžių rūbais apsitaisęs priima ją savo puikioje pily, 
esančioje Spartos šiaurėje. Faustą lydi supančiotas tvirtovės 
žvalgas Lynkeus, kuris, sužavėtas viešnios grožiu, visai pamir- 
šo pranešti savo valdovui ją atvykus. Lynkeus — 


Zum Sehen geboren, 

Zum Schauen bestellt.., 
tai pats Goethe, optinių įspūdžių pavergtas impresionistas, ku- 
ris mielai tartų Gottfried Kellerio žodžiais — 


Trinkt, o Augen, was die Wimper hšlt 
Von dem goldnen Uberfluss der Welt! 


Lynkeus sugeria tuos begalinius įspūdžius, bet lieka pasyvus, 
jais tik gėrisi, nemokėdamas jų suformuoti, dėl to yra nepro- 

duktingas. Toks iš dalies buvo ir Goethe, stebuklingas stebėtojas, 
žvaliomis savo akimis nuvokiąs neišsemiamą pasaulio grožį. 
Įspūdžiais susižavėjusį tingų poetą — kaip žinome — kiti vis 
turėdavo skatinti kurti ir tokiu būdu apsaugoti nuo bergždžio 
gryno veizdėjimo. Graikuose jis rado žvelgimo ir įžvelgimo 
galiai adekvatų sugebėjimą formuoti. "Todėl, kaip ir papras- 
tai tokiais atvejais, — šiuo tarpų Lynkėjo asmeny — nesi- 
gaili sau priekaištų ir bausmės. 

Toliau Faustas kviečia Heleną būti jo širdies ir krašto val- 
dove, 

Faust:  Nun schaut der Geist nicht vorwarts, nicht zurūck, 
Die Gegenwart allein — 
Helena: ž Ist unser Glūck. 
„Ar jie džiaugiasi pavydėtina laime bei meile, kuriai aprašyti 
Goethe nesigaili skambiausių ritmų. 

Šios laimingos poros sūnus yra Euphorion. Vos gimęs 
ima taip pasiutusiai šokinėti, kad tėvams įvaro didelę baimę. 
Nesivaržydamas pasiduoda aistroms. Nebodamas pavojų, lipa 
į svaiginančias aukštumas. 

Veltui tėvai meldžia savo sūnų prablaivėti ir žemėje, bet ne 
dausose, ieškoti sau laimės — 

Helena: Wie es uns krūnke, 
Wie du zerst6rest 
Das schėn errungene 
Mein, Dein und Sein... 


Faustas: „„In der Erde liegt die Schnellkrait, 
Die dich aufwarts trcibt; berihre mit der Zehe nur den Boden, 
Wie der Erdensohn Antūus bist du alsobald gestarkt. 


Bet Euphorionas neklauso ir dėl to, iš aukštumų krisdamas, už- 
simuša. Paskui save į mirusiųjų karalystę dar įtraukia ir ne- 
laimingą savo motiną. 

Euphorionas yra lordas Byronas. Tik jį vieną iš visų 5a- 
vo amžininkų Goethe pripažino sau lygiu ir jį mylėjo. Bet kar- 
tu jis matė ir jo silpnybes. Nepatiko jam jo — ir drauge viso ro- 
mantizmo — besaikiškumas ir nesusivaldymas. Užtat jį čia 
baudžia, nesigailėdamas ir paties savęs, nes ir jo sieloj 
glūdėjo palaidas titanizmas, beribis jutimas, chaotiškas genia- 
lumas, ne retai nepripažinęs jokių slenksčių ir jokių formų. 
Tačiau, nenorėdamas nugrimsti Sturm und Drango bangose, iš- 
tiesė savo rankas į išganingą Peloponeso krantą. Čia, Helenos pa- 
mokytas, jis nusikratė visokiu perdėjimu, išmoko vertinti protingą 
susilaikymą ir įgijo didelę subrendimo ir savęs apvaldymo jėgą, 
pasirengusią dar didesniems ž žygiams. Tačiau tų didžių laimėjimų 
jis nesulaukė, nes bandyti jungti iš esmės skirtingus elementus 
— tuščios pastangos. Kūrėjas, tai gerai suprasdamas, grąžina 
Heleną į mirusiųjų karalystę. 

Ketvirtas veiksmas 


Atsisveikinęs su grecizmu, kūrėjas drauge su Faustu da- 
kar tvirtai žengia į viešą ir praktiškąjį gyvenimą. Jame jau 
nebus jis pasyvus, kaip pirma, bet energingai griebsis darbo. 
Dėl to jau nebeklauso — jau ir šiaip beveik bejėgio — Mefi- 
stofelio, vis labiau bijančio netekti savo aukos ir dar kartą ban- 
dančio jį sugundyti „mahometonišku rojumi", t. y., žadėdamas 
įtaisyti jam net ištisą haremą — 3 


Ich sage Fraun: denn ein fiir aliema! 
Denk' ich die Schėnen im Plural. 


Bet tokie „smagumai“ Fausto jau nebevilioja — 


Geniessen macht gemein! 


Jis griebiasi darbo, naudingo kitiems — 


„„Dieser Erdenkreis 
Gewdhrt noch Raum zu grossen Taten... 
Die Tat ist alles, nichts der Ruhm. 


Tapti veiksmo žmogum jam duoda progą irstanti valstybė; 
mat, prieš imperatorių sukilo feodalai, išrinkdami sau naują 
valdovą. Mefistofelis, demoniškais gudrumais numalšinęs su- 
kilėlius, iš imperatoriaus laimi savo ponui žemės plotus pajū- 
ry. Faustas vyksta jų sausinti bei kolonizuoti — ir tokiu būdu 
dirba žmonijos gerovei, taip rasdamas pagaliau savo vietą pa- 
sauly ir suprasdamas savo tikrąjį pašaukimą. 


Penktas veiksmas 


Faustas be poilsio dirba ilgiausius metus: sausina jūros pa- 
krantę, apgyvendina ten žmones, kasa kanalus, įrengia uostus, 
užveda prekybą. Tame didžiame darbe padeda jam ir Mefisto, 
bet tik kaip tarnas, nes vadovybė jau senai perėjo į paties pono 
rankas. Daug kur nelabasis jam pakenkia. Sakysim, kai Faust- 
as prašo jį kitur perkelti vieną sodybą su jos savininkais, dviem 
kilniais senukais, Mefisto taip žiauriai juos užpuola, kad jie 
miršta. Ir dar kitokiais būdais teršia jis savo pono vardą, aki- 
plėšiškai skelbdama — 


Krieg, Handel und Piraterie 
Dreieinig sind sie, nicht zu trennen, 


ir ciniškai juokdamasis iš pasaulio teisinės santvarkos prieš 
visiškai teisingą, bet, deja, daugelio valdovų paneigiamą dėsnį: 
Iustitia est fundamentum regnorum, statydamas pragaro iš- 
mintį — 


Hat man Gewalt, so hat „man Recht. 

Iš tiesų, ne vienas, suviliotas tokių malonių gundymų, panau- 
doja savo jėgą ne teisei įsigalėti, bet piktam. Tiesa, tūlas val- 
dovas iš pradžių tuo sustiprindavo savo galybę, bet užtat pas- 
kui turėdavo atkentėti, nes Amžinoji Teisė, anksčiau ar vėliau, 
atstato moralinę tvarką. Tą pat dabar skaudžiai patiria ir 
Faustas, kuris, didybės manijos apimtas ir užslopinęs savo tei- 
sinę sąmonę, pasinaudodamas „kumščio teise", buvo išvaręs be- 
jėgius: jį užpuola skurdas, vargas, rūpesčiai ir kaltė. Nuo 
trijų pirmųjų dar šiaip taip atsigina, bet užtat kaltė įlenda ir 
pro storiausias sienas, užnuodindama paskutines jo dienas. Griauž- 
damasis gilinasi į savo vidų, peržvelgia savo gyvenimą; tai duo- 
da — kaip dar daugely vietų — pačiam Goethei progą charakte- 
rizuoti save ir savo gyvenimo būdą — 


Ich bin nur durch die Welt gerannt; 

Ein jed' Gelist ergriff ich bei den Haaren, 

Was nicht genigtu, liess ich fahren, 

Was mir entwischte, liess ich ziehn. 

Jeh habe nur begehrt' und nur vollbracht 

Und abermals gewiinscht und so mit Macht 

Mein Leben durchgestirmi; erst gross und mšchtig, 
Nun aber geht es weise, geht bedūchtig. 


Nors, senatvės spaudžiamas ir kaltės slegiamas, dabar su- 
lėtėja jo gyvenimo tempas, bet pasiryžimas dirbti nepalaužtas. 
Faustas tvirtai laikosi ant kojų ir tikisi šiame pasauly dar 
daug padaryti. jo darbuotei Mefistofelis jau nebeturi įtakos — 


Wenn Geisier [Mefisto ir p.] spuken, geh' er [Faustas] seinen Gang. 
Im Weiterschreiten find' er Gual und Glick, 
Er, unbefriedigt jeden Augenblick! 


Taigi nenuilstamai jis dirba ir toliau. Jo nesulaiko nė 
apakimas. Priešingai, nemokėdamas skirti nakties nuo dienos, 
dabar net naktį šaukia savo darbininkus prie naujo milžiniško 
užsimojimo — sausinti ligas ir mirtį skleidžiančias pelkes ir 
atkovotoje žemėje apgyvendinti milijonus žmonių. Šis gran- 
dioziškas planas Faustą-Goethe taip užburia, kad jis pagau- 
nančiu Schillerio etiškumu, patosu ir net jo žodžiais parodo 
paskutinę savo gyvenimo išmintį ir tikrą savo misijos prasmę, 
pasinaudodamas tam, tarsi, tiesiog iš Wilhelm Tell paskolinta 
viziją — 


Das ist der Weisheit leizter Schluss: 

Nur der verdient sich Freiheit wie das Leben, 
Der tžglich sie erobern muss.., 

Solch, ein Gewimmel mėcht' ich sehn, 

Aut freiem Grund mit freiem Volke stehn, 


Jausdamas šitokią laimę iš nepaliaujamo veikimo kitų labui, 
Faustas susižavėjęs ima džiūgauti, tardamas žodžius, kiek pri- 
menančius jo paktą su nelabuoju — 


Zum Augenblicke dirit' ich sagen: 

Verweile doch, du bist so schėn!... 

Im Vorgefihl von solchem hochen Giūck 
Geniess' ich jetzt den h6chsten Augenblick, 


Dėl šio išviršinio garsų panašumo su juo padaryta sutartimi Me- 
fistofelis tariasi laimėjęs iažybas ir turįs teisę savintis mirštan- 
čio Eausto sielą. Norėdamas žūt būt užsitikrinti sau auką, 
kviečiasi į talką dar ištisus demonų būrius. Bet viskas 
veltui: jiems pasipriešina angelai, vedą Fausto sielą į dangų. 

Tuo drama natūraliai baigiasi, ir kūrėjas čia būtų galėjęs 
padėti tašką. Bet Goethe įvairiais atžvilgiais tuo nepasiten- 
kina. Pradėjęs savo laiku kūrinį — grynai dėl meninių prie- 
žasčių — danguj, pasiryžo baigti taip pat dangiškose sferose, ta- 
čiau jau ne dėl estetinių išskaičiavimų, dėl formalios simetrijos 
ir taip pan, bet norėdamas dar kartą pabrėžti Faustą esant 
neatsitiktinį asmenį, o homo exemplaris, žmogų apskritai. Kaip 
Wanderjahre baigiasi naujos žmonių bendruomenės simboline 
kelione į naująjį pasaulį, taip Faustas turėjo baigtis taip pat 
persikėlimu į naująją sferą, tik jau kita prasme, būtent, į am- 
žinybę. Atspėti tą kelią poetui nebuvo lengva, nes Goethe-žmo- 
gus turėjo daug ką pamiršti, vesdamas savo karžygį į dangų, ku- 
riam vaizduoti Goethe-kūrėjas tinkamiausiomis laikė krikščio- 
nybės teikiamas formas. 

Apie motyvą, vertusį jomis naudotis, jis kartą taip pasisa- 
kė Eckermannui: „Manau, sutiksite, kad sunku buvo atvaiz- 
duoti galą, kur išganytoji siela keliama į aukštybes, ir kad aš, 
turėdamas reikalą su tokiais, už pojučius aukštesniais, sunkiai 
suprantamais dalykais, lengvai būčiau galėjęs paklysti..., jeigu 
savo poetinėms intencijoms, griežtai aprėžtoms krikščioniš- 
kai bažnytinėmis figūromis ir vaidiniais, nebūčiau davęs nau- 
dingai apribojančios formos ir tvirtumo." Tas argumentas, kaip 
matyti, yra labiau formalistiškas: katalikų Bažnyčia, kaip daug 
kam jau anksčiau, taip dabar ir Goethes vaizduotei davė kon- 
krečių formų. Bet čia drauge ir pripažįstama, kad šis visą žmo- 
niją apimąs kūrinys negali būti visiškai baigiamas be krikščio. 
niškų idejų. Į tą pusę orientavosi visa medžiaga ir tokio spren- 
dimo reikalavo pati problema. Krikščioniška pabaiga tad yra 
daugiau, negu tik meninis gestas, ar savotiškas režisūros triukas. 
kuriam tinkamai pravesti buvo apiplėšta ne tik zakristija, bet 
ir prezbiterija. Tai patvirtino dramos paskutinio akto charak. 
teris, kuris tiesiog misteriškas: 

Atsiveria dangus. Angelai džiūgaudami neša Fausto sie- 

lą į aukštybės, kur jis mokys jaunuolius. Iš ten skamba iš- 
ganymo balsai: 


Geretiet ist das edle Glied 

Der Geisterwelt vom Bėsen: 
„Wer immer strebend sich bemikt, 
Den kėnnen wir erlėsen.“ 


Iš tikro, Faustas siekė vis tolyn ir aukštyn ir todėl jis vertas iš- 
ganymo. Bet tam neužtenka vienų žmogaus pastangų, reikia 
ir Dievo malonės. Tai Goethe ne tik žino, bet dar nedvipras- 
miškai išpažįsta sakydamas — 


Und hat an ihm die Liebe gar 
Von oben teilgenommen, 
Begegnet ihm die selige Schar 
Mit herzlichem Willkommen. 


Simbolizuodamas tą „meilę iš aukštybių", kūrėjas įveda dar ir 
Šv. Panelę. Tai Mater gioriosa, pirmoj daly pasireiškusi kaip 
Mater dolorosa. Jai kviečiant atgailoti, prie jos artinasi trys 
buvusios nusidėjėlės: magna peccatrix (iš Luko VII, 36), mulier 
samaritana (iš Jono IV) ir Maria aegyptiaca (iš Acta Sanc- 
torum). Prie jų maldų prisideda ir Margareta, čia vadinama 
una poenitentium — ) 


Neige, neige, 

Du Ohnegleiche, 

Du Strahlenreiche, 

Dein Antlitz gnšdig meinem Glūck! 
Der frih Geliebte, 

Nicht mehr Getriūbte, 

Er kommt zurick. 


Mater gloriosa ragina ją keltis į aukštesnes sferas, o mylima. 
sis tada pats seksiąs paskui. Paskutinį žodį taria Chorus mys- 
ticus. Jame susijungę dangaus balsai nusako Fausto idejos 
esmę — 


Alles Vergingliche 
Ist nur ein Gleichnis; 
Das Unzulšngliche 
Hier wird's Ereignis; 
Das Unbeschreibliche, 
Hier ist's getan; 

Das Ewig-Weibliche 
Zieht uns hinan — 


t. y. visi mūsų gyvenimo patyrimai yra tik simbolis tos nepra- 
nykstančios esmės, kuri mūsų nustebintoms akims atsiskleis am- 
žinybėje. Goethe taip aiškino šias eilutes: „Tai, kas turi są- 

ryšį su amžinybe, žemiškame gyvenime mūsų akims išrodo kaip 
amžinas paveikslas ir simbolis" Toliau norima pasakyti, kad 
čia įvyksta išganymas, kuris tačiau nėra įmanomas be meilės iš 
aukšto, trumpai — be malonės. Jai įgyti šioje antroje dalyje 
tarpininkauja Das E wi g-Weibliche, t. y. Šv. Panelė, kuri stato- 
ma prieš erotinį Ewig-W eiblic he, sugundžiusį Faustą pirmoj 
daly. 

Goethe planavo dar įspūdingesnę pabaigą: pats Kristus 
turėjęs nužengti ir visoj savo galybėj, kaip pasaulio Teisėjas, 
teisti Faustą. Bet scena, primenanti didingą Michel Angelo 
paveikslą Sikstino koplyčioj, nebuvo sukurta. Iš esmės ji, nors 
nieko nebūtų pakeitusi, tačiau būtų dramatiškai galingai pabai- 
gusi vyksmą, kaip ir tiktų šiam grandioziškam kūriniui. O da- 
bartinė pabaiga yra lyg perdaug lyriška. 


Yra ir daugiau kritikos vertų vietų. Ir tai nenuostabu, nes 
veikalas išaugo tokiose keistose sąlygose, kad, ir kaip norė- 
damas, autorius jų negalejo išvengti. Prisiminkime tik, kad 
poetas, pradėdamas savo darbą, dar aiškiai nežinojo, kaip jį 
baigti, o baigdamas jau nebeatsiminė, kaip jį buvo pradėjęs ir 
ką jis savo kūriniu norėjo pasiekti. Tiesą sakant, tai ne vieno, 
o trijų kūrėjų veikalas, arba dar tiksliau—tai trijų poetų parašy- 
tos dramos. Vieną iš savo iiepsnojančios širdies išsviedė vulkaniš- 
kas įsimylėjėlis, antrą suplanavo dogmatiškas klasicistas, o trečią, 
pagaliau, lėtai brėžė susimąstęs senelis. Taigi, visai supran- 
tama, kad šie Fausto vardu pakrikštyti ir, iš viršaus žiūrint, šiaip 
taip suderinti veikalai visais atžvilgiais nevieningai: nei koncep- 
cijos, nei kompozicijos, nei fabulos, ir, pagaliau, nei stiliaus 
bei kalbos. Visus tuos trūkumus gerai jautė pats Goethe, 
savo daugialypį kūrini atestuodamas — 


Es hat wohl einen Anfiang, hat ein Ende, 
Allein ein Ganzes ist es nicht, 


Palikdami pabaigos žodį apie šiuos tris „Faustus“' kitai pro- 
gai, šį kartą pasitenkinsime padarę tik reikalingiausias pasta- 
bas dėl vad. antrosios dalies. 

Ši, nors jos koncepcija savy yra kiek vieningesnė, ta- 
čiau nėra visai ryški. Tai eina iš tų neaiškumų bei svyravimų, 
kuriuos pastebime autoriaus ideologijoje. Goethe aiškiai matė 
tik vieną viršūnę, būtent, tą, kurią paliko Olimpe, bet kitos, į 
kurią užlipo, pro savo miglotas mintis dar neįžiūrėjo. Visas tas 
netikrumas pasireiškė visokiais iškrypimais iš tik į galą aiškiau 
užbrėžtos bendros linijos. 

Kadangi poetas ideologinio sąmonėjimo keliu ilgus laiko- 
tarpius ėjo tik ant galų pirštų, tai sunku jo pėdsakus susekti 
ir fabuloje. fi labai nevieninga. Tik vietomis ryškiai iškyla, daž- 

niausiai vos atspėjama tame lėtai slenkančiame dramos veiks- 
me. Ar tat nuostabu, kad ir bendra antrosios dalies Ikompo- 
zicija lyg ir palaida? Ją apardė dar ir kitos priežastys. Bene 
svarbiausia čia bus tiesiog liguistiškas bemirštančio autoriaus 
troškimas, pasinaudojant šiąja paskutine proga, išsitarti apie 
viską, kas dar nebuvo pasakyta. 

Viena tų labai gausių neorganiškų įtarpų rūšis yra po- 
lemiškos vietos. Mat, Goethe, bijodamas šiaip atskirais raš- 
tais polemizuoti, vis dėlto neiškentė nesiginčijęs savo me- 
no kūriniais. Maža jų, kur visiškai būtų vengęs atsakyti į 
jam daromus priekaištus arba neužkabinęs sau nepatinkančių 
asmenų ar srovių. Ypačiai turtinga tokiais užpuolimais, atsikir- 
timais yra antra Fausto dalis, kur tai viešai, tai iš pasalų 
puolė gausius savo priešus. Šiandien daugumas tų polemiš- 
kų vietų nebeaktualios. Tačiau tai nesulaikė prisiekusių Goe- 
thes gynėjų tokias vietas laikyti tikrais maestro išminties dei- 
mančiukais. 

Dėl! šių ir daugybės kitų priežasčių mes tad nesistebime, 
rasdami ir žymių stiliaus trūkumų. Šis yra per daug apkrautas, 
kartais ne savo vietoje iškilmingas, per daug dažnai visokiomis 
abejonėmis ir simboliais taip aptamsintas, kad samojingasis Goe- 
thes simpatikas Vischeris tam senatvės stiliui pašiepti parašė 
dar ir trečią dalį, įvardintą Faust. Der Tragoedie dritter Teil. 
Treu im Geiste des zweiten Teils des Goethischen Faustes ge- 
dichtet von Deutobold Symbolizzetti Allegorowitsch Mysti- 
fizinski. 

Bet dar daugiau yra tų perlų, kuriais kūrinys išdailintas 
iki paskutinės eilutės. Jis meistriškai naudojasi pilna poezijos 
tonų skala, visais jos spalvų niuansais, senomis ir naujomis for- 
momis. Tik kalbos tempas kiek lėtesnis; ji iškilmingai plaukia 
banguodama, nešdama išminties iurtus. 

Bet ir visi tie ypatumai negalėjo paslėpti to fakto, kad įau 
susilpnėjus Goethes formavimo galia. Charakteriai ne tokie 
ryškūs, sielos procesus vaizduojant trūksta gamtoje pastebimo 
ir ankstyvesniuose kūriniuose pagauto nuoseklumo. Ir iš viso 
pats gyvenimas jau rečiau kalba tiesiog. Dažnai tikrovę atstoja 
ženklai, gausiai skolinti iš ložės simbolių. Jų, kaip pasisakė 
ir pats kūrėjas, tiek daug yra abiejose Fausto dalyse, kad dėl 
šios ir kitų, dar giliau siekiančių, priežasčių šį darbą kai kas 
net drįso pavadinti „masonų tragedija“. 

Baigiant šį skirsnelį, dar porą žodžių apie šį veikalą ap- 
skritai: 

Faustas yra žymiausias Goethes kūrinys. Kas jaunatvėje 
buvo jam Wertheris, tas dabar yra ši drama. Tuodu vardu: 
Goethe ir Faustas yra neatskiriamai susijungę ir mums primena 
vienas kitą. Tuo veikalu kūrėjas laimėjo sau ir savo tautai pa- 
stovia vietą pasaulinėj literatūroj. Kuone visi inteligentai ne 

tik stengiasi skaityti šį kūrinį originalia kalba, bet ir savo tau- 
toms plačiai naudotis verčia jį į savo kalbas. Prancūzai pir- 
mą dalį išsivertė daugiau kaip dvidešimt, anglai — net ketu- 
riasdešimt kartų. Retas kitas literatūros šedevras taip svetur 
paplitęs. Yra tautų, kur Faustas plačiau žinomas už Šv. Raš- 
tą. Ir nenuostabu, nes daug skaitytojų jį labiau vertina už 
Evangelijas. Žinant, kad dėl šių dienų ideologinio pakrikimo 
daugybė žmonių yra išsiilgę iš chaoso juos išvedančio vadovo, 
nesunku suprasti, kad Goethes Fauste ne vienas tariasi sura- 
dęs tikrąjį Mesiją. Taigi ne tik kad nesitenkinama kiekviena 
tinkama ir netinkama proga pagražinti savo kalbą šio kūrinio 
citatomis, bet dar formuojama pagal jį pasauližiūra ir net ima- 
mas Faustas sau gyvenime pavyzdžiu. Iš to būna ir nemaža 
žalos, nors be bendros teisingos krypties, aiškėjančios tik tra- 
gedijos antroj Ualy — bet kas ją skaito? — yra joje ir šiaip 
kai kurių, tačiau ne taip lengvai pastebimų, krikščioniškų ver- 
tybių. Goethe iškelia daug gilių problemų, bet maža jų tik- 
rai išsprendžia. Daugiausia pasitenkina jas palietęs ir visais 
sau įgimtais gabumais, labai nesivaržydamas, išdailinęs jų su- 
keltus jausmus. Juo didesnis Fausto poetiškumas, juo atsargiau 
reikia vertinti jo (Fausto) ideologinę pusę. 

Bet kaip ir bebūtų — jame sutinkame daugybę ir kilnių 
minčių bei tokią gausybę poetinių perlų ir gaivinančio sąmo- 
jaus, tiek daug tikrai psichologiškai vaizduojamų charakterių, 
kad tik dėl šio vieno kūrinio Goethe gali sau taikyti žodžius, sa- 
komus apie savo karžygį, būtent: 


Es kann die Spur von meinen Erdetagen 
Nicht in Aeonen untergehn, 


Saulėlydis 


Der Mensch erfšhrt, er sei auch, wer er mag, 
Ein letztes Glick und einen letzten Tagl... 


„šitos eilės Goethei, pabaigusiam savo brangiausią kūrinį, 
dažnai pereidavo per jo galvą. Tačiau, tos vis įkyriai len. 
dančios mintys apie mirtį ir pomirtinį gyvenimą netrukdė 
jam veikti žemėje, juk ne veltui jis didžiame savo veikale yra 
parašęs — 


Er stehe est und sehe hier sich um; 
Dem Tichtigen ist diese Welt nicht stumm, 
Was braucht er in die Ewigkeit zu schweifen! 


Dėl to ir senatvėje rankų nenulcido. Priešingai. kaip anksčiau, 
taip ir dabar domėjosi šimtu dalykų ir dirbo be paliovos, norėda- 
mas apmalšinti savo nepasotinamą darbo apetitą ir kaip nors 

užpildyti tą tuštumą, kuri darėsi aplink jį; mat, mirtis siautė 
Ee pasigailėjimo -— 

„Jo imperatorius“ Napoleonas jau prieš dešimtį metų buvo 
miręs, jo „vasalo“ Byrono meteoras dar 1824 m. buvo užgesęs, 
o kartu su juo kūręs Scottas nuo :830 metų išsisėmęs. Vienas 
po kito „buvo pasišalinę iš mūsų tarpo“ ir filosofai: Kantas dar 
1804 m., dešimčiai metų praėjus, — Fichtė, o 1831 m. ir He- 
gelis. Iš kūrėjų klasicistų Goethe jau seniai liko vienas, nes 
1804 m. buvo atsisveikinęs su pasauliu Herderis, :805 m.—-Schil- 
leris ir 1813 m. — Wielandas. Jis matė nusileidžiant ir dau- 
gumą romantikų žvaigždžių, kurias kadaise dar tekančias buvo 
pasveikinęs: 1801 m. užgeso Novalis, 1811 m. nusišovė Kleistas, 
1822 m. iškeliavo į amžinybę Hoffmannas, metais vėliau — Za- 
charijas Werneris. Ir pats jų vadas Friedrichas Schiegelis 
1829 m. paliko savuosius. “ 

Tik vienas Weimaro viešpats, lyg ramus polius reiškinių 
sūkury, tarsi, įvykių nmeliečiamas ir laiko nesendinamas, li- 
ko nepajudintas, apdovanotas retai tvirtu ir gražiu kūnu, kurį 
nuolat gaivino ir palaikė nepalaužiamas pasiryžimas tarti pa- 
sauliui paskutinį žodį. 

Tai jam buvo nelengva padaryti, nes juodoji viešnia ardė ir jo 
santykius su savo mecenatais ir dvariškiais, ligšiol užtikrinu- 
siais jam patogų gyvenimą: 1827 m. pro jo namus traukė į ka- 
pus ponia von Stein, po metų — „išvyko“ hercogas, o dar po 
pusantrų — ir hercogienė. 

Kol mirtis dar vengė jo paties namų ir kvietė kitus, nors 
jam ir labai artimus, žmones, Goethe šiaip taip grąžindavo sau, 
tiesa, jau sunkiai beišlaikomą, pusiausvyrą. Bet kai giltinė 
ėmė kirsti ir jo giminės šaknis, t. y., kai 1830 m. rudenį išgrobė 
vienintelį sūnų, jo gyvybės nervas liko mirtinai sužalotas. 

Augustas jau seniai sau kasė duobę, nes girtybė, gašlumas 
bei biaurūs jų padariniai dar iš jaunatvės dienų buvo jį sude- 
moralizavę ir susilpninę. Jis po nuotykių pilnos kelionės, ku- 
rioje Eckermannas, jo palydovas, neiškentęs turėjo nuo jo 
atsiskirti, mirė Romoje i: buvo palaidotas prie Cestijaus pi- 
ramidės, t. y. ten pat, kur kadaise pats tėvas norėjo atsilsėti. 

— „Aš sau pačiam atrodau kaip mytas, likdamas taip vienų 
vienas“. Ir iš tikrųjų, jis legenda iš neatmenamų laikų. 

Exeunt omnes. "Tuščioje scenoje pasilieka vienas Jonas 
Wolfgangas Goethe. 

Po šio skaudžiausio smūgio, koks tik galėjo ji ištikti, nu- 
siraminti bei užsimiršti bandė darbe. „Aš turiu smarkiai dirb- 
ti, kad išsilaikyčiau" — vis kartodavo. Tiesiog liguistišku uolu- 
mu išvertė, išjaukė visus stalčius ir, ką tik rado, mažai tesijo- 
damas, sukišo į dar nebaigtus kūrinius. 

Taip užsidaręs sau dirbinėdamas, kiek prasklaidė visokias 
jį kamuojančias juodas mintis, nors visai jomis nusikratyti jau 

nebepajėgė. Mat, jas kaskart sustiprindavo tarp kitko nepa- 
lankus jam jo tautiečių nusistatymas. Jau romantikai savo lai- 
ku buvo drįsę paabejoti jo krypties tikrumu, o dar radikalesnes 
išvadas padarė juos pavadavęs poetų ir šiaip kultūrininkų būrys, 
pasivadinęs Das junge Deutschland. Šis, tarp kitko smarkiai 
propaguodamas Prancūzų revoliucijos idėjas, neišvengiamai įė- 
jo į konfliktą su konservatyviu Weimaro Ekscelencija, kurį 
juo stipriau puolė, juo labiau nujautė besiartinant liūto galą. 
Fanatiškiausiai jį persekiojo kitas frankfurtietis — žydas Liud- 
vikas B6ėrne. „Nuo pirmo savo jautrumo atbudimo“, taip karš- 
čiuojasi jis, „aš nekenčiau jo ir, vos tik pakirdus mano mąs. 
tymui, aš supratau, kodėl“. Trokštančius progresuoti jis ragino 
peršokti Goethes lavoną pabrėždamas, kad šis masėms nieko ne- 
reiškia. 

Šios pastabos antra dalis nebuvo be tiesos, nes tarp jo di- 
dybės ir platesnės visuomenės ryšių kaip ir nebuvo. Nors jis ir 
daugelio buvo laikomas kultūros autoritetu, bet, esant jo sos- 
tui už devynių kalnų, jo veikalai kaip ir nebuvo skaitomi. 
Goethe šią savo splendid isolation skaudžiai atjautė. "Tai ro- 
do jo žodžiai, pasakyti 1828 m. Eckermannui: „Mano raštai 
negali pasidaryti populiarūs... jie parašyti ne masėms, o tik 
atskiriems asmenims, ieškantiems ir siekiantiems ko nors pa- 
našaus ir einantiems ta pačia kryptimi, kaip ir aš/' Panašiai 
buvo su dramomis. Net ir jo šedevrai, kaip Ifigenija ir Tasso, 
jo rezidencijoje vos per tris metus kartą tebuvo statomi, nes 
nebuvo nei kam' vaidinti, nei kam klausytis. 


Taip Goethe buvo vienas. Toks neįvertinimas jį taip 
suerzino, kad net sugalvojo vienu smarkių veikalu išlieti visą 
savo tulžį. „Aš norėčiau“, taip prisipažino jis Falkui, „parašyti 
tokį kūrinį, — tik bijau, kad nebūčiau tam reikalui jau per se- 
nas, — kuris be paliovos pykintų vokiečius per penkiasdešimt 
ar šimtą metų ir užtrauktų ant mano galvos visus jų perkūnus 
ir prakeikimus. Iš tikrųjų sakau jums, tai suteiktų man daug 
smagumo. Bet tokiai sustingusiai tautai išjudinti reikėtų tik- 
ro šedevro!" 


Vis laukdamas, kada pagaliau supras jį tautiečiai, ir vis ne- 
sulaukdamas, jis kaskart labiau kreipė savo akis i užsienį — į 
prancūzus, anglus, slavus. Tačiau tai darė ne tik iš piktumo, 
bet ir jausdamas tikrą reikalą, nes vis labiau įsitikino, kad vi- 
sų tautų kūrybinis darbas sudaro vieną vienetą, visur prabyląs 
tas pats žmonijos genijus. „Poezija“, sako jis, „yra bendras 
žmonijos turtas, pasireiškiąs visur ir visais laikais, šimtais ir 
tūkstančiais žmonių... Aš dėl to mielai teiraujuosi svetimose 
tautose ir kiekvienam patariu tą pat daryti. Tautinė literatūra 
šiandie maža reiškia, dabar atėjo pasaulinės literatūros gady- 
nė../' Šiais žodžiais jis beveik pirmutinis nuo vidurinių amžių 


— 224 — 


pabaigos, kada kiekviena tauta buvo pasukus savais keliais, pa- 
ragino susekti bendruosius kūrybos bruožus. 

Šita misija jam juo geriau sekasi, kad romantikai jau iš se- 
niau jai buvo parengę kelią. Sprogdindami siaurą klasicistų li- 
teratūrinį horizontą, jie vedė ne tik į savo tautos praeities tur- 
tus, į vidurinius amžius, net į šiaip visų neigiamai vertinamąjį 
baroką, bet dar į užsienius — Ispanus ir Indus, Anglus ir Per- 
sus, Portugalus ir Škotus, ir taip be galo praplėtė bei pratur- 
tino europiečio sielą. Į ją prabildamas, Weimaro galiūnas ga- 
lėjo laukti malonesnio aido. 

Jo žvilgsnis pirmiausia nukrypo į prancūzus. Ten Goe- 
the nebuvo svetimas, nes ponia de Stael savo veikalu De P Alle- 
magne jau nemažai buvo įį išgarsinusi. Jis jaunųjų buvo ten 
taip aukštai vertinamas, jog Paryžiaus akademijos direktorius 
1824 m. tiesiog užsirūstino, kad ši „nauja sekta“ už Wertheri, 
ir apskritai Goethe, lengva širdimi aukojanti net Racine'o Phėdre 
ir Iphigėnie. Tais jaunesniaisiais, kurie buvo ne kas kita, 
kaip romantikai, vokiečių literatūros patriarchas smalsiai do- 
mėjosi. Jų organą Le Globe, sakysim, uoliai ir atidžiai skaitė, 
o Merimėe vadino ein ganzer Kerl. Jo palankumą laimėjo ir 
Victor Hugo, nors jam ir nepatiko jo per greita ir per gausi pro- 
dukcija — „Jeigu jis nori ilgai gyventi žmonijoje, turi mažiau 
rašyti, o daugiau dirbti“! Pats, atsidėkodamas už teigiamą jo 
įvertinimą, savo recenzentus, kaip: Sainte-Beuve, Thiers, Gui- 
zot, Cousin, Villemain ir kt, gyrė savo tautiečiams. 

Rodos, dar didesniu pamėgimu kalbėdavo apie italų litera- 
tūrą, kur gražiausiai buvo pražydęs romanistas Manzoni. Ga- 
vęs vieną jo romaną, pripažįsta, kad „Manzonio talentas čia... 
siekiąs tokį aukštumą, jog vargu ar kas galės su juo susilyginti". 
Girdamas šį italą, jis pripažįsta katalikų tikėjimą, kurį išpaži- 
no I promessi sposi autorius, kūrėjui daug padėjus, aprūpinant 
ji poetiniais siužetais ir pan. 

Ne mažiau Goethe vertino ir ispaną Calderoną. Dar anks- 
čiau jis buvo viešai skaitęs dvaro publikai jo Ištvermingąji 
Princą ir I804 m, pagyręs jį, tvirtindamas Schilleriui, „jei visa 
pasaulio poezija žūtų, ją būtų galima vėl atstatyti iš šito kū- 
rinio“! Lygiai taip pat jį žavėjo ir jo scenos gabumai, nes šio 
ispano dramose jis neranda „nė vieno bruožo, kuris nebūtų pri- 
taikytas siekiamam efektui.  Calderonas yra tas genijus, ku- 
ris drauge turi ir daugiausia proto.“ 

Į Angliją jį labiausiai traukia lordas Byronas. Tame Goe- 
the, stebėdamasis jo baisiais nuotykiais ir vulkaniškais kūrybos 
išsiveržimais, randa savo paties demoniškumą. Išvydęs nelai- 
mingajame anglų poete save patį, — tik be tų pančių, kuriais 
jis pats mėgindavo varžyti savo vulkanišką prigimtį, — įtemp- 
tai sekė šiurpų šio meteo:0 kelią. Visus jo blykstelėjimus su- 
tinka nepaprastai palankiai. Džiaugiasi, užtikęs Manfrede sa- 


„Weimaro mytas“ 

vojo Fausto pėdsakus. Itin brangus jam Sardanapalio dedi- 
kavimas, kur anglų romantikas vokiečių klasicistą ne be egzal- 
tacijos garsino, kaip „jau per penkiasdešimt metų neginčijamą 
Europos literatūros kunigaikštį“, pažadėdama: „savo suvere- 
nui'', kaip ištikimas „literatūrinis vasalas“, ir toliau tarnauti. Už 
tokį atsidavimą ne mažiau, kaip už jo talentą, Goethe savo poe- 
zijos feodalą pripažino vieninteliu savęs vertu amžininku, už- 
sitarnavusiu net Fauste būt įamžinamu. 

Domino jį ir Waltheris Scottas, šis „turtingiausias, mit- 
riausias, garsiausias savo šimtmečio pasakotojas“, iš kurio, 
kaip ir iš Manzonio, būtų galėjęs jis pasimokyti jam trūksta- 
mos romano technikos ir sugebėjimo rasti istorijoje poetiškų 
temų. 

Su kitu garsiu anglu, Carlyle'u, net pradėjo susirašinėti. 
Šis, manydamas kūrėją iš Wertherio ateizmo perėjus į krikš- 
čionišką tikėjimą, kurį jis pats atsidėjęs skelbė, sušuko savo 
tautiečiams: „Uždenkite Byroną, atskleiskite Goethe!“ 

Weimaro senelio akys nuklydo ir į artimesniuosius rytus, 
ligšiol pasilikusius už Vakarų Europos literatūros horizonto. 
Du kartu — 1821 ir 1827 m. — jį aplankė rusų poetas Žukovski, 
ir, kitais atvejais, dar visa eilė rusų bei lenkų kūrėjų. 
O 1829 m. — kaip jau matėm — atvyko Mickevičius, su kuriuo 
Goethe tarp kitko kalbėjosi apie liaudies kūrybą. 

Iš tikro, jam rūpėjo ne tik vad. meninė, bet ir ši liaudies 
kuriama poezija; juk ir ji yra tikra dievo-gamtos manifesta- 
cija. Ji buvo jau ir anksčiau jam žinoma, o, ją vertindamas, ir 
toliau sekė jos pėdsakais. „Mano ankstyvesnė predilekcija", pa- 
sisakė jis, „nesumažėjo — vėliau, priešingai, ji dar labiau buvo 
sustiprinta gausių pranešimų, gautų iš visur." Jų ypač daug 
susilaukė iš įvairių rytų tautų. Apie lietuvių daineles buvo 
girdėjęs is Herderio ir kitų; su lenkų literatūra jį supažindi- 
no anglo Sir John Bowringo rinkinys Specimens of the 
Polish Poets, o apie rusus sužinojo iš Nikalojaus Borchard- 
to. Apie viską buvo geriausios nuomonės. Tai matyti iš 
jo atsakymo pastarajam: „Kad ir mes, vakariečiai, jau nebe 
pirmą kartą, būtent, jau ir per poną Bowringą susipažįstame su 
jūsų poetų ypatybėmis... bet vis dėlto man buvo kiek nelauk- 
ta... užtikti tolimuose rytuose tuos taip švelnius, taip gilius 
jausmus, už kuriuos ir nuo tūkstančių metų augančiose vakarų 
šalyse vargiai būtų galima rasti gražesnius ir malonesnius.' 

Ar, taip sakydamas, Goethe jau turėjo rankose 1825 m, Ka- 
raliaučiuj išleistas Rėzos lietuviškas daineles, ar bent atsiminė 
keleriais metais prieš tai to paties Rėzos jam atsiųstą rankraščių 
rinkinį, tikrai nežinia, bet aišku, kad maždaug tuo metu jis 
iš naujo buvo tomis dainelėmis susidomėjęs. Be kitko, tai ma- 
tyti ir iš koncerto, įvykusio 1827 m. sausio 12 d. vakare jo na- 
muose. "Ta proga viena artistė padainavo kelias daineles iš 

Goethes Fischerin, o jų tarpe buvo žinomasis Erlkėnig ir iš 
lietuvių paskolinta Ich hab's gesagt der guten Mutter. Jos 
kompozicija visiems patiko. "Taip, praneša Eckermannas, ku- 
1is, kaip ir kiti susirinkusieji, sakysim, krašto general-superin- 
tendentas (t. y. protestantų vyskupas), tą vakarą pirmą kartą 
gavo progą susitikti su lietuvių liaudimi. „Šita kompozicija“, 
— taip tvirtino visi — „išrodo taip suderinta, kad niekas nega- 
lėtų jos geresnės įsivaizduoti. Pats Goethe labai buvo paten- 


kintas.“ 

Pats gėrėjęsis, nori, kad ir kiti jomis džiaugtųsi. "Todėl 
recenzuoja Rėzos dainų rinkinį. Lietuvių kūrybai tai džiaugs- 
mingas momentas. Ji paprasta, tik sau dainuota, be pretenzi- 
jų ir ambicijos, naiviu nesudėtingumu sužavėjo pasaulio litera- 
tūros įžymybes ir dar tuos, iš kurių tokio užsidegimo kuo ma- 
žiausia galima buvo laukti, būtent, klasicistus. Ji pati, baigšti 
ir nusižeminusi, dabar prabyla į pasaulį skambiu „literatūros 
kunigaikščio“ balsu. Ta tik kartą per šimtmečius pasitaikančia 
proga pasisakydama ne tik apie save, bet ir apie savo tau- 
tą, kuri, jau Kanto kartą trumpai paminėta, nuo šiol bus žino- 
ma visur, kur tik skamba Goethes vardas. O kur jis nėra gar- 
sus! "Tai buvo didinga lietuvių tautos valanda, bet, deja, drau- 
ge ir skausminga, nes, vakariečiams skelbiant jos garbę, rytiečiai 
kirto jai barbariškus smūgius. 

Iš šio mums didžios vertės dokumento paduodame čia ke- 
letą svarbesnių vietų: 

„Šiuo rinkiniu antrą kartą išpildytas vienas iš mano troškimų. 
Jau Herderis labai mėgo latviškas [3ic] dainas; į mano nedidelę dramą 
Die Fischerin pakliuvo keli jo vertimai, Be to, jau nuo daug metų guli 
pas mane didelis rinkinys [Rėzos anksčiau atsiųstas rankraštis?] 
tokių gerai suvokietintų eilių... 

„Šituo tomu gauname lietuviškų dainų rinkinį, su nedaugeliu pa- 
statų savotiškumams, pažymėtiniems išsireiškimams paaiškinti, Pridė- 
lame nagrinėjime rinkėjas duoda pageidaujamų žinių apie turinį ir 
ritmą; jis taip pat teikia pastabų apie tą literatūrą ir apskritai... išsi- 
reiškia apie tą kūrybos rūšį... 

„Vertimas ir pridėtos pastabos su nagrinėjimais yra vertingi; bei 
visam tam būtų buvus suteikta daug didesnė vertė, jeigu dainos būtų 
suskirstytos pagal savo išvidinę giminystę: nuo verpėjų ir audėjų per 
tai, kas yra natūralu ir fantastiška, ligi karo... Sekdamos viena po ki- 
tos, kaip, pav., dabar, jos išblaško jausmą ir fantaziją ir pagaliau su- 
naikina abu, nes visoki jausmai gale vis tiek nori susivienyti, 

„Kaip nuostabų dalyką galima būtų pastebėti tai, kad tikrosios 
gyvenimo pradžios, tėvų santykių su vaikais, čia visai trūksta, ir... mer- 
gaitės, ką tik pasirodžiusios, jau nori ištekėti, berniukai — sėsti ant 
žirgo... 

[Šias daineles] aš norėčiau pavadinti būsenos S B nes 
jos išreiškia jausmus tam tikroj aiškioj būsenoj, jose neveikia nei 
nepriklausomi įausmai, nei laisva vaizduotė; anieji elegiškai skrajoja 
aukščiau siauriausios erdvės. 

„„„ i šias dainas reikia žiūrėti kaip į betarpiškai išėjusias iš 
liaudies, kuri gamtai, taigi, ir poezijai, yra daug artimesnė, nekaip iš- 
lavintasis pasaulis...“ 

Lietuvių liaudies dainelės paskatino Goethe dar pareikšti 
svarbią mintį, būtent: 

„Ramiai pasvarsčius, man dažnai pasirodo labai nuostabu, kad 
liaudies dainomis taip labai stebimasi ir jos taip aukštai vertinamos. 
Yra tik viena poezija, būtent, tikra, teisinga. Visa kita yra tik 
priartėjimas [prie jos]... Poetinis talentas duotas lygiai taip pat ūki- 
ninkui, kaip ir riteriui; visa priklauso tik nuo to, ar žmogus pagauna 
savo būseną ir ją tinkamai apveldo. Čia paprasčiausi atsitikimai slepia 
savy didžiausias ypatybes“. 


Tačiau, kad ir aukštai vertino tokias dainas, Goethe pa- 
reiškia ir savo rezervų. Jų yra ne vienas jo raštuose. Dar 1823 
m., sakysim, jis kritikuoja, kad „visos tikros liaudies dainos api- 
ma tam tikrą siaurą ratą, kuriame užsidariusios nuolat karto- 
jasi. Tokiu būdu, kalbėdamos tik apie vieną ir tą patį aprėžtą 
dalyką, jos, masėmis paimtos, darosi monotoniškos"“. O 1828 
m. spalių 3 d., slegiant rudens rūkams, joms jis dar mažiau pa- 
lankus: „Iš tamsių senųjų vokiečių laikų mes lygiai tiek pat 
maža galime pelnyti, kaip ir iš serbų dainų ir panašių barbariš- 
kų liaudies poezijų. Tiesa, skaitoma ir domimasi jomis kurį 
laiką, tačiau tik tam, kad pasinaudoję padėtume jas į šalį. Žmo- 
gus ir šiaip pakankamai temdomas aistrų ir likimo, todėl jam 
nebereikia šių debesų iš kažin kokios barbariškos praeities; 
jis nori aiškumo bei giedrumo iš tokių meno bei literatūros 
epochų, kuriomis dideli žmonės įsigijo tobulą išsilavinimą.“ 

Nors ir platūs šie, visą kultūringą pasaulį apimą, horizon- 
tai, tačiau jie vis dar per siauri Goethes veržimuisi. Jis, įpra- 
tęs siekti esmės, juo toliau, juo labiau suprato, kad tik platesni 
už žemės aspektai atskleidžia tikrą dalykų esmę bei prasmę, ir 
dėl to vis silpniau priešinosi savo už gamtos kosmo lekian- 
čioms mintims. Kaip mes žinome, anksčiau jų visaip kratėsi. 
Sakysim, kartais visai aiškiai išsitardavo, „kad žmogus nėra gi- 
męs pasaulio problemoms spręsti, — jo uždavinys yra susekti 
jųjų pradžią, o toliau jis turi laikytis ribose to, kas gali- 
ma suvokti“. Kitą kartą tiesiog pašiepė „metafizikus“: Užsi- 
imti idejomis apie amžinybę tai tik aukštesnių luomų darbas, o 
ypačiai, neturinčių ko veikti, moterų. Bet tikras žmogus, ku- 
ris trokšta jau šioje žemėje kuo nors tinkamesniu būti, ir dėl 
to kasdien turi siekti, veikti ir kovoti, nesirūpina būsimuoju pa- 
sauliu..." Šitaip nusistatęs, ir nukreipė savo Fausto akis į šį 
pasauli tardamas — 


Nach driūben ist die Aussicht uns verrannt; 
Tor, wer dorthin die Augen blinzelnd richtet, 
Sich iber Wolken seinesgleichen dichtet! 


Tačiau, nors jis ir kažin kaip būtų išsisukinėjęs, mintys 
apie Dievą ir dangų, amžinybę ir sielos neramumą jau ne- 
davė jam ramybės. Jas svarstė jaunas ir senas būdamas, vienas 


— 228 — 


ir su kitais, nes jis manė, kad „netikėjimas — tai silpnų, siaura- 
pročių, atgal einančių, tik savimi besirūpinančių žmonių žymė" 
nors tą savo rūpinimąsi ir stengdavosi kiek nuslėpti nuo kitų 
akių. Į lemiančią senatvę tačiau jis vis atviriau ir drąsiau 
išsitardavo tokiomis problemomis. Tam tikrais atvejais jos 
tiesiog virto vyraujančiais gyvenimo ir kūrybos klausimais, dėl 
to bus pravartu šioje vietoje kiek platėliau apie juos išsitarti: 

Goethe iš prigimties buvo tikįs žmogus. Tai tarp kitko 
matyt dar iš 1771 m. Shakespeare'o garbei pasakytos kalbos, ku- 
rioje pabrėžė, kad kilniausias mūsų jausmas — „tai viltis egzis- 
tuoti dar ir tuomet, kai išrodo likimą grąžinus mus į nebuvimą. 
Šitas gyvenimas mūsų sielai perdaug trumpas. 

Tiesa, vėliau, antikės paveiktas, ne tik vaabejojo amžinybe, 
bet dar pradėjo ją neigti. Sakysim, 1789 m. grafui Stolbergui 
nedviprasmiškai pareiškė, išpažįstąs Lukrecijaus mokslą, pa- 
sisakantį prieš sielos nemirtingumą, pridurdamas dar, „visas 
savo pretenzijas įterpiąs į šio gyvenimo ratą“. Nepasitenkin- 
damas tokiais pareiškimais, dar ir piktai kovojo su pozityvaus ti- 
kėjimo, ypač krikščionybės, atstovais. Tačiau po kiek laiko, 
iššaudęs vilyčias, sugrįžo į pirmykštį savo tikėjimą, skelbdamas 
jį savo Zahme Xenien šitokiomis eilėmis — 


„Du hast Unsterblichkeit im Sinn; 
Kannst du uns deine Griinde nennen?" 
„Gar woh!! Der Hauptgrund liegt darin, 
Dass wir sie nicht entbehren k6nnen.“ 


Tai patvirtindamas kancleriui Miilleriui, jis kartą taip pasakė: 
„Žmogus, nors ir labai traukia jį į save žemė savo tūkstančių 
tūkstančiais reiškinių, vis dėlto, tirdamas ir ilgėdamasis, kelia 
savo žvilgsnį į viršum jo neišmatuojamais plotais susiskliau- 
tusį dangų, nes jis aiškiai ir giliai jaučiasi esas dvasinės kara- 
lystės pilietis. Tikėjimo jąja mes neįstengiame nei atmesti, nei 
nusikratyti. Šiame nujautime glūdi amžino siekimo nežinomo 
tikslo paslaptis, lyg koks mūsų tyrimo ir mąstymo akstinas". 

Kartu su amžinybe Goethe teigė ir sielos dvasiškumą ir iš 
to einantį jos nemarumą. "Tai aiškėja tarp kitko iš jo žodžių, 
pasakytų dar Wielando laidojimo dieną Falkui: „Niekad ir jo- 
kiais atvejais negali būti gamtoje kalbos apie tai, kad galėtų 
žūti tokios kilnios sielos jėgos... Tolesnis kiekvieno mūsų sielos 
egzistavimas po mirties visiškai neprieštarauja tiems ilgame- 
čiams patyrimams, padarytiems stebint man gamtoj mūsų pačių 
ir visas kitas būtybes; priešingai, jie tik dar tvirčiau tai įrodo." 

Jis ne tik pripažįsta sielos nemirtingumą, bet dar ir su 
pamėgimu bando suvokti jos esmę, tuo įsileisdamas net į speku- 
liacijas. Į jas sugundė iš Aristotelio pasiskolintos pažiūros apie 
entelechiją, arba, leibniciškai tariant, monadą. Ja stagirie- 
tis suprato savy atbaigos būtybės veikimą. Siela yra pir- 

ma organizmo entelechija. Šią sąvoką perėmė 'š Aristotelio ir 
Leibnizas, pakeisdamas jos pavadinimą monada. Iš šito šaltinio 
sėmė ir Goethe, vadindamas šiuo terminu nesunaikinamą, amžinai 
veikiančią atskiros sielos jėgą. Pasinaudodamas šia sąvoka, jis 
tvirtina, kad žmogaus mirties momentu svarbiausioji monada ne- 
mirštanti, O tik atleidžianti nuo priedermių kitas, mažiau reikš- 
mingas, a kurios, kaip ir pati vyriausioji jų sesuo, su- 
darančios tuo pačiu akimirksniu naujas kombinacijas, veikian- 
čias toliau — „Negali būti nė kalbos apie jų žuvimą.? „Aš esu 
tikras, kad aš... jau tūkstantį kartų buvau ir tikiuos dar tūk- 
stanti kartų sugrįžti.“ 

Dar viena Goethes labai pamėgta pažiūra apie sielą yra to- 
ji, kad monados esančios nevienodai amžinos. „Aš neabejoju“, 
užtikrina jis Eckermannui, „dėl tolesnio mūsų egzistavimo..., 


tačiau mes nėsame lygiai nemirtingi... Tikra nemirtingumą 
galima, pasak Goethes, „įsigyti tik savo nuopelnais ir ištiki- 
mybe“. Jo pobūdį nustatąs Dievas — „o kiek daug arba kiek 


maža šios asmenybės... užsitarnauta toliau egzistuoti, tai kitas 
klausimas, tai punktas, kurio tvarkymą turime palikti Dievui.“ 
Savo prigimties galiomis Goethe nori išsiaiškinti dar vieną 
reikšmingą problemą, būtent: sielos veikimą amžinybėje. Pats 
būdamas perdėm veiklus, negali įsivaizduoti amžiną gyvenimą 
esant tik ramybės ir neveikimo padėjimu. Kadangi jo įsitiki- 
nimas apie Žmogaus amžinumą išėjo iš veiklumo sąvokos — „nes, 
jeigu aš iki savo gyvenimo pabaigos be poilsio dirbu, tai gamta 
yra įpareigota suteikti man kitą buvimo formą, kai dabartinė 
nebepajėgia toliau išlaikyti mano dvasios“, — būtinai mano, 
kad ir amžinajame gyvenime jis turi veikti. Dėl to jis prasitarė: 
„Aš nežinočiau, ką daryti su amžina laime, jei ji nestatytų man 
naujų uždavinių ir neduotų progos nugalėti naujų sunkumų“. 
Kaip matyti, Goethes pažiūrose nemaža katalikų Bažny- 

čios mokslo elementų. Čia paminėtuosius galima būtų papil- 
dyti dar kitais. Sakysime, suprato, kad žmogus vien tik savo 
jėgomis negali būti išganytas — jam reikalinga dar Dievo pa- 
zalba. Tokia tad prasmė šių Fausto antros dalies pabaigos 
eilių — 

Und hat an ihm die Liebe gar 

Von oben teilgenommen, 

Begegnet ihm die sel'ge Schar 

Mit herziichem Willkommen. 


Tai poetas dar pats patvirtino metais prieš savo mirtį, Ecker- 
mannui taip aiškindamas: „Šiose eilėse slepiasi Fausto išgel- 
bėjimo paslaptis: pats veikėjas kaskart vis kilniau ir tyriau dir- 
ba, o iš viršaus pastebime ateinant jam į pagalbą amžiną meilę. 
Šita mintis visiškai sutinka su mūsų religinėmis pažiūromis, tvir- 
tinančiomis, kad vien savo jėgomis mes negalime būti išgelbėti, 

nes tam reikia dar padedančios Dievo malonės." Prie katalikiš- 
kų elementų galime dar priskirti tikėjimą Apvaizda ir dar ke- 
lias kitas mintis. 

Neneigiamas faktas, kad į senatvę vis labiau tirštėjanti kata- 
likiškai nuspalvinta reliziškoji atmosfera aplink Goethe su- 
gundė ne vieną tyrinėtoją laikyti Weimaro dvasios milžiną ar- 
tėjant prie katalikybės arba bent kaskart aiškiau atskleidžiant 
savo sielos katalikišką struktūrą. 

"Taip, rodos, manė ir grafo Stolbergo sesuo Augusta, kuriai 
jaunasis Woligangas savo laiku siųsdavo meilės epistulas. To- 
dėl, būdama tikinti katalikė, panašiai, kaip ir pirmiau grafienė 
von Gallitzin, tikėjosi palankaus atsakymo į tokį savo nuošir- 
dų kvietimą: „Ak, aš prašau Jus, maldauju, mielasai Goethe, 
palikti visa tai, kas pasaulyje... žemiška, negera ir nukreipti 
savo žvilgsnį ir širdį į tai, kas amžina..." Kaip atsakymą į ši- 
tą maldavimą, grafaitė gavo iš Weimaro mandagų laišką, kur 
tarp kitko skaitome: „Per visą savo gyvenimą..,, nepaisydamas 
visokių žemiškų užsiėmimų, visada nuoširdžiai pažvelgdavau į 
tai, kas yra aukščiausia... Dėl to nesirūpinkite mano ateitimi! 
Mūsų Tėvo karalystėje yra daug provincijų, ir kadangi Jis ir 
šioje žemėje mus taip. maloniai globojo, tai tikriausiai ir tenai 
[t. y. amžinybėje] Jis mus abu priglaus.“ 

"Taigi, paskutinė katalikų intervencija pasiliko be tikrų pa- 
darinių. Aišku tik, kad vargu mirs kaip katalikas. Protestan- 
tai, tai žinodami, skubinosi padaryti jį savuoju, o kiti vėl, bū- 
dami atsargesni, pasitenkino konstatavę Goethe vis labiau grįž- 
tant prie savotiškai apibendrintos, bažnyčių neaprėžtos, krikš- 
čionybės. 


T tuos visokius A ir tvirtinimus ir pan. jis 
pats tinkamu laiku yra atsakęs. Bene aiškiausia šiuo klausimu 
bus pasisakęs, vos vienuolika dienų prieš savo mirtį Ecker- 
mannui, ką tiesiog galima laikyti Goethes religijos testamentu — 


„Visas keturias Evangelijas aš laikau visai tikromis, nes jose 
matyti ryškus atspindys didybės, einančios iš Kristaus asmens ir esan- 
čios tokios dieviškos, kokią tik žemė kada nors yra mačiusi, Klausiant 
mane, ar aš galėčiau pagal savo prigimtį parodyti jam [Kristui] nuo- 
lankią pagarbą, sakau: pilnai! Aš lenkiuosi prieš jį, kaip dievišką aukš- 
čiausio dorovės principo apreiškimą.  Klausiant mane, ar aš, išei- 
damas iš savo prigimties, galiu garbinti saulę, taip pat sakau: pilniau- 
siai. Juk ji taip pat yra Aukščiausiojo pasireiškimas ir, būtent, ryš- 
kiausias, koks tik mums, žemės vaikams, leista patirti: Aš garbinu 
joje šviesą ir kūrybinę Dievo galią, kurios dėka mes gyvename, kru- 
tame ir egzistuojame kartu su visais augalais ir gyviais. Tačiau, pa- 
klausus mane, ar aš esu linkęs lankstytis prieš apaštalų Petro ir Povilo 
nykščio kauliuką, sakau: susimildami, atstokite nuo manęs su savo 
absurdais... Iš tikrųjų, Bažnyčios kanonuose yra daug kvailybių. Bet 
ji nori viešpatauti ir dėl io privalo turėti sau kvailai klusnią [bornierte| 
masę, besilankstančią ir linkusią leistis save valdyti. Aukštoji, gau- 
siai aprūpintoji dvasiškija nieko taip nebijo, kaip žemųjų sluoksnių 

apšvietos. Kol tik galėjo, ji ir Biblijos ilgą laiką nedavė jiems i rankas. 
Juk ką turėtų vargšas eilinis krikščionis, bendruomenės narys, pama- 
nyti apie kunigaikštišką gausiai aprūpinto vyskupo ištaigingumą, ma- 
tydamas Evangelijoj neturią bei skurdą Kristaus, nusižeminus pėsčio 
vaikščiojusio su savo mokiniais, kad tuo tarpu kunigaikštiškas vysku- 
pas karietoj dunda, paprastai, šešetu arklių! Mes net nežinome... 
kiek, apskritai, esame dėkingi Lutheriui ir reformacijai. Mes išsilaisvi- 
nome iš dvasinio siaurum> pančių, besiplėtojančios mūsų kultūros dėka 
mes pajėgėm sugrįžti prie šaltinio ir suvokti tyrą, gyvą krikščionybę... 
Gali dvasinė kultūra visą laiką žengti į priekį, gali gamtos mokslai 
vis platyn ir gilyn augti ir žmogaus dvasia plėtotis, kaip tik ji nori, 
tačiau aukščiau krikščionybės didybės ir dorinės kultūros, kaip ji Evan- 
gelijoje šviečia ir žėri, neiškils! 

Bet juo uoliau mes, protestantai, kilniai žengsime į priekį, juo 
sparčiau seks paskui katalikai. Kai tik jie pasijus esą pagauti vis di- 
desnius horizontus apimančios laiko apšvietos, turės nusileisti, pasiduoti 
ir sekti paskui, nors ir, kaip įmanydami, stengiųsi atsispirti, ir paga- 
liau prieis prie to, kad visa bus tik viena. 


Kaip iš šito „Credo“ paaiškėjo, mūsų poetas nesirišo su 
viena kuria krikščioniška konfesija. Kilo klausimas, ar iš viso jis 
turėjo aiškesnių religinių įsitikinimų. Pasirodo, kad taip, 
ir, būtent, tokių, kurie bruožų neryškumu bei savo „platu- 
mu“ ir „lankstumu“ lengvai apėmė tiek liberalias, tiek miglotas 
jo pažiūras. "Tai visiškai aiškiai matyti iš to, ką jis ka- 
talikui Boisserėe 1831 m, yra pareiškęs: „Joks žmogus ne- 
gali apsieiti be religinių įausmų.. Bet nuo pasaulio pradžios 
neradau jokios konfesijos, kurią aš pilniau būčiau norėjęs išpa- 
žinti. Tačiau pagaliau savo senatvėje aš išgirstu apie kokią ten 
hypsistarijų sektą [iš 4. šimtmečio], kuri, įsiterpusi tarp pago- 
nių, žydų ir krikščionių, skelbėsi įvertinsianti ir gėrėsiantysi 
visu tuo, ką tik sužinosianti geriausio ir tobuliausio, ir net garbin- 
sianti, jei tik tai būsią artimame sąryšyje su dievybe. Tada iš 
karto iš tamsaus amžiaus pasirodė man džiugi šviesa, nes aš pa- 
jutau, kad per visą savo gyvenimą stengiausi kvalifikuotis hyp- 
sistarijumi." 

Iš šitų žodžių, nors apgraibomis, sužinome Goethes „konife- 
siją", tačiau vis dėlto nepaaiškėjo, koks yra jo garbinamasis 
Dievas, kurio supratimo būdas tikriausiai nušviečia žmogaus 
religiją. Bet ir tai, įsigilinus į Weimaro senelio mintis, apy- 
tikriai aiškėja: jo tikėjimas nebėra senesniųjų laikų hu- 
manizmas, nes naujasis jo kosmos toli praplėstas už gamtos ri- 
bų, bet taip pat jis nėra aiškus teizmas, nes jo „Dievas“, 
šiaip ar taip, nepilnai išlaisvintas iš tvėrybos pančių. Šie re- 
ligiški įsitikinimai iš vienos pusės remiasi dualizmu, nes šokiu 
sr kitokiu būdu Dievas ir žmogus pastatomi vienas prieš ki- 
tą, o iš kitos pusės žinant, kad tam tikra visavienata ( Alleinheit) 
apima abu, jie pamatuojami aiškiau nesuvokiamu monizmu. 

Exitus 


Taip kūrėjui beformuojant galutines savo pažiūras, atslinko 
paskutiniai gyvenimo metai, nes ir mytiškasis Weimaro senelis 
sų saule negyvens. Valanda, kada jis — goethiškai tariant — bu- 
vo pakviestas pakeisti savo pavidalą ir veikti toliau kitokiame 
pasauly, atėjo visai nelauktai, 1832 m. kovo mėnesį: 

Kiekvieną ketvirtadienį jį lankydavo jaunoji krašto her- 
cogienė Maria Paulowna, Rusijos caro duktė, kuri savo įdomiais 
pasakojimais kaskart labiau stiprino Goethes susidomėjimą 
rytais. Kovo IĘ d., išlydėdamas ją šaltais savo namų korido- 
riais, peršalo. Atsigavęs nuo pirmos atakos, dar atsakė Wil- 
helmui von Humboldt, pasiteiravusiam apie antros Fausto da- 
lies likimą. Ir jis, atrašė draugui, norėtų tuoj matyti šį kūrinį 
išspausdintą, tačiau, būdamas jame nutolęs nuo pirmesnių pa- 
žiūrų, bijojo pasaulį jo nebesuprasiant — „Iš tilro, dabartinė si- 
tuacija yra tokia absurdiška ir taip susipainiojus, kad aš įsiti- 
krinau, jog mano nuoširdus... triūsas, rašant šį nuostabų kūrinį, 
bus blogai atlygintas, ir jis pats išmestas į krantą, kur gulės 
kaip sudaužytas laivas, ir liks dienos šiūkšlėmis užverstas. Pa- 
saulį užvaldė klaidingas mokslas, verčias neteisingai veikti...“ 

Dar ir iš kitų šio paskutinio laiško vietų trykšta gilus jo 
susirūpinimas paskutine savo pozicija ir iš viso gyvenimo pa- 
slaptimi, kurios prasmė jam netrukus visiškai paaiškės. 

Su šiuo pasauliu skirtis jam nelengva, nes taip ilgai ir sėk- 
mingai buvo jame gyvenęs savo paties imperatyva — 


Was braucht er in die Ewigkeit zu schweifenl.. 
Er stehe fest und sehe hier sich um. 


Bet dabar, kada pasauliui pasidarė jau kurčias, sukilus kūno 
skausmams, išvidinis balsas taip skardžiai prabilo, kad net šiur- 
pas ji nukratė. „Skaudus reginys“, pasakoja sergantį lankęs 
gydytojas Vogelis, „manęs laukė; baisiausias išgąstis ir nera- 
mumas varinėjo senelį su didžiausiu ir nervišku skubumu tai į 
lovą..., tai į šalia jos stovinčią kedę". Mirtis, lyg norėdama ir 
iš viršaus pabaigti viduj jau įvykusią transformaciją, nuėmė 
nuo Goethes veido klasicisto kaukę — „Dantys nuo šalčio ka- 
leno“, taip toliau mums praneša Vogelis, „skausmas... išspaus- 
davo iš kankinamojo kartais gilų suvaitojimą, kartais garsų 
šauksmą. Veido bruožai buvo iškraipyti, pats veidas išbalęs kaip 
drobė, o giliai įdubusios akys nuvargusios ir apsinešusios. 
Iš žvilgsnių buvo matyti baisiausia mirties baimė." 

Kitą dieną, kovo 20, jis kiek aprimo. Kadangi kambary buvo 
kiek tamsoka, paprašė įleisti daugiau šviesos. Paskutinius žo- 
džius ištarė, rodos, savo marčiai Otilijai: „Eik šen, mano duk- 
ryte, paduok man savo leteniukę"'. 

Kovo 22 d., „pusę dvylikos vidurdienį, mirštąs patogiai at- 
sirėmė į kairijį kėdės kampą, ir ilgai truko, kol aplink stovin- 
tieji suprato, kad Goethe iš jų jau išplėštas.'“ 

Laidotuvėmis, kurios įvyko 26 d., daugiausia rūpinosi ložė. 
Puikioji hercogo laidojimo karieta su iškilminga eisena, kurioje 
dalyvavo visi, kas tik suspėjo atvykti, Weimaro valstybės elito 
vedami, vežė brangius palaikus į paskutinę poilsio vietą, į ku- 
nigaikščių koplytėlę. Ložė giedojo jo paties sukurtą ir brolio 
Zelterio sukomponuotą Logenlied, kuri praskambėjo žodžiais — 

So ėst sich jene grosse Frage 
Nach unserm zweiten Vaterland, 
Denn das Bestūndige der ird'schen Tage 
Verbūrgt uns ewigen Bestand. — 


Taigi, Goethe atsigulė šalia Schillerio — bent taip jis manė. 
Bet Nemezė, lyg keršydama ministeriui, kurs ne kartą šiaušėsi 
gretinamas su vargingų profesorium, ne tik nepaguldė jo šalia 
partnerio, bet išdidaus kūrėjo palaikus priglaudė prie pirmųjų 
pakliuvusių kažkieno griaučių. 

Nors neaiški Schillerio mirtis, bet žinoma, kaip jis buvo 
palaidotas. Vėliau patys weimariečiai gėdinosi dėl tokio savo 
tėvų pasielgimo ir 1826 m. dėjo visas pastangas brangiems pa- 
laikams surasti. Tat buvo nelengva, nes iš šešiasdešimt keturių 
karstų nebebuvo žymu, kuris yra tikras. Išrinkta viena į Schil- 
lerio mirties kaukę panaši kaukuolė, kurią, pasiremdamas oste- 
ologijos žiniomis, ir Goethe laikė tikrąja. Net skambiomis eilė- 
mis ją pasveikino. Bet apsiriko abu — mokslininkas ir poetas. 
Dėl to į kunigaikščio laidojimo vietą buvo ne Schilleris vež- 
tas, ir Goethe amžinam poilsiui atsigulė šalia kažin ko. Likimo 
ironija! 

Tragiškai baigėsi šio titano gyvenimas. Po ilgų klaidžio- 
jimų suvokus teisingesnę kryptį, jam buvo lemta užkopti dar tik 
pusę to kalno, nuo kurio būtų išvydęs jau ne vylingai nyk- 
stančius miražus, bet tikresnį reginį. Tai pats jausdamas, dar 1827 
m. buvo rašęs Zelteriui: „Su tokiu vyru aš norėčiau pereiti tą 
kraštą, į kurį aš, lyg Mozė, dabar tik žiūriu nuo kalno.“ 

Ir ne tik nelemta jam pilnai džiaugtis tokiu reginiu, bet, 
ir pažiūrėjus atgal į nueitą kelią, nepasidarė jam lengviau. Vir- 
pulys ji perbėgdavo, atsiminus tuos klaikius klaidžiojimus pra- 
eity — „Tai buvo tik darbas ir vargas, ir todėl galių pasakyti, 
kad per 75 metus aš nė keturių savaičių tikro smagumo netu- 
rėjau. "Tai buvo tik amžinas ritimas akmens, kuris iš naujo 
turėjo būti užkeliamas.“' 

Sunkiai buvo prislėgusi jo sielą ir kaltė, savo klajojimais už- 
nuodijus dar jo giminę — „Blogis“, vis skųsdavosi jis, „didėja iš 

kartos į kartą, nes negana, kad turime kentėti už tėvų nuodė- 
mes, bet šias paveldėtas silpnybes, padidinę dar savosiomis, per- 
duodame ainiams!" O tų likimas rodė jo prisipažinimą dau- 
giau negu tikrą esant: sūnus Augustas buvo aistrų sugraužtas, 
marti Otilija žuvo nuodėmėse, o dukraitė Alma sunyko, vos 16 
metų sulaukusi. Ne geriau ir anūkams Waltheriui (1818/85) ir 
Woligangui (1820/83) atsitiko. Nors jie buvo gabūs ir neblogi 
žmonės, tačiau, nešiodami Goethes vardą, jie statė pasauliui, o 
pasaulis jiems tokius reikalavimus, kurių nei vieni nei kiti ne- 
galėjo išpildyti. Dėl to graužėsi vienatvėje, kol gailestingoji 
mirtis jiems jau nuo 1832 m. nebegyviems esant, patarė nu- 
stoti kaip šešėliams slankioti po žemę. Sų jais išnyko Goehtes 
šeima ir vardas, nes vedę nebuvo ir vaikų neturėjo. 

Taigi, kelis amžius kruopščiai sukrautą savo genties tur- 


tą dviejuose šimtmečiuose gyvenąs ir kurias Jonas Wolifgangas 


vienas visą išaikvojo. Wolfgangas dėl to pro juokus raudojo: 
Mein Grossvater war ein Hiine, ich aber bin ein Hiūhnchen., 
o Waltheris savo šeimos skeveldras melancholiškai pa- 
vadino die Ueberbliebenen von Tantalus Haus, liūdnai atsidus- 
damas: „Tikėkite man, Eumenidų viešpatavimas baigiasi.“ 


PABAIGA 


Svarstyklių lėkštės 


Prie Goethes kapo sakomas panegyrikas kuone nustelbė 
mirusiam daromi priekaištai. Tai rodo visuomenę nevienodai 
vertinus jo gyvenimą ir kūrybą. Nė pats poetas nebuvo paten- 
kintas savo būties piramide. Tas kartus jausmas dar 1826 m. 
taip sudrumstė jo nuotaiką, kad susikrimtęs skundėsi — 


Des Menschen Tage sind veržlochten, 
Die schėnsten Gūter angefochten, 

Es trūbt sich auch der freiste Blick, 
Du wandelst einsam und verdrossen, 
Der Tag verschwindet ungenossen, 
In abgesonderiem Geschick, 


"Tas jo surūgimas vėliau dar labiau padidėjo, ir jo izoliacija 
pasidarė dar skaudesnė, dėl to jis 1829 metais išvykstančiam 
Mickevičiui atminimui tarėsi negalįs nieko geresnio įteikti, kaip 
tą savo nelaimės prisipažinimą. 

Šiomis eilėmis vokietis lietuviui atidengė tik žinomą pa- 
slaptį, nes ir be to akylūs Goethes stebėtojai jau seniai matė jį 
einsam und verdrossen besigraužiantį dėl savo gyvenimo, per 
kurį nė keturių savaičių neturėjęs tikro smagumo. Dar pašiepė 
tuos savo adoratorius, kurie jų pačių egzaltuotos fantazijos 
išsvajotą idealią „piramidę“ priskyrė jos sumanytojui. 

Dėl to jis per daug nesistebėjo, kai jaunoji karta jam negai- 
lestingai prikaišiojo visokias toje piramidėje spragas. Ir mes ne- 
sistebim, kad, laidojant Goethe, į malonesnius atsiliepimus įsi- 
maišė tiek aitrių tonų, jog susikaupimas kuone virto kakafonija. 

Ir ji nesušvelnėjo nė iki mūsų dienų, nes kiekvieną sykį, 
kai tik švenčiamas poeto atminimas, į džiaugsmingesnius balsus 
įsilieja tiek užmetimų ir net keiksmų, kad tokios iškilmės dau- 
giausia baigiasi atonaliniu sumišimu. Dėl to jau ne vienas charak- 
terizavo jį Schillerio apie Wallensteiną pasakytais žodžiais — 


Von der Parteien Hass und Gunst verwirrt 
Schwankt sein Charakterbild in der Geschichte. 


Nuo pat pradžios pasirodymo visuomenėje kūrėjo svars- 
tyklių lėkštės retai kada buvo pilnoje pusiausvyroje. Tie 
svyravimai tiek yra gausūs, kad jie sudaro bene didesnę jo iš- 


m 


viršinės garbės istorijos dalį. Ir mes turime juos stebėti įsi- 
tikinę, kad jų priežastys teiks vertingos medžiagos nors apytik- 
riai šio fenomeno esmei ir reikšmei nustatyti. 


LĖKščIŲ SUSVYRAVIMAI 


Pirmą kartą nusviro Woligango lėkštė, išleidus Goetzą. 
Bet neilgam, nes Wertheris, jaunesniųjų laikomas genialiu vei- 
kalu, vyresniųjų, už tvarką valstybėse atsakingų, buvo persekio- 
jamas, kaip „savižudybės apologetika“. 

Tie susvyravimai pasikartojo kiekvieną kartą, pasirodžius 
naujam Goethes veikalui: jaunieji revoliucionieriai stoja už, 
senesnieji konservatoriai — prieš. To vaisiai buvo tokie, kad 
Wolfgangas liko jaunimo apšauktas savo vadu, turėjusiu skinti 
jam kelią į naują tvarką. Taip pat buvo tikėtasi, kad jis sukurs 
tokių veikalų, kurie savo tautos kūrybą iškels į kitų kraštų litera- 
tūros lygį. Tačiau pirmos žinios iš Weimaro apvylė nekantriai 
laukiančius, dėl to jie nesigaili savo išrinktajam priekaištų. 

Svarbiausia to neveiklumo priežastis buvo triukšmingas 
Wolfgango gyvenimas, kuris, ne retai grūmodamas krikščiony- 
bei, šaukė jos atstovus į kovos areną. Tuomet Stolbergas pasi- 
piktinęs pasišalino iš Weimaro, į kurį pats Klopstockas, tarsi, 
visos krikščioniškosios Europos vardu, siuntė savo įspėjimus. 
Tai jau antras po Wertherio krikščionybės pasisakymas prieš 
Goethe. Jis taikė į audrininko skelbiamą visokį reliatyvizmą. 

Nusisuko nuo Woligango ir daugumas jo vienminčių. Jie 
pasijuto apvilti dėl to, kad tas jųjų laikomas skaisčia Aušrinė 
pasirodė jiems tik triukšmingai nukrintąs tiek apakinančią švie- 
są, tiek ėdančius dūmus skleidžiąs meteoras. Tačiau, kaip labai 
jie nustebo pamatę, jų manymu, jau į skeveldras sudužusią 
žvaigždę kitame horizonte ramių ramiausiai vėl užtekant. 

Tais laikais, kada, būdamas neproduktingiausias, susilaukė 
daugiausia priekaištų, jis 1782 m. įstojo į masonų draugiją, kurios 
didis svoris galėjo pasunkinti lengvutę jo lėkštę. 

Toliau, sugebėjęs išsilaisvinti iš tūkstančiu rankų jį apglė- 
busio dvaro, mokėjo sukurti stilingo meno pavyzdžių (Ifigeniją, 
Tasso), tuo praplėsti savo tautos horizontus ir nepaprastai pa- 
tobulinti jos kalbą. Be to, draugaudamas su Schilleriu, taip sėk- 
mingai mokėjo realizuoti savo užsimojimus, kad romantikai 
smarkiu žestų dėjo savo dar nedidelius svorelius taip pat į 
Goethes pusę. Panašiai darė ir žydė Rahel Levin, plačiau žino- 
ma, kaip ponia Varnhagen von Ense, savo salione — tikroje „visų 
tautų pasimatymo vietoje", — Berlyne pradėdama Goethes kultą. 
Ir sugestionavo inteligentui „privalomą apie adoruojamąjį nuo- 
monę, kurią propaguoti ji įpareigojo visus talentingus „nuo 
cortodoksiškų prietarų laisvus“ savo rasės atstovus, tuo pakreip- 
dama į Goethe įtakingą tarptautišką pajėgą. 

Prieš tokį antikinio hedonizmo atgaivinimą ne kartą buvo 
pasisakęs grafas Stolbergas. Jo nuoširdžiam prieštaravimui mie- 
lai pritarė daugybė mąstančios visuomenės atstovų. Tokiu būdu 
prasidėjo trečias krikščionybės paskatintas sąjūdis, kuriam su- 
stabdyti jis nutarė paleisti į pasaulį Ksenijas. Šis žygis pirmą- 
kart privertė platesnę visuomenę išsiaiškinti šio daugiau negu 
literatūrinio fenomeno prasmę ir reikšmę: pradėta suprasti, jį 
savy slepiant ne tik estetinių, bet ypačiai ir etinių bei religinių 
elementų. 

Iš tos kovos Goethes reputacija išėjo gerokai nupešiota. 
Skaudžiausia, kad įo draugas Herderis atsiėmė savo indėlį, palik. 
damas jam vienam su Schilleriu grąžinti sunkiai išlyginamą 
pusiausvyrą. 

Kiti kūriniai — Hermann und Dorothea, Wahlverwandt- 
schaften, Fausto pirmoji dalis—be abejonės, sutvirtino jo pozici- 
ją, tačiau visiškai jos nesukonsolidavo. Tai sutrukdė jo nesido- 
mėjimas savo tautos idealais ir užsispyrimas piršti jai sveti- 
mus senovės principus. 1813 m. sukilimas prieš „jo imperato- 
rių'' nušlavė iš jo lėkštės kuone visus svarus. 

Iš keblaus padėjimo neišsigelbėjo nė Elpemenides Erwach- 
en, t. y., tas scenos kūrinys, kuriuo Goethe, kitų diplomatiš- 
kai prašomas, turėjo ne tiek apvainikuoti savo tautos laimėjimus, 
kiek rehabilituoti patį autorių jos akyse. 

Nepavyko jam ilgiau užsitikrinti nė romantikų paramą. Vos 
buvo Friedrichas Schlegelis suspėjęs jo Wilhelm Meisters 
Lehrjahre apskelbti vienu žymiausiu savo šimtmečio įvykių, kai 
toje pačioje Jenoje to paties Schlegelio draugas Novalis nema- 
loniai prasitarė: „Wilhelm Meister yra Candide, nukreiptas 
prieš poeziją, o jos tai knygai visiškai trūksta..." 

Norėdamas sulaikyti nuo jo besitraukiančius, prabilo savo 
autobiografiniu veikalu Dichtung und Wahrheit. Juo jis pa- 
kreipė literatūros kritikus ir istorikus jam pageidaujama krypti- 
mi, tokiu būdu sudarydamas nuomonę apie įvairius savo gyveni- 
mo laikotarpius bei įvykius ir sugestionuodamas tyrinėtojų 
sprendimus. Ir jis neapsiriko: jo dailiai nukaltos formulės skri- 
do iš lūpų į lūpas ir greit prigijo. 

Stengdamasis ir toliau plėsti savo platformą, jis taip pat 
nebeatsisakė arčiau susibičiuliauti su kaskart labiau iškylančiu 
romantizmu, kurio ir ideja jam buvo pasidarius kiek artimesnė. 
Dėl to jis ir vyko į katalikiškus kraštus ir domėjosi vidurinių 
amžių palaikais. Tarp kitko, kūrėjo reputacijai sustiprinti tar- 
navo ir jo nuolatinės kelionės į kurortus, kur įtakingiausioje 
visuomenėje surasdavo aibę naujų garbintojų ir sekėjų. 

Ir ne tik svetur vyko savo garbės skleisti, bet ir namie įsitaisė 
lyg kokį dvarą arbą, tiksliau sakant, spaudos biurą — Spenlės 
sąmojingai aprašomą — kuris platindavo palankias jam žinias. 
Weimare, kuri užsidegėliai jau tuomet laikydavo savotiškų 

„Betliejumi'', Goethe apsistatė savo garbės skelbėjais, tam tik- 
rais jo idėjų „,„evangelistais“ — Eckermannu, Riemeriu, Mūlleriu, 
kurie kiekvienas pagal savo temperamentą stengėsi padėti ado- 
ruojamajam. Šalia tų, tarsi pateptųjų, darbavosi dar ir kita „mo- 
kinių“ trijulė, — ženevietis Soretas, Palkas ir Bettina Brentano. 
maro svečius-maldininkus. jie nuteikdavo „tikinčiuosius“, 
pakeldavo atšalėlių ūpą, klausydavo abejojančiųjų išpažinčių 
ir parekomenduodavo Jo Ekscelencijos absoliucijai. "Tuo pa- 
rengė juos didžiajam momentui, kurs buvo ne vienam iš jų gal net 
reikšmingiausias visame gyvenime. Jie sutvirtindavo ir išvyks- 
tančius. Per juos jie siųsdavo ištisas goethiškumo bangas į visas 
šalis, tokiu būdu bent iš dalies atsispirdami prieš vis tirštėjantį 
anti-goethizmą. 

Dėsnis, kad viena po kitos sekančios kartos dažniausiai ne- 
sutaria, pasitvirtino ir dabar: jaunieji grūmojo Weimaro sene- 
liui. Vienas iš pirmųjų bestiprėjančios opozicijos ženklų buvo 
182: m. pasirodę fiktyvūs Wilhelm Meisters Wanderjahre, kur 
protestantų pastorius Pustkuchenas, vykusiai imituodamas Goe- 
thes stilių, pašiepė be charakterio ir be aiškaus tikslo besiblaš- 
kantį autoriaus „karžygį'. 

Šis žygis padrąsino visą plejadą rūgojančių jaunuolių, ku- 
rie savo atstovo Wolfgango Menzelio 1828 m. pasirodžiusia li- 
teratūros istorija ir formaliai skelbė Weimarui karą. Jos auto- 
rius, savo laiku studijuodamas Jenoje ir būdamas Goethes perse- 
kiojamos studentų organizacijos narys, išsinešė daug kartumo. 
Suprantama, kad jis nesigailėjo karčios tiesos Weimaro viešpa- 
čiui, kurį kaltino naikinant krikščioniškumą, niekinant tėvynės 
reikalus ir tuo, kaip ir savo smaguriavimu, demoralizuojant jau- 
nimą. Ir kad tai atliktų bent genialiai! Bet ne! Jame nėsą nė 
pėdsakų originalumo — „Goethe plaukė visuomet pavandeniui 
ir vis paviršiuje, kaip kamštis“. Jis sekęs kiekvienos dienos 
mada, i 

Dar mažiau pasigailėjimo puolamajam rodė aitrūs Jaunosios 
Vokietijos publicistai. Jie, fanatiški laisvės kovotojai, savo 
aštria plunksna ir piktu liežuviu puolė visa, kas tik pastojo jų 
veržimuisi kelią Vienam pirmųjų kliuvo  Fiūrstenknecht'ui, 
kuriam skaudžiausius smūgius sudrožė iš jo tėviškės kilęs žydas 
B6rne — „Šitas Goethe yra vėžys tautos kūne, o blogiausia, kad 
visi tą ligą laiko žydinčia sveikata. Jie Mefistofelį užkelia ant al- 
toriaus ir apšaukia poetų kunigaikščiu..." „Jis gal pasieks šimtą 
metų. Bet ir šis šimtmetis praeis, o ateitis smerks jį amžinai. Ji 
klaus jį: dangus tave apdovanojo ugningu liežuviu, o tu, ar gy- 
nei kada nors teisę? Tu turėjai gerą kalaviją, bet juo kovojai tik 
dėl savęs paties“. 

Ironiškas B6rnės kontrapunktas yra Heine. Jis, nors ir ge- 
riau moka įvertinti ministerio kūrinius, vis dėlto juos te- 

laiko „marmorinėmis figūromis su baltomis, nieko nereiškian- 
čiomis akimis." Jo „pasipriešinimas entuziazmui yra tiek kok- 
tus, kiek vaikiškas. Toks susilaikymas yra... savižudybė: jis 
panašus į liepsną, kuri nenori degti, bijodama sunaikinti pačią 
save. O kilni liepsna — Schillerio siela — pasiaukodama degė“: 

Ką šie aktyvistai pranašavo, išsipildė — tarp šio majestoto 
ir jo valdinių buvo maža ryšių. Juos sustiprinti nepavyko nei 
Rahel Levin ir Henriettės Herz Berlyne laikomiems salio- 
nams.  Heine tik pašiepė Levinaitės vyrą, pravardžiuodamas 
ji „Goethes gubernatoriumi žemėje“. 

Jau iš anksto galima buvo spėti, kad šiuose žydų ginčuose 
laimės griovėjai, ir taip dar labiau nukentės Goethes vardas. 
Taip ir įvyko. Nors puolamasis ir stengėsi kritikų nepaisyti, 
tačiau negalėjo nejausti plačias mases apnikusio abejingumo. Jis 
liko vienas ir susitraukė į savo kiautą. 

Kažin, ar tik nebūtų dar labiau aptemusi kūrėjo žvaigždė, 
jei politinė jo krašto situacija nebūtų sudariusi visai kitokios 
konsteliacijos ir Goethes kulte: 

Vokiečiai troško susijungti į vieningą imperiją. Tam tiks- 
lui 1848 m. siuntė savo atstovus į vad. Frankfurto parlamentą. 
Tam tarnavo ir prūsų per Bismarcką vykdomos pastangos. Šiau- 
rės Vokietijos muito unijos sudarymas (nuo 1834), karai su Da- 
nija (1864), su Austrija (1866) ir su Prancūzija (1870/71), žingsnis 
po žingsnio vedą prie savo reicho įkūrimo, sustiprino tautos 
jausmą, pakuteno vokiečių ambiciją. Jai pilnai patenkinti šalia 
kariškų bei politinių laimėjimų dar trūko kultūrinių. Ieškota 
jų savo praeity, norint jais sudaryti savąją „aukso gadynę". Grai- 
kai turėjo didį Periklio amžių, romėnai — Augusto laikotarpį, 
italai — Dantės epochą. Ispanai didžiavosi savo Calderonu, 
Lope de Vega, Cervantes, vainikavusiais prie Pilypo jų tautos 
kultūrą. Anglai gyrėsi Elžbietos laikais iškilusiais Shakespea- 
re'ais, Marlowe'ais ir kitais. Prancūzai iškėlė savo Moličre'us, 
Racine'us ir kt., žydėjusius po Liudviko XIV. Negi vieni vokie- 
čiai pasiliks be savo „aukso amžiaus"?! 

Tad ir jie ieškojo tokio kultūros laikotarpio, kurį ga- 
lėtų padaryti savo pasididžiavimų objektu, kurį, nuolat puoš- 
dami, galėtų kaskart labiau idealizuoti. Dėl to vokiečiai, ligšiol 
įsigiję — ypač romantikų dėka — daugybę faktų iš savo kultūros 
ir literatūros istorijos, bet dar nespėję jų sugrupuoti, puolėsi 
sudaryti iš jų tinkamą savo intencijoms vaizdą. 

Daugiausia politikų į darbą paskatinti mokslininkai lyg sa- 
vaimingai pakrypo į 18. šimtm, galą ir 19. šimtm, pradžią, kur, 
ir būtent Weimare, tikėjosi radę savo literatūros apogėjų. Cent- 
rine figūra padarė Goethe. Šalia jo, tik ant žemesnio piedes- 
talo, pastatė Schillerį. ,,Goethes su juo susirašinėjimas, liečiąs 
svarbiausius meno klausimus, buvo kanonizuotas, jo išvados pa- 
skelbtos meno normomis? Tokiu būdu vokiečiai įsigijo savo kla. 

sikus. Aplink šią porą dar kiek žemiau sugrupuoti Herderis su 
Wielandu ir Klopstockas su Lessingu. "Tai prieš-klasikai, 
vadovai į patį švenčiausį. Dar buvo svarbu šią trijų piedestalų 
grupę pastatyti ant tinkamos platesnės platformos. Ši surasta 
viduriniuose amžiuose: jai sudaryti tiko Woliramas von Eschen- 
bach, Waltheris von der Vogelweide, Gottfriedas von Strassburg, 
kurie savo veikalais pirmąkart privertė pasaulį susidomėti vo- 
kiečių kūryba. Liko dar nutiesti kelius į šį paminklą, Jie veda 
iš tamsios praeities, iš miglotos istorijos į aną žėrinčią trijulę. 
Šalia jų rymojo pusiau apgriuvę paminklėliai, kaip Hildebrando 
giesmė, Otfriedas, Heliandas... 

Tuos planus projektavo literatūros istorikai Kobersteinas ir 
Gervinas, o juos visiškai pabaigė Schereris. 

Koks Bismarcko vaidmuo buvo politikoje, Moltkės — stra- 
tegijoje, Treitschkės su Ranke — istorijoje, toks Schererio lite- 
ratūros istorijoj: jis pagaliau suformavo vokiečių kūrybos vaiz- 
dą, suteikė jam klasišką išvaizdą. 

Jam Weimaras yra savo tautos kūrybos Roma ir Goethe jos 
popiežius. Aukščiau jo nieko nėra, jame pačiame nieko kriti- 
kuotino. Prieš jį buvo vien pasirengimas, po jo — tik nusmu- 
kimas. Žymesni ankstybesnių amžių kūrėjai, tai tik pre-egzis- 
tencijos to goethiškumo, kuris idealią savo formą įgavo Wolf- 
gango asmenybėje. Jis jau amžiais buvo numatytas į vokiečių 
kūrybos viršūnę. Ištisi šimtmečiai tik laukė jo. Prieš Goethe 
verta dėmesio tik tai, kas skelbia saulę betekant, o po jo — vien 
tai, kas skolinosi šviesą iš jos. Bet geriausia sustoti ties 1832 m., 
nes aukščiau pakilti negalima, o nusileisti baugu. 

Pasistačius tokį paminklą, toliau beliko jį išbronzuoti ir 
prie jo įvesti tam tikrą garbinimo ceremonialą. "Tai pradėta 
1885 m., kai, mirus paskutiniam poeto anūkui, didžioji hercogie- 
nė Sofija atidarė jo archyvus ir ragino herojaus garbei įkurti 
"tam tikrą Goethegesellschaft. Tuo klasiškasis Weimaras — pa- 
sak Nadlerio — pasiekė savo aleksandrišką amžių — „Goethes 
mokslininkų, Goethes valdininkų, Goethes dogmos" gadynę. 

1888 m. tos draugijos paskelbtame manifeste reikšmingai 
pabrėžta: „Įsikūrus reichui, atėjo laikas įsigalėti kitokiai tauti- 
nės ir politinės vienybės koncepcijai, kad išnyktų visi prietarai, 
neleidę praėjusiais dešimtmečiais vokiečių visuomenei susida- 
ryti tikslų ir teisingą Goethes asmenybės supratimą. Tik galin- 
gas tautinis reichas gali tikrai įvertinti didžiausią savo poetą. 
Mūsų tautos politinės didybės palaikymas eina lygiagrečiai su 
jo idėjinių turtų ugdymu? 

Tą ugdymą Schereris taip nustatė: „Šis literatūriško 
saugojimo darbas turėtų kristalizuotis Goethes studijose... 

Šie troškimai su kaupu išsipildė, nes jaunoji germanistų 
karta, sekdama Dintzerio „budistiškomis adoracijomis“ ir 
pasinaudodama paties Schererio uoliai tobulinamu, daugiausia 

ant pozityvistinio pamato išaugusių filologiniu metodu, kuone 
in corpore veržėsi studijuoti tik ką kanonizuotuosius, o ypačiai 
arki-klasiką Goethe. 

Galima įsivaizduoti, kas įvyko, šimtams ir tūkstančiams jaunų 
vienos idėjos vedamų ir vieno bei to paties tikslo siekiančių 
mokslininkų, mokyklose įskiepytu patriotiškumu ir universite- 
tuose tobulai susistemintu smulkmeniškumu, vienu metu užpuo- 
lus Goethe. Pirmiausia buvo tyrinėjami stambūs ir tikrai įdo- 
mūs klausimai ir sprendžiamos vertingos problemos. Bet vis 
labiau temoms smulkėjant, o smalsumui augant, rezultatai pasi- 
darydavo ne retai banališki. Pagaliau neliko nei vienas Goethes 
plaukas, nepatekęs po jų mikroskopu, nei viena kišenė neišversta, 
beieškant trupinių nuo jo kūrybos stalo, ir nei vienas kablelis 
jo kūriniuose neapverstas. Taigi, nuo šių mokovų nepasislėpė 
nė menkiausios smulkmenos. Nesunku suprasti, kad buvo išknai- 
siota visokių žinių ir kad nesuderinamos su oficialiai aprobuotų 
paveikslu buvo diplomatiškai praleistos ir grąžintos į salaE“ 
nius archyvų seitus. 

Taigi, Goethe virto filologų auka. Bet jis išliko gyvas. Ir 
tai ypač dėl savo genialumo, kurio suatominti nepajėgė net visi 
tie literatūros mokslo alchimistai, nesigėdinę net apie savo die- 
vinamojo šliures rašyti traktatus. Schereris jų galva, ir tas ne- 
buvo patenkintas tokiu uolumu ne vietoje. Mat, suvesdamas 
viso to triūso balansą, rado vos tris tikrai žymius darbus, iš kurių 
du buvo parašyti svetimtaučių, būtent: prancūzo Meziėres ir 
anglo Lewes'o. 

Pašaipos nesigailėta. Epikas Spitteleris (1920 m. No- 
belio laureatas) visus tuos pasibaisėtinų darbštumu tikrą valsty- 
bės religiją kuriančius sąmojingai ironizavo profesoriaus Glau- 
berecht Goethefest Diinkel von Weisensteino asmenyje. Bet 
visų aštriausia kritika buvo Nietschės. 

Jis tai nesibaigiančiai eilei „Wagnerių“, lipančių per platų 
Goethes sprandą į literatūros daktarų garbę, prikaišiojo juos 
visai nesupratus savo herojaus. Pats būdamas susižavėjęs primi- 
tyviškųjų graikų mistiškomis orgijomis, jų gaivalingu Dionyzo 
kultu, skaudžiai pašiepė tuos, kurie linksniavo „graikų giedru- 
mą, nuosaikumą bei harmoningumą“' ir kovojo dėl tikslesnio — 
kaip jam rodėsi — graikų supratimo. Jis juose pirmiausia matė 
didžius žmones, kurie, apreikšdami savo žmogiškumą, pasidarė 
didingi. Goethe, taip jis manė, kaip tik esąs toks „graikas“, ne- 
mirtingas dėl tokio humaniškumo. Dėl to be pasigailėjimo išvaikė 
smilkintojus, išblaškė pačius smilkalus, ragino kūrėją nukelti 
nuo aukšto piedestalo, ant kurio „neišmintingieji" Goethe buvo 
pastatę, tarsi, norėdami jį ištremti iš žmonijos. Jis jį parodė pa- 
sauliui, kaip žmogaus pirmavaizdį. Tas naujas tipas būsiąs dau- 
giau, negu tik tobulas vienos tautos atstovas. Jo akyse Goethe 
buvo toks iš „varžančio tautiškumo" išsikapstęs ir į 

europietišką formatą išaugęs vokietis: Goethe — kein deutsches 
Ereignis, sondern ein europžisches. Dėl to ir vokiečius tiek 
prašokęs, kad „jie nė nebežino gerai, ką su juo daryti? 

Taigi, Nietschei rūpėjo didžiai humaniškasis Goethe, dėl 
to ir nuplėšė nuo jo veido kitų jam uždėtą olimpišką kaukę. Jam 
mielas tas kūrėjas, kuris visus savo gabumus panaudojo žmogiš- 
kajam horizontui praplėsti. „Į šitą goethišką visumą, [esančią, 
žinoma, anapus gėrio ir blogio] sueinančios visos gyvenimo lini- 
jos, joje išsibalansuojančios visos gyvenimo jėgos ir reiškiniai 
įgauną savo prasmę.“ 

Sutriuškinus senąjį tautinės religijos stabą, paskelbus, pa- 
našiai, kaip dar 1877 m. ir Herm. Grimmas buvo padaręs, Goethe 
žmonijos siekiamuų antžmogiu ir pasileidus skelbti urbi et orbi 
reformuotą Goethes evangeliją, pačioje garbinamojo tėvynėje 
ivyko maištas. Mat, tuo tarpu, kai Nietsche puolė tik šventyklos 
tarnus, natūralistai atakavo patį adoruojamąjį. Jie skatino semti 
tiesiog iš gamtos, o ne iš nevykusios jos weimariškos stilizaci- 
jos. Jie — Holzas, Schlafas, Liliencronas ir kt. kurstė sudau- 
žyti ją, skelbė neapykantą tam kalien Kunstgreis ir ragino pa- 
keisti jį amžinai judriuoju Schilleriu. Jaunosios generacijos 
meilė Goethei tikrai atvėso: net žymiai mažesni talentai pasida- 
rė garsesni už jį, ir buvo numatoma, kad ilgainiui jis, Niet- 
schės sugundytas gaudyti pasaulinę garbę, gali nustoti pačių sa- 
vo tautiečių simpatijų. 

Tam pavojui pašalinti Bielschowski išleidžia (1895—1903) 
savo monografiją. „Goethe“, sako autorius, „yra potencionuo- 
tas žmonijos atvaizdas", kuris, tačiau, esąs dar per maža žino- 
mas: „Ligšiol Goethe yra vis dar giliai po žeme sruvenanti upė. 
Nors žinia, kad ji yra, bet niekas nesiduoda jos keliamas ir neša- 
mas.' Jis trokšta, kad jo tautiečiai duotųsi Goethes vedami prie 
jo išpažįstamų idealų. Tam šis esąs ypač kvalifikuotas, nes „ja- 
me glūdi dieviškoji pasiuntinybė." 

Šioje knygoje Bielschowski parodė savo herojų, kaip aukš- 
čiausį žmonijos raidos laipsnį, kuriame visu puikumu pražydęs 
žmogiškumas. Vengdamas aiškiau pasisakyti sprendžiamaisiais 
pasauližiūros klausimais, jo veikalas lengvai įėjo į platesnius 
sluoksnius, kuriuos žavėjo lengvu stiliumi ir savo, lyg romano, 
intryguojančia koncepcija. Šimtais tūkstančių egzempliorių sa- 
vo, kaip „goethiškiausios Goethes biografijos", reklamuojamo vei- 
kalo Bielschowski net toli už Europos nešė garsą apie „dievų 
išrinktąjį, likimo favorizuojamąjį, gyvenimo glostomąjį“ genijų 
ir 20. šimt. padėjo tvirčiausį pamatą Goethes kultui, kuriam psal- 
mes ir pergalės giesmes parašė (1901) monistas ir haeckelistas 
A. E. Bėlsche. 

„„„Goethe“, jis tvirtina", yra žmonijos apreiškimas... indų 
išmintis, graikų menas, Romos ir krikščionybės visą žmoniją 

apimanti idėja, renesanso užsispyrimas, gamtos tyrinėjimas ir 
vokiečių sielos romantika: visus šituos kultūros metų ratus 
jis apgaubė paskutiniu ratu... Pasak Bėlschės, šitas visos bu- 
vusios kultūros paveldėtojas yra eine Menschheitsgestali, drau- 
ge žmonijos idealas". „Mes“, kaip sako toliau autorius, „patys 
visi turime įaugti į naują idealą, kol kiekvienas bus šventasis. 
Goethe, idealinė žmonijos figūra, turi įaugti į kiekvieną ir prisi- 
kelti kiekviename iš mūsų. Kiekvienas turi pasidaryti toks, 
kaip jis; tada penkiolika šimtų milijonų žmonių žemėje ugdys 
savyje idealą. Tuomet ne žmonija bus Goethej..., bet Goethe 
žmonijoj...?? 

Vėliau rašiusieji apie Goethe beveik be išimties rėmėsi 
Bielschowskiu su Bėlsche. Jie daugiausia tenkinosi, tik padai. 
lindami anksčiau nutapytą paveikslą ir sustiprindami anų pro- 
paguojamąjį kultą, ir dėl to tam tikra prasme būtų galima juos 
tiksliau pavadinti ne biografais, bet ikonografais, 

Gal visų kritiškiausias (ypač Friederikės ir Charlottės klau- 
simu) buvo Engelis, 1919 m. išleisdamas savo didžiulį veikalą. 
Bet vėlesnieji sekė kuone tik jo panegyrikomis, kurių taip pat 
yra apsčiai. Sakysime, H. Thode Goethes asmeny matė „germa- 
niškos, grynai žmogiškos kultūros pavyzdį". Dar kalbingiau už 
savo herojų pasisakė suvokietėjęs anglas Chamberlainas (:912). 
Negalėdamas jo paversti patriotu, bet, vis dėlto, trokšdamas jį 
rehabilituoti tautiečių akyse, laikė kūrėją ein unbezwingbar 
waltendes Naturereignis ir paskelbė jį brangiausiu germanų ra- 
sės produktu, laimėjusiu jųjų kultūrai pirmenybę. Veikalas dar 
ir dėl savo naujo iš pozityvizmo pančių išsilaisvinusio metodo 
susilaukė daug simpatijų. Dar toliau eidamas, Krigeris Goethe 
vadina „vieninteliu tikru normaliu žmogumi, gyvenusiu mū- 
sų pasauly“. Dėl to nenuostabu, kad Minoras nori tautų dvasinį 
lygį matuoti tuo, ar jos yra pribrendusios Goethei, ar ne. Visa 
tai turėdami prieš akis, nesistebėsime, kad Davidas Rauteris 
(Hjalmar Kjėolenson) vietoj Kristaus skelbė „Goethes sekimą“. Ir 
beveik logiška, kad E. Wolif-Cassel, vadindamas kūrėją „to- 
buliausiu visų, kada nors gyvenusių, žmonių“, stato jį aukščiau 
už Kristų. Šį jis laiko didžiausiu „gyvenimo neigėju“, rodyda- 
mas prieš jį didį „gyvenimo teigėją“. „Kas“, jis klausia pate- 
tiškai, „mirdamas buvo didesnis už Kristų? O kas gyvenime pra. 
lenkė Goethe? Bet gyvenimas didesnis už mirtį“... 

Iš to geležiniu būtinumu kyla reikalas sudaryti tam tikrą 
germanišką religiją, kurią netrukus suformavo Wachleris. Štai 
jos svarbiausi punktai: 

„I. Internacionalinės Bažnyčios vietoj turi atsistoti tauti- 
nė religija. 

2. Jos turinys turi būti semiamas iš savų germaniškų tra. 
dicijų. Svarbiausi dokumentai, liudijimai ir veikalai gali suda- 

ryti jos raštinį pamatą. Religijos branduolys glūdi Goethes pa- 
žiūrose į pasaulį ir gyvenimą. 

3. Ji su mokslu, dorove ir teise, mytais, poezija ir menu 
sai vieningą visumą. 

4. Ši religija, teigianti pasauli ir gyvenimo džiaugsmą, nė- 
ra suvaržyta sustingusiomis kunigų dogmomis, bet laisva...“ 

Tačiau šitie goethomanai per savo puotą gavo paragauti ir ne 
vieno kartaus gurkšnio. Toks, be abejonės, buvo nuo 1879 iki 
1882 m. pirmą ir nuo 1885-86 m. antrą kartą pasirodęs kapitali- 
nis Baumgartnerio veikalas. Būdamas katalikas ir šveicarietis, 
jis nepasidavė Hohenzollernų laikais dirbtiniu būdu ugdomam 
„literatūros monarchizmui“, o vertino Goethe nepriklausomai nuo 
dienos politikos, mados filosofijų ir dinastijos interesų, iš aukš- 
tesnio požvilgio. Kadangi jo daugiau, kaip per penkiolika me- 
tų rašomų studijų rezultatai žymiai skyrėsi nuo jo amžininkų 
bronzuotojų darbų, nesigailėta jam ir visam jėzuitų ordenui — 
kurio buvo nariu — neapykantos. Tačiau tai jų nesulaikė slaptai 
naudotis tuo veikalu, kuriam viešai smerkti net žodžių trūko. 
Tokių būdu, nors, tarsi, ištremtas iš viešumos, vis dėlto giliai 
veikė kultūros tyrinėtojus. 

Baumgartnerio rezervus ligi I9II-13 m. ne mažesniu kom- 
petentingumu pakartojo kitas jo tautietis ir ordeno brolis Stock- 
mannas. 

Kiek jų dviejų įspėjimai buvo realūs, visu baisumu parodė 
Didysis Karas, nes jį kaip tik pagimdė tas dėl antgamtinio po- 
žvilgio stokos išsiplėtęs minčių chaosas, kurio dvasios tėvu, be 
daugybės kitų, buvo ir Goethe: 

Didžiajam Karui prasidėjus ir kilus reikalui piliečiams dėl 
tėvynės meilės grumtis su mirtimi ir masėmis žengti į kapus, 
Goethes aureolė nubluko. Suprasta, kad jis puikiai skambino 
lyra geroms tautos dienoms, bet kad jo tonai neskambūs, kai 
eina kalba apie žūt ar būt. Lemiąs momentas iš naujo pabrėžė 
jį stokojant keliančio etiškumo ir guodžiančio antgamtiškumo. 
Dėl to tauta, tarsi, jo gėdindamasi, su plevėsuojančiomis vėliavo- 
mis perėjo į Schillerio stovyklą. 

Goethes adoratoriai, negalėdami susigyventi su ta mintimi, 
kad heroiškais laikais jų idealas — joks vadas, stengėsi kaip 
nors įrodyti jį tinkant ir lemiančiomis valandomis. Tam šoko 
nustatyti jo patriotišką alibi. Sakysime, Goethe buvo net įvilktas 
į uniformą ir siųstas į frontą, iš kurio, tačiau, netrukus buvo grą- 
žintas, 
pasirodė netinkąs silpstančius raginti į žygius, pakelti kenčian- 
čių moralę, globoti sužeistuosius ir paguosti mirštančius. Ši „mie. 
la spalva“, taip tvirtina net Goethes simpatikas  Witkowski, 
„mūsų olimpiečiui prie veido netinka". 

Kitais keliais bandė eiti Thomas Sant Galli, — iškeldamas 
Goethes pasiryžimą statyti būties piramidę. Skyreliai — Pama- 

tas, Zokulis, Susmailinimas, Vis aukščiau, Etere — pakankamai 
charakterizuoja pamatinę tendenciją, kuri, vis dėlto, didelio pri- 
tarimo nerado, juoba, kad ir pats Goethe savo laikų nedvipras- 
miškai atidengė tos savo statybos trūkumus. 

Vienintelė knyga, išsigelbėjusi iš didžiojo tvano, yra 
Gundolfo 1916 m. pirmąkart pasirodęs veikalas. Ir tai gal dau- 
giau dėl rašančio, negu dėl aprašomojo. Mat, Gundolfas, išaugęs 
iš Stefan Georges ratelio, yra psichologinės analizės, sistema- 
tinio dėstymo ir dailaus aprašymo meisteris. Visais atžvilgiais 
stambiame savo kūriny jis, palikdamas nuošaliai biografines 
smulkmenas, net datas, aristokratiškai ignoruodamas filologijos 
skrodėjus ir literatūros alchimistus, sukūrė labai įdomią 
savo karžygio psichografiją ir nupiešė vertingą jo kūrybos 
genezę. 

Autoritetingu rankos mostelėjimu nustūmęs pseudo-moksli- 
ninkų pastangas padaryti Goethe aktualių patriotų, parodė vo- 
kiečiams ir pasauliui jį naujoje ir simpatiškoje šviesoje, būtent, 
„kaip didžiausią vienetą, kuriame kada nors įsikūnijo vokiečių 
dvasia". Didysis kūrėjas jam yra ne kas kita, kaip savarankiška 
gamtos jėga; jo gyvenimas ir kūrimas — gaivališkas gamtos 
procesas, vykstąs pagal būtinus jos dėsnius ir dėl to galįs būti 
tik su didžiausia pagarba registruojamas, bet jokiu būdu nematuo- 
jamas įprastais politiniais, literatūriniais, nei pagaliau religi- 
niais matais. Kritikuotinas Goethe tik tais retais atvejais, kur jis 
mėgino iškrypti iš gamtos jam nustatyto kelio. Kaip visas menas, 
taip—autoriaus nuomone — ir Goethes kūryba yra pati pirmykš- 
tė gyvenimo forma, kuri dėl to savo dėsnio bei „įstatymų negauna 
nei iš religijos, nei iš moralės, nei iš mokslo, nei iš valstybės" ir 
dėl to yra autonomingas pasireiškimas fenomeno, per kurį tiksliai 
ir dailiai prabyla gamtos būtinumas. 

Gundolfo skelbiamas dėsnis /'art pour "art ne naujas. Jį jau 
Goethei pritaikė kancleris Mūlleris 1832 m., atsisveikindamas 
su tik ką mirusiu, ir juo buvo argumentuojama per visą 19. šimt- 
metį (Bielschowski!). Bet tik vienas Gundolfas, griežtai jo lai- 
kydamasis, sudarė pilną Goethes gyvenimo bei kūrybos vaizdą. 
Šis buvo juo įspūdingesnis, kad autorius savo uždavinį atliko 
visas metodines kliūtis nugalinčiu sistematiškumu ir visų sim- 
patijas paperkančiu dailumu. 

Daugiausia Gundolfo ir jo pėdomis einančio Simmelio dė- 
ka Goethe iš Didžiojo Karo sugrįžo be didelių nuostolių. Ir tuos 
greit išlygino pasikeitusi dvasios atmosfera. Mat, tautos, pasi- 
šlykštėdamos kruvinais savo darbais, išsiilgo ramybės bei žmo. 
niškumo ir siekė tarptautinio bendradarbiavimo. Ypač to buvo 
ištroškusi nugalėta Vokietija. Ji, geisdama pasukti humaniš- 
kumo ir kosmopolitizmo kelių ir norėdama visai viešai pade- 
monstruoti savo atsisakymą nuo militaristinės Potsdamo dvasios, 
(1919) sušaukė Steigiamąjį Seimą ne į Berlyną, bet į Weimarą. 

Ten tauta, tikėdamasi persiimti kadaise klasicistų skelbiamais 
idealais, savo atstovus pavedė Goethes globai. Ir tikrai, jis pirmą 
kartą darė realią įtaką į savo tautiečius per vad. Weimaro konsti- 
tuciją, kuri dvelkte dvelkia jo atstovaujamų  žmogiškumu ir 
liberališkumu. 

Net ir visas politinis rėžimas, ir tas gavo Weimaro vardą. 
Vyriausybė tiek reicho, tiek atskirų valstybėlių, per savo švieti- 
mo ministerijas įliejo goethiškumą į mokyklas, universitetus ir 
visas kultūros sritis. Jo garbei buvo steigiamos akademijos, 
spausdinami: medaliai. Jo vardų buvo skiriamos premijos, duo- 
damos stipendijos. Goethe, tarsi, tapo vidurinės Europos švieti- 
mo ministeriu, 

Jo paveikslą buvo nupiešęs Bielschowskis, o jį patobulino 
daugiausia Gundolfas. Taip išstilizuotas jis buvo oficialiai ap- 
robuotas ir, tartum tautos kultūrinių troškimų simbolis, pasiųs- 
tas į platųjį pasaulį. 

Ten buvo visu nuolankumuų priimtas: jo sentencijomis pro- 
fesoriai išdailindavo savo paskaitas, o damos — saliono konversa- 
ciją; jo šūkiais pradėdavo oratoriai kalbas ir baigdavo savo ra- 
šinius publicistai. Goethiškumo evangelizacija apėmė žemės 
rutulį. 

Kas nepataikė į šitą garbinimo ritmą, ne tik buvo laikomas 
neturinčiu kultūrinės klausos, bet dar galėjo susilaukti repre- 
sijų. Sakysime, prancūzų „poetas ir diplomatas Paul Ciaudel, 
aštriai formuluodamas senąjį Goethe pavadinęs un ane solennel, 
nebuvo priimtas, kai jo vyriausybė norėjo jį akredituoti Berlyne. 
O dabartinis Prancūzijos ambasadorius Prangois Poncet iškart 
buvo persona grata, nes parašęs simpatišką knygą apie Wahl- 
verwandtschaften. 

Taip besirūpinant Goethe savo kultūros balansą pada- 
ryti aktyvų, artinosi 1932 m. Sukaktuvėms buvo uoliai rengtasi. 
Visą pasaulį apimanti sąjunga organizavo minėjimus, vaidini- 
mus, šventes bei rinkliavas jo vardo muziejams Frankfurte ir 
Weimare praplėsti. Ir visa tai vyko oficialiai, valdžiai diriguo- 
jant, diplomatams tarpininkaujant. Tur būt dar niekad vyriau- 
sybė taip uoliai neminėjo kito savo piliečio, kaip Goethe, ir var- 
gu ar rezultatai buvo kada nors toki nežymūs, Šventė įvyko kul- 
tūriškai paniurusioje, politiškai įtemptoje, ekonomiškai slegian- 
čioje nuotaikoje. Ne tokioj atmosferoj klesti goethiškumas! 
Rodėsi, likimą keršijant, nes, bet kokioms Goethes sukaktims 
artinantis, apsiniaukia Europos dangus. Taip buvo 1849 m., taip 
darėsi ir 1932 m. Anie buvo sukrėsti tik ką įvykusių revoliucijų, 
o šie purtomi rengiamo perversmo. Ir vieną ir kitą kartą Goethei 
parengtus laurus skynė Schilleris. O 1949 metams perspektyva 
ar giedresnė? 

Weimaro rėžimas, nors ir buvo tikras Karolio-Augusto įpė- 
dinis, duosniausias mecenatas, tačiau goethiškumui ugdyti tikrų 

vertybių mažai yra davęs. Bene reikšmingiausios dovanos Goe- 
the netikėtai susilaukė (1931 m.) iš katalikų, Muckermanno kny- 
gos pavidalu. 

Katalikų nusistatymas į Goethe buvo maždaug toks, kokį 
ji buvo suformulavęs dar Baumgartneris ir 1911 bei 1923/25 m. 
pakartojęs Stockmannas, Negalima paneigti, kad nuo Bismarcko 
besiginančių katalikų kartumu yra persisunkęs Baumgartnerio 
veikalo ne vienas puslapis ir kad, kitiems laikams atėjus, kur ka- 
talikų atstovai beveik be pertraukos užėmė to paties Bismarcko 
vietą ir buvo tapę vienu stipriausių kultūros veiksnių vidurinėje 
Europoje, galima buvo laukti iškeliant savo pažiūrų į Goethe 
reviziją. Kalbingiausiai tuo klausimu kaip tik išsitarė anų dvie- 
jų konfratras ir ordeno brolis Friedrichas Muckermannas. 

Jo knyga, išpuošta visais beletristikos ypatumais, yra pa- 
rašyta pilnu pasauližiūros klausimais autoritetingumu. Pasigau- 
damas iš dalies Gundolfo a-historinio ir fenomenologinio me- 
todo, bandė įrodyti Goethe turėjus artimą katalikybei sielos 
struktūrą. Tuo jis mėgino rehabilituoti „Weimaro pagonį“ prieš 
katalikus, o pastaruosius — prieš savo tautiečius, įkyriai karto- 
jančius katalikus nesugebant branginti tikrų kultūros vertybių. 

Šis bandymas pašalino iš Goethes paveikslo nemaža bruožų, 
katalikų iš susikrimtimo dėl jų persekiojimo iš liberalų pusės 
ten įspaustų, ir padarė tą veidą krikščionims malonesnį. Bet ar 
jam pavyko ištrinti nors vieną pamatinių linijų? Taigi, 
Muckermanno darbas buvo nedėkingas ir maža vaisingas. Ne- 
dėkingas dėl to, kad turėjo būti atliktas, nepaisant jo konfratrų 
padarytų sąžiningų studijų ir vietomis net prešingas jų nusta- 
tytai krypčiai. O tai nebuvo galima be savotiško apsukrumo. 
Mažai vaisingas dėl to, kad daugiausia konjunktūros iš- 
šauktą studiją pasaulis per vėlai išvydo, nes po 1933 m. įvykusios 
revoliucijos, pašalinusios katalikus iš politinio darbo, atstūmųu- 
sios juos nuo kultūros vairo ir iškeliančios visai kitokio tipo 
herojus, jo veikalas kaip ir kabo ore. Jis yra, tarsi, komplimentas 
rėžimui, kuris, nesuspėjęs už jį padėkoti, numirė, 

Goethes situaciją išgelbėti nepavyko nei žydų atstovui 
E. Ludwigui (1931), nors šis ir visa savo rasės dialektika gy- 
nė išrinktąjį. 

„Trečiasis reichas“ nuo Goethes kaip ir atsisakė. Tai 
nesunku suprasti, žinant jo kūrėjus per karą fronte kovojus ir 
turint galvoje tai, kad jį sudarė, palyginti, visai jauni 
žmonės. Weimaro senelis kaip buvo, taip ir vėl pasiliko poetas 
be jaunimo. To dvaro kavalieriams sukurta literatūra buvo mėgs- 
tama daugiausia patogiai gyvenančių, kurių jaunatvės idealiz- 
mas jau apaugęs smaguriavimo grybais. Tiesa, jo kūryboj ne- 
trūksta ir jaunimui tinkamų minčių, bet joje nėra nė vienos fi- 
gūros, kuri savo idealizmu, etiniu patosu ir gyvenimišku pasiry- 
žimų būtų tikrai vertas jaunimui pavyzdys. Vienintelis Wer- 

theris yra jaunuoliams plačiau žinomas, bet ir šis patologiškai 
besiblaškąs jaunikaitis jiems artimas tik karščiavimosi dieno- 
mis. 

Naujoji, po karo išaugusi karta išsiemancipavusi iš vyres- 
niųjų globos ir sudariusi gaivalingą Jugendbewegung, entuzias- 
tiškai pakėlė ant skydo skaistaveidį Schillerį ir prisiekė kurti 
naują Europą be Goethes. 

Ši masinė emigracija iš Goethes pasaulio juo labiau krito 
į akis, kad Weimaro rėžimo metu (1919/32) Goethe, tarsi, buvo 
geroji valstybės dvasia, tam tikra prasme net jo siela. Bet net 
tai nesulaikė jaunimo tol kurstyti prieš goethiškumą, kol su- 
kaktuvių metu 1932 m. jų bruzdėjimas virto atviru (nacionalso- 
cialistų diriguojamu) maištu. 

Naujas reichas nėra reikalingas senos dvasios globėjo, nes 
jis turi savo simbolį — tikrą radinį — germaniškojo pasaulio 
karžygius išidealizuojantį Richardą Wagnerį. Tai oficialusis dva- 
sios vadas, šalia kurio įaunimas dar turi savo privatiškąjį — 
Schillerį. 

Kūrėjo palikimą saugoją mokslininkai, susirūpinę tokiu 
fatališku paneigimu, stengėsi kiek suartinti jaunuosius su poetu. 
Tam tikslui ryžosi įrodyti, kad ir Goethe turėjęs jiems artimą 
problematiką ir savo laiku taip pat narsiai ėmęs likimą už nasrų, 
kaip jie patys dabar. Taigi, bandė nuimti jo olimpiečio kaukę ir 
parodyti, tokį veidą, į kurį gyvenimo kovos įrėžusios ne vieną 
heroišką bruožą. Taip, šalia dar daugybės kitų, padarė Lindenas 
(1928), Bielschowskio nutapytą portretą suraukšlindamas, taip 
konstatuoja ir Beutleris (1933) sakydamas: 

„Iš naujausios literatūros apie Goethe aišku, kad mūsų kū- 
rėjo paveikslas pasidarė visai kitoks. Nubluko įsivaizdavimas 
jį buvus harmoningą ir laimingą dievų mylimąjį, kuriam likimas 
viską lengvinęs ir į sterblę „bėręs. Šiandie mes akyliau įžiūrime 
Goethes egzistencijos pavojus ir bedugnes, jos nelabąjį bei de- 
monus“. Bet kaip Lindeno pastangų nebuvo paisoma, taip dabar 
ir Beutlerio neklausoma, nes poetas — kad ir tragiškoje ar net 
karžygiškoje pozoje būtų rodomas — kurį laiką nebeaktualus. 

Taigi, šiandien Goethe vėl vienišas, kaip pirmą dieną. Bet 
tai nereiškia, kad jis negrįš. Grįš tuomet, kai jaunimas pratur- 
tės medžiagiškai, subręs dvasiškai ir, pailsęs nuo kovų, išsiilgs ne 
tik ramybės, patogumo ir labiau rafinuoto gyvenimo, bet ir ma- 
žiau Natur, o daugiau Kultur. Taigi, nors jo lėkštė, kaip plunks. 
na lengvutė, pašoko į viršų, Goethe žino, kad laikas į ją deda kas- 
kart sunkesnių svarų. Jis taip pat žino, kad šiuos nustumti pasi- 
rengę nauji revoliucionieriai, kurie, nevertindami praeities turtų, 
šiurkščia ranka sunaikins amžiais sudaromą jo persvarą. Ir taip 
lėkščių svyravimams galo nebus. 

Tuos ateity prie jo svarstyklių besikarščiuojančius nesun- 
ku atspėti, kiek dirstelėjus į praeitį. 

Į Goethes lėkštę svarus dėdavo visa eilė suinteresuotų gru- 
pių, kurioms kūrybos klausimai daugiausia buvo antraeiliai. 
Sakysime, liberalizmo šalininkai, kurie matė jame vieną žavin- 
giausių jų idėjų skelbėjų; žydai, besišildą jo tolerancijos ir 
kosmopolitizmo saulėje; visų amžių senosios kartos, kurios gė- 
risi jo hedonizmu; politikai, susirūpinę goethiškumo eksportu 
patarnauti savo tautai; schulmeisteriai, kurie, gromuliuodami 
jo kūrybą, pelno sau duoną. Ir taip be galo... 

Ne mažesnis susigrūdimas ir prie kitos lėkštės. Čia, sakysim, 
stumdosi jaunieji, pilni paniekos „senam lėbautojui“, čia keršija 
nacionalistai už abejingumą tėvynės reikalams, Gesinnungslum- 
perei, čia keikia demokratai autokraią, čia skėtrioja natūra- 
listai, niekindami jo archeologišką graikiškumą, ir kelia savo abe- 
jones dvasininkai. 

Bene įdomiausias faktas, kad tiek viename, tiek antrame 
liogery randame žydų, kurių vieni, sakysime, Rahel Levin, L. 
Geiger, R. M. Meyer, G. Witkowski, E. Engel, Br. Gundolf 
(-inger), Rauter, Krūger, E. Ludwig karštai gina tai, kas kitų 
izraelitų (B6rne, Heine) ne juokais diskredituojama. 

Kadangi didelė jų dedamų svarų dalis netikra, mums ne 
jais sverti, norint nors apytikriai nustatyti tikrąjį Goethes var- 
du pakrikštytą žmonijos fenomeną. 


SVARSTYKLIŲ SVARAI 


Vertinant Goethe, reikia nepamiršti kai kurių jo veiklą pa- 
lengvinančių aplinkybių. Tokių tur būt neturėjo joks kūrėjas. 

Jis buvo turtingas, ir dėl to vargas vengė jo iš tolo. Jis buvo 
aukšto kilimo, dėl to jam. nesunku tapti kunigaikščių drau- 
gu ir imperatorių favoritu. Jis turėjo geležinę sveikatą, dėl to 
liga retai jį atlankydavo, o giltinė, tarsi, visai buvo jį pamiršusi. 
Gyventi aštuoniasdešimt ir du su puse metų, t. y. du amžius, ir 
nuo pat vaikystės iki paskučiausio atodūsio sugebėti kurti — tai 
retai pasitaikanti laimė. Rodos, tik Sofoklis (90) su Anakreonuų 
(85) jį pralenkė, bet visi kiti — ir net laimingiausi jo amžinin- 
kai, kaip Wielandas (79) su Klopskocku (78), jo nepasiekė. O 
ką besakyti apie kitus kūrėjus, kurie, triukšmingais laikais gy- 
vendami, gyvenimo ir kūrybos karščio bematant būdavo sudeginti, 
kaip, pav., jo mėgiamo renesanso kūrėjai, kurių paties aprašomasis 
Tasso pasiekė ne kiek daugiau, kaip penkiasdešimt, o dieviška- 
sis Rafaelis tik trisdešimt septyneris metus, arba jo atkakliausio 
priešo — Jaunosios Vokietijos veikėjai, kurie beveik visi jauni 
griuvo, tartum pievos žolynai po dalgiu. Grabbe, pykčiu degda- 
mas, šaukęs: „Kas per plepalai apie Faustą! Duokite man po 
3000 talerių per metus, ir aš per trejis metus jums parašysiu 
toki Faustą, kad jūs maru išdvėsite“, vos trisdešimt metų su- 

laukęs, pailso, o kiti, kaip Bichneris ir Strauchwitzas, tarsi, 
dar vaikai (25), buvo skinami. . 


Ir iš tikrųjų, jo neištiko likimas Homero, kuris, kaip sako- 
ma, į senatvę aklas klaidžiojęs. Tis negavo paragauti taip karčios 
ištrėmimo duonos, kaip Ovidijus, Dantė, Mickevičius. Nemirė 
jis lyg beprotis, uždarytas kalėjime, kaip jo karžygis Tasso. Ne- 
merdėjo susigraužęs dėl rūsčios savo valdovo minos, kaip Ra- 
cine'as. Nesikankino jis mirties valandoje, juokindamas žiūro- 
vus, kaip Moliėre'as. Nežuvo, kaip jo simpatija Byronas kovoje 
dėl tautų laisvės. Nebuvo epilepsijos palengva žudomas, kaip 
Dostojewskis. Negavo jis galo savo pramuštgalvystėse, kaip Mar- 
„lowe'as ir už savo meilės aferas nebuvo baudžiamasis, kaip Puški- 
nas su Lermontovu. 

Suprantama dėl to, kad Schilleris, ne tiek džiaugsmo apimtas, 
kiek pavydo pakurstytas, rašė apie jį — 


Wie leicht ward er dahin getragen, 
Was war dem Gliūcklichen zu schwer. 
Wie tanzte vor des Lebens Wagen 
Die luftige Begleitung her: 

Die Liebe mit dem siissen Lohne, 

Das Glick mit seinem goldnen Kranz, 
Der Ruhm mit seiner Sternenkrone, 
Die Wahrheit in der Sonne Glanz, 


Bet būtų neteisinga manyti, kad Goethes garbę sudarė vien 
tik, ar bent didele dalimi, šios — Schillerio gerokai perdėtos — 
laimingos aplinkybės. Ji glūdi jo kartą per tūkstantį metų pa- 
sitaikančiame talente. Goethe tikrai buvo vienas iš labiausiai 
dvasios turtais apdovanotų žmonių, kada nors gyvenusių žemėje, 
Jis yra tikras Leibnizo, Michel Angelo, Leonardo da Vinci, 
Platono ir panašių universalių genijų brolis. 


Tiesa, jis nepasiekė Leibnizo enciklopedinio masto. Jam 
svetimas ir Platono entuziazmas. Neišsėmė jis savo būties, kaip 
Michel Angelo ar Beethovenas. Nešvietė jam giedri Mozarto 
saulė. Neapėmė jis Aristotelio minčių platumo. Neplaukė jo 
mintis taip lengvai, kaip Šv. Tomo Akviniečio. Bet tai jo garbės 
nesumažino, nes ir anie daug kuo nuo jo atsilieka, 

Jų bene artimiausias jam bus Leonardas — juodų abu me- 
nininkai ir išsimokslinę, abu jautrios prigimties ir drauge linkę 
i plačiausias gamtos studijas, abu genialūs improvizatoriai ir 
kartu skrupulingi tyrinėtojai, įsitikinę kuone viską moką, visko 
mėginę, dėl to be vertingų veikalų paliko pasauliui dar daugiau 
fragmentų. Vienų mašinų projektų Leonardo yra keliasdešimt, 
o Goethes arti šimto penkiasdešimt įvairių įvairiausių škicų, 
planų ir šiaip nebaigtų kūrinių. 

Tai rodo, kad jis turėjo iš tikro milžinišką kūrybinę fanta- 
ziją, bet drauge ir neproporcingą savo užsimojimams formavimo 
galią. Tačiau šis trūkumas nekvaršino jo galvos, nes jis ne rašy- 
me matė savo pašaukimą ir ne eiliavime savo misiją. Gerai jį pa- 
žįstą amžininkai vis tvirtindavo, kad tai, ką jis kalbėjęs, esą bu- 
vę geriau už tai, ką rašęs, o tai, ką veikęs, — buvę kur kas geriau 
už tai, ką kalbėjęs. 

Tačiau tas jo nesulaikė ir kūryba skintis kelią į nemirtin- 
guosius, Tad kaip gi su jąja? 

Sakysim, Goethe norėjo būti romanų rašytoju ir per visą 
savo ilgą gyvenimą dėjo tam nemaža pastangų, tačiau sukūręs 
vos tris tikrus romanus: Wertherį, Wilhelm Meisters Lehr- 
jahre ir Die Wahlverwandtschaften. Kiti panašaus žanro veika- 
lai mažiau vykę. Jie pilni neorganiškų įtarpų ir veiksmą silpni- 
nančių bei stabdančių lyrizmų, kaip Wilhelm Meisters Wander- 
jahre arba nereikšmingi, kaip Unterhaltungen deutscher Aus- 
gewanderter, arba autobiografiški, dėl to stipriai lyriški, kaip 
Dichtung und Wahrheit ir kiti. 

Dėl to suprantama, kad Goethe turi šioje srityje stiprių 
konkurentų. Atsilaikydamas prieš juos savo krašte, svetimųjų 
vis dėlto buvo pralenktas. Jo paties išgirti Scottas su Manzoni 
užtarnautai laimėjo ir jo pritarimą. Jo novelės, įterptos į roma- 
nus, panašaus charakterio Stifterio, G. Kellerio, C. F. Meyerio, 
Eedererio kūrinėlių ne tik pasiekiamos, bet daug kur ir pralen- 
kiamos. Šioji Ig. šimtmečio kūryba už klasicisto vientisą ir viena- 
spalvį winckelmanniškumą kur kas sultingesnė ir spalvingesnė. 

Pretendavo Goethe ir į pasaulinio garso epikus. Bet iš aibės 
savo sumanymų pilnai įvykdė, — ir tai pavydėtinu talentin- 
gumų — tik Hermann und Dorothea. Reineke Fuchs čia neskai- 
tomas, nes tai tik svetimos medžiagos apdirbimas. 

Į Homero aukštybės jį turėjo iškelti epas Achilleus. Bet 
jo Achilles yra sentimentalus įsimylėjėlis, iš Wertherio gimi- 
nės, Wolfgango projekcija į tolimą, iš esmės jam mažai žinomą 
praeitį. 

Nors Goethes nuopelnai epiniam menui nepaprasti, tačiau Ho- 
mero vardu žinomų epų aukštumo jis nepasiekė. Nepralenkė jis nė 
Virgilijaus. Taip pat svetimas jam Tasso kūrybinis pasiaukoji- 
mas. O ką ir bekalbėti apie Dantės grandiozinę kelionę iš pra- 
garo per skaistyklą į dangų, — apie tą epą, vaizduojantį tikrai 
visos žmonijos gyvenimą, su kosminiais horizontais ligi pat am- 
žinybės! Hermann und Dorothea šalia Divina Commedia išrodo 
lyg idiliška „užkampio laimė“, nors ir vaizduojama tobula for- 
ma. Nepasiekė poetas nė Wolframo von Eschenbacho etinio 
aukštumo, nors formaliniu atžvilgiu ir toli jį paliko užpakaly 
savęs. Dėl to sėkmingai konkuravo su muzikališku Gottfriedu 
von Štrassburg ir pralenkė Hartmanno von Aue kristalliniu 
wortelin savo tikrai „aukso žodžiais“. Bet už tai jo epiniuose 

kūriniuose maža terandama Miltono kilnumo ar Camoenso tau- 
rių užsimojimų. 

Goethe troško laimėti ir Shakespeare'o laurus ir Calderono 
triumfus. Dėl to savo jaunatvėje jis taip uoliai studijavo strat- 
fordiečio kūrinius, kad Herderis, paskaitęs jo Goetzą, jam priki- 
ša, jog anglų dramaturgas jį visai sugadinęs. Norėdamas save su- 
dramatinti, parsikvietė į Weimarą Schillerį, studijavo Kotzebues 
teatralinius triukus ir sekė Ifflando scenos gudrybėmis. Toliau 
net dvidešimt šešerius metus pats vedė dvaro teatrą, tikrą dra- 
maturginę mokyklą, o parašė tik du scenos veikalus, tikrai ver- 
tus Goethes vardo — Ifigeniją ir Tasso. 

Net dažnai vaidinamas Faustas, ir tas nėra tikra drama, nes 
Faustas yra ne tiek dramatinė, kiek lyrinė figūra. Tiesa, ir toks 
lyriškas karžygis gali virsti tikros tragedijos herojum, reikia tik 
— kaip įtikinamai rodo Hamletas, — kad siužetas pakliūtų į tik- 
ro dramatiko rankas. Bet Shakespeare'o dramatiškumo Goethe 
neturėjo. 

Kad režisieriai ligi mūsų dienų neįveikė Fausto, matyti ir 
iš to, jog 1932 m. sukaktuvių proga Weimare statyta drama per 
du vakarus užtruko arti trylikos valandų. Tačiau, kad ir nebū- 
damas tikra drama, kūrinys turi tiek kitų ypatumų, kad visuomet 
bus minimas su didžia pagarba, 

Gross-Cophta ir Bilrgergeneral yra tik olimpiškoje ramy- 
bėj sutrukdyto ir supykinto buržujaus scenoj išbarstyti pikti 
pamfletai. Stella yra nesceniškas lyriškai pagražintas bigami- 
jos eksperimentas. Clavigo dėl pamatinės emocingos nuotaikos 
beveik visai neturi veiksmo. Kuone toks pat yra ir Goetzas, nors, 
iš viršaus žiūrint, jis kiek dramatiškesnis. Kiek ir šis kūrinys 
iš esmės lyriškas matyti ir iš to, kad gražuolė Adelheida greit 
sau laimėjo visas tas simpatijas, kurias kūrėjas iškart turėjo 
Goetzui. Ne kitaip buvo ir su Egmontu. Iš pradžių Goethe pla- 
navo politinę dramą, bet netrukus jį sudomino ne niederlandų, 
o širdies politika. Kaip šį siužeta reikėjo panaudoti, parodė 
Schilleris, pritaikydamas jį scenai, ir taip pat Beethoveno uver- 
tiūra Egmontui. Bet Goethe nevertino nei pirmojo vyriškumo, 
nei antrojo pasiryžimo. 

Vis tiek, kokią dramą ir beimtum, gautum vis tą pati re- 
zultatą: Goethes scenos veikalai iš esmės yra lyriški. Kitaip 
ir būti negalėjo, nes tikroji jo scena yra jo širdis, Meilė joj su- 
kelia išvidines kančias, bet labai retai kada tragiškus konfliktus. 
„Aš nesu gimęs traginiu poetu, nes mano prigimtis yra per taiki", 
jis pats prisipažįsta. Savo dramaturgui Schilleriui dar nusiskun. 
dė: „Nors aš pats savęs pakankamai nepažįstu, nežinau, ar aš 
galėčiau rašyti tikrą tragediją; bet aš nusigąstu paties to žygio 
ir esu beveik įsitikinęs, kad net ir bandydamas galėčiau aš save 
naikinti“. Dėl to teisingai klausia Seeley: „Kaip gali rašyti tra- 
gedijas žmogus, kurio dvasia nenori pajusti liūdesio?" 

Taip, nebūdamas dramatikas gyvenime, jis negalėjo būti 
tikru dramatikųu nė mene. Kelios scenos, pilnos širdį veriančio 
gilaus tragiškumo, tuo žymios visoj pasaulinėj literatūroj, pav. 
Goetze, Tasso ir Fauste, arba, tiksliau sakant, Margaretos tra- 
gedijoje, sudaro tik išimtį, patvirtinančią taisyklę. 

Tikrai, Goethe iš esmės ne dramatikas. Nesunkų tai įsiti- 
kinti, lyginant jį su tikraisiais dramos genijais. Schilleris toli 
pralenkia kūrėją traginių konfliktų konstrukcija ir sceniniais 
gabumais, Racine'as — kilnumu, Moliėre'as — nuoširdumu. O 
ka Napoleonas pasakė apie Corneille'į, būtent: jei jis dar gyven- 
tų, jį už tai pakeltų į kunigaikščius, dėl to — kaip aiškina pats 
Goethe, — kad Corneille'io dramos „sukelia efektą, galėjusį ug- 
dyti karžygių sielas“, tai apie lyrizmo pilnas weimariečio dramas 
imperatorius nepasakė. Pasitenkino jį ordenu apdovanojęs ir su- 
gundęs Voltaireo Cezariui duoti Bonapartės bruožus. Toliau 
nepasiekiamas jam nei Calderono siužetų gilumas, nei teatrali- 
nis tobulumas. O kiek jis jautėsi nuo stratfordiečio atsilikęs, 
rodo šis jo pnisipažinimas: „Apie Shakespeare'ą visai negalima 
kalbėti, jis perdaug turtingas ir perdaug galingas. Sidabrinėse 
vazose Shakespeare'as mums dovanoja auksinių obuolių. Studi- 
juodami jo kūrinius, mes gal būt taip pat galim įsigyti sidabrinį 
indą, tačiau į vidų įdėti teturime bulvių“. 

Padaręs panašią apžvalgą, Sauratas priėjo tokias, ne visai 
džiuginančias, išvadas: „Šios kūrybos kūnas yra miręs. Prisipa- 
žinkime, kad, neskaitant Ifigenijos, kuri sukurta tiek Sofoklio 
ir Euripido su Racine'u kiek Goethes, joks kitas jo kūrinys 
neliks. Faustas yra beformis ir absurdiškas. Wertheris — kvai- 
las. Hermannas ir Dorothea — yra banalumas. To romanai nesi- 
duoda skaitomi: pabandykit! Bet šios kūrybos siela yra amžina". 

Šiame perdėm subjektyviame sprendime, vis dėlto yra vie- 
nas teisingas sakinys, būtent, paskutinis. Toji siela yra Goethes 
veikalams įkvėptas lyriškumas. Nėra abejonės: iš visų Goethe'čių 
goethiškiausias yra lyrikos Goethe. Taigi, esmingąjį Goethe ge- 
riausia pažinti lyrikos plotmėj. 

Čia ima pagunda išskaičiuoti tą ilgą eilę jo lyrikos 
ypatumų ir apibūdinti visą jos žavingumą, statantį jos kūrėją 
į pirmas pasaulinio garso lyrikų eiles. Ir, pažinus tos lyrikos pa- 
vergiantį grožį, ne vieną ima pagunda sušukti drauge su Rahel 
Levin: „Jis [Goethe] visa moka išreikšti..." Tačiau šis nuošir- 
dus perdėjimas blaiviau tyrinėjantiems nebūtinai privalomas. 

Objektyviau panagrinėjus šią lyriką, ypač jos tematiką, ma- 
tyti jo kūrybą daugiausia apsiribojant emociniais pergyvenimais, 
kuriuos vis iš naujo sužadino erotinė meilė. Ši nebuvo tik jo jau- 
natvės praūžusi audra, užleisdama vietą kitoms emocijoms, Ji 
susijusi su giliausia jo esme, yra tikra jos funkcija, reiškiasi 
per visas gyvenimo fazes, kaip jo išvidinės plėtotės būtinumas, 
„lyg ant šakelės pražydęs žiedas, tame momente ir ta forma, kaip 

jo judinamoji jėga to reikalauja“. ją apdainuoti — taip jis ne 
kartą tvirtina — esąs jo gyvenimas ir pasididžiavimas. 

Tą vienašališkumą Goethes kūryboje, o ypač lyrikoje savo 
aštriu žvilgsniu Schilleris iškart pastebėjo. Kritikuodamas Eg- 
monto visa kita užliejančius erotiškai nuspalvintus lyrizmus, 
jis neiškentė nepasakęs nemalonios teisybės pačiam W'eimaro 
galiūnui. Kritiko visai šaltas laikymasis prieš savo drąsų recen- 
zentą tik parodė, kad jis buvo pataikęs į pat jo vidų. 

Jis galėjo ir neužsigauti, nes porą metų prieš tą recen- 
ziją, atradęs poeto Andrža'o, dar 1616 metais parašytas eiles apie 
meilę, tuoj jas nusirašė ir siuntė savo mylimajai poniai von Stein; 
mat, jose išreikštos jo paties pažiūros — 


Woher sind wir geboren? 


Aus Lieb, 

Wie wžren wir verloren? 
Ohn' Lieb, 

Was hilft uns iberwinden? 
Die Lieb, 

Kann man auch Liebe finden? 
Durch Lieb, 

Was lūsst sich nicht lange weinen? 
Die Lieb. 

Was soll uns stets vereinen? 
Die Lieb. 


Trumpai peržvelgus Goethes kūrybą, lyg ir peršasi išva- 
da, kad ji, nors ir apima kuone visus literatūros žanrus, tačiau 
pasaulinėje literatūroje žymi daugiausia savo lyrika, Ji yra tiek 
reikšminga, kad — kaip pats poetas yra išsitaręs apie Calderono 
kūrinius — jei visa poezija žūtų, iš jos būtų galima ją atstatyti. 
Lyrikos-Goethe — amžinas Goethe. 

Joje poetas pasižymi nuostabiu sugebėjimu panaudoti vi- 
sas to žanro priemones. Tačiau savo siužetais yra kiek monoto- 
niškas, nes žymiausia jo tema yra erotinė meilė, įgyjanti jo kūry- 
boje tokią reikšmę, kokios ji gyvenime neturi. 

Žinoma, tik vienašališkas rigoristas ir siauras moralistas ga- 
lėtų pasisakyti prieš erotinę lyriką, apdainuojančią tai, ką pats 
Kūrėjas yra išpuošęs begalinių grožiu, visu jaunatvės žavingumų 
ir viliojančiu poetiškumu. Tik dailėje jai skiriant tokią reikšmę, 
kokios ji neturi gyvenime, darosi disharmonija, kurios negalima 
nepastebėti. 

Ta disharmonija juo skaudesnė, kad ją iššaukiąs panerotiš- 
kumas laikomas visagaliu ir dėl to turinčiu is nepaisyti nė 
dorovinių dėsnių. Gauni įspūdį, kad Goethes genijus laikosi prin- 
cipo: menas — meilei, meilė — menui, tuo užbrėždamas kūry- 

bai toki ratą, kurs savy neapima nei meno prasmės nei meilės 
esmės. 

Šalia erotinio motyvo poeto lyrikoje kiek reikšmingesnis 
tik gamta. Ją beveik per visą gyvenimą jam buvusią ne tik „gam. 
tą'', bet ir „dievą“, išdailina religiškai atsidavęs. 


RODYKLĖS PAKRYPIMAS 


Bet ne formoje, ne medžiagoje bei siužetuose slepiasi aukš- 
čiausioji kūrybos vertė. Kad ir kažin kaip jie būtų vertingi, vis 
dėlto tikrąjį jų didingumą, pagaliau, nusako ta intencija, kuria 
jie panaudojami, nustatant kūrėjo santykius su būtimi ir tapsmu, 
pasauliu ir žmonija, Dievu ir likimu, kalte ir atgaila, t. y., tikro- 
ji kūrybos vertė glūdi poeto sugebėjime savo pergyvenimuose 
suvokti juose besislepiantį idėjinį branduolį. 

Kūrėjas, žinoma, gali pasitenkinti išreiškęs savo jausmus, 
atvaizdavęs jį užvaldžiusią nuotaiką, nupiešęs jį dominančią si- 
tuaciją, t. y., jis gali apsiriboti pojutiniu pasauliu, tik stebėti 
aplinką ir meniškai formuoti įspūdžius bei sukeltus jausmus. 
Taigi, jis gali ir nesidomėti savo emocijomis „anapus“ ir ne- 
statyti tilto, vedančio iš savo sentimentų į platesnį pasaulį. Jis 
tuomet pasitenkins tam tikru — olandų tiksliai vadinamų — 
wereldanschouwing, t. y. pasaulio stebėjimu. 

Bet šitoks tipas tikrai talentingų poetų tarpe — išimtis. Jų 
žymi dalis nesitenkina tik nuolat besikaitaliojančiu savo jausmų 
bangavimu, reliatyvia pasaulio tikrove, bet stengias išsiaiškinti 
savo padėjimą gamtoje, žmonių ir daiktų tarpe, suvokti būties 
prasmę, nustatyti santykius su aukštesne Būtimi ir t.t., t. y., jis 
idejiškai nagrinėja įvairų savo „aš“ santykiavimą su jį apsu- 
pančiu pasauliu. Tai yra — pasak olandų — wereldbeschouwing, 
tam tikras pasaulio prasmės atspėjimas, kurio rezultatai formuo. 
jami į tam tikrą daug kuo nuo filosofų konstruuojamos pasauli- 
žiūros besiskiriantį pasaulivaizdį. 

Tačiau nevienodai ištvermingai poetai kuria savo pasauli- 
vaizdį. Vieni pasitenkina tik išsiaiškinę jiems rūpimus klausi- 
mus, tuo nuskaidrindami savo kūrybą, bet susilaiko plačiau už- 
simoti, Dėl to kūriniuose, nors ir bus žymios kai kurios perspek- 
tyvos, tačiau jų aspektai apriboti. Kas kita gi kūrybiškesnieji. 
Jie stengiasi pasiekti pergyvenimų pamate glūdinčią prasmę, nes 
jie žino, kad ir siauriausias psichologiškas faktelis turi didelį 
trans-emocinį aspektą, žino kūrėją turint savotišką nuovoką apie 
išvidinį visų daiktų santykį, ir dėl to nesibijo, intuicijos vado- 
vaujami, fantazijos keliami „veržtis ten, kur protas nepajėgia, ir 
laužtis ten, kur žvilgis nepasiekia". 

Tai yra didieji žmonijos regėtojai, kurie savo entuziastiška 
fantazija daugiau suvokia už aštriausį prota ir vienu akimirksniu 

užima tokius plotus, kuriuos užkariauti intelektui pavyksta vos po 
šimtmečių sunkaus darbo. Jie nepasitenkina savo laimėjimais, bet 
dar — kaip Prometėjus — pasiskubina ir kitiems nešti laimę, su- 
kurdami tokių veikalų, kurie savo kosmiškais aspektais atsklei- 
džia naujus pasaulius. Mat, genialus žmogus — pasak Victor 
Hugo — privalo duoti masėms Žilosofiją, idėjoms — ryškią for- 
mulę ir poezijai — kraujo, raumenų ir gyvybės. Ne kitaip pasi- 
sako ir Schopenhaueris, tvirtindamas meno kilmę esant idėjų 
pažinime, ir jo vienintelis tikslas — apreikšti savo patyrimus. 

Žinoma, nepakanka turėti vizijų, bet reikia mokėti jas ir 
apipavidalinti, formuoti į vaizdus, išsakyti palyginimais, duoti 
pajusti jų galybę simboliais ir t. t. Nes genialumą sudaro ne už- 
simojimai, bet sugebėjimai, 

Kūrybos esmę aptarti mums nemažai gali pagelbėti ter- 
minas Kunst. Mat, jis charakterizuoja bent dvi būtinas kūrimo 
proceso fazes. Pirmiausia, jis, būdamas veiksmažodžio kėnnen 
verbalabstraktumas, reiškia tik sugebąs (žormuoti) yra meninin- 
kas. Iš to ir kilo teigimas — Nur ein Konner ist ein Klinstler. To- 
liau gilindamiesi į ano veiksmažodžio reikšmę, pamatysime, kad 
jis giminingas ne tik lot. nosco ir graik. 1-ywbox0, bet ir lietu- 
viškam žinoti ir reiškia maždaug pažinti. Taigi Kunst, kūryba, 
reiškia ne ką kitą, kaip žinojimą ir kartu sugebėjimą. 

Einant tuo, didis yra tas kūrėjas, kuris kasdieniniuose savo 
pergyvenimuose moka įžvelgti realizuotas idėjas, kuris, jas sek- 
damas, sugeba įsiveržti į objektyviųjų idėjų karalystę ir 
fantazija moka suvokti natūrinį-supranatūrinį kosmą ir savo 
vizijas taip sugeba sukonkretinti, kad jų keliamu estetiniu pasi- 
gėrėjimu ir kiti pajustų didžiojo kosmo didybę. — Tai bus genia- 
lūs žmonijos kūrėjai, 

Tokie buvo izraelitų pranašai, psalmių giesmininkai, išmin- 
ties formuluotojai. Tie buvo poetai, nes buvo regėtojai, o regė- 
tojai, kadangi buvo tikri poetai. 

Tokiais galima laikyti graikų dramatikus Aischylą, So- 
toklį; toks buvo ir Homeras. Jųjų stiprios gijos jungė du pasau- 
liu į vieną didingą organizmą. 

Šis kosmas gyvas ir Virgilijaus širdy. Tad kaip tik dėl šios 
priežasties ir dėl savo estetinių ypatumų — jo Eneide pasidarė 
klasiškas Imperii romani epas. 

Jis taip pat dar nėra išnykęs nė iš persų klasikų kūrybos, 
c ypač iš sufitų lyrikos, ir dėl to apie ją galima pasakyti tai, ką 
Goethe yra išsitaręs apie vieną jos reikšmingiausių atstovų: 
„Jis išvedė [persų] religiškos, filosofiškos... prozaiškos-poetiškos 
kultūros sumą". 

Poetiškai pasaulio sumą išvesti padėjo Apreiškimas, nurody- 
damas fantazijai tikresnę kryptį. Dėl to krikščioniškoji tikyba 
yra tapusi tikra meno religija. Ji parodė jam aukščiausius ide- 
alus, iškėlė plačiausių problemų, leido giliai įžvelgti pasaulio 

esmę, padėjo suvokti istorinio tapsmo prasmę — vienų žodžiu 
suteikė kosmiškų aspektų ir tuo palengvino sudaryti šviesų pa- 
saulivaizdį, kurio išvidinis grožis prašyte prašosi apreikšti jį 
žmonijai meno priemonėmis. 

Kiek krikščioniškoji religija yra palanki menui, įsakmiai ro- 
do vidurinių amžių kūrėjai, kaip, sakysime, Dantė, kuris savo Di- 
vina Commedia genialiai suformavo didžiojo kosmo viziją. 

Tai rodo dar visa galerija genijų, šalia Dantės atsistojusių 
— Camoens, Lope de Vega, Cervantes, Calderonas, Wolframas 
von Eschenbach, Waltheris von der Vogelweide. Nuo šių iš es- 
mės nesiskiria nė kiek vėliau pasirodęs Shakespeare'as. 

Bet neilgai kūryba naudojosi krikščionybės globa, nes apie 
vidurinių amžių pabaigą buvo silpninamas ir vėliau nutrauktas 
ryšys tarp gamtiškai-žmogiško ir antgamtiškai-dieviškojo ele- 
mento. Tuo pat buvo išardytas didysis kosmas, ir dėl to fantazija 
atbaidyta peržengti patirties ribas. „— 

Ši darnumą vakarų pasauly pirmiausia sunaikino Italijoje 
vad. renesansas, išbraukdamas iš visatos Kūrėją, atpalaiduodamas 
žmogų nuo supranatūrinių ryšių ir padarydamas jį patį pasaulio 
centru bei viršūnė — jį sudievindamas. 

Taigi, renesansas su humanizmu, siekdami atgaivinti tyrą 
žmogiškumą, atmetė kiekvieną antgamtiškumo projekciją į natū- 
ralųjį gyvenimą kaip žmogiškumo susiaurinimą, nuskurdinimą ir 
net sufalsifikavimą. Kokių vaisių atnešė apsiribojimas vien hu- 
maniškąja sfera, nesunku suvokti ne tik iš Boccaccio su Aretino, 
bet ir iš Ariosto. 

Šitokios mintys pamažu skverbėsi ir į vidurinę Europą, kur 
jos paskatino vad. reformaciją. Lutheris, savo Sola-Fides moks- 
lu perkeldamas esminį tikėjimo aktą į atskirąją sielą, suindivi- 
dualino tikėjimą, ir religijoje esminę rolę ėmė vaidinti subjek- 
tyvus elementas. 

Taigi visur objektyviojo prado mažinimas, o subjektyviojo 
ugdymas, ir taip persvara vis labiau perkeliama į žmogų, išar- 
dant senąją pusiausvyrą. 

Žmogus mielai pasinaudojo jam skiriama persvara ir dėl to 
kaskart labiau suindividualino patyrimą ir religinį gyvenimą. Tai 
matyti, sakysim, iš pietizmo, ugdančio atskiro individo išvidinį 
sentimentalumą, ir iš apšvietos, atmetančios Apreiškimą. 

Šių dviejų judėjimų poveiky susiformavo vad. Vokiečių ide- 
alizmas. Nors jis ir nėra materializmas, kurį Schopenhaueris 
ironiškai vadino „kirpėjų filosofija", bet, suponuodamas tam tik- 
rą viską apimančią visumą, atmetė dualizmą tarp Dievo ir pasau- 
lio, Dievo ir žmogaus. Taigi, buvo, pagaliau, kaip dar renesansas 
reikalavo, natūralinis ir supranatūralinis kosmas sutrauktas į 
panteistinį, kuriame tėra užsilikę vos keli savo metafiziško tu- 
rinio nustoję senos pasauližiūros terminai. 


Goethe, 17. 

Šitokio pavojaus savo menui iš panteizmo pusės dar buvo 
išvengę vad. Prancūzijos klasicistai, kaip antai Racine'as, Cor- 
neille'is, Moliėre'as ir kiti jiems artimi, tačiau kas kita su kole- 
gomis vokiečiuose, o ypač su Goethe: jis atsistojo ant rene- 
sanso paruošto pamato. Racionalizmas išmokė jį apsieiti be Ap- 
reiškimo, o tos iš Kanto išėjusios filosofinės sistemos (Fichtės, 
Schellingo ir pan.), padėjo, erzacu tarnaudamos, jam įsitvirtinti 
žemėje, o viso to rezultatas — 


Nach driben ist die Aussicht uns verrannt. 


Įsitikinęs gamtą esant gamtą-dievą ir dėl to nereikalaujan- 
čią atbaigimo bei vainikavimo kitam pasauly, Goethe atskilo nuo 
didžiojo pasaulio ir įsistiprino — visuma laikomame — frag- 
mente. Šį stengėsi jautriai suvokti ir pergyventi visu iš pietizmo, 
šios aukštos jausmingumo mokyklos, paveldėtu sentimentalumu. 

Dar niekad kūryboje tokiomis svaiginančiomis spalvomis 
nežėrėjo humaniškumas. Dar niekuomet taip maloniai negundė 
žemė. Ji, tarsi, savo teisėms ginti ir žmonėms vilioti, kvietė visas 
sirenas prabilti Goethes balsu. „Jei Goethe buvo pagonis“, taip 
mano Muckermannas, „tai jis buvo labiausiai savimi pasitikis ir 
demoniškiausias istorijoje“. 

Jau trys šimtmečiai, kaip jo pavergiąs menas gundo į tyrą 
antgamtinių pradų nesudrumstą žmogiškumą. Per tą laiką, kaip 
matėme, tas grožis tarpais būdavo užtemdomas, bet jo išnaikinti 
nepajėgta. Jis yra viena iš tobuliausių žemės harmonijų ir tik 
su ja pačia praskambės. 

Ir Goethe ne tik pats vienas džiaugėsi tokia savo misija, 
be dar ir kitus bandė patraukti į savo kūrybos pasaulį. Nors čia 
neimam tragiškai šposininko žodžių iš jo įvado į Vorspiel auf 
dem Theater (Fauste) — 


So braucht sie denn die sch6nen Krafie 
Und treibt die dichterischen Geschžfte 
Wie man ein Liebesabenteuer treibt, 


vis dėlto turime pacituoti jo vieną ne mažiau charakteringą 
visai rimtai Schilleriui duotą nurodymą, būtent: „poezijos me- 
nas reikalauja iš poeto... tam tikro nuoširdaus realybę pamėgu- 
sio siaurumo“. Taip tvirtinti jam juo drąsiau, kad jis tarėsi ra- 
dęs pasaulinėje literatūroje ir daugiau panašių į jį, kaip pav., 
Hafizą, kurį charakterizuoja šiais reikšmingais žodžiais: „[Jis 
buvo] savo siaurumu pasitenkinęs, linksmas ir išmintingas. Iš pa- 
saulio pilnumo jis atsiėmė savo dalį. Į dievybės paslaptis jis iš 
tolo žvelgė...“ 

Tokį hedonistišką apsiribojimą humaniškąja sfera šalia daug 
kitų pastebėjo — kaip žinom — ir Odyniecas. Jis, ieškodamas 
poete žynio, sau ir vilniečiams, kuriems rašė, pastatė retorišką 
klausimą, ar tik Goethes šviesa nebus tokia, kuri apšviečia vien 

jo paties didybę, bet žiūrovo akies neveda aukštyn. Ar jis tik 
nebus, nors aukštai kabas, bet ne iš aukštybių mums siųstas ži- 
bintas? 

Iš tikrųjų, jei didis yra tas menininkas, kuris, nepaisydamas 
savo skaudaus ribotumo, sugeba galingu žvilgsniu susekti kosmą 
visoje jo didybėje ir taip dailiai apipavidalinti savo emocijų su- 
keltas vizijas, kad mes, nors ir kukliame siužete ir paprasčiau- 
siame eilėraštyje su pasigerėjimu jaučiame kosmiškumo atspin- 
di, tad ar Goethe buvo tikrai genialus kūrėjas? 

Poetas bus ne kartą pasistatęs tą lemiantį klausimą, nes mes 
matome jį ne sykį trokštant pasikelti į erdvę — aro sparnais dau- 
žant savo narvo sienas. Tuk jis žino (Vorspiel auf dem Theater), 
kad mūsų aplinkoje, nors ir yra daug ko įdomaus, tačiau 


In bunten Bildern wenig Klarheit, 
Viel Irrtum und ein Fiinkchen Wahrheit 


ir dėl to — toje pačioje vietoje — klausia: 


Wer ruit das einzelne zur allgemeinen Weihe, 
Wo es in herrlichen Akkorden schlūgt? 


Jam kaskart labiau aiškėja, kad — ir toliau jo žodžiais beta- 
riant — „menininkai yra tik tiek produktingi, kiek religingi", 
t. y., jis jaučia, kad kūrėjo pulsas turi plakti didžiojo kosmo 
ritmu, jei nori kūrybą padaryti tikrai reikšmingą. 

Dėl to ne kartą mėgino pataikyti į tą taktą, sakysime, veika- 
le Die Wahlverwandtschaften ir dar ryškiau Wilhelm Meisters 
Wanderjahre, kol pagaliau esmingose Fausto vietose stipriai 
atjaučia tą ritmą. Tai tarp kitko matyti ir iš šių į Faustą įve- 
dančių žodžių — 

So schreitet in dem engen Bretterhaus 
Den ganzen Kreis der Schėpiung aus 
Und wandelt mit bedicht'ger Schnelle, 
Vom Himmel durch die Welt zur Hšlle, 


nustatančių ne kieno kito, kaip Dantės kosmišką programą. 

Ją bent iš dalies vykdo tame pačiame Fauste, kur — ypačiai 
antroje dalyje — nesąmoningas jutimas tampa sąmoninga min- 
timi, kuri natūralusis pradas virsta dvasiškuoju, o asmeniškas — 
universaliuojų. 

Bet šitas kosmiškumas yra senstančio, mirštančio Goethes 
ypatumas. Anksčiau deistiškoje erdvėje užgimęs racionalizmas, 
kurio dvasioje jį priverstinai auklėjo tėvas ir beveik visi kiti 
jo mokytojai; panteizmas, kuriuo, Spinozą pamilęs, užsidegė; 
tos meniškai išpuoštos (Schellingas!) monistiškos sistemos, ku- 
riomis jį apdovanojo jo universitetas, jo akis apakinąs antikės 
grožis; toliau brolių žmogiškumo kultas — visa tai jį taip per- 
sunkė ekskliuzyvistiniu humaniškumu, kad jis vos mirdamas, ir 

tai tik su visais savo išdidžios asmenybės rezervais, pamažu trau- 
kėsi iš kai kurių anksčiau užimtų filosofijos pozicijų ir lyg tiesė 
rankas į „tai, kas yra aukščiau mūsų“. 

Tokiu išganingu išsivadavimu, — rodos, vienintelių, ku- 
riuo poetai tikrai gali didžiuotis, — jis suteikė savo talentui 
genialumo šventumą. Tik gaila, kad, kol jis meistriškai valdė sa- 
vo gabumus, aikvojo juos dažnai tik momento dalykams, atsitik- 
tinumui, užgaidoms, aistroms, žodžiu — savo Menschlich Allzu- 
menschlichem, — o kai jo mikrokosmiškai antropocentrinis pa- 
saulis atsargiai ėmė plėstis į makrokosmiškai teocentrinį, plunks- 
na jau iškrito iš jo rankų. 

Tačiau, nors Goethes kūryba ilgą laiką pilnai nerodo genia- 
lumo esmingiausia to žodžio prasme, ir dėl to didelė jos dalis 
šiandie tėra istorijos medžiaga, vis dėlto jos kūrėjas daugeliu 
atžvilgių yra didis žmonijos geradaris, palikęs jai vertingiausių 
auklėjimo bei lavinimosi turtų. Šie vyra itin brangūs tokiais lai- 
kais, kada įvairiais vardais pasikrikštinę agresingi kolekty- 
vai slopina individą, neleisdami jam išugdyti asmenybės, to 
vienintelio tikro kultūros veiksnio. Tokiame skaudžiame žmo- 
nijos momente Goethe duoda mums pavyzdį pilnutinio žmogaus, 
vispusiškai ir harmoningai išplėtojančio visus savo gabumus, 
tuo praturtindamas žmoniją kur kas daugiau, kaip milijonai pri- 
verstinu taktų žygiuojančių robotų. Ir dėl to, tur būt, dar nie- 
kad taip įspėjančiai neskambėjo giliai teisingas jo žodis — 


Hėchstes Gliick der Menschenkinder 
Ist nur die Persčnlichkeit 


kaip šiandien. 

Ir, be to, ar tik neturi Goethe dar gilesnės prasmės, bū- 
tent, mums įsakmiai įrodyti, kad žmogus tampa didžiu, vien 
atsiverdamas pilnutinei Dvasiai, ir kad ir didis talentas taps ge- 
nialiu, tik įsigijęs antgamtinę malonę, susilaukęs die Liebe von 
oben? 

Taigi, ar tik ne tam Apvaizda pastatė mums šį milžiną į patį 
vidurį šių dienų kultūros, idant sau išsiaiškintume šį klausimą? 

